
21216.  —  Ex  Typis  Eugenii  Subirana 


LIBER  III 
De  rebus 


1.  Ratio  methodi.  —  Codex,  postquam  normas  generales  juris 
in  libro  I  tradidit  et  postquam  in  II  de  personis  egit,  gradum  in 
III  facit  ad  agendum  de  rebus,  servata  classica  antiquorum  parti- 
tione  in  Justiniani  Institutionibus  jam  constituta.  Cfr.  vol.  1,  n.  117. 

2. — In  Decretalibus,  in  VI  igitur,  atque  in  Clementinis  (vide 
vol.  1,  n.  79  seq.),  matrimonium  ob  nimiam  amplitudinem  librum 
singularem  (IV)  efflciebat;  at  sapienter  materiam  Codex  coarctavit, 
idque  quod  ad  matrimonium  attinet,  ad  partem  libri  III  quae  agit 
de  Sacramentis  transtulit,  qui  locus  tractationis  proprius  est. 


TITULUS  PRAEVIUS 

Notio  et  divisio  rerum  ecclesiasticaruni  —  De  iisdem 

contractus  simoniaci 

ARTICULUS  I 

NOTIO    ET    DIVISIO   RERUM    ECCLESIASTICARUM 

3.  Notio. — Ut  in  superioribus  libris  Codex  titulo  I  seriem 
canonum  praemisit  (vide  vol.  1,  nn.  111  et  190)  quibus  comprehen- 
duntur  certae  quaedam  notiones  plus  minusve  generales,  quae  sunt 
necessariae  vel  utilissimae  ut  materia,  de  qua  liber  agit,  sit  captu 
facilior,  sic  huic  III  libro  praeposuit  canones  726-730,  qui  quasi 
quemdam  titulum  praevium  constituunt. 

4. — Legifera  potestas  Ecclesiae  exerceturpraescribendis  modo 
obligatorio  mediis  socialibus  quibus  uti  debetadfinem  suum  con- 
sequendum.  Jam  haec,  praeter  personas,  suntres  ecclesiasticae.  Res 
igitur,  de  quibus  in  hoc  libro  agitur,  totidem  subsidia  sunt  ad  Ec- 
clesiae  finem  consequendum  (can.  726).  Vox  res  sensu  latiore  sumi- 
tur,  quae  non  objecta  solum  proprie  dicta  complectitur,  sed  etiam 

actiones  a  Deo  et  ab  Ecclesia  ad  salutem  animarum  praescriptas, 
ut  sunt  jejunia,  actus  religionis,  etc. 

5.  Divisio.  —  Res  ecclesiasticae  aliae  sunt  spirituales,  aliae 
temporales,  aliae  mixtae  (Ibid.).  Spirituales  destinatae  sunt  ad  ani- 
mae  vitam  spiritualem  fovendam;  temporales  ad  vitam  Ecclesiae 
physicam  et  temporalem  procurandam  servandamque  diriguntur 
{Sebastianelli,  De  rebus,  n.  1)  et  sunt  temporali  pretio  aestimabiles; 
mixtae  utrarumque  sunt  participes. 

6.  I.  Res  intrinsece  aut  extrinsece  spirituales.—  Inter  spiri- 
tuales  aliae  sunt  tales  intrinsece,  ut  Sacramenta,  consecratio,  indul- 
gentiae  (can.  727);  aliae  solum  ordinatione  extrinseca  aut  assisten- 
tia,  ut  jejunia,  actus  multi  cultus  exteriores. 

II.  Q.uomodo  sanctificant.  —  Spirituales  aliae  formaliter  ani- 
mam  sanctificant  (1),  ut  gratia  sanctificans;  aliae  causative,  ut  Sa- 
cramenta;  aliae  remotione  impedimentorum,  ut  absolutio  a  cen- 
suris. 

7.  Gonjunctio  elementi  spiritualis  et  temporalis  in  mixtis. — 
In  rebus  mixtis  elementum  temporale  potest  ita  spirituali  esse 
adnexum,  ut  illud  sine  hoc  nunquam  esse  possit,  ut  in  beneficiis 
evenit;  si  enim  e  re  temporali  officium  spirituale  sejungitur,  bene- 
ficium  desinit  essentialiter  exsistere,  quandoquidem  dos  beneficii 
est  ratione  officii.  Aliquando  separari  possunt,  ut  in  calice  conse- 
crato,  qui  amissa  consecratione  non  tamen  valorem  materialem 
intrinsecum  amittit  quem  ante  consecrationem  habebat. 

8.  Res  temporales.  —  Temporalia  sunt  praedia,  reditus,  etc, 
quae  Ecclesiae  sunt  propria,  neque  beneficium  constituunt,  neque 
constitutivam  rei  sacrae  benedictionem  acceperunt  (vide  n.  30).  Cfr. 
inferius  partem  sextam  hujus  libri,  ubi  earum  divisio  exponitur. 

ARTICULUS  II 

DE    SIMONIA 

9.  —  Codex  hoc  loco  agit  de  simonia,  quoniam  materia  quae  ad 
illam  refertur  locum  habere  potest  in  qualibet  e  rebus  spirituali- 
bus  et  raixtis  de  quibus  in  hoc  III  libro  sermo  est. 

10.  Origo  vocis.  —  Simonia  nomen  a  Simone  Mago  mutuata 
est,  qui  primus  ex  iis,  de  quibus  quidem  constet  (vide  n.  13),  post 
conditam  Ecclesiam  hoc  delictum  in  se  admisit. 

Simonia  esse  potest  juris  divini  et  humani. 

11.  Definitur  simonia  juris  divini. — Simonia  est  studiosa 
voluntas  emendi  aut  vendendi  pro  pretio  temporali  rem  spiritua- 
lem  {can.  727,  §  1). 


(1)    Vide  inferius  adnot.  n.  29,  III. 

Quod  ad  rem  spiritualem  attinet,  voluntas  haec  emendi  aut  ven- 
dendi  haberi  potest  a)  de  re  intrinsece  spirituali,  vel  6)  de  re  tem- 
porali  sed  ita  adnexa  rei  intrinsece  spirituali,  ut  sine  hac  illa  nullo 
modo  esse  possit,  vel  c)  de  augendo  pretio  ratione  rei  spiritualis, 
etiam  cum  objectum  principale  contractus  est  res  temporalis  con- 
juncta  tamen  cum  spirituali  a  qua  possit  sejungi:  ex.  gr.  si  in  ven- 
ditione  calicis  consecrati  pretium  augetur  ratione  consecrationis 
(Ibid.). 

12.  Simonia  juris  ecclesiastici.—  Committitur  cum  dantur:  1.° 
res  temporales  spirituali  adnexas  pro  temporalibus  spirituali  ad- 
nexis,  vel  2.°  res  spirituales  pro  spiritualibus,  vel  etiam  3.°  tempo- 
rales  pro  temporalibus,  si  id  ob  periculum  irreverentiae  erga  res 
spirituales  ab  Ecclesia  prohibeatur  (Ibid.,  §  2). 

Hae  permutationes  simoniam  continent,  quia  ab  Ecclesia  pro- 
hibitae  sunt  absolute  ob  religionem,  et  ob  speciem  aut  periculum 
quod  in  his  inest  incurrendi  in  simoniam  juris  divini;  etsi  intrin- 
sece  et  antequam  ab  Ecclesia  prohibeantur  malae  non  sunt  abso- 
lute.  Cfr.  Reiffenstuel,  lib.  5,  p.  1,  tit.  3,  n.  23;  Wernzy  Jus  Decretal., 
vol  6,  n.  341. 

Utraque  simonia  juris  divini  et  juris  ecclesiastici  potest  esse 
interna,  ea  scil.  quae  solo  actu  interno  consummatur,  et  externa, 
quae  fit  manifesta  per  actum  exteriorem. 

13.  Malitia  simoniae  unde  oriatur. — Delictum  sive  peccatum 
simoniae  oritur  ex  injuria  quae  fit  rei  spirituali  cum  aequiparatur 
rebus  temporalibus  cumque  ejus  valor  quasi  horum  valore  taxa- 
tur.  Est  igitur  quasi  quoddam  sacrilegium  reale,  quandoquidem 
res  sacra  tractatur  irreverenter.  Simonia  juris  divini  materiaepar- 
vitatem  non  admittit,  sed  ratione  materiae  est  semper  mortale 
peccatum.  In  simonia  vero  juris  ecclesiastici  inesse  potest  mate- 
riae  parvitas,  docente  «S.  Alphonso,  l.  3,  n.  50.  Ratio  primi  est,  quia 
quaelibet  res  spirituaiis  collata  cum  temporali  pro  vili  habetur,  non 
sine  ipsius  Dei  magna  injuria.  Constat  hoc  etiam  ex  verbis  S.  Petri 
ad  Simonem  Magum,  Act.,  viii,  20:  Pecunia  tua  tecum  sit  in  per- 
ditionem,  quoniam  donum  Dei  existimasti  pecunia  possideri.  Ratio 
secundi  est,  quia  per  simoniam  juris  ecclesiastici  rei  sacrae  proprie 
non  fit  injuria,  sed  solum  praeceptum  Ecclesiae  violatur. 

14.  Sensus  verborum  vendere,  emere,  etc.  —  Cum  de  simo- 
nia  agitur,  emptio-venditio,  permutatio,  etc,  late  accipiendae  sunt 
pro  qualibet  conventione,  licet  ad  effectum  non  deducta,  etiam 
tacita,  in  qua  scilicet  animus  simoniacus  expresse  non  manifeste- 
tur,  sed  ex  circumstantiis  coUigatur  (can.  728). 

Item  verbi  «studiosa  voluntas».  — Diximus  in  definitione  stu- 
diosa  voluntas  sive  deliberata,  quia  sufficit  sola  voluntas  interior 
paciscendi  aut  alium  obligandi,neque  requiritur  pactum  expressum 
et  mutuo  consensu  initum;  suf ficit  ut  ab  altera  ex  partibus  interius 
inchoetur. 

15.  Condicio  ad  simoniam  necessaria.  —  I.  Ad  simoniam  re- 
quiritur  ut  temporale  detur  vel  accipiatur  sive  formaliter  sive  vir- 
tualiter  pro  ipsa  re  spirituali  et  in  ejus  commutationem,  ita  ut  fiat 
aequiparatio  rei  spiritualis  cum  temporaliaut  commutatio  ex  mo- 
tivo  primario  acquirendi  unam  per  alteram  tanquam  pretium 
justamve  compensationem. — Ratio  ex  ipsa  simoniae  definitione 
manifesta  est.  Unde  si  quod  motivum  honestum  accedit  vi  cujus 
res  temporalis  tribuatur  et  vicissim  spiritualis,  jam  altera  alterius 
motivum  non  est,  sed  tantum  causa  impulsiva,  nec  proinde  est 
simonia. 

Diximus  primo  formaliter,  i.  e.  si  intenditur  directe  pro  tempo- 
rali  et  tanquam  ejus  pretium  accipere  spirituale.  Diximus  secundo 
virtualiter,  hoc  est,  si  quis  pro  temporali  spirituale  vult  proxime 
et  immediate  obtinere,  neque  aliud  motivum  verum  honestumque 
intercedit.  In  hac  enim  voluntate  includitur  virtualiter  intentio 
unius  cum  altero  commutandi.  Ita  Sudrez,  etc. 

II.  Non  habetur  simonia,  cum  temporale  datur  nonprore  spi- 
ritualij  sed  ejus  occasione  ex  justo  titulo  a  sacris  canonibus  vel  a 
legitima  consuetudine  recognito  (can.  730),  v.  gr.,  stipendium  pro 
missa,  jura  stolae.  Aequitas  enim  naturalis  postulat  ut  iis  honesta 
sustentatio  concedatur,  qui  sunt  aliis  utilitati.  Hinc  Christus  Domi- 
nus,  Luc,  X,  7:  Dignus  est  operarius  niercede  sua.  —  Et  Apostolus, 
I  Cor.,  IX,  13-14:  Nescitis  quoniam  qui  in  sacrario  operantur,  quae 
de  sacrario  sunt  edunt;  et  qui  altari  deserviunt,  cum  altari  partici- 
pantf — Ita  et  Dominus  ordinavit  iis  qui  Evangelium  annuntiani,  de 
Evangelio  vivere. 

Nihilominus  pro  administratione  sacramentorum  minister 
nihil  quavis  de  causa  vel  occasione  sive  directe  sive  indirecte  exi- 
gere  aut  petere  potest,  praeter  oblationes  legitime  statutas  et  a 
Sede  Apostolica  probatas  {can.  736,  1507). 

III.  Neque  habetur  simonia  cum  datur  res  temporalis  pro  re 
temporali,  quae  tanquam  subjectum  habeat  adnexum  aliquid  spi- 
rituale,  ex.  gr.  calix  consecratus,  dummodo  pretium  non  augeatur 
propter  adnexam  rem  spiritualem  (can.  730). 

Ratio  hujus  est,  quia  etsi  illud  censetur  consequenter  spirituale 
vel  spirituali  adnexum,  in  pretio  dando  spirituale  non  atten- 
ditur. 

IV.  Tanquam  simoniacae  reprobantur  deductiones  ex  fructi  - 
bus,  compensationes  ac  solutiones  a  clerico  in  actu  provisionis 
faciendae,  quae  collatori,  patrono  aliisve  cedant  (can.  1441). 

16.  NuUitas  contractus  simoniaci.  —  a)  Firmis  poenis  in  si- 
moniacos  jure  statutis,  contractus  ipse  simoniacus  ipso  jure  est 
nullus  et  irritus.  b)  Praeterea  si  simonia  committitur  circa  benefi- 
cia,  officia,  dignitates,  subsequens  provisio  etiam  omni  vi  caret, 
c)  licet  simonia  a  tertia  persona  sit  commissa,  etiam  inscio  provi- 

so  (dummodo  hoc  non  fiat  in  fraudem  ejusdem  provisi)  aut  eo  con- 
tradicente  {can.  729). 

17.  Restitutio  rei  simoniace  datae  aut  acceptae.  —  a)  Ante 
quamlibet  judicis  sententiam  res  simoniaee  data  et  accepta,  sive 
corporalis  sive  spirilualis,  si  restitutionis  sit  capax  nec  obstet  re- 
verentia  rei  spirituali  debita,  restitui  debet,  et  b)  beneflcium,  offi- 
cium,  dignitas  dimitti  (Ibid.,  1.°). 

Diximus  si  capax  est  restitutionis;  aliqua  enim,  ut  sacra  ordina- 
tio,  etiam  accepta  simoniace,  restitui  non  possunt. 

18.  Fructus  beneiicii  in  simonia. — a)  Simoniace  provisus 
de  beneficiis  non  facit  fructus  suosy  etsi  bona  fide  perceptos,  v.  c.  si, 
eo  inscio,  alius  simoniam  commisit;  b)  quod  si  eos  bona  fide  per- 
ceperit,  prudentiae  judicis  vel  Ordinarii,  attenta  eorum  origine, 
permittitur  fructus  perceptos  ex  toto  vel  ex  parte  eidem  condona- 
re  {Ibid.,  2.°). 

19.  Cui  restituendi.  —  Cum  fructus  restituendi  sunt,  restitui 
possunt  ecclesiae  in  qua  beneficium  est  constitutum  {S.  Thom.,  2,  2, 
q.  100,  art.  6,  ad  4),  modo  nullum  commodum  ex  hoc  obtineant 
qui  simoniam  commiserunt.  Probabile  etiam  est  posse  restitui 
pauperibuSf  vel  successori  in  beneficio,  vel  in  pias  causas  erogari, 
vel  etiam  compositionem  iniri  cum  Pontifice.  S.  Thom.,  2,  2,  q.  32. 
art.  7;  q.  62,  art.  5,  ad  2;  S.  Alph.,  l.  4,  n.  116;  Buccer.,  n.  522,  vol.  1. 

20.  Simonia  confidentialis.  —  In  antiqua  disciplina  simonia 
confidentialis  qualificata  erat,  eo  quod  poenis  specialibus  erat 
subjecta.  Sed  eam  Codex  a  ceteris  simoniae  generibus  non  discer- 
nit;  quare,  Cum  communibus  poenis  subjiciatur,  esse  qualificata 
desinit. 

Committebatur  et  committitur  liaec  simonia:  1.°  cum  aliquis  alii 
beneficium  procurat  aliqua  ratione  seu  modo  canonice  approbato, 
ut  electione,  praesentatione,  etc,  cum  pacto  expresso  aut  tacito 
propria  voluntate  inito  secundum  quod  is  qui  nunc  beneficium 
accipit,  a)  vel  suo  tempore  illud  cedat  aut  resignet  ei  qui  sibi  pro- 
curavit  aut  alii,  6)  vel  solvat  alii  pensionem  fructuum  beneficii. 
Quaerebatur  antea  utrum  simonia  esset  confidentialis,  an  simplex 
tantum,  stipulatio  solvendae  pensionis  ei  qui  beneficium  procu- 
rasset*  .>^^V 

21.  Gasus  in  quibus  simonia  non  committitur.  —  a)  Simo- 
iiiam  juris  divini  non  committit  is  qui  vendit  calicem  consecra- 
tum,  ceram  benedictam,  rosaria  vel  numismata  cum  indulgentiis, 
reliquias  sacras  pretiosis  thecis  inclusas,  et  similia;  haec  enim  non 
veneunt  propter  rem  sacram  quam  continent,  sedpropterpretium 
rei  temporalis  adnexae;  secus  si  venderentur,  ob  rem  spiritualem 
aucto  pretio.  Nunc  haec  omnia  videntur  vendi  posse,  modo  ne  pre- 
tium  augeatur  ob  consecrationem,  benedictionem  aut  indulgen- 
tias;  canon  enim  1539,  §  1,  statuit:  In  venditione  aut  permutatione 

rerum  sacrarum  nulla  ratio  consecrafionis  vel  benedictionis  in  pretii 
aestirnatione  habeatur.  Igitur  haec  venditio  non  est  simonia  ne 
juris  quidem  ecclesiastici. 

b)  Nec  sunt  simoniae  culpabiles,  qui  ex  grato  animo  praestant 
temporale  ob  spirituale  acceptum,  et  vice  versa.  Sic  non  peccaret 
cappellanus,  qui  servitia  libentius  tribueret  Episcopo,  a  quo  bene- 
ficium  obtinuit,  nec  Episcopus  qui  clerico  beneflcium  conferret  ob 
recognitionem  obsequiorum;  quia  haec  non  praestantur  velut  pre- 
tium;  insuper  honestum  et  laudabile  est  pro  accepto  obsequio  se 
gratum  exhibere.  Cavendum  tamen  sedulo  est,  ne  sub  titulo  grati 
animi  testificandi  lateat  simonia  palliata;  hoc  autem  fieret,  ubi 
intercederet  pactum  implicitum  dandi  beneflcium  pro  temporali 
obsequio,  vel  vice  versa. 

c)  Neque  qui  alii  beneflcium  conferunt  ob  amicitiam,  cognatio- 
nem  aut  ad  ejus  indigentiam  sublevandam;neque  qui  puerisprae- 
mium  pollicentur  ut  Sacramentorum  receptionem  frequentent, 
aut  puellae  dotem,  si  monasterium  ingreditur;  hic  enim  nihil  spi- 
rituale  temporali  commutatur. 

d)  Neque  candidatus  qui  sese  obligat  ad  solvendos  patrono 
omnes  sumptus  pro  scriptura  praesentationis;  nam  illos  pro  se 
candidatus  impendit. 

e)  Si  clerico  bona  flde  ad  beneflcium  praesentato,  de  jure  pa- 
tronatus  litigaretur,  nollet  autem  patronus  litem  ob  litis  expensas 
subire;  se  posset  obligare  clericus  ad  eas  solvendas,  nulla  in  se  ad- 
missa  simonia;  hos  enim  sumptus  faceret  pro  suo  jure  tuendo 
quod  praesentatione  acquisivit,  etsi  favor  in  patronum  redun- 
daret. 

22.  Gasus  in  quibus  distinguendum.  —  Neque  clericus  simo- 
niam  committeret,  si  patrono  eum  praesentare  recusanti  ob  metum 
ne  jus  sibi  denegaretur  et  lis  intenderetur,  diceret  ut  ipsum  prae- 
sentaret,  addens  se  meditaturum  de  convenientia  litem  propriis 
sumptibus  sustinendi;  quia  hac  promissione  nihil  agit  pro  patro- 
no,  sed  sibi  prospicit. 

Ob  rationem  contrariam  simonia  esset,  si  patronus  praesenta- 
tionem  perageret  pacto  inito  praesentatum  litem  suis  expensis 
usque  ad  extremam  sententiam  subiturum.  Vide  Ferreres,  Gasus, 
vol.  1,  nn.  292  a,  292  b,  edit.  3. 

23.  Gasussimoniaci.— a)  Simonia  committitur  tum  a  Praelato 
qui  ad  beneficium  conferendum  moveatur  principaliter  propter 
preces  quibus  periculum  comminatur,  tum  a  clerico  qui  pro  bene- 
ficioobtinendoadhujusmodi  intercessiones  recurrat.  Bened.  XIV^ 
Inst.  12,  n.  12;  Conc.  Plen.  Amer.  lat.,  n.  814. 

b)  Simoniacum  est  pactum  privatim  initum  in  beneficiorum 
permutatione,  ut  alter  solvat  omnes  expensas.  In  permutationi- 
bus  enim  beneficiorum  nullum  pactum  privatim  inire  licet  nisi  in 

ordine  ad  consensum  Pontificis,  vel  Praelati  qui  possit  iili  aucto- 
ritatem  dare.  Ita  Sudrez^  De  relig.,  tr.  3,  lib.  4,  cap.  34,  n.  19;  Gar- 
cia,  De  benef.,  p.  11,  cap.  3,  n.  148;  Navarro,  Consil.,  lib.  5, 
cons.  25,  30,  50,  51;  PalauSy  tom.  3,  tr.  17,  c/isp.  3,  pag.  16,  n.  5;  Mu- 
niesa,  De  personat.  Tarrac.  n.  173  se^. 


ARTICULUS  III 

DIVISIO    GENERALIS    HUJUS    LIBRI    III 

24.  —  Secundum  ea  quae  in  vol.  1,  n.  13,  dicta  sunt,  materia 
libri  II  ad  jus  constitutivum  Ecclesiae  referri  potest,  materia  vero 
trium  qui  subsequuntur  ad  jus  adwiinistrativum  sive  ad  regimen 
Ecclesiae  catholicae  (cfr.  Aichner,  §  148),  etsi  propter  materiae  con- 
nexionem  in  libro  II  non  pauca  pertractanda  fuerunt  quae  ad  re- 
gimen  spectant. 

25.  Jus  administrativum  Ecclesiae  potest  definiri:  complexus 
legum  tum  divinarum  tum  ecclesiasticarum,  quibus  exercitium 
potestatis  ordinis  et  jiirisdictionis  constituitur.  Wernz,  Jus  Decre- 
tal.,  vot.  3,  n.  3. 

26.  Subdivisio.  —  I.  Potestas  jurisdictionis  duas  partes  com- 
plectitur:  potestatem  magisterii  ecclesiastici  respectu  eorum  quae 
sunt  credenda,  potestatemque  regiminis  respectu  eorum  quae  sunt 
facienda. 

Potestas  magisterii  ordinatur  ad  fidem  catholicam  propagan- 
dam,  conservandam  et  defendendam,  quod  fieri  potest  definiendo, 
praedicandoy  docendo,  v.  gr.  in  scholis,  vel  scriptis  libris,  eorum 
diffusione,  si  boni  sunt,  prohibitione,  si  pravi. 

II.  Potestas  ordinis  dispertitur  in  liturgicam  et  sacramenta- 
lem.  Prima  facultatem  complectitur  offerendi  sacrificium  Missae 
ceterosque  divini  cultus  actus  exercendi;  secunda  jus  administran- 
di  Sacramenta  et  Sacramentalia. 

27.  —  Liber  III  dividitur  in  partes  sex,  quarum  prima  agit  de 
Sacramentis  (et  Sacramentalibus),  hoc  est  de  rebus  intrinsece  su- 
pernaturalibus;  secunda  de  locis  temporibusque  sacris,  scil.  de  re- 
bus  ad  vitae  spiritualis  exercitium  destinatis;  tertia  de  cultu  divi- 
no;  quarta  de  magisterio  Ecclesiae;  quinta  de  beneficiis  ecclesia- 
sticis;  de  bonis  temporalibus  sexta. 

Tres  priores  spectant  ad  potestatem  ordinis  et  sensu  amplo  ad 
potestatem  liturgicam  et  sacramentalem;  tres  reliquae  ad  jurisdi- 
ctionis. 


PARS  I 

De  Sacramentis  et  Sacramentalibus 


28.  —  De  Sacramentis  agit  Codex  in  octo  titulis,  quos  sex  cano- 
nes  praevii  praecedunt. 

Cum  haec  materia  minus  Institutioaum,  magis  Theologiae  mo- 
ralis  propria  sit,  in  nostro  autem  Compendio,  vol.  2,  nn.  244  seq., 
satis  exponatur,  ad  illud  lectorem  remittimus.  Hic,  quia  ad  captum 
eorum  quae  in  ceteris  hujus  libri  partibus  tractantur  necessarium 
est,  tantum  notiones  aliquae  generales  tradentur  de  Sacramentis 
et  Sacramentalibus,  quibus  canones  praevii  et  titulus  VIII  hujus 
primae  partis  explicabuntur. 


ARTICULUS  I 

DE   SACRAMENTIS   GENERATIM 

29.  I.  Definitio.  —  Sacramentum  est  signum  sensibile  a  Chri- 
sto  Domino  institutum  permanenter  ad  gratiam  ope  illius  signifl- 
candam  et  conferendam. 

Unde  colligitur  tria  esse  in  omni  Sacramento  necessaria;  1.°  signum 
sensibile;  2.°  institutionem  divinam  et  permanentem;  3.°  vim  ad  producen- 
dam  gratiam  a  Christo  promissam. 

Cum  Sacramenta  ad  cultum  ordinarium  pertineant  qui  permanens  est 
perpetuoque  exercendus,  Sacramenta  debent  etiam  usque  ad  saeculorum 
finem  permanere.  Hac  de  causa  non  numerat.r  in  Sacramentis  neque  Chri- 
sti  afflatus  super  Apostolos,  ut  Spiritum  Sanctum  acciperent,  neque  pedum 
lotio,  quia  non  permanenter  instituta  sunt. 

II.     Gausae  quae  in  eorum  confectionem  concurrunt.  —  Ad 

singula  Sacramenta  conficienda  tres  quasi  causae  requiruntur: 
1.°  res  quae  sint  velut  eorum  materia;  2.°  verha  quae  formam  con- 
stituunt;  3.°  persona  ministri  qui  sacramentum  confert  cum  inten- 
tione  faciendi  quod  facit  Ecclesia.  Constat  ex  Conc.  Florentino,  in 
decreto  Pro  armenis  {Denz-Bannwart,  n.  695). 

Sic  V.  c.  in  Eucharistia  panis  et  vinum  sunt  materia;  verba  quae  sacer- 
dos  in  consecrando  pronuntiat  sunt  forma;  sacerdos  cum  ea  profert  de- 
bita  intentione  est  velut  causa  efficiens  quae  nomine  et  persona  Christi 
operatur,  qui  est  praecipuus  agens  et  invisibiiis.  Unde  sequitur: 

III.  Gratia  sacramentalis.  —  Omnia  Sacramenta  producunt 
gratiam  sanctificantem  seu  habitualem  (1),  quae  substantialiter  et 
intrinsece  eadem  in  omnibus  est.  Praeterea  haec  gratia,  secundum 
diversam  naturam  Sacramenti  a  quo  producitur,  jus  confert  ut 
opportuno  tempore  Deus  ei  qui  Sacramentum  suscipit,  concedat 
auxilia  divina  specialia  ad  consequendum  finem  proprium  illius 
Sacramenti  quod  fuit  origo  horum  auxiliorum. 

Complexus  gratiae  sanctificantis  et  juris  ad  specialia  auxilia 
vocari  solet  gratia  sacramentalis;  multi  tamen  hoc  jus  quatenus  a 
gratia  sanctificante  distinguitur  vocant  gratiam  sacramentalem.  In 
utraque  denominatione  gratia  sacramentalis  diversa  est  pro  Sacra- 
mentorum  diversitate,  sed  tota  differentia  provenit  ex  diverso  jure 
quod  tribuit  ad  auxilia  specialia.  Cfr.  5".  Thom.,  3  p.,  q.  62,  art.  2; 
Sudrez,  disp.  7,  sect.  3,  n.  1  seq.;  Gine^  De  Sacramentis,pap.  557  seq.; 
Peschf  De  sacr.  in  gen.,  n.  137. 

30.  Quomodo  gratiam  causent.  —  Sacramenta  gratiam  conferunt  ex 
opere  operato,  i.  e.  vi  signi  ipsius  a  Christo  instituti,  independenter  ab 
opere  operantis  (2)  sive  a  merito  ministri  et  subjecti  Sacramentorum. 

Sacramenta  sunt  causae  gratiae  instrumentales,  non  autem  principales; 
causa  enim  efficiens  principalis  Deus  est,  principalis  meritoria  Christus 
\Trid.  sess.  6,  c.  7). 

Humanitas  Christi  est  instrumentum  Verbi  ad  gratiam  nobis  merendam 
et  conferendam.  Unde  sequitur  Sacramenta  esse  causas  instrumentales  ;7^r 
conjunctionem  cum  attiore  instrumento,  quale  est  humanitas  Christi;  ut 
enim  docet  5.  Thom.,  3  p.,  q.  62,  art.  5,  virtus  salutifera  a  Christi  divini- 
tate  per  cjus  humanitatem  in  ipsa  Sacramenta  derivatur. 

Saltem  est  dicendum,  id  omnes  admittunt,  causas  esse  morales.  Mora- 
lis  haec  causalitas  reponitur  in  dignitate  et  virtute  qua  sacramenta  pollent 
ut  Deum  moveant  infaltibiliter  ad  gratiam  conferendam,  quandoquidem 
actiones  sacramentales  sunt  moraliter  Christi  actiones,  cujus  nomine  po- 
nuntur,  quique  per  Sacramenta,  tamquam  per  media  a  se  instituta,  nobis 
applicat  merita  suae  passionis.  Gine,  1.  c,  pag.  565,  et  De  Bapt.,  pag.  63; 
Pesch,  1.  c,  «.  141  seq.,  152  seq. 


ARTICULUS  II 

DE    SACRAMENTALIBUS 

31.  Notio.  —  Sacramentalia  sunt  res  (v.  gr.  numismata,  aqua 
benedicta)  vel  actiones  (v.  gr.  confessionis  generalis  recitatio)  qui- 
bus  Ecclesia,  in  aliquam  Sacramentorum  imitationem,  uti  solet  ad 
obtinendos  ex  sua  impetratione  salutares  effectus  praesertim  spiri- 


(1)  Gratia  sanctificans  est  qualitas  supernaturalis,  quae  praeviis  debitis  dispositio- 
nibus  animae  adhaeret,  ejus  peccata  delet  (saltem  mortalia),  si  habet,  eam  formaliter 
sanctificat  atque  ornat  modo  supernaturali  eique  jus  ad  gloriam  tribuit  sempiternam. 

(2)  Vocabula  haec  opere  operato  et  opere  operantis  videtur  invenisse  Petrus  Picta- 
viensis  (f  1160)  (Sent.  lib.  5,  /O.  1,  c.  16  et  p.  5,  c.  6).  Cfr.  Pesch,  1.  c,  n.  127. 

tuales  (can.  1144).  Hujusmodi  sunt  plures  consecrationes,  benedi- 
ctiones,  exorcismi.  Valere  Sacramentalia  ad  impetrandos  etiam 
effectus  temporales  liquido  apparet  ex  agrorum,  novae  domus,  etc. 
benedictione. 

32.  Eorum  a  Sacramentis  differentia. — I.  Sacramentalia  non 
a  Christo  sed  ab  Ecclesia  instituta  sunt;  nova  autem  constituere 
aut  recepta  authentice  interpretari,  ex  eisdem  aliqua  abolere  aut 
mutare,  sola  potest  Sedes  Apostolica  (can.  1145).  Vide  n.  29,  I. 

II.  Sacramentaiia  (1)  gratiam  non  conferunt  ex  opere  operatOy 
neque  conferunt  ut  causae  physicae  aut  morales,  neque  infallibili- 
ter.  Sed  eam  conferunt  qiiasi  ex  opere  operato,  seu,  quod  idem  est, 
meritis  Ecclesiae  impetrant,  nunquam  vero  infallibiliter,  ea  quae 
Ecclesiae  nomine  a  Deo  postulantur,  ut  gratiae  actuales,  etc.  Ratio 
est,  quia  Ecclesia  ea  instituit,  accepta  a  Christo  auctoritate.  Quare 
inest  in  eis  specialis  dignitas  et  efficacia  ex  dignitate  instituentis. 
Genicot,  n.  107.  Vide  n.  29,  III,  et  30. 

III.  Sacramentalia  non  delent  peccatum  veniale  ex  opere  ope- 
rato;  nullo  enim  fundamento  constat:  1.°  hanc  vim  eis  ab  Ecclesia 
esse  attributam;  2.°  Ecclesiam  talem  potestatem  habere;  cujus  ratio 
est,  quia  a)  non  constat  Ecclesiam  posse  peccata  extra  sacramen- 
tum  remittere;  6)  nunquam  ea  potestate  est  usa,  c)  quae  necessaria 
non  est. 

IV.  Prosunt  tamen  ad  venialia  remittenda,  nam  gaudent  spe- 
ciali  vi  impeirandorum  aiAXilioruyn  quibus  ad  pium  motum  contra 
venialia  excitemur,  quam  eis  Ecclesia  tribuit,  cum  ab  ipsa  ut  Sacra- 
mentalia  adhibentur  (2). 

33.  Legitimus  minister  Sacramentalium. — A)  Est  clericus, 
cui  ad  id  porestas  collata  sit  quique  a  competente  auctoritate  ec- 
clesiastica  non  sit  prohlbitus  eandem  exercere  [can.  1146). 

Igitur: 

1.^  Consecrationes  nemo  qui  charactere  episcopali  careat,  va- 
lide  peragere  potest,  nisi  vel  jure  vel  apostolico  indulto  id  ei  per- 
mittatur  (can.  1147,  §  1). 

2."  Benedictiones  autem  impertire  potest  quilibet  presbyter, 
exceptis  iis  quae  Romano  Pontifici  aut  Episcopis  aliisve  reserven- 
tur  (Ihid.,  §  2). 

3.°  Diaconi  et  lectores  illas  tantum  valide  et  licite  benedictio- 
nes  dare  possunt,  quae  ipsis  expresse  a  jure  permittuntur  (Ibid.y 
§  4). 


(1)  Sacramentalia  hoc  noto  versiculo  comprehenduntur:  Orans,  tinctus,  edens,  con- 
fessus,  dans,  benedicens,  scil.  oratio,  aqua  benedicta,  panis  benedictus,  recitatio  con- 
fessionis  generalis,  eleemosyna,  benedictio.  Cfr.  Ojetti,  v.  Sacramentalia;  Sanguineti, 
Institutiones,  n.  398;  Conc.  Plen.  Americae  Lat.,  n.  601  seq.;  Conc.  Manil.,  n.  717  seq. 

(2)  Cfr.  S.  Alph.,  lib.  VI,  n.  90  seq.;  Gine,  De  Poenit.,  pag.  155;  Sudrez,  De  Poenit., 
disp.  12,  sect.  1,  /2.  9  seq.;  sect.  2,  n.  1  seq.;  Lugo,  De  Poenit.,  disp.  9,  sect.  2  et  3;  Arendt, 
De  Sacramentalibus,  n.  39  seq.:  Pesch  (Christianus),  De  Sacram.  in  gen.,  n.  32  seq. 

4.°  Ministri  exorcismorum  qui  occurrunt  in  baptismo  et  in 
consecrationibus  vel  benedictionibus,  sunt  iidem  qui  eorundem 
sacrorum  rituum  legitimi  ministri  sunt  (can.  1153). 

B)  Minister  in  Sacramentalibus  et  conflciendis  et  admini- 
strandis  accurate  servare  debet  ritus  ab  Ecclesia  probatos  (can, 
1148,  §  1).  Benedictio  reservata  quae  a  presbytero  detur  sine  ne- 
cessaria  licentia,  illicita  est,  sed  valida,  nisi  in  reservatione  Sedes 
Apostolica  aliud  expresserit  (can.  1147,  §  3). 

Contra,  consecrationes  ac  benedictiones,  sive  constitutivae  sive 
invocativae,  invalidae  sunt,  si  adhibita  non  fuerit  formula  ab  Ec- 
clesia  praescripta  (can.  1148,  §  2). 

34.  —  C)  Dicuntur  benedictiones  ritus,  formulae  aut  caerimoniae 
quas  sacri  ministri  peragunt  nomine  Ecclesiae  invocatoque  Deo 
tum  ad  aliquod  bonum  hominibus  petendum,  tum  ad  rei  quae  be- 
nedicitur  communicandum  characterem  sacrum  quo  reddatur  salu- 
tis  instrumentum  sive  ad  animam  sive  ad  corpus  (1). 

Benedictiones  possunt  esse  constitutivae  aut  mere  invocativae, 

Illae  personam  aut  rem  constituunt  in  statu  permanenti  perso- 
nae  aut  rei  sacrae,  v.  gr.  benedictio  Abbatum,  ecclesiarum,  para- 
mentorum,  etc;  hae  non  ita,  sed  per  ipsas  solum  invocatur  favor 
divinus  pro  aliqua  re  vel  persona,  v.  gr.  benedictio  domus  novae, 
navis,  etc,  benedictio  in  fine  Missae,  etc  Cfr.  Mach-Ferreresy 
n.  463. 

Constitutivae  in  verbales  et  reales  dispescuntur.  Primae  fiunt 
sine  sacrorum  oleorum  unctionibus;  cum  his  reales. 

Benedictiones  constitutivae  reales  dicuntur  consecrationes. 

35. — Quid  sit  exorcismus  quidque  requiratur  ut  legitime  profe- 
ratur  in  obsessos,  in  nostro  Compendio  Theologiae  Mor.  videri 
potest,  vol.  1,  n.  403,  c.  4.°  (edit.  8.^). 

Generatim  dicendum  est  proferri  tantum  posse  legitime  a  sa- 
cerdote  qui  ab  Ordinario  peculiarem  et  expressam  licentiam  ob- 
tinuerit;  neque  potest  ad  exorcismos  procedere,  nisi  postquam  di- 
ligenti  prudentique  investigatione  compererit  exorcizandum  esse 
revera  a  daemone  obsessum  (can.  1151,  §§  1,  2). 

Quaesita.  —  1."^"  Quibus  benedictiones  dari  et  in  quos  exorcismi 
fieri  possintf 

Benedictiones,  imprimis  impertiendae  catholicis,  dari  quoque 
possunt  catechumenis,  imo,  nisi  obstet  Ecclesiae  prohibitio,  etiam 
acatholicis  ad  obtinendum  fidei  lamen  vel,  una  cum  illOy  corporis 
sanitatem  (can.  1449). 

Exorcismi  a  legitimis  ministris  fieri  possunt  non  solum  in  fide- 
les  et  catechumenos,  sed  etiam  in  acatholicos  vel  excommunicatos 
(can.  1152). 


(1)    Cfr.  Coppin-Stimart,  Sacrae  liturgiae  Comp.,  ed.  5.^  Tornaci,  1912,  n.  727;  Mach- 
Ferreres,  vol.  2,  n.  463;  Ojetti,  Synopsis,  v.  Benedictiones,  vol.  1,  pag.  386  seq.,  ed.  3.* 

2."ni  i^gs  consecratae  vel  henedictae  possuntne  ad  usum  profa- 
num  vel  non  proprium  adhiberi? 

NegativCy  quod  attinet  ad  consecratas,  vel  benedictas  constitu- 
tiva  benedictione;  sunt  enim  reverenter  tractandae  (can.  1150). 
Affirmative,  si  agitur  de  benedictis  sola  benedictione  invocativa. 

Non  est  profanus  usus  ille  ad  quem  Sacramentalia  destinantur, 
V.  gr.  panem  benedictum  tradere  animalibus  domesticis,  si  illis  be- 
nedicitur,  ut  die  Sancti  Antonii  mos  est. 

Neque  peccatum  videtur  aquam  benedictam  bibere,  alia  defi- 
ciente,  ad  sitim  exstinguendam,  vel  ad  cubiculum  collustrandum 
uti  cereo  benedicto,  si  alius  deest.  Cfr.  S.  Alph.y  1.  c,  w.  34;  Pesch., 
1.  c,  n.  346. 


ARTICULUS  III 

DE    SACRIS    OLEIS    AD    SACRAMENTORUM    ADMINISTRATIONEM 

INSERVIENTIBUS 

36.  Eorum  consecratio  et  custodia.  —  a)  Sacra  olea  quae  qui- 
busdam  Sacramentis  administrandis  inserviunt,  debent  esse  ab 
Episcopo  benedicta  feria  V  in  Coena  Domini  (quae  proxime  ante- 
cedit  tempus  in  quo  adhibentur),  neque  adhiberi  possunt  vetera, 
nisi  necessitas  urgeat  (can.  734,  §  1). 

Igitur  quod  oiea  non  sint  vetera  sive  annorum  superiorum 
solum  ad  liceitatem,  non  ad  validitatem  Sacramentorum  pertinet; 
nisi  esset  ita,  nullo  modo  adhiberi  possent,  etiam  necessitate  ur- 
gente,  v.  gr.  in  Confirmatione  aut  in  Extrema  Unctione.  Praece- 
ptum  tamen  grave  est. 

b)  Parochus  olea  sacra  a  suo  Ordinario  petere  debet  et  in  ec- 
c/esia  in  tuta  ac  decenti  custodia  sub  clavi  diligenter  assermre; 
nec  ea  domi  retinere,  nisi  propter  nccessitatem  aliamve  rationabi- 
lem  causam,  accedente  Ordinarii  licentia  (can.  735). 

37.  —  Quaesita.  1  .um  Quae  sunt  olea  in  administrandis  Sacramentis  ad- 
hibenda? 

Tria  sunt  (quae  omnia  in  eadem  caeremonia  benedicit  Episcopus  feria  V 
in  Coena  Domini):  oleum  infirmorum,  oleum  catechumenorum,  et  sanctum 
chrisma  sive  oleum  balsamo  immixtum. 

2.um  Quaenam  horum  oleorum  in  Sacramentis  et  in  Sacramentalibus 
adhibeantur? 

1.°  Chrisma  solum:  adhibetur  a)  in  Confirmatione;  b)  in  consecratione 
Episcopi;  et  c)  in  consecratione  calicis  et  patenae. 

2.°  Oleum  catechumenorum  solum:  adhibetur  a)  in  Ordine,  et  b)  in 
consecratione  regis. 

3.°    Oteum  infirmorum  solum:  adhibetur  in  Extrema  Unctione. 

4.°     Chrisma  et  oleum  catechumenorum:   adhibentur  a)  in  Baptismo, 

b)  in  consecratione  ecclesiae  et  altaris,  et  c)  in  benedictione  fontis  baptis- 
malis. 

In  Baptismo  oleum  catechumenorum  adhibetur  ante  coilationem  Baptis- 
mi  ad  catechumenos  in  pectore  et  inter  scapuias  inungendos;  chrisma  in 
caeremoniis,  quae  Baptismum  subsequuntur. 

5.^  Chrisma  et  oleum  infirmorum:  in  solemni  benedictione  campanae 
(chrisma  pro  unctione  interna,  oleum  infirmorum  pro  externa). 

Vide  Pontificale  Romanum,  praesertim  ubi  de  caeremoniis  feriae  V  in 
Coena  Domini.  Cfr.  Deshayes,  Memento  jur.  eccles.,  n.  1694. 

In  Const.  Trans  Oceanum  toti  Americae  Latinae  Insulisque  Philippinis 
concessum  est  utpossint  usurpari  sacra  olea  etiam  vetera,  sed  tamen  quo- 
rum  vetustas  quattuor  annos  minime  excedat,  neque  sint  corrupta,  si  omni 
adhibita  diligentia,  nova  aut  recentiora  acquiri  nequeant. 

3."m    Quid  faciendum,  si  praevidetur  olea  ante  finem  anni  defutura? 

Mox  defuturo  oleo  benedicto  aliud  oleum  de  olivis  non  benedictum  ad- 
jici  potest,  etiam  iterato,  minore  tamen  copia  {can.  734,  §  2);  etiamsi  major 
sit  in  fine  pars  addita.  Cfr.  Conc.  Plen.  Amer.  lat.,  n.  570;  Conc.  Manil., 
n.  674. 

Attamen  mos  benedicendi  partem  sacrorum  oleorum  feria  V  in  Coena 
Domini  eamque  cum  non  benedictis  proxime  commiscendi,  non  est  toleran- 
dus  (S.  R.  C,  7dec.  1844:  Decr.  auth.,  n.  2883;  28  jan.  1910:  Acta,  II, 
pag.  118). 


PARS  II 

De  locis  et  temporibus  sacris 


SECTIO  I 

DE  LOCIS  SACRIS 

TITULUS  PRAEVIUS 

Notiones  et  principia  generalia  omnibus  locis 
sacris  communia 

38.  Notio.  —  Loca  sacra  ea  sunt  quae  divino  cultui  fidelium- 
ve  sepulturae  deputantur  consecratione  vel  benedictione  (vide 
n.  34)  quam  probati  liturgici  libri  ad  hoc  praescribunt  {can.  1154). 

39.  Gui  competat  eorum  consecratio.  —  a)  Consecratio  alicu- 
jus  loci,  quamquam  ad  regulares  pertinentis,  spectat  ad  Ordina- 
rium  territorii  in  quo  locus  ipse  reperitur,  dummodo  Ordinarius 
charactere  episcopali  sit  insignitus. 

6)  Locum  consecrare  non  potest  Vicarius  Generalis,  etiamsi 
sit  Episcopus,  sine  speciali  mandato  Ordinarii. 

c)  Manet  jus  firmum  S.  R.  E.  Cardinalium  (licet  non  sint  Epi- 
scopi),  consecrandi  ecclesiam  et  altaria  sui  tituli  (can.  1155,  §  1). 
Vide  can.  239,  §  1.  2.°,  et  n.  466,  vol.  1. 

d)  Ordinarius  territorii,  licet  charactere  episcopali  careat,  ut 
Abbas  vel  Praelatus  nnllins,  vel  Vicarius  Capitularis,  potest  cuili- 
bet  ejusdem  ritus  Episcopo  licentiam  dare  consecrationes  per- 
agendi  in  suo  territorio  (Ibid.,  §  2). 

40.  Jus  benedicendi. — Jus  benedicendi  locum  sacrum,  a)  si 
hic  pertineat  ad  clerum  saecularem  vel  ad  religionem  non  exem- 
ptam,  vel  ad  laicalem  (etiam  exemptam),  spectat  ad  Ordinarium 
territorii  in  quo  locus  reperitur;  b)  si  ad  religionem  clericalem 
exemptam  ad  Superiorem  majorem;  uterque  vero  potest  alium 
sacerdotem  ad  hoc  delegare  (can.  1156). 

Consensus  Ordinarii  necessitas.  — Xon  obstante  quolibet  pri- 
vilegio,  nemo  potest  locum  sacrum  consecrare  vel  benedicere 
sine  Ordinarii  consensu  {can.  1157),  ne  Cardinales  quidem.  Cfr. 

can,  239,  §  1,  20.°  Ordinarius  de  quo  hic  agitur  est  loci  Ordinarius, 
nisi  templum  pertineat  ad  religionem  clericalem  exemptam,  quo  in 
casu  Ordinarius  intelligitur  Superior  major,  i.  e.  ille  ad  quem  spe- 
ctat  jus  consecrandi  aut  benedicendi  ad  normam  can.  1156. 

41.  Consecrationis  aut  benedictionis  documentum.  —  De  per- 
acta  consecratione  vel  benedictione  redigendum  est  documentum, 
cujus  alterum  exemplar  in  Curia  episcopali,  alterum  in  ecclesiae 
archivo  servandum  {can.  1158). 

Probatio.  —  Consecratio  vel  benedictio  alicujus  loci,  modo  ne- 
mini  damnum  fiat,  satis  probatur  etiam  per  unum  testem  orani 
exceptione  majorem  {can.  1159,  §  1). 

42.  Consecrationis  et  benedictionis  iteratio.  —  Si  de  ea  legi- 
time  constet,  nec  consecratio  nec  benedictio  iterari  potest;  in  dubio 
autem,  peragatur  ad  cautelam  {Ibid.,  §  2). 

43.  Jurisdictio  exclusiva  Ecclesiae  in  loca  sacra.  —  Loca 
sacra  exempta  sunt  a  jurisdictione  auctoritatis  civilis  et  in  eis  legi- 
tima  Ecclesiae  auctoritas  jurisdictionem  suam  libere  exercet  {can. 
1160);  i.  e.  independenter  ab  omni  alia  humana  auctoritate.  Ratio 
est,  quia  Ecclesia  est  societas  ab  omni  civili  auctoritate  indepen- 
dens,  ut  probatum  est  in  vol.  1,  nn.  29-57. 


TITULUS  IX 
De  ecclesiis 

CAPUT  I 

NOTIONES    PRAEVIAE 

44.  Notio.  —  Ecclesiae  nomine  intelligitur  aedes  sacra  divino 
cultui  dedicata  eum  potissimum  in  linem  ut  omnibus  Christifide- 
libus  usui  sit  ad  divinum  cultum  publice  exercendum  (can.  1161). 

Quid  inter  ecclesiam  et  oratorium  intersit  inferius  indicatur 
(w.  94  seq.). 

45.  Diversa  nomina  quibus  designatae  sunt.  —  d)  Antiqnitus  fre- 
quens  fuit  ipsas  ecclesias  oratoria  appeilare  (graece  s'jy-qpia,  T^poTSj/.TrjOta. 
oTxo?  £u/.xrlcroc).  Vide  Migne,  P.  G.,  vol.  20,  col.  847,  1108,  1109,  1429;  vol.  67, 
coi.  128,  948,  etc.^Ab  ipso  Christo  templum  Hierosolymorum  oratorium, 
domus  orationis  {ov/.o^  Eu/.xrfpto?),  vocatum  est. 

b)    Antiquior  etiam  est  vox  dominicum  (domus  Domini),  graece  /uc'.a/.r|, 

ad  ecclesiam  designandam.  Vide  Migne,  P.  L.,  vol.  4,  col.  613;  vol.  21,  col. 
470;  vol.  27,  col.  677;  P.  G.,  yo/.  20,  col.  833. 

c)  Dictae  sunt  etiam  basilicae  (i.  e.  domus  regiae,  a  oa^.XcJ:,  rex). 
S.  Isidorus  ita  hanc  denominationem  exponit:  «Ideo  divina  tempia  basili- 
cae  nominantur,  quia  ibi  Regi  omnium  Deo  cultus  et  sacrificia  offeruntur.» 
Etymol.  lib.  15,  c.  4;  Migne,  P.  L.  vol.  82,  col.  545. 

Basilicae  apud  etiinicos  erant  ampla  aedificia  et  publica,  in  easque 
conveniebant  negotiatores  vendendi  emendive  causa,  ibique  piurima  judi- 
ciorum  genera  exercebantur.  Quoniam  autem  in  ecclesias  magnae  conve- 
niebant  multitudines  et  quoniam  basilicae  aliquae  a  christianis  emptae  in 
ecclesias  convertebantur  et  a  Constantino  praesertim  mutatae  sunt,  nomen 
basilica  frequentius  adhibitum  est  ad  ecclesias  designandas.  Cfr.  Migne, 
P.  L.  vol.  16,  col.  995  seq.,  1007,  1107,  etc;  Ferreres,  Los  Oratorios,  n.  42. 

d)  Vox  templum  (vao;)  ad  ecciesiam  significandam  a  christianis  non  est 
usurpata  nisi  inde  a  quarto  saeculo,  ut  non  praeberetur  ansa  ad  christia- 
nas  ecclesias  cum  ethnicis  templis  confundendas.  Ethnica  superstitione  de- 
victa,  hoc  nomen  apud  christianos  invaluit  (Cfr.  Migne,  P.  L.  vol.  6, 
col.  563,  vol.  16,  col.  994;  P.  G.,  vol.  20,  col.  845,  848),  quod  aliunde  a 
S.  Scriptura  adhibitum  fuerat,  ut  Hierosolymorum  templum  {Matth.,  c.  23, 
D.  16  seg.,  35;  c.  27,  v.  40;  Joann.,  c.  2.  v.  19  seq.)  itemque  (jhristi  Domini 
designaretur  corpus  {Joann.,  I.  c,  v.  21). 

e)  Omnium  antiquissimum  fuit  nomen  ecclesia,  quod,  si  etymon  spectes, 
sonat  congregationem,  frequentiam,  coetum,  quodque  deinde  translatum  est 
ad  significandum  locum,  quo  christiani  conveniebant.  Vide  S.  Paulum,  I 
Cor,  c.  11,  y.  22;  Migne,  P.  L.  vol.  2,  col.  907,  987;  Martigni,  Diction. 
antiquitatum  christ.,  v.  Basilica;  Many,  De  locis  sacris,  n.  2  seq.  (Parisiis, 
1904);  Ferreres,  I.  c,  nn.  44,  45. 

CAPUT  II 

DE    ECCLESIARUM    AEDIFICATIONE 

46.  Quae  requirantur  ad  ecclesiae  aedificationem.  —  L  Nulla 
ecclesia  aedificari  potest  sine  expresso  Ordinarii  loci  consensu 
scriptis  dato,  quem  tamen  Vicarius  Generalis  praestare  nequit 
sine  mandato  speciali  {can.  1162,  §  1). 

IL  Ordinarius  consensum  praebere  nequit,  nisi  prudenter 
praeviderit  necessaria  non  defutura  ad  novae  ecclesiae  aedifica- 
tionem  et  conservationem,  ad  ministrorum  sustentationem  alias- 
que  cultus  impensas  {Ibid.,  §  2). 

III.  Non  est  concedenda  licentia,  si  nova  ecclesia  ceteris  jam 
exsistentibus  detrimentum  afferat,  majore  fidelium  spirituali  uti- 
litate  non  compensatum  {Ibid.,  §3).  Ad  hoc  vitandum,  Ordinarius, 
antequam  consensum  praebeat,  audire  debet  vicinarum  ecclesia- 
rum  rectores  quorum  intersit  {Ibid.,  §  3),  firmo  praescripto  can. 
1676  (de  quo  agetur  in  libro  IV),  quo  ei  qui  timet  damnum  sibi 
obventurum  conceditur  aditus  ad  judicem,  ut  novum  opus  intor- 
rumpatur,  donec  jura,  judicis  sententia,  definiantur  {Ibid.). 

IV.  Sodales  religiosi,  licet  consensum  constituendae  novae  do- 
mus  (et  idcirco  novae  ecclesiae  vel  publici  oratorii  domui  adnexi), 

(vide  can.  497,  §  2,  et  volA,  n.  802,  III)  in  dioecesi  vel  civitate  ab 
Ordinario  loci  retulerint,  antequam  tamen  ecclesiam  vel  orato- 
rium  publicum  in  certo  ac  determinato  loco  aedificent,  Ordinarii 
loci  licentiam  obtinere  debent  (Ibid.,  §  4). 

47.  Doctrinae  praecedentis  explicatio.  —  a)  Praescriptio  §  3 
confirmat  antiquam  disciplinam,  praesertim  capitis  1  libri  V, 
tit.  32  Decretalium,  ubi  praecipitur  ne  qua  ecclesia  in  praejudicium 
alterius  construatur.  Quare  dictio  praejudicium  eodem  sensu  est 
interpretanda  quo  ab  antiquis  exponebatur,  ad  genus  praejudicii 
de  quo  agitur  cognoscendum.  Hanc  doctrinam  luculenter  tractat 
Bouix,  De  Jure  Regularium,  p.  2,  cap,  4,  §  3,  q.  2.^,  pag.  291  seq. 
(Parisiis,  1867);  Craissony  Manuale  Jur.  can.,  vol.  2,  n.  2258  seq., 
pag.  444  seq.  (Pictavii,  1880). 

6)  Distinguendum  est  inter  praejudicia  stricte  talia  quae  ori- 
ginem  ducunt  ajurium  strictorum  violatione,  et  praejudicia  impro- 
prie  taliay  quae  posita  sunt  in  imminutione  emolumentorum,  ad 
quae  jus  strictum  non  habetur. 

c)  Praejudicia  proprie  talia  sunt  paroclio  ea  omnia  quae  ex 
ejus  strictorum  jurium  paroecialium  violatione  oriuntur,  v.  gr. 
concessio  novae  ecclesiae  facta  ab  Episcopo  juris  sepulturae  sine 
quartae  funebris  solutione,  assistendi  matrimoniis,  baptizandi  in 
ea  paroecianorum  filios  sine  parochi  licentia,  etc.  Praejudicia  im- 
proprie  talia  sunt  quae  enascuntur  ex  concursu  fidelium  ad  novum 
templum  et  proinde  ex  minore  frequentia  ad  paroeciam,  quo  vo- 
luntariae  fidelium  eleemosynae  minuantur  solemnitatesque  voti- 
vae  in  eo  celebrentur  quae  secus  in  paroecia  fierent,  etc. 

48. — In  priore  casu  parochus  novae  aedificationi  opponi  pote- 
rit  ex  can.  1162,  sicut  antea  poterat  ex  citato  capite  Decretalium; 
contra  in  posteriore,  nisi  nuUam  assignationem  habuerit  et  ex 
solis  fidelium  voluntariis  largitionibus  seu  oblationibus  se  sus- 
tentet  (1). 

49.  —  Si  nova  ecclesia  praejudicia  stricte  dicta  inferat,  ap- 
plicationi  alterius  partis  locus  est;  quare  videndum  num  detri- 
menta  majore  fidelium  spirituali  utilitate  sint  compensata,  sic 
enim  jus  adest  novo  templo  exstruendo,  ut  evenit  cum  paroecia 
in  duas  dividitur. 

50.  Benedictio  lapidis  auspicalis.  —  Cum  novum  templum 
incipit  aedificari,  benedicendus  est  primarius  lapis  et  imponen- 
dus.  Jus  hujus  benedictionis  et  impositionis  spectat  ad  Ordinarium 
loci  aut  ad  Superiorem  de  quo  in  can.  1156,  quorum  uterque  hoc 


(1)  Vide  etiam  Card.  Petra  ad  Const.  Paschalis  II,  sect.  2,  /2.20,  vol.  1,  pag:  226 
(Venetiis,  1729);  Pallottini,  Collect.  omn.  conclus.  et  resol.  S.  C.  C,  vol.  8,  v.  Ecclesia 
in  genere,  §  1,  pag.  190;  Thesaur.  Res.  S.  C.  C,  vol.  i\,pag.  303;  Monacelli,  Formularium 
legale  practicum,  p.  1,  tit.  VI,  form.  10,  n.  15.  Cfr.  Ferreres  in  Razon  y  Fe,  vol.  39, 
pag.  237,  238. 

Instit.  canox.  — Tom.  II  2* 


18  LIB.    III  —  PAR.    II— SEC.    I — DE    ECCLESIIS — TIT.    IX 

per  se  vel  per  delegatum  facere  potest,  ut  ibi  dictam  est  {can.  1163). 
Vide  n.  40. 

Confinnat  haec  praescriptio  antiquam  disciplinam  praescri- 
ptumque  Pontificalis  Romani  in  parte  secunda  sub  titulo  De  bene- 
dicHone  et  impositione  primarii  lapidis  pro  ecclesia  aedificanda,  ubi 
ritus  et  caeremoniae  servandae  exponuntur.  Vide  edit.  primam 
post  typicam,  Ratisbonae,  1891,  pag.  117  seq.  Primarius  hic  lapis 
«quadratus  et  angularis »  esse  debet,  qui  Christum  Dominum  re- 
fert,  qui  saepius  in  S.  Scriptura  vocatur  petra  angularis  Ecclesiae. 
51.  Forma  ecclesiae.  —  Curare  debent  Ordinarii,  audito  etiam, 
si  opus  fuerit,  peritorum  consilio,  ut  in  ecclesiarum  aedificatione 
vel  refectione  serventur  formae  a  traditione  christiana  receptae  et 
artis  sacrae  leges  (can.  1164,  §  1). 

Non  minor  fortasse  habenda  est  ratio  de  refectione  seu  repara- 
tione,  quam  de*aedificatione;  per  illam  enim  artis  christianae  mo- 
numenta  saepe  deturpata  sunt. 

52.  Aditus  et  fenestrae.  —  I.  In  ecclesia  nullus  est  aperiendus 
aditus  vel  fenestra  (tribuna,  etc.)  ad  laicorum  domus  (Ibid.,  §  2). 
Tribunae  igitur  quae  templa  respiciunt,  ut  in  antiqua  disciplina, 
prohibentur,  ad  quas  exstruendas  dispensatio  pontificia  requiritur. 
Vide  Ferreres,  Los  Oratorios,  nn.  377,  378.' 

II.  Neque  moniales  tribunas  habere  possunt  in  ecclesiis  non  propriis 
(S.  C.  Episc.  et  Reg.,  Civit.  Castelli,  22  augusti  1815);  sed  in  propriis  habe- 
re  possunt  de  licentia  Episcopi  (S.  R.  C,  16  aprii.  1842,  apud  Gardellini, 
n.  4940).  —  Tribunam  habere  possunt  parochus  (S.  C.  C,  10  mart.  1663) 
et  Episcopus  (19  jun.  1604,  n.  166).  Cfr.  Mach-Ferreres,  vol.  2,  n.  418  ad 
calcem. 

53.  Loca  subterranea  aut  superiora.  —  Loca,  si  adsunt,  sub- 
ter  ecclesiae  pavimentum  aut  supra  ecclesiam  ad  usum  mere  pro- 
fanum  non  possunt  adhiberi  {can.  1164,  §  2),  v.  gr.  ad  ibi  habitan- 
dum;  possunt  tamen  ad  utensilia  servanda  quae  templo  sunt  usui. 
Vide  Mach-Ferreres,  vol.  2,  n.  418. 


CAPUT  III 

DE    ECCLESIARUM    CONSECRATIOXE    ET    BENEDICTIONE 

54.  I.  Necessitas  consecrationis  aut  benedictionis  ecclesia- 
rum. — Divina  offtcia  celebrari  in  nova  ecclesia  non  possunt,  ante- 
quam  eadem  vel  solemni  consecratione  vel  saltem  benedictione 
divino  cultui  fuerit  dedicata  {can.  1165,  §  1). 

II.  Quae  non  possint  consecrari  neque  benedici.  —  Si  pru- 
denter  praevideatur  ecclesiam  conversum  iri  ad  usus  profanos, 

Ordinarius  consensum  ejus  aedificationi  ne  praebeat,  aut  saltem, 
si  forte  aedificata  fuerit,  eam  ne  consecret  neve  benedicat  (Ibid.y 
§2). 

Ratio  est,  quia  tam  consecratio  quam  haec  benedictio  constituti- 
vae  sunt  (n.  84)  remque  sacram  reddunt  natura  sua  perpetuo.  Cfr. 
Mach-Ferreres,  vol.  2,  n.  419, 

55.  III.  Quae  consecrandae,  quae  solum  benedicendae. — 
a)  Solemni  consecratione  dedicandae  sunt  ecclesiae  cathedrales 
et,  quantum  fleri  potest,  ecclesiae  collegiatae,  conventuales,  paroe- 
ciales  (Ibid.,  §  3). 

Hoc  non  impedit  quominus  etiam  aliae  ecclesiae,  oratoria  pu- 
blica  et  semipublica  consecrari  possinty  quamvis  nulla  detur  obli- 
gatio  id  faciendi. 

b)  Ecclesia  ex  ligno  vel  ferro  aliove  metallo  benedici  potest 
non  autem  consecrari  (Ibid.,  §  4),  etiamsi  interius  exteriusque  ap- 
prime  sit  ornata  (S.  R.  C,  11  april.  1902:  Decr.  auth.y  n.  4094). 

c)  Possunt  tamen  consecrari  ecclesiae  factae  ex  cemento  quod 
vulgo  armatum  dicitur,  dummodo  locus  duodecim  crucium  et 
postes  januae  praecipuae  sint  lapidei  (12  nov.  1909,  n.  4240).  Cfr. 
Mach-Ferreresy  vol.  2,  n.  419  in  flne. 

56.  Altarium  consecratio  relate  ad  consecrationem  eccle- 
siae.  —  Altare  consecrari  po/es^  (vide  infra,  n.  108)  etiam  sine  ec- 
clesiae  consecratione;  sed  una  simul  cum  ecclesia  debet  saltem 
altare  majus  consecrari  aut  altare  secundarium,  si  majus  sit  jam 
consecratum  (can.  1165,  §  5).  Ratio  est,  quia  ecclesia  est  propter 
altare,  quod  Christum  refert,  qui  altare  et  victimaest  Cfr.  S.  R.  C, 
2  aug.  1854:  Decr.  auth.,  n.  3025. 

Si  omnia  essent  consecrata,  unum  exsecrandum  esset.  Ecclesiae 
consecratio  sine  ullius  altaris  consecratione  valida  esset  sed  illici- 
tay  nisi  dispensatio  apostolica  haberetur  (S.  R.  C,  19  maj.  1896: 
Decr.  auth.y  n.  3907).  Cfr.  FerrereSy  El  Breviario  y  las  nuevas  Rii- 
bricas,  vol.  2,  nn.  372,  373;  Mach-FerrereSy  vol.  2,  n.  420. 

57.  Gonsecrationis  dies. — Ecclesiarum  consecratio,  quamvis 
quolibet  die  fleri  possit,  decentius  tamen  diebus  dominicis  aliisve 
festis  de  praecepto  peragitur  [can.  1166,  §  1). 

58.  Jejunium.  — Episcopus  consecrans  et  qui  petunt  ecclesiam 
sibi  consecrari,  per  eum  diem  qui  consecrationem  praecedit,  jeju- 
nare  debent  (Ibid.y  §  2).  Hoc  jejunium  stricte  obligat  (1). 

59.  Indulgentiae.  —  Cum  consecratur  ecclesia  vel  altare  (fl- 
xum),  Episcopus  consecrator,  licet  jurisdictione  in  territorio  ca- 
reat  (etquamvis  titularis  tantum  sit),  indulgentiam  concedit  unius 
anni  ecclesiam  vel  altare  visitantibus  in  ipsa  consecrationis  die;  in 


(1)    S.  R.  C,  29  jul.  1780,  n.  2519;  12  sept.  1840,  n.  2821;  S.  C.  C,  3  jul.  1909:  Acta  A.  Se- 
dis,  I,  pag.  623.  Cfr.  Mach-Ferreres,  vol.  2,  n.  422. 


20  LIB.    III  —  PAR.    II  — SEC.    I  —  DE    ECCLESIIS  —  TIT.    IX 

die  vero  anniversaria  quinquaginta  dierum,  si  sit  Episcopus;  cen- 
tum,  si  Archiepiscopus;  biscentum,  si  S.  R.E.  Cardinalis  (/&id.,§3). 

60.  Anniversaria  solemnitas  consecrationis  ecclesiae.  — 
a)  Festum  consecrationis  ecclesiae  qiiotannis  celebrandum  est  ad 
normam  legum  liturgicarum  (can.  1167). 

b)  Festum  hoc  non  est  praecepti  a  populo  servandi,  ita  ut  abstinere 
debeat  a  servilibus  operibus  et  Missam  audire;  sed  solum  est  festum  litur- 
gicum,  quod  spectat  ad  officium  recitandum  ab  iis  qui  ad  illudobiigantur  et 
ad  Missam  ab  illis  eo  die  celebrandam,  etc.  Pertinet  haec  materia  ad  litur- 
giae  scholam.  Vide  Ferreres,  El  Breviario  y  las  nuevas  Riibricas,  voL  2, 
nn.  117-134.  222,  333  seq.,  343. 

Hoc  festum  consecrationis  solum  potest  debetque  celebrari  in  ecclesiis 
consecratis,  non  in  benedictis. 

61.  Primae  ecclesiae. —  a)  Primum  christifideles  in  cenacula  et  alia 
loca  privatarum  domorum  congregabantur,  quae  pedetentim  mutata  sunt 
in  sacra  oratoria  ecclesiasve  domesticas  (1). 

Serius  Romae  et  alibi  congregabantur  in  catacumbas  aut  subterranea 
coemeteria,  prope  martyrum  sepuicra  (2). 

Sed  instante  persecutione,  quo  poterant  christiani  congregabantur;  et 
quilibet  locus,  etiam  navis,  stabulum,  carcer,  erat  eis  pro  templo  ad  san- 
ctum  sacrificium  offerendum  {Ferreres,  Los  Oratorios,  n.  69). 

b)  Super  martyrum  sepulcra  prima  templa  sub  dio  sunt  exaedificata, 
ara  posita  super  martyris  sepulcrum  quod  erat  in  crypta  aut  loco  subterra- 
neo.  Haec  altaria  confessiones  dicebantur,  ut  constat  ex  basilica  S.  Petri 
in  Vaticano,  S.  Pauli  in  via  Ostiensi,  SS.  Laurentii,  Agnetis,  Petronil- 
lae,  etc.  Cfr.  Martigni,  1.  c,  v.  Confesion;  Marucchi,  Catacombe  romane, 
pag.  36  seq.,  606  seq.  (Romae,  1903):  Grisar,  Analecta  romana,  ool.  I, 
pag.  259  seq. 

Deinde  templa  sunt  etiam  constructa  ubi  martyrum  sepulcra  non  erant, 
at  in  haec  templa  sanctorum  martyrum  corpora  inferebantur.  Ferreres, 
1.  c,  nn.  71,  72.  Vide  infra,  n.  115. 

c)  Quod  cum  fiebat,  celebritas  dedicationis  ecclesiae  duo  complecte- 
batur:  l.um  solemnem  reliquiarum  transiationem,  quae  fieri  cum  maxima 
pompa  solebat  eratque  quasi  acceptio  ecclesiae  a  martyre;  2.um  solemnis 
templi  consecratio.  Diichesne,  Origines  du  culte  chretien,  pag.  410  (Pari- 
siis,  1909);  Ferreres,  I.  c,  n.  74. 

Martyrum  corpora  subter  altaris  mensam  deponi  solebant;  utque  pos- 
sent  christifideles  pia  objecta  capsae  reliqriarum  applicare,  in  altaris  fron- 
tale  certi  cancelli  collocabantur.  Cfr.  Leclercq,  apudCabrol,  Dictionn.  d'Ar- 
cheol.  chret.  et  de  Liturg.,  vol.  I,  col.  3169,  v.  Autel.  /bid.,  n.  76. 

d)  Serius  ecclesiaeetiam  super  sanctorum  confessorum  sepulcra  con- 
structae  sunt.  Cfr.  Catalani,  Pontificale  Romanum;  Mangenot,  1.  c,  col. 
2580. 

e)  His  traditionibus  mos  Ecclesiae  innititur  in  altaribus,  oratoriispu- 
blicis  ac  semipublicis  aliisque  templis  consecrandis,  ut  inferius  videbitur. 
Ibid.,  nn.  78,  79. 


(1)  Actus  Apostolorum,  c.  1,  v.  13;  c.  20,  o.  8.  Vide  Duchesne,  Origines  du  culte 
chretien,  c.  12,  ?;  1,  pag:  i06  seQ.  (Parisiis,  1909). 

(2)  Cfr.  Many,  De  locis  sacris,  n.  1  seq.;  Mangenot,  in  Dict.  de  Theologie,  v.  Au- 
le\\  Leclerq,  in  Dict.  d"Archeologie,  v.  Autel. ,  co/.  3,  164  seq.;  Martigni,  1.  c,  v.  Cata- 
cumbas;  Marucchi,  Catacombe  romane,  pag.  7  seq.  (Roma,  1903);  Ferreres,  Los  Ora- 
torios,  nn.  66,  67. 

62.  Natura  consecrationis  ecclesiarum.  — Essentia  consecra- 
tionis  ecclesiae  (aut  oratorii)  consistit  in  ungendis  cum  sacro  chris- 
mate  duodecim  crucibus  depictis  (aut  marmoreis)  in  templi  parie- 
tibus  vel  columnis  (1),  in  proferendisque  verbis  a  Pontiflcale 
praescriptis  et  pronuntiandis  in  unctione  uniuscujusque  crucis: 
«Sandij^ficeturj  et  conse)^cretur  hoc  templum.  In  nomine  PaQf, 
tris,  et  Fl  l^S  liij  et  Spiritus  ^  Sancti,  in  honorem  Deiy  et  gloriosae 
Virginis  Mariae,  atque  omnium  Sanctorum,  ad  nomen,  et  memo- 
riam  Sancti  N.  Pax  tibi.»  Cfr.  Pontif.  Rom.,  De  Ecclesiae  Dedicatio- 
ne  seu  Consecratione  (Ratisbonae,  1891,  pag.  154). 

Ita  S.  Rit.  Congregatio  declaravit  12  aprilis  1614:  Decr.  auth.y 
n.  319.  Cfr.  Ferreres,  Los  Oratorios,  nn.  232,  233. 

63. — Pridie  diei  consecrationis  reliquiae  a  consecratore  pa- 
randae  sunt  quae  consecrando  altari  inservire  debent,  eas  collo- 
cando  in  vasculo  signato,  quod  in  loco  honesto  et  mundo  depo- 
nendum  est,  ut  Pontiflcale  praescribit.  Ante  illas  vigiliae  sunt  ce- 
lebrandae,  et  Nocturni  Matutini  et  Laudes  canenda  in  honorem 
Sanctorum  quorum  reliquiae  sunt  in  altari  deponendae. 

64.— Die  18  aug.  1913  S.  Rit.  Congregatio  declaravit  Nocturnos  et  Lau- 
des  quae  sunt  noctu  ante  reliquias  canenda:  a)  esse  non  ex  novo  Psalterio 
sed  ex  Communi  plurimorum  Martyrum  desumenda;  b)  celebranda  esse 
ritu  duplici;  c)  orationem  recitandam  eam  esse  quae  tertio  loco  ponitur, 
Deus  qui  nos,  at  nominibus  et  voce  annua  omissa.  Cfr.  Ferreres,  El  Brevia- 
rio,  vol.  2,  n.  365  seq. 

Officium  esse  ex  Communi  pl.  Martyrum  desumendum  jam  clare  patet  ex 
novo  Pontificale;  canitur  enim  in  honorem  Sanctorum,  quorum  reliquiae 
sunt;  hae  autem  esse  debent  aliquorum  SS.  Martyrum,  sicuti  indicatur  in 
scheda  scripta  quam  Pontifex  consecrans  in  vasculo  reliquiarum  ponit  (2). 
Ferreres,  1.  c,  n.  371. 

CAPUT  IV 

DK    TITULO    ECCLRSIARUM 

65.  Principia  generalia.  —  I.  Unaquaeque  ecclesia  consecrata 
vel  benedicta  suum  habere  debet  titulum  (can.  1168,  §  1). 


(1)  Supra  has  cruces  aut  infra  clavus  figitur  aut  candelabrum  ad  cereum  qui  debet 
ardere  anniversario  die  consecrationis.  Cfr.  Pontif.,  1.  c;  Mach-Ferreres,  n.  421. 

(2)  Sane  sero  ante  diem  Dedicationis,  Pontifex  parat  reliquias  in  altari  consecran- 
do  includendas,  ponens  eas  in  decenti  et  mundo  vasculo,  cum  tribus  granis  thuris;  ponit 
etiam  in  eo  chartulam  de  pergameno,  scriptam  sub  hac  forma: 

MDCCC.  etc...  die  N.  mensis  N.  Ego  N.  Episcopus  N.  consecravi  Ecclesiam  et  altare 
hoc,  in  honorem  Sancti  N.  et  reliquias  Sanctorum  Martyrum  N.  et  N.  in  eo  inclusi,  et 
singulis  Christi  fidelibus  hodie  unum  annum,  et  in  die  anniversario  Consecrationis  hu- 
jusmodi  ipsam  visitantibus  quadraginta  [quinquaginta]  dies  de  vera  Indulgentia,  in  for- 
ma  Ecclesiae  consueta  concessi. 

Sigillans  ipsum  vasculum  diligenter,  et  illud  in  honesto  et  mundo  loco,  vel  sub  ten- 
torio  ante  fores  Ecclesiae  consecrandae  parato  ponens,  et  super  ornatum  feretrum  de- 
center  collocans,  cum  duobuscandelabris  et  luminaribus  ardentibus.  (Pontificale  Ro- 
manum  Summorum  Pontificum  jussu  editum,  a  Benedicto  XIV,  et  Leone  XIII  Pont.  Max. 
recognitum  et  castigatum.  Ratisbonae,  1891,  pag:  124).  Cfr.  Ferreres,  1.  c,  n.  367. 


22  LIB.    III  —  PAR.    II  —  SEC    I  —  DE    ECCLESIIS  —  TIT.    IX 

II.  Titulus,  peracta  ecclesiae  dedicatione,  mutari  nequit  (Ihid.). 

III.  Ecclesiae  dedicari  Beatis  nequeunt  sine  Sedis  Apostolicae 
indulto(/6irf.,  §.3). 

IV.  Etiam  festum  tituli  quotannis  est  celebrandum  ad  normas 
legum  liturgicarum  (Ibid.,  §  2). 

66.  Quid  tituli  nomine  intelligendum.  —  Titulus  dicitur  San- 
ctus  aut  mysterium  in  cujus  honorem  oratorium  templumve  aedi- 
ficatum,  benedictum  aut  dedicatum  est  (S.  R.  C,  14  jan.  1897). 

Cum  titulus  est  aliquis  Sanctus,  Patronus  etiam  solet  appellari; 
non  ita,  si  mysterium  est.  Cfr.  Ferreres,  Los  Oratorios,  n.  252. 

67.  Quando  constituitur. — Titulus  jam  eligitur  cum  lapis 
auspicalis  collocatur,  sed  reapse  non  constituitur,  nisi  cum  eccle- 
sia  consecrata  est  aut  benedicta.  Vocatur  titulus,  quia  ab  eo  eccle- 
sianominatur. 

Tituli  illegitimi.  —  Si  ecclesia  sine  Sedis  Apostolicae  indulto 
Beato  dedicaretur,  hic  titulus  alio  substituendus  esset  (S.  R.  C, 
23  jan.  1740:  Decr.  auth.,  n.  2363). 

Ecclesias  dedicari  Sanctis  Veteris  Testamenti  jam  non  permit- 
titur;  potest  tamen  servari  titulus  dedicatarum  (3  aug.  1697,  n.  1978). 
Cfr.  Mach-FerrereSf  n.  426. 

N.  B.  Quod  dictum  est  de  festo  Dedicationis  intellige  de  festo 
tituli,  quotannis  celebrando  ad  normas  legum  liturgicarum,  non 
vero  a  fi.delibus  servando.  De  hoc  festo  vide  Ferreres,  El  Breviario 
y  las  nuevas  Rubricas,  vol.  2,  nn.  117,  125  seq.y  337  seq.,  350  seq. 


CAPUT  V 

DE    CAMPANIS 

68.  Principia  generalia.  —  I.  Cuilibet  ecclesiae  campanas  esse 
convenit,  quibus  fideles  ad  divina  offieia  aliosque  religionis  actus 
invitentur  (can.  1169,  §  1). 

Convenit  ut  non  tantum  ecclesiae  campanas  habeant,  sed  pu- 
blica  etiam  oratoria,  quae  illis  aequiparantur  ex  can.  1191,  §  1. 

Privata  oratoria  campanas  habere  nequeunt  (Decretal.,  lib.  5,  tit.  33, 
c.  10);  at  semipublica  liabere  possunt  campanile  cum  campana  (S.  R.  C, 
13  jun.  1893  ad  5:  Decr.  auth.,  n.  3801.  8.  C  C,  27  jun.  1744  in  Nullius  seu 
Nonaniulana.  Cfr.  Pallotini,  Coilect.  Resol.  S.  C  C,  vol.  16,  pag.  671, 
nn.  3  seq.)  Cfr.  Ferreres,  Las  Campanas,  su  historia,  etc,  n.  146,  A^  B. 

De  usu  atque  origine  campanarum  in  diversis  populis  vide  Ferreres, 
1.  c,  nn.  1-63. 

II.  Etiam  ecclesiarum  campanae  debent  consecrari  vel  bene- 
dici  secundum  ritus  in  probatis  liturgicis  libris  traditos  (can.  1169, 

§2). 

69.  Quaenam  et  quando  benedicendae.  —  In  primis  animad- 
vertendum  benedici  non  debere  neque  solere,  nisi  eas  campanas 
quae  in  campanile  collocantur  aut  alibi  fixae  sunt.  Cfr.  FerrereSy 
Las  Campanas,  n.  78 

Et  sunt  benedicendae  antequam  in  campanile  collocentar:  «Si- 
gnum  vel  campana  debet  benedici  antequam  ponatur  in  campani- 
le».  {Pontificale  Romanuniy  p.  2,  tit.  De  benedictione  signi  vel 
campanae:  in  edit.  Ratisbonensi,  1891,  pa^.  212  seq.) 

Haec  Pontiflcalis  praescriptio  strictam  obligationem  imponit, 
quae  a  Codice  conflrmatur. 

Potest  Episcopus  prohibere  quominus  ad  sacros  usus  eae  pul- 
sentur  quae  Pontiflcalis  benedictione  non  sunt  benedictae,  aut  ea 
saltem  quae  nuper  approbata  est. 

Jubere  potest  e  campaniie  tolli  non  benedictas,  licet  sint  in  ec- 
clesiis  regularium  ab  ejus  jurisdictione  exemptorum  (1). 

70.  Diversae  campanarum  benedictiones.  —  Tres  sunt  formu- 
lae  a  S.  Rituum  Congregatione  approbatae  ad  benedictionem  cam- 
panarum. 

Ex  his  tribus  duae  solum  propriae  sunt  campanarum  ad  usum 
sacrum  destinatarum;  tertia  est  campanae  quae  usui  profano  in- 
servit. 

I.  Gonsecratio  et  benedictio  campanarum. — Ad  campa- 
narum  consecrationem  et  benedictionem  quod  attinet  servan- 
dum  est  praescriptum  canonum  1155,  1156  {can.  1169,  §  5).  Vide 
nn.  39  et  40. 

a).  Gonsecratio.  —  Ex  tribus  formulis,  de  quibus  in  initio  hu- 
jus  numeri,  prima  antiquissima  et  valde  solemnis  est;  vera  est  con- 
secratio  (vide  n.  34);  ecclesiae  consecrationi  aequiparari  potest, 
inveniturque  in  Pontiflcale  Romano,  p.  2,  sub  titulo  De  benedictio- 
ne  signi  vel  campanae  (Ratisbonae,  1891,  ed.  2  post  typicam, 
pag.  212  seq.). 

Haec  antiqua  benedictio  solum  ab  Ordinario  loci  fleri  potest, 
si  est  Episcopus,  etiamque  alius  Episcopus  ab  ipso  delegatus  (Cfr. 
nn.  33,  39,  et  Catalaniy  Pontiflcale,  vol.  2,  pag.  493  seq.).  Simplex 
sacerdos  eam  facere  potest  a  Papa  delegatus,  non  a  solo  Episcopo 
(S.  R.  C,  19  april.  1687,  16  maji  1744,  9  maji  1857:  Decr.  auth.y 
nn.  1781,  2377,  3042;  Bened.  XlVy  I.  c).  FerrereSy  1.  c,  nn.  81,  82. 

Cum  simplex  sacerdos  delegatur,  non  potest  uti  nisi  aqua  ab 
Episcopo  benedicta  (S.  R.  C,  20  febr.  1862,  3  aug.  1862:  apud 
Machy  Tesoro  del  Sacerdote,  n.  492,  admon.).  Ferreresy  I.  c,  n.  85. 
Vide  praeterea  nn.  83-100. 


(1)  S.  C.  Episc.  et  Reg.,  17  jan.  1614;  Bened.  XIV,  Inst.  47,  §  4;  Ferraris,  v.  Campana, 
n.  6;  De  Herdt,  Sacrae  lit.  prax.,  vol.  3,  n.  137;  Wernz,}ns  Decretal.,  vol.  3,  n.  521;  Ferre- 
res,  1.  c,  nn.  79,  80. 

b)  Benedictio  constitutiva.  —  Altera  benedictio,  quae  est  in 
Appendice  Ritualis  Romani  (edit.  typica,  pa^r.  78)  et  22  jan.  1908 
approbata  est  (vide  Ferreres,  I.  c,  n.  101  seq),  potest  fieri  ab  Ordi- 
nario  (in  religionibus  clericalibus  exemptis  a  Superiore  majore) 
per  se  vel  per  delegatum  sacerdotem,  ad  eam  enim  privilegium 
apostolicum  non  requiritur;  sufflcit  vero  aqua  benedicta  commu- 
ni  benedictione.  Ferreres,  n.  101. 

Ut  benedictio  constitutiva  cum  ecclesiarum  benedictione  quam- 
dam  habet  analogiam,  sic  antiqua  cum  ipsarum  consecratione. 
Idcirco  notat  citatum  decretum  anni  1908  omni  diligentia  esse 
curandum,  si  ecclesiae  sint  consecratae,  ut  illarum  campanae  an- 
tiqua  et  solemniore  formula  benedicantur  (Ibid.,  n.  103).  Vide 
praeterea  nn.  104-136. 

II,  Benedictio  invocativa  signorum  sive  campanarum. —  Die 
4  mart.  1892  a  S.  Rituum  Congregatione  approbata  est  benedictio 
propria  signorum  usui  profano  inservientium,  quae  solum  invo- 
cativa  est.  Vide  n.  34. 

Nulla  est  obligatio  has  campanas  benedicendi;  quae  si  tamen 
benedicuntur,  non  fiunt  res  sacra;  ita  neque  sacra  fiunt  via  ferrea, 
telegraphus,  navis,  cum  hac  formula  benedicuntur;  quod  contra 
est  in  campanis  alterutra  superiorum  formularum  benedictis.  Vide 
n.  34. 

Haec  benedictio,  etsi  invocativa,  est  Episcopi,  qui  ad  eam  pot- 
est  sacerdotem  delegare.  Vide  Ferreres,  1.  c,  n.  118  seq. 

71.  Gampanarum  usus  ab  Ecclesia  dependet.  —  Campanarum 
usus  a)  unice  subest  ecclesiasticae  auctoritati  (can.  1169  §  3),  et 
6)  salvis  condicionibus,  probante  Ordinario,  appositis  ab  illis  qui 
campanam  ecclesiae  forte  dederint,  campana  benedicta  ad  usus 
mere  profanos  adhiberi  nequit,  nisi  ex  causa  necessitatis  aut 
ex  licentia  Ordinarii  aut  denique  ex  legitima  consuetudine  (Ibid., 

§4). 

a)  Campanae  antiqua  benedictione  consecrativa  aut  altera 
constitutiva  tDenedictae  sunt  res  sacra;  unde  a  solaEcclesia  pendent, 
debentque  ad  usus  sacros  adhiberi,  non  ad  usus  illis  contrarios;  ut 
esset  si  ad  haereticorum  aut  infidelium  sepulturam,  ad  victoriam 
hotium  Ecclesiae  celebrandam  pulsarentur. 

b)  Neque  pulsari  possunt  ob  causas  quas  sanguinis  effusio 
consequatur  (1). 

c)  Neque  ad  usus  non  sacros  aut  illis  contrarios  sine  licentia 
Episcopi,  V.  gr.  in  adventu  domini  in  suum  locum  (2). 


(1)  S.  C.  Episc.  et  Reg.,  3  jan.  1559,  31  jan.  et  18  mart.  1581,  29  jul.  1616;  Ferroris,  1.  c, 
nn.  2,  26,  27;  v.  gr.  ad  convocandum  ad  capite  damnati  exsecutionem,  ad  bellicam  pu- 
gnam,  etc,  etsi  possunt  pulsari  pro  reo  jam  ultimo  supplicio  afficiendo,  ut  preces  Deo 
O.  M.  pro  ipso  effundantur. 

(2)  S.  R.  C,  10  jul.  1638,  19  feb.  1639:  Decr.  auth.,  nn.  644-666;  S.  C.  Conc  in  Terracin. 
21  aug.  1748.  Cfr.  Ferreres,  \.c.,n.  137  seq. 

d)  Eadem  cum  licentia  pulsari  possunt  ad  usum  caritativum 
sive  beneficuniy  ut  ad  signum  dandum  in  principio  et  in  flne  la- 
boris  mercenariorum,  ad  horam  scholae  a  pueris  adeundae,  ad 
incendia  significanda,  ad  auxilium  contra  fures  petendum,  in  pe- 
riculo  inundationis,  etc.  (S.  C.  Episc.  et  Reg.,  3  jan.  1559). 

72.  Dominium  in  campanas  et  in  campanilia  ex  jure  canonico  et 
legibus  hispanis.— Caret  fundamento  et  ridiculum  est  quod  nonnulla 
Hispaniae  municipia  contendunt,  sc.  ut  sibi  dominium  nescio  quod  auctori- 
tatemque  sibi  arrogent  in  aera  campana  et  campanilia  paroeciarum. 

a)  Nam  hae  campanae  omnes  antiqua  solemnique  consecrativa  bene- 
dictione  sunt  benedictae;  quare  res  sacrae  sunt  charactere  perpetuo,  ad 
usumque  sacrum  et  pubhcum  destinatae;  omnes  et  erant  et  sunt  sub  domi- 
nio  et  proprietate  Ecclesiae,  earumque  usus  ab  Ordinarii  auctoritate  pen- 
det.  Vide  Ferreres,  1.  c,  nn.  147-154.  Cum  haec  sibi  volunt  municipia,  qua 
ratione  innituntur?  Nulla  prorsus,  nisi  mera  usurpatione  per  vim  facta,  quae 
nunquam  poterit  praescribere;  municipia  enim,  quae  communitates  sunt  ci- 
viles,  omni  capacitate  carent  ad  jurtsdictionem  m  res  sacras  et  pubHcas  ac- 
quirendam;  quare  nullam  unquam  praescriptionem  allegare  poterunt.  Cfr. 
Werm,  Jus  Decretal.,  vol.  3,  n.  299. 

b)  Praeterea  nunquam  Ecclesia  campanarum  proprietatem  Statui  ces- 
sit,  nedum  municipio;  ex  articulo  autem  43  Juris  Concordati  «todo  lo  de- 
mas  perteneciente  a  personas  o  cosas  eclesiasticas  sobre  las  que  no  se 
provee  en  el  Concordato,  sera  dirigido  y  administrado  segun  la  disciplina 
de  la  Iglesia  canonicamente  vigente». 

Jam  vero  discipiina  ecclesiastica  canonica  vigens  prohibet  ne  campanae 
ad  usum  sacrum  benedictae  in  re  profana  sine  Episcopi  licentia  adhibean- 
tur,  docetque  personas  coetusque  civiles  possidere  non  posse  res  sacras  et 
publicas,  quales  campanae  sunt. 

c)  Aliunde  art.  60  legis  quae  dicitur  Convenio-ley  4  aprit.  1860  declarat 
expresse  Ecclesiam  esse,  tanquam  proprietariam,  conservaturam  omnia 
aedificia  quae  nunc  inserviunt  cultui;  sed  cultui  inserviunt  campanae,  quae 
semper  habitae  sunt  ut  pars  integrans  ecclesiarum. 

Itaque  in  Hispania  non  solum  in  tribunali  ecclesiastico  verum  etiam  in  ci- 
vili  erunt  semper  condemnanda  quotquot  municipia  jurisdictionem  sive  pri- 
vativam  sive  cumulativam  in  ecclesiarum  campanas  vel  campanilia  sibi 
velint  arrogari. 

d)  Quod  poterunt  municipia  unice  intendere,  jus  erit  precarium  ad  eas 
pulsandas,  Episcopo  acquiescente,  in  quibusdam  adjunctis  re  sacra  non 
indignis,  ut  ad  horas  signandas  diei  aut  laboris,  etc.  Vide  Ferreres,  I.  c, 
nn.  330-369. 

CAPUT  VI 

DK    EXSECRATIONK    ET    VIOLATIONE    ECCLESIARDM 

ARTIGULUS  I 

DE   ECCLESIARUM    EXSECRATIONE 

73.  Quando  ecclesia  consecrationem  aut  benedictionem  amit- 

tit?  —  Consecrationem  vel  benedictionem  ecclesia   non   amittit, 

nisi  tota  destructa  fuerit,  vel  major  parietum  pars  corruerit,  vel  in 
usus  profanos  ab  Ordiario  loci  redacta  sit,  ad  normam  can.  1187 
{can.  1170). 

Amissio  consecrationis  aut  benedictionis  exsecratio  dicitur. 

74.  Quando  non  amittit?— Non  igitur  ecclesia  (aut  oratorium) 
consecrationem  amittit  aut  benedictionem,  licet  tota  exterior  pa- 
rietum  dealbatio  et  loricatio  tollatur,  iterumque  parietes  loricen- 
tur,  pingantur  vel  incrustentur. 

Neque  amittit,  a)  quamvis  corruat  aut  destruatur  parietum  pars, 
non  tamen  major^  et  denuo  construatur;  etiamsi  in  successivis  mino- 
rum  partium  reparationibus  tota  reficiatur;  h)  etiamsi  cruces  con- 
secratae  deleantur,  quae  erunt  iterum  pingendae;  c)  hominumve 
vi  aut  malitia  ad  profanos  usus  destinetur  (1).  Cfr.  Ferreres^  Los 
Oratorios,  n.  237. 

Ratio  est,  quia  effectus  consecrationis  et  benedictionis  est  mora- 
lis  et  institutionis  ecclesiasticae,  remanetque  ratione  et  modo  quo 
Ecclesia  deceriiit. 

Ecclesia  exsecrata  inepta  manet  ritibus  aut  solemnitatibus  sa- 
cris  in  ea  peragendis;  opus  est  igitur  nova  consecratione  aut  bene- 
dictione. 

75.  Jura  ecclesiae  benedictae  aut  consecratae.  —  I.  In  sacra 
aede  legitime  dedicata  omnes  ecclesiastici  ritus  perfici  possunt, 
salvis  juribus  paroecialibus,  privilegiis  et  legitimis  consuetudini- 
bus  {can.  1171). 

II.  Ordinarius  autem,  praesertim  horas  sacrorum  rituum,  pot- 
est,  justa  de  causa,  praefinire,  dummodo  ne  agatur  de  ecclesia  quae 
ad  religionem  exemptam  pertineat,  firmo  praescripto  can.  609,  §  3 
ilhid.),  in  quo  jubentur  Superiores  advigilare  ne  divinorum  offi- 
ciorum  in  propriis  ecclesiis  celebratio  catecheticae  instructioni  aut 
Evangelii  explanationi  in  ecclesia  paroeciali  tradendae  nocumen- 
tum  afferat.  Hujus  autem  rei  judicium  ad  loci  Ordinarium  pertinet. 
Vide  vol.  1,  n.  901,  V. 


ARTICULUS  II 

DE   VIOLATIONE    ECCLESIARUM 

76.  Quando  ecclesia  violatur.  —  I.  Ecclesia  violatur  infra  re- 
censitis  tantum  actibus,  dummodo  certi  sint,  notorii^  et  in  ipsa 
ecclesia  positi:  1.°  delicto  homicidii;  2.^  injuriosa  et  gravi  sangui- 


(1)  Cfr.  S.  R.  C,  19  sept.  1859,  20  febr.  1874,  4  sept.  1875,  5  maj.  1882,  30  jul.  1883,  16 
jan.  1886,  19  maj.  1896,  4  febr.  1898:  Decr.  auth.,  nn.  3091,  3326,  3372,  3545,  3584,  3651,  3907, 
3978;  Many,  De  Missa,  n.  27;  Mach-Ferreres,  n.  340. 

nis  effusione;  3.*'  impiis  vel  sordidis  usibus,  quibus  ecclesia  ad- 
dicta  fuerit;  4.°  sepultura  infidelis  vel  excommunicati  post  senten- 
tiam  declaratoriam  vel  condemnatoriam  {can.  1172,  §  1). 

II.  Violata  ecclesia,  non  ideo  coemeterium,  etsi  contiguum, 
violatum  censetur,  et  viceversa  {Ibid.,  §  2).  Mutatur  in  hoc  antiqua 
disciplina,  ex  qua,  violato  templo,  coemeterium  contiguum  viola- 
batur. 

77.  Violationis  effectus. — In  violata  ecclesia,  antequam  re- 
concilietur,  nefas  est  divina  celebrare  officia,  Sacramenta  mini- 
strare,  mortuos  sepelire  (can.  1173,  §  1). 

Si  violatio  accidat  tempore  divinorum  offlciorum,  haec  statim 
cessare  debent;  si  ante  Missae  caiionem  vel  post  communionem, 
Missa  dimittatur;  secus  sacerdos  Missam  prosequatur  usque  ad 
communionem  {Ibid.,  §  2). 

Missae  canon  incipit  simul  ac  praefatio  absoluta  est,  sive  pro- 
xime  post  Sanctus. 


ARTICULUS  III 

DE    ECCLESIARUM   RECONCILIATIONE 

78.  Necessitas  reconciliationis.  —  I.  Ecclesia  violata  recon- 
cilianda  est  quam  citissime  poterit,  secundum  ritus  in  probatis  li- 
turgicis  libris  descriptos  {can.  1174,  §  1). 

II.  Reconciliatione  ecclesia  apta  redditur  ut  in  ea  licite  divina 
officia  celebrari  possint. 

III.  Si  dubitetur  num  ecclesia  sit  violata,  reconciliari  po^es/  ad 
cautelam  (Ibid.y  §  2). 

79.  Praevia  condicio.  —  Ecclesia  violata  ob  sepulturam  ex- 
communicati  vel  infidelis  non  est  reconcilianda,  antequam  cada- 
ver  exinde  removeatur,  si  remotio  sine  gravi  incommodo  fieri  pos- 
sit  (can.  1175). 

Unde  si  haec  remotio  sine  gravi  incommodo  fieri  nequit,  eccle- 
sia,  non  rernoto  cadavere,  reconciliari  poterit. 

80.  Quis  reconciliare  possit. — a)  Ecclesiam  solummodo  6e- 
nedictam  reconciliare  potest  rector  ejusdem  vel  quilibet  sacerdos 
de  consensu  saltem  praesumpto  rectoris  (can.  1176,  §  1). 

b)  Ecclesiae  consecratae  valida  reconciliatio  ad  eos  spectat  de 
quibus  in  can.  1156  {Ibid.^  §  2),  hoc  est,  ad  Superiorem  majorem 
vel  ad  delegatum,  si  ecclesia  pertinet  ad  religionem  clericalem 
exemptam;  secus  ad  loci  Ordinarium  aut  ad  delegatum. 

In  casu  tamen  gravis  et  urgentis  necessitatis,  si  Ordinarius 
(respectivus,  religiosus  nempe  vel  loci)  adiri  nequeat,  rectori  ec- 
clesiae  violatae  eandem  reconciliare  fas  est,  certiore  facto  postea 
Ordinario  {Ibid.,  §  3). 

81.  Aqua  ad  reconciliationem  necessaria.  —  a)  Reconcilia- 
tio  ecclesiae  benedidae  fleri  debet  aqua  lustrali  communi  (can. 
1177). 

Ritus  hujus  reconciliationis  est  in  Rituali  Romano,  tit.  VIII, 
c.  28.  Hactenus  sacerdos  huic  reconciliationi  peragendae  erat  ab 
Ordinario  delegandus  (1). 

b)  Reconciliatio  vero  ecclesiae  consecratae  fiat  aqua  ad  hoc 
benedicta  secundum  leges  liturgicas;  quam  tamen  non  solum  Epi- 
scopi,  sed  etiam  presbyteri  qui  ecclesiam  reconciliant,  benedicere 
possunt  {can,  1177j. 

Ritus  est  in  Pontific.  Romano,  p.  2.^  (De  ecclesiae  et  coemeterii 
reconciliai.,pag.  191,  Ratisbonae,  1891J. 

82.  Mutationes  disciplinares. — Hucusque  simplex  sacerdos 
ut  ecclesiae  consecratae  reconciliationem  peragere  posset,  erat  a 
R.  Pontifice  delegandus;  et  uti  debebat  aqua  ab  Episcopo  ad  hunc 
nsiim  benedicta,  ut  est  in  editione  typica  Ritualis,  ann.  1913  (2). 
Sed  Codex  reconciliationera  ecclesiarum  valde  facilem  reddidit. 


CAPUT  VII 

DE    REVERENTIA    ECCLESIAE    DEBITA,    DE    JURE    ASYLl, 
BASILICAE    TITULO,    INGRESSU    LIBERO 

83.  Reverentia.  —  Curare  debent  omnes  ad  quos  pertinet,  ut 
in  ecclesiis  illa  munditia  servetur,  quae  domum  Dei  decet  {can. 
1178). 

Ab  iisdem  arcendae  sunt  negotiationes  et  nundinae  (sortitio- 
nes,  etc),  quanquam  ad  flnem  pium  habitae;  et  generatim  quid- 
quid  a  sanctitate  loci  absonum  sit  {Ibid.). 

Pius  X,  S.  C.  Consistorialis  decreto  10  dec.  1912,  vetuit  omnes 
projectiones  quae  dicuntur  et  repraesentationes  cynematographi- 
cas  {Acta,  IV,  pag.  724). 

84.  Jus  asyli.  —  Ecclesia  jure  asyli  gaudet  ita  ut  rei,  qui  ad 
illam  confugerint,  inde  non  sint  extrahendi,  nisi  necessitas  urgeat, 
sine  assensu  Ordinarii,  vel  saltem  rectoris  ecclesiae  {can.  1179). 

Hoc  etiam  jus  valde  in  nova  disciplina  restringitur. 


(1)  cRitus  reconciliandi  Ecclesiam  violatam  si  nondum  erat  ^h  Episcopo  consecrata. 
—  Ecclesiae  violatae  reconciliatio  per  sacerdotem  ab  Episcopo  delegatum  fiat  hoc 
modo»,  etc.  {Rit.  Rom.,  1.  c,  pag.  247,  Ratisbonae,  1913,  edit.  typica). 

(2)  'Simplex  sacerdos  tantum  ex  privilegio  Sedis  A/305/^o//cGe  potest  Ecclesiam  ab 
Episcopo  consecratam  reconciliare,  et  tunc  utatur  ritu  in  Pontificali  praescripto:  pro- 
cedatque  indutus  amictu,  alba,  cingulo,  stola,  et  pluviali  albi  coloris,  adhibitis  secum 
aliis  Presbyteris  et  Clericis  superpelliceis  indutis,  c«w  aqua  ab  Episcopo  ad  hunc  usum 
rite  benedicta.y  Rit.  Rom.,  tit.  VIII,  c.  28,  n.  8,  ^a^.249,  250:  Ratisbonae,  1913,  edit.  typica. 

85.  Basilicae  titulus  et  privilegia.  —  NuUa  ecclesia  potest 
basilicae  titulo  decorari,  nisi  ex  apostolica  concessione  aut  imme- 
morabili  consuetudine  (can.  1180).  Vide  supra  n.  45,  c. 

Basilicae  privilegia  ex  alterutro  capite,  scil.  vel  ex  apostoli- 
ca  concessione  vel  ex  immemorabili  consuetudine,  colligenda 
sunt  (1). 

Basilicae  aliae  majores,  aliae  minores  sunt.  Majores  quattuor 
numerantur,  et  sunt  Romae:  S.  Joannis  Lateranensis,  S.  Petri  in 
Vaticano,  S.  Pauli  extra  muros  et  S.  Mariae  Majoris.  In  altari  ma- 
ximo  harum  quattuor  basilicarum  solum  Papa  celebrare  potest. 
Ceterae  omnes,  sive  quae  Romae  sive  quae  alibi  sunt,  vocantur 
minores. 

86.  Ingressus  in  templum  gratuitus.  —  Ingressus  in  eccle- 
siam  ad  sacros  ritus  sit  omnino  gratuitus,  reprobata  qualibet  con- 
traria  consuetudine  {can.  1181). 


CAPUT  VIII 

DE    BONIS,    DE    CONSILIO    FABRICAE    ET    OFFICIALIBUS 

INFERIORIBUS 

87.  Administratio  bonorum  fabricae,  etc.  —  1."  Firmo  prae- 
scripto  can.  1519-1528  (de  bonorum  ecclesiasticorum  administra- 
tione)  administratio  bonorum  quae  destinata  sunt  reparandae 
decorandaeque  ecclesiae  divinoque  in  eadem  cultui  exercendo, 
pertinet,  nisi  aliud  ex  speciali  titulo  vel  legitima  consuetudine 
constet:  a)  ad  Episcopum  cum  Capitulo,  si  de  ecclesia  cathedrali 
agatur;  h)  ad  Capitulum  ecclesiae  collegiatae,  si  de  collegiata;  c)  ad 
rectorem,  si  de  alia  ecclesia  {can.  1182,  §  1). 

In  Hispania  ex  Lege  Concordata  a.  1851,  art.  34,  ad  faciendos 
sumptus  sacri  cultus  percipere  debent  ecclesiae  metropolitanae 
singulis  annis  a  nonaginta  milibus  ad  centum  quadraginta  milia 
regalium  (de  90,000  a  140,000  reales),  suffraganeae  a  septuaginta 
milibus  ad  nonaginta  (de  70,000  a  90,000),  collegiatae  a  viginti  ad 
triginta  milia  (de  20,000  a  30,000). 

Ad  sumptus  paroecialis  cultus  assignabitur  ecclesiis  paroeciali- 
bus  quantitas  non  inferior  (1000)  mille  regalibus  praeter  obventi- 
cia  emolumenta  et  jura  pro  certis  actibus  in  diversis  dioecesibus 
constituta  aut  constituenda. 


(1)  S.  R.  C,  27  aug.  1836  {Decr.  auth.,  n.  2744)  declaravit  generalia  minorum  basilica- 
rum  privilegia  solum  esse  iconopoeiim,  omni  tamen  auri  et  argenti  ornatu  ab  eo  exclu- 
so,  tintinnabulum,  et  usum  cappae  magnae». 


30  LIB.    III  —  PAR.    II  — SEC.    I  —  DE    ECCLESIIS  —  TIT.    IX 

2.°  Etiam  oblationes  factas  in  commodum  paroeciae  aut  mis- 
sionis,  aut  ecclesiae  sitae  intra  paroeciae  vel  missionis  fines,  admi- 
nistrat  parochus  vel  missionarius  {Ibid.,  §  2). 

Excipe:  1.°  si  agitur  de  ecclesia  propriam  administrationem 
habente,  distinctam  ab  administratione  paroeciae  vel  missionis; 
2°  si  aliud  fert  jus  peculiare  aut  legitima  consuetudo  (Ihid.). 

Parochus,  missionarius,  rector  saecularis  ecclesiae,  sive  saecu  - 
laris  is  sit  sive  religiosus,  debet  hujusmodi  oblationes  administra- 
re  ad  normam  sacrorum  canonum,  deque  eis  ratiouem  loci  Ordi- 
nario  reddere  ad  normam  can.  1525  (can.  1182,  §  3). 

88.  Gonsilium  fabricae:  a)  Ejus  constitutio.  —  Omnes  sive 
clerici  sive  laici,  qui  in  administrationem  bonorum  alicujus  eccle- 
siae  cooptati  surit,  iidem  una  cum  administratore  ecclesiastico,  de 
quo  in  can.  1182,  aut  ejus  vicem  gerente,  eoque  praeside,  consti- 
tuunt  Consilium  fabricae  ecclesiae  (can.  1183,  §  1). 

b)  Nominatio  et  remotio.  —  Hujus  Consilii  sodales,  nisi  aliter 
legitime  constitutum  fuerit,  nominantur  ab  Ordinario  ejusvedele- 
gato  et  ab  eodem  possunt  ob  gravem  causam  removeri  {Ihid.,  §  2). 

Haec  doctrina  cum  antiqua  convenit,  quae  videri  potest  in  de- 
creto  S.  C.  de  P.  F.,  21  jul.  1856  {Collectanea,  n.  1628),  in  lege  con- 
cordata  Etruriae  a.  1851,  art.   14  (Nussi,  pag.  229),  in  Guatema 
lensi  a.   1853,  art.  6  [Ibid.,  pag.  2'Sl),  in  Conc.  Plen.  Amer.  Lat., 
n.  845,  etc. 

Ordinarius  de  quo  hic  agitur  est:  a)  Ordinarius  loci,  si  ecclesiae 
sunt  paroeciales,  missionum  aut  saeculares. 

b)     Superior  major,  in  ecclesiis  religiosorum. 

89.  Quid  fabricae  Gonsilio  competat.  —  Consilium  fabricae 
curare  debet  rectam  bonorum  ecclesiae  administrationem,  serva- 
to  praescripto  can.  1522,  1523  {can.  1184),  de  quibus  inferius. 

In  regia  schedula  Hispaniensi  3  jan.  1854  quae,  Nuntio  pro- 
bante,  ad  exsecutionem  Concordati  1851  tradita  est,  legitur 
{base  XXH): 

«En  cada  parroquia  habra  una  Junta  de  fabrica.  Presidira  esta  Junta 
el  Parroco  o  quien  haga  sus  veces.  Sus  facultades  y  numero  de  individuos 
podran  variar  segun  lo  que,  atendidas  las  circunstancias  de  cada  diocesis, 
arciprestazgo  y  parroquia,  se  estime  mas  conveniente.  El  Ordinario  deter- 
minara  uno  y  otro,  y  al  mismo  tiempo  se  rendiran  las  cuentas  en  las  epocas 
que  disponga,  cesando  cualquier  privilegio,  uso  o  costumbre  en  contrario.» 
Cfr.  Alcubilla,  v.  Concordatos,  vol.  4,  pag.  151,  ed.  6.^ 

Jus  igitur  concordatum  hispanum  cum  doctrina  Codicis  con- 
venit. 

90.  In  quae  ingeri  non  possit. — NuIIatenus  consilium  fabri- 
cae  sese  ingerere  potest  in  ea  omnia  quae  ad  spirituale  munus 
pertinent,  praesertim:l.°In  exercitium  cultus  in  ecclesia; 

2.°  In  modum  et  tempus  pulsandi  campanas  et  in  curam  tuen- 
di  ordinis  in  ecclesia  atque  in  coemeterio; 

3.°  In  definiendam  rationem  qua  collectae,  denuntiationes 
aliique  actus  ad  divinum  cultum  ornatumque  ecclesiae  quoquo 
modo  spectantes  in  ecclesia  fleri  possint; 

4.*"  In  dispositionem  materialem  altarium,  mensae  pro  distri- 
butione  sanctissimae  Eucharistiae,  cathedrae  sive  suggestus  e  quo 
ad  populum  verba  fiunt,  organorum,  ioci  cantoribus  assignati,  se- 
dillum,  scamnorum,  capsularum  obiationibus  recipiendis,  alia- 
rumque  rerum  quae  ad  exercitium  religiosi  cultus  spectent; 

5.°  In  admissionem  vel  rejectionem  sacrorum  utensilium  alia- 
rumque  rerum  quae  sive  ad  usum,  sive  ad  cultum,  sive  ad  ornatum 
in  ecclesia  vel  sacrario  destinentur; 

6.°  In  scriptionem,  dispositionem,  custodiam  librorum  paroe- 
cialium  aliorumque  documentorum  quae  ad  archivum  paroeciale 
pertineant  (can.  1184). 

91.  Inferiores  officiales  ;a  quo  nominandi.  —  Ad  solum  eccle- 
siae  rectorem  spectat  sacristam,  cantores,  organorum  moderato- 
rem,  pueros  chorales,  campanae  pulsatorem,  sepulcrorum  fosso- 
res,  ceterosque  inservientes  nominare  et  dimittere  (can.  1185).  Qui 
omnes  ab  eodem  pendent  in  muneribus  exercendis  (Ibid). 

Hoc  valet:  a)  salvis  legitimis  consuetudinibus  et  conventioni- 
bus;  h)  salva  Ordinarii  auctoritate  (Ibid)^  quae  major  est  quam  re- 
ctoris,  ac  proinde  potest  huic  negotio  interesse. 


CAPUT  IX 

DE    TEMPLIS    REFICIENDIS    RURSUSQUE    AEDIFICANDIS 

92.  I.  Cui  competat  onus  templa  reficiendi  rursusque  aedi- 
ficandi.  —  Salvis  peculiaribus  legitimisque  consuetudinibus  et  con- 
ventionibus,  et  firma  obligatione  quae  ad  aliquem  spectet  etiam 
ex  constituto  legis  civilis,  onus  reficiendi  ecclesiam  incumbit  or- 
dine  qui  sequitur,  prout  agatur  de  Cathedrali,  de  paroecia  aliave 
ecclesia: 

1.°  Onus  reflciendi  ecclesiam  cathedralem  incumbit:  a)  bonis 
fabricae,  salva  ea  parte  quae  necessaria  est  ad  cultum  divinum 
celebrandum  et  ad  ordinariam  ecclesiae  administrationem;  h)  Epi- 
scopo  et  canonicis  pro  rata  proventuum,  detractis  necessariis  ad 
honestam  sustentationem;  c)  dioecesanis,  quos  tamen  Ordinarius 
loci  suasione  magis  quam  coactione  debet  inducere  ad  sumptus 
necessarios,  pro  eorum  viribus,  praestandos. 

2.°  Onus  reflciendi  ecclesisim paroecialem  incumbit  ordine  qui 
sequitur:  a)  bonis  fabricae  ecclesiae,  ut  supra,  i.  e.;  salva  parte  ad 
divinum  cultum,  etc,  necessaria;  6)  patrono  (si  ecclesia  est  juris 

patronatus);  c)  iis  qui  fructus  aliquos  ex  ecclesia  provenientes  per- 
cipiunt  secundum  taxam  pro  rata  redituum  ab  Ordinario  statuen- 
dam;  d)  paroecianis,  quos  tamen  Ordinarius  loci,  ut  supra,  magis 
hortari  debet  quam  cogere,  ut  antea  dictum  est. 

3.°  Haec  cum  debita  proportione  serventur  etiam  quod  attinet 
ad  alias  ecclesias  {can.  1186). 

93.  II.  Disciplina  hispana. — In  Hispania  ex  art.  36  Con- 
cordati  a.  1851,  <  el  Gobierno  de  S.  M...  proveera  a  los  gastos  de  las 
reparaciones  de  los  templos  y  demas  edificios  destinados  al  culto». 
Ex  art.  13  legalis  Conventionis  concordatae  (Convenio-ley)  4  april. 
1860  (1):  «El  Estado  se  obliga  ademas  a  construir  a  sus  expensas 
las  iglesias  que  se  consideren  necesarias.  > 

Sed  hoc  opus,  hic  labor  est;  maxima  enim  cum  difflcultate  a  Gu- 
bernio  summa  obtinetur  ad  templa  reparanda,  etiam  majore  ad 
aediflcanda,  ob  tenuissimam  quantitatem  quae  in  publica  compu- 
tatione  ad  hunc  flnem  attribuitur,  Cfr.  Pellicer  y  Guiu,  1.  c,  vol.  2, 
pag.  253  seq.;  Lopez  Peldez,  El  derecho  y  la  Iglesia,  pag.  332  seq. 
(edit.  1917). 

Refectiones  communes  quae  frequenter  sunt  faciendae  ut  bene 
serventur  aediflcia,  solvi  solent  ex  ea  summa  quae  cultui  attribui- 
tur  (vide  n.  87)  et  ex  fidelium  oblationibus. 

III.  Templa  quae  ad  cultum  non  possint  adhiberi. — Si  qua 
ecclesia  nullo  modo  ad  cultum  divinum  adhiberi  possit  et  omnes 
aditus  interclusi  sint  ad  eam  reficiendam,  in  usum  profanum  non 
sordidum  ab  Ordinario  loci  redigi  potest.  Quo  in  casu  onera  cum 
reditibus  titulusque  paroeciae,  si  ecclesia  est  paroecialis,  in  aliam 
ecclesiam  ab  eodem  Ordinario  transferentur  {can.  1187). 


TITULUS  X 
De  oratoriis 


94.  Notio. — a)  Oratorium  late  sumptum  est  locus  non  am- 
plus  ille  quidem,  sed  orationi  et  cultui  divino  dicatus. 

Hoc  oratorium  omnes  domui  suae  habere  possunt,  scil.  cubicu- 
lum  tabulis  pictis,  statuis,  altari  sine  ara,  etc.  ornatum,  ubi  oretur, 
rosarium  recitetur,  preces  novendiales  fiant,  etc.  Ad  hoc  nulla  opus 
est  ecclesiastica  facultate.  Cfr.  Ferreres,  Los  Oratorios,  n,  33  seq. 


(1)    Apud  Alcubilla,  1.  c,  vol.  4,  pag.  160  seq.  (ed.  6),  et  Elias  de  Molins,  El  Concor- 
dato,  pog.  148  seq.,  etc. 

h)  Stricte  sumptum  est  locus,  etiam  non  amplus,  orationi,  divi- 
no  cultui  et  S.  Sacriftcio  destinatus,  non  tamen  eo  potissimum 
fine  ut  universo  fldelium  populo  usui  sit  ad  religionem  publice 
colendam. 

Differt  ecclesia  ab  oratorio  non  solum  quod  illa  sit  major, 
quae  differentia  accidentalis  est,  sed  etiam  quod  primario  aedifica- 
ta  est  communi  fidelium  utilitati  (et  hoc  constituit  differentiam 
formalem),  oratorium  vero  utilitati  alicujus  communitatis  aut  ge- 
neris  personarum  etc.  {can,  1188,  §  1).  Vide  n.  44. 

95.  Divisio.  —  Oratorium,  ita  proprie  sumptum,  est  vel  pu- 
blicum  vel  privatum  vel  semi-publicum. 

Est  vero  oratorium  publicum,  quod  cultui  divino  perpetuo  de- 
dicatum  est,  erectumque  praecipue  in  commodum  alicujus  collegii 
autgeneris  personarum;  secundario  autem  in  commodum  omnium 
fidelium,  qui  jus  habent  strictum,  tempore  saltem  divinorum  offi- 
ciorum,  illud  adeundi  {can.  1188,  §  2,  1.°). 

Quare  vel  januam  habet  ad  viam  publicam  vel  liberum  aditum 
fidelibus  relinquit. 

^^t  privatum  seu  domesticum,  si  in  privatis  aedibus  in  commo- 
dum  alicujus  tantum  familiae  vel  personae  privatae  erectum  sit 
{Ibid.,  §  2,  3.°). 

Semi-publicum,  si  neque  secundario  utilitati  communi  omnium 
fideliumneque  particularis  familiae,  sedali  cujus  communitatis  vel 
coetus  fidelium  erectum  sit,  neque  liberum  cuique  sit  illud  adire 
{Ibid.,  2.°). 

Hic  coetus  fidelium  est  v.  gr.  congregatio,  confraternitas,  so- 
dalitium,  hospitale,  asylum,  collegium,  domus  exercitiorum,  car- 
cer,  arx,  etc.  Cfr.  Ferreres,  1.  c,  n.  37  seq. 

Gappellae.  —  Saepe  oratoria,  itemque  sacella  altaribus  secun- 
dariis  destinata,  maxime  si  altaria  sunt  in  loco  fundo,  vocantur 
cappellae.  Ferreres,  I.  c,  n.  41. 

96.  Oratoria  Gardinalium  et  Episcoporum.  — Oratoria  S.  R.  E. 
Cardinalium  et  Episcoporum  sive  residentialium  sive  titularium, 
licet  privata,  fruuntur  tamen  omnibus  juribus  et  privilegiis  qui- 
bus  oratoria  semi-publica  gaudent  {can.  1189). 

97.  Gappellae  privatae  in  coemeteriis. —  Aediculae  in  coeme- 
terio  a  familiis  privatis  ad  suam  sepulturam  erectae,  sunt  oratoria 
privata  {can.  1190). 

Ordinarius  loci  earum  erectionem  potest  concedere,  et  per- 
mittere  habitualiter  etiam  plurium  Missarum  in  eis  celebrationem 
{can.  1194). 

98.  Gujus  permissu  erigi  oratoria  possint.  —  I.  Ad  oratoria 
publica  erigenda  sufflcit  et  requiritur  licentia  Ordinarii  loci,  sic- 
ut  ad  templorum  erectionem;  oratoria  enim  publica  eodem  jure 
quo  ecclesiae  reguntur  {can.  1191,  §  1). 

Instit.  canon.  —  Tom.  II  3* 

99.  —  II.  a)  Oratoria  semi-publica  erigi  nequeunt  sine  Ordina- 
rii  licentia  (can.  1192,  §  1). 

Ordinarius  hanc  licentiam  concedere  non  debet,  nisi  prius  per 
sevel  per  alium  ecclesiasticum  virum  oratorium  visitaverit  et  de- 
center  instructum  repererit.  Data  autem  licentia,  oratorium  ad 
usus  profanos  converti  nequit  sine  ejusdem  Ordinarii  auctoritate 
(Ibid.,  §  2-3). 

b)  In  collegiis  aut  convictibus  juventuti  instituendae,  in  gy- 
mnasiis,  lyceis,  arcibus,  praesidiis  militum,  carceribus,  xenodo- 
chiis,  etc,  praeter  oratorium  principale,  alia  minora  erigi  non  pos- 
sunt,  nisi,  Ordinarii  judicio,  necessitas  aut  magna  utilitas  id  exigat 
{Ibid.,  §  4). 

c)  Ordinarius  de  quo  agitur  in  oratoriis  semi-publicis  do- 
morum  aut  collegiorum,  etc.  religionum  exemptarum,  est  Provin- 
cialis,  etc. 

100.  —  III.  Ad  erigenda  domestica  sive  privata  oratoria,  scil. 
ut  in  his  celebrari  possit,  indulto  Apostolicae  Sedis  opus  est  (can. 
1195,  §  1),  quod  nunc  per  S.  Congregationem  Sacramentorum  con- 
ceditur.  In  his  oratoriis  Ordinarius  nonnisi  unius  Missae  celebra- 
tionem  concedere  potest,  per  modum  actus,  in  casu  aliquo  extraor- 
dinario,  justa  et  rationabili  de  causa,  postquam  illa  visitaverit 
{can.  1194j. 

101.  Quomodo  petendum  indultum  oratorii  privati.  a)  Igitur 
ad  privilegium  privati  oratorii  consequendum  adeundus  est  Car- 
dinalis  S.  Congr.  de  Sacramentis  Praefectus,  et  postulari  potest 
aut  simplex  concessio,  aut  etiam  quaedam  amplificationes.  Precum 
autem  initium  hoc  est,  tanquam  si  ipse  R.  Pontifex  esset  gratiam 
elargiturus:  Beatissime  Pater. 

b)  Alleganda  est  sufflciens  causa  ut  privilegium  concedatur; 
quae  potest  esse  senectus  infirmitasve  postulantis,  magna  templi 
distantia  aut  difficultas  ad  illud  veniendi;  quod  petitor  sit  bene 
de  Sede  Apostolica  vel  Religione  meritus,  v.  gr.,  ob  auxilium 
praestitam  vel  ob  eleemosynas,  etc.  pro  R.  Pontifice  piisve  operi- 
bus,  etc.  elargitas. 

c)  Recursus  ad  Ordinarium.  —  Quanquam  per  se  quisque 
S.  Congregationem  adire  potest,  cum  tamen  precibus  commenda- 
tio  Ordinarii  addenda  sit,  magis  est  expeditum  Ordinarium  con- 
venire  ut  ille  per  Actorem  precum  privilegium  assequatur. 

Breve  concessionis  semper  aut  fere  semper  ad  Ordinarium 
mittitur,  cui  S.  Congregatio  gratiae  exsecutionem  committit.  Fer- 
reres,  1  c,  n.  111. 

d)  Ordinarii  visitatio.  —  Non  possunt  Missae  in  domesticis 
oratoriis  celebrari,  nisi  postquam  Ordinarius  per  se  vel  per  dele- 
gatum  oratorium  visitaverit  et  decenter  instructum  repererit 
(can.  1195,  §  1).  Cfr.  Ferreres,  l.  c,  n.  172  seq. 

102.  Quae  sacra  in  oratoriis  possint  celebrari . —  Oratoria  pu- 
blica  eodem  jure  quo  ecclesiae  reguntur  (can.  1191,  §  1).  Quare  in 
oratorio  publico,  dummodo  auctoritate  Ordinarii  ad  publicum  Dei 
cultum  perpetuo  per  benedictionem  vel  consecrationem  dedica- 
tum  fuerit,  omnes  sacrae  functiones  cclebrari  possunt,  salvo  con- 
trario  rubricarum  praescripto  (Ibid.,  §  2). 

In  oratoriis  semi-publicis^  legitime  erectis,  omnia  divina  offi- 
cia  functionesve  ecclesiasticae  celebrari  possunt,  nisi  obstent  ru- 
bricae  aut  Ordinarius  aliqua  exceperit  (can.  1193). 

In  privatis,  nisi  aliud  in  indulto  expresse  caveatur,  unica  Missa 
legi  potest;  sed  aliae  functiones  fieri  non  possunt  (can.  1195,  §  1). 

Numerus  Missarum  in  illis  celebrandarum.  —  a)  Missae  quae 
in  oratoriis  publicis  et  semi-publicis  celebrari  possunt  nec  nume- 
ro  nec  diebus  limitantur;  nam  haec,  ut  diximus,  ecclesiis  aequipa- 
rantur. 

b)  In  privatis  autem  communiter  una  Missa  legi  quotidie  pot- 
est  (tres  in  Defunctorum  commemoratione  et  in  Nativitate  Domi- 
ni)  (Ibid.). 

Igitur  Missa  una  celebrata,  altera  celebrari  non  potest,  etiamsi 
agatur  de  sacerdote  peregrino  aut  hospite,  neque  sit  alius  locus 
celebrationi  commodus.  Cfr.  Ferreres,  1.  c,  n.  112  seq. 

103.  Praesentia  indultarii. —  Etiam  Missa  unica  legi  non  pot- 
est,  nisi  adsit  aliquis  ex  privilegiatis,  qui  solent  in  Brevi  nomina- 
ri,  i.  e.,  aliquis  ex  iis  qui  privilegium  petierunt.  Ut  his  absentibus 
celebrari  possit,  novo  privilegio  opus  est.  Ferreres^  I.  c,  n.  123. 

104.  Quibus  diebus  non  possit  celebrari.  — a)  Vi  indulti  pon- 
tificii  excluduntur  festa  solemniora  (can.  1195,  §  1),  sc  Nativitatis, 
Epiphaniae,  Resurrectionis,  Ascensionis,  Pentecostes,  Corporis 
Christi,  Immaculatae  Conceptionis,  Assumptionis,  S.  Joseph,  San- 
cti  Petri  Omniumque  Sanctorum.  Cfr.  Ferreres,  I.  c,  nn.  124-136. 

6)  Ordinarius  vero,  dummodo  justae  adsint  et  rationabiles 
causae,  diversae  ab  eis  ob  quas  indultum  concessum  fuit,  etiam 
his  diebus  qui  excluduntur  permittere  potest,per  modum  actus, 
unius  Missae  celebrationem  (can.  1195,  §  2). 

105.  Gonsecratio  vel  benedictio  oratorii.  —  a)  Oratoria  do- 
mestica  nec  consecrari  nec  benedici  possunt  (can.  1196,  §  1)  bene- 
dictione  solemni  sive  constitutiva. 

b)  Oratoria  semi-publica  possunt  consecrari  aut  solemniter 
benedici,  at  non  est  opus;  sed  possunt,  sicut  domesticay  invocativa 
locorum  domorumve,  etc  benedictione  donari,  aut  nulla  (Ibid., 
§  2).  Debent  tamen  esse  etiam  in  postremo  casu,  divino  tantum 
cultui  reservata  et  ab  omnibus  domesticis  usibus  libera  (Ibid.). 

c)  Publica  oratoria,  ut  ecclesiae,  consecranda  aut  solemniter 
benedicenda  sunt  (Cfr.  can.  1191,  §  1). 

TITULUS   XI 
De  altaribus 

CAPUT  I 

NOTIO    KT    DIVISIO.  —  ALTARIS    M0BIL18    PRIVILEGIUM 

103.  Notio.  —  Dicitur  altare  mensa  sacra  in  qua  S.  Missae  Sa- 
crificium  Deo  offertur. 

Divisio.  — Altare  esse  potest  immobile  seu  fixum  et  mobile  seu 
portatile. 

Sensu  stricto  canonico  intelligitur:  Nomine  altaris  immobilis  seu 
fixi,  mensa  superior  una  cum  stipitibus  per  modum  unius  cum  ea- 
dem  consecratis,  sic  ut  ab  his  separari  non  possit,  nisi  altari  exse- 
crato  {can.  1197,  §  1,1.°). 

Nomine  altaris  mohilis  seu  portatilis  intelligitur  petra,  ut  pluri- 
mum,  parva,  quae  sola  consecratur,  quaeque  dicitur  etiam  ara 
portatilis  seu  petra  sacra.  {Ibid.^  2.°).  Potest  igitur  ab  uno  loco  in 
alium  transferri,  non  amissa  consecratione. 

107.  Altaria  fixa  late  sumpta.  —  a)  Haec  ara  sive  altare  mo- 
bile  super  basim  fixam  non  consecratam  frequenter  collocatur  in 
media  scilicet  superficie  superiore.  Et  quoniam  vulgo  haec  basis 
altare  vocari  solet,  inde  est  ut  conjuncta  cum  ara  portatili  dicatur 
etiam  sensu  lato  altare  fixum.  Sic  fere  sunt  altaria  in  nostris  tem- 
plis  et  oratoriis. 

Ara  non  desinit  esse  ^nobilis,  etiamsi  basi  adhaereat  ope  gypsi 
aut  cementi. 

b)  Per  oppositionem  ad  altaria  improprie  fixa,  altare  mobile 
stricte  dicitur  tum  sola  ara  consecrata,  tum  haec  ara  cum  stipite 
non  tamen  fixo,  ita  ut  possint  transferri  ab  uno  in  alium  locum. 
Cfr.  can.  1197,  i<  1,  2.°;  et  Ferreres,  Los  Oratorios,  n.  24  seq. 

In  ecclesia  consecrata  saltem  unum  altare,  praesertim  majus, 
debet  esse  immobile,  ac  proinde  una  cum  basi  consecratum;in  ec- 
clesia  autem  benedicta  omnia  altaria  possunt  esse  mobilia  (can, 
1197,  §  2).  Vide  n.  56. 

108.  Privilegium  altaris  portatilis.  —  a)  Privilegium  altaris 
mobilis  consistit  in  facultate  celebrandi  super  hoc  altare  extra  lo- 
cum  sacrum;  in  loco  enim  sacro  super  quodvis  altare  sine  privile- 
gio  celebratur.  Poterit  igitur  celebrari  vi  hujus  privilegii  super 
altare  portatile,  etiam  in  oratorio  domestico. 

h)  Igitur  qui  gaudet  privilegio  altaris  mobilis  a  fortiore  gau- 
det  oratorii  privati  intra  limites  altari  portatili  constitutos,  siqui- 
dem  tota  difflcultas  oratorium  domesticum  habendi  oritur  ex  Mis- 
sa  extra  locum  sacrum  celebranda.  Etenim  ut  habeamus  oratorium 
privatum  ut  in  illo  recitemus  preces  aliasque  privatas  devotiones 
peragamus  absque  tamen  Missae  celebratione,  nullum  requiritur 
privilegium.  Ferreres,  I.  c,  n.  31  seq. 


CAPUT  II 

DE  ARAE  ET  ALTARIS  CONSECRATIONE 

109.  Arae  condiciones  ut  possit  consecrari.  —  a)  Ut  possint 
arae  consecrari,  opus  est,  juxta  vigentem  disciplinam,  ut  tum  mensa 
altaris  immobilis  tum  petra  sacra  ex  unico  constent  lapide  natu- 
rali,  integro  et  non  friabili  {can.  1198,  §  1).  Cfr.  Ferreres,  I.  c, 
n.  191. 

b)  Petra  sacra  sive  ara  portatilis  debet  esse  tam  ampla  ut  sal- 
tem  hostiam  etmajorem  partem  calicis  capiat  (Ibid.,  §  3). 

c)  In  altari  immobili  tabula  seu  mensa  lapidea  ad  integrum 
altare  protendi  debet,  et  apte  cum  stipite  cohaerere;  stipes  autem 
debet  esse  lapideus  vel  saltem  latera  seu  columellae  quibus  mensa 
sustentatur  esse  debent  ex  lapide  {Ibid.j  §  2). 

110.  Necessitas  aras  et  altaria  consecrandi.  — Ut  Missae  sa- 
criflcium  super  illud  celebrari  possit,  altare  debet  esse,  secundum 
liturgicas  leges,  consecratum;  id  est  vel  totum,  si  agatur  de  immo- 
bili,  vel  ara  tantum  portatilis,  si  de  mobili  {can.  1199,  §  1). 

Quis  possit  ea  consecrare.  — Aras  portatiles,  salvis  peculiari- 
bus  privilegiis,  omnes  Episcopi  consecrare  possunt;  altaria  autem 
fixa  Ordinarius  loci,  si  est  Episcopus;  si  non  est,  cuilibet  Episcopo 
licentiam  dare  potest  {Ibid.y  §  2). 

Consecratio  altaris  immobilis,  quae  flt  sine  ecclesiae  dedicatio- 
ne,  quamvis  omni  die  fleri  possit,  magis  tamen  decet  ut  flat  die 
dominico  aliove  festo  de  praecepto  {Ibid.^  §  3).  Vide  n.  56. 

CAPUT  III 

DE    SEPULCRO    IN    ARIS    ET    ALTARIBUS    FIXIS 

111.  Sepulcri  necessitas.  — Cum  in  altaribus  fixis  tum  in  aris 
mobilibus  inesse  debetsepulcrum  lapide  clausum,  quod  sanctorum 
reliquias  contineat  ad  normas  liturgicas  {can.  1198,  §  4). 

Hae  reliquiae  ad  validitatem  consecrationis  requiruntur.  Cfr. 
FerrereSy  I.  c,  n.  193. 

112.  Quas  reliquias  debeat  continere.  — a)  Valida  consecra- 
tio  est,  si  reliquiae  ponuntur  uniiis  solius  sancti  martyrisy  sive 
solae  sive  cum  aliis  sanctorum  confessorum  aut  virginum;  duorum 
pluriumve  martyruyn  non  sunt  necessariae. 

h)  Vallda  ut  sit  et  licita,  reliquias  nonnullorum  sanctorum 
includere  sepulcrum  debet,  ut  clarum  est  ex  verbis  sacerdotis 
altare  deosculantis:  «Oramus  te,  Domine,  per  merita  Sanctorum 
tuorum,  quorum  reliquiae  hic  sunt.» 

c)  Cum  his  debent  esse  aliquae  alicujus  martyris  ex  verbis 
ApocaIypsis:yidi  sub  altare  Dei  animas  interfectorum  (Cfr.  S.  R.  C, 
6  oct.  1837:  Decr.  auth.,  n.  2777);  reliquae  possunt  esse  alicujus 
sancti  confessoris  aut  virginis,  etc. 

d)  Si  reliquiae  essent  solum  confessoris  aut  virginis,  etc. 
(unius  aut  plurium),  deessent  autem  martyris,  Gasparri,  De  Euch., 
n.  327,  et  Many,  I.  c,  n.  119,  consecrationem  dubiam  existimant  at 
revera  validam  haberi  posse;  sed  Wernz,  Jus  Decretal.,  vol.  3, 
n.  464,  III,  ducit  nullam.  Cfr.  Ferreres,  I.  c,  n.  194  seq. 

113.  Quemadmodum  reliquiae  in  sepulcro  collocandae.  —  Si 
diVdi  portatilis  est,  reliquiae  in  vasculum  capsulamve  signatam  sunt 
includendae,  et  in  sepulcro  (sive  confessione)  deponendae  exca- 
vato  in  medio  tabulae  lapideae  (31  mart.  1887,  n.  3671),  scil.  in  me- 
dia  superflcie  superiore,  et  clauso  per  operculum  etiam  lapideum. 
Ferreres,  I.  c,  n.  198. 

Sepulcri  operculum.  — Si  sepulcri  operculum  essetex  metallo, 
consecratio  esset  certo  valida.  Ferreresy  1.  c,  n.  200. 

Sepulcrum  claudendum  est  operculo,  ope  cementi  ab  Episcopo 
benedicti. 

114.  Locus  sepulcri. — a)  Si  altare  fixum  est,  sepulcrum  sive 
locus  reliquiarum  potest  esse:  a)  in  arae  parte  superiore  quae  simul 
est  media  et  anterior;  vel  6)  in  stipite  qui  aram  sustinet. 

b)  Locus  autem  stipitis  ubi  sepulcrum  collocari  debet,  vel  est 
pars  anterior  vel  posterior  vel  superficies  superior  proxime  subter 
aram. 

c)  Sepulcrum  altaris  immobilis  eodem  modo  claudendum  est 
quo  arae  mobilis.  Quod  si  est  in  summa  basi,  ara  ipsa  sepulcro  est 
tegumento.  Cfr.  Pontificale  Romanmn,  p.  2,  tit.  2-4. 

115.  Adnotatio  historica.  — Totum  hoc  de  arae  sepulcro  acce- 
pimus  a  priscis  Ecclesiae  originibus,  cum  Missa  offerri  solebat 
super  mensas  e  lapide  quae  martyrum  sepulcra  contegebant. 
Haec  vero  sepulcra  sive  tiimbae  excavabantur  in  parietibus  for- 
nicatis;  unde  solent  appellari  arcosolia,  i,  e.  sarcophaga  opere 
arcuato,  super  quorum  mensam  sive  lapideam  sive  marmoream 
incruentum  Sacrificium  solebat  offerri.  Cfr.  Spencer-BrownloWy 
Rome  souterraine  (Paris,  1877),  pag.  270,  554  seq.  Ferreres,  1.  c, 
n.  49.  Vide  n.  66. 

CAPUT  IV 

DE    ARAE    ET    ALTARIS    EXSECRATIONE 

116.  Notio.  —  Ara  et  altare  dicuntur  exsecrata  cum  consecra- 
tionem  amittunt,  neque  jam  apta  sunt  ut  super  ea  Missa  celebretur. 

Cum  consecratio  sit  institutionis  ecclesiasticae,  gaudet  effectu 
morali  qui  pendet  ab  ipsa  Ecclesia.  Hinc  est  quod,  etsi  consecra- 
tio  Episcopis  reservatur,  possunt  sacerdotes  ad  eam  peragendam 
facultatem  accipere. 

117.  Exsecratio  a)  altaris  fixi.  —  Altare  immobile  amittit  con- 
secrationem,  si  tabula  seu  mensa  a  stipite,  etiam  per  temporis 
momentum,  separetur;  quo  in  casu  Ordinarius  potest  permittere 
ut  presbyter  altaris  consecrationem  rursus  perficiat  ritu  formula- 
que  breviore  {can.  1200,  §  1). 

b)  Cujusvis  altaris.  —  Tum  altare  immobile  tum  petra  sacra 
amittunt  consecrationem  ex  canone  1200,  §  2: 

1.°  Si  fragantur  enormiter  sive  ratione  quantitatis  fractionis 
sive  ratione  loci  unctionis. 

Locus  unctionis  est  in  medio  arae  et  in  quattuor  angulis. 

2.°  Si  amoveantur  reliquiae  aut  frangatur  vel  amoveatur  se- 
pulcri  operculum,  excepto  casu  quo  ipse  Episcopus  vel  ejus  dele- 
gatus  operculum  amoveat  ad  illud  firmandum  vel  reparandum  vel 
subrogandum,  aut  ad  visitandas  reliquias. 

Levis  fractio  operculi  non  inducit  exsecrationem  et  quilibet 
sacerdos  potest  rimulam  cemento  firmare  {Ibid.y  §  3). 

118.  Exsecratio  ecclesiae  relate  ad  altaria.  —  Exsecratio 
ecclesiae  non  secumfert  exsecrationem  altarium  sive  immobi- 
lium  sive  mobilium;  et  viceversa  {Ibid.,  §  4). 


CAPUT  Y 

DE    ALTARIUM    TITULO    ET    SANCTITATE 

119.     Altarium    titulus.   —  Sicut   ecclesia   (1),   ita  quodlibet 
etiam  ecclesiae  altare,  saltem  immobile,  proprium  sibi  titulum  ha- 


(1)  Neque  oratoria  privata  neque  semi-publica,  quae  sunt  benedicta  sola  benedictio- 
ne  pro  nova  donio,  Patronum  aut  Titulum  proprie  habent;  sed  habere  debent  publica;  se- 
mi-publica  etiam,  si  consecrata  sunt  aut  saltem,  ut  ecclesiae,  benedicta.  Quae  cum  ita 
sint,  aliquando  tamen  S.  ipsa  Congregatio  oratorii  domestici  Tituhim  appellat  Sanctum 
qui  maxime  in  eo  colitur,  et  cujus  statua  vel  imago  praecipuum  locum  tenet  in  altari. 
Ferreres,  1.  c,  nn.  251,  254. 


40      LIB.  III  -PAR.  II— 3EC.  I— 3EPULTURA.    ECCLE3IA.STICA.— TIT.  XII 

bere  debet  (can.  1201,  §  1).  Mobilia  tum  solum  videntur  habere 
posse,  cum  super  fixum  stipitem  constituta  sunt.  Vide  n.  107. 

Titulus  est  Sanctus  ille  vel  mysterium  in  cujus  honorem  altare 
erectum,  benedictum  aut  consecratum  est. 

Titulus  primarius  altaris  majoris  idem  debet  esse  ac  titulus 
ecclesiae  (can.  1201,  §  2). 

De  Ordinarii  licentia  mutari  quidem  potest  altaris  mobilis,  non 
autem  altaris  immobilis  titulus  (Ibid.,  §  3),  sed  ad  hanc  mutationem 
S.  Sedis  facultate  opus  est. 

Altaria  Beatis  etiam  in  ecclesiis  et  oratoriis  quibus  eorum  offl- 
cium  et  Missa  concessa  sunt,  dedicari  nequeunt  sine  SedisAposto- 
licae  indulto  (Ibid.,  §  4). 

120.  Sanctitas  altaris  ac  reverentia  ei  debita.  —  a)  Altare 
tum  immobile  tum  mobile  debet  esse  divinis  tantum  offlciis  et 
praesertim  Missae  celebrationi  reservatum,  quolibet  profano  usu 
prorsus  excluso  {can.  1202,  §  1). 

6)  Subtus  altare  nullum  potest  esse  reconditum  cadaver;  cada- 
vera  autem  quae  prope  altare  sepulta  forte  sunt,  distent  ab  eo  sal- 
tem  spatio  unius  metri;  secus  Missam  in  altari  celebrare  non  licet, 
donec  cadaver  removeatur  (Ibid.,  §  2). 


TITULUS  XII 
De  sepultura  ecclesiastlca 

121.  —  I.  Fidelium  defunctorum  corpora  sepelienda  sunt. 

n.     Eorundem  crematio  ab  Ecclesia  reprobatur  (can.  1303,  §  1). 

III.  Si  quis  quovis  modo  mandaverit  ut  corpus  suum  creme- 
tiir,  illicitum  est  hanc  exsequi  voluntatem;  quae  si  adjecta  fuerit 
contractui,  testamento  aut  alii  cuilibet  actui,  tanquam  non  adjecia 
habenda  est  (Ibid.,  §  2). 

Cadaverum  crematio  facta  in  communibus  temporis  adjunctis 
debetur  sectis  anticatholicis  quae  vitae  futurae  insitam  in  homini- 
bus  recordationem  ex  hominum  memoria  vellent  penitus  dele- 
tam.  Adhanc  cremationem  promovendam  coetus  et  sodalitates  a 
sectis  instituuntur.  Humatio  contra  quoddam  est  signum  futurae 
corporum  resurrectionis,  cujus  spem  nomen  ipsum  coemeterii, 
xot[jLr,xr;ptov,  i.  e.  dormitorium,  in  nobis  conflrmat:  mortui  enim  qua- 
si  dormiunt,  exspectantes  ut  e  somno  excitentur,  integram  aeter- 
nitatem  evigilaturi. 

Itaque  Ecclesia  jara  inde  ab  initio  corporum  cremationem  im- 
probavit,  quae  apud  Graecos  et  Romanos  fuit  in  usu;  non  ita  apud 
Hebraeos,  qui  humatione  utebantur. 

Quod  nonnulli  recentiores  effutiunt,  coemeteria  esse  publicae 
valetudini  periculosa,  nihil  aliud  quam  commentum  est.  Attamen 
ab  Ecclesia  non  prohibetur  crematio  cum  in  mora  vel  difficultate 
in  terra  humandi  periculum  est,  ut  in  contagione  et  in  bello,  etc. 
evenit  aliquando. 

122.  IV.  Quid  sepultura  comprehendatur.  —  Sepultura  eccle- 
siastica  consistit  a)  in  cadaveris  translatione  ad  ecclesiam,  b)  exse- 
quiis  super  illud  in  eadem  celebratis,  c)  illius  depositione  in  loco 
legitime  deputato  fidelibus  defunctis  condendis  {can.  1204). 


CAPUT  I 

DE    COEMETERIIS 
ARTICULUS  I 

PRINCIPIA    GENERALIA    ET   ADNOTATIONES   HISTORICAE 

123.  Principia.  —  I.  Cadavera  fidelium  sepelienda  sunt  in 
coemeterio  quod,  secundum  ritus  in  probatis  liturgicis  libris  tra- 
ditos,  sit  benedictum,  sive  solemni  sive  simplici  benedictione  ab 
iis  data  de  quibus  in  can.  1155,  1156  (can.  1205,  §  1).  Vide  n.  38  seq. 

II.  In  ecclesiis  cadavera  non  sunt  sepelienda,  nisi  agatur  de 
cadaveribus  Episcoporum  residentialium,  Abbatum  vel  Praelato- 
rum  nullius  in  propria  ecclesia  sepeliendis,  vel  Romani  Pontificis, 
regalium  personarum  aut  S.  R.  E.  Cardinalium  {Ibid.y  §  2). 

124.  Adnotationes  historicae:  I.  Humationes:  a)  Ineunte 
christiana  religione  christiani  sepeliebantur  in  coemeteriis,  quae 
erant  extra  oppida. 

b)  Deinde  paulatim  mos  invaluit  christianos  humandi  in  coe- 
meteriis  templo,  maxime  paroeciali,  adjunctis.  Cfr.  Concil.  I  Braca- 
rense,  a.  563,  can.  18),  seriusque  in  ipsis  templis.  In  his  sepelire 
commune  erat  saec.  XII,  ut  videre  est  in  DecretalibuSy  lib.  3,  tit.  8, 
cap.  5  et  6. 

Ita  christianus  quo  loco  ad  vitam  gratiae  per  baptismum  natus 
erat  eamque  divino  verbo  ceterisque  Sacramentis  servarat  et  auxe- 
rat,  in  eo  ipso  ab  Ecclesia  consecrato  sedem  inveniebat,  ubi  ejus 
corpus  futuram  resurrectionem  speraretuna  cum  illis  caeli  incolis 
quorum  ibidem  reliquiae  asservabantur.  Cfr.  FerrereSy  Las  Cofra- 
dias,  nn,  249,  250. 

c)  Sepultura  in  ecclesiis  primum  concessa  est  imperatoribus, 
regibus,  episcopis,  sacerdotibus  et  utriusque  sexus  religiosis,  tan- 
dem  fldelibus  omnibus.  Cfr.  Sanguineti,  Inst.  can.,  n.  423. 

II.  Jus  sepulturae.  —  Initio  jus  sepulturae  proprium  erat 
paroeciae,  cujus  defunctus  fuerat;  postea  aliis  ecclesiis,  maxime 
paroecialibus,  concessum  est. 

Religiosorum  cadavera,  eaque  sola,  in  propriis  ecclesiis  sepelie- 
bantur;  deinde  vero  regularibus  permissum  est  ut  in  eis  corpora 
laicorum  qui  id  petiissent  humarentur  (1). 


ARTICULUS  II 

JUS    ECCLESIAE    POSSIDENDI    SACRA    COEMETERIA 

125. — I.  Jus  est  catholicae  Ecclesiae  possidendi  propria  coe- 
meteria  {can.  1206,  §  1). 

II.  Sicubi /loc  EcclesiaejMS  violetur  nec  spes  sit  ut  violatio  re- 
paretur,  curare  debent  locorum  Ordinariiutcoemeteria,  societatis 
civilis  propria,  benedicantur,  si,  qui  in  eis  condi  solent,  sint  ma- 
jore  ex  parte  catholici,  aut  saltem  ut  in  eis  catholici  spatium  ha- 
beant,  idque  benedictum,  sibi  reservatum  {Ibid,,  §  2). 

III.  Si  ne  hoc  quidem  obtineri  possit,  toties  quoties  benedi- 
cantur,  secundum  ritus  in  probatis  liturgicis  libris  traditos,  sin- 
guli  tumult  {Ibid.,  §  3). 

IV.  Quae  de  interdicto,  violatione,  reconciliatione  ecclesia- 
rum  canones  praescribunt,  etiam  coemeteriis  sunt  applicanda 
{can.  1207).  Vide  n.  73  seq. 

126.  —  a)  Habet  igitur  catholica  Ecclesia  ex  §  1  can.  1206  jus 
exclusivum  construendi,  possidendi  et  administrandi  coemeteria, 
quae  sunt  loca  sacra  et  esse  debent  secundum  canones.  Societas 
civilis  suas  sibi  necropoles  exaediflcet,  at  sacra  coemeteria  Eccle- 
siae  relinquat.  Contra  id  agere  est  jus  Ecclesiae  violare,  ut  dicitur 
in  §  2  ejusdem  can. 

h)  Hoc  jus  Ecclesiae  nativum  {Syllab.,  prop.  26)  ei  etiam  in 
Hispania  competit  vi  legum  concordatarum  ipsiusque  civilis 
Codicis,  qui  sine  ulla  limitatione  jus  ei  agnoscit  possidendi  (Con- 
cordat.  a.  1851,  art.  40;  Conventio  legal.  4  aprilis  1860,  art.  3;  Cod. 
civil.,  art.  8,  746),  ideoque  a  fortiore  bona  sacra  possidendi,  ut 
sunt  coemeteria,  quae  semper  habita  sunt  tanquam  pars  integra- 
lis  et  accessoria  paroeciae  aliorumque  templorum  quae  jure  gau- 
dent  sepeliendi. 

c)  Aetate  nostra  sunt  frequentes  hac  in  re  civilis  potestatis 
usurpationes,quae  inprimis  debentur  immodicae  cupiditati  omnia 
sacra  susque  deque  vertendi,  profanandi,  et,  si  verbum  licet,  sae- 


(1)    Cfr.  Cap.  Super  cadaoerum,  2  de  sepulturis;  Extrav.  Comm.,  cap.  Dudum  %  de  se- 
pulturis  in  Clement.;  cap.  Fraternitatem,  3,  De  sepulturis.  Cfr.  Ferreres,  1.  c,  nn.  251-252. 

cularizandi;  debentur  deinde   etiam  lucrandi  cupiditati  qua  ma- 
gnarum  urbium  municipes  agitantur  et  infiammantur. 

Vera  et  germana  doctrina  canonica  et  civilis  iucuienter  exposita  est  in 
R.  O.  18  martii  1861,  cui  est  conforme  testimonium  (informe)  sectionum 
quae  vuigo  dicuntur  de  Estado,  de  Gracia  y  Justicia,  de  Gobernacion  et 
Fomento.  Etiam  opportune  adeuntur  in  hac  materia  RR.  OO.  14  nov.  1832, 
2  jun.  1833,  quibus  confirmantur  ordinationes  sive  dispositiones  8  aug.  1830 
et  20  febr.  1831.  Sanam  etiam  doctrinam  continet  ordinatio  12  april.  1862. 
At  in  ea  quae  est  28  april.  1866,  disp.  9,  conceditur  municipiis  jus  proprie- 
tatis  in  coemeteria  eorum  sumptibus  fabricata,  auctoritatique  ecclesiasticae 
solum  eorum  proprietas  conceditur  quae  Ecclesia  ecciesiasticis  expensis 
aedificet  {disp.  4,  12);  quod  idem  in  ea  quae  est  17  nov.  1868  repetitur,  in 
lege  municipali  2  oct.  1877,  et  in  Reglamento  lOsept.  1844,  art.  1-4.  Sic  Ec- 
clesiae  jurilDus  vis  infertur. 

d)  Si  Ecclesia  habet  reditus  sufficientes,  ipsa  sola  jus  habet 
coemeteria  exstruendi,  possidendi  et  administrandi  (in  re  autem 
hygienica  tolerabilis  est  potestas  civilis).  Si  vero  caret,  Status  aut 
municipium  Ecclesiam  debent  adjuvare;  agitur  enim  civium  uti- 
litas  et  commodum,  cui  a  Statu  et  municipiis  est  consulendum,  eo 
vel  maxime  quod  bona  ecclesiastica  Status  diversis  modis  immi- 
nuerit. 

e)  Ad  summum  municipium  coemeterii  aedificationem  sibi 
posset  optare,  cum  Ecclesia,  reditibus  deficientibus,  illam  non 
posset  conficere,  at  Ecclesiae  relicta  proprietate  aut  directo  domi- 
nio,  municipio  autem  dominio  utili,  quod  impensis  sumptibus 
responderet.  Administrationem  utraque  auctoritas  haberet  per 
Consilium  vel  mixtam  commissionem. 

iV.  B.  Cum  leges  concordatae  Columbiae  {aa.  5,  22,  23),  Costae 
Ricae  {aa.  17  19),  Aequatoris  {aa.  17-19  et  1-30,  11  Conv.  additio- 
nalis),  Guatimalae  {aa.  18-20),  et  civiles  Reipublicae  Argentinae 
(aa.  33-41),  Chilenses  (a.  547),  Columbianae  (aa.  24  et  27  legis  57  a. 
1887)  Ecclesiae  jus  proprietatis  agnoscant,  debent  necessario  jus 
agnoscere  possidendi  coemeteria,  quae  proprietas  sacra  est. 


ARTICULUS  III 

DE   COEMETERIIS   PROPRIIS    ET    COMMUNIBUS,    DE   SEPULCRIS,    ETC. 

127.  Goemeterium  paroeciae  proprium.  —  Paroeciae  suum 
quaeque  coemeterium  habere  debent,  nisi  unum  pluribus  commu- 
ne  ab  Ordinario  loci  sit  legitime  constitutum  {can.  1208,  §  1). 

Goemeteria  paroecialia  communia.  —  Cum  sepulturae  in  eccle- 
siis  etiam  legibus  civilibus  generatim  prohibeantur  et  coemeteria 
communia  sint  omnibus  fidelibus  sine  ullo  paroeciarum  ecclesia- 
rumve  discrimine,  in  Jure  canonico  omnes  et  singulas  ecclesias 

juribus  sepulturae  gaudentes  coemeterium  refert,  daturque  chri- 
stianis  facultas  sepulturae  eligendae  in  quavis  earum  ecclesiarum, 
quemadmodum  antequam  hae  leges  ferrentur,  quod  electioni  ec- 
clesiae  aequivalet.  S.  C.  C,  14  maji  1825,  10  jun.  1827, 16  sept.  1871, 
24febr.  1879,  23jan.  1886. 

Quare  si  lex  permittit  ut  in  templum  cadaver  feratur,  et,  Missa 
corpore  praesente  celebrata,  inde  in  coemeterium  afferatur,  haec 
funeris  elatio  a  domo  defuncti  ad  ecclesiam  quam  defunctus  ele- 
gerat  ad  sepulturam,  fit  eo  modo  qui  postea  indicatur.  Verum  a 
templo  ad  coemeterium  clero  hujus  templi,sive  saeculari  sive  regu- 
lari.  tantummodo  competit.  Ferreres,  Las  Cofradias,  Jin.  280,  281. 

128.  Goemeteria  propria  religiosorum  aliarumque  moralium 
personarum.  — I.  Religiosi  exempti  possunt  habere  coemeterium 
proprium  a  communi  coemeterio  distinctum  {can.  1208,  §  2). 

II.  Etiam  aliis  personis  moralibus,  v.  gr.  Capitulo  canonico- 
rum,  communitati  religiosae  non  exemptae,  confraternitati,  etc, 
vel  familiis  privatis  permitti  potest  ab  Ordinario  loci  peculiare  se- 
pulcrum,  extra  commune  coemeterium  positum,  et  ad  instar  coe- 
meterii  benedictum  (Ibid.,  §  3). 

129.  Sepulcra  particularia.  —  I.  Tum  in  coemeteriis  paroecia- 
libus,  ex  licentia  scripta  Ordinarii  loci  ejusve  delegati  (vel  in  com- 
muni),  tura  in  coemeterio  proprio  alius  personae  moralis  (v.  gr. 
regularium  exemptorum),  ex  licentia  scripta  Superioris.  fideles 
sibi  suisque  extruere  possunt  sepulcra  particularia;  quae,  de  con- 
sensu  ejusdem  Ordinarii  aut  Superioris,  possunt  quoque  alienare 
(can.  1209,  §  1). 

II.  Sepulcra  a)  sacerdotum  et  clericorum,  ubi  fieri  potest,  a 
sepulcris  laicorum  separata  sint  ac  decentiore  loco  sita;  b)  praete- 
rea,  ubi  id  commodum  fuerit,  alia  pro  sacerdotibus,  alia  pro  infe  - 
rioris  ordinis  Ecclesiae  ministris  parentur  (Ibid.,  §  2).Etiam  infan- 
tium  corpuscula,  quatenus  commode  fieri  potest,  speciales  et  sepa- 
ratos  ab  aliis  loculos  et  sepulturas  habeant  (Ibid.,  §  3). 

N.  B.  Quodlibet  coemeterium  debet  esse  undique  apte  clau- 
sum  et  caute  custoditum  (can.  1210). 

Jubetur  hoc  ut  cadaverum  profanationes  vitentur  sive  ab  im- 
piis  hominibus  sive  etiam  a  feris  aliisque  animalibus,  ut  aliquan- 
do  accidisse  constat. 

130.  Epitaphia,  laudationes  funebres,  cetera  hujusmodi. — 
Cavere  debent  Ordinarii  locorum,  parochi  ac  Superiores,  ad  quos 
spectat,  ne  in  coemeteriis  epitaphia,  laudationes  funebres  orna- 
tusque  monumentorum  quidquam  prae  se  ferant  a  catholica  reli- 
gione  ac  pietate  absonum  (can.  1211). 

131.  Coemeterium  profanum.  —  Praeter  coemeterium  benedi- 
ctum  debet  alius,  si  haberi  queat,  esse  locus,  clausus  item  et  custo- 
ditus,  ubi  ii  humentur  quibus  sepultura  ecclesiastica  non  concedi- 
tur  {can.  1212). 

ARTICULUS  IV 

DE   PRAEMATURE  NON  SEPELIENDIS  CADAVERIBUS,  DEQUE  EXHUMANDIS 

132.  Prohibitio  sepulturae  ante  congruum  tempus. — Nullum 
corpus  sepeliendum  est,  praesertim  si  mors  repentina  fuerit,  nisi 
post  congruum  temporis  intervallum,  quod  satis  sit  ad  omnem 
prorsus  de  vero  obitu  dubitationem  tollendam  {can.  1213). 

Hic  canon  desumptus  est  ex  Rituale  Rom.,  tit.  VI,  De  exequiiSy 
cap.  1,  n.  3  (ed.  typ.,  pag.  133,  Romae,  1913). 

Mors  realis  et  mors  apparens.  — Ratio  hujus  canonis  videtur 
quaerenda  in  doctrina  hodie  communi  de  morte  reali  et  de  morte 
apparenti;  plurima  enim  experimenta  diversis  multiplicibusque 
artibus  facta  tandem  aliquando  comprobarunt  homines  semper 
aut  fere  semper  vivere  per  aliquod  temporis  spatium,  postquam 
vulgo  mortui  existimantur,  scil.  post  illud  instans  quo  usque  ad 
nostram  aetatem  exspirasse  communis  erat  opinio.  Per  hoc  tem- 
poris  spatium  fieri  adhuc  potest  ut  is  qui  mortuus  censeatur  ad 
manifestam  vitam  revocetur.  Spatium  quod  comprehenditur  inter 
mortem  existimatam  et  mortem  veram,  qua  anima  a  corpore  se- 
paratur,  dicitur  mors  apparens. 

Huc  usque  homo  cadaver  habebatur,  neque  proinde  de  eo  ulla 
cura  amplius  erat,  ex  quo  vulgo  eum  mortuum  esse  credebatur. 
Sed  jam  in  dies  singulos  latius  manat  opinio  contraria  mosque 
contrarius  invalescit;  unde  homines  multi  ab  imminenti  morte  et 
inevitabili  liberati  sunt,  qui  vulgo  mortui  omnino  censebantur. 
Cfr»  FerrereSy  La  muerte  real  y  la  muerte  aparente,  nn.  2,  4. 

133.  Doctrina  medicorum  super  hac  materia.  —  Inter  conclusiones 
unanimi  consensu  ab  insigni  Academia  Medicinae  Barcinonensi  SS.  Cos- 
mae  et  Damiani  approbatas  haec  legitur: 

«3.^  Los  hechos  han  demostrado  que  el  hombre  puede  volver  a  la  vida 
despues  de  permanecer  durante  horas  enteras  en  un  estado  en  el  cual 
habian  desaparecido  todas  las  manifestaciones  de  la  vida  general,  como 
son:  el  conocimiento,  el  habla,  la  sensibilidad,  los  movimientos  muscula- 
res,  la  respiracion,  y  en  que  no  se  percibian  tampoco  los  ruidos  del  cora- 
zon.  A  este  estado  es  logico  ilamar  muerte  aparente.y>  Cfr.  Ferreres,  1.  c, 
n.  74. 

134.  Quamdiu  mors  apparens  perseveret.  —  Tempus  mortis 
apparentis  longius  aut  brevius  est  secundum  temperamentorum 
diversitatem,  morborum  gravitatem  varietatemque  casuum  fortui- 
torum  quibus  aliquis  afficitur. 

Ratio  cur  canon  mortem  repentinam  singulariter  attingat  haec 
est,  quia  quo  saniora,  robustiora  et  mediis  vitalibus  abundantiora 
sunt  organa  et  texta  eo  diutius  vita  illa  intima  sive  latens  perma- 
net,  ut  experientia  constat  in  casibus  mortis  repentinae,  v.  c.  in 

asphyxia,  intoxicatione,  in  quibus  repentinus  casus,  organa  et 
texta  non  laedens,  ea  subsidiis  vitalibus  copiose  instructa  invenit, 
et  cum  magna,  ut  a]\int, provisione  organica.  Quare  in  his  acciden- 
tibus  et  subitis  casibus  status  mortis  apparentis  diu  perseverare 
solet.  Ferreres,  1.  c,  n.  72. 

135.  Signa  mortis  sunt  incerta.  —  Huc  adde  quod  quae  mor- 
tis  slgna  dicuntur  incerta  sunt,  et  ita  incerta,  ut  Academia,  quam 
dixi,  Barcinonensis  hanc  conclusionem  statuerit,  quae  numero 
undecima  est:  «Ante  putrefactionem  nullum  est  signum  neque 
signorum  complexus  qui  sufficiat  certitudini  absolutae  status  ca- 
daverici  praebendae».  Ferreres,  I.  c,  n.  100. 

Quae  cum  ita  sint,  facile  intelliges  cur  medici  in  sua  arte  exercitatissi- 
mi,  per  horam  et  amplius  peracta  auscultatione,  nulla,  ne  minima  quidem, 
pulsatione  cordis,  aut  respiratione,  neque  ullo  alio  vitae  signo  percepto, 
cum  autopsia,  quam  dicunt,  in  putato  cadavere  uterentur,  aperto  per  inci- 
sionem  pectore,  cor  invenirent  quod  etiam  tum  palpitaret,  et  quem  homi- 
nem  mortuum  putassent,  vivum  suis  oculis  viderent  (Vide  Icard,  La  mort 
reelie,  pag.  90)  (1).  Ferreres,  1.  c,  n.  86. 

136.  Longa  diiatio  mortis  realis  in   casibus    repentinis.  — 

Quod  magis  notandum  est  in  morte  repentina:  multi  enim  visi 
?>\xx\t  post  plures  horas  quasi  revixisse  optimamque  valetudinem 
recuperasse.  Quare  in  his  nullum  aliud  mortis  certae  signum  ad  - 
mittitur  quam  putrefactio.  Ferreres,  1.  c,  n.  104. 

In  morte  repentina  igitur  spatium  vitae  latentis  in  multas  horas, 
immo  in  dies  integros  produci  potest  (Ibid.,  n.  138).  Quod  vult 
Codex  ne  in  humationibus  memoria  excidat. 

137.  Exhumatio. — a)  Nullum  cadaver  perpetuae  sepulturae 
ecclesiasticae  ubivis  traditum  exhumare  licet,  nisi  de  licentia  Ordi- 
narii  (can.  1214,  §  1). 

6)  Ordinarius  licentiam  nunquam  debet  concedere,  si  cadaver 
ab  aliis  corporibus  certo  discerni  nequeat  (Ibid.,  §  2). 

Exhumationem  ex  jure  hispano  vide  apud  Mach-Ferreres,Te- 
soro  del  Sacerdote,  vol.  2,  n.  582;  Alcubilla,  v.  Cementerios,  etc 


(1)  En  tibi  quod  persapienter  leges  gallicae  praescribunt:  Defunctiones  sunt  com- 
probandae  a  medico  ad  hoc  deputato  et  jurato,  in  Medicina  doctore,  non  autem  simpli- 
ci  sanitatis  officiali. 

Emortui  corpus  attente  semper  perfecteque  examinandum  est,  medicus  autem  com- 
probator  testimonio  scripto  defunctionis  fidem  facere  non  potest,  nisi  confirmata  rigidi- 
tate  cadaverica  et  putrefactione. 

Defunctionis  comprobatio  non  est  facienda  simul  atque  aliquis  visus  est  exspirasse, 
ut  medicus  possit  cum  majore  certitudine  de  morte  judicare,  indagatis  nonnullis  signis 
maximi  momenti,  quorum  spontanea  declaratio  non  statim  manifesta  est. 

Spatium  quattuor  et  viginti  horarum  a  lege  assignatum  intelligendum  est  ab  ipsa  re- 
latione  defunctionis  in  tabulas  publicas,  non  autem  ab  ipsa  morte  supposita  sive  existi- 
mata. 

Nisi  legis  terminus  transierit,  prohibetur  autopsia  et  quaelibet  operatio  quae  mortem 
apparentem  mutare  possit  in  realem.  Prohibetur  item  humatio  et  in  feretro  collocatio; 
defunctus  autem  haberi  debet  solum  ut  mortuus  putatus;  ut  aegrotus  habendus  est,  et  ut 
talis  tractandus  {Ibid.,  n. 

CAPUT  II 

DE    CADAVERIS    TRANSLATIONE    AD    ECCLESIAM,    FUNERE 

AC    DEPOSITIONE 

138.  Cadaveris  translatio  in  ecclesiam.  —  Nisi  gravis  causa 
obstet,  cadavera  fldelium,  antequam  tumulentur,  transferenda  sunt 
e  loco  in  quo  reperiuntur,  in  ecclesiam,  ubi  funus,  id  est  totus  ordo 
exsequiarum  quae  in  probatis  liturgicis  libris  describuntur,  per- 
solvendus  {can.  1215). 

Vide  Rituale  Rom.,  fit.  6,  cap.  3. 

In  Hispania  cadavera  non  possunt  in  ecclesiam  transferri 
nec  ad  breve  tempus,  sed  e  domo  funebri  recta  in  coemeterium 
ferenda  sunt  (1). 

ARTICULUS  I 

DE    SEPULTURA   PAROECIALI 

139.  In  quam  ecclesiam  transferendum.  —  a)  Ecclesia  in 
quam  cadaver  pro  funere  transferri  debet,  ex  jure  ordinario  est 
ecclesia  propriae  defuncti  paroeciae,  nisi  defunctus  aliam  funeris 
ecclesiam  legitime  elegerit  (can.  1216,  §  1). 

6)  Si  defunctus  plures  habuerit  paroecias  proprias,  ecclesia  fu- 
neris  est  ecclesia  paroeciaein  cujus  territorio  decessit  (Ibid.,  §  2). 

c)  In  dubio  de  jure  alius  ecclesiae,  jus  propriae  ecclesiae  pa- 
roecialis  semper  praevalere  debet  (can.  1217). 

140.  I.  Mortes  quae  eveniunt  extra  propriam  paroeciam.  — 
a)  Licet  mors  acciderit  extra  propriam  paroeciam,  cadaver  tamen 
in  ecclesiam  paroeciae  propriae  quae  vicinior  sit,  ob  funus  trans- 
ferendum  est,  si  ad  eam  commode  pedestri  itinere  asportari  possit; 
6)  secus  in  ecclesiam  paroeciae  in  quamors  accidit,  ut  ibi  funus  ha- 
beatur  et  sepulturam  accipiat  (can.  1218,  §  1),  salvo  praescripto  §  3. 

II.  Designatio  ecclesiarum  in  quas  translatio  fieri  commode 
potest.  —  Ordinarii  est  pro  suo  territorio,  inspectis  peculiaribus 
loci  ac  temporis  (ut  statu  et  difficultatibus  itineris,  fluminum  allu- 
vionibus),  circumstantiis,  distantiam  aliaque  adjuncta  designare, 
quae  translationem  cadaveris  ad  ecclesiam  funeris  aut  locum  se- 


(1)  Cfr.  Regias  Ordinationes  20  sept.  et  30  nov.  1849,  28  aug.  1855,  13  febr,  1857,  19 
sept.  1865, 1  april.  1875;  litteras  circulares  Directionis  generalis  Beneficentiae  et  Sanita- 
tis  28  maji  1884,  apud  Pellicer  y  Guiu,  Tratado...  de  Derecho  civil,  etc,  vol.  2,  pag:  159 
seq.  Vide  Ferreres,  Las  Cofradias.  n.  285. 

pulturae  incommodam  reddant;  et  si  paroeciae  ad  diversas  dioe- 
ceses  pertineant,  designatio  attenditur  Ordinarii  dioecesis  in  qua 
defunctus  supremum  diem  obiit  (Ibid.,  §  2). 

III.  Jus  familiae.  —  Licet  translatio  ad  ecclesiam  funeris  aut 
ad  locum  sepulturae  incommoda  sit,  semper  tamen  integrum  est 
familiae,  heredibus,  aliisve  quorum  interest,  cadaver  illuc  deferre, 
susceptis  translationis  expensis  (Ibid.,  §  3).  Vide  inferius,  n.  164. 

Ut  ex  dictis  dicendisque  eruitur,  tria  sunt  genera  ecclesiarum 
funerantium,  paroecialis,  electivae  et  gentiliciae  sive  familiae. 
Duabus  postremis  deficientibus,  ex  jure  prima  subsistit. 

141.  Ecclesia  funerans.  a)  Gardinalibus.  —  Si  S.  R.  E.  Cardi- 
nalis  1.°  iu  Urbe  decesserit,  corpus  transferendum  est,  funeris  cau- 
sa,  in  ecclesiam  quam  Romanus  Pontifex  designaverit;  2.°  si  extra 
Urbem,  in  ecclesiam  insigniorem  civitatis  seu  loci  ubi  mors  acci- 
dit,  nisi  Cardinalis  aliam  elegerit  {can.  1219,  §  1). 

b)  Episcopis  residentiaiibus.  —  Defuncto  Episcopo  residen- 
tiali,  etiam  cardinalitia  dignitate  aucto,  aut  Abbate  vel  Praelato 
nullius,  corpus,  funeris  causa,  1.°  transferri  debet  in  ecclesiam  ca- 
thedralem,  abbatialem  vel  praelatitiam,  si  id  commode  fieri  pos- 
sit;  2.°  secus,  in  ecclesiam  insigniorem  civitatis  seuloci,  3.°  nisi  in 
utroque  casu  1.°  et  2.°  defunctus  aliam  ecclesiam  elegerit  (Ibid.,%  2). 

c)  Beneficiariis.  —  Beneficiarii  residentiales  ad  ecclesiam  sui 
beneflcii  transferendi  sunt,  nisi  aliam  sibi  elegerint  ecclesiam  fu- 
neris  (can.  1220j. 

dj  Religiosis.  — I.  Professi  religiosi  ac  novitii,  defuncti  cum 
sint,  transferendi  sunt,  funeris  causa,  ad  ecclesiam  vel  oratorium 
suae  domus  vel  saltem  suae  religionis,  nisi  novitii  aliam  ecclesiam 
ad  suum  funus  elegerint  (can.  1221,  §  1). 

II.  Jus  autem  levandi  cadaver  et  illud  deducendi  ad  ecclesiam 
funerantem  pertinet  semper  ad  Superiorem  religiosum  (Ibid.). 

III.  Si  longe  moriantur  a  domo,  ita  ut  in  ecclesiam  suae  do- 
mus  vel  saltem  suae  religionis  nequeant  commode  asportari,  fu- 
nerandi  sunt  in  ecclesia  paroeciae  abi  decedunt,  nisi  novitius 
aliam  ecclesiam  ad  funus  elegerit,  et  salvo  Superioribus  jure  de 
quo  in  can.  1218,  §  3  {Ibid.,  §  2).  Vide  n.  140,  III. 

IV.  Quae  de  novitiis  dicta  sunt  §§  1,  2,  valent  quoque  de  fa- 
mulis  actu  servientibus  et  intra  domus  septa  stabiliter  commo- 
rantibus;  qui  tamen,  si  extra  religiosam  domum  decesserint,  fu- 
nerandi  sunt  ad  normam  can.  1216-1218  (Ibid.,  §  3).  Vide  nn.  139, 
140. 

e)  Hospitibus,  etc,  domorum  religiosarum  et  hospitalium. 
—  Pariter  standum  est  canonibus  1216-1218  quod  attinet  ad  de- 
functos  1.°  qui  in  domo  etiam  regulari  vel  collegio  degebant  ra- 
tione  hospitii,  educationis  vel  infirmitatis,  2.°  ad  defunctos  in  ho- 
spitali.  Nisi  constet  (in  utroque  casu)  de  jure  particulari  aut  privi- 
legio  (can.  1222). 

f)  lis  qui  in  Seminario  moriuntur.  —  Quod  vero  ad  illos  at- 
tinet  qui  in  Seminario  moriuntur,  servandum  est  praescriptum 
can.  1368  (Ibid.).  Ad  cujus  normam  Rector  pro  eis  vices  parochi  in 
his  adjunctis  agit. 

ARTICULUS  II 

DE    ECCLESIA    FUNERANTE    ET   SEPULTURA    ELECTIVIS 

142.  Jus  eligendi  sepulturam  funerantem.  —  Omnibus  licet, 
nisi  expresse  jure  prohiboantur,  eligere  ecclesiam  sui  funeris  aut 
coemeterium  sepulturae  (can.  1223,  §  1).  Uxor  et  fllii  puberes  in 
hac  electione  prorsus  immunes  sunt  a  maritali  vel  patria  potesta- 
te  (Ibid.,  §  2). 

143.  Quibus  electio  prohibeatur.  —  Ecclesiam  funeris  aut  se- 
pulturae  coemeterium  eligere  prohibentur: 

1.*^  Impuberes;  2.°  religiosi  professi  cujuslibet  gradus  aut  digni- 
tatis,  non  tamen  si  sint  Episcopi  (can.  1224,  1.^,  2.°). 

144.  A  quibus  fiat  pro  impuberibus.  —  Verum  pro  fiiio  aut 
fi.lia  impubere,  etiam  post  eorum  mortem,  hanc  electionem  facere 
possunt  parentes  vel  tutor  {Ibid.y  1.°). 

Hactenus  disputabatur  1.°  utrum  pater  pro  fllio  impubere  hanc 
electionem  facere  posset,  necne,  post  hujus  mortem;  2.°  num  pro 
impubere  etiam  tutor.  Cfr.  Ferreres,  Las  Cofradias,  nn.  260-264. 

Sed  neque  alii  consanguinei  neque  heredes  sepulturam  impu- 
beribus  eligere  possunt.  S.  C.  Episc.  et  Reg.,  6  febr.  1874;  S.  C. 
C,  28  jan.  1864.  Cfr.  Ferreres,  1.  c,  n.  260. 

145.  Ecclesiae  funerandi  jure  praeditae. — I.  Ut  electio  eccle- 
siae  funeris  vaieat,  cadat  necesse  est  a)  vel  in  ecclesiam  paroecia- 
lem,  6)  vel  in  ecclesiam  regularium,  c)  vel  in  ecclesiam  juris  patro- 
natus,  si  agatur  de  patrono,  d)  vel  in  aliam  ecclesiam  funerandi 
jure  praeditam  {can.  1225). 

II.  Hoc  jure  non  gaudent  ecclesiae  monialium,  si  agitur  de 
personis  communitati  extraneis;  quae  non  possunt  in  his  condi 
sine  venia  S.  C.  Religiosorum.  Cfr.  Many,  1.  c,  ^.  158. 

Ibi  possunt  tantummodo  sepeliri  raulieres  quae  famulatus, 
educationis,  inflrmitatis  aut  hospitii  causa  intra  clausuram  ejus- 
dem  monasterii  non  precario  commorabantur  {can.  1225). 

146.  Forma  eligendae  sepulturae.  —  I.  Ecclesiam  funeris  aut 
coemeterium  sepulturae  quis  eligere  potest  per  se  vel  per  alium 
cui  legitimum  mandatum  dederit;  factamque  electionem  aut  man- 
dati  concessionem  quolibet  legitimo  modo  probare  licet  {can.  1226, 

§!)• 

II.  Si  electio  fiat  per  alium,  hic  suum  mandatum  explere  pot- 
est  etiam  post  mortem  mandantis  {Ibid.^  §  2). 

Instit.  CANON.  — Tom.  II  4* 

Igitur  neque  mandatum  neque  electio  aliquam  definitam  for- 
mam  exigunt:  fieri  testamento  aut  (publico  privatove)  scripto,  aut 
ore  tenus  possunt;  satis  est  ut  de  defuticti  voluntate  constet  (1). 

Designatio  a  def uncto  facta  ecclesiae  in  qua  vult  ut  sibi  absolu- 
tiones  fiant  aequivalet  designationi  sepulturae  in  eadem  ec- 
clesia  (2). 

147.  Electio  irrita.  —  Religiosi  et  clerici  saeculares  districte 
vetantur  ne  quos  ad  vovendum,  jurandum  vel  fide  interposita  seu 
aliter  promittendum  inducant  ut  apud  ipsorum  ecclesias  funus  aut 
apud  ipsorum  coemeterium  sepuliuram  eligant,  vel  factam  electio- 
nem  non  immutent;  quod  si  contra  factum  fuerit,  electio  erit 
nulla  (can.  1227). 

148.  Sepultura  electiva.  —  a)  Si  electa  fwevit  sepultura  in  coe- 
meterio  diverso  a  coemeterio  propriae  defuncti  paroeciae,  cadaver 
in  illo  sepeliendum  est,  dummodo  nihil  obstet  ex  parte  eorum  a 
quibus  coemeterium  pendet  {can.  1228,  §  1). 

h)  Electa  sepultura  in  coemeterio  religiosorum,  ut  cadaver 
inibi  sepeliri  queat,  requiritur  et  suf  ticit  consensus  Superioris  re- 
ligiosi,  ad  normam  constitutionum  cujusque  religionis  (Ibid.,  §  2). 

ARTICULUS  III 

DE    SEPULTURA    GENTILICIA  SEU  FAMILIAE 

149.  —  I.  Si  quis,  sepulcrum  majorum  in  aliquo  coemeterio 
possidens,  non  electa  alibi  sepultura,  decesserit,  in  eodem  sepe- 
liendus  est,  si  illuc  commode  asportari  possit,  aut  familia  vel  he- 
redes  illuc  transferre  velint,  solutis  expensis,  prout  illii  concedit 
can.  1218,  §  3.  {can.  1229,  §  1).  Vide  n.  140,  III. 

II.  Uxor^  si  sepulcrum  non  elegit,  a)  in  viri  praemortui  sepul- 
cro  condenda  est,  et,  si  plures  habuerit,  in  sepulcro  ultimi;  6)  si  vir 
adhuc  vivit,  in  eo  quem  sibi  vir  elegerit  vel  in  hujus  gentilicio.  c) 
Alias  servabitur  regula  generalis  {Ibid.,% 2).  Cf r.  Ferreres^  I.  c,  w.  267. 

III.  Plura  si  sint  majorum  aut  viri  sepulcra,  defuncti  familia 
aut  heredes  locum  sepulturae  deligent  (Ibid.,  §  3). 

ARTICULUS  IV 

JURA    ET    OFFICIA    PAROCHI    ERGA    DEFUNCTUM 

150. —  Propriiis  defuncti  parochus  non  solumyws  sedetiam  offi- 
cium  habet,  excepto  gravi  necessitatis  casu  (ut  cum  in  pestilentia 


(1)  S.  C.  Episc.  et  Reg.,  dec.  1712,   transcript.    in  n.2G3;   Werm,  1.  c,  n.  785,  adnot. 
60;  Bargilliat,  1.  c,  n.  938;  Many,  1.  c,  n.  1(55. 

(2)  S.  C.  Episc  et  Reg.,  29  jul.  1904.  {Acta  S.  Sedis,  vol.  37,  pag.  641  seq.).  Cfr.  Ferre- 
res,  \.  z.,  n.  268. 

numerus  cadaverum  immodicus  est),  a)  levandi  per  se  vel  per 
alium  cadaver,  b)  illud  comitandi  ad  suam  ecclesiam  paroecialem 
c)  ibique  exsequias  persolvendi  {can.  1230,  §  1). 

Si  defunctus  plures  habuerit  parochos  proprios,  competit  hoc 
illi  in  cujus  territorio  decessit,  ad  normam  can.  1216,  §  2  (Z6id.) 
Vide  n.  139,  6) 

151.  Mors  in  aliena  paroecia.  —  Quod  si  mors  acciderit  in 
loco  alienae  paroeciae,  et  defunctus  sepulturam  non  elegerit,  in 
propria  paroecia  tumulandus  est,  si  cadaver  ad  ecclesiam  propriae 
paroeciae  commode  asportari  possit.  Tunc  parochi  proprii  est, 
praemonito  parocho  loci,  illud  levare,  comitari  ad  suam  ecclesiam 
ibique  exsequias  peragere  (can.  1230,  §  2).  Cfr.  Ferreres,  1.  c,  n.  295. 

152.  Funeris  ecclesia  regularis  aut  a  jurisdictione  parochi 
exempta. — Si  ecclesia  funeris  est  ecclesia  regularis  aliave  exempta 
a  jurisdictione  parochi propm,  (v.  c.  alia  paroecia),  clerus  ecclesiae 
funerantis  veniet  in  defuncti  paroeciam,  et  inde  una  cum  parocho 
in  domum  funebrem,  unde  praeside  parocho  cadaver  usque  in 
ecclesiam  transferetur  ubi  est  sepeliendum  [Ibid.^  §  3).  Tum  vero 
crux  ecclesiae  funerantis  unica  est  in  funere  {Ibid.)  (Cfr.  S.  R.  C, 
23  april.  1895:  Decr.  auth.,  n.  3854).  Si  tamen  affuerit  Capitulum 
cathedraie  aut  collegiaie,  ejus  crux  erit  unica  ex  privilegio  (1),  in- 
gredique  poterit  in  ecclesiam  funerantem  (2). 

Recepto  cadavere  in  ecclesia  funeris,  reliquas  exsequias  rector 
ecclesiae  celebrare  debet  {can.  1230,  §  3):  officium  defunctorum, 
Missam  de  corpore  praesente,  cadaveris  sepulturam,  etc.  (3). 

153.  Ecclesia  non  exempta  a  jurisdictione  parochi.  — Si  vero 
ecclesia  funeris  non  sit  exempta  a  jurisdictione  parochi,  celebratio 
exsequiarum,  salvo  peculiari  priviiegio,  pertinet  non  ad  rectorem 
ecclesiae  funerantis,  sed  ad  parochum  in  cujus  territorio  ecclesia 
sita  est,  dummodo  defunctus  parocho  subjectus  fuerit  {Ibid.,  §  4). 

154.  Religiosae  et  novitiae.  —  Religiosas  et  novitias,  in  reli- 
giosa  domo  defunctas,  ad  clausurae  limen  deferre  debent  aliae  reli- 
giosae;indeque,  a)  si  de  religiosis  agatur  jurisdictioni  parochi  non 
obnoxiis,  ad  propriam  religiosae  domus  ecclesiam  vel  oratorium 
deducit  et  exsequias  peragit  cappellanus  {Ibid.,  §  5);  b)  si  de  aliis  re- 
ligiosis,  valet  praescriptum  §  1  (Ibid.);  c)  quod  vero  ad  religiosas 
attinet  extra  domum  defunctas,  servabuntur  generalia  canonum 
praescripta(/6id.),  prout  possunt  autnon  in  domum  suam  commo- 
de  asportari,  etc. 

155.  Gardinales  aut  Episcopi  in  urbe  episcopali  defuncti.  — 


(1)  S.  R.  C,  decr.  cit.,  et  17  jun.  1847:  Decr.  auth.,  n.  28fil. 

(2)  S.  R.  C,  26  jan.   1641,  8  jun.  1663,  19  jul.  1710,  21  mart.  1779:  Decr.  auth.,  nn.  732, 
1389,  2206,  2342.   Cfr.  Ephem.  Hturg.,  vol.   19,  pag.  540-545. 

(3)  Clemens  X,  Const.  Alias pro  parte,  18  jan.  1672;  S.  R.  C,  18  aug.  1629:  Decr.  auth., 
n.  515;  16  jul.  1664  ad  V.  Cfr.  Ferreres,  1.  c,  nn.  276,  277. 

Defuncto  S.  R.  E.  Cardinali  aut  Episcopo  extra  Urbem  in  civitate 
episcopali,  servandum  est  praescriptum  can.  397,  3.°  {Ibid.y  §  6), 
ideoque  vices  parochi  agentur  a  dignitatibus  et  canonicis  secun- 
dam  ordinem  praecedentiae.  (Vide  vol.  1,  n.  697). 

156.  Gadaver  eo  missum  ubi  nec  propriam  paroeciam  habet 
nec  electivam.  — a)  Si  cadaver  mittatur  ad  locum  ubi  nec  defun- 
ctus  propriam  paroeciam  habebat,  nec  ecclesia  funeris  legitime 
fuerat  electa,  jus  levandi  cadaver,  peragendi  exsequias,  si  peragen- 
dae  sint,  et  cadaver  ad  sepulturam  deducendi,  pertinet.-  1.°  ad  ec- 
clesiam  cathedralem  ejusdem  loci;  2.°  quae  si  desit,  ad  ecclesiam 
paroeciae  in  qua  coemeterium  situm  est,  nisi  aliud  ferant  locicon- 
suetudo  aut  dioecesana  statuta  {Ibid.,  §  7). 

6)  Si  plura  coemeteria  et  paroeciae  fuerint,  et  defunctus  coe- 
meterium  non  elegerit,  jus  videtur  ad  paroeciam  principem  per- 
tinere. 

c)  Expletis  in  ecclesia  exsequiis,  cadaver  tumulandum  est  ad 
normam  librorum  liturgicorum  in  coemeterio  ecciesiae  funeris, 
salvis  praescriptis  can.  1228,  1229  {can.  1231,  §  1).  Vide  nn.  148, 
149. 


ARTICULUS  V 

ELATIO    CADAVERIS    IN    LOCUM    SEPULTURAE 

157.  Cui  competat.  — Qui  exsequias  in  ecclesia  peregit,  non 
solumy?(s.  sed  etiam  officiiim  habet,  excepto  gravi  necessitatis  casu, 
comitandi  per  se  vel  per  alium  sacerdotem  cadaver  ad  locum  se- 
pulturae  (can.  1231,  §  2). 

Qua  transiri  possit. — I.  Sacerdos  qui  cadaver  comit^tur  ad 
ecclesiam  funeris  vel  ad  locum  sepulturae,  libere  transire  poterit, 
cum  stola  quoque  et  cruce  elevata,  per  territorium  alius  paroeciae 
vel  dioecesis,  etiam  sine  parochi  vel  Ordinarii  licentia  {can.  1232, 

§!)■ 

11.     Si  cadaver  tumulandum  sit  in  coemeterio  ad  quod  commo- 

de  asportari  nequeat  (vide  can.  1218,  n.  140),  parochus  vel  rector 

ecclesiae  funeris  nequit  sibi  vindicare  jus  illud  comitandi  extra 

fines  civitatis  vel  loci  suae  ecclesiae  {can.  1232,  §  2). 

158c  Invitationes  ad  deducendum  cadaver.  — «)  Quaecum- 
que  erit  ecclesia  funeris,  clerici  tum  saeculares  tum  regulares  alia- 
rum  paroeciarum  et  monasteriorum,  item  pia  sodalitia,  etc.  possunt 
invitari  ad  deducendum  cadaver  ad  ecclesiam  funeris  et  ad  sepul- 
turam  et  assistendum  funeri  (can.  1233,  §  1). 

6)  Haec  invitatio,  si  facta  non  est  a  defuncto  antequam  more- 
retur,  fieri  potest  ab  heredibus,  testamenti  exsecutoribus,  etc,  qui- 

bus  integrum  est  hos  vel  illos  clericos,  sive  saeculares  sive  reli- 
giosos,  has  vel  illas  sodalitates  advocare  (1). 

c)  NeqiiLt  parochus  sine  justa  et  gravi  causa  ab  Ordinario  pro- 
bata  excladere  personas  aut  coetus  invitatos  {Ibid.).  Cfr.  Ferreres, 
l.  c,  nn.  316-318. 

A  familia  vel  heredibus  clericL  ipsi  ecclesiae  addicti  prae  aliis 
omnibus  invitari  debent  (ccm.  1233,  §  1). 

d)  Si  Capitulum  cathedrale  advocatum  est,  coetus  alii,  etiam 
parochus  et  clerus  paroecialis,  ibunt  in  cathedralem,  ut  inde  cum 
Capitulo  in  domum  defuncti  venient,  praesidente  Capitulo.  Et 
ordo  clericorum  hic  erit:  post  alios  sacerdotes  ibit  parochus  sine 
stola  neque  pluviali,  quem  proxime  Capitulum  sequetur  (2). 

e)  Attamen  parochi  est  cadaver  aspergere,  praecinere  antipho- 
nam  Exsidtabunt,  et  Missam  exsequialem  celebrare  (3). 

f)  Nunquam  admittendae  societates  vel  insignia  religioni  ca- 
tholicae  manifeste  hostilia  (can.  1233,  §  2),  ut  sectae  massonicae. 

159.  Cadaver  comitantes.  —  Associantes  cadaver  tenentur 
morem  gerere  parocho  cLrca  ductum  funeris,  salvis  uniuscujusque 
praecedentiae  juribus  (Ibid.,  §  3). 

160.  Cadaver  laici  ne  a  clericis  deferatur.  —  Laici  cadaver, 
generis  aut  dignitatis  cujusvis  ille  fuerit,  clerici  deferre  non  debent 
(Ibid.,  §  4). 

ARTICULUS    VI 

INDEX    TAXARUM    FUNERALIUM 

161.  —  I.  a)  Locorum  Ordinarii  indicem  funeralium  taxarum 
seu  eleemosynarum,  si  non  exsistat,  pro  suo  territorio  debent  con- 
flcere,  attentis  legitimis  consuetudinibus  particularibus  et  omni- 
bus  personarum  et  locorum  circumstantiis.  6)  Ad  hoc,  consi/iwm 
Capituli  cathedralis  petendum  est  (can.  1234,  §  1),  et  si  opportunum 
duxerinty  etiam  vicariorum  foraneorum  dioecesis  et  parochorum 
civitatis  episcopalis  (Ibid.).  c)  In  eo  indice  pro  diversis  casibus 
jura  singulorum  debent  moderate  determinari,  ita  ut  quaelibet 
contentionum  et  scandali  removeatur  occasio  (Ibid.). 

II.  Si  in  indice  plures  classes  enumerentur,  ut  1.^  2.^  etc,  li- 
berum  est  iis  quorum  interest  (v.  gr.  heredibus,  testamenti  exsecu- 
toribus,  ipsi  defuncto  ante  mortem)  classem  eligere  (Ibid.,  §  2), 

Cum  in  Hispania  haec  jura,  juxta  Concordatum,  pars  sintdo- 
tationis  parochorum  (vide  vol.  I,  n.  760,  IV),  haec  fortasse  ampli- 
tudo  non  semper  apud  nos  concedatur. 


(1)  S.  R.  C,  14  jan.  1640:  Decr.  auth.,  n.  626;  S.  C.  Conc,  19  nov.  1904:  Acta  S.  Sedis, 
vol.  37,  pag.  590-594. 

(2)  S.R.  C,  23  april.  1895,  n.  3:  Decr.  auth.,  n.  3854;  Soldns,  Manual  litiirgico,  vol.  2, 
/Z.534. 

(3)  S.  R.  C,  12  sept.  1857:  Decr.  auth.,  n.  3062.  Cfr.  Ferreres,  1.  c,  nn.  320,  321. 

Indices  taxarum  non  solum  distinguere  solent  diversas  clas- 
ses  (tres  saltem,  quattuor  etiam,  immo  quinque),  sed  haec  ipsae 
solent  etiam  inter  se  differre,  attentis  paroeciis  urbis  praecipuae, 
termini,  ascensus,  ingresus,  ruralibus.  Vide,  v.  c,  Synodum  Matri- 
tensem,  Ordinationem  et  circumscriptionem  paroecialem  {Arreglo 
parroquial)  Valentinam,  etc. 

III.  Districte  prohibetur  ne  quis,  sepulturae  vel  exsequiarum 
seu  anniversarii  mortuorum  causa,  quidquam  exigat  ultra  id 
quod  in  dioecesano  taxarum  indice  statuitur  {can.  1235,  §  1). 

IV.  Pauperes  gratis  omnino  ac  decenter  funerandi  et  sepe- 
liendi  sunt,  cum  ex^equiis,  secundum  liturgicas  leges  et  dioece- 
sana  statuta,  praescriptis  {Ibid.,  §  2). 


ARTICULUS   VII 

DE   PORTIONE    PAROECIALI 

162.  Quando  solvenda  est.  —  I.  Salvo  jure  particulari,  quoties 
fidelis  non  funeratur  in  ecclesia  paroeciali  propria,  proprio  de- 
functi  parocho  debetur  portio  paroecialis  ican.  1236,  §  1). 

II.     Portio  igitur  paroecialis,  quae  hactenus  quarta  funeraria 
vulgo  dicebatur,  solvenda  est  cum   defunctus  sepultus  erit  extra 
propriam  paroeciam,  v.  gr.  a)  quia  in  illa  sepulturam  elegit,  aut 
b)  erat  ei  familiae  sepulcrum,  aut  c)  sodalitii  {canonicorum,  bene- 
ficiatorum). 

163.  Cui  et  a  quo  solvendaest.  —  I.  Portio  paroecialis  pro- 
prio  parocho  solvitur  ab  ecclesia  ubi  sepultura  habita  est,  non  a 
defuncti  heredibus.  Cfr.  Ferreres,  Las  Cofradias,  n.  271. 

II.  Si  quis  habeat  plures  paroecias  proprias  ad  quas  cadaver 
commode  deferri  possit,  et  alibi  funeretur,  portio  paroecialis  di- 
videnda  est  inter  omnes  parochos  proprios  {can.  1236,  §  2). 

Quod  si  in  earum  aliqua  mortuus  erit  in  eaque  exsequiae  ceie- 
brentur  atque  sepultura,  nihil  haec  ceteris  debet  solvere  (Ibid.). 

Ganonicum  fundamentum.  —  Finis  hujus  praescriptionis,  quae 
jam  reperitur  in  Decretalibus,  lib.  III.  tit.  28,  est  ut  juribus  exse- 
quiarum  sive  funeralibus  parochus  remunerationem  aliquam  juste 
debitam  accipiat  propter  sua  erga  defunctum  officia:  cum  vero,  si 
defunctus  in  aliena  paroecia  sepeliatur,  maxima  pars  emolumenti 
exsequiarum  huic  paroeciae  obveniat;  jus  igitur  ipsam  jubet  pro- 
prio  parocho  quartam  funeralem  solvere,  quo  aliqua  datur  com- 
pensatio  ob  amissa  funeris  jura.  Ferreres,  1.  c,  n.  270. 

164.  Quando  non  solvenda.  —  Non  est  solvenda:  1.°  cum  cada- 
ver  in  ecclesiam  propriae  paroeciae  commode  transportari  nequit 
(can.  1236,  §  1),  ex  dictis  in  can.  1218  (vide  n.  140).  Antiquitus  etiam 
in  hoc  casu  portio  paroecialis  erat  solvenda. 

2.°  Cum,  lue  grassante,  ut  morbo  asiatico  sive  cholera,  sine  ulla 
religiosa  caeremonia  defuncti  sepeliuntur,  cessat  ex  ipsa  rerum 
natura  obligatio  solvendi  jura  funeris  aut  sepulturae,  etc.  Acta 
S.  Sedis,  vol.  5,  pag.  127;  Aichner,  Comp.  jur.  can.,  §  127,  nota  23; 
Manijy  De  locis  sacris,  n.  165.  Cfr.  Ferreres,  1.  c,  n.  279. 

QuAERiTUR.  Si  defunctus  ibi  exspiraverit  unde  in  propriam 
paroeciam  transportari  commode  non  possit,  in  illam  aufem  a  fami- 
lia  transfertur,  uti  permittit  §  3  can.  1218  (vide  n.  140,  III),  quae 
erunt  proprii  parochi  jura,  quae  parochi  territorii  defunctionis? 

Resp.  Nihil  aperte  Codex;  at  ex  analogia  cum  antiqua  disci- 
plina  videtur  dicendum,  si  a  familiain  utraque  paroecia  exsequiae 
celebrentur,  utriusque  juribus  fieri  satis;  si  tantum  in  propria 
paroecia  fiant,  alteri  ab  hac  solvendam  portionem  paroeciaiem  (1). 

165.  Portio  paroecialis  unde  detrahenda.  —  I.  Detrahi  debet 
portio  paroecialis  ex  omnibus  et  solis  emolumentis,  quae  statuta 
sunt  pro  funere  et  tumulatione  in  taxa  dioecesana  (can.  1237,  §  1). 

Non  est  igitur  detrahenda  ex  legatis  Missarum  alicui  definite 
factis,  neque  ex  factis  ecclesiae  in  qua  sepulturam  defunctus  elegit, 
neque  ex  iis  quae  paramentis,  fabricae,  anniversario,  diei  septi- 
mo,  etc.  assignavit.  Cfr.  Ferreres,  Las  Misas  manuales,  nn.  132-152. 

II.  Si  quacumque  de  causa  primum  solemne  offtcium  fune- 
bre  non  statim,  sed  intra  mensem  completum  a  die  tumulationis 
fiat,  licet  hoc  die  non  defuerint  minora  publica  officia,  qualia  sunt 
Missae  lectae,  responsa,  etc,  portio  tamen  paroecialis  ex  hujus 
etiam  funeris  emolumentis  debetur  {can.  1237,  §  2). 

Inde  sequitur:  1.*^  non  esse  quartam  funerariam  solvendam,  si 
hoc  solemne  officium  publicum  fiat  post  mensem  a  defuncti  se- 
pultura  transactum;  2.°  posse  hoc  solemne  officium,  quod  com- 
muniter  est  Missa  solemnis  cum  officio  defunctorum  vel  sine 
eo,  etc,  in  quocumque  templo  celebrari  etiam  quod  defunctus 
ad  suum  funus  et  sepulturam  non  elegerit. 

166.  Quantitas  portionis  paroecialis.  —  I.  Quantitas  portionis 
paroecialis  determinanda  est  in  taxa  dioecesana  {Ibid.,  §  3). 

Non  igitur  jure  communi  deflnitur,  neque  erat  antea  definita, 
etsi  solebat  quarta  funebris  appellari. 

II.  Si  ecclesia  paroecialis  et  ecclesia  funerans  ad  diversas 
dioeceses  pertineant,  quantitas  portionis  paroecialis  attenditur  se- 
cundum  taxam  ecclesiae  funerantis  (Ibid.). 

167.  Adnotatio  defunctionis  et  sepulturae.  —  Expleta  tumu- 
latione,  minister  ecclesiasticus  in  libro  defunctorum  debet  descri- 
bere  nomen  et  aetatem  defuncti,  nomen  parentum  vel  conjugis, 
tempus  mortis,  quis  et  quae  Sacramenta  ministraverit,  locum  et 
tempus  tumulationis  {can.  1238). 


(1)    Cfr.  S.  R.  C,  14  jun.  1845:  Decr.  auth.,  n.  2889;  Bargilliat,  n.  934;  Ferreres,  Las  Co- 
fradias,  nn.  272,  273.  Vide  tamen  Acta  S.  S.,  vol.  40,  pag.  690  seq.;  vol.  5,  pag.  613,  n.  IX. 

CAPUT  III 

DE  IIS  QUIBUS  SEPULTURA  BCCLESIASTICA  CONCEDENDA 

EST  AUT  NEGANDA 

168. — I.  Ad  sepulturam  ecclesiasticam  non  sunt  admittendi  qui 
sine  baptismo  decesserint  (can.  1239,  §  1),  licet  sint  infantes,  filii 
parentum  catholicorum. 

IL  Catechumeni  (i.  e.  adulti  qui  se  instruendo  ad  baptismi  re- 
ceptionem  praeparabantur),  qui  nulla  sua  culpa  sine  baptismo 
moriuntur,  (in  hoc)  baptizatis  accensendi  sunt  {Ibid.,  §  2);  voti 
enim  haptismum  qui  dicitur  acceperunt. 

IIL  Omnes  baptizati  sepultura  ecclesiastica  donandi  sunt,  nisi 
eademaywre  expresse  priventur  {Ibid.y  §  3). 

IV,  Ecclesiastica  sepultura  a  jure  privantur,  nisi  ante  mor- 
tem  aliqtia  dederint  poenitentiae  signa: 

1.°  a)  Notorii  apostatae  a  christiana  fide,  aut  6)  sectae  haere- 
ticae  vel  schismaticae  aut  sectae  massonicae  aliisve  ejusdem  ge- 
neris  societatibus  notorie  addicti; 

2.°  Excommunicati  vel  interdictiper  sententiam  condemnato- 
riam  vel  declaratoriam; 

3.°    Qui  se  ipsi  occiderint  deliberato  consilio; 

4.^     Mortui  in  duello  aut  ex  vulnere  inde  relato  (1); 

5.°    Qui  mandaverint  suum  corpus  cremationi  tradi; 

6.°    Alii  peccatores  publici  et  manifesti  {can.  1240,  §  1). 

169.  Gasus  dubii.  —  Occurrente  praedictis  in  casibus  aliquo 
dubio,  consulendus,  si  tempus  sinat,  Ordinarius  (Ihid.,  §  2);  v.  gr. 
si  qui  manus  sibi  violentas  injecit  erat,  necne,  sui  compos,  si  du- 
bitatur  an  defunctus  dicendus  sit  peccator  publicus  et  manifestus, 
an  signa  poenitentiae  dederit,  etc.  Et  mandato  Ordinariistandum. 

Si  tempus  deest  ut  ab  eo  consilium  petatur,  petitove  consilio, 
dubium  permanet,  cadaver  sepulturae  ecclesiasticae  tradendum 
est,  ita  tamen  ut  removeatur  scandalum  (Ibid.),  v,  c,  allatis  ratio- 
nibus  propter  quas  sepulturaconceditur,  aut  declarando  Ecclesiam 
poenas  non  imponere,  nisi  certo  de  delicto  atque  de  emendatio- 
nis  defectu,  etc.  constet. 

Ratio  ecclesiasticae  sepulturae  concedendae  baptizatis  de  qui- 
bus  dubitatur  an  privatione  juris  comprehendantur  est,  quia  pri- 
vatio  haec  poena  est;  poenae  autem  non  sunt  ab  aliquo  expeten- 
dae,  nisi  certo  constet  illis  eum  esse  dignum. 


(1)  In  hoc  etiam  Codex  immutat  praescriptum  Ritualis,  tit.  6,  cap.  2,  n.  4,  quod  mor- 
tuis  in  duello  sepulturam  negabat,  etiamsi  ante  mortem  signa  poenitentiae  dedissent. 
Vide  edit.  typ.,  pag.  135,  ann.  1913. 

Excluso  ab  ecclesiastica  sepultura  sunt  q^uoque  deneganda  tum 
quaelibet  Missa  exsequialis,  etiam  anniversaria,  tum  alia  publica 
officia  funebria  (can.  1241). 

Si  fleri  sine  gravi  incommodo  queat,  cadaver  excommunicati 
vitandi  qui,  contra  canonum  statuta,  sepulturam  in  loco  sacro  ob- 
tinuit,  exhumandum  est,  servato  praescripto  can.  1214,  §  1  (super 
venia  Ordinarii  ad  exhumationem),  et  in  loco  profano  de  quo  in 
can.  1212,  reponendum  (can.  1242).  Vide  nn.  131  et  137. 

De  coemeteriis  et  ecclesiastica  sepultura  cfr.  Reig  y  Casanova, 
(Episcop.  Barcinonens.),  Cuestiones  canonicas,  pa^r.  235-319;  Mac/i- 
Ferreres,  1.  c,  nn.  579-582  (pag.  479-504,  vol.  2,  ed.  14);  Lopez  Peldez, 
1.  c,  pa^.  343  sig.  (edit.  ann.  1917). 


SECTIO  II 

DE  TEMPORIBUS  SACRIS 

TITULUS  PRAEVIUS 
Principia  temporibus  sacris  communia 

170.  Notio.  —  Tempora  sacra  sunt  dies  festi;  iisque  accen- 
sentur  dies  abstinentiae  et  jejunii  (can.  1243). 

171.  Institutio.  —  Dies  festos  itemque  dies  abstinentiae  et  je- 
junii,  universae  Ecclesiae  communes,  constituere,  transferre,  abo- 
lere,  unius  est  supremae  ecclesiasticae  auctoritatis  (can.  1244,  §  1), 
i.  e.,  Sedis  Apostolicae. 

Ordinarii  locorum  peculiares,  a)  sed  tantum  suis  dioecesibus 
seu  locis,  dies  festos  aut  dies  abstinentiae  et  jejunii  possunt,  b)  per 
modum  tantum  actus  indicere  (Ibid.,  §  2);  non  autem  per  modum 
legis  perpetuae. 

Antiquitus  poterant  etiam  hos  dies  instituere  non  solum  per 
modum  actus,  sed  more  legis  etiam  perpetuae,  in  sua  tamen  dioe- 
cesi;  nam  extra  illam  nunquam  auctoritate  praediti  fuere.  Vide 
n.  177. 

172.  Dispensationes.  —  I.  Non  solum  Ordinarii  locorum,  sed 
etiam  parochi,  in  casibus  singtilaribus  justaque  de  causa,  possunt 
subjectos  sibi  singulos  fideles  singulasve  familias,  etiam  extra  ter- 
ritorium,  atque  in  suo  territorio  etiam  peregrinos  dispensare  (can. 
1245,  §  1). 

Haec  autem  dispensatio  est  sive  ab  observantia  festorum  item- 
que  abstinentiae  et  jejunii  sive  ab  utraque  simul  lege  (Ibid.).  Vide 
vol.  1,  n.  191,  quaesit.  2,  et  193,  quaesit.  6. 

11.  Ordinarii,  ex  causa  peculiari  magni  populi  concursus  (ut  in 
festis  centenariis,  in  expositione,  etc),  aut  publicae  valetudinis  (ut 
pestilentia  invadente),  possunt  totam  quoque  dioecesim  seu  locum 
a  jejunio  et  ab  abstinentia  vel  etiamab  utraque  simul  lege  dispen- 
sare  (Ibid.,  ^  2). 

In  religione  clericali  exempta  eandem  dispensandi  potestatem 
habent  Superiores  ac  parochi  quoad  jejunia,  abstinentias  et  festa. 
Dispensatio  refertur  ad  personas,  de  quibus  in  can.  514,  §  1  (Ibid.y 
§  3).  Hae  autem  personae  sunt:  a)  religiosi  subditi,  etiam  novi- 
tii,  6)  alii  in  religiosa  domo  diu  noctuque  degentes  causa  famula- 
tus  aut  educationis  aut  hospitii.  Vide  vol.  1,  n.  820, 1. 

173.  Supputatio  horum  dierum.  — Supputatio  diei  festi,  item- 
que  diei  abstinentiae  et  jejunii,  facienda  est  a  media  nocte  usque 
ad  mediara  noctem,  salvo  praescripto  can.  923  (can.  1246),  scil.  ad 
indulgentiam  lucrandam  alicui  diei  afflxam,  qui  dies  supputatur  a 
meridie  diei  praecedentis  usque  ad  mediam  noctem  quae  statutum 
diem  claudit. 


TITULUS  XIII 
De  diebus  festis 

174.  Qui  et  quot  dies  festi.  —  I.  Dies  festi  sub  praecepto  in 
universa  Ecclesia  praeter  dominicos  sunt  decem:  qiiinque  Christi 
Domini,  duo  B.  Mariae,  tres  Sanctorum,  i  e.,  festa  Nativitatis.  Cir- 
cumcisionis,  Epiphaniae,  Ascensionis  et  sanctissimi  Corporis  Chri- 
sti,  Immaculatae  Conceptionis  et  Assumptionis  Almae  Genitricis 
Dei  Mariae,  sancti  Joseph  ejus  sponsi,  Beatorum  Petri  et  Pauli 
Apostolorum,  Omnium  denique  Sanctorum  (can.  1247,  §  1). 

II.  Ecclesiastico  praecepto  a  populo  servando  dies  festi  Patro- 
norum  non  subjacent;  locorum  autem  Ordinarii  possunt  solemni- 
tatem  exteriorem  transferre  ad  dominicam  proxime  sequentem 
(Ibid.y  §  2).  Haec  translatio  est  mere  liturgica,  quam  vide  sodes 
apud  Mach-Ferreres,  Tesoro  del  Sacerdote,  vol.  1,  pag.  760,  n.  [314]. 

Patronus  loci  aut  provinciae,  etc.  est  ille  Sanctus  (non  potest 
esse  aliquod  mysterium),  quem  ut  specialem  advocatum  incolae 
illius  loci  aut  provinciae,  etc.  sibi  delegerunt,  expresse  consentiente 
ecclesiastica  auctoritate.  Titulus  ecclesiae  potest  esse  idem  qui  loci 
Patronus  vel  diversus  (1). 


(1)  Cfr.  Ferreres,  Comp.  Theol.  mor.,  vol.  1,  n.  581  (edit.  8.^  1917);  Coppin-Stimart, 
n.  122;  Many,  De  locis  sacris,  n.  20;  Piacenza,  Rubr.  expositio,  vol.  1,  pag.  89;  Soldns, 
Prontuario  lit.,  part.  1,  sect.  II,  c.  11  et  12;  Ephem.  liturg.,  vol.  18,  pag.  115  seq.\  Ferreres, 
El  Breviario,  n.  351. 

III.  Sicubi  aliquod  festum  ex  decem  enumeratis  legitime  sit 
abolitum  vel  translatum,  nihil  inconsulta  Sede  Apostolica  inno- 
vandum  {can.  1247,  §  3). 

175.  Festorum  contractio.  —  Tota  haec  festorum  imminutio 
innititur  in  Motu  proprio  Pii  X,  Supremi  disciplinae,  2  jul.  1911; 
variatur  tamen  in  nonnuUis. 

176.  Ejus  fundamenta. — Hujus  reductionis  causae  sunt:  a) 
Ecclesiae  disciplinam  hac  in  re  uniformem  reddere,quoad  fieri  pot- 
est,  cum  aetate  nostra  tam  sit  facilis  regionum  aliarum,  etiam  re- 
motissimarum,  cum  aliis  communicatio;  b)  industriae  favere  com- 
mercioque,  quae  festorum  intermissione  aliquid  detrimenti  capere 
possunt;  c)  praeterea  ne  pauperibus  diurnae  mercedis  omissione 
noceatur  qui  suo  labore  victui  quotidiano  debent  providere,  cui 
vix  possunt  aliquando,  cum  annona  in  dies  ingravescat. 

177.  — Similes  causas  pro  pauperibus  Urbanus  VIII  infestis  imminuendis 
allegavit,  Constitut.  Universa,  13  sept.  1642  {Biill.  Rom.  Taurin.,  vol.  15, 
pag.  206).  Ultrahaec,  tum  plurima  erantfesta,  diversa  etiamin  diversis  re- 
gionibus,  quorum  non  pauca  fuerant  inducta  devotione  privata  populorum 
ita  ut  saepe  de  eorum  obligationedubitaretur  eorumqueobservatio  ob  mul- 
titudinem  negligeretur:  «Pietatis  fervore  ob  nimiam  eorumdem  numerosita- 
tem  tepescente.»  Sed  tamen  festa  ab  Urbano  VIII  relicta  piurima  nobis 
videntur.Ne  vero  illaOrdinariiaugerent,  idem  Pontifex,  I.  c,  necessitatem 
extulit  nuilius  festi  novi  inducendi. 

Hujus  constitutionis  causa  haberi  coepta  est,  saltem  practice,  R.  Pon- 
tifici  reservata  facultas  festorum  denuo  instituendorum,  etiam  in  aliqua 
solum  natione  aut  dioecesi.  Vide  praeterea  decreta  S.  R.  C,  23  jan.  1703, 
etS.  C.  Conc,  22  april.  1719. 

Antiquitus  Episcopi,  ut  diximus,  et  Concilia  particularia  poterant  festa 
instituere.  Hinc  eorum  diversitas  in  diversis  nationibus  necessitasque  indi- 
ces  sive  catalogos  particulares  efficiendi.  Vide  n.  171. 

178.  Festa  quomodo  sanctificanda.  —  I.  Festis  de  praecepto 
diebus  a)  Missa  audienda  est;  et6)  abstinendum  ab  operibus  servi- 
libus,  c)  et  actibus  forensibus  {can,  1248). 

II.  Item  est  abstinendum,  nisi  aliud  ferant  legitimae  consue- 
tudines  aut  peculiaria  indulta,  a  publico  mercatu,  nundinis,  aliis- 
que  publicis  emptionibus  et  venditionibus  {Ihid.). 

Legi  de  audiendo  Sacro  ubi  satisfiat. — Legi  de  audiendo 
Sacro  satisfacit  qui  Missae  adest  quocumque  catholico  ritu  celebre- 
tur  a)  sub  dio  aut  in  quacunque  ecclesia  vel  oratorio  publico 
aut  semi-publico  et  in  privatis  coemeteriorum  aediculisde  quibus 
in  can.  1190;  b)  non  vero  in  aliis  oratoriis  privatis,  nisi  hoc  privi- 
legium  a  Sede  Apostolica  concessum  fuerit  {can.  1249,  cum  corre- 
ctione  offlciali  apud  Actaj  IX,  pag.  557).  Vide  n.  97. 

TITULUS  XIV 
De  abstinentia  et  jejunio 


CAPUT  I 

PRINCIPIA    CAPITALIA 

179.  Legis  abstinentiae  natura. — I.  Abstinentiae  lex  vetat 
a)  carne  h)  jureque  ex  carne  vesci  {can.  1250). 

II.  Non  autem  vetat  ovis,  lacticiniis  et  quibuslibetcondimentis 
etiam  ex  adipe  animalium  vesci  (Ibid.). 

Notanda. —  1.°  Huc  usque  lex  abstinentiae  condimenta  ex  adi- 
pe  prohibebat,  et  certis  diebus  ova  etiam  et  lacticinia. 

2.^  Nota  bene  jus  ex  carne  ipsi  carni  aequiparari,  ut  semper 
factum  est;  quare  cum  caro  vetatur,  vetatur  etiam  jus  ex  carne. 
Yide  Ferreresy  La  nueva  Bula  de  Cruzada,  nn.  238-247,  et  Razon  y 
Fe^  vol.  26,  pag.  501-504;  vol.  28,  pag.  234  seq. 

180.  Legis  jejunii  natura. — I.  Lex  jejunii  natura  sua  prae- 
scribit  ut  nonnisi  unica  per  diem  comestio  fiat  (can.  1251,  §  1). 

II.  Sed  non  vetat  a)  aliquid  cibi  mane  et  vespere  sumere  {par- 
vitatem  et  collationem)^  b)  servata  tamen  circa  ciborum  quantita- 
tem  et  qualitatem  probata  locorum  consuetudine  ilbid.). 

181.  Collatio  et  parvitas  in  Hispania  et  America  Latina.  — 
a)  Ita  in  Hispania  sine  Cruciuta  non  licebit  vesci  in  parvitate  et 
collatione  nisi  vegetalibus,  exceptis  dioecesibus  aliquibus,  ubi  con- 
suetudo  viget  piscibus  vescendi.  Sed  condimenta  jam  sunt  licita, 
quia  ex  quo  permissa  sunt  locum  olei  habent.  Cfr.  Ferreres,  Comp. 
Theol.  Mor.,  ed.  8.^,  prima  post  Codicem,  vol.  1,  nn.  613,  614. 

b)  In  America  Latina  Insulisque  Philippinis  omnibus  etiam 
regularibus  permittitur  (absque  necessitate  ulterioris  licentiae) 
vesci  lacticiniis,  non  ovis,  servata  parvitatis  lege,  ex  Indulto  1  jan. 
1910. 

c)  Qui  bullam  Cruciatam  hispanam  aut  lusitanam  sumpse- 
runt,  ova  et  lacticinia  possunt  edere. 

182.  Legis  non  permiscendi  abolitio.  —  Non  vetitum  est  car- 
nes  ac  pisces  in  eadem  refectione  permiscere  (can.  1251,  §  2).  Igi- 
tur  quoties  vesci  carnibus  in  esu  licet,  licet  etiam  piscibus  in 
eodem.  Legem  non  permiscendi  Benedictus  XIV  tulerat. 

Hora  prandii  et  collationis.  —  Licet  serotinam  refectionem 
cum  prandio  permutare  (Ibid.). 

CAPUT  II 

ADNOTATIONES  HISTORICAE  IN  CAPUT  SUPERIUS 

183.  Unica  refectio  diebus  jejunii.  — g)  Primis  Ecclesiae  saeculis 
commune  erat  diebus  jejunii:  1.",  carnem  non  edere  neque  vinum  bibere; 
2.°,  unicam  refectionem  habere  (sine  collatione  et  parvitate)  sive  post  ho- 
ram  tertiam  vespertinam  sive  post  solis  occasum. 

b)  Aliquibus  locis  abstinebatur  etiam  a  piscibus  omnique  condimento 
et  ab  ipso  oleo.  Romae  omni  jejunio  conjuncta  erat  ovorum  et  lacticiniorum 
prohibitio. 

c)  In  Occidente  usque  ad  saec.  xi  mos  est  servatus  nihil  edendi  usque 
ad  occasum  fere  solis.  Missa  hora  Nona,  i.  e.  tertia  vespertina,  celebra- 
batur,  vesperae  post  communionem  canebantur,  ut  adhuc  fit  feria  quinta  et 
sabbatoMajorishebdomadae,  posteaque  prandebatur.  Hoc  autem  prandium 
cena  appellari  consuevit,  hodieque  in  mensae  benedictione  diebus  jejunii 
dicitur  adhuc  adcenam  vitae  aeternae,  ritusque  cenae  in  omnibus  servatur. 

d)  Saeculo  xiii  generalis  mos  erat  hora  Nona,  i.  e.,  tertia  post  meri- 
diem,  prandendi  (V.  S.  Thom.  Aquin.,  2,  2,  q.  \47,  a.  7)  sine  aha  refectione 
{Ibid.,  a.  6);  nullibi  enim  apud  S.  Doctorem  vestigium  aliquod  collationis 
aut  parvitatis  reperitur. 

e)  Saec.  xv  coeptum  est  meridie  pranderi,  at  Vesperis  jam  recitatis. 
Hinc  Vesperarum  recitatio  ante  meridiem  in  Quadragesima. 

/)  Accepto  more  prandendi  hora  duodecima,  coepit  admitti  collatio 
nostrae  similis. 

184.  CoUationis  origo  atque  evolutio.  —  a)  Parvitas  et  collatio,  ut 
sunt  apud  nos,  erant  prorsus  ignotae  primis  saeculis,  etiam  medio  xiii,  ut 
dictum  est.  V.  S.  Thom.,  2,  2,  q.  \47,  a-b. 

b)  Collatio  a  religiosis  potissimum  inducta  est  occasione  sese  congre- 
gandi  ad  lectionem  spiritualem  in  qua  sermones  sive  collationes  Patrum  ere- 
mi  legebantur;  unde  nomen  desumptum.  Primum  bibebatur  solum,  deinde 
parum  cibi  additum,  ne  potus  noceret. 

c)  Ne  tempus  tereretur,  ibatur  in  refectorium  ubi  habebatur  lectio 
spiritualis,  quae  aliis  diebus  fiebat  in  claustro  vel  in  aula  capitulari.  Unde 
hic  communitatis  actus  collatio  dicta  est,  et  nomen  a  lectione  accepit  id 
quod  a  potu  inceperat.  Saec.  xiii  et  xiv  collationis  hora  hora  potationis 
adhuc  vocabatur;  quia  cibi  quantitas  tenuissima  erat.  Vide  Ferreres,  in  Ra- 
zon  y  Fe,  vol.  44,  pag,  375  seq.,  ubi  totum  hoc  fuse  exponitur. 


CAPUT  III       • 

DE    DIEBUS    ABSTINENTIAE    ET    JEJUNII 

185.  A)  Disciplina  generalis — I.  Lex  solius  abstinentiae  ser- 
vanda  est  singulis  sextis  feriis  (extra  Quadragesimam  et  Tempora). 

II.  Lex  abstinentiae  simul  et  jejunii  servanda  est:  a)  feria 
quarta  Cinernm,  h)  feriis  sextis  et  sabbatis  Quadragesimae,  c)  fe- 
riis  (IV,  VI  et  sabbato)  quattuor  Temporum,  et  d)  pervigiliis  Pente- 
costes,  Deiparae  in  caelum  assumptae,  Omnium  Sanctorum  etNa- 
tivitatis  Domini. 


62      LIB.  III— PAR.  II — SEC.  II  — ABSTINENTIA  ET  JEJUNIUM — TIT.  XIV 

Lex  solius  jejunii  servanda  estreliquis  omnibus  Quadragesi- 
mae  diebus  {can.  1252,  §  1-3)  seu  feriis. 

B)  Ex  Cruciata  Hispaniae  et  Lusitaniae.  —  lis  qui  legitime  sum- 
pserint  bullam  Cruciatam  in  Hispania  aut  Lusitania: 

I.  Dies  solius  abstinentiae  sunt:  feriae  sextae  quattuor  Temporum. 

II.  Jejunii  et  abstinentiae:  a)  feriae  sextae  Quadragesimae,  b)  tres 
vigiliae,  Pentecostes,  Deiparae  in  caelum  assumptae  et  Nativitatis  Domini. 

III.  Jejunii  sine  abstinentia:  feriae  quartae  et  sabbata  Quadrage- 
simae. 

C)  In  America  Lat.  et  Ins.  Philippinis  (1).  —  I.  Dies  solius  absti- 
nentiae:  quattuor  pervigilia,  Pentecostes,  Deiparae  in  caelum  assumptae, 
SS.  Apost.  Petri  et  Pauli  (28  jun.)  et  Nativitatis  Domini. 

II.  Jejunii  et  abstinentiae:  feria  quarta  Cinerum,  feriae  sextae  Qua- 
dragesimae  et  feria  quinta  Majoris  hebdomadae. 

III.  Solius  jejunii:  feriae  sextae  Adventus  et  feriae  quartae  Quadra- 
gesimae. 

183.  Quid  si  jejunium  et  abstinentia  in  diem  dominicum  vel 
festum  incidant. — Diebus  dominicis  vel  festis  de  praecepto  lex 
abstinentiae,  vel  abstinentiae  et  jejunii,  vel  jejunii  tantum  cessat, 
excepto  festo  tempore  Quadragesimaey  nec  pervigilia  anticipantur; 
immo  lex  jejunii  et  abstinentiae  cessat  Sabbato  Sancto  post  meri- 
diem  (Ibid.,  §  4,  cum  correctionibus  officialibus  apud  Acta,  IX, 
pag.  557  et  589). 

Adnotationes:  1.^  In  locis  vero  ubi  aliquod  ex  illis  decem  festis  non 
observatur  (v.  gr.  in  Qallia,  Belgio,  Philippinis,  Cuba,  Statibus  Foedera- 
tis  Americae  Septentrionalis),  dispensatio  illa  non  valetnisi  pro  festisquae 
de  facto  observantur  (S.  C.  C,  28aug.,  1911.  Ch.  Ferreres,  in  Razon  y 
Fe,  vol.  32,  pag.  239  seq.).  Contra  ubi  aliud  festum  restitutum  vel  conces- 
sum  sit,  etiam  pro  illo  valet  praedicta  dispensatio,  nisi  festum  incidat  in 
Quadragesimam.  S.  C.  C,  21  nov.  1912. 

2.'''  Cum  Nativitas  Domini  aut  festa  S.  Petri  et  S.  Pauli,  etc.  in  feriam 
secundam  incidunt,  neque  abstinentia  neque  jejunium  obligant. 

3.^  Vi  Cruciatae  hisp.  ac  lusit.  pervigilium  Nativitatis  semper  quoad 
jejunium  et  abstinentiam  anticipatur,  ac  remittitur  ad  sabbatum  proxime 
praecedentium  Quattuor  Temporum;  sed  si  Nativitasincidat  in  diem  lunae, 
illo  anno  non  anticipatur,  sed  supprimitur. 

187.  Indulta  particularia.  —  His  canonibus  nihil  immutatur 
de  indultis  particularibus  {can.  1253)  quae  aliqua  persona  physica 
vel  moralis  (populus,  provincia,  natio,  etc.)  a  S.  Sede  acceperit. 
Quare  Cruciata  hispana  et  lusitana,  indulta  Americae  Lat.  et  Phi- 
lippinarum,  etc,  stant  et  vigent. 

188.  Jejunia  constitutionis,  voti,  etc.  causa.  —  Nihil  etiam 
immutatur  de  votis  cujuslibet  personae  physicae  vel  moralis,  de 
constitutionibus  ac  regulis  cujusvis  religionis  vel  instituti  appro- 
bati  sive  virorum  sive  mulierum  in  communi  viventium  etiam 
sine  votis  {Ibid).  Sic  jejunia  et  abstinentiae  ex  regula  in  religiosis 
institutis  nunc,  ut  antea,  servanda. 


(1)    Ex  Indulto  1  jan.  1910,  ad  decennium  concesso. 

189.    Quinam  legibus  abstinentiae  et  jejunii  obligentur.  — 

a)  Abstinentiae  lege  tenentur  omnes  qui  septimum  aetatis  annmn 
expleverint  (can.  1254,  §  1);  b)  LQge  jejunii  adstringuntur  omnes  ab 
expleto  vicesimo  primo  aetatis  anno  ad  inceptmn  sexagesimum 
(Ibid.y  §  2).  Servatur  hic  antiqua  disciplina,  quae  tamen  non  ex- 
presse  declaraverat  incepto  anno  sexagesimo  jejunii  obligationem 
exspirare.  Neque  novum  jus  quaestionem  de  feminarum  aetate 
dirimit,  sc.  utrum  quinquagesimo  excusentur,  necne. 


CAPUT  IV 

DE    CAUSIS    DISPENSANDI    A    JEJUNIIS    ET    ABSTINENTIIS 

190.  —  Ex  iis  quae  nuper  diximus  constat  Codicem  magnopere 
jejunium  et  abstinentiam  mitigasse,  suppressis  etiam  aliquibus 
jejuniis  abstinentiisque  non  paucis.  Quae  mitigatio  multo  est  ma- 
jor  tam  vi  Cruciatae  in  Hispania  et  Lusitania  quam  Indulti  in 
America  latina  et  Philippinis. 

191.  —  a)  Harum  dispensationum  causa  non  est  solum  pietatis, 
ut  nonnullis  videtur,  defectus,  ac  neglectio  poenitentiae;  verumta- 
men  alia  sunt  gravissiraa  fundamenta  ob  quae  plerisque  fit  fere  mo- 
raliter  impossibilis  lex  antiqua  jejunii,  quae,  quod  ad  priscos  atti- 
net,  haud  difficilis  videtur  fuisse.  His  causis  sunt  sine  dubio  attri- 
buendae  plures  petitiones  pro  mitigationibus  et  dispensationibus 
S.  Sedi  factae.  Quibus  etiam  permotus  coetus  medicorum  catholi- 
corum  doctissimorumque  Apostolicae  Sedi  ante  aliquot  annos  ex- 
posuit  id  quod  et  scientia  et  experientia  hac  super  re  edocti  erant. 

6)  Haec  fundamenta  revocari  possunt  ad  majorem  aetatis  no- 
strae  temperamentorum  debilitatem,  qua  cogimur  ad  cibum  adhi- 
bendum  minore  quantitate,  frequentia  majore.  Unde  mutatio,  quam 
jejunium  affert  in  cibo  sumendo,  valetudini  favere  nuUo  modo 
potest;  sed  plurimum  obesse.  Ut  causae  simul  concurrentes  possunt 
numerari  agitatio  seu  turbo  vitae  nostri  temporis  et  vitiosior  natu- 
ra  nostrorum  ciborum. 

Quod  mutatio  in  cibo  adhibenao,  maxime  si  non  quasi  per  gradus  indu- 
catur,  sed  repentino,  sit  contraria  valetudini,  jam  ab  Hyppocrate  est  affir- 
matum,  qui  asserit  sua  aetate  semel  bisve  in  die  edi  solitum.  A  nostratibus 
editurter,  quater,  etiam  quinquies,  juxtadiversarum  regionum  mores.  Mani- 
festum  est  jejunium  facillimum  esse  debuisse  iis  qui  semel  in  die  alebantur, 
non  iis  difficile  qui  bis;  mutatio  enim  minus  illis  quam  nobis  erat  notabilis. 

Major  in  sumendo  cibo  frequentia  stomachorum  debilitati  debetur,  qui 
cibum  ad  vitam  necessarium  singulis  aut  binis  esibus  concoquere  seu  dige- 
rere  non  possunt. 

Hanc  materiam  vide  fuse  a  nobis  tractatam  in  Razon  y  Fe,  vol.  44,  pag. 
518  seq.;  vol.  46,  pag.  518  seq.;  vol.  47,  pag.  105  seq. 


PARS  III 
De  cultu  divino 


TITULUS  PRAEVIUS 
Principia  generalia 

CAPUT  I 

DE    CULTU    ET    LITURGIA    GENERATIM 

192.  Gultus.  —  Dicitur  cultus  honor  alii  exhibitus  cum  sum- 
missione  ad  superiorem  ejus  excellentiam. 

Adoratio.  —  a)  AdoratiOj  sensu  latiore  sumpta,  est  honor  qui 
alicui  tribuitur  ratione  dignitatis,  sive  actio  qua  aliquis  alicui  exhi- 
bet  summissionem  tanquam  ejus  excellentiae  testimonium.  Idcirco 
principes  aliique  dignitate  conspicui  aliquo  sensu  dicuntur  adora- 
ri,  itemque  ii  qui  maxime  ab  aliis  diliguntur  (1).  Hac  signiflcatio- 
ne  adoratio  et  cuttus  possunt  haberi  synonyma. 

b)  At  sensu  strictiore  adoratio  est  honor  qui  Deo  ut  Deo  tri- 
buitur,  i.  e.,  ob  summam  ejus  excellentiam  supremumque  domi- 
nium. 

193.  a)  Divisio.  —  Cultus  latriae,  duliae  et  hyperduliae.  — 
Hac  de  causa  distinguitur  cultus:  1.°  latriae,  qui  soli  debetur  Deo, 
scil.  Sanctissimae  Trinitati,  singulis  ejusdem  Personis;  Christo 
Domino,  etiam  sub  speciebus  sacramentalibus  (can.  1255,  §  1). 

2.°    huperduliae,  qui  debetur  Beatae  Mariae  Virgini  [Ibid.). 

3.°  duliae,  qui  angelis  et  aliis  cum  Christo  in  caelo  regnanti- 
bus  (Ibid.). 

Cultus  latriae  debetur  Deo:  1.°  jure  naturae  propter  summam 
ipsius  majestatem  supremumque  in  omnes  creaturas  dominium; 
2.°  jure  divino  positivo,  quod  innumerabilibus  S.  Scripturae  locis 
comprobatur,  ut  Matth.,  4,  10:  Dominum  Deum  tuum  adorabis,  et 
illi  soli  servies. 


(1)    Cfr.  5.  Thomas,  2,  2,  q.  103,  art.  1  et  2;  Sudrez,  De  Incarn.,  disp.  51,  n.  1  seq.;  Pesch, 
De  Verbo  Incarn.,  n.  189  seq. 

194.  6)  Cultus  directus  et  relativus. — Praeterea  cultus  est 
diredus  aut  relativus,  prout  tribuitur  Deo  ipsi  et  Sanctis,  aut  ima- 
ginibus  aliisque  objectis  quae  ad  illos  referantur. 

Quapropter  canon  1255,  §  2,  sic  statuit:  «Sacris  quoque  reliquiis 
atqueimaginibus  veneratio  et  cultus  debetur  re/a/ii)MS  personae  ad 
quam  reliquiae  imaginesque  referuntur.» 

Ergo  cultus  directus  personis  tribuitur,  relativus  rebus  ratione  excellen- 
tiae  personae  quacum  specialem  habent  relationem  aut  connexionem  (Cfr. 
Sudrez,  1.  c,  disp.  51,  seci.  3).  Quia  cultus  summissionem  supponit,  homo 
autem  nequit  secundum  rationem  se  rebus  subjicere,  cum  sit  ipsis  natura 
sua  superior,  hinc  est  quod  cultus  proprie  tantum  personis  tribui  potest. 
Quod  si  rebus  tribuatur,  hoc  fit  ratione  personarum. 

c)  Publicus  et  privatus  etiam  potest  esse.  —  Cultus,  si  defe- 
ratur  nomine  Ecclesiae  a  personis  legitime  ad  hoc  deputatis  et  per 
actus  ex  Ecclesiae  institutione  Deo,  Sanctis  ac  Beatis  tantum  exhi- 
bendos,  dicitur  publicus;  sin  minus,  privatus  (can.  1256). 

195.  Liturgia  Pontifici  reservatur.  —  Unius  Apostolicae  Se- 
dis  est  a)  tum  sacram  ordinare  liturgiam,  h)  tum  liturgicos  appro- 
bare  libros  (can.  1257),  quod  non  solum  de  latina  liturgia,  sed 
etiam  de  orientali  intelligendum  est.  Vide  vol.  1,  n.  215  seq.;  529, 
adnot. 

Libri  liturgici  sunt  quinque:  Missale,  Breviarium  cum  Marty- 
rologio  (1),  Rituale^  Pontificale  et  Caeremoniale  Episcoporum. 

196.  Adnotationes  historicae.  — a)  Christiana  liturgia  cum  evange- 
lica  praedicatione  exorta  est,  atque  ex  temporum  locorumque  adjunctis 
evoluta  et  absoluta  eis. 

b)  Initio  Praelati  eam  immutabant  cum  opportunum,  prout  gloria  Dei 
et  bonum  Ecclesiae  id  postulabat,  videbatur;  unde  magna  diversitas  etiam 
in  ecclesiis  ejusdem  nationis  orta  est.  Et  quanquam  RR.  Pontifices  aHquas 
immutationes  identidem  inducebant,  non  tamen  curabant  ut  in  tota  Eccle- 
sia  admitterentur,  neque  rituum  aut  caeremoniarum  diversitatem  rejicie- 
bant,  quin  imo  probabant  hanc  varietatem  in  divino  cultu. 

c)  Cum,  saeculo  VI  exeunte,  S.  Augustinus  monachus  in  Britanniam 
missus  esset,  christianam  doctrinam  in  ea  praedicaturus,  per  Gallias  iter 
faciens,  liturgiae  novitate,  a  romana  cum  primis  diversae,  permotus  est. 
Quare  ad  S.  Gregorium  Papam  qui  eum  miserat  scripsit,  consulens  quid 
sibi  in  Britannia  faciendum  esset  in  tanta  rituum  diversitate,  quam,  cum 
fides  una  eademque  esset,  vehementer  admiratus  erat. 

d)  Cui  Pontifex  respondit  hanc  sibi  varietatem  probari,  addiditque  ut 
ipse  quod  Deo  esset  gratius  ex  iis  quae  Romae  aut  in  Gallia  vel  alibi  vidis- 
set  seligeret,  idque  in  Britanniam  asportaret.  Cfr.  Ferrenes,  El  impedi- 
mento  de  clandestinidad,  nn.  200,  202. 

e)  Temporis  autem  decursu  visum  est  ut  una  esset  liturgia  ad  fidei  uni- 
tatem  magis  magisque  firmandam  et  ad  schismata  haeresesque  praeca- 
vendas;  utque  id  consequerentur  RR.  Pontifices  vehementer  enixi  sunt. 
Ibid.  n.  203. 


(1)    Super  Martirologio  vide  Rossi-Duchesne,  Martyrologium  hieronymianum;  Quen- 
tln,  Martyrologes  historiques  du  moyen  age  (Parisiis,  1908). 

Instit.  canon.  —  Tom.  II  5  * 

/)  Concilium  Tridentinum  magnopere  R.  Pontifici  commendavit  ut 
accurate  libri  liturgici  corrigerentur,  praesertim  Breviarium  et  Missale,  et 
sacra  tandem  liturgia  una  fieret.  Vide  Ferreres,  El  Breviario  y  las  nuevas 
Riibricas,  vol.  I,  nn.  175  seq.,  182  seq.,  309  seq. 


CAPUT  II 

DE   COMMUNICATIONE    CUM    ACATHOLICIS 

197.  Gommunicatio  cum  acatholicis:  a)  in  sacris.  —  Haud  11- 
citum  est  fldelibus  quovis  modo  active  assistere  seu  partem  habe- 
re  in  sacris  acatholicorum  (can.  1258,  §  1). 

b)  In  mixtis.  —  Tolerari  potest  praesentia  passiva  seu  mere 
materialis,  civilis  offlcii  vel  honoris  causa,  ob  gravem  rationem  (ab 
Episcopo  in  casu  dubii  probandam),  in  acatholicorum  funeribus, 
nuptiis  similibusque  solemniis,  dummodo  perversionis  et  scanda- 
11  periculum  absit  (Ibid.y  §  2). 

198.  —  Communicatio  in  sacris  cum  acatholicis  non  solum  jure 
ecclesiastico  sed  etiam  naturali  prohibetur  ob  nocumentum  quod 
catholicae  religioni  potest  obvenire,  ob  perversionis  periculum  in 
catholicis  itemque  scandali  quod  praebetur;  tandem  quia  haec 
communicatio  remissionem  languoremque  animi  fovet  in  materia 
religiosa.  Cfr.  5.  Thom.,  2,  2,  q.  10,  a.  9. 

Strictior  est  prohibitio  cum  ethnicis  communicandi  ob  super- 
stitionis  periculum. 

Vetita  etiam  est  utroque  jure  iisdemque  de  causis  in  rebus 
mixtis  communicatio,  quae  tamen  gravi  de  causa  et  cum  limita- 
tionibus  §  2  toleratur.  Vide  inferius  can.  1374  nostrumque  Com- 
pend.  Theol.  mor.,  vol.  1,  nn.  292,  293. 


CAPUT  III 

DE    ORDINARIO    QUOD    AD    LITURGIAM    SPECTAT 

199.  Orationes  et  pietatis  exercitia.  — I.  Orationes  etpietatis 
exercitia  ne  permittantar  in  ecclesiis  vel  oratoriis  sine  revisione 
et  expressa  Ordinarii  loci  licentia  {can.  1259,  §  1). 

II.  Qui  in  casibus  difflcilioribus  rem  totam  Sedi  Apostolicae 
debet  subjicere  (Ibid.). 

III.  Litaniae.  —  Loci  Ordinarius  nequit  novas  litanias  appro- 
bare  publice  recitandas  (Ibid.,  §  2). 

200.  —  Verbum  litaniae  a  graeco  Xjxaveueiv  oritur,  quod  sonat 

precari,  rogare,  et  idem  est  slc  preces,  supplicaiiones.  Qaae  laudan- 
dae  Deiparae  gratia  post  Rosarium  recitari  solent  dicuntur  latire- 
tanae,  quia  in  sancta  domo  Lauretana  singulis  sabbatis  canuntur  a 
priscis  jam  inde  temporibus,  ex  qua  in  totum  terrarum  orbem  di- 
manarunt. 

201.  Adnotationes  historicae.  —  a)  Cum  per  BuUam  Reddituri,  11 
jul.  1587,  Sixtus  V  indulgentias  concederet  iis  qui  litanias  B.  Virginis  reci- 
tarent,  non  solum  antiquae  prelo  saepe  datae  sunt,  verum  etiam  novae 
inventae;  quo  factum  est  ut  invocationes  facile  adderenturquae  aut  apertos 
errores  aut  notionesab  Ecclesiae  sensu  aberrantes  non  semel  continerent. 
Ut  huic  vitio  mederetur  Clcmens  VIII  decreto  S.  Officii  6  sept.  1601  prohi- 
buit  quominus  sine  S.  Rituum  Congregationis  approbatione  vulgarentur 
pubhceque  recitarentur  aliae  htaniae  quam  communes,  sive  Sanctorum,  et 
lauretanae.  Cfr.  Ferreres,  in  Razon  y  Fe,  vol.  6,  pag.  510  seq. 

b)  Die  2  sept.  1727,  quod  videret  S.  Indicis  Cbngregatio  decretum 
Clementis  VIII  negligi,  in  eo  exsequendo  institit,  prohibuitque  ne  litaniae 
non  approbatae  typis  vulgarentur,  poenis  coiifirmatis,  quas  Clemens  VIII 
statuerat,  et  in  Indice  librorum  prohibitorum  continebantur. 

c)  Benedictus  XIV,  ulterius  etiam  progressus,  anno  1757  generahbus 
Indicis  regulis  eam  addidit  qua  iitaniae  non  probatae  proscribuntur  eodem 
modo  quo  libri  prohibiti. 

d)  Igitur  sine  S.  Sedis  licentia  aliae  litaniae  quam  communes  et  lau- 
retanae  publice  recitari  non  poterant  neque  edi,  neque  privatim  legi  aut 
servari  secundum  regulam  X  Indicis  tunc  vigentis.  Cfr.  Index  lib.  prohib., 
pag.  XVII  (Romae,  1877). 

e)  Quae  prohibitio  a  Pio  VII  confirmata  est,  qui  3  apriiis  1821  quas- 
cumque  litanias  alias  etiam  manuscriptas  colligi  jussit. 

202.  Disciplinae  mutatio.  —  a)  Circiter  annum  1880  approba- 
tio  litaniarum  publice  recitandarum  S.  Congregationi  reservata 
fuit,  Episcopis  vero  earum  quae  privatim  recitantur,  quod  etiam 
nunc  valet  post  Codicem  promulgatum. 

b)  Ordinarii  revisio  et  approbatio  usui  tantum  privato  lici- 
tam  reddit  editionem. 

c)  Hic  notandum  est  etiam  non  approbatas  minime  usui  pri- 
vato  prohiberi.  Vulgatio  tantum  prohibetur. 

d)  Ad  usum  publicum  et  privatum  quod  attinet  id  animadver- 
tatur,  eas  quae  ad  usum  publicum  non  sint  probatae,  a  pluribus 
fidelibus  neque  recitari  neque  cani  posse  in  templis  aut  oratoriis 
publicis  vel  semi-publicis,  neque  in  solemnitatibus  sive  liturgicis, 
sive  non  liturgicis,  etiam  clausis  januis  (20  jun.  1896,  11  febr.  1898: 
D.  auth.,  nn.  3917,  3980)  etiamque  nullo  ecclesiastico,  uti  tali,  inter- 
cedente;  sed  non  prohibetur  earum  solius  unius  personae  in  iis- 
dem  locis  recitatio  aut  cantus  (1),  quin  alius  eamdem  personam  co- 
mitetur  aut  illi  respondeat  in  cantu  aut  in  recitatione. 

203.  Independentia  auctoritatis  ecclesiasticae.  —  Ecclesiae 


(1)  Vide  decreta  20  jun.  1896, 11  feb.  1898:  D.  auth.,  nn.  3916, 3981.  Cfr.  Ferreres,  in  Ra- 
zon  y  Fe,  vol.  24,  pag.  237-239. 

ministri  in  cultu  exercendo  unice  a  Superioribus  ecclesiasticis  de- 
pendent  (can.  1260).  Consequitur  hoc  independentiam  Ecclesiae, 
probatam  in  vol.  I,  nn.  38-57. 

204.  Ordinarii  in  re  liturgica  vigilantia.  —  I.  Locorum  Ordi- 
narii  advigilare  debent  a)  ut  sacrorum  canonum  praescripta  de 
divino  cultu  sedulo  observentur,  b)  et  praesertim  1.°  ne  in  cultum 
divinum  sive  piiblicum  siv e  privatiim  aut  in  quotidianam  fidelium 
vitam  superstitiosa  ulla  praxis  inducatur,  2.°  aut  quidquam  admit- 
tatur  a  flde  alienum  vel  ab  ecclesiastica  traditione  absonum  vel 
turpis  quaestus  speciem  praeseferens  (can.  1261,  §  1). 

II.  Si  loci  Ordinarius  leges  pro  suo  territorio  hac  in  re  tule- 
rit,  etiam  religiosi  omnes,  exempti  quoque,  obligatione  tenentur 
easdem  servandi;  et  Ordinarius  potest  eorundem  ecclesias  vel 
publica  oratoria  in  hunc  flnem  (urgendi  exsecutionem)  visitare 
(Ibid.,  §  2). 


CAPUT  IV 

DE    FIDELIBUS    IN    TEMPLO 

205.  I.  Sexuum  separatio.  —  Optandum  ut,  congruenter  anti- 
quae  disciplinae,  mulieres  in  ecclesia  separatae  sint  a  viris  {can. 
1262,  §  1)  (1). 

II.  Viri  nudato  capite  esse  debent.  — Viri  in  ecclesia  vel  extra 
ecclesiam,  dum  sacris  ritibus  assistunt  (v.  gr.  processionibus,  ter- 
mini  benedictionibus)  nudo  capite  esse  debent,  nisi  aliud  ferant 
probati  populorum  mores  aut  peculiaria  rerum  adjuncta  (Ibid., 
§  2).  Peculiaria  adjuncta  esse  possunt,  v.  gr.  in  deferendo  Viatico 
imber,  ventus,  maxime  in  solitudine. 

III.  Mulieres  tecto  capite  decenterque  vestitae.  —  Mulieres 
autem.,  capite  cooperto  et  modeste  vestitae  esse  debent,  maxime 
cum  ad  mensam  Dominicam  accedunt  (Ibid.). 

Viros  in  ecclesia  interesse  nudo  capite,  velato  mulieres  jam  a 
S.  Paulo  praescriptum  est  (I  Cor.,  11,  4  seq.);  alicubi  tamen  caput 
a  viris  cooperiri  signum  est  urbanitatis. 

Feminis  et  non  viris  modestia  in  vestitu  praescribitur,  quia 
saepe  ab  illis  solis  in  eam  peccatur,  quod  sane  dolendum  maxime 
est. 

206.  Magistratibus  locus  specialis.  —  Potest  magistratibus 
(civilibus,  militaribus,  judicialibus,  etc,  cum  adsunt  ut  tales),  pro 


(1)    De  antiqua  disciplina  vide  Marucchi,  Elements  d'Archeologie  chretienne,  III, 
pag.  21(Rome,  1902). 

eorum  dignitate  et  gradu,  locus  in  ecclesia  esse  distinctus,  ad  nor- 
mam  legum  liturgicarum  {can.  1263,  §  1). 

Haec  distinctio  potius  auctoritati  quam  personae  conceditur; 
hic  autem  locus  deberet  extra  presbyterium  esse,  quod  ciericorum 
est  proprium;  sed  multis  in  regionibus  mos  est  probatus,  ut  magi- 
stratus  sacris  adsint  in  presbyterio. 

207.  I.  Privatis  ne  sit  locus  specialis.  — Sine  expresso  Ordi- 
narii  loci  consensu  nemo  fidelis  (e  particularibus)  locum  habere 
potest  in  ecclesia  sibi  suisque  reservatum  {Ibid.,  §  2).  Ergo  parochi 
licentia  non  sufflcit. 

II.  Ordinarius  autem  consensum  non  praebebit,  nisi  cetero- 
rum  fldelium  commoditati  sit  sufflcienter  consultum  {Ibid.). 

III.  Ea  semper  factis  in  concessionibus  inest  tacita  condicio, 
ut  Ordinarius  possit,  ex  justa  causa,  concessionem  revocare,  non 
obstante  quolibet  temporis  decursu  {Ibid.y  §  3j,  a  concessione  trans- 
acti. 

208.  —  Ecclesia  est  hodie  fuitque  semper  institutio  maxime 
omnium  popularis.  In  templo  prope  nobilem  et  optimatem  in 
eorumque  subselliis  sedet  tanquam  proprio  jure  pauper,  etiam 
mendicus,  sine  ullius  admiratione;  contrarium  enimvero  miran- 
dum  foret.  Sic  temporibus  apostolicis  juxta  christianos  dominos 
eorum  servos  sedentes  aut  genuflectentes  cerneres  qui  ab  diviti- 
bus  paganis  ut  mancipia  habebantur  quibusque  jura  personarum 
denegari  fas  erat. 

Inter  maxima  igitur  christianae  reiigionis  ornamenta  hoc  quidem  nume- 
randum,  quod  naturam  humanam  sic  nobilitaret  eamque  jacentem  extolle- 
ret,  ut  hom.o  in  homine  Dei  filium  agnosceret,  apud  quem  omnes  homines 
aequales  sunt,  nulia  ab  ilio  communi  omnium  Parente  supremoque  Judice 
inter  divites  et  pauperes,  nobiles  et  ignobiles,  hberos  et  servos  facta 
distinctione.  Haec  hominum  coram  Deo  aequalitas,  ab  Ecclesia  praedicata 
et  in  praxi  quotidiana  agnita,  praeparavit  et  ad  exitum  perduxit,  et  quidem 
sine  ulla  reipubhcae  commotione,  servitutis  abolitionem.  Vide  Balmes,  El 
Protestantismo,  vol.  1,  cap.  16;  Paul  Allart,  Los  esclavos  cristianos, 
pag.  25  seq.,  142  seq.,  175  seq.,  200  seq.  (Madrid,  Caileja,  sine  ann.)'. 
Kurth,  Origenes  de  la  civilizacion,  vol.  2,  pag.  111  seq.  (Valencia,  1903). 


OAPUT  V 

DE    MUSICA    IN    TEMPLO 

209.  —  I.  a)  Musicae  in  quibus  sive  organo  aliisve  instrumentis 
sive  cantu  lascivum  aut  impurum  aliquid  misceatur,  ab  ecclesiis 
omnino  arcendae  sunt;  b)  et  leges  liturgicae  circa  musicam  sacram 
servandae  {can.  1264,  §  1). 

Hae  leges  liturgicae  potissimum  continentur  in  Motu  proprio 
Pii  X,  22  nov.  1903,  qui  merito  Codex  ynusicae  sacrae  dicitur  (1). 

Musicae  impurae  exclusione  conflrmatur  praescriptum  Conc. 
Tridentini,  sess.  22,  De  observandis  et  vitandis  in  celebratione 
Missae. 

II.  Religiosae  mulieres,  si  eisdem  liceat,  ad  normam  suarum 
constitutionum  vel  legum  liturgicarum  ac  de  venia  Ordinarii  loci, 
in  propria  ecclesia  aut  oratorio  publico  canere,  tali  e  loco  canere 
debent,  ubi  a  populo  conspici  nequeant  (can.  1264,  §  2). 


TITULUS  XV 
De  custodia  et  cultu  sanctissimae  Eucharistiae 

CAPUT  I 

DE    EUCHARISTrA    CUSTODIENDA 

210.  I.  Ubinam  custodienda.  —  Sacra  Eucharistia  custodiri 
debet  a)  in  ecclesia  cathedrali,  b)  in  ecclesia  principe  Abbatiae  vel 
Praelaturae  nullius  (2),  Vicariatus  et  Praefecturae  (3)  Apostolicae; 
c)  in  qualibet  ecclesia paroeciali  vel  qtiasi  paroeciali,  et  d)  in  eccle- 
sia  adnexa  domui  religiosorum  exemptorum  sive  virorum  sive 
mulierum  {can.  1265,  §  1,  1.°). 

II.  Ubi  possit  asservari.  —  Custodiri  potest,  de  licentia  Ordi- 
narii  loci,  a)  in  ecclesia  collegiata  et  b)  in  oratorio  principali  sive 
publico  sive  semi-publico  tum  domus  piae  aut  religiosae,  tum  col- 
legii  ecclesiastici  quod  a  clericis  saecularibus  vel  a  religiosis  rega- 
tur  (Ibid.,  2.°). 

Quae  condiciones  requirantur.  —  In  utroque  casu  (I  et  II)  re- 
quiritur  ut  adsit  qui  ejus  curam  habeat,  et  regulariter  sacerdos  se- 
mel  saltem  in  hebdomada  Missam  in  sacro  loco  celebret  {Ibid.y 

§1). 

III.  Quid  ut  in  aliis  ecclesiis  servari  possit  requiratur.  — 

Ut  in  aliis  ecclesiis  seu  oratoriis  custodiri  possit,  necessarium  est 
indultum  apostolicum;  loci  Ordinarius  hanc  licentiam  concedere 


(1)  Videri  potest  apud  Mach-Ferrerres,  Tesoro  del  Sacerdote,  vol.  2,  n.  438,  cum  au- 
thenticis  declarationibus. 

(2)  Vide  vol.  I,  nn.  380  seq.,  623  seq. 

(3)  Ibid.,  nn.  380  seq.,  600  seq. 

potest  tantummodo  ecclesiae  aut  oratorio  publico  ex  justa  causa 
et  per  modum  actus  {Ihid.^  §  2). 

IV.  Ubi  non  possit  retineri.  —  Nemini  licet  sanctissimam  Eu- 
charistiam  apud  se  retinere  aut  secum  in  itinere  deferre  (Ibid.,  §  3). 

211.  Gondicio  ecclesiis  imposita.  —  Ecclesiae  m  quibus  san- 
ctissima  Eucharistia  asservatur,  praesertim  paroeciales,  quotidie 
per  aliquot  saltem  horas  fidelibus  patere  debent  (can.  1266).  Vide 
n.  218.  At  hoc  non  est  intelligendum  de  oratoriis  semipublicis, 
quae  satis  est  pateant  communitati,  etc. 

212.  Ubi  custodienda  in  domibus  religiosis,  etc.  —  Revocato 
quolibet  contrario  privilegio,  in  ipsa  religiosa  vel  pia  domo  san- 
ctissima  Eucharistia  custodiri  nequit,  nisi  vel  in  ecclesia  vel  in 
principali  oratorio;  nec  apud  moniales  intra  chorum  vel  septa 
monasterii  (can.  1267).  Ratio  postremae  partis  perspicua  est;  secus 
enim  sacerdos  clausuram  ingredi  deberet  in  casibus  jure  prohi- 
bitis. 

213.  In  uno  altari  custodienda.  — I.  Sanctissima  Eucharistia 
continuo  seu  habitualiter  custodiri  nequit,  nisi  in  uno  tantum  ejus- 
dem  ecclesiae  altari  (can.  1268,  §  1). 

II.  At  per  breve  tempus,  ut  ob  dandam  in  aliqua  solemnitate 
communionem,  in  precibus  novendialibus,  in  die  dominico  mensis 
primo  licebit  SS.  Eucharistiam  asservare  in  altari  ubi  communio 
ministranda. 

214.  In  quo  altari  custodienda. — I.  In  praecellentissimo  ac 
nobilissimo  ecclesiae  loco  ac  proinde  regulariter  in  altari  majore, 
nisi  aliud  venerationi  et  cultui  tanti  sacramenti  commodius  et  de- 
centius  videatur,  servato  praescripto  legum  liturgicarum  quod  ad 
ultimos  dies  hebdomadae  majoris  attinet  (Ibid.y  §  2). 

II.  Sed  id  in  ecclesiis  cathedralibusy  collegiatis  aut  conventua- 
libus  in  quibus  ad  altare  majus  chorales  functiones  persolvendae 
sunt,  ne  ecclesiasticis  offlciis  impedimentum  afferatur,  opportu- 
num  est  ut  sanctissima  Eucharistia  regulariter  non  custodiatur  in 
altari  majorCy  sed  in  alio  sacello  seu  altari  (Ibid.,  §  3). 

III.  Curare  debent  ecclesiarum  rectores  ut  altare  in  quo  san- 
ctissimum  Sacramentum  asservatur  sit  prae  omnibus  aliis  orna- 
tum,  ita  ut  suo  ipso  apparatu  magis  moveat  fidelium  pietatem  ac 
devotionem  (Ibid.,  §  4). 

215.  Tabernaculum  ubi  servanda.  — I.  a)  Sanctissima  Eucha- 
ristia  servari  debet  in  tabernaculo  inamovibili  in  media  parte  al- 
taris  posito  (can.  1269,  §  1).  b)  Tabernaculum  esse  debet  affabre  ex- 
structum,  undequaque  solide  clausum,  decenter  ornatum  ad  nor- 
mam  legum  liturgicarum,  ab  omni  alia  re  vacuum,  ac  tam  sedulo 
custodiri  ut  periculum  cujusvis  sacrilegae  profanationis  arceatur 
(Ibid.,  §  2).  c)  Praeterea  tabernaculum  in  quo  reconditur  SS.  Sa- 
cramentum,  cooperiri  debet  conopeo,  quod  confici  potest  ex  pan- 

no,  sive  gossypio,  sive  lana,  sive  cannabe  contexto,  esseque  colo- 
ris  albi,  vel  coloris  convenientis  offlcio.  Rit.  rom.  —  S.  R.  C, 
21  jul.  1855;  28  april.  1866;  7  aug.  1880  (D.  auih.,  nn.  3035,  ad  10; 
3150  et  3520). 

II.  In  tabernaculo  neque  reliquiae  neque  chrisma  neque  olea 
infirmorum  possunt  asservari.  C.  P.  Amer.  lat.,  n.  890,  et  C.  Ma- 
nil. ,  n.  1069;  ubi  etiam  praescribitur  ut  tabernaculum  sit  conopeo, 
aut  saltem  cortinula  in  exteriore  parte,  exornatum  eleganter. 
Super  illud  autem  nihil,  nisi  crux,  licet  collocari.  S.  R.  C,  12 
martii  1836  (D.  auth.  n.  2740,  ad  1). 

III.  Gravi  aliqua  suadente  causa  ab  Ordinario  loci  probata, 
non  est  vetitum  sanctissimam  Eucharistiam  nocturno  tempore  extra 
altare,  super  corporali  tamen,  in  loco  tutiore  et  decenti,  asservari, 
et  lampade  coilucente  (can.  1269,  §  3). 

IV.  Clavis  tabernaculi,  in  quo  sanctissimum  Sacramentum  as- 
servatur,  diligentissime  custodiri  debet,  onerata  graviter  con- 
scientia  sacerdotis  qui  ecclesiae  vel  oratorii  curam  habet  (Ibid.y 
§4). 

216.  Pyxis  in  qua  servandae  particulae  consecratae.  —  Par- 
ticulae  consecratae,  eo  numero  qui  inflrmorum  et  aliorum  fide- 
lium  communioni  satis  esse  possit,  perpetuo  sunt  conservandae 
in  pyxide  ex  solida  decentique  materia,  eaque  munda  et  suo 
operculo  bene  clausa,  cooperta  albo  velo  serico,  super  corporale 
et,  quantum  res  feret,  ornato  (can.  1270). 

N.  B.  Hostiae  consecratae,  sive  propter  fidelium  communio- 
nem,  sive  propter  expositionem  sanctissimi  Sacramenti,  et  recen- 
tes  esse  debent  et  frequenter  renovari,  veteribus  rite  consumptis, 
ita  ut  nullum  sit  periculum  corruptionis,  sedulo  servatis  instru- 
ctionibus  quas  Ordinarius  loci  hac  de  re  dederit  (can.  1272).  Cum 
Caeremoniale  Episcoporum  tum  S.  Rit.  Congregatio  (D.  auth.y 
n.  361)  praecipiunt  ut  renovatio  fiat  octavo  quoque  die.  Vide  no- 
strum  Compend.  Theol.  mor.j  vol.  2,  nn.  414,  415. 

217.  Lampas  collucens.  —  Coram  tabernaculo,  in  quo  sanctis- 
simum  Sacramentum  asservatur,  una  saltem  lampas  diu  noctuque 
continenter  lucere  debet,  nutrienda  oleo  olivarum  vel  ceraapum; 
ubi  vero  oleum  olivarum  haberi  nequeat,  Ordinarii  loci  pruden- 
tiae  permittitur  ut  aliis  oleis  commutetur,  quantum  fieri  potest, 
vegetalibus  (can.  1271).  Ergo  Ordinarius  usum  petrolei  permittere 
poterit,  instante  necessitate. 

Tum  oleum  olivarum  tum  cera  apum  tam  in  S.  Scriptura  quam 
in  ecclesiastica  liturgia  mysticam  significationem  nobilissimam 
habent.  Hac  de  causa  praeferuntur  ad  lucem  a  sacris  rubricis  prae- 
scriptam. 

218.  Pietas  erga  Eucharistiam  excitanda.  —  Qui  in  religio- 
sam  fidelium  institutionem  incumbunt,  a)  nihil  debent  omittere 

ut  pietatem  erga  sanctissimam  Eucharistiam  in  eorum  animis  ex- 
citent,  b)  eosque  praesertim  hortari  ut,  non  modo  diebus  dominicis 
etfestis  de  praecepto,  sed  etiam  diebus  ferialibus  intra  hebdoma- 
dam  frequenter,  quantum  fleri  potest,  Missae  sacrificio  assistant 
et  sanctissimum  Sacramentum  visitent  (can.  1273;  Vide  w.  211. 


CAPUT  II 

DE    CULTU    SS.    EUCHARISTIAE 

219.  I.  Expositio  SS.  Eucharistiae. — Qua  de  causa. — Quan- 
do  cum  licentia  Ordinarii  loci.  —  1.°  In  ecclesiis  aut  oratoriis 
quibus  datum  est  asservare  sanctissimam  Eucharistiam,  fieri  pot- 
est  expositio  privata  seu  cum  pyxide  ex  qualibet  justa  causa  sine 
Ordinarii  licentia  (can.  1274,  §  1). 

2.®  Etiam  sine  ea  expositio  publica  seu  cum  ostensorio  die 
festo  Corporis  Christi  et  intra  octavam  fieri  potest  in  omnibus 
ecclesiis  inter  Missarum  solemnia  et  ad  Vesperas  (Ibid.). 

3.°  Aliis  vero  temporibus  fieri  expositio  non  potest  nisi  a)  ex 
justa  et  gravi  causa  praesertim  publica,  6)  et  de  Ordinarii  loci  li- 
centia,  licet  ecclesia  ad  religionem  exemptam  pertineat  (Ibid.). 

220.  II.  Minister  expositionis. — Repositio  et  benedictio.  — 
1.°  Minister  expositionis  et  repositionis  sanctissimi  Sacramenti 
est  sacerdos  vel  diaconus  (can.  1274,  §  2). 

Igitur  diaconus  videtur  esse  minister  ordinarius,  ut  sacerdos; 
non  ita  in  administranda  communione,  ad  quam  requirit  Ordi- 
narii  vel  parochi  licentiam,  quae  sine  cslusq.  gravi  concedi  non 
potest,  ad  normam  can.  845,  §  2.  Vide  Ferreres^  Comp.  Theol. 
mor.,  vol.  2,  n.  385,  iv,  et  386. 

2.°  Minister  vero  benedictionis  Eucharistiae  (cum  ostensorio 
aut  cum  pyxide)  est  solus  sacerdos  (can.  1274  §  2). 

3.°  Nec  eam  impertire  diaconus  potest,  nisi  in  casu  quo  ad 
normam  can.  845,  §  2  (de  quo  nuper),  Viaticum  ad  infirmum  detu- 
lerit  (Ibid.). 

Tunc,  Viatico  administrato,  aegro  benedictionem  cum  pyxide 
(reliquas  hostias  consecratas  continente)  impertiatur,  quam  fide- 
libus  etiam  dabit  in  templo,  pyxidem  in  tabernaculo  repositurus. 
Vide  Rit.  Rom.,  tit.  iv,  cap.  iv,  nn.  20-23  (ed.  typ.,  pap.  81). 

De  modo  exponendi,  reponendi  et  benedicendi  cfr.  Mach- 
Ferreresy  Tesoro  del  Sacerdote,  vol.  2,  nn.  451-455. 

221.  III.  Supplicatio  Quadraginta  Horarum. — 1.°  Supplicatio 
Quadraginta  Horarum  a)  in  omnibus  ecclesiis  paroecialibus  aliis- 
que,  in  quibus  sanctissimum  Sacramentum  habitualiter  asserva- 

tur,  6)  statutis  de  consensu  Ordinarii  loci  diebus,  c)  majore  qua 
fleri  potest  solemnitate  quotannis  habenda  est  {can.  1275). 

2.^  Sicubi  ob  peculiaria  rerum  adjuncta  nequeat  sine  gravi 
incommodo  et  cum  reverentia  tanto  sacramento  debita  fieri,  cu- 
rare  loci  Ordinarius  debet  ut  saltem  per  aliquot  continuas  horas, 
statis  diebus,  sanctissimum  Sacramentum  solemniore  ritu  expo- 
natur  (Ibid). 


TITULUS   XVI 

De  cultu  Sanctorum,  sacrarum  Imaginum, 
et  reliquiarum 

CAPUT  I 

DE   CULTU    SAXCTORUM 

222.— I.  Bonum  atque  utile  est  Dei  Servos,  una  cum  Christo 
regnantes,  suppliciter  invocare  eorumque  reliquias  atque  imagi- 
nes  venerari;  sed  prae  ceteris  flliali  devotione  Beatissimam  Vir- 
ginem  Mariam  fideles  universi  prosequi  debent  (can.  1276). 

II.  Cultu  publico  eos  tantum  Dei  Servos  venerari  licet  (ex  vi- 
genti  disciplina),  qui  auctoritate  Ecclesiae  inter  Sanctos  vel  Bea- 
tos  relati  sint  (can.  .1277,  §  1).  Cfr.  FerrereSy  La  Curia  Romana, 
nn.  669  seg.,  687  seq. 

III.  In  album  Sanctorum  canonice  relatis  cultus  duliae  debe- 
tur;  Sancti  coli  possunt  ubique  et  quovis  actu  ejus  generis  cultus; 
Beati  vero  non  possunt,  nisi  loco  et  modo  quo  Romanus  Pontifex 
concesserit  {can.  1211  ^  §  2). 

223.— Non  igitur  a)  possunt  aediflcari  templa  aut  altaria  in 
honorem  eorum  qui  in  album  Sanctorum  aut  saltem  Beatorum 
non  sint  relati  (vide  dicta  n.  65);  neque  fas  est  eorum  reliquias 
vel  imagines  exponere  publice  venerandas,  aut  in  processionibus 
deferre  (Cfr.  Ferreres,  1.  c,  nn.  697,  698j.  h)  Licet  tamen  has  reli- 
quias  aut  imagines  privatim  servare,  reverenter  deosculari,  etc, 
cum  hic  cultus  sit  omnino  privatus. 

c)  Ornari  aureolis  vel  radiis  non  possunt  imagines  defuncto- 
rum,  etiamsi  vulgo  sancti  habeantur,  si  inter  Beatos  non  sunt  re- 
lati;  neque  ante  eorum  sepulcra  lampades  pendere  possunt.  Cfr. 
FerrereSj  1.  c  Vide  Gasus,  n.  447. 

«Imagines  virorum  ac  mulierum,  qui  cum  fama  sanctitatis  decesserunt, 
sed  nondum  Beatificationis  aut  Canonizationis  honores  consecuti  sunt, 
neque  Altaribus  utcumque  imponi  possunt,  neque  extra  Altaria  depingi  cum 
aureolis,  radiis  aliisve  sanctitatis  signis;  possunt  tamen  eorum  imagines  vel 
gesta  ac  facta  in  parietibus  Ecclesiae,  seu  in  vitris  coloratis  exhiberi,  dum- 
modo  imagines  illae  neque  aliquod  cultus  vel  sanctitatis  indicium  praesefe- 
rant,  neque  quidquid  profani  autabEcclesiae  consuetudinealieni.»S.  R.  C, 
14  aug.  1894,  a  Leone  XIII  confirm.,  27  ejusdem  mensis  et  anni.  D.  auth., 
n.  3825. 

224.  Patroni.  — Laudabiliter  quoque,  servatis  servandis,  San- 
cti  nationum,  dioecesium,  provinciarum,  confraternitatum,  fami- 
liarum  religiosarum  aliorumque  locorum  et  moralium  persona- 
rum  eligi  possunt  Patroni  (can.  1278). 

Electio  flt  a  populo  per  ejus  vices  gerentes,  accedente  consen- 
su  expresso  Ordinarii  et  cleri  et  insuper  approbatione  Sedis  Apo- 
stolicae  (Ibid.). 

Ul  vero  Beati  Patroni  constituantur  peculiare  ejusdem  Sedis 
Apostolicae  indultum  accedat  oportet  (Ibid.).  Vide  nn.  65  et  174. 


CAPUT  II 

DE    CULTU    RELIQUIARUM 

225.  Ubinam  possint  reliquiae  asservari.  —  1.°  Insignes  (i) 
Sanctorum  vel  Beatorum  reliquiae  nequeunt  in  aedibus  vel  orato- 
riis  privatis  asservari,  sine  expressa  Ordinarii  loci  licentia  (can. 
1282,  §  1). 

2.^  Reliquiae  non  insignes  debito  cum  honore  etiam  in  domi- 
bus  privatis  servari  pieque  a  fidelibus  gestari  possunt  (Ibid.,  §  2), 

226.  Quae  reliquiae  publice  in  templis  honorandae.  —  Publi- 
co  cultuesie  solae  reliquiae  in  ecclesiis,  quanquam  exemptis,  hono- 
rari  possunt,  quas  genuinas  esse  constet  authentico  documento  ali- 
cujus  S.  R.  E.  Cardinalis,  vel  Ordinarii  loci,  vel  alius  viri  ecclesia- 
stici  cui  facultas  authenticandi  indulto  apostolico  sit  concessa. 
Vicarius  Generalis  nequit,  sine  mandatospeciali,  reliquias  authen- 
ticas  edicere  (can.  1283,  §  1,  2). 

227.  Beatorum  reliquiae  ubi  possint  exhiberi.  —  Beatorum 
reliquiae,  sine  peculiari  indulto,  in  processionibus  non  possunt 
circumferri,  neve  in  ecclesiis  exponi,  nisi  ubi  eorum  officium  et 
Missa  celebretur  ex  Sedis  Apostolicae  concessione  (can.  1287,  §  3). 


(1)  Insignes  reliquiae  dicuntur  corpus,  caput,  brachium,  antibrachium,  cor,  lingua, 
manus,  cnis  aut  illa  pars  corporis  in  qua  passus  est  martyr,  dummodo  sit  integra  et  non 
parvaCco/z.  1281,  §2). 

228.  Quemadmodum  reliquiae  exponendae.  — Reliquiae,  cum 
exponuntur,  in  thecis  seu  capsis  clausae  et  obsignatae  sint  opor- 
tet.  Reliquiae  sanctissimae  Crucis  nunquam  in  eadem  theca  cum 
reliquiis  Sanctorum  publicae  venerationi  sunt  exhibendae,  sed 
proprlam  Ihecam  separatam  habere  debent  (Ihid.,  §  1,  2)  (1). 

229.  —  Quid  si  authenticitatis  documenta  ob  civiles  perturbatiO' 
nes  vel  obalium  quemlibet  casum  interierintf 

Resp.  1.°  In  hoc  casu  publicae  venerationi  exponi  nequeunt, 
nisi  praecesserit  judicium  Ordinarii  loci,  non  autem  Vicarii  Gene- 
ralis  sine  mandato  speciali  (can.  1285,  §  1). 

2.''  Reliquiae  tamen  antiquae  in  ea  veneratione  qua  hactenus 
fuerunt,  sunt  retinendae,  nisi  in  aliquo  peculiari  casu  certis  argu- 
mentis  constet  eas  falsas  vel  suppositicias  esse  {Ibid.,  §  2). 

230.  Animadvertenda.  —  1.°  Sacras  reliquias  vendere  nefas 
est  {can.  1289,  §  1). 

2.**  Immo  a)  insignes  reliquiae  aut  imagines  pretiosae,  b)  item- 
que  aliae  reliquiae  aut  imagines  quae  in  aliqua  ecclesia  magna  po- 
puli  veneratione  honorentur,  nequeunt  valide  alienari  neque  in 
aliam  ecclesiam  perpe/wo  transferri  sine  Apostolicae  Sedis  permis- 
su  {can.  1281,  §  1). 

3.°  Rectores  ecclesiarum,  ceterique  ad  quos  spectat,  sedulo  in- 
vigilare  debent  ne  sacrae  reliquiae  ullo  modo  profanentury  neve 
hominum  incuria  pereant,  vel  minus  decenter  custodiantur  {can. 
1289,  §  2). 

4:.^  Non  licet,  maxime  in  sacris  concionibus,  libris,  ephemeri- 
dibus  vei  commentariis  fovendae  pietati  destinatis,  ex  meris  con- 
jecturis,  ex  solis  probabilibus  argumentis  vel  praejudicatis  opinio- 
nibus,  praesertim  verbis  ludibrium  aut  despectum  sapientibus, 
quaestiones  agitari  de  sacrarum  reliquiarum  authenticitate  {can. 
1286). 


CAPUT  111 

DE  CULTU  SACRARUM  IMAGINUM 

231.  Imagines  vetitae. — I.  Nemini  licet  in  ecclesiis,  etiam 
exemptis,  aliisve  locis  sacris  ullam  insolitam  ponere  vel  ponen- 
dam  curare  imaginem,  nisi  ab  Ordinario  loci  sit  approbata  {can. 
1279,  §  1). 


(1)  SonctLSsimae  Crucls  reliquiae,  quas  in  cruce  pectorali  Episcopus  forte  defert, 
ecclesiae  cathedrali,  ipso  defuncto,  cedunt  Episcopo  successori  transmittendae;  et  si 
defunctus  pluribus  pariter  praefuerit  dioecesibus,  ecclesiae  cathedrali  dioecesis,  in 
cujus  territorio  supremum  diem  obiit  aut,  si  extra  dioecesim  mortuus  est,  ex  qua  ultimo 
decessit  {can.  1288), 

11.  Ordinarius  sacras  imagines  publice  ad  fidelium  veneratio- 
nem  exponendas  approbare  non  potest,  quae  et  forma  et  reprae- 
sentatione  cum  probato  Ecclesiae  usu  non  congruant  {Ibid.y  §  2); 
vel  quae  debitam  decentiam  et  honestatem  non  praeseferant,  aut 
rudibus  periculosi  erroris  (aut  dogmatis  falsitatem  admittendi)  oc- 
casionem  praebeant  (Ibid.j  §  3). 

232. — Cujus  est  imagines  benedicere  publicae  venerationi  expo- 
nendas? 

Resp.  Ordinarii,  qui  tamen  potest  hanc  facultatem  cuilibet  sa- 
cerdoti  delegare  {Ibid.y  4). 

Quocirca  si  imagines  exponendae  sunt  in  ecclesiis  regularium 
exemptorum,  earum  Ordinario  competii  benedictio  (vide  vol.  I, 
nn.  366  et  778,  8.^),  non  Ordinario  loci. 

Qiiid  requiritur  ut  imagines  vetustate,  arte  aut  cultu  praestantes 
possint  restaurari? 

Hesp.  Si  quando  reparatione  indigeant,  nunquam  restaurari 
possunt  sine  dato  scriptis  consensu  ab  Ordinario;  qui  antequam 
veniam  concedat,  debet  prudentes  ac  peritos  viros  consulere  {can. 
1280).  Ordinarius  idem  est  qui  in  quaestione  superiore. 


TITULUS  XVII 
De  sacrls  processionibus 

233.  Notio.  —  Nomine  sacrarum  processionum  significantur 
solemnes  supplicationes  quae  a  populo  fideli,  duce  clero,  fiunt 
eundo  ordinatim  de  loco  sacro  ad  locum  sacrum,  ad  excitandam 
fidelium  pietatem,  ad  commemoranda  Dei  beneflcia  eique  gratias 
agendas,  ad  divinum  auxilium  implorandum  {can.  1290,  §  1). 

234.  Divisio.  —  Processiones  ordinariae  aut  extraordinariae 
esse  possunt. 

Ordinariae  sunt  quae  statis  diebus  per  annum  fiunt  ad  normam 
librorum  liturgicorum  vel  consuetudinum  ecclesiarum  {Ibid.,  §  2). 

In  his  numerari  possunt  processiones  Corporis  Christi,  publi- 
carum  supplicationem  majorum  et  minorum,  etc. 

Appellantur  extraordinariae,  quae  aliis  publicis  de  causis  in  alios 
dies  indicuntur,  v.  gr.  occasione  centenarii,  publicae  calamitatis, 
insignis  beneficii,  etc. 

235.  Processio  die  festo  Corporis  Ghristi.  I.  In  qua  ecclesia 
facienda.  — a)  Die  festo  Corporis  Christi  unica  tantum  solemnis- 
que  processio  per  publicas  vias  in  uno  eodemque  loco  fieri  debet 
6)  ab  ecclesia  digniore.  Excipe  1.°,  nisi  aliter  ferat  immemorabilis 

consuetudo;  2.°  si  locorum  circumstantiae  ex  prudenti  Episcopi 
judicio  aliud  exigant. 

II.  Qui  debeant  interesse. — Ei  clerici  omnes  religiosaeque 
virorum  familiae,  etiam  exemptae,  que  in  oppido  aut  civitate  exi- 
stant,  et  laicorum  confraternitates  interesse  dehenty  regularibus 
exceptis  qui  in  strictiore  clausura  perpetuo  vivant  (v.  c.  Carthu- 
siani,  Trappenses,  etc),  aut  a  civitate  ultra  tria  millia  passuum 
(fere  quatuor  kilometra)  distent  {can.  1291,  §  1). 

III.  Processiones  infra  octavam  Corporis.  —  Ceterae  paroe- 
ciae  et  ecclesiae  etiam  regulares  possunt,  intra  odavam,  proprias 
processiones  extra  ecclesiae  ambitum  agere;  sed  ubi  plures  sunt 
ecclesiae,  Ordinarii  loci  est  dies,  horas  ac  vias  praestituere  quibus 
suam  quaeque  processionem  agant  (Ibid.,  §  2). 

236.  Processiones  extraordinariae. — I.  Ordinarius  loci,  aw- 
dito  Capitulo  cathedrali,  potest  ex  publica  causa  extraordinarias 
processiones  indicere  (can.  1292). 

II.  lis,  sicut  et  ordinariis  ac  consuetis,  ii  omnes  interesse 
debent  de  quibus  in  can.  1291,  §  1  (Ibid.).  Vide  n.  235,  II. 

237.  Quae  processiones  religiosis  permittantur.  —  a)  Reli- 
giosi  etiam  exempti  nequeunt  extra  suas  ecclesias  et  claustra  pro- 
cessiones  ducere  sine  Ordinarii  loci  licentia  (can.  1293).  b)  Excipi- 
tur  processio  Corporis  Christi,  quam  facere  possunt  ad  normam 
can.  1291,  §  2  (Ibid.).  Vide  n.  235,  III. 

238.  a)  Processionum  institutio,  suppressio,  translatio.  — 
Spectant  ad  Ordinarium  loci.  Parochus  vel  quivis  alius  nequit 
processiones  novas  inducere  aut  consuetas  transferre  vel  abolere 
sine  Ordinarii  loci  licentia  (cafi.  1294,  §  1). 

b)  Processionibus  ecclesiae  alicujus  propriis  interesse  qui 
debeant.—  Omnes  clerici  eidem  adscripti  (Ibid.,  §  2). 

c)  Ordo,  modestia,  reverentia.  —  Curare  debent  Ordinarii  ut 
sacrae  processiones,  exstirpatis,  si  qui  sint,  malis  usibus,  ordinate 
procedant  eaque  modestia  ac  reverentia  ab  omnibus  perficiantur, 
quae  piis  ac  religiosis  hujusmodi  actibus  maxime  convenit  (can. 
1295). 

TITULUS  XVIII 
De  sacra  supellectili 

CAPUT  I 

DE    SACRA.    SUPELLECTILI    GENERATIM 

239.  Cura  et  usus  sacrae  supellectilis.  —  I.  Sacra  suppellex, 
praesertim  quae  ad  normam  legum  liturgicarum  benedida  aut  con- 
secrata  esse  debet  quaeque  publico  in  cultu  adhibetur,  a)  caute 
custodienda  est  in  ecclesiae  sacrario  aliove  tuto  ac  decenti  loco, 
b)  nec  ad  usus  profanos  adhibenda  (can.  1296,  §  1). 

II.  Calix  et  patena  consecranda  sunt,  benedicenda  casuUa, 
stola,  manipulus,  corporalia,  palla,  alba,  amictus,  item  tres  map- 
pae  sive  tobaleae  altaris.  Cfr.  Ferreres^  Los  Oratorios,  nn.  210-226; 
Mach-FerrereSj  n.  186. 

Inventarium. — Universae  sacrae  supellectilis  a)  inventarium 
fleri  debet  ad  normam  can.  1522,  b)  et  accurate  illud  servari  (can. 
1296,  §  2). 

240.  Materia  et  forma.  —  Circa  materiam  et  formam  sacrae 
supellectilis  servanda  sunt  praescripta  liturgica,  ecclesiastica  tra- 
ditio  et,  meliore  quo  fieri  potest  modo,  etiam  artis  sacrae  leges 
(Ibid.,  §  3). 

Sic,  V.  gr.,  praescriptum  est  ut  calix  et  patena  sint  ex  aiiro  vel 
argento,  aut  saltem  cuppa  calicis  argentea.  Haec  et  patena  debent 
esse  deauratae,  interius  illa,  haec  in  parte  superiore  seu  con^ 
cava.  Cfr.  Gasparri.  1.  c,  n.  733;  Werns,  Jus  Decretal.,  vol.  3,  n.  504; 
Many,  De  Missa,  n.  116. 

Etiam  praeceptum  est  ut  fiant  ex  lino  aut  cannabe  alba,  cingu- 
lum,  corporalia,  palla,  purificatorium  et  altaris  tobaleae. 

241.  Quis  ecclesiae  providere  de  supellectili  debeat.  —  Nisi 
aliter  sit  provisum,  qui  officio  tenentur  reparandae  ecclesiae  ad 
normam  can.  1186  (vide  n.  92),  debent  quoque  ei  providere  de  sa- 
cra  supellectili  ad  cultum  necessaria  (can.  1297). 

CAPUT  II 

DE    SACRA    SUPELLECTILI    CARDINALIUM    ET    EPISCOPORUM 

RESIDENTIALIUM 

242.  Gardinalium  Guriae  supellex.  —  I.  Defuncti  S.  R.  E. 
Cardinalis  qui  in  Urbe  domicilium  habebat,  quamvis  Episcopus 
suburbicarius  aut  Abbas  nullius  esset,  quaelibet  sacra  supellex, 
—  exceptis  annulis  et  crucibus  pectoralibus  etiam  cum  sacris  reli- 
quiis  —  aliaeque  res  omnes  stabiliter  divino  cultui  destinatae,  nulla 
habita  ratione  qualitatis  et  naturae  redituum  quibus  comparatae 
sint,  cedunt  pontificio  sacrario  {can.  1298,  §  1). 

n.  Excipiendum,  si  Cardinalis  eas  donaverit  aut  testamento 
reliquerit  alicui  ecclesiae  vel  oratorio  publico  vel  loco  pio  vel 
alicui  personae  ecclesiasticae  seu  religiosae  (Ibid.). 

III.  Optandum  ut  Cardinalis,  qui  hujusmodi  facultate  uti 
velit,  saltem  ex  parte  praeferat  illas  ecclesias,  quas  in  titulum, 
administrationem  seu  commendam  obtinuerit  {Ibid.,  §  2). 

243.  Item  Episcoporum  residentialium.  —  I.  Defuncti  Epi- 
scopi  residentialis,  etiamsi  cardinalitia  dignitate  fulserit,  sacra 
supellex  cedit  ecclesiae  cathedrali  {can.  1299  §  1).  Excipe:  1.°  annu- 
los  et  cruces  pectorales  etiam  cum  sacris  reliquiis,  salvo  prae- 
scripto  can.  1288  super  reliquiis  Ligni  Crucis  (vide  n.  228,  adnot.); 
2.°  ea  omnia  utensilia  cujusvis  generis  a)  quae  legitime  probetur 
ab  Episcopo  defuncto  comparata  fuisse  bonis  ad  ipsam  eccle- 
siam  non  pertinentibus,  b)  neque  constet  in  ecclesiae  proprieta- 
tem  transiisse  (Ibid.),  v.  c.  quia  ei  ab  ipso  Episcopo  data  sunt. 

IL  Si  quando  Episcopus  duas  vel  plures  dioeceses  successive 
rexerit  aut  simul  praefuerit  duabus  vel  pluribus  dioecesibus  unitis 
aut  in  perpetuam  administrationem  concessis,  cathedralem  ec- 
clesiam  habentibus  propriam  et  distinctam,  quae  sacra  utensilia 
constiterit  reditibus  unius  tantum  dioecesis  fuisse  comparata,  ea 
ejusdem  cathedrali  ecclesiae  cedunt;  secus  dividi  debent,  aequis 
partibus,  inter  singulas  ecclesias  cathedrales,  dummodo  dioece- 
sium  reditus  ne  sint  divisi  (per  adm.inistrationis  separationem),  sed 
unam  episcopalem  mensam  perpetuo  constituant;  si  vero  reditus 
divisi  sint  ac  separati,  divisio  flet  inter  singulas  ecclesias  cathe- 
drales,  non  partibus  aequalibus,  sed  pro  ratione  fructuum  quos  in 
singulis  dioecesibus  Episcopus  perceperit  ac  temporis  quo  eidem 
praefuerit  {Ibid.,  §  2). 

III.  Episcopus  obligatione  tenetur  inventarii  sacrorum  uten- 
silium  authentica  forma  conficiendi,  in  quo  pro  rei  veritate  quan- 

do  acquisita  sint,  expritnat,  distincteque  describat  si  qua  non  ex 
ecclesiae  reditibus  ac  proventibus,  sed  ex  propriis  bonis  vel  ex 
donatione  sibi  facta  comparaverit;  secus  omnia  reditibus  ecclesiae 
comparata  praesumuntur  {Ibid.,  §  3). 

IV.  A  quo  sacra  supellex  subministranda  Episcopo.  —  Ec- 
clesia  cathedralis  debet  sacram  supellectilem  aliaque  quae  ad 
Missae  sacriflcium  vel  ad  alias  pontiflcales  functiones  necessaria 
sint,  gratis  Episcopo  subministrare  etiam  privatim  celebranti  non 
solum  in  ecclesia  cathedrali,  sed  in  aliis  quoque  civitatis  vel  su- 
burbii  ecclesiis  (can.  1303,  §  1). 

244.  Hujus  rei  disciplina  concordata  hispana.  —  Praescripta 
canonis  1299  ex  hispanis  legibus  concordatis  ad  verbum  fere  de- 
sumpta  sunt. 

Ex  articulo  31  Legis  concordatae  ann.  1851:  «Queda  derogada  la  actual 
legislacion  relativa  a  expolios  de  los  arzobispos  y  obispos,  y  en  su  conse- 
cuencia  podran  disponer  libremente,  segiin  les  dicte  su  conciencia,  de  lo 
que  dejaren  al  tiempo  de  su  failecimiento,  sucediendoles  ab  intestato  los 
herederos  legitimos  con  la  misma  obligacion  de  conciencia;  exceptuanse  en 
uno  y  otro  caso  los  ornamentos  y  pontificales,  que  se  consideraran  como 
propiedad  de  la  mitra  y  pasaran  a  sus  sucesores  en  ella.» 

245.  —  Praeterea  ille  articulus  R.  O.  concordata  28  maji  1864  sic  decla- 
ratur: 

«1.°  Se  comprenden  bajo  el  nombre  de  ornamentos  pontificales,  todas 
las  vestiduras,  vasos,  custodias,  candeleros,  libros  y  demas  objetos  sagra- 
dos  que  se  hallan  destinados  al  culto  divino  de  un  modo  permanente. 

2.°  Los  muy  reverendos  arzobispos  y  reverendos  obispos  podran  dis- 
poner  libremente  por  testamento  de  los  anillos  y  de  las  cruces  pectorales, 
aun  cuando  contengan  reliquias.  Si  fallecieren  intestados,  pasaran  estas 
alhajas  a  sus  herederos  legitimos. 

3."^  Con  igual  libertad  podran  disponer  de  otros  objetos  sagrados  siem- 
pre  que  aparezca  debidamente  comprobado  que  el  Prelado  los  adquirio  con 
fondos  o  rentas  que  no  pertenecian  a  la  Iglesia,  o  que  fueron  donados  a  el 
y  no  a  la  mitra. 

4.°  Los  muy  reverendos  arzobispos  y  reverendos  obispos  cuidaran  en 
lo  sucesivo  de  hacer  formal  inventario  de  los  objetos  adquiridos  por  dona- 
ci6n  o  con  fondos  de  su  exclusiva  propiedad,  especificando  en  el  el  modo 
y  tiempo  de  la  adquisici6n.  Los  objetos  no  enumerados  en  este  inventario 
se  consideraran  desde  luego  como  propiedad  de  la  mitra,  y  pasaran  a  los 
nuevos  Prelados  en  su  caso. 

5.°  Cuando  un  mismo  Prelado  haya  regido  sucesivamente  dos  o  mas 
di6cesis,  se  aplicaran  respectivamente  los  ornamentos  y  pontificales  a  la 
iglesia  a  que  fueron  donados,  o  con  cuyas  rentas  se  hubiesen  adquirido.» 
Cfr.  Alcubilla,  V.  Concordatos,  vol.  4,  pdg.  163,  edic.  6.^ 

CAPUT  III 

DE    PRAESCRIPTIONIBUS    COMMUNIBUS    PRAELATORUM 
OMNIUMQUE    BENEFICIATORUM 

246.  —  I.  Superioris  can.  1299  praescripta  sunt  quoque  appli- 
canda  clerico  qui  in  aliqua  ecclesia  heneficium  saecutare  vel  reli- 
giosum  obtinuerit  {can.  1300);  i.  e.  ejus  paramenta,  sacra  vasa  cete- 
raque  cultus  supellex  sunt  illius  ecclesiae,  nisi  contrarium  probe- 
tur.  Quod  dictum  intellige  de  canonicis,  parochis  ceterisque  bene- 
ficiatis. 

II.  S.  R.  E.  Cardinalis,  Episcopus  residentialis  aliique  clerici 
beneflciarii  (parochi,  canonici,  etc.)  obligatione  tenentur  curandi 
civilis  testamento  vel  alio  instrumento  in  forma  juris  civilis  va- 
lido  ut  canonica  praescripta,  de  quibus  in  can.  1298-1300,  debitum 
effectiim  etiam  in  foro  civili  sortiantur  {can.  1301,  §  1,  cum  cor- 
rectione  officiali). 

III.  Quamobrem  tempestive  ac  forma  jure  civili  valida  perso- 
nam  integrae  famae  designare  debent  ad  normam  can.  380  (vide 
vol.  1,  n.  676),  quae,  adveniente  ipsorum  morte,  non  solum  sacram 
supellectilem,  sed  etiam  libros,  documenta  aliaque  quae  ad  eccle- 
siam  pertinent  et  in  eorum  domo  reperiuntur,  occupet  et  cui  de- 
bentur,  remittat  (Ibid.,  §  2). 

His  omnibus  praescriptionibus  cavetur  ne  paramenta,  sacra 
vasa,  libri,  documenta,  etc,  ad  Ecclesiam  pertinentia,  ad  heredes 
veniant,  ut  aliquando  evenit. 

IV.  Rectores  ecclesiarum  aliique  quibus  credita  sit  cura  sa- 
crae  supellectilis,  sedulo  debent  ejusdem  conservationi  et  decori 
prospicere  (can.  1302). 


CAPUT  IV 

DE    STIPE    ECCLESIIS    PAUPERIBUS    EROGANDA 

247.  I.  Quis  possit  eam  permittere. — Si  qua  ecclesiapaw- 
pertate  laboret,  potest  Ordinarius  permittere  ut  a  sacerdotibus  qui 
in  proprium  commodum  inibi  celebrant,  propter  utensilia  cetera- 
que  (vinum,  hostiam,  ceram,  etc.)  ad  Missae  sacrificium  necessaria, 
moderata  stipes  exigatur  (can.  1303,  §  2). 

II.     a)  Cujus  sit  eam  definire,  et  qui  ea  definita  obligentur. 

Episcopi  (vel  Abbatis  aut  Praelati  nullius),  non  autem  Vicarii  Capi- 
tularis  aut  Vicarii  Generalis  sine  speciali  mandato,  est  eandem  sti- 
pem  deflnire,  b)  et  nemini,  nec  religiosis  exemptis,  licet  ea  majo- 
rem  exigere  {Ihid.,  §  3). 

III.  Quomodo  definieada.  —  Episcopus  pro  tota  dioecesi  ejus- 
modi  stipem  debet  in  dioecesana  Synodo,  si  fleri  possit,  deflnire, 
aut  extra  Synodum,  audito  Capitulo  {Ibid.,  §  4). 

248.  Quantitas  taxationis. — Praescriptum  can.  1303,  §  2,  ad 
taxationem  spectans,  praeceptis  Urbani  VIII  et  Innocentii  XII  inni- 
titur.  Illa  igitur  aestimatio  nou  videtur  posseesse  major  expensis 
stricte  necessariis.  S.  C.  Conc,  ann.  1625  ad  7.  Cfr.  Ferreres,  Misas 
manuales,  n.  75,  ed.  3. 

249.  A  quo  solvenda.  —  Taxatio  personalis  est  solvenda  ergo 
ab  sacerdotibus  qui  illic  suo  commodo  celebrant,  non  ab  iis  qui 
ecclesiae  inserviunt,  ut  sunt  parochus,  coadjutores,  cappellani  qui 
statis  horis  fldelibus  celebrant;  verbo:  non  ab  iis  qui  ibi  debent 
sacrum  facere. 

250.— In  Hispania,  quod  sciamus,  haec  stipes  exigi  non  solet, 
admisso  laudabiliter  sacerdote  celebraturo,  modo  licentias  afferat; 
quod  quidem  liberalitatem  caritatemque  ostendit  qua  erga  suos  in 
sacerdotio  fratres  clerus  hispanus  afflcitur.  Cfr.  Ferreresy  1.  c,  n.  82. 

CAPUT  V 

DE    BENEDICTIONE,    EXSECRATIONE    ETC,    SACRAE 

SUPELLECTILIS 

251. — Benedictionem  illius  sacrae  supellectilis  quae  ad  nor- 
mam  legum  liturgicarum  benedici  debet  antequam  ad  usum  sibi 
proprium  adhibeatur,  impertire  possunt: 

1.°  S.  R.  E.  Cardinales,  et  Episcopi  omnes  (etiamsi  solum  sint 
titulares),  pro  omnibus  ecclesiis; 

2.®  Locorum  Ordinarii^  charactere  episcopali  carentes  (ut 
Praelati  nulliusy  Vicarius  Capitularis,  Vicarius  Generalis),  pro  eccle- 
siis  et  oratoriis  proprii  territorii; 

3.*^  a)  Parochus  pro  ecclesiis  et  oratoriis  in  territorio  suae 
paroeciae  positis,  b)  et  rectores  ecclesiarum  pro  suis  ecclesiis; 

4.°  Sacerdotes  a  loci  Ordinario  delegati,  intra  flnes  delegatio- 
nis  et  jurisdictionis  delegantis; 

5.°  Superiores  religiosi,  et  sacerdotes  ejusdem  religionis  ab 
ipsis  delegati,  pro  propriis  ecclesiis  et  oratoriis  ac  pro  ecclesiis 
monialium  sibi  subjectarum  {can.  1304). 

252.  Quo  pacto  consecratio  vel  benedictio  amittatur.  —  Sa- 
cra  supellex  benedicta  aut  consecrata  benedictionem  aut  consecra- 
tionem  amittit: 

1.°  Si  tales  laesiones  vel  mutationes  subierit  ut  pristinam 
amiserit  1'ormam,  et  jam  ad  suos  usus  non  habeatur  idonea  (v.  gr. 
si  calix  perforatur). 

2.°  Si  ad  usus  indecoros,  (ut  ad  actionem  in  theatro),  adhibita 
vel  publicae  venditioni  exposita  est  (non  si  privatae  ad  aliam  ec- 
clesiam  aut  oratorium)  (can.  1305,  §  1). 

3.°  Calix  et  patena  non  amittunt  consecrationem  ob  consum- 
ptionem  vel  renovationeiu  auraturae,  salva  tamen,  priore  in  casu, 
gravi  obligatione  rursum  ea  inaurandi  (Ibid.^  §  2). 

253.— Ante  Codicem  promulgatum  calix  et  patena  manebant 
exsecrata,  auratura  sive  consumpta  sive  renovata.  Ratio  cur  nunc 
consecrata  maneant  quaerenda  est  in  voluntate  Ecclesiae,  quae 
consecrationem  instituit  ejusque  durationem  effectusque  morales 
potest  deflnire. 

254.  Qui  possint  sacra  utensilia  tangere.  —  Curandum  ne  ca- 
lix  cum  patena  et  ante  lotionem  purificatoria,  pallae  et  corporalia, 
quae  adhibita  f  uere  in  sacrificio  Missae,  tangantur,  nisi  a  clericis 
vel  ab  iis  qui  eorum  custodiam  habent  (v.  gr.  aeditui,  religiosae 
quae  curant  de  sacrario,  etc.)  {can.  1306,  §  1). 

255.  A  quo  et  qua  ratibne  lavanda  purificatoria,  pallae  et 
corporalia  in  Missae  sacrificio  adhibita.  —  Prius  abluenda  sunt  a 
clerico  in  majoribus  ordinibus  constituto;  aqua  autem  primae  lotio- 
tis  mittenda  est  in  sacrarium  (sumidero)  vel,  si  hoc  deest,  in 
ignem.  Altera  lotio  a  laicis  etiamsi  religiosis  non  sint,  fleri  potest 
{Ibid.,  §  2). 


TITULUS  XIX 
De  voto  et  jurejurando 

CAPUT  I 

DE    VOTO 
ARTICULUS  I 

DE   VOTI   NOTIONE   ET   DIVISIONE 

256.     Notio. — Votum  est  promissio  deliberata  ac  libera  Deo  fa- 
cta  de  bono  possibili  et  meliore  {can.  1307,  §  1). 

ExpHcatio.  —  a)  Votum  est  actus  latriae  soli  Deo  debitus,  et  ex  virtute 
religionis  impleri  debet.  Quare  dum  vovemus  quaedam  Sanctis,  sensus  est 
voveri  ed  Deo  in  honorem  simul  Sanctorum;  sicut  templa  et  altaria  aedifi- 
camus  Deo  in  eorundem  honorem.  S.  Alph.,  lib.  3,  n.  194. 

b)  Ex  dictis  materia  voti  debet  esse  moraliter  possibilis;  votum  enim 
est  promissio  Deo  facta  cum  voluntate  se  obligandi  ad  promissum  servan- 
dum;  nemo  autem  se  potest  obligare  ad  ahquid  quod  fieri  moraliter  nequeat. 
Hac  de  causa  nuUum  est  votum  vitandi  omnia  peccata  etiam  levissima,  nam 
hoc  moraliter  fieri  non  potest.  Trid.,  sess.  6.  Cfr,  Ferreres,  Comp.  Th.  mor., 
n.  408. 

c)  Debet  etiam  voti  materia  res  esse  bona  moraliter,  immo  melior,  scil. 
quae  aliam  meliorem  non  impediat.  Ratio,  quia  Deus  non  coiitur  actione 
indifferenti  neque  non  meiiore  quam  est  ejus  omissio.  Attamen  bonum  me- 
lius  non  modo  absolute  in  se  ipso,  verum  etiam  relate  ad  circumstantias  in- 
teiligendum  est.  Perreres,  1.  c,  ubi  de  hoc  fuse. 

257.  Qui  voti  capaces.  —  Omnes  congraenti  rationis  usu  pol- 
lentes,  sunt  voti  capaces,  nisi  jure  prohibeantur  {can.  1307,  §  2), 
sicut  prohibentur  vota  religiosa  nuncupare  ii  qui  aetate  requisita 
carent. 

Estne  validum  votmn  metu  emissum? 

Resp.  1.°  Neg.y  si  est  metu  gravi  et  injusto  emissum,  sed  ipso 
jure  nullum  est  (Ibid.,  §  3).  Ratio,  quia  id  Deo  acceptum  esse  non 
potest  quod  ab  alio  per  vim  aut  per  injuriam  extorquetur,  cum  lex 
naturae  postulet  ut  suum  cuique  jus  ex  integro  restituatur.  Quo 
quidem  evincitur  ejusmodi  vota  esse  invalida  jure  naturae. 

Resp.  2.^  Affirm.y  si  metus  est  ab  intrinseco  (v.  gr.,  a  conscientia 
stimulis  agitata),  vel  a  causa  necessaria  (ut  a  tempestate),  nisi  usum 
rationis  voventi  ademerit;  quia  haec  vota  sunt  simpliciter  volun- 
taria.  Item,  si  metus  ex  levi  causa  enascitur,  quia  metus  levis  non 
censetur  in  actum  infiuere  efficaciter,  sed  potius  est  occasio  quam 
causa  voti.  Ita  communiter  cum  Sdnchez,  Azor,  Salm.  Et  S.  Alphon- 
sus  hoc  hahet  probabitius,  1.  c,  n.  197. 

Probabitis  tamen  sententia  est  ea  quae  docet  omne  votum  emis- 
sum  ob  metum  etiam  tevem  ratione  habita  personae,  sed  tamen  in- 
justum,  quique  fuerit  causa  vovendi,  esse  invalidum,  saltem  in  foro 
conscientiae.  Nam  Deus  sibi  acceptum  habere  tanquam  donum 
gratuitum  non  potest  quod  est  injuste  extortum.  CastropalaOj  n.  15, 
d.  1,  p.  1;  Sudrez,  Busemb.,  Sdnchez,  1.  c,  et  alii. 

258.  Divisio.  —  Votum  esse  potest: 

1.®  Solemne  vel  simptex,  prout  vim  habet  voventem  inhabilem 
reddendi  ad  actus  voto  contrarios  (si  materia  sit  capax  hujus  inha- 
bilitatis),  aut  talem  vim  non  habet,  sed  reddit  tantum  itticitos  hu- 
jusmodi  actus.  Cfr.  can.  579,  et  vot.  1,  nn.  780-786,  et  878. 

2.^  Pubticum  aut  privatum,  prout  nomine  Ecclesiae  a  legitimo 
Superiore  ecclesiastico  acceptatur,  aut  non  (can.  1308,  §  1).  —  Sic 
publica  sunt  vota  emissa  in  professione  religiosa,  etiam  simplici, 
non  modo  quae  in  religione  stricte  dicta  emittitur,  sed  etiam  in 

religiosa  congregatione  quae  a  solo  Episcopd  sit  approbata;  item 
votum  adnexum  ordini  sacro,  etc.  Privata  vero  sunt  vota  devotio- 
niSy  quae  a  novitiis  aliquando  fiunt,  item  vota  quae  vel  in  piis  so- 
dalitatibuSj  vel  libere  a  personis  saecularibus  nuncupantur,  etc. 

N.  B.  Publicum  est  solemney  si  ab  Ecclesia  uti  tale  fuerit  agni- 
tum,  secus  simplex  {Ibid,^  §  2). 

3.^  Personale  vel  reale,  aut  mixtum^  prout  actio  vel  omissio 
voventis  promittitur,  autres  aliqua  a  voventis  actione  separabilis, 
aut  aliquid  quod  naturam  utriusque  participet  (Ibid.,  §  4). 

4.°  Temporarium  vel  perpetuum ,  prout  ad  certum  tempus  tan- 
tum,  aut  per  totam  vitam  servandum  promittitur. 

5.°  Votum  reservatum  dicitur  illud  cujus  dispensationem  sola 
Sedes  Apostolica  concedere  potest  {Ibid.,  §  3). 

N.  B.  Omne  votum  solemne  semper  est  publicum,  atnon  contra; 
item  omne  votum  solemne  perpetuum  est,  non  autem  viceversa. 

259.  —  Vota  privata  quae  R.  Pontifici  reservantur  sunt  haec 
duo  tantummodo:  votum  perfectae  ac  perpetuae  castitatis  et  votum 
ingrediendi  in  religionem  votorum  solemnium,  cum  emissa  sunt 
absolute  et  post  completum  duodevicesimum  aetatis  annum  {can. 
1309).  His  antea  addebantur  vota  peregrinandi  Romam,  Hieroso- 
lyma  et  ad  S.  Jacobum  Compostellanum. 


ARTICULUS  n 

DE   OBLIGATIONE   VOTI 

260.  Quem  obliget.  —  I.  Votum  non  obligat  ratione  sui  nisi 
emittentem  {can.  1310,  §  1).  Ratio  est,  quia  votum  est  onus  perso- 
nale  sponte  susceptum,  nec  potest  aliquis  promittere  rem  autactio- 
nem  alienam. 

II.  Verumtamen  voti  realis  obligatio  transit  ad  heredes,  item 
obligatio  voti  mixti  pro  parte  qua  reale  est  (Cfr.  can.  1310,  §  2). 

261.  Quemadmodum  obliget.  — I.  Votum  obligatper  se,  sicut 
lex  vel  praeceptum  Ecclesiae;  ac  proinde  graviter  in  materia  gra- 
vi,  leviter  in  levi;  votum  est  enim  quasi  lex  privata,  a  quovis  sibi- 
metipsi  imposita. 

II.  Votum  obligat  secundum  voventis  intentionem,  si  ille  obli- 
gationis  quantitatem  in  actu  vovendi  determinat,  ita  ut  sub  levi 
tantum  in  materia  quantumvis  gravi  se  ligare  possit.  —  Ratio  est, 
quia  sicut  legislator  vel  Superior  potest  in  materia  gravi  sub  ievl 
tantum  obligare,  ita  etiam  qui  vovet  de  re  gravi,  levem  tantum 
obligationem  sibi  imponere  potest.  Non  tamen  vicissim  graviter  in 
re  levi  potest  se  obligare,  quia  materia  levis  non  est  capax  gravis 
obligationis.  Ita  communiter  auctores,  et  S.  Alph.,  lib.  3,  nn.  211  et 
213. 

ARTICULUS  III 

DE  CESSATIONE  VOTI   ET   PRAESERTIM  DE  IRRITATIONE  ET  SUSPENSIONE 

262.— Obligatio  voti  cessare  potest: 

1.°  Causis  intrinsecis,  scil.:  a)  lapsu  temporis  ad  finiendam 
obligationem  appositi  (ut  si  quis  emittit  votum  castitatis  triennale, 
triennio  elapso  cessat),  6)  mutatione  substantiali  materiae  pro- 
missae,  c)  deflciente  condicione  a  qua  votum  pendet,  aut  ejusdem 
causa  finali  (can.  1311). 

2.°  Causis  extrinsecis,  scil.  irritatione,  suspensione,  dispensa- 
tione,  commutatione  (Ibid.). 

263.  Definitio.  — Irritatio  voti  est  ejus  abrogatio  facta  ab  illo, 
cujus  potestati  subest  voluntas  voventis. 

Suspensio  voti  est  ejus  intermissio  in  obligando,  imposita  ab 
illo  cujus  potestati  subest  materia  voti.  Irritatio  votum  reddit 
nullum  in  perpetuum,  suspensio  ad  tempus. 

Irritatio  dici  antea  solebat  irritatio  directay  suspensio  irritatio 
indirecta. 

264.  Principia.  —  I.  Qui  potestatem  dominativam  in  volunta- 
tem  voventis  legitime  exercet,  potest  ejus  vota  (privata)  valide  et, 
ex  justa  causa,  etiam  licite  irrita  reddere,  ita  ut  nullo  in  casu  obli- 
gatio  postea  reviviscat  (can.  1312,  §  1). 

Quare  vota  privata  religiosorum  utriuslibet  sexus,  irritare  pos- 
sunt:  1.°  Sumraus  Pontifex  tanquam  supremus  omnium  regula- 
rium  Moderator;  2.°  Superiores  Ordinis  vel  domus,  etiam  Abba- 
tissa;  3.^  Episcopus  proprius,  si  Institutum  ab  ejus  jurisdictione 
non  est  exemptum.  S.  Alph.,  l.  3,  n.  227. 

II.  Vota  ante  professionem  religiosam  emissa  suspenduntur 
(ipsojure)  toto  tempore  quo  vovens  in  religione  permanserit  (can. 
1315).  Si  quis  religionem  postea  derelinquat,  praedicta  vota  revi- 
viscunt,  nisi  legitime  dispensata  sint. 

III.  Qui  hujusmodi  potestatem  non  quidem  in  voluntatem  vo- 
ventis,  sed  in  voti  materiam  habet,  potest  voti  obligationem  tamdiu 
suspendere,  quamdiu  voti  adimplementum  sibi  praejudicium  affe- 
rat  (can.  1312,  §  2). 

Hinc  1.°  M.arit\is  suspendere  potest  vota  uxoris  quae  juri  conju- 
gali,  filiorum  educationi,  vel  domus  gubernationi  praejudicent. 

2.°  Uxor  potest  vota  mariti  suspendere  quae  matrimonii  jura 
laedant,  ut  votum  castitatis,  longae  peregrinationis,  induendi  ha- 
bitum  eremitae,  etc. 

3.°  Herus  potest  suspendere  vota  famulorum,  quae  obsequium 
debitum  impediunt  vel  minuunt,utvotum  quotidie  Missam  audien- 
di.  S.  Alph.,  n.  241  et  seq. 

265.     Potestne  omnia  vota  uxoris  maritus  irritare? 

Resp.  Controvertitur.  Alii  negant,  et  dicunt  maritum  posse  tan- 
tum  ea  vota  swspendere  quae  juribus  suis  obstant;  in  aliis  enim 
uxor  non  est  subjecta.  Ita  Voit,  n.  600;  Laymann,  etc.  —  Melius 
tamen  alii  cum  5.  Thom.,  2,  2,  q.  88,  art.  8,  ad  3;  ^*.  Alph.,  n.  234; 
Ball.-P.,  vol.  2,  n.  675;  Aertnys,  l.  3,  n.  101;  De  Varceno,  tr.  9,  c.  1, 
art.  2,  §  8,  et  pluribus  aliis,  marito  jus  tribuunt  irritandi  vota  ia 
matrimonio  emissa. 

266.  Patria  potestas  irritandi  vota.  —  Patrem  posse  vota  filio- 
rum  impuberum  irritare  doctrina  communis  est.  Vide  n.  264,  I, 
necnon  Decr.  Gratiani,  c.  Puella,  causa  20,  c.  2.  Praeterea  1.°,  cum 
Codicesciviles  recentiores  exercitium  patriae  potestatis  inter  filios 
puberes  et  impuberes  non  distinguant,  probabile  saltem  videtur 
posse  patrem  omnia  vota  irritare  filiorum  etiam  puberum,  dum- 
modo  sint  sub  patria  potestate. 

2.°  Cum  iidem  Codices,  patre  deficiente,  matri  patriam  pote- 
statem  tribuant  (C.  C.  hisp.-ph.,  a.  154;  lusit.,  139;  aeq.,  234,  258; 
arg.,  299  (265);  boliv..  189  y  191  reform.  por  el  1.°  y  2.°  de  la  Ley 
de  28  de  octubre  de  1890;  bras.,  380;  col.,  a.  63  de  la  Ley  153  de 
1887;  cost.,  129,  130;  guat.,  a.  290;  mexic,  366,  364;  per.,  285; 
Salv.,  287;  ur.,  233;  ven.,  236,  237),  eandem  irritationem  mater 
perficere  potest  toto  illo  tempore  quo  ei  patria  potestas  competit. 
U Annibale,  3,  n.  206;  Buccer.,  Inst.  Mor.,  vol.  1,  nn.  607,  608.  — 
Vide  Gury-Ferreres,  Casus,  n.  326. 

Poterunt  etiam  irritari  a  tutore.  Cfr.  ^S.  Alph.,  1.  c,  nn.  229,  230. 


ARTICULUS  IV 

DE    DISPENSATIONE   VOTORUM 

267.  Notio.  —  Dispensatio  voti  est  absoluta  ejus  condonatio  no- 
mine  Dei  a  Superiore  legitimo  facta. 

268.  Principia.  —  I.  Ecclesia  habet  veram  potestatem  dispen- 
sandi  in  votis,  ut  in  juramentis.  —  Constat  ex  verbis  Christi,  Matth., 
XVI,  19:  Quodcumque  solveris,  etc;  —  et  ex  more  constanti  Ecclesiae. 
—  Communis  sententia.  Cfr.  Wernz,  Jus  decretal.,  3,  n.  584. 

II.  Soli  praelati,  quibus  jurisdictio  in  foro  externo  data  est, 
a  votis  dispensare  possunt;  quia  haec  potestas  ad  externam  Eccle- 
siae  gubernationem  pertinet,  sicut  potestas  ferendi  leges  et  cen- 
suras. 

269.  Qui  singulatim  hanc  potestatem  exerceant.  —  Vota  non 
reservata  possunt  ex  justa  causa  dispensare  (dummodo  dispensa- 
tio  non  laedat  jus  aliis  quaesitum):  a)  loci  Ordinarius  quod  attinet 
ad  omnes  suos  subditos  atque  etiam  peregrinos;  (can.  1313,  1.°);  b) 
Superiores  religionis  clericalis  exemptae  quoad  suos  subditos  etiam 

novitios  necnon  quoscumque  alios  in  domo  diu  noctuque  com- 
morantes  causa  famulatus,  educationis,  hospitii  aut  infirmae  vale- 
tudinis  (caw.  1313, 2.°,  et  514,  §  1);  c)  ii  quibus  ab  Apostolica  Sede 
delegata  est  dispensandi  potestas  {can.  1313,  3.°). 

III.  Quae  causa  requiratur.  —  Ad  dispensationis  validitatem 
semper  justa  causa  requiritur  (Cfr.  can.  1313). 

Nam  cum  vota  flant  Deo,  homo  non  potest  ab  iis  dispensare, 
nisi  tanquam  merus  delegatus;  hic  autem,  ut  in  tractatu  de  legibus 
dictum  est,  nequit  valide  sine  justa  causa  dispensare.  Cfr.  vol.  1, 
n.  194.  Ita  communiter.S,  Alph.,  lib.  3,  n.  250. 

Causa  justa  esse  potest  bonum  Ecclesiae,  societatis,  familiae, 
illiusque  qui  se  voto  obstrinxit,  si  v.  gr.  propter  illud  scrupulis 
gravibusve  tentationibus  exagitatur,  si  magnam  in  voto  adimplen- 
do  diffl-cultatem  experitur,  si  actus  vovendi  non  fuit  perfecte  deli- 
beratus,  etc.  S.  Alph.y  n.  252.  Cfr.  Ferreres,  Comp.  Theol.  mor.,  vol. 
1,  n.  417  seq. 


ARTICULUS  V 

DE   COMMUTATIONE   VOTORUM 

270.  Notio.  —  Commutatio  voti  est  substitutio  alicujus  operis 
loco  promissi.  Fieri  potest  tripliciter:  in  bonum  melius,  in  aequa- 
le,  in  minus. 

271.  Quis  possit  commutare.  — Opus  voto  non  reservato  pro- 
missum  potest  in  melius  vel  in  aequale  bonum  ah  ipso  vovente  com- 
mutari;  in  minus  vero  bonum  ab  illo  cui  potestas  est  dispensandi 
{can.  1314),  secundum  ea  quae  n.  269,  III,  dicta  sunt. 

Unde  quicumque  potest,  etiam  per  meram  delegationem,  a  vo- 
tis  dispensare,  eo  ipso  commutare  potest;  qui  enim  magis  potest, 
potest  etiam  minus  in  eodem  genere.  —  Non  autem  vice  versa; 
quia  potestas  major  in  minore  non  continetur.  S.  Alph.,  n.  246. 

Opus  melius  illud  censetur  quod  ad  majorem  voventis  spiritua- 
lem  utilitatem  majusque  Dei  obsequium  conducit. 


CAPUT  II 

DE    JUREJURANDO 

272.    Notio.  —  Jusjurandum  est  invocatio  Nominis  divini  in 
testem  veritatis  {can.  1316,  §  1). 

Jusjurandum  quod  sacri  canones  exigunt,  per  procuratorem 

Instit.  canon. — Tom.  II  r* 

praestari  valide  nequit  (Ibid.,  §  2),  sed  personaliter  praestandum 
est. 

273.     Divisio.  —  Jusjurandum  potest  esse: 

1.°  Assertorium  vel  promissorium,  prout  veritas  tantum  asseri- 
tur,  aut  promissio  seu  pactum  per  ipsum  juramentum  confirmatur. 

2.°  Solemne  vel  simplex,  prout  flt  forma  jure  requisita,  et 
eonsuetis  caeremoniis,  aut  iis  seclusis. 

3.°  Explicitum  vel  implicitum,  prout  Deus  expresse  in  testem 
invocatur,  aut  adhibentur  in  testimonium  creaturae  in  quibus  at- 
tributa  divina  specialiter  relucent. 

Juramentum  imprecatorium  iliud  est  quo  Deus  invocatur  simul 
in  testem  et  in  perjurii  vindicem. 


ARTICULUS  I 

DE   JURTSJURANDI    CONDITIOXIBUS 

274.  Gonditiones  essentiales.  —  Duo  ad  juramentum  requi- 
runtur:  1.°  intentio  jurancli,  saltem  virtualis;  quia  sine  hac  inten- 
tione  non  potest  exsistere  juramentum  formale;  2.°  formula  jura- 
toria,  sive  invocando  Deum  explicite,  sive  implicite  per  creaturas: 
quia  cum  Deus  invocetur  ut  testis,  necesse  est  uthoc  in  juramento 
exprimatur.  ^S'.  Alph.,  n.  134. 

275.  Quae  ut  sit  licitum  requirantur.  —  Jusjurandum  prae- 
stari  nequit,  nisi  in  veritate,  in  judicio  et  injustitia  (can.  1316,  §  1). 

I.  Itaque  requiritur  veritas,  id  est  conformitas  assertionis  cum 
intentione  et  cogitatione  jurantis.  Omne  igitur  mendacium,  non 
vero  omnis  error  excluditur.  In  juramento  assertorio  veritas  fa~ 
ctum  ipsum  respicit,  in  promissorio  intentionem. 

Notandum  est  in  juramento  promissorio  includi  etiam  asser- 
torium,  quia  Deus  invocatur  ut  testis  pmesew^is  intentionis  adim- 
plendi  promissa;  jurans  autem  ex  virtute  religionis  stare  debet 
hac  promissione  facta  coram  Deo,  ut  teste  summa  auctoritate 
praedito  (1). 

II.  Reqnir itur  judicium,  id  est,  ut  cum  discretione,  prudentia, 
consideratione  ac  reverentia,  nec  sine  necessitate  aut  gravi  causa 
flat. 

III.  Justitia,  id  est,  ut  juramentum  sit  de  re  justa,  licita  et  ho- 
nesta.  Sic  contra  justitiam  juraret,  qui  juraniento  promissorio  se 
obligaret  ad  damnum  proximo  injuste  inferendum,  vel  ad  quid- 
piam  aliud  prohibitum.  S.  Alph.,  n.  144. 


(1)  Aliquis  tamen  posset  jurare  solum  de  proposito  vel  intentione  praesenti,  v.  gr., 
«juro  mihi  esse  nunc  voluntatem  proximo  mense  Romam  eundi -;  tunc  autem  sine  perju- 
rio  hoc  propositum  posset  infringi.  Laymann,  lib.  4,  tr.  3,  cap.  4,  n.  4. 

276.  —  a)  Ut  jusjurandum  licitum  sit,  satis  est  quaecumque 
honesta  causa  alicujus  momenti,  ut  familiae  pacem  confirmare, 
contractus  reddere  securiores,  etc.  S.  Alph.,  Hom.  Apost.,  n.  14. 

h)  Sed  non  sufflcit  mera  veritatis  probahilitas;  requiritur  ali- 
qua  certitudo  moralis. 


ARTICULUS  II 

DE    OBLIGATIONE  JURISJURANDI    PROMISSORII 

277.  Principia.— I.  Qui  libere  jurat  se  aliquid  facturum,  pecu- 
liari  religionis  obligatione  tenetur  implendi  quod  tali  jurejurando 
firmaverit  {can.  1317,  §  1).  Unde  omne  juramentum  promissorium 
de  re  licita  et  honesta,  praeter  obligationem  justitiae  aut  fidelita- 
tis  quae  ex  simplici  promissione  oritur,  obligationem  quoque  re- 
ligionis  inducit,  i.  e.  obligationem  ex  reverentia  erga  Deum  im- 
plendi  promissa  {Sudrez,  l.  3,  c.  16,  n.  10  seq.).  Unde  homines  «san- 
cto  quodam  timore  Dei,  vindicis  veritatis,  a  violanda  promissione 
deterrentur»  {WernZj  3,  n.  144).  —  Ratio  est,  quia  promissio  per 
se  jam  obligat,  testimonio  autem  divino  invocato  confirmatur  et 
corroboratur. 

II.  Obligatio  juramenti  promissorii  sequitur  naturam  et  con- 
ditiones  actus  cui  adjicitur  {can.  1318,  §  1).  Quod  si  adjiciatur 
actui  directe  vergenti  in  damnum  aliorum  aut  in  praejudicium 
boni  publici  vel  salutis  aeternae,  nullam  parit  obligationem  {Ibid.y 
§2). 

Ratio  primi  est,  quia  juramentum  naturam  actus  minime  immu- 
tat,  sed  ei  solam  religionis  obligationem  addit,  et  proinde  easdem 
condiciones  et  limitationes  habere  debet.  Ratio  secundi  est,  quia 
juramentum,  utpote  religionis  actus,  non  potest  esse  vinculum 
iniquitatis.  Neque  hujusmodi  juramenta  reviviscunt,  etiamsi  res 
esse  illicita  postea  desinat,  ex  juris  antiqui  reg.  18,  in  VI:  Non  fir- 
matur  tractu  temporiSy  quod  de  jure  ab  initio  non  subsistit. 

III.  Obligatio  juramenti  est  interpretanda  a)  stricte  secundum 
jus  et  secundum  jurantis  intentionem,  b)  aut,  si  hic  dolo  agat,  se- 
cundum  intentionem  illius  cui  juratur  {can.  1321).  Ratio  primi  est, 
quia  jurans  censetur  se  voluisse  obligare  quam  minime  potuit; 
ratio  secundi,  quia  suus  dolus  vel  fraus  nemini  prodesse  debet. 

IV.  Obligatio  juramenti  interpretanda  insuper  est  juxta  con- 
diciones  tacitas  in  eo  inclusas  seu  subintellectas,  quae  sunt:  1.°  si 
potuero  sine  gravi  damno;  2.^  si  res  non  erit  notabiliter  mutata; 
3.°  si  jura  aut  voluntas  superioris  non  obstiterint;  4.^  si  alter  fidem 
reciprocam  servaverit;  5.°  nisi  alter  de  jure  suo  cesserit.  5.  Alph.y 
lib.  3,  n.  180. 

278. — Quaesita:  1.""^  Ohligatne  jusjurandum  promissorium  cum 
errore  aut  dolo  emissum? 

Resp.  Neg.j  si  error  aut  dolus  versatur  super  rei  substantia; 
secus  vero,  si  adjuncta  ejus  accidentalia  tantum  afficiat;  quia  con- 
tractus  simplex  invalidus  foret  in  priore  casu,  non  autem  in  poste- 
riore,  ubi  solum  esset  rescindibilis  {can.  103,  §  2).  5*.  Alph.,  n.  175. 

2.""i  Ohligatne  jusjiirandum  promissorium  per  vim  aut  metu 
gravi  extortum? 

Resp.  Affirm.,  sed  a  Superiore  ecclesiastico  relaxari  potest  {can. 
1317,  §  2). 

3.u"i  Servandumne  est  jusjurandum-  quo  bonum  privatum  aut 
favor  a  lege  concessus  remmtiatur? 

Resp.  Affirm.,  dummodo  nee  vi  nec  dolo  praestitum  sit,  nec 
aliunde  vergat  in  dispendium  salutis  aeternae  {Ibid.,  §  3). 

4.""i     Quomodo  cessat  obligatio  jurisjurandi? 

Cessat  a)  Si  remittitur  ab  eo  in  cujus  commodum  jusjurandum 
emissum  fuerat;  6)  si  res  jurata  substantialiter  mutata  est  vel,  ad- 
junctis  mutatis,  fit  aut  mala  aut  omnino  indifferens,  aut  denique 
est  majoris  boni  impediens;  c)  si  deficit  causa  finalis  aut  condicio 
qua  jusjurandum  forte  factum  est;  d)  irritatione,  dispensatione  aut 
commutatione,  ut  de  voto  dictum  est,  n.  262  seq.  {can.  1319). 

S.uni     Quinam  possunt  jusjurandum  irritare,  dispensare,  etc? 

Resp.  Qui  votum  irritare,  dispensare,  commutare  possunt  (Vide 
nn.  263-270),  eandem  potestatem  eademque  ratione  habent  circa 
jusjurandum  promissorium;  sed  si  jurisjurandi  dispensatio  vergat 
in  praejudicium  aliorum  qui  obligationem  remittere  recusent,  una 
Apostolica  Sedes  potest  jusjurandum  dispensare  prop^er  necessita- 
tem  aut  utilitatem  Ecclesiae  {can.  1320),  cum  bonum  particulare 
sit  communi  Ecclesiae  postponendum.  , 

279.  —  N.  B.  Qui  rem  pravam  juravit,  nunquam  obligatur  jure- 
jurando;  immo  dupliciter  peccat,  si  juramentum  adimplet:  et  con- 
tra  virtutem  religionis  et  contra  eam  virtutem  cui  materia  jurisju- 
randi  opponitur.  5.  Alph.,  n.  176. 


PARS  IV 

De  magisterio  ecclesiastico 

Cfr.  nn.  26  et  27. 

TITULUS  PRAEVIUS 
De  Ecclesiae  magisterlo  in  rebus  fidei 

280.  I.  Fidei  depositum  Ecclesiae  concreditum.  —  Christus 
Dominus  fidei  depositum  Ecclesiae  concredidit,  ut  ipsa,  Spiritu 
Sancto  jugiter  assistente,  doctrinam  revelatam  sancte  custodiret 
et  fldeliter  exponeret  {can.  1322,  §  1). 

II.  Ecclesia  in  suo  magisterio  est  independens.  —  Ecclesiae, 
independenter  a  qualibet  civili  potestate,  jus  est  et  offlcium  gentes 
omnes  evangelicam  doctrinam  docendi  (Ibid.,  §  2). 

Christus  Dominus  munus  Ecclesiae  commisit  ab  omni  humana 
auctoritate  independens  Evangelii  praedicandi  omniumque  popu- 
lorum  ac  gentium  caelesti  ipsius  doctrina  docendarum,  cum  sic 
est  Apostolos  allocutus:  Data  est  mihi  omnis  potestas  in  caelo  et  in 
terra.  Euntes  ergo  docete  omnes  gentes,  baptizantes  eos  in  nomine 
Patris  et  Filii  et  Spiritus  Sancti,  docentes  eos  servare  omnia  quae- 
ciimque  mandavi  vobis.  Et  ecce  ego  vobiscum  sum  omnibus  diebus 
usque  ad  consummationem  saeculi  (Matth.  xxviii,  18-20).  Euntes 
in  mundum  universum  praedicate  Evangelium  omni  creaturae.  Qui 
credideritf  et  baptizatus  fuerit,  salvus  erit;  qui  vero  non  crediderity 
condemnabitur  (Marc.  xvi,  15-16).  Vide  vol.  1,  n.  44. 

CAPUT  I 

DE    OBLTGATIONE    UNIVERSALI    CATHOLICAM    FIDEM 

AMPLECTENDI 

281.  —  Evangelicam  doctrinam  rite  ediscere  veramque  Dei  Ec- 
clesiam  amplecti  omnes  divina  lege  tenentur  {can.  1322,  §  2).  Vide 
quae  numero  superiore  dicta  sunt,  et  vol.  1,  nn.  29  seq.,  38  seg.,  46 
seq.,  51,  201. 

282.  Infideles  et  infidelitas.  —  Qui  habitum  fldei  per  baptis- 
mum  non  acceperunt,  dicuntur  infldeles. 

Infidelitas  igitur,  sensu  sumpta  generali,  est  carentia  fidei  in 
homine  non  baptizato. 

Infidelitas  triplex  est:  positiva,  negativa  et  privativa. 

1.^  Dicitur  infidelitas  positiva  seu  formalis  carentia  fidei  in 
eo  qui  illam  aperte  rejicit,  cum  jam  satis  ipsam  edoctus  est. 

2.^  Infidelitas  negativa  sive  materialis  est  carentia  fidei  in  eo 
qui  nunquam  de  vera  religione  certior  factus  est,  aut  si  quid  de  ea 
cognovit,  nullam  de  ea  curam  habendam  esse  fide  bona  existi- 
mavit. 

3.^  Infidelitas  privativa  dicitur  fidei  carentia  in  eo  qui  culpa- 
biliter  negligit,  data  occasione,  aliquam  ipsius  notitiam  acquirere^ 
cum  satis  noverit  obligationem  illius  examinandae,  etsi  non  statim 
amplectendae. 

283.  Peccatum  infidelitatis.  —  I.  Infidelitas  positiva  seu  for- 
malis  peccatum  est  gravissimum.  Ratio  est,  quia  secum  fert  gra- 
vem  injuriam  contemptumque  primae  veritatis,  i  e.,  auctoritatis 
Dei,  qui  nobis  credenda  revelat.  Culpa  infidelitatis  privativae  ma- 
jore  aut  minore  negligentia  in  vestiganda  veritate  dimetienda 
est.  Ut  haec  negligentia  gravis  sit,  requiritur  dubium  prudens  de 
errore  sectae  in  qua  vivitur. 

II.  Infidelitas  negativa  sive  pure  materialis  in  se  non  est  pec- 
catum,  sed  peccati  punitio.  Ratio  est,  quia  ibi  peccatum  esse  nequit 
ubi  ignorantia  invincibilis  est. 


CAPUT  II 

DE    OBLIGATIONE    CHRISTIANORUM    CREDENDI    RES    FIDEI 

284.  — I.  Fide  divina  et  catholica  ea  omnia  credenda  sunt  quae 
verbo  Dei  scripto  vel  tradito  continentur  et  ab  Ecclesia  sive  sole- 
mni  judicio  sive  ordinario  et  univeraali  magisterio  tanquam  divi- 
nitus  revelata  credenda  proponuntur  {can.  1323,  §  1). 

II.  Solemne  hujusmodi  judicium  pronuntiare  proprium  est 
tum  Oecumenici  Concilii,  tum  Romani  Pontificis  ex  cathedra  lo- 
quentis  (Ibid.,  §  2).  Vide  vol.  I,  nn.  388,  391,  438. 

III.  Declarata  seu  definita  dogmatice  res  nulla  intelligitur,  nisi 
id  manifeste  constiterit  (Ibid.,  §  3). 

285.  Fidei  notio  et  divisio.  — Fides  sensu  latiore  est  actus  in- 
tellectus  quo  assensum  praebemus  iis  quae  ab  aliquo  dicuntur, 
ejus  auctoritate  aut  veracitate  moti. 

Fides,  quatenus  est  virtus  theologica,  considerari  potest  ut  habi- 
tus  et  ut  actiis.  In  primo  casu  est  habitus  supernaturalis  et  infusus 
qui  mentem  inclinat  ut  firmiter  credat  vi  auctoritatis  divinae  veri- 
tates  divinitus  revelatas. 

Tanquam  actus,  de  quo  agitur  hoc  canone,  est  assensus  firmis- 
simus  quem  veritatibus  a  Deo  revelatis  adhibemus,  nixi  ipsius  Dei 
revelantis  auctoritate. 

286.  Fides  divina  et  fides  catholica.  —  Haec  fides  actualis  di- 
citur  divina  simpliciter,  si  credimus  id  quod  nobis  Deus  certo  re- 
velat,  sed  Ecclesia  nobis  credendum  non  proponit,  qualis  esset  re- 
velatio  particularis.  Dicitur  catholica,  si  id  credimus  quod  non  so- 
lum  Deus  revelavit,  sed  etiam  nobis  ab  Ecclesia  proponitur  ut 
tanquam  de  fide  credamus,  quaiia  sunt  judicia  seu  deflnitiones  de 
Christi  Domini  reali  praesentia  in  Eucharistia,  de  R.  Pontificis  in- 
fallibilitate. 

287.  Fides  explicita  et  implicita,  formata,  etc.  —  1.°  Relate 
ad  suum  objectum,  fides  explicita  est,  si  hoc  objectum  exprimitur 
crediturque  distincte;  implicitay  si  objectum  in  alio  tantum  inclu- 
sum  est.  Ita  cum  dicitur:  «Credo  in  SS.  Trinitatem»,  fit  actus  fidei 
explicitae  de  hoc  mysterio.  At  cum  dicitur:  «Credo  omnia  quae 
Ecclesia  docet  esse  credenda»,  fit  actus  fidei  implicitae  de  singulis 
dogmatis  revelatis. 

2°  Est  formata  seu  viva  et  inform^is  sive  mortua^  si  est  conjun- 
cta  cum  operibus  caritatis,  aut  contra. 

288.  Objectum  formale  fidei. — a)  Objectum  /*orma/e  fidei,  i.  e., 
ratio  qua  creditur,  est  auctoritas  Dei  sapientiae  et  veracitatis  infi- 
nitae,  qui  locutus  est. 

b)  Voluntate  Christi  Ecclesia  constituta  est  medium  sive  in- 
strumentum  necessarium  ac  tutum,  ut  fidelibus  proponantur  veri- 
tates  revelatae  quas  debent  credere;  ideoque  fides  catholica  inni- 
titur  etiam  secundario  in  auctoritate  Ecclesiae  inf  allibili,  quae  ne- 
que  falli  potest  neque  nos  fallere,  cum  fidei  articulos  nobis  pro- 
ponit. 

289.  IV.  Obligatio  se  subjiciendi  magisterio. — Satis  non 
est  haereticam  prantatem  devitare,  sed  oportet  illos  quoque  erro- 
res  diligenter  f ugere,  qui  ad illam  plus  minusve  accedunt  (can.  1324). 

Quid  sit  haeresis,  qui  haeretici,  dicitur  in  n.  293. 

Quare  omnes  debent  etiam  constitutiones  et  decreta  servare 
quibus  pravae  hujusmodi  opiniones  a  Sancta  Sede  proscriptae 
et  prohibitae  sunt  {can.  1324),  ut  Syllabus^  decretum  Lamen- 
tabili  sane,  etc. 

V.  Episcopi,  licet  singuli  vel  etiam  in  Conciliis  particularibus 
congregati  infallibilitate  docendi  non  polleant,  fidelium  tamen 
suis  curis  commissorum,  sub  auctoritate  Romani  Pontificis,  veri 
doctores  seu  magistri  sunt  (can.  1326). 

CAPUT  III 

DE    OBLIGATIONE    FIDEM    PROFITENDI 

290. — I.  Fideles  Christi  fidem  aperte  profiteri  tenentur  quoties 
eorum  silentium,  tergiversatio  aut  ratio  agendi  secumferrent  im- 
plicitam  fidei  negationem,  contemptum  religionis,  injuriam  Dei 
vel  scandalum  proximi  {can.  1325,  §  1). 

Ratio,  quia  ita  postulat  caritas  quam  in  Deum  atque  in  pro- 
ximum  profiteri  debemus.  S.  Thom.^  2,  2,  q.  3,  a.  2;  S.  Alph., 
n.  11. 

291.  —  Inde  colligitur  debere  nos  non  [modo  a)  fidei  veritates 
cum  assensu  interno  credere,  h)  nunquam  eas  ne  exterius  quidem 
negandoy  sed  c)  in  certis  adjunctis  debere  aperte  confiteri  etiam  cum 
vitae  periculo. 

Est  igitur  de  actu  externo  praeceptum  duplex: 

Alterum  negativum,  quod  veram  fidem  negare  vetat;  nam  fidem  negare 
idem  est  ac  Deum  negare.  Quare  Christus  apud  S.  Matth.,  10,  33:  Qui  ne- 
gaverit  me,  inquit,  coram  hominibus,  negabo  et  ego  eum  coram  Patre  meo, 
qui  in  caelis  est. 

Alterum  praeceptum  affirmativum  est  et  cogit  aliquando  ut  publice  fidei 
testimonium  etiam  cum  capitis  periculo  praebeatur.  Nam  divinus  honor 
nonnunquam  exigit  ut  Christifideles  fidei  confessioni  vitam  postponant. 
Eruitur  hoc  ex  verbis  ipsius  Christi  apud  S.  Matth.,  X,  32:  Omnis  qui  con- 
fitebitur  me  coram  hominibus,  confitebor  et  ego  eum  coram  Patre  meo,  qui 
in  caelis  est.  Et  apud  S.  Luc,  IX,  26:  Qui  me  erubuerit  et  meos  sermones, 
hunc  Filius  hominis  erubescet,  cum  venerit  in  majestate  sua. 

292.  —  II.  Nunquam  licet  fidem  simulare  falsam;  hoc  enim 
perinde  esset  ac  veram  negare,  quod  malum  est  intrinsece.  Aperte 
constat  ex  Christi  verbis  modo  allatis. 

III.  Licet  ex  gravi  causa  dissimulare  seu  occultare  fidem  ve- 
ram,  secluso  scandali  periculo.  Ratio  est,  quia  non  semper  urget 
praeceptum  fidei  confitendae.  S.  Alph.,  nn.  10,  12;  et  alii  commu- 
niter. 

IV.  Per  se  non  licet  interrogato  a  potestate  publica  tacere 
vel  uti  verbis  ambiguis;  nisi  forte  in  casu  in  quo  taciturnitas  pro 
confessione  fidei  habeatur  a  praesentibus  (Lehmk.,  1,  293),  aut  nisi 
lex  aperte  statuat  nulli  potestati  publicae  licere,  ut  se  in  civium 
conscientiam  ingerat.  Genicot^  1,  n.  197. 

At  potest,  cum  nullum  est  praesentibus  scandalum  neque  ulla  fidei  ne- 
gatio  apparet  aut  formido  aut  verecundia;  tunc  enim  nulia  fidei  confitendae 
adest  obligatio.  S.  Alph.,  ibid.  Vide  Ferreres,  Comp.  Theoi.  mor.,  voL  1, 
nn.  266,  273. 

CAPUT  IV 

DE    HAERESI  ET  HAERETICIS,    APOSTATIS    ET    SCHISMATICIS 

293.  Definitiones.  —  I.  Haeresis  proprie  dicta  est  volunta- 
rius  error  et  pertinax  contra  aliquam  fidei  veritatem  ab  Ecclesia 
propositam,  in  eo  qui  fidem  recepit.  Lato  sensu  est  error,  etiam 
involuntarius,  contra  aliquam  fidei  veritatem. 

II.  Haereticus  est  qui  post  susceptum  baptismum  nomen  reti- 
nens  christianum,  pertinaciter  aliquam  ex  veritatibus  fide  divina  et 
catholica  credendis  denegat  aut  de  ea  dubitat.  Apostata,  qui  post 
susceptum  baptismum  a  fide  christiana  totaliter  recedit.  Schisma- 
ticus,  qui  post  susceptum  baptismum  subesse  renuit  Summo  Pon- 
tiflci  aut  cum  membris  Ecclesiae  eisubjectis  communicare  recusat 
{can.  1325,  §  2). 

294.  Divisio.  —  Distinguitur  haeresis: 

1.°  Formalis,  quae  est  haeresis  proprie  seu  stricto  sensu  dicta; 
et  materialis,  qua  quis  adhaeret  errori  sine  pertinacia. 

2.°  Interna  vel  externa  seu  manifestata  aut  pure  externay  prout 
interne  aut  externe  tantum,  aut  utroque  modo  habetur,  quo  in  casu 
mixta  appellari  solet. 

3.°     Occulta  et  notoria,  prout  nemini  aut  paucis  tantum,  vel     / 
multis  nota  est.  ' 

Apostasia.  —  Ad  haeresim  refertur  apostasia,  quae  est  totalis 
defectio  a  fide  christiana,  quam  quis  antea  professus  est.  Sensu 
minus  stricto  vocatur  etiam  apostasia,  defectio  a  fide  catholicay 
cum  transitur  ad  sectam  haereticam.  Peccatum  apostasiae  specie 
non  differt  a  peccato  infidelitatis  vel  haeresis.  De  ea  igitur,  sicut 
de  haeresi  formali,  statuendum: 

295.  —  l.u"i  Haeresis  formalis  est  semper  gravissimum  peccatum, 
sicut  ipsa  infidelitas. — Ratio  est:  1.°  Quia  virtus  fidei,  utpote  theo- 
logica,  est  una  ex  praecipuis  virtutibus,  et  proinde  peccatum  ipsi 
directe  oppositum  est  ex  gravissimis.  2.°  Fides  est  fundamentum 
justitiae,  sine  qua  impossihile  est  placere  Deo  (Hebr.,  xi,  6);  ergo 
haeresis,  expellendo  fidem,  privat  hominem  omni  justitia.  3.°  Quia 
haeresis  est  contemptus  auctoritatis  Dei  revelantis;  est  ergo  dire- 
cte  et  immediate  contra  Deum. 

2.um  Haeresis  pure  materialis  vacat  omni  culpa.  —  Ratio  patet 
ex  ejus  definitione:  supponitur  enim  quispiam  hic  et  nunc  errare 
ex  ignorantia  invincibili  veritatis;  peccatum  autem  cum  tali  igno- 
rantia  fieri  nullo  modo  potest.  Ergo,  etc.  Cfr.  Ferreres,  Comp.  Theol. 
mor.,  vol.  1,  n.  283  seq. 

Habendus  est  haereticus  materialis  tantummodo:  1.°  Qui  paratus  est  se 
submittere  judicio  Ecclesiae,  cum  errorem  agnoverit.  2.°  Qui  de  vera  fide 
nihii  cognovit,  neque  unquam  de  suae  religionis  existimata  veritate  dubita- 
vit.  3.°  Qui  dubitans,  cognoscendae  veritati,  quantum  potuit,  incubuit. 

Haereticus /or/7zo//s  reputandus  est:  1.°  Qui  dubitat,  nec  vult  uiterius 
inquirere.  2.°  Qui  malitiose  intellectum  a  motivis  auctoritatis  avertit,  ut 
suae  sectae  mordicus  adhaereat,  animo  ita  comparato  ut,  etiamsi  veritas 
menti  affulgeat,  statutum  habeat  in  falsa  secta  sua  perseverare.  Si  quis 
vero  ignorantiam  affectaret,  ne  se  auctoritati  Ecclesiae  opponeret,  etsi 
gravissime  contra  fidem  peccaret,  haereticus  formalis  non  esset,  quod  per- 
tinacia  careret  (Cfr.  Lugo.  De  fide,  disp.  30,  n.  197  seq.).  3.*^Qui,  cognita 
veritate,  adhuc  contradicit  Ecclesiae. 

296.  —  A^.  B.  Cavere  debent  catholici  ne  disputationes  vel  col- 
lationes,  publicas  praesertim,  cum  acatholicis  habeant,  sine  venia 
Sanctae  Sedis  aut,  si  casus  urgeat,  loci  Ordinarii  (can.   1325,  §  3). 

Hac  prohibitione  cavetur  ne  publice  verba  fiant  Ecclesiae  no- 
mine  ab  iis  qui  carent  scientia,  auctoritate,  peritia  et  prudentia, 
quibus  est  opus  ad  catholicam  doctrinam  exponendam  et  pro- 
pugnandam. 


TITULUS  XX 
De  divini  verbi  praedicatione  (i) 

297.  I.  Cui  est  commissa. — Munus  fidei  catholicae  praedi- 
candae  commissum  (a  Christo)  praecipue  est  Romano  Pontifici 
pro  universa  Ecclesia,  Episcopis  pro  suis  dioecesibus  (can.  1327, 
§  1).  Vide  dicta  n.  280. 

II.  Episcopo  jus  estet  officium  praedicandi. — Episcopi  a)  te- 
nentur  ofticio  praedicandi  per  se  ipsi  Evangelium,  nisi  legitimo 
prohibeantur  impedimento;  b)  et  insuper,  praeter  parochos,  de- 
bent  alios  quoque  viros  idoneos  in  auxilium  assumere  ad  hujus- 
modi  praedicationis  munus  salubriter  exsequendum  (Ibid.,  §  2). 

III.  Jus  Episcopi  ut  nullus  in  dioecesi  sine  ejus  facultate 
praedicet.  —  Nemini  ministerium  praedicationis  licet  exercere, 
nisi  a  legitimo  Superiore  munus  acceperit.  Hoc  autem  munus  ac- 
cipi  potest  vel  facultate  peculiariter  data,  vel  officio  collato  cui 
ex  sacris  canonibus  praedicandi  munus  inhaereat  (can.  1328),  ut 
est  officium  parochi,  oeconomi,  regentis,  etc. 


(1)  Super  hac  materia  gravissima  Benedictus  XV  Encyclicam  Humani  generis  Re- 
demptionem  edidit,  15  jun.  1917  {Acta,  vol.  9,  pag.  305-317),  S.  autem  C.  Cons.  Instructio- 
nem  sive  Xormam  ad  illius  exsecutionem,  28  jun.  ejusdem  anni  (Acta,  vol.,9,  pag.  328-334). 

CAPUTI 

DE    CATECHETICA    INSTITUTIONE 

298. — I.  Proprium  ac  gravissimum  officium,  pastorum  prae- 
sertim  animarum,  est  catecheticam  populi  christiani  institutionem 
curare  {can.  1329). 

Ex  Encyclica  Pii  X  Acerbo  nimis,  15  april.  1905,  parochi  omnesque  qui 
curam  habent  animarum  debebant  totum  annum,  diebus  dominicis  et  festis, 
millo  excepto,  catechismum  pueros  docere  per  horam  integram.  Hoc  qui- 
dem  praeceptum  in  Codice  non  reperitur,  sed  quoad  substantiam  videtur 
exsequendum,  saltem  si  ita  Episcopus  jubet,  ad  normam  can.  1336.  Vide 
n.  300,  2.° 

II.  Praeterea  debet  parochus:  a)  singulis  annis  statis  tempori- 
bus,  continenti  per  plures  dies  institutione,  pueros  ad  sacramenta 
poenitentiae  et  confirmationis  rite  suscipienda  praeparare;  6)  pecu- 
liari  omnino  studio,  praesertim,  si  nihil  obsit,  Quadragesimae 
tempore,  pueros  sic  instituere  ut  sancte  Sancta  primum  de  altari 
libent  {can.  1330);  c)  et  pueros  qui  primam  communionem  recenter 
receperint,  uberius  ac  perfectius  catechismo  excolere  (can.  1331). 

III.  Haec  vero  de  pueris.  Ad  adultos  quod  attinet,  debet  paro- 
chus  eis  catechismum  sermone  ad  eorum  captum  accommodato 
explicare;  hoc  autem  faciendum  a)  diebus  dominicis  aliisque  festis 
de  praecepto;  6)  hora  non  sibi  commodiore,  sed  suo  judicio  magis 
apta  ad  populi  frequentiam  {can.  1332). 

299.  —  Potestne  parochus  juhere  ut  a  suis  coadjutoribus  in  hoc 
officio  juvetur  sive  pro  pueris  sive  pro  adultis? 

Resp.  Potest;  immo,  si  legitime  sit  impeditus,  debet  operam 
adhibere  clericorum,  inparoeciae  territorio  degentium,  aut  etiam, 
si  necesse  sit,  piorum  laicorum,  potissimum  illorum  qui  in  pium 
sodalitium  doctrinae  christianae  aliudve  simile  in  paroecia  ere- 
ctum  adscripti  sint  (can.  1333,  §  1). 

Quin  etiam  presbyteri  aliique  clerici,  nullo  legitimo  impedi- 
mento  detenti,  proprio  parocho  in  hoc  sanctissimo  opere  adjuto- 
res  esse  debenl,  etiam  sub  poenis  ab  Ordinario  infligendis  (Ibid., 

300.  —  Quando  religiosi  tenentur  populo  catechismum  docere? 
Resp.  1.°  Cum,  Ordinarii  loci  judicio,  religiosorum  auxilium  ad 

catecheticam  populi  institutionem  sit  necessarium,  Superiores 
religiosi,  etiam  exempti,  ab  eodem  Ordinario  requisiti,  tenentur 
per  se  vel  per  suos  subditos  religiosos,  sine  tamen  regularis  disci- 

plinae  detrimento,  illam  populo  tradere,  praesertim  in  propriis 
ecclesiis  {can.  1334). 

2.^  Ordinarii  loci  est  omnia  in  sua  dioecesi  edicere  quae  ad 
populum  in  christiana  doctrina  instituendum  spectent;  et  etiam 
religiosi  exempti,  quoties  personas  non  exemptas  docent,  eadem 
servare  tenentur  {can.  1336). 

301.— iV.  B.  \°  Etiam  vicarii  coadjutores  parochorum  debent  pueris 
catechismum  tradere  (co/z.  476,  §  6,  et  1333,  §  2);  in  Hispania  etiam  bene- 
ficiarii  Coronae  Aragoniae  (1). 

2.^  Episcopus  jubere  potest  ceteros  clericos  catechismum  pueros  do- 
cere  {can.  128)  (2),  sacerdotes  praesertim  qui  celebrare  debent  in  ecclesiis 
tam  distantibus,  ut  paroeciani  non  sine  gravi  incommodo  possint  paroecia- 
lem  ecciesiam  adire  {can.  483,  1.").  Vide  vol.  I,  n.  774  (3). 

3.*^  Obligatio  christianae  doctrinae  tradendae  gravissima  est  (Synod. 
dioec.  VallisoL,  lih.  1,  ///.  5,  §  1,  /2.  6). 

Conc.  Plen.  Amer.  lat.,  n.  820,  III,  inter  peculiares  causas  privationis 
officii  et  beneficii  temerariam  omissionem  catecheticae  institutionis  nume- 
rat,  saltem  si  diebus  dominicis  aliisque  festivis  de  praecepto  per  majorem 
anni  partem  omittitur  etiam  post  legitimam  monitionem.  Idem  Pius  X  ad 
decennium  ad  Insulas  Philippinas  extendit  1  jan.  1910,  quod  etiam  Co- 
dex  affert  can.  2182-2185. 

4.*^  Munere  catechizandi  parochus  per  se  ipse  fungi  debet,  nisi  legitime 
impediatur.  Innoc.  XIII,  Const.  Apostolici  ministerii,  §  2;  Conc.  Prov.  Valli- 
sol.,  p.  6,  tit.  7,  §  3,  n.  1;  Wernz,  1.  c,  vol.  3,  n.  45.  Cfr.  Ferreres,  1.  c, 
n.  20  seq. 

5.°  Non  solum  parentes  aliique  qui  parentum  locum  tenent 
(ut ,  V.  gr.,  sunt  tutores),  sed  heri  quoque  ac  patroni  obligatione 
adstringuntur  curandi  ut  omnes  sibi  subjecti  vel  commendati  ca- 
techetica  institutione  erudiantur  {can.  1335). 


CAPUT  II 

DE    SACRIS    CONTIONIBUS 
ARTICULUS  I 

A   QUIBUS   ET    QUOMODO    CONTIONATORES    ELIGENDI 

302.    A  quo  facultas  contionandi  concedatur.  —  Tum  clericis 
e  clero  saeculari,  tum  religiosis  non  exemptis  facultatem  contio- 


(1)  Cfr.  Ferreres,  La  ensenanza  del  Catecismo,  comentario  canonico-moral  sobre  la 
Enciclica  Acerbo  nimis,  n.  15  seq. 

(2)  Bened.  XIV,  Const.  Etsi  minime,  2  febr.  1742,  §  6;  Conc.  Prov.   Vallisolet.,  p.  6, 
///.  7,  §  3,  n.  1;  Conc.  Prov.  Burg.,  p.  1,  tit.  6,  n.  5.  Cfr.  Ferreres,  1.  c,  n.  17  seq. 

(3)  Cfr.  Bened.  XIII,  in  Conc.  Rom.,  tit.  1,  c.  5;  Conc.  Manil.,  n.  855.  Cfr.  Ferreres,  1. 
c,  n.  17. 

nandi  pro  suo  territorio  solus  concedit  loci  Ordinarius  (can.  1337). 

303.  Religiosi  exempti. — I.  Quis  eam  concedat.  Si  contio 
vel  adiiortatio  habenda  sit  tantum  ad  religiosos  exemptos  aliosve 
de  quibus  in  can.  514,  §  1  (scil.  ad  illos  qui  in  domo  religiosa  diu 
noctuque  degunt  causa  famulatus  aut  educationis  aut  hospitii  aut 
infirmae  valetudinis),  facultatem  contionandi  in  religione  clerica- 
li  dat  eorum  Superior  secundum  constitutiones  (can.  1338,  §  1). 

II.  Cui  et  quomodo.  — a)  Superior  religiosus  potest  hanc  fa- 
cultatem  concedere  tum  religiosis  sive  suae  sive  alius  religionis, 
tum  clericis  saecularibus;  b)  dummodo  a  proprio  Ordinario  vel 
Superiore  sint  idonei  judicati  (Ibid.). 

III.  Quando  ab  Ordinario  loci  concedatur. —  Si  contio  haben- 
da  est  ad  alios,  diversos  ab  iis  de  quibus  in  §  1,  etiamsi  fiat  (in 
ecclesia  regularium  exemptorum,  vel)  ad  moniales  regularibus 
subjectas,  facultatem  impertit  Ordinarius  loci  in  quo  contio  flet 
(Ibid.,  §  2). 

Ergo  religiosi  quoque  exempti  ne  in  propriis  quidem  ecclesiis 
sine  Ordinarii  facultate  possunt  ad  populum  verba  facere. 

IV.  Facultas,  licentia,  consensus. — a)  Contionator  verba 
facturus  monialibus  exemptis,  sive  Ordinario  non  subjectis,  licen- 
tia  Superioris  regularis  praeterea  indiget  (Ibid). 

b)  Facultatem  vero  contionandi  apud  sodales  religionis  laica- 
lis,  quamvis  exemptae  (v.  c,  apud  Fratres  S.  Joannis  de  Deo),  dat 
loci  Ordinarius;  sed  contionator  nequit  facultate  uti  sine  Superio- 
ris  religiosi  assensu  (Ibid.y  §  3). 

304.  Negatio  et  renovatio  licentiae  religiosorum.  —  I.  Ordi- 
narii  locorum  religiosis  qui  a  proprio  Superiore  exhibeantur,  fa- 
cultatem  concionandi  sine  gravi  causa  non  possunt  licite  denegare 
(1339,  §  1). 

II.  Multo  minus  possunt  licite  revocare  concessam  (Ibid.), 
secundum  illud:  Turpius  ejicitury  quam  non  admittitur  hospes. 

III.  Gravior  etiam  causa  requiritur  ad  hanc  facultatem  una 
simul  universis  domus  religiosae  sacerdotibus  revocandam  (Ibid). 

At  patet  fieri  revocationem  posse  justis  de  causis. 

IV.  Contionatoribus  religiosis,  ut  facultate  recepta  uti  liceat, 
opus  est  praeterea  sui  Superioris  licentia  (Ibid.,  §  2). 


ARTICULUS  II 

DE  CONTIONATORUM  IDONEITATE 

305.  Praevia  conditio  ad  contionandi  facultatem.  —  I.  Gra- 
viter  onerata  eorum  conscientia,  loci  Ordinario  vel  Superiori  re- 
ligioso  non  est  liberum  facultatem  vel  licentiam  contionandi  cui- 

quam  concedere,  nisi  prius  constet  de  ejus  bonis  moribus  et  de 
sufficienti  doctrina  {can.  1340,  §  1). 

II.  Constare  autem  de  doctrina  communiter  debet  praevio 
examine.  Excipitur  sacerdos  cujus  doctrina  theologica  aliunde  eis 
nota  est,  ut  canone  877,  §  1  indicatur,  quod  attinet  ad  audiendas 
confessiones  (Ibid.). 

III.  Communis  igitur  ratio  cognoscendae  idoneitatis  ad  prae- 
dicationem,  in  scientia  potissimum  agendique  ratione,  est  experi- 
mentum  sive  examen  verbale  et  scriptum  coram  tribus  examina- 
toribus  subeundum,  ab  Ordinario  eligendis  inter  synodales  exa- 
minatores  vel  inter  alios  sacerdotes  etiam  extradioecesanos  aut 
cleri  regularis  {Instr.  S.  C.  Consist.,  n.  14)  (1). 

Ex  praecedenti  examine  Ordinarius  candidatum  debet  aptum 
declarare  ad  praedicationem  omnem  vel  tantum  ad  certum  prae- 
dicationis  genus,  perpetuo  vel  ad  tempus,  etc;  cui  licentiam  conce- 
dere  poterit  sicut  ad  confessiones  fieri  solet. 

306.  Facultas  concessa  revocanda.  —  Si,  concessa  facultate 
vel  licentia,  compererint  necessarias  dotes  in  contionatore  deside- 
rari,  debent  eam  revocare  (can.  1340,  §  2). 

In  diibio  de  doctrina,  debent  certis  argumentis  dubitationem 
excutere,  novo  etiam  examine,  si  opus  fuerit  (Ibid.). 

307.  Recursus  contra  revocationem. — Ob  revocatam  contio- 
nandi  facultatem  vel  licentiam,  datur  recursus,  sed  (solum  in  devo- 
lutivo)  non  in  suspensivo  {Ibid.,  §  3). 

a)  Contra  facultatem  ab  Ordinario  loci  revocatam  S.  Sedes 
adeunda  est;  b)  contra  facultatem  vel  licentiam  respective  revoca- 
tam  a  Superiore  religioso  adeundus  Superior  major  (Provincialis 
aut  Generalis,  etiam  S.  Religiosorum  Congregatio);  c)  sed  interea, 
in  utroque  casu,  revocationi  subjiciendum  et  a  praedicatione 
abstinendum  est. 


ARTICULUS  III 

QUIBUS  ET  QUA  RATIONE  VENIA  PETENDA 

308.— Sacerdotes  extradioecesani  sive  saeculares  sive  religiosi: 
1.°  ad  contionandum  non  possunt  invitari,  nisi  prius  licentia  ab 
Ordinario  loci  in  quo  contio  habenda  est,  obtenta;  2.^  hic  autem 
Ordinarius  licentiam  concedere  nequit  (2),  nisi  priusbonum  testi- 


(1)  Tam  is  qui  obligationem  facultatis  petendae  contemnendo,  sacerdotem  invitat 
ad  contionandum,  quam  is  qui  sciens  et  volens  hanc  obligationem  spernendo,  invitationi 
respondet,  puniendi  sunt  ad  Ordinarii  arbitrium  etiam  suspensione  a  divinis  {Ibid.,  n.S). 

(2)  Si  agitur  de  contionatore  extradioecesano,  licentia  scripto  danda  est,  loco  de- 
signato  et  genere  praedicationis. 

monium  super  contionatoris  doctrina,  pietate,  moribus  a  proprio 
ejusdem  Ordinario  habuerit;  quo  tamen  testimonio  opus  non  est, 
si  contionatoris  idoneitatem  aliunde  Ordinarius  compertam  ha- 
bet  (can.  1341,  §  1). 

Ordinarius  proprius  cum  testimonium  tradit,  graviter  onerata 
conscientia,  secundum  veritatem  respondere  debet  (Ibid.). 

Huic  autem  testimonio  assentiendum  est  ab  Ordinario  qui  illud 
accepit,  servato  absolute  de  re  cognita  secreto  {Instr.  cit.y  n.  11). 

Ordinarius  qui  vi  testimonii  ut  supra  aliave  de  causa  judicat 
coram  Deo  facultatem  oontionandi  esse  denegandam,  satis  est  ut 
de  suo  consilio  faciat  certiorem  eum  qui  licentiam  postulavit,  ni- 
hil  de  sua  agendi  ratione  addens,  nam  de  ea  soli  Deo  ratio  est 
danda  (Ibid.y  n.  12). 

309.  A  quo  petenda  et  quando.  — I.  Licentia  tempestive  peten- 
da  est:  a)  a  parocho,  si  contio  habenda  est  in  paroeciali  ecclesia 
aliave  eidem  subjecta;  b)  a  rectore  ecclesiae,  si  agitur  de  ecclesia, 
auctoritati  parochi  non  obnoxia;  c)  a  prima  dignitate,  de  Capituli 
consensu,  si  de  ecclesia  capitulari;  d)  a  moderatore  seu  cappellano 
confraternitatis,  si  de  ecclesia  ejusdem  confraternitatis  propria 
{can.  1341,  §  2).  e)  Si  ecclesia  paroecialis  est  simul  capitularis  aut 
confraternitatis  propria,  ille  licentiam  petere  debet  qui  sacras 
functiones  jure  peragit  {Ibid.,  §  3)  in  quibus  contio  habenda  est. 

II.  Secundum  praescripta  S.  Congregationis  Concilii,  in  Sutri- 
ntty  8  maji  1688,  et  in  Ripana^  21  maji  1707,  qui  hanc  facultatem 
petit  nomen  contionatoris  tantummodo  debet  proponere,  idque 
subordinate  ad  beneplacitum  Ordinarii,  qui  solus  uti  potest  verbis 
eligimus  et  deputamus  ad  postulationem  N.  iV.,  etc.  {Instr.  cit.  S.  C. 
Consist.,  n.  6). 

III.  a)  Petitio  facienda  est  generatim  ante  duos  menses,  ut 
jam  decrevit  S.  Concilii  Congregatio  in  Theanen.,  19  april.  1728  et 
30  april.  1729.  b)  Integrum  est  Episcopis  tempus  assignare  longius 
aut  brevius,  attenta  natura  et  qualitate  praedicationis  et  contiona- 
toris  dioecesani  aut  extradioecesani  (Instr.  cit.,  n.  7). 

310.  Quibus  contionandi  facultas  concedi  possit.  —  a)  Solis 
sacerdotibus  vel  diaconis  (can.  1342,  §  1).  6)  Non  vero  ceteris  cleri- 
cis,  nisi  duplici  conditione:  1.''^,  rationabili  de  causa  judicio  Ordi- 
narii;  2.%  in  casibus  singularibus  (Ibid.).  c)  Contionari  in  ecclesia 
vetantur  laici  omnes,  etsi  religiosi  (Ibid.,  §  2). 

Igitur  diaconis  facultas  concedi  potest  habitualiter  contionandi; 
quod  antea  insuetum  erat. 

ARTICULUS  IV 

DE    IIS    QUI   ET   POSSUNT    ET    DEBENT    CONTIONARI 

311.  I.  Quibus  in  ecclesiis  loci  Ordinarius  contionari  possit. 

—  In  qualibet  sui  territorii,  etsi  exempta  (can.  1343,  §  1). 

II.  Jus  Episcopi  exclusivum. — Nisi  agatur  de  magnis  civi- 
tatibus,  potest  quoque  Episeopus  (etiam  igitur  Abbas  nullius^  Prae- 
latus  nullius:  vide  can.  216,  §  2,  et  nn.  382,  756,  vol.  1)  prohibere  a) 
ne  in  aliis  ejusdem  loci  ecclesiis  verba  fiant  ad  fideles,  b)  quo  tem- 
pore  vel  contionem  ipse  habet  c)  vel  corain  se,  ex  causa  publica 
atque  extraordinaria,  convocatis  fidelibus,  habendam  curat  (can. 
1343,  §  2). 

312.  Obligatio  verbi  divini  nuntiandi  propria  parochi. — I. 
Dies  et  horae. — Proprium  cujusque  parochi  officium  est  consueta 
homilia  verbum  Dei  popuio  nuntiare:  a)  omnibus  diebus  dominicis 
ceterisque  per  annum  festis  de  praecepto,  b)  praesertim  intra  Mis- 
sam  in  qua  major  solet  esse  populi  frequentia  (can.  1344,  §  1). 

II.  Obligatio  personalis.  —  Parochus  huic  obligationi  nequit 
per  alium  habitiialiter  satisfacere,  nisi  ob  justam  causam  ab  Ordi- 
nario  probatam  (Ibid.y  §  2),  (v.  gr.,  aegrotationem). 

Potest  igitur  interdum  per  alium  offlcio  suo  satisfacere. 

III.  Dispensationes.  — Potest  Ordinarius  permittere  ut  a)  so- 
lemnioribus  quibusdam  festis  b)  aut  etiam,  ex  justa  causa,  aliqui- 
bus  diebus  dominicis  contio  omittatur  (Ibid.,  §  3). 

313.  Aliorum  sacerdotum  obligatio.  —  I.  Optandum  est  ut  in 
omnibus  Missis  quae,  fidelibus  adstantibus,  diebus  festis  de  prae- 
cepto  in  omnibus  ecclesiis  vel  oratoriis  publicis  celebrantur,  bre- 
vis  Evangelii  aut  alicujus  partis  doctrinae  christianae  explanatio 
fiat  (can.  1345). 

II.  Ordinarius  loci  id  potest  praecipere,  opportunis  datis  in- 
structionibus,  quibus  obediredebent  non  solum  sacerdotes  e  clero 
saeculari,  sed  etiam  religiosi,  exempti  quoque,  in  suis  ipsorum 
ecclesiis  (Ibid.). 

314.  Contiones  extraordinariae>  I.  Tempora  et  loca. —  Cura- 
re  debent  locorum  Ordinarii  ut  a)  tempore  Quadragesimae,  item- 
que,  si  id  expedire  visum  fuerit,  tempore  Adventus,  b)  in  ecclesiis 
cathedralibus  et  paroecialibus  sacrae  conciones  frequentius  ad 
fideles  habeantur  (can.  1346,  §  1). 

II.  Capituli  praesentia.  —  Canonici  aliique  de  Capitulo  a)  huic 
contioni,  si  in  propria  ecclesia  continuo  post  chorum  habeatur, 
interesse  tenentur,  nisi  justo  impedimento  detineantur;  b)  et  illos 
Ordinarius,  poenis  quoque  adhibitis,  ad  id  adigere  potest  (Ibid., 
§2). 

ARTICULUS  V 

QUA.LIS   PRAEDICATIO.  —  DE   POENIS   IN    CONTRAVENIENTES 

315.  Materia  et  forma  sacrae  contionis.  —  I.  In  sacris  con- 
tlonibus  exponenda  in  primis  sunt  quae  fideles  credere  et  facere 
ad  salutem  oportet  (can.  1347,  §  1). 

II.  Divini  verbi  praecones  abstinere  debent:  a)  profanis  et 
abstrusis  argumentis  communem  audientium  captum  excedenti- 
bus;  b)  et  evangelicum  ministerium  non  in  persuasibilibus  huma- 
nae  sapientiae  verbis,  non  in  profano  inanis  et  ambitiosae  eloquen- 
tiae  apparatu  et  lenocinio  exercere.  {Ibid.,  §  2). 

III.  Sed  potius  illud  in  ostensione  spiritus  et  virtutis  exercere 
debent,  non  semetipsos,  sed  Christum  crucifixum  praedicantes 
(Ibid.),  aemulatores  S.  Pauli  effecti. 

IV.  Si  contionator  agere  voluerit  de  rebus  non  stricte  sacris, 
etsi  semper  domum  Dei  decentibus,  petere  debet  et  obtinere 
veniam  Ordinarii,  quam  hic  nunquam  nisi  post  maturum  examen 
ejusque  necessitate  permotus  concedet.  Omni  contionatori  omni- 
no  et  absolute  prohibetur  de  rebus  politicis  agere.  Nemini  licet  lau- 
dationes  funebres  habere  sine  praevio  explicitoque  Ordinarii  con- 
sensu,  qui,  antequam  praebeatur,  exigere  poterit  ut  manuscriptum 
sibi  tradatur  (Instr.  cit.,  nn.  20,  21)  (1). 

316.  In  pravae  doctrinae  contionatores.  —  a)  Si,  quod  absit 
contionator  errores  aut  scandala  disseminabit,  servandum  est 
praescriptum  can.  2317  (can.  1347,  §  3).  Itaque  arcendus  est  a  prae- 
dicando  verbo  Dei,  ab  audiendis  confessionibus  atque  a  docendo, 
salvis  aliis  poenis,  quas  sententia  damnationis  aut  Ordinarius 
forte  statuerit;  b)  si  haereses  docebit,  in  eum  praeterea  ad  nor- 
mam  juris  agetur  (Ibid.). 

317.  Hortatio  ad  fideles.  —  Monendi  et  adhortandi  dili- 
genter  fldeles  sunt  ut  sacris  contionibus  frequenter  intersint 
(can.  1348). 

CAPUT  III 

DE    SACRIS    MISSIONIBUS 

318.  Quando  habenda.  —  I.  Parochis  est  curandum  ut  sa- 
cra,  quam  vocant,  missio  saltem  decimo  quoque  anno  ad  gregem 


(1)  Vulgatus  mos  utendi  ephemeridibus  aut  foliis  excusis  prelove  subjectis  tum  ante 
contionandum  ad  auditores  convocandos,  tum  post  habitam  orationem  ad  contionato- 
rem  laudandum  omnino  improbatur  et  damnatur,  neque  ullus  praetextus  quidquam  va- 
let.  Curent  Ordinarii  ut  hic  mos  tollatur  neve  irrepat  ilnstr.  cit.,  n.  25).  Aliquot  jam  Prae- 
lati  folia  periodica  de  hac  re  edocuerunt,  ut  ab  ea  se  abstineant. 

Instit.  canon.  — Tom.  II  7  * 

sibi  commissum  habeatur,  et  Ordinarii  ut  ita  flat  advigilandum 
(can.  1349,  §  1). 

II.  Parochus,  etiam  religiosus,  in  his  missionibus  instituendis, 
mandatis  Ordinarii  loci  stare  debet  {Ibid.^  §  2). 

Incredibile  est  quam  uberrimi  fructus  ex  his  missionibus  rite  praepara- 
tis  et  habitis  capiantur. 

De  earum  praestantia,  fructu,  genere,  praeparatione,  methodo  exerci- 
tiorum  in  ipsis  habendorum,  etc,  videri  potest  Mach-Ferreres,  vol.  2, 
nn.  760-786;  item  Santos  (Ignatius),  Directorio  para  dar  misiones  (Bilbao, 
1903). 

319.  Cura  acatholicorum. — I.  Ubi  hierarchia  catholica  con- 
stituta  est  (vide  voL  I,  nn.  516-601  seg.),  Ordinarii  locorum  et  paro- 
chi  acatholicos,  in  suis  dioecesibus  et  paroeciis  degentes,  commen- 
datos  sibi  in  Domino  habere  debent  {can.  1350,  §  1),  et  curare  de 
illorum  conversione  precibus  fundendis  adhibendisque  aliis  arti- 
bus,  ut  contionibus,  coUationibus,  etc,  quas  suggerunt  prudentia, 
caritas  studiumque  fiagrans  animarum. 

II.  In  aliis  territoriis  universa  missionum  cura  apud  acatholi- 
cos  Sedi  Apostolicae  unice  reservatur  {Ibid.,  §  2). 

III.  Ad  amplexandam  fidem  catholicam  nemo  invitus  cogen- 
dus  est  {can.  1351).  Ratio,  quia  Ecclesia  nihil  aliud  vult  quam  salu- 
tem  animarum,  cum  eos  ad  fidem  catholicam  curat  adducendos; 
jam  vero  si  conversio  libera  non  est,  nihil  confert  ad  animae  sa- 
lutem. 


TITULUS   XXI 
De  Seminarils 

CAPUT  I 

DE    ORIGINE    SEMINARIORUM 

320. — I.  Ecclesiae  est  jus  proprium  et  exclusivum  eos  in- 
stituendi  qui  ecclesiasticis  ministeriis  sese  devovere  cupiunt 
{can.  1352). 

Sequitur  ex  independentia  Ecclesiae  in  suo  ordine  {vol.  I,  w.  44) 
et  ex  iis  quae  dicta  sunt  nn.  280-297  hujus  vol. 

321.  —  II.  Semper  Ecclesia  specialem  curam  adhibuit,  habita 
ratione  circumstantiarum,  in  juvenibus  ad  sacerdotium  aspiranti- 
bus  instituendis. 

a)  InterantiquissimosEpiscoposquibus  cordi  hoc  fuit,  mentio  fit  de  S. 
Augustino.  In  quo  excellunt  etiam  Concilia  Toietana  II  (ann.  527  aut  531), 
can.  2,  et  IV  (ann.  633),  can.  23  et  24,  qui  ad  decretum  Gratiani  traducti 
sunt(c.  5,  D.  28;  c.  1,  C.  XII,  g.  1),  habitique  ante  oculos  a  Tridentino  in 
redigendo  decreto  de  quo  mox  dicendum. 

b)  Carolo  Magno  Imperatore  admodum  clericales  scholae  floruerunt, 
quae  tractu  temporis  juxta  ecclesias  cathedrales  positae  fuerunt.  Has 
magnae  Universitates  consecutae  sunt.  Cfr.  Poiian,  De  Seminar.  clericor., 
p.  ],  n.  79;  Wernz,  Jus  Decretal.,  vol.  3,  nn.  90-92. 

c)  At  nostra  Seminariorum  institutio  debetur  Conc.  Triden- 
tino,  decreto  sess.  23,  quae  habita  est  15  jul.  1563  (Cfr.  Theiner, 
Acta  genuina  Conc.  Trid.,  vol.  2,pag.  268  seq.,  309,  310).  Multi  Pa- 
tres  Conc.  Tridentini  ita  decretum  de  Seminariis  magni  pende- 
bant,  ut  afflrmarent  illo  uno.omnes  Concilii  labores  compensatos, 
etiamsi  ejus  celebratio  fructum  alium  tulisset  nullum.  Cfr.  Palla- 
vicini,  Conc.  Trid.  historia,  lib.  21,  c.  8,  n.  3  (Augustae  Vindelico- 
rum,  1775,  vol.  3,  pag.  206). 

d)  Scriptores  S.  Ignatium  indicant  tanquam  eum  qui  viam  stravit  ad 
nostrae  aetatis  Seminaria,  cum  Romae  ann.  1552  Collegium  Germanicum 
condidit  undecimo  ante  latum  a  Tridentino  praestantissimum  de  Semina- 
riis  decretum.  Et  re  quidem  vera  Patribus  Tridentinis  exemplar  fuit  illa 
fundatio,  quibus  probe  cognita  erat,  quippe  quae  Romae  esset  et  a  S.  Pon- 
tifice  nonnuliisque  Cardinalibus  maxime  probaretur.  Poiian,  De  Semin. 
clericor.  (Tornaci,  1874),  pag.  89  seq.\  Wernz,  Jus  Decretal.,  vol.  3,  n.  92 
{edit.  2,  pag.  86,  Romae,  1908). 

Bulla  erectionis  Collegii  Germanici  quae  incipit  Dum  solUcita,  expedita 
est  a  Julio  III,  31  aug.  1552,  inveniturque  apud  Poiian,  1.  c,  pag.  310  seq. 
Collegium  Romanum  erectum  est  18  febr.  1551  {Rihadeneira,  Vida  del  bien- 
aventurado  Padre  Ignacio  de  Loyola,  lih.  4,  c.  3,  pag.  390). 

e)  Non  minor  laus  est  tribuenda  S.  Thomae  a  Villanova,  Archiepi- 
scopo  Valentino,  qui  Valentiae  ann.  1550  Collegium  Majus  Praesentationis 
instituit  iis  tantummodo  qui  ad  sacerdotium  aspirant  (est  autem  instaura- 
tum  7  nov.). 

Jam  ab  aliquot  ante  saeculis  ubivis  catholicarum  nationum  majora  Col- 
legia  erant  disseminata,  sed  ea  indiscriminatim  alumni  diversarum  disci- 
plinarum  frequentabant.  S.  vero  Thomas  et  S.  Ignatius  opus  esse  intelle- 
xerunt  Collegiis  aut  Institutis  soli  clero  saeculari  destinatis,  scil.  adole- 
scentibus  qai  ad  sacerdotium  aspirarent,  ubi  essent  ab  amicorum  periculis 
liberi,  sapientibusque  constitutionibus  educarentur  «omnique  honestate, 
sanctitate  et  timore  Dei»,  ut  ipse  S.  Thomas  a  Villanova  ajebat,  ad  prae- 
celsum  animarum  ministerium  convenienter  praepararentur. 

Hoc  vero  consilium  ita  Patribus  Tridentinis  placuit,  ut  hujusmodi  Colle- 
giorum  sive  Seminariorum  institutionem  in  omnibus  dioecesibus  decerne- 
rent. 

322.  Ecclesiasticae  vocationes  fovendae.  —  Debent  operam 
dare  sacerdotes,  praesertim  parochi,  ut  pueros,  qui  indicia  prae- 
beant  ecclesiasticae  vocationis,  peculiaribus  curis  a  saeculi  conta- 
giis  arceant,  ad  pietatem  informent,  primis  litterarum  studiis  im- 
buant  divinaeque  in  eis  vocationis  germen  foveant  {can.  1353). 

CAPUT  II 

QUO  LOCO  SEMINARIA  CONSTITUENDA,  SI  CONSTITUTA 

NON    SUNT 

323. — Unaquaeque  dioecesis  in  loco  convenienti  Seminarium 
habere  debet  seu  coUegium  in  quo,  pro  modo  facultatum  et  dioe- 
cesis  amplitudine,  certus  adolescentium  numerus  ad  statum  cleri- 
calem  instituatur  {ccin.  1354,  §  1).  Aptior  locus  est  urbs  episcopalis 
prae  oculis  ipsius  Episcopi. 

324.  Duplex  Seminarium,  majus  et  minus.  —  Curandum  ut 
in  majoribus  praesertim  dioecesibus  bina  constituantur  Semina- 
ria:  minus,  scilicet,  pro  pueris  litterarum  scientia  imbuendis,  ma- 
jus  pro  alumnis  philosophiae  ac  theologiae  vacantibus  {Ibid.,  §  2). 
Alumnis  convenire  solet  haec  minorum  majorumque  separatio. 

325. — I.  Si  constitui  Seminarium  dioecesanum  nequeat,  aut 
in  constituto  Seminario  conveniens  institutio,  praesertim  in  philo- 
sophicis  ac  theologicis  disciplinis,  desideretur,  Episcopus  alumnos 
in  alienum  Seminarium   {rite  constiiutum)  debet  mittere   (Ibid.y 

§3). 

II.  Excipitur,  si  Seminariiim  interdioecesanum  vel  regionale 
auctoritate  apostolica  constitutum  est  {Ibid.)  variis  dioecesibus  aut 
regionibus,  ut  in  aliquibus  locis  Italiae  et  Americae  Latinae,  etc. 

326.  Jus  concordatum  hispanum.  —  In  Hispania,  art.  28Legis  Con- 
cordatae,  a.  1851,  sic  statuit:  ;^Regiae  Majestatis  Cathoiicae  Gubernium, 
firmo  alioquin  proposito  opportune  et  quo  citius  circumstantiae  id  sinant, 
reque  prius  cum  Apostolica  Sede  concordata,  Seminaria  generalia  insti- 
tuendi,  in  quibus  latiore,  ut  par  est,  modo  ecciesiastica  studia  excolantur, 
provide  pro  sui  parte  curabit,  ut  Seminaria  Conciliaria  in  Dioecesibus,  ubi 
nunc  desunt,  sine  mora  erigantur,  quo  nempe  in  posterum  nulla  in  Hispa- 
nica  ditione  Ecclesias\t,quae\xnumsaltemSQm\nsir\\xm  suiCleri  educatio- 
ni  sufficiens  non  habeat.  In  Seminariis  admittentur,  atque  ad  normam  Sacri 
Conciiii  Tridentini  informabuntur,  atque  instituentur  adolescentes,  quos  Ar- 
chiepiscopi  et  Episcopi  pro  Dioecesium  necessitate  vel  utilitate  in  eadem 
recipiendos  judicaverint.  In  omnibus  vero  quae  ad  Seminariorum  regimen, 
doctrinam,  bonorumque  administrationem  pertinent,  Tridentini  ipsius  Con- 
cilii  decreta  servabuntur. 

»Si  novae  Dioecesium  circumscriptionis  causa  duo  Seminaria  in  aliqui- 
bus  supersint,  alterum  in  principe  Episcopatus  Civitate,  alterum  in  Dioe- 
cesi  adgreganda,  utrumque  conservabitur  quamdiu  Regio  Qubernio,  atque 
Episcopis  id  unanimi  consensu  utile  videatur.  > 

327.  Jus  concordatum  in  aliquot  nationibus  Americae  latinae.  — 
Rata  fit,  expensis  solvendis  a  respectivo  Gubernio,  erectio  Seminariorum 
eorumque  assignatio  juxta  Leges  Concordatas  Costae-Ricae,  a.  5:  Ni- 
caraquae,  a.  5;  S.  Salvatoris,  a.  5;  Hondurensibus,  a.  5;  Guatimalae, 
a'  5;  Haitiensibus,  a.  14;  Venezolanis,  a.  6.  Vide  nostrum  Comp.  Th. 
mor.,  vol.  1,  App.  VI  ad  calc.  voi. 

CAPUT  III 

DE    SEMINARII    DOTE    SIVE    C(  DOTATIONE ))    DEQUE    MEDITS 

TLLIUS    ACQUIRENDAE 

328.  Reditus  Seminarii.  —  Si  Seminario  reditus  necessarii 
deficiunt:  a)  pro  ejus  constitutione,  b)  et  alumnorum  sustentatione, 
Episcopus  potest:  1.°  Parochos  aliosve  ecclesiarum  etiam  exem- 
ptarum  rectores  jubere  ut  statis  temporibus  in  ecclesia  ad  hunc 
flnem  stipem  exquirant;  2.°  tributum  seu  taxam  in  sua  dioecesi 
imperare;  3.°  si  haec  non  sufficiant,  attribuere  Seminario  aliqua 
beneficia  simplicia  (can.  1355). 

Haec  media  iis  analoga  sunt  quae  Tridentinum  designavit. 

329.  —  Mens  Ecclesiae,  quae  patet  tam  ex  Tridentino  quam  ex  Codice, 
est  ut  sustentatio  gratiiita  alumnis  Seminarii  pauperibus  tribuatur,  qui  sunt 
maxima  pars;  nam  Ecclesia  bonis  spoiiata  omnes  fere  ministros  suos,  ut 
Apostolos  Christus  Dominus,  inter  pauperes  conquirit.  Est  autem  res  justa 
ut  quoad  fieri  possit  gratuito  vivant,  cum  sese  ad  ministerium  praeparent 
in  quo  plures  vix  poterunt  urgentioribus  necessitatibus  subvenire;  neque 
rationi  consentaneum  est  ut  pauperis  familiae  facultates  consumant  stu- 
dendo,  ita  ut  postea  onus  perseverans  pro  sua  familia  constituant. 

330.  Qui  vectigali  pro  Seminario  subjiciantur. —  Tributo  pro 
Seminario  obnoxia  sunt,  quavis  appellatione  remota,  reprobata 
qualibet  contraria  consuetudine  et  abrogato  quolibet  contrario 
privilegio:  a)  mensa  episcopalis;  b)  omnia  beneficia  etiam  regularia 
aut  jurispatronatus;  c)  paroeciae  aut  quasi-paroeciae^  quamvis  alios 
reditus,  praeter  fidelium  oblationes,  non  habeant;  d)  domus  hospi- 
talis  auctoritate  ecclesiastica  erecta;  e)  sodalitates  canonice  erectae 
f)  et  fabricae  ecclesiarum,  si  suos  reditus  habeant;  g)  quaelibet  re- 
ligiosa  domus,  etsi  exempta,  nisi  solis  eleemosynis  vivat  aut  in  ea 
collegium  discentium  vel  docentium  ad  commune  Ecclesiae  bo- 
num  promovendum  actu  habeatur  {can.  1356,  §  1). 

331.  Quantitas  vectigalis.  —  a)  Hoc  tributum  debet  esse  ge- 
nerale  ejusdemque  proportionis  pro  omnibus;  b)  majus  vel  minus 
secundum  Seminarii  necessitatem;  c)  sed  quinas  quotannis  cente- 
simas  partes  (5  %)  reditus  vectigalis  non  excedens,  d)  minuendum 
prout  reditus  Seminarii  augentur  {Ibid.,  §  2). 

332.  Reditus  tributo  obnoxii.  —  I.  Reditus  tributo  (quinarum 
centesimarum  partium)  obnoxius  is  est  qui,  deductis  oneribus  et 
necessariis  expensis,  supersit  in  anno  {Ibid.,  §  3). 

II.  Sed  in  eo  reditu  compidari  non  debent  a)  distributiones 
quotidianae,  b)  neque  fidelium  oblationes  {Ibid.). 

III.  Quod  si  omnes  beneflcii  fructus  distributionibus  constent 
aut  omnes  reditus  paroeciae  coalescant  JBdelium  oblationibus,  ter- 
tia  earundem  pars  a  tributo  excipitur,  reliquae  duae  sunt  tributo 
obnoxiae  (Ibid,). 

333.  —  In  Hispania,  ex  Lege  Concord.,  a.  1851,  «Seminariis  Conciliari- 
bus  juxta  necessitatum  et  circumstantiarum  varietatem  intra  nonaginta  et 
centum  viginti  milia  argentorum  quotannis  attribuentur»  (Art.  35).  Sed  in 
praxi  minimum  tantummodo  tribui  solet,  facta  etiam  magna  diminutione  aut 
subductione.  Lopez-Peldez,  1.  c,  pag.  457  (edit.  3). 

Praeterea,  ex  art.  37:  «Rata  pars  redituum  cuilibet  Mensae  Episcopali 
pro  tempore  vacationis  debita,  deductis  tum  emolumentis,  quae  respon- 
deant  Oeconomo  per  Capitulum  ipso  actu  electionis  Vicarii  Capitularis  de- 
putando  tum  sumptibus  ad  urgentem  Episcopaiis  palatii  restaurationem  re- 
quisitis,  inter  Seminarium  Conciliare  etfuturum  Praelatum  aequaliter  divi- 
detur.» 

Eleemosynae  etiam  ex  indultis  Cruciatae,  abstinentiae  et  jejunii  Semi- 
nariis  aliisque  piis  usibus  a  S.  Sede  designatis  tribuendae  sunt.  Cfr.  Fe- 
rreres,  La  nueva  Bula  de  Cruzada,  n.  274  seq.  (edit.  3.^). 

De  America  latina  cfr.  quae  n.  327  dicta  sunt. 


CAPUT  IV 

DE    EPISCOPI    AUCTORITATE    IN    SEMINARIA 

334.  —  I.  Episcopi  est  (aut  Praelati  nullius^  etc),  a)  omnia  et 
singula  quae  ad  rectam  Seminarii  dioecesani  administrationemy 
regiinen,  profectum  necessaria  et  opportuna  videantur,  decernere, 
b)  eaque  ut  fideliter  observentur,  curare,  c)  salvis  praescriptioni- 
bus  a  Sancta  Sede  pro  casibus  peculiaribus  latis  {can.  1357,  §  1). 

II.  Potissimum  studere  debet  Episcopus:  a)  frequenter  Semi- 
narium  ipse  per  se  visitare,  b)  in  institutionem  quae  alumnis  tra- 
ditur  sive  litterariam  et  scientiflcam  sive  ecclesiasticam  sedulo  vi- 
gilare,  c)  et  de  alumnorum  indole,  pietate,  vocatione  ac  in  studiis 
profectu  pleniorem  sibi  comparare  notitiam,  maxime  occasione 
sacrarum  ordinationum  (Ibid.,  §  2). 

III.  Unumquodque  Seminarium  suas  leges  (aut  normas)  ha- 
bere  debet  ab  Episcopo  approbatas,  in  quibus  quid  agere,  quid 
observare  debeant  doceantur  tum  alumni,  tum  qui  in  horum  in- 
stitutionem  operam  impendunt  {Ibid.,  §  3). 

N.  B.  Seminarii  interdioecesaDi  vel  regionalis  regimen  univer- 
sum  et  administratio  regitur  normis  a  Sancta  Sede  statutis  {Ibid.y 
§4). 

CAPUT  V 


DE    PERSONIS    COETIBUSQUE    DEPUTATORUM 

335.  Personae.  —  Curandum  ut  in  quolibet  Seminario  adsint 
a)  redor  pro  disciplina,  b)  magistri  pro  instructione,  c)  oeconomus 
pro  curanda  re  familiari,  a  rectore  distinctus,  d)  duo  saltem  con- 
fessarii  ordinarii,  e)  et  director  spiritus  (can.  1358). 

336.  —  Rector  et  oeconomus  magistri  esse  possunt,  non  tamen 
sint  oportet  confessarii  ordinarii.  Rector  autem  neque  potest  esse 
confessarius  ordinarius  neque  confessiones  audire  alumnorum  in 
eodem  Seminario  commorantium,  nisi  alumni  ex  gravi  et  ur- 
genti  causa  in  casibus  particularibus  sponte  id  petant  (can.  891  et 
1360,  §1). 

337.  Bini  deputatorum  coetus.  —  I.  Singulis  Seminariis  bini 
sunt  constituendi  coetus  deputatorum,  alter  pro  disciplina,  alter 
pro  administratione  bonorum  temporalium  (can.  1359,  §  1). 

II.  Utrumque  deputatorum  coetum  constituunt  bini  sacer- 
dotes,  ab  Episcopo,  audito  Capitulo,  electi  (Ibid,,  §  2). 

III.  Ab  his  coetibus  excluduntur  Vicarius  Generalis,  fa- 
miliares  Episcopi,  rector  Seminarii,  oeconomus,  et  confessarii  or- 
dinarii  (Ibid). 

Ratio  est,  quod  ad  priores  attinet,  ne  sint  velut  judices  et  partes 
in  eadem  causa;  quod  ad  confessarios,  ne  qui  in  foro  interno  judi- 
ces  sunt,  sint  etiam  in  externo. 

IV.  a)  Munus  deputatorum  per  sexennium  durat,  b)  nec  ele- 
cti  sine  gravi  causa  amoveri  possunt;  c)  sed  rursus  eligi  pot- 
erunt  (Ibid.,  §  3). 

In  hoc  antiqua  disciplina  servatur  omnino  (1).  Sunt  causae 
justae  senectus,  morbus,  indignitas  manifesta. 

V.  Episcopus  debet  consilium  deputatorum  in  negotiis  majo- 
ris  momenti  petere  (Ibid.,  §  4). 

338.  —  Duorum  coetuum  institutio  a  Conc.  Tridentino  creata  est  decre- 
to  de  Seminariis  citato.  Coetus  pro  disciplina  constabat  ex  duobus  cano- 
nicis  Cathedraiis  libere  ab  Episcopo  inter  graviores  et  antiquiores  electis. 
Nunc  satis  est  ut  sint  sacerdotes  virtutibus  dotibusve  praestantes. 

Coetus  pro  administratione  bonorum  quattuor  membris  constabat,  duo- 
bus  canonicis,  clericis  urbis  duobus.  Canonicorum  alter  ab  Episcopo,  alter 
a  Capitulo  nominabatur,  quod  etiam  cum  sacerdotibus  fiebat.  Haec  nunc 


(1)    Gfr.  S.  C.  Conc,  jul.  1589;  lib.  6  Decretal.  pag.  22;  in  Sarzanen,,  25  jun.  1639;  lib.  6 
Decretal.,  pag.  221,  etc:  Thes.  resol.  S.  C.  C,  vol  7,  pag.  213;  Pouan,  1.  c,  pag.  288. 

commissio  sicut  altera  e  duobus  tantum  membris  constat,  ab  Episcopo  ele- 
ctis  audito  Capitulo  {vol.  1,  n.  229).  Antea,  ut  in  praesentiarum,  coetuum 
votum  consultivum  erat  solummodo;  quare  sufficit  et  requiritur  ad  validi' 
tatem  ut  ab  Episcopo  petatur,  non  tamen  illud  sequi  tenetur.  Cfr.  can.  105, 
eti>o/.  1,  n.  229. 

339.— Goetus  membris  omnibus  constare  debent,  ita  ut  si 
quod  eorum  abest,  aegrotat,  etc,  substituendum  sit.  Causam  vide 
in  Arboracen.f  31  mart.  1855  (Thes.  resol.  S.  0.  C,  vol.  114,  pag.  120 
seq.);  Poiian,  1.  a.ypag.  286.  Quod  nullum  membrum  desit,  ad  va- 
liditatem  requiri  videtur  ubi  consilium  petendum  est.  Lucidi^  De 
visit.,  vol.  2,  c.  6,  nn.  99  et  100. 

340.  Quando  sint  audiendi.  —  a)  Coetus  pro  disciplina  est 
audiendus  ad  normas  Seminarii  approbandas,  ad  magistros  crean- 
dos,  admittendos  alumnos,  textus  eligendos,  ad  confessarios  nomi- 
nandos,  ad  discolos  puniendos,  etc.  (1). 

Etiam  audiendus  videtur  ad  rectorem  ceterosque  Seminarii 
officiales  nominandos  (2). 

b)  Coetus pro  adminislratione  audiendus  est  in  beneficiis  Semi- 
nario  conjungendis,  in  omni  re  administrationis  temporalis  pro- 
pria,  in  computationibus  probandis.  Cfr.  Poiian,  1.  c,  pag,  299-301. 


CAPUT  VI 

DE    DOTIBUS    ET    AUCTORITATE    PERSONARUM. 
DE    CONFESSARIIS    EXTRAORDINARIIS 

341.  Personarum  dotes.  —  Ad  munus  rectoris  (vide  n.  335 
seq.)^  directoris  spiritus,  confessariorum  et  magistrorum  Seminarii 
eligendi  ^\xnt  sacerdotes  non  doctrina  tantum,  sed  etiam  virtuti- 
bus  ac  prudentia  praestantes,  qui  verbo  et  exemplo  alumnis  prod- 
esse  possint  {can.  1360,  §  1). 

342.  Rectoris  auctoritas.  —  Rectori  Seminarii  in  propriis 
muneribus  implendis  obtemperare  omnes  debent  {Ibid.,  §  2).  . 

343.  Gonfessarii.  —  a)  Praeter  confessarios  ordinarios,  alii 
confessarii  designandi  sunt  ad  quos  libere  alumni  accedere  possint 
(can.  1361,  §  1). 

b)  Si  ii  confessarii  a)  extra  Seminarium  degant,  et  alumnus 
aliquem  eorum  vocari  postulet,  illum  rector  debet  arcessere,  nullo 


(1)  Cfr.  S.  C.  Conc,  in  Salernitanen.,  et  in  Mediolanen.,  apud  Ferraris,  v.  Semina- 
rium,  n.  91;  Poiian,  1.  c,  nn.  292,  293. 

(2)  Cfr.  S.  C.  Conc,  in  Fundana,  26  mart.  1689  {Thes.  resol.  S.  C.  C.,vol.  7,  pag.  213); 
Bouix,  De  Capitul.,  pag.  433:  Poiian,  1.  c,  pag.  294. 

modo  petitionis  rationem  inquirens  neque  se  aegre  id  ferre  de- 
monstrans;  b)  si  in  Seminario  habitent,  ipsos  alumnus  libere  adi- 
re  potest,  salva  Seminarii  disciplina  (Ibid.,  §  2). 

c)  Quando  agitur  de  alumno  ad  ordines  admittendo  vel  e  Se- 
minario  expellendo,  nunquam  votum  confessariorum  (ordina- 
riorum  aut  extraordinariorum)  exquirendum  est  (Ibid.y  §  3). 

344. — a)  Hac  praescriptione  favetur  sigillo  sacramentali  et 
praecepto  minime  utendi  iis  quae  per  confessionem  cogno- 
scuntur. 

b)  Doctrina  de  confessariis  non  ordinariis  tuetur  poenitentis 
libertatem  in  confessario  eligendo.  li  qui  domi  suae  vivunt,  quem- 
libet  confessarium  adire  possunt;  at  qui  intra  Seminarium  habi- 
tant,  raro  exire  possunt;  expedit  igitur  ut  convenienti  libertate 
gaudeant  ad  eligendum  confessarium,  qui  ad  casum  appellari 
posset. 

c)  Hic  enim  confessarius  quamdam  habet  similitudinem  cum 
confessario  ad  casum  religiosorum.  Vide  vol.  1,  n.  831. 

d)  Manifestum  est  posse  alumnos  Seminarii  etiam  intra  Semi- 
narium  Ucite  et  valide  cum  quovis  approbato  confiteri  sive  assi- 
gnato  sive  non,  vel  eorum  qui  vivunt  intra  vel  qui  degunt  extra. 


CAPUT  VII 

DE    LEGATIS    QUAE    APPLICARI    POSSUNT   ALUMNIS. 
DE    EORUM    ADMISSIONE    ET    EXPULSIONE 

345.  Legata  pro  alumnis.  —  Reditus  legati  pro  clericis  insti- 
tuendis  tribui  possunt  alumnis  in  Seminarium  sive  majus  sive 
minus  rite  receptis,  licet  nondum  clericali  tonsura  initiatis  (qui 
igitur  clerici  non  sint;  cfr.  vol.  1,  n.  238);  nisi  aliud  in  tabulis  fun- 
dationis  expresse  caveatur  (can.  1362). 

346.  Alumnorum  admissio.  I.  Admissio.  — In  Seminarium  ab 
Ordinario  non  sunt  admittendi  a)  nisi  filii  legitimi  b)  quorum  in- 
doles  et  voluntas  spem  afferant  eos  cum  fructu  ecclesiasticis  mini- 
steriis  perpetuo  inservituros  (can.  1363,  §  1). 

Utraque  conditio  jam  a  Tridentino  exigebatur.  a)  Illegitimi 
excluduntur,  quia  sunt  canonice  irregulares;  irregularitas  autem 
duplici  de  causa  inducta  est:  1.^  propter  status  ecclesiastici  dignita- 
tem;  2.^  quia  saepe  illegitimi  parentibus  incontinentia  similes  sunt. 

b)  Requiritur  ut  ad  ecclesiastica  ministeria  sint  apti  certawque 
spem  afferant  in  vocatione  perseverandi;  finis  enim  unicus  Semi- 
narii  est  ecclesiasticos  instituere.  Qui  hanc  spem  non  afferant, 
praeterquam  quod  frustra  pro  eis  tot  labores  suscipiuntur,  sunt, 
paucis  exceptis,  ceteris  periculo. 

347.  II.  Admissionis  documenta.  —  Antequam  recipiantur, 
documenta  exhibere  debent  a)  de  legitimitate  nataliura,  6)  de  sus- 
ceptis  baptismate  et  confirmatione  c)  ac  de  vita  et  moribus  (Ibid.y 
§2). 

348.  III.  DiMissoRUM  ADMissio.  —  Dimissi  ex  aliis  Seminariis 
vel  ex  aliqua  religione  non  possunt  admitti,  nisi  prius  Episcopus 
etiam  secreto  a  Superioribus  aliisve  notitias  requisierit  de  causa 
dimissionis,  ac  de  moribus,  indole  et  ingenio  dimissorum,  et  certo 
compererit  nihil  in  eis  esse  quod  sacerdotali  statui  minus  conve- 
niat  {ean.  1363,  §  3).  Quas  notitias  veritati  conformes,  eorum  con- 
scientia  graviter  onerata,  suppeditare  Superiores  dehent  (Ibid.). 


CAPUT  YIII 

DE    SCeOLlS    INFERIORIBUS    ET    SUPERIORIBUS    W 

349.  Disciplinae  in  inferioribus  Seminarii  scholis.  —  1.°  Prae- 
cipuum  locum  obtinere  debet  religionis  disciplina,  quae,  modo 
singulorum  ingenio  et  aetati  accommodato,  diligentissime  est 
explicanda;  2.°  linguas  praesertim  latinam  et  patriam  alumni  de- 
bent  accurate  addiscere;  3.°  ea  in  ceteris  disciplinis  institutio  tra- 
denda  est  quae  conveniat  communi  omnium  culturae  et  statui  cle- 
ricorum  in  regione  ubi  alumni  sacrum  ministerium  exercere  de- 
bent  {can.  1364). 

Haec  cultura  communis  apud  nos  iinguae  graecae  et  hebraicae 
elementis,  historia  universali  et  patria,  geographia  universali  et 
patria,  arithmetica  enotionibus,  etc,  contineri  solet. 

350.  Scholae  superiores.  Philosophia.  — In  philosophiam  ra- 
tionalem  (logicam,  ontologiam,  cosmologiam,  anthropologiam  et 
theodiceam)  cum  affinibus  disciplinis  integrum  saltem  biennium 
debent  alumni  incumbere  (can.  1365,  §  1). 

Huic  studio  in  Hispania  per  triennium  opera  dari  solet,  quod 
sane  tempus  pernecessarium  est.  Disciplinae  autem  affines  fere 
sunt  historia  philosophiae,  mathesis,  physica  et  chimia,  historia 
naturalis,  biologia,  paedagogia,  etc,  sed  habita  ratione  philoso- 
phiae,  cujus  studium  solidum  in  primis  amplumque  esse  debet, 


(1)  In  Hispaniae  Seminariis  viguit  (substantialiter  in  rebus  praecipuis  viget  adhuc) 
ratio  studiorum  concordata  quae  videri  potest  in  Regia  Scheda  28  sept.  1852,  (cfr.  Elias 
de  Molins,  El  Concordato,  pag.  107-122;  Alcubilla,  v.  Seminarios);  quaeque,  ut  tunc  erant 
tempora,  solide,  ample,  prudenterque  disposita  erat.  Non  desunt  qui  illam  Jacobo  Bal- 
mes  tribuendam  putent,  qui  jam  aliquot  ante  annos  vita  cesserat.  Forte  praeparatam 
habebat  quamdam  studiorum  rationem,  qua  usi  sunt  qui  hispanam  scripserunt.  Xec 
tamen  hoc  constat. 

methodo  scholastica  tradendum  in  eoque  doctrinae  Aquinatis  in- 
sistendum,  ita  tamen  ut  nova  non  spernantur  si  vera,  si  falsa  re- 
fellantur.  Hoc  pacto  neque  locum  extremum  occupabimus,  neque 
fossilium  instar  aliis  erimus. 

351.  Cursus  theologicus.  Quanto  tempore  continendus.  — 
Saltem  integro  quadriennio  contineri  debet  (Ibid.,  §  2);  quo  qui- 
dem  tempore  opus  est,  si  rite  tradendae  sunt  et  accipiendae  plures 
disciplinae  amplae  et  difflciles  ad  theologiam  spectantes. 

352.  Materiae.— I.  a)  Praeter  theologiam  dogmaticam  et  mo- 
ralem,  complecti  praesertim  debet  6)  studium  sacrae  Scripturae, 
c)  historiae  ecclesiasticae,  d)  juris  canonici,  e)  liturgiae,  f)  sacrae 
eloquentiae  et  g)  cantus  ecclesiastici  (Ibid.). 

Quod  de  philosophia  diximus,  theologiae  maxime  convenit; 
haec  enim,  tum  dogmatica  tum  moralis,  maximi  est  momenti. 
S.  Scripturae  et  historiae  ecclesiasticae  studium  quotidie  magis  est 
necessarium  magisque  difficile.  In  his  omnibus  non  modo  soli- 
dissima  antiquorum  principia,  praesertim  Sti.  Thomae,  sunt 
adhibenda,  verum  etiam  recentiores  scientiae  progressus  cogno- 
scendi  erroresque  refutandi. 

Sine  solido  fundamento  ecclesiastica  institutio  ab  ima  radice 
vitio  laboraret  imbuique  posset  recentissimis  novatorum  errori- 
bus,  qui  modernismus  dicitur;  incuria  vero  scientiae  recentioris 
recentiorumque  errorum  ignoratio  ecclesiasticam  institutionem 
posset  inutilem  reddere. 

II.  Habendae  etiam  sunt  a)  lectiones  de  theologia  pastorali, 
6)  additis  practicis  exercitationibus  praesertim  de  ratione  tradendi 
pueris  aliisve  catechismum,  c)  audiendi  confessiones,  d)  visitandi 
inflrmos,  assistendi  moribundis  (Ibid.j  §  3). 

353.  Magistri.  —  I.  Ad  magisterii  munus  in  disciplinis  philo- 
sophicis,  theologicis  et  juridicis,  ii,  ceteris  paribus,  praeferendi 
sunt,  qui  laurea  doctorali  potiti  sint  in  Universitate  studiorum  vel 
Facultate  a  Sancta  Sede  recognitis.  Episcopi  est,  audita  commissione 
deputatorum  Seminarii  pro  disciplina,  judicare  de  paritate  aut 
disparitate  inter  doctores  et  alios;  scil.  utri  utris  sint  praeferendi 
(can.  1366,  §  1).  Si  agitur  de  religiosis,  ii  ceteris  paribus  antepo- 
nendi  sunt,  qui  simile  scientiae  testimonium  a  suis  Superioribus 
majoribus  habent  (Ibid.),  i.  e.  a  Generali  aut  Provinciali. 

II.  Philosophiae  rationalis  ac  theologiae  studia  et  alumnorum 
in  his  disciplinis  institutionem  professores  omnino  pertractare  de- 
bent  ad  Angelici  Doctoris  rationem,  doctrinam  et  principia,  eaque 
sancte  tenere  (Ibid.,  §  2).  Vide  7in.  350,  352. 

III.  Curandum  ut  saltem  sacrae  Scripturae,  theologiae  dog- 
maticae,  theologiae  moralis  et  historiae  ecclesiasticae  totidem  ha- 
beantur  distincti  magistri  {Ibid.,  §  3).  Cfr.  praeterea  n.  376,  a  cum 
adnot. 

CAPUT  IX 

DE    DISCIPLINA    ET    STATUTIS 

354.  Alumnorum  spiritualis  institutio.  —  Debent  curare  Epi- 
scopi  ut  alumni  Seminarii  haec  documenta  rite  servent: 

I.  Quotidie.  —  Singulis  diebus  in  communi  a)  matutinas  et 
serotinas  preces  recitare  debent,  b)  per  aliquod  tempus  (ab  Ordina- 
rio  definiendum,  v.  gr.,  per  horae  dimidium  aut  aliquid  amplius) 
mentali  orationi  vacare,  c)  sacrificio  Missae  interesse  {can.  1367, 1.°). 

II.  Octavo  quoque  die.  —  a)  Semel  saltem  in  hebdomada  de- 
bent  ad  sacramentum  poenitentiae  accedere,  6)  et  frequenter,  qua 
par  est  pietate,  Eucharistico  pane  se  reficere  {Ibid.,  2.°),  c)  semel 
saltem  in  hebdomada  adesse  instructioni  de  rebus  spiritualibus 
quae  pia  exhortatione  claudatur  {Ibid.y  5.°). 

III.  Dominicis  et  festis  diebus.  —  a)  Debent  sacris  Missarum 
et  Vesperarum  solemnibus  adesse,  b)  altari  inservire,  c)  sacrasque 
caeremonias  exercere.  Haec  omnia  fieri  debent  praesertim  in  ec- 
clesia  cathedrali,  si  id,  judicio  Episcopi,  sine  disciplinae  et  stu- 
diorum  detrimento  fieri  possit  {Ibid.,  3.^).  Sic  solet  in  Hispania 
fieri  jam  inde  ab  antiquis  temporibus. 

IV.  Quotannis. — Singulis  annis  per  aliquot  dies  continuos 
exercitiis  spiritualibus  vacare  debent  {Ibid.^  4.*^),  v.  gr.  per  5-8 
alumni  majores,  per  3-5  minores. 

355.  I.  Seminarii  exemptio  —  a)  Seminarium  exemptum  est 
a  jurisdictione  paroeciali;  6)  et  pro  omnibus  qui  in  Seminario 
sunt^  officium  parochi  obibit  Seminarii  rector  ejusve  delegatus 
{can.  1368);  igitur  etiam  pro  famulis  qui  diu  noctuque  in  Semina- 
rio  degunt. 

II.  Exceptiones.  —  Excipiuntur:  1.°  materia  matrimonialis 
{Ibid.),  quae  tota  subest  jurisdictioni  parochi  in  cujus  territorio 
situm  Seminarium  est.  Hujus  limitationis  ratio  est  finis  ipsius 
Seminarii  in  cujus  gratiam  exemptio  conceditur.  Quare  si,  v.  c, 
Seminarii  famulus  matrimonium  contraheret  coram  Seminarii 
rectore  etiam  in  sacello  aut  templo  ipsius  Seminarii,  nullum  esset 
matrimonium.  Praeterea  animadvertendum  illicite  fere  semper 
in  Seminariorum  oratorio  matrimonium  contrahi.  Cfr.  can.  1109, 
§  2,  et  Ferreres,  Los  esponsales,  etc,  n.  737,  ed.  6.^ 

2.°  Ministerium  audiendi  confessiones  eorum  qui  in  Semina- 
rio  commorantur;  quod,  ut  nuper  dictum  est,  rectori  prohibetur. 

3.°  Personae  Seminarii,  etiamsi  alumni  sint  aut  magistri,  qui 
in  Seminario  non  habitant.  li  parocho  territorii  subjiciuntur. 


DE  RELIGIOSA  PUERORUM  ADOLESCENTIUMQUE  INSTITUTIONE       117 

4.®  Cum  aliter  a  Sede  Apostolica  constitutum  est,  cui  semper 
obediendum  {can.  1368). 

356.  Observantia,  urbanitas,  hygiene,  etc,  alumnorum.  — 

Seminarii  rector  et  alii  omnes  moderatores  sub  ejus  auctoritate 
debent:  1.°  curare  ut  alumni  (interni  et  externi)  a)  statuta  ab  Epi- 
scopo  probata  studiorumque  rationem  adamussim  servent  ac 
6)  spiritu  vere  ecclesiastico  imbuantur  (can.  1369,  §  1);  2.°  saepius 
eis  verae  et  christianae  urbanitatis  leges  tradere,  eosque  exemplo 
suo  ad  illas  colendas  excitare  {Ibid.,  §  2);  3.°  hortari  praeterea 
a)  ut  praecepta  hygienica,  b)  vestium  et  corporis  munditiam  c)  et 
quamdam  in  conversando  comitatem  cum  modestia  et  gravitate 
conjunctam,  jugiter  servent  {Ibid.);  4.^  sedulo  vigilare  ut  magistri 
suo  munere  rite  fungantur  {Ibid.,  §  3). 

357.  Alumni  exteri.  —  Curandum  ut  ad  sacros  ordines  adspi- 
rantes  inde  a  teneris  annis  in  Seminario  recipiantur;  sed  omnes 
ibidem  commorari  tenentur  saltem  per  integrum  theologiae  cur- 
riculum,  nisi  Ordinarius  in  casibus  peculiaribus,  gravi  de  causa, 
onerata  ejus  conscientia,  dispensaverit  {can.  972,  §  1). 

Si  quando  alumni  ob  quamlibet  causam  extra  Seminarium 
morentur,  commendandi  sunt  pio  et  idoneo  sacerdoti,  qui  eis  in- 
vigilet  eosque  ad  pietatem  informet  {can.  1370,  et  972,  §  2). 

358.  Dimittendi.  -  E  Seminario  dimittendi  sunt:  1.^  dyscoli, 
incorrigibiles,  seditiosi,  ii  qui  ob  mores  atque  indolem  ad  statum 
ecclesiasticum  idonei  non  videantur;  2.°  qui  in  studiis  adeo  parum 
proficiant  ut  spes  non  affulgeat  eos  sufficientem  doctrinam  fore 
assecuturos;  3.°  praesertim  vero  sunt  stafim  dimittendi  qui  forte 
contra  bonos  mores  aut  tidem  deliquerint  {can.  1371). 


TITULUS  XXII 
De  scholis 

CAPUT  I 

DE    RELIGIOSA    PUERORUM    ADOLESCENTIUMQUE 

INSTITUTIONE 

359.  I.  Praecepta  positiva.  —  Fideles  omnes  ita  sunt  a  pueri- 
tia  instituendi,  a)  ut  non  solum  nihil  eis  tradatur  quod  catholicae 
religioni  morumque  honestati  adversetur,  b)  sed  praecipuum  in- 

stitutio  religiosa  ac  moralis  locum  obtinere  debet  (can.  1372,  §  1). 

II.  Non  modo  parentibus  ad  normam  can.  1113,  sed  etiam 
omnibus  qui  eorum  locum  tenent,  jus  et  gravissimum  officium  est 
curandi  christianam  liberorum  educationem  (Ibid.y  §  2). 

III.  In  qualibet  elementaria  schola  pueris  pro  eorum  aetate 
tradenda  est  institutio  religiosa  (can.  1373,  §  1). 

IV.  Juventus  quae  medias  vel  superiores  scholas,  instituta, 
universitates,  etc,  frequentat,  pleniore  religionis  doctrina  est 
excolenda  (Ibid.,  §  2). 

V.  Locorum  Ordinarii  curare  debent  ut  id  fiat  per  sacerdotes 
zelo  et  doctrina  praestantes  (Ibid.). 

Enitendum  ut  hae  leges  serventur.  —  a)  Sedulo  parentibus  est  alla- 
borandum  ut  in  inferioribus  scholis  pueri  a  teneris,  ut  dicitur,  unguicuiis 
cathechismum  studiose  edoceantur,  itemque  mittantur  ad  catecheticam 
quae  in  ecclesiis  catholicis  traditur  institutionem,  in  quo  parentes  multi 
peccant.  Si  vero  deinde  eorum  fihi  lyceorum  scholas  frequentabunt,  eni- 
tendum  est  parentibus  ut  in  Reiigione  et  Moraii  audienda  sint  assidui.  Cfr. 
Ferreres,  La  ensenanza  del  Catecismo,  n.  132. 

b)  Curare  parochus  debet  de  infimis  scholis  quasi  de  oculorum  pupilla 
(Conc.  Plen.  Amer.  lat.,  n.  681);  magnus  enim  ex  illis  potest  fructus  colli- 
gi,  teneros  puerorum  animos  ad  christiane  vivendum  informando.  Magister 
aut  magistra  vere  catholici  sunt  oppido  thesauri  instar  maximoque  paro- 
chis  adjumento. 

Magistrum  igitur  parochus  adjuvet,  benevolentia  prosequatur,  magni 
aestimet,  eumque  illustret,  si  opus  fuerit,  ad  ejus  munia  rite  obeunda  (Vide 
primum  Conc.  prov.  Burg.,  part.  1,  tit.  7,  n.  3  seq?). 

c)  Enitantur  catholici  cujusque  loci  ut  optimum  magistrum  consequan- 
tur.  Parochus  coetusque  localis  pro  puerorum  institutione  ne  legum  obser- 
vantiae  desinant  invigilare.  Cfr.  Conc.  Plen.  Amer.  lat.,  n.  673  seq.;  Conc. 
Prov.  Burg.,  I.  c,  n.  5. 

d)  In  Hispania  fieri  adhuc  multa  possunt,  modo  ut  leges  serventur. 
Vide  Statuta  (Reglamento)  quae  vigent  adhuc,  26  nov.  1838,  aa.  37-46, 
suntque  apud  Ferreres,  1.  c,  n.  138. 

Cfr.  etiam  vol.  1,  n.  764,  V. 

360.  Praecepta  negativa.  —  I.  Pueri  catholici  scholas  aca- 
tholicas,  neutras,  mixtas,  quae  nempe  etiam  acatholicis  patent, 
non  possunt  frequentare  (can.  1374),  in  quibus  aut  nulla  est  insti- 
tutio  religiosa,  aut  catholica  non  est. 

Hae  scholae  prohibentur  ob  periculum  intrinsecum  fidei  in 
illis  amittendae  cui  pueri  exponuntur,  quodque  oriri  potest  sive 
ex  magistris,  quorum  auctoritas  multum  valet  apud  discipulos, 
sive  ex  haereticis  condiscipulis.  Ex  harum  scholarum  frequentia 
incredulitas  religiosa  enasci  solet,  item  errores  haereticales,  catho- 
licae  religionis  contemptus,  mors  caritatis.  Sine  religione  nullus 
est  timor  Dei,  quo  deficiente,  omni  corruptioni  omnisque  reli- 
gionis  contemptui  via  sternitur.  Hae  autem  scholae  fere  in  odium 
catholicae  religionis  institutae  sunt. 

II.     Quae  cum  pro  pueris  catholicis  sint  periculo  proximo  per- 

versioniSy  earum  frequentatio  duplici  conditione  solum  est  tole- 
randa:  i.^  cum  est  necessaria,  quia,  v.  gr.,  scholae  aliae  desunt 
in  natione  vel  regione,  parentes  autem  facultatibus  carent,  ut  alio 
filios  mittant,  ubi  catholicae  scholae  exsistant,  nec  in  illa  regione 
catholici  eas  fundare  valent,  quo  fiat  ut  aut  studiis  valedicatur, 
et  potestas  omnis  in  societatem  acatholicis  relinquatur,  aut  filii  in 
has  scholas  mittantur. 

2.^  conditio  est,  ut  praeterea  viae  et  rationes  adhibeantur 
omnes,  quibus  occasio  proxima  remota  fiat.  Vide  n.  197. 

In  hac  re  tota  Ordinarii  judicio  standum  est,  ut  Codex  statuit. 

III.  Solius  autem  Ordinarii  loci  est  decernere,  ad  normam 
instructionum  Sedis  Apostolicae,  in  quibus  rerum  adjunctis  et 
quibus  adhibitis  cautelis,  ut  periculum  perversionis  vitetur,  tole- 
rari  possit  ut  eae  scholae  celebrentur  (can.  1374). 


In  his  Instructionibus  recensendae  sunt  quas  Episcopis  Helvetiae  S.  Of- 
ficium  tradidit  26  mart.  1866,  Episcopis  Statuum  Foederatorum  Amer. 
Septent.  14  nov.  1875,  Episcopis  Graecis-Unitis  28  aug.  1900.  Cfr.  etiam 
epistolam  Leonis  XIII  De  memoria  saeculari  B.  Petri  Canisii,  1  aug.  1897. 
Vide  nostrum  Comp.  Th.  mor.,  vol.  1,  n.  465. 

IV.  d)  In  aliquibus  nationibus  Europae  atque  Americae  magistri  et  ma- 
gistrae  institutionem  religiosam  tradere  discipulis  prohibentur,  sed  paro- 
chis  conceditur  ut  per  se  vel  per  delegatos  alumnis  catechismum  explicent 
diebus  et  horis  statutis  (Cfr.  Giobbio,  1.  c).  Cfr.  Ferreres,  La  ensefianza 
del  Catecismo,  n.  119. 

b)  Concilium  Plenarium  Americae  latinae,  n.  681,  jubet  parochos  ce- 
terosque  quibus  competit  animarum  cura  per  se  ipsos  catechismum  et  hi- 
storiam  sacram  in  scholis  explicare.  Ibid.,  n.  123. 

c)  Cum  in  scholis  nulla  a  magistris  habetur  institutio  religiosa,  ut  in 
Gallia,  Argentina,  Mexico,  Statibus  Foederatis  Amer.  Sept.,  etc,  necesse 
est  ut  parochi  ceterique  animis  curandis  praepositi  quam  maxime  curent 
ut  catechismus  exponatur  itemque  illa  dogmata  et  praecepta  quae  potis- 
simum  ab  incredulis  et  haereticis  impugnantur,  quod  Instructio  S.  Officii 
Episcopis  Statuum  Foed.  Amer.  Sept.  praecipit.  Ibid.  n.  127. 

d)  In  Hispaniae  vero  omnibus  fere  particularibus  collegiis  Religio  et 
Moralis  explicantur,  atque  in  institutis  seu  lyceis  (et  scholis  normalibus)  haec 
disciplina  traditur  a  sacerdotibus  quos  Minister  Instructionis  publicae 
creat,  praeeunte  testimonio  Episcopi  dioecesis,  in  qua  est  Institutum.  Sed 
quoniam  inscriptio  hujus  disciplinae  (1)  alumnis  Instituti  libera  est,  debent 
parentes  curare  ut  filii  inscribantur  sintque  in  ipsa  audienda  frequentes.— 
Reg.  Decretum  25  jan.  1895;  Statuta  examinum,  etc  10  maji  1901,  art.  12; 
Reg.  Decretum  17  aug.  1901,  art.  1.— (Cfr.  Atcubiita,  Apendice  ann.  1895-96, 
pag.  539;  Ap.  ann.  \m,  pag.  283-420). 

In  Universitatibus  religiosa  institutio  maxime  desideratur;  accideretque 
opportune  praescriptisque  Pii  X  convenienter,  si  Episcopi  possent  id  obti- 
nere  ut  haec  disciplina  a  sacerdote  scite  et  luculenter,  ut  res  postulat,  ex- 
plicaretur.  Ad  hoc  multum  conferre  catholici  possent  omnes,  si  agminatim 
ex  S.  Pontificis  votis  eniterentur  ut  in  Universitatibus  doctrina  vere  ca- 
tholica  traderetur,  quam  tuentur  Leges  concordatae. 


(1)    Recensendus  est  inter  optimos  hujus  disciplinae  libros  is  cujus  est  auctor  ami- 
cus  noster  Rdmus.  Henricus  Reig  et  Casanova,  Episcopus  Barcinonensis. 

CAPUT  II 

DE    JURE    ECCLESIAE    QUASLIBET    SCHOLAS    CONDENDI 

361.  —  I.  Ecclesiae  est  jus  scholas  cujusvis  disciplinae  non 
solum  elementarias,  sed  etiam  medias  et  superiores  condendi 
{can.  1375).  Consequitur  hoc  Ecclesiae  independentiam  obligatio- 
nemque  qua  ipsa  Ecclesia  fldelium  institutionem  sive  moralem 
sive  intellectualem  procurare  debet.  Vide  vol.  1,  nn.S8-61;  vol.2y 
nn.  280,  297,  320. 

II.  Canonica  constitutio  catholicae  studiorum  Universitatis  vel 
Facultatis  Sedi  Apostolicae  reservatur  {can.  1376,  §  1).  Ab  Ordina- 
riis  igitur  institui  non  potest  multoque  minus  a  civili  auctoritate. 

III.  Universitas  vel  Facultas  catholica,  etiam  religiosis  fami- 
liis  quibuslibet  concredita,  sua  debet  habere  statuta  a  Sede  Apo- 
stolica  probata  {Ihid.,  §  2). 

362.  Gradus  academici.  —  Gradus  academicos  qui  effectus 
canonicos  in  Ecclesia  habeant,  nemo  conferre  potest,  nisi  ex  fa- 
cultate  ab  Apostolica  Sede  concessa  {can.  1377). 

Hi  gradus  sunt  in  philosophia,  theologia,  S.  Scriptura  et  jure 
canonico,  quos  in  certis  adjunctis  Ecclesia  exigit;  inceteris  scien- 
tiis,  V.  gr.  in  re  mathematica,  in  scientiis  physicis,  medicis,  etc, 
non  solet  conferre. 

363.  Jura  doctorum  ac  licentia  praeditorum.  —  a)  Jus  est 
doctoribus  rite  creatis  deferendi,  extra  sacras  functiones,  anulum 
etiam  cum  gemma,  et  biretum  doctorale  {can.  1378). 

h)  Praeterea  in  collatione  quorumdam  officiorum  et  benefi- 
ciorum  ecclesiasticorum,  ceteris  paribus,  judicio  Ordinarii  sunt 
praeferendi  qui  lauream  vel  licentiam  obtinuerint;  his  enim  pri- 
mas  jus  tribuit  {Ibid.),  v.  gr.  praeferendi  doctores  ad  disciplinas 
philosophicas,  theologicas  et  juridicas  tractandas  {can.  1366),  ad  ca- 
nonicatus  {can.  404,  §  2),  ad  vicariatum  capitularem  {can.  434, 
§  2),  etc,  etc 

Si  scholae  catholicae  ad  normam  can.  1373  sive  elementariae 
sive  mediae  desint,  curandum,  praesertim  a  locorum  Ordinariis, 
ut  condantur  {can.  1379,  §  1). 

Itemque  si  publicae  studiorum  Universitates  doctrina  sensu- 
que  catholico  imbutae  non  sint,  optandum  ut  in  natione  vei  re- 
gione  Universitas  catholica  condatur  {Ihid.,  §  2). 

Fideles  ne  omittant  adjutricem  operam  pro  viribus  conferre 
in  catholicas  scholas  condendas  et  sustentandas  {Ihid.,  §  3). 

Hoc  postremum  est  consectarium  eorum  quae  dicta  sunt 
n.  350. 

364.  Doctores  creandi  sunt.  —  I.  Optandum  ut  locorum  Or- 
dinarii,  pro  sua  prudentia,  clericos,  pietate  et  ingenio  praestantes, 
ad  scholas  mittant  alicujus  Universitatis  aut  Facultatis  ab  Ecclesia 
conditae  vel  approbatae,  ut  inibi  studia  praesertim  philosophiae, 
theologiae  ac  juris  canonici  perflciant  et  academicos  gradus  con- 
sequantur  (can.  1380). 

II.  In  Hispania  diversimode  haec  fieri  solent:  vel  Romam  in 
Collegium  hispanum  mittuntur  ut  Universitatem  Gregorianam 
frequentent,  vel  in  Pontificiam  Facultatem  ad  Comillas,  vel  in  eas 
quae  sunt  in  metropoli  cujusque  provinciae  ecclesiasticae,  item 
Salmanticam,  ubi  exsistit  facultas  Theologiae  in  memoriam  anti- 
quae  Universitatis  celeberrimae.  Vide  nn.  370,  371. 

III.  Ex  America  latina  Romam  mitti  solent  in  Pontif.  Colle- 
gium  Pium  Lat.  Americanum  (1),  ut  Universitatem  Gregoria- 
nam  celebrent;  ex  Lusitania  Romam  etiam  in  Collegium  Lusita- 
num,  etc. 


CAPUT  III 

DE  JURE  ECCLESIAE  SUPER  DOCTRINA  QUAE  IN  QUIBUSLIBET 

8CH0LIS    TRADITUR 

365.  I.  Jus  Ecclesiae  capitale. —  Religiosa  juventutis  institu- 
tio  in  scholis  quibuslibet  (etiam  ab  Statu  conditis)  auctoritati  et 
inspectioni  Ecclesiae  subjicitur  (can.  1381,  §  1).  Vide  vol.  1,  nn.  48-51. 

II.  Ordinarii  vigilantia  super  doctrina.  —  Ordinariis  loco- 
rum  jus  et  officium  est  vigilandi  ne  in  quibusvis  scholis  sui  terri- 
tori  (sive  infimis  et  mediis  sive  supremis)  quidquam  contra  fidem 
vel  bonos  mores  tradatur  aut  fiat  {Ibid.,  §  2). 

III.  Jus  in  magistros  et  libros.  — Eisdem  similiter  jus  est  a) 
approbandi  religionis  magistros  et  libros  (qui  uti  textus  prae- 
legendi  sunt);  6)  itemque,  religionis  morumque  causa,  exigendi  ut 
tum  magistri  tum  libri  removeantur  {Ibid.,  §  3). 

Haec  pars  6)  non  solum  ad  magistros  librosque  religionis  re- 
fertur,  sed  etiam  ad  alios  quoslibet,  etiam  philosophiae,  historiae, 
geologiae,  biologiae,  juris,  etc,  etc,  qui  religionem  aut  bonos 
mores  impugnant. 

366.  —  IV.  Non  jure  solum  canonico  verum  etiam  divino  jus  est 
Episcopo  et  officium  vigilandi  ut   tota  doctrina  scholarum   sive 


(1)  Est  praeterea  Mexici  Pontificia  Universitas,  Bonis  Auris  Pontificium  Semina- 
rium  Patribus  S.  J.  commissum,  quod  paucis  ante  annis  auctum  estfacultate  gradus  aca- 
demicos  conferendi. 

Instit.  canon.  —  Tom.  II  8* 

inferiorum  sive  superiorum  sit  catholicae  veritati  conformis  (Vide 
Card.  Cavagnis,  Institutiones  juris  publici  ecclesiastici,  t'o/.  2,  lib.2, 
art.  35,  pag.  147  seq.,  Romae,  1889). 

Jus  concordatum  aliquarum  nationum,— Hoc  jus  ab  hisLegibus  con- 
cordatis  singulariter  agnoscitur:  a  Bavara,  1817,  a.  5;  utriusque  Siciliae, 
1818.  a.  2;  Costae  Ricae,  1853,  a.  2;  Guatemalae,  1853,  a.  2;  Austriae, 
1855,  aa.  5,  7,  8;  Wurtemberg.,  1857,  a.  7;  Baden.,  1859,  a.  7;  Aequatoris, 
1862  et  1881,  aa.  3,  4;  Venetiolae,  1862,  a.  2;  Nicaraguae,  1862,  a.  2; 
S.  Salvatoris,  1862,  a.  2;  Montenigri,  1886,  a.  8;  Columbiae,  1887,  aa. 
12-14.  Cfr.  A^ussi,  Conventionesde  rebus  ecclesiasticis  initaeinter  S.  Sedem 
et  civilem  potestatem,  Romae,  1869;  Nussi-Brueck,  Conventiones,  etc, 
Moguntiae,  1870;  Conventiones  initae  sub  pontificatu  Leonis  XIII,  Romae, 
1893. 

Attamen  Ecclesiae  jura  etiam  in  nis  locis  crebro  conculcantur  (Cfr.  Giob- 
bio,  Diplomazia  ecclesiastica,  ool.  2,  n.  420  seg.,  Roma,  1901);  quare  opus 
est  ut  catholici,  Episcopi  maxime  et  parochi,  toto  pectore  incumbant,  ut 
juvenes  necessaria  institutione  religiosa  imbuantur.  Ferreres,  La  ensefian- 
za  del  Catecismo,  nn.  117,  118. 

367.  Jus  conventum  hispanum.  — Verba  Conventionis  hispanae  ne- 
queunt  esse  clariora:  Articulus  I.  «Religio  Catholica  Apostolica  Romana, 
quae  excluso  quocumque  alio  cultu  esse  pergit  sola  Religio  Hispanicae 
Nationis,  conservabitur  semper  in  tota  ditione  Catholicae  Majestatis  Suae 
cum  omnibus  juribus,  ac  praerogativis,  quibus  potiri  debet  juxta  Dei  iegem, 
et  Canonicas  sanctiones.» 

Articulus  II.  «Consequenter  Institutio  in  Universitatibus,  Coliegiis,  Se- 
minariis  et  Schoiis  publicis  ac  privatis  quibuscumque,  erit  in  omnibus  con- 
formis  doctrinae  ejusdem  Religionis  Catholicae:  atque  hunc  in  finem  Epi- 
scopi,  et  ceteri  Praesules  Dioecesani,  quorum  munus  est  doctrinae  fidei 
et  morum,  ac  religiosae  juvenum  educationi  invigilare,  in  hujus  muneris 
exercitio  etiam  circa  scholas  publicas  nuliatenus  impedientur.» 

Regio  decreto  23  mart.  1853  jussum  est  Episcopos  rogari  ut  in  dioece- 
sium  visitatione  scholas  primarias  etiam  inviserent,  Gubernio  declaraturi 
si  qua  essent  eorum  judicio  corrigenda.  nullo  tamen  ab  ipsis  capto  consilio. 
Item  jus  in  suo  territorio  Archipresbyteris  concedebatur,  ut  Ordinariis 
ea  proponerent  quae  sibi  viderentur.  Elias  de  Molins,  Concord.,  pag.  5 
(1882). 

368.  Ordinarii  visitatio.  — I.  Ordinarii  locorum  sive  ipsi  per 
se  sive  per  alios  possunt  quoque  bcholas  quaslibet,  oratoria,  re- 
creatoria,  patronatus,  etc,  in  iis  quae  religiosam  et  moralem  insti- 
tutionem  spectant,  visitare  {can.  1382). 

II.  a)  Ab  hac  visitatione  quorumlibet  religiosorum  (etiam 
exemptorum)  scholae  exemptae  non  sunt,  h)  nisi  agatur  de  scholis 
internis  pro  professis  religionis  exemptae  (Ibid.). 

N.  B.  In  religiosa  alumnorum  alicujus  collegii  institutione  ser- 
vandum  praescriptum  can.  891;  quo  Superior  prohibetur  confes- 
siones  suorum  alumnorum  secum  in  eadem  domo  commorantium 
audire  (can.  1383). 

369.  Jus  concordatum  hispanum. — In  Hispania  RR.  Episco- 
pi  gaudent  in  propria  dioecesi  superiore  directione  et  inspectione 
institutionis  quae  traditur  in  religiosarum  collegiis,  nullo  illato 

detrimento  inspectioni  quae  Gubernio  competit  cum  facultate  id 
decernendi  quod  opportunum  duxerit  (Reg.  Decretum  24  febr. 
1872).  Ad  hunc  finem  id  praescribere  poterunt  Episcopi  dioe- 
cesani  quod  conveniens  existimaverint  tam  ad  regimen  internum 
quam  ad  scholarum  institutionem  (Ibid.,  pag.  5). 

Art.  3  Legis  conventae  1851  sic  statuit:  «Aderunt  item  Regia 
Majestas  ejusque  Gubernium  potenti  patrocinio  ac  praesidio  suo 
Episcopis  illud  pro  re  nata  postulantibus,  maxime  autem  ubi  im- 
probitati  obsistendum  sit  hominum,  qui  fidelium  mentes  perver- 
tere,  vel  eorum  mores  corrumpere  conentur,  aut  editio,  intro- 
ductio,  et  circumlatio  pravorum  noxiorumque  librorum  impedien- 
da  sit.» 

CAPUT  IV 

DE  PONTIFICIIS  HISPANIAE  UNIVERSITATIBUS 

370.  Antiqua  Seminaria  centralia.— <3)  In  Hispania  per  Pii  IX  Breve 
et  Reg.  Decretum  21  maji  1852,  ad  tempus  constituta  sunt  quattuor  Semi- 
naria  appellata  centralia,  quae  sola  omnes  in  theologia  et  jure  canonico 
gradus  conferre  poterant,  i.  e.  non  modo  baccalaureatum  (quem  omnia  Se- 
minaria  poterant  et  possunt  tribuere),  verum  gradus  etiam  majores,  scil. 
licentiam  et  doctoratum.  Erant  haec  Toletanum,  Salmanticense,  Valenti- 
num,  Granatense.  b)  Per  S.  Studiorum  Congregationis  concessionem  et 
Reg.  Decretum  27  nov.  1876  facultas  ilia  cum  aliqua  tamen  restrictione  ad 
Compostellanum  et  Canariense  extensa  est. 

371.  a)  Priores  Universitates  Pontificiae.  — Die  5  jun.  1896  Leo  XIII 
praescripsit  ut  in  antiquis  quattuor  Seminariis  centralibus  necnon  in  Com- 
postellano  Pontificiae  Universitates  instituerentur  (1)  cum  perpetuo  pri- 
vilegio  gradus  majores  in  theologia,  jure  canonico  et  philosophia  conce- 
dendi,  ad  quae  etiam  S.  C.  Studiorum  Instructionem  ad  hoc  misit  die  30 
jun.  ejusdem  anni.  Cfr.  Analecta  ecclesiastica,  vol.  4,  pag.  456  seq. 

b)  Hujus  gratiae  amplificatio.— Paulo  post,  Archiepiscopis  postulan- 
tibus,  Universitates  erectae  sunt  in  unaquaque  provinciae  ecclesiasticae 
metropoli;  quare  in  praesentia  decem  numerantur.  Cfr.  Analecta,  vol.  5, 
pag.  457  seq.,  493  seq. 

Constitutae  in  his  disciplinae,  quarum  gradus  conferuntur,  sunt  theolo- 
gia,  jus  canonicum,  philosophia.  In  antiquis  centralibus  Seminariis  gradus 
in  philosophia  non  tribuebantur.  Dispositio  harum  disciplinarum  ita  se  habet: 

372.  Magnus  Cancellarius.  — <3)  Quis.  Universitati  praeficitur  Afc- 
gnus  Cancellarius  {Analecta,  vol.  5,  pag.  458,  cap.  I),  scil.  Archiepiscopus, 
qui  Papam  repraesentat. 


(1)  Hac  super  re  in  Analectis  ecclesiasticis  sequentia  documenta  videri  possunt: 
I.  Erectio  a)  trium  disciplinarum  in  quinque  antiquis  Hispaniae  centralibus  Seminariis 
{vol.  4,  pag.  456);  b)  distiplinarum  theologiae  jurisque  canonici  in  Seminario  Mexicano 
{vol.  o,pag.  28  seq.)\  c)  trium  in  Vallisoletano  {vol.  5,  pag.  ^ol  seq.)\  d)  itemque  in  Hi- 
spalensi  {vol.  6,  pag.  410  seq.). 

II.  Normae  ad  has  Hispaniae  Universitates,  a  S.  Studiorum  Congregatione  traditae, 
28  dec.  1898  {vol.  7,  pag.  78). 

III.  Epistola  S.  Studiorum  Congregationis  ad  omnes  Praelatos  Pontificiarum  Uni- 
versitatum  hispanarum  {vol.  5,  pag.  493  seq.). 

b)  Ejus  attributiones.  —  Illi  jus  est  studiorum  Praefectum,  doctores 
coliegiatos,  magistros  et  substitutos  eligere,  tribunaii  cum  duplici  suffragio 
atque  Universitati  regundae  praeesse,  auctoritate  apostolica  gradus  con- 
ferre,  de  qua  mentio  in  diplomatibus  facienda. 

373.— Vice-cancellarius  {Analecta,  vol.  5,pag.  458,  cap.  III).  a)  A  Can- 
cellario  eligitur.  et  a  S.  Studiorum  Congregatione  confirmatur.  b)  Attribu- 
tiones:  absente  Canceilario,  Collegiis  doctorum  praeest,  et  cum  voto  exa- 
minibus  annuis  et  gradibus  conferendis;  debet  tandem  de  incremento  atque 
honore  facultatum  deque  solida  alumnorum  institutione  curare. 

374.  Praefectus  studiorum  {Analecta,  voL  5,  pag.  458,  cap.  III). 
a)  Quis.  —  Potest  esse  Vice-cancellarius,  ad  Collegiumque  doctorum  de- 
bet  pertinere.  A  Cancellario  eligitur,  a  S.  Sede  confirmatur. 

b)  Ejus  facultates.  —  Cancellario  et  Vice-cancellario  absentibus,  tri- 
bus  disciplinis  praeest,  in  omnibusque  eorum  vices  agit. 

c)  Invigilare  debet  statutorum  fideii  observantiae,  approbaresummaria 
sive  programmata  studiorum  et  examinum  annuorum,  recensere  doctorum 
Collegium,  alumnos  ad  inscriptionem  admittere,  etc.  A  rectore  disciplinae 
diversus  esse  debet. 

375.  Collegium  doctorum  (Analecta,  vol.  5,  pag.  458,  cap.  V).  a)  Quot 
et  quales.  Collegia  tria  sunt,  singula  singulis  disciplinis.  Doctores  saltem 
octo  debent  esse,  ad  summum  duodecim,  qui  e  clero  saeculari  et  regulari 
eiigendi  sunt.  Debent  esse  in  sua  disciplina  doctores;  si  religiosi,  gradum 
aequivalentem  in  sua  religione  habere. 

Esse  possunt  magistri,  sed  minorem  partem;  ad  eos  autem  nominandos 
ternio  offertur  a  suo  Collegio,  e  quorum  numero  unus  a  Canceilario  eligi- 
tur;  electio  autem  a  S.  Sede  confirmanda  est. 

b)  Praecedentia  CoUegiorum.  -  Est  hoc  ordine:  1.°  Theologiae; 
2/'  Juris  canonici;  3."  Philosophiae. 

c)  Collegiorum  attributiones.  —  Sunt:  1.^  Tribunal  componere  ad 
gradus  conferendos:  2.^  recensere  et  approbare  summaria  rerum  a  ma- 
gistris  tradendarum  et  in  examine  interrogandarum;  3.^  incremento  ordini- 
que  disciplinarum  invigilare,  et  Cancellario  ea  proponere  quae  sint  disci- 
plinae  emolumento,  alumnis  utilitati. 

d)  Remotio  doctorum  collegiatorum.  —  Doctores  collegiales  ne- 
queunt  removeri  sine  gravi  causa,  quae  a  toto  Collegio  disceptanda  est,  a 
Cancellario  probanda,  cum  S.  Sede  consulenda. 

376.  a)  Magistri  (  Analecta,  vol.  6,  pag.  414,  cap.  V).  Doctores  esse 
debent  in  sua  facultate,  et  ingenio  studioque  praestantes.  Quotannis  affe- 
rendi  ab  eis  sunt  indices  materiae  in  schola  tradendae  atque  in  examine 
interrogandae;  debent  praeterea  libros  designare  (qui  doctorum  Collegio 
sunt  probandi,  deque  his  certiorS  Congregatio  facienda),  et  rite  materiam 
in  scfiola  explicare  (1).  Expedit  ut  diutius  in  eadem  disciplinatradenda  per- 
severent;  quem  ad  finem  sunt  donandi  mercede  quae  ad  eorum  honestam 
dignamque  sustentationem  sufficiat  (2). 

b)  Substituti  seu  professores  supernumerarii.  — Cancellarius  de- 
bet,  audito  Collegio  doctorum,  magistros  nominare  qui  sint  idonei  profes- 
soribus  absentibus  vel  aegrotis  substituendis.  Ad  doctorum  Collegium 
nequeunt  pertinere;  sed,  ceteris  paribus,  ad  cathedras  vacantes  aliis  ante- 
ponentur. 

377.  Ratio  studiorum.  —  <3)  Cursus  philosophiae  est /ne/zAZ<3//5,  theo- 


(1)  Doctrinae  expositio  habenda  est  per  tria  quadrantia:  reliquum  tempus  insumen- 
dum  in  alumnis  interrogandis  atque  exercendis. 

(2)  Cum  magisterium  non  solum  hominem  competentem,  sed  etiam  totum  hominem 
requirat,  si  magister  ex  cathedrae  emolumentis  vivere  non  potest,  aliis  rebus  operam 
dabit  cum  scholae  detrimento. 

logiae  incumbendum  per  quadriennium  aut  quinquennium  {Analecta,  n.  XI, 
voi.  4,  pag.  458),  juri  canonico  per  triennium. 

b)  Philosophia.  —  Schola  habenda  est  bis  in  die.  Anno  primo  et  se- 
cundo  philosophia  rationalis  exponenda:  logica,  ontologia,  cosmologia, 
anthropologia  et  theodicea;  in  tertio  jus  naturae  et  ethica.  Praeterea,  tan- 
quam  auxiliares  (schola  autem  hebdomadahs  est),  tradendae  sunt  summa 
phiiosophica  et  quaestiones  disputatae  S.  Thomae  {Analecta,  n.  I,  vol.  5, 
pag.  493),  mathesis,  physica,  astronomia,  praecipuaeque  notiones  scientia- 
rum  naturalium  (biologiae,  physiologiae,  chimiae,  historiae  naturalis,  etc). 

c)  Theologia.  —  Schola  theologiae  dogmaticae  bis  in  die  per  qua- 
driennium  aut  quinquennium;  schola  Moralis  quotidiana  (saltem  per  bien- 
nium)  et  S.  Scripturae.  Auxiliares:  Institutiones  canonicae,  Historia  eccie- 
siastica  (utraque  alterna  in  primo  biennio),  linguae  orientales  (hebraea 
praesertim),  patrologia,  liturgia  et  archaeologia  sacra. 

d)  Jus  canonicum.  —  Primo  anno  Institutiones  et  jus  publicum  eccle- 
siasticum  in  schola  quotidiana;  secundo  et  tertio  textus  canonicus  (Codicis) 
cum  duplici  lectione  quotidiana  a  duobus  magistris  habenda.  Auxiliares: 
Jus  civile  et  gentium,  jus  romanum  et  patrium. 

378.  Tribunalia.  --  a)  In  annuis  examinibus  constant  tribus  saltem  ma- 
gistris,  qui  a  Collegio  doctorum  sunt  designandi  secundum  respectivas  di- 
sciplinas;  b)  ad  gradus  conferendos  constant  ex  doctoribus  facultatis:  1 .°  tri- 
bus  Sidi  baccalaureatum,  quattuor  ad  licentiaturam,ei  quinque  saUem,  addito 
praeside  Cancellario  aut  Vice-cancellario,  ad  doctoratum.  Cfr.  Analecta, 
vol.  6,  pag.  416,  n.  53. 

379.  Quando  possint  gradus  obtineri.  —  a)  Baccalaureatus  in  philo- 
sophia  obtineri  potest  absoluto  primo  anno;  absolutosecundo,  in  theologia 
et  jure  canonico;  licentia ,Qb?>o\Viio  secundo  aut  tertio  respective;  laurea  do- 
ctoris,  absolutis  omnibus  studiis,  i.  e.,  absoluto  tertio  in  philosophia  et  jure 
canonico,  et  quarto  (aut  quinto)  in  theologia.  Gradum  in  Universitate  acci- 
pere  solum  ii  generatim  possunt  qui  sunt  illius  provinciae  ecclesiasticae, 
cujus  Universitas. 

b)  Alumni  aliarum  dioecesium.  —  Ut  aliarum  dioecesium  alumni  gra- 
dum  possint  adipisci,  necesse  est  ut  saltem  per  biennium  studuerint  in  Uni- 
versitate  in  qua  volunt  gradu  donari.  Post  primum  annum  lauream  licentia- 
ti,  post  secundum  lauream  doctoris  consequi  poterunt  ii  qui  in  alio  Semina- 
rio  primos  curriculos  confecerint.  S.  Stud.  C.,  21  mart.  1900  {Analecta, 
vol.  8,  pag.  497  seq.).  In  his  solum  S.  Sedes  dispensare  potest  {n.  XVI, 
vol.  4,  pag.  459;  n.  III,  vol.  5,  pag.  494).  At  non  solet  {vol.  6,  pag.  493),  ut 
S.  Stud.  C.  declaravit24  aug.  1898. 


TITULUS  XXIII 
De  praevia  librorum  censura  eorumque  prohibitione 

CAPUT  PRAEVIUM 

ADNOTATIONES    GENERALES 

380.     Codex  et  antiqua   disciplina.  —  a)    Hic  titulus  Codicis 
duplex  caput  complectitur,  primum  de  censura,  secundum  depro- 

hibitione  librorum.  Utrumque  fere  convenit,  ordine  tamen  diverso 
cum  Constitutione  Leonis  XIII  Officiorum  ac  munerum^  25  jan. 
1897. 

b)  Haec  antea  materies  partim  ad  S.  Congregationem  Indicis, 
partim  ad  S.  Officium  spectabat.  Cfr.  Ferreresy  La  Curia  Romana, 
n.  637. 

c)  Sed  Benedictus  XV  Motu  proprio  AlloquenteSy  25  mart.  1917, 
librorum  censuram  prohibitionemque  S.  Offlcio  commendavit, 
exstincta  S.  Indicis  Congregatione.  Cfr.  Razon  y  Fe^  vol.  48,  pag.  228 
seq. 

381.  Quid  prohibitio  comprehendat.  —  a)  Prohibitio  genera- 
tim  non  amplectitur:  a)  libros  manu  scriptosy  lithographicos,  poly- 
graphicos,  etc,  nisi  publice  vendantur  ob  magnum  eorum  nume- 
rum,  sicuti  libri  veneunt;  b)  folia  exigua,  etiam  prelo  subjecta,  quae 
vulgo  volantia  dicuntur. 

6)  Nomine  libri  illa  scripta  significantur  quae  praeter  certum 
foliorum  numerum  (decem  integra,  sive  160  pa^.,  teste  Noldin^De 
praeceptis,  n.  701,  requiruntur),  doctrinae  unitatem  continent. 
Itaque,  quia  hac  unitate  carent,  non  habentur  ut  libri  ephemeri- 
dum  et  calendariorum  coUectiones. 

c)  Quae  sub  hoc  Codicis  titulo  de  libris  praescribuntur,  etiam, 
nisi  aliud  exprimitur,  intelligenda  sunt  de  foliis  diariis,  ephemeri- 
dibus  aliisque  quibusvis  periodicis  editionibus  (can.  1384,  §  2).  De 
hujus  legis  exceptionibus  constabit,  si,  v.  c,  iila  in  canone  distin- 
guuntur. 

d)  Libri  prohibiti,  eo  ipso  quod  sunt  prohibiti,  destruendi 
sunt;  non  enim  in  novo  jure  praecipitur  ut  Ordinario  tradantur 
(quamquam  fieri  potest),  quod  jam  ante  Constitutionem  Officiorum 
haud  multum  urgebatur.  Vide  Vermeersch,  De  prohibitione  et  cen- 
sura  libr.,  n.  102,  7  (11,  8);  Genicot,  vol.  1,  n.  456. 


CAPUT  I 

DE    PRAEVIA    LIBRORUM    CENSURA 

382.  Principium  capitale.  —  Ecclesiae  est  jus  exigendi  ne 
libros,  quos  ipsa  judicio  suo  antea  non  recognoverit,  fideles  edant 
(can.  1384,  §  1). 

Ratio,  quia  Ecclesiae  jus  et  officium  est  filios  suos  a  periculis 
contra  fidem  et  bonos  mores  removendi,  quibus  lectione  pravo- 
rum  librorum  obnoxii  sunt;  ad  eam  autem  remotionem  perspi- 
cuum  est  in  primis  conferre  ut  libri  Ecclesiae  judicio  subjician- 
tur,  quae  definiat  utrum  sit  eorum  lectio  periculosa  necne,  et 
utrum  edendi  prohibendive  sint. 

383.  Libri  aut  scripta  itemque  imagines  praeviae  censurae 
tradendae.  —  1.°  Libri  sacrarum  Scripturarum  vel  eorundem  ad- 
notationes  et  commentaria. 

2.^  a)  Libri  qui  divinas  Scripturas,  sacram  theologiam,  histo  - 
riam  ecclesiasticam,  jus  canonicum,  theologiam  naturalem,  ethicen 
aliasve  hujusmodi  religiosas  ac  morales  disciplinas  spectant;  6)  li- 
bri  ac  libelli  precum,  devotionis  vel  doctrinae  institutionisque 
religiosae,  moralis,  asceticaey  mysticae  aliique  hujusmodi,  quamvis 
ad  fovendam  pietatem  conducere  videantur;  c)  ac  generaliter  scri- 
pta  in  quibus  aliquid  sit  quod  religionis  ac  morum  honestatis  pe- 
culiariter  intersit. 

3.°  Imagines  sacrae  quovis  modo  imprimendae,  sive  preces 
adjunctas  habeant,  sive  sine  illis  edantur  {can.  1385,  §  1). 

4.°  Indulgentiarum  libri  omnes,  summaria,  libelli,  folia,  etc, 
in  quibus  earum  concessiones  continentur  {can.  1388,  §  1). 

5.°  Libri  liturgici  eorumque  partes,  itemque  litaniae  a  Sancta 
Sede  approbatae,  ut  constet  de  concordantia  cum  editionibus  ap- 
probatis  {can.  1390). 

384.  —  Quid  comprehenditur  verbis  can.  1385,  §  1,  in  n.  383,  2.°, 
c)  atlatis? 

Resp.  Comprehenduntur  omnia  scripta  (1),  folia  diaria,  immo 
articuli  cujusvis  folii,  si  de  rebus  agunt  de  quibus  vel  ex  adjunctis 
vel  aliis  de  causis  ob  religionem  morumve  honestatem  praesumen- 
dum  sit  Ecclesiam  velle  ut  censurae  subjiciantur.  In  dubio  liber- 
tas  datur  scriptoribus.  Yermeersch,  I.  c,  nw.  117,  118  (21,  2);  Gennari, 
h.  I.;  WernZy  I.  c,  Lega,  I.  c;  n.  408. 

Verumtamen  Pius  X  in  Motu  proprio  de  actione  populari  christiana,  18 
dec.  1903,  art.  17,  videtur  significare  omnia  scripta  quae  ad  religionem  m.o- 
resve  referantur  censurae  esse  tradenda:  tutti  gli  scritti  che  riguardano  la 
religione,  la  morale  cristiana,  e  Vetica  naturale.  Cfr.  II  Monitore,  vol.  15, 
pag.  460. 

Sed  folia  diaria  praeviae  censurae  subjicienda  non  sunt,  nisi  agatur  de 
articulo  in  quo  aliquid  sit  quod  religionis  ac  morum  honestatis  peculiariter 
intersit.  Ita  sentire  jam  Wernz  videbatur,  1.  c,  3,  tit.  14,  adnot.  109.  Cfr. 
Encyclicam  Pascendi,  art.  IV,  ubi  Pius  X  statuit:  «Ephemerides  et  commen- 
taria  quae  a  catholicis  scribuntur,  quoad  fieri  possit,  censorem  designatum 
habeant.  Hujus  officium  erit  folia  singula  vel  libellos,  postquam  sint  edita, 
opportune  perlegere:  si  quid  dictum  periculose  fuerit,  id  quamprimum  cor- 
rigendum  injungat.  Eadem  porro  Episcopis  facultas  esto,  etsi  censor  forte 
faverit.»  Attamen  cfr.  Villada  in  Razon  y  Fe,  vol.  24,  pag.  213  seq.,  252 
seq. 


(1)  «An  orationes  quae  Domino  Deo  diriguntur  ad  gratias  impetrandas  ob  interces- 
sionem  Servorum  Dei  qui  cum  sanctitatis  fama  decesserunt,  ijidigeant  venia  Episcopi, 
ut  imprimi  atque  inter  fideles  diffundi  valeant?».  Sacra  eadem  "Congregatio  responden- 
dum  censuit:  Affirmative,  adnormam  Constitutionis  Officiorum  et  munerum;  attamen  ad 
tramitem  et  mentem  decretorum  S.  U.  Inquisitionis  et  sacrorum  Rituum  Congregationis, 
Episcopus  abstinere  se  debet  ab  eisdem  orationibus  conrmendandis  ac  praesertim  indul- 
gentiis  ditandis..>  S.  R.  C,  21  mart.  1914:  Acta,  VI,  pag.  192. 

385.  Cui  competat  facultatem  concedere  edendi  libros  alio- 
quin  censurae  subjiciendos, —  Si  approbatio  Sedi  Apostolicae  non 
est  reservata,  licentiam  dare  potest  vel  loci  Ordinarius  proprii 
auctoris,  vel  Ordinarius  loci  in  quo  libri publici  juris  fiunt^  vel  Or- 
dinarius  loci  in  quo  imprimuntur.  Si  quis  autem  ex  iis  Ordinariis 
licentiam  denegaverit,  alius  vero,  denegatione  ignorata,  licentiam 
concesserit,  hiaec  nuUa  est  et  irrita.  Quare  auctor  eundem  certio- 
rem  facere  debet  de  denegata  ab  alio  licentia  {can.  1385,  2). 

Locus  ubi  liber  fit  publici  Juris  is  est  in  quo  sunt  aedes  editoris. 
Si  hae  plures  sunt,  ut  Romae,  Bruxellis,  Neo-Eboraci,  etc,  satis 
est  unius  Ordinarii  approbatio.  Vi  hujus  liber  ubique  legi  potest, 
nisi  ab  Ordinario  proprio  (legentis)  prohibeatur. 

386.  Religiosi  et  clerici  regulares.  —  1.°  Religiosi  licentiam 
Ordinarii  loci  consequi  debent,  postquam  sui  Superioris  majoris 
consecuti  sunt  (Ibid.,  §  3).  Superior  major  est  Generalis  aut  Provin- 
cialis.  Quod  si  Superior  veniam  non  dederit,  non  potest  religio- 
sus  ulli  impressori  licite  opus  tradere  ut  divulgetur  cum  imprima- 
tur  Ordinarii  loci  sine  auctoris  nomine  (S.  Rel.  C,  15  jun.  1911: 
Acta,  III,  pag.  270).  Vide  FerrereSy  in  Razon  y  Fe^  vol.  34,  pag.  236. 

2.°  Vetantur  clerici  saeculares  sine  consensu  suorum  Ordina- 
riorum,  religiosi  vero  sine  licentia  sui  Superioris  majoris  et  Ordi- 
narii  loci,  libros  quoque,  qui  de  rebus  profanis  tractent,  edere,  et 
in  diariis,  foliis  vel  libellis  periodicis  scribere  vel  eadem  modera- 
ri  (can.  1386,  §  1). 

N.  B.  In  diariis  vero,  foliis  vel  libellis  periodicis  qui  religio- 
nem  catholicam  aut  bonos  mores  impetere  solent,  nec  laici  catho- 
iici  quidpiam  possunt  conscribere,  nisi  justa  et  rationabili  causa 
suadente,  ab  Ordinario  loci  probata  (Ibid.,  §  2). 

387.  Gensores  edenda  cognoscentes,  et  Ordinarii  potestatem 
edendi  facientes.  —  In  universis  Curiis  episcopalibus  censores  ex 
officio  adesse  debent,  qui  edenda  cognoscant.  —  Examinatores  in 
suo  obeundo  offlcio,  omni  personarum  acceptione  deposita,  de- 
bent  tantummodo  prae  oculis  habero  Ecclesiae  dogmata  et  commu- 
nem  catholicorum  doctrinam,  quae  Conciliorum  generalium  decre- 
tis  aut  Sedis  Apostolicae  constitutionibus  seu  praescriptionibus 
atque  probatorum  doctorum  consensu  continetur.  —  Censores  ex 
utroque  clero  sunt  eligendi  aetate,  eruditione,  prudentia  commen- 
dati,  qui  in  doctrinis  probandis  improbandisque  medio  tutoque 
itinere  eant.  — Censor  sententiam  scripto  dare  debet.  Quae  si  fave- 
rit,  Ordinarius  potestatem  edendi  faciat;  cui  tamen  licentiae  prae- 
ponendum  est  censoris  judicimn,  inscripto  ejus  nomine.  Extraor- 
dinariis  tantum  in  adjunctis  ac  perquam  raro,  prudenti  Ordinarii 
arbitrio,  censoris  mentio  omitti  poterit.— Auctoribus  censoris  no- 
men  patere  nunquam  debet,  antequam  hic  faventem  sententiam 
ediderit  (can.  1393,  §  1-5). 

N.  B.  1.°  Licentia,  qua  Ordinarius  potestatem  edendi  facit,  in 
scriptis  concedenda  est,  et  in  principio  aut  in  fine  libri,  folii  vel 
imaginis  imprimenda,  expresso  nomine  concedentis  itemque  loco 
et  tempore  concessionis  {can.  1394,  §  1). 

2.°  Si  vero  licentia  deneganda  videatur,  roganti  auctori,  nisi 
gravis  causa  aliud  exigat,  rationes  indicandae  sunt  (Ibid.,  §  2).  Ita 
potissimum  agendum  est,  cum  liber  corrigi  potest  aut  expurgari 
(S.  C.  Ind.,  3  sept.  1898). 

888.  Quae  sine  Sedis  Apostolicae  licentia  edi  nequeant.  — 
Nequeunt: 

1.°  Quae  ad  causas  beatificationum  et  canonizationum  Servo- 
rum  Dei  quoquo  modo  pertinent  (can.  1387). 

Igitur  acta  vitae,  virtutum  miraculorumque  Servorum  Dei  quorum  causa 
beatificationis  aut  canonizationis  est  apud  S.  Rituum  Congregationem  ne- 
que  edi  neque  vulgari  possunt  inconsulta  eadem  S.  Congregatione,  neve 
petito  nihil  obstatSi  R.  P.  Sanctae  Fidei  Promotore  aut  ab  ejusdem  S.  Con- 
gregationis  Assessore  (S.  R.  C,  12  febr.  1909:  Acta,  I,  pag.  238).  Prohi- 
bitione  solum  comprehenduntur  eae  causae  quae  disceptantur;  eae  vero 
quae  jam  absolutae  sunt  vuigari  cum  licentia  Ordinarii  possunt.  Ita  Penna- 
chi,  1.  c,  n.  204;  Lega,  1.  c,  n.  394;  Wernz,  1.  c,  adnot.  99. 

2.°  Quovis  idiomate  tum  collectio  authentica  precum  piorum- 
que  operum  quibus  Sedes  Apostolica  indulgentias  annexuit,  tum 
elenchus  indulgentiarum  apostolicarum,  tum  summarium  indulgen- 
iiarum  vel  antea  collectum,  sed  nunquam  approbatum,  vel  nunc 
primum  ex  diversis  concessionibus  colligendum  (can.  1388,  §  2). 

3."  Collectiones  decretorum  Romanarum  Congregationum 
(cfm.  1389). 

4.°  Versiones  sacrarum  Scripturarum  in  linguam  vernaculam, 
nisi  edantur  sub  vigilantia  Episcoporum  et  cum  adnotationibus 
praecipue  excerptis  ex  Sanctis  Ecclesiae  Patribus  atque  ex  doctis 
catholicisque  scriptoribus  (can.  1391). 

Quare  approbatio  versionis  non  adnotatae  ad  solam  Sedem 
Apostolicam  spectat;  tametsi  videntur  afe  hac  prohibitione  excipi 
posse  aliquae  S.  Scripturae  partes  quae  ad  fovendam  fidelium  pie- 
tatem  aptissimae  sunt;  ut  psalterium,  evangelia  annua,  episto- 
lae,  etc,  quae  omnia  probabiliter  edi  possunt,  Episcopo  permit- 
tente.  Vermeerschy  1.  c,  n.  71  (15-2);  Lega,  1.  c,  n.  356. 

Etiam  permitti  ab  Episcopis  probabiliter  possunt  paraphrasti- 
cae  versiones  in  quibus  virtualiter  continentur  adnotationes  ex 
SS.  Patribus  et  traditione  ecclesiastica  excerptae.  Vermeersch, 
1.  c  (1). 


(1)  Permittere  etiam  posse  Episcopus  videtur  editiones  in  quibus  praeter  commen- 
taria  catholicorum  locus  sit  acatliolicorum  adnotationibus  quae  ad  geographiam,  ar- 
chaeologiam  etc,  spectent,  non  autem  si  ad  mores  pertineant.  Pennachi,  1.  c;  Genna- 
ri,  1.  c 

N.  B.  Jam  cessavit  obligatio  parochum  aut  confessarium  consu- 
lendi  ut  probatae  versiones  legantur.  Wernz,  1.  c,  adnot.  58;  Gen- 
nari,  1.  c;  Lega,  1.  c 

389. — Translationes  et  novae  editiones  operis  approbati  nova 
approbatione  communiri  debent  (can.  1392,  §  1).  Attamen  excerpta 
e  periodicis  capita  seorsim  edita  (tirada  aparte)  novae  editiones 
non  censentur,  nec  proinde  nova  approbatione  indigent  (Ibid., 
§  2). 

CAPUT  II 

DE    PROHIBITIONE    LIBRORUM 
ARTICULUS  I 

DE    NATURA    HUJUS    PROHIBITIONIS 

390.  Principia.  — I.  Jus  et  officium  libros  cujusvis  auctoris  ex 
justa  causa  prohibendi  Ecclesiae  competit  (can.  1395,  §  1). 

Ratio  istius  juris  eruitur  ex  officio  Ecclesiae  fideles  perducen- 
di  ad  veram  sanctitatem  aeternamque  beatitudinem.  Quamobrem 
eos  debet  ab  omni  lectione  arcere,  quae  eorum  fidem  bonosque 
mores  possit  corrumpere. 

II.  Haec  prohibitio  est  actus  jurisdictionis,  ideoque  solum 
subditos  obligat  ejus  a  quo  imponitur.  Sedes  igitur  Apostolica 
Conciliiimqiie  Universale  libros  prohibere  possunt  pro  universa 
Ecclesia;  pro  suis  subditis  Concilia  quoque  particularia  et  loco- 
rum  Ordinarii  (Ibid.). 

III.  Libri  ab  Apostolica  Sede  damnati  ubique  locorum  et  in 
quodcunque  vertantur  idioma  prohibiti  censentur  (can.  1396). 

IV.  A  prohibitione  Ordinarii  datur  ad  S.  Sedem  recursus,  non 
tamen  in  suspensivo  {ca%.  1395,  §  2).  Stat  igitur  prohibitio  donec 
Sedes  Apostolica  aliud  forte  decernat. 

391.  Effectus  prohibitionis.  —  a)  Prohibitio  librorum  id  effi- 
cit  ut  liber  sine  debita  licentia  nec  edi,  nec  legi,  nec  retineri,  nec 
vendi,  nec  in  aliam  linguam  verti,  nec  ullo  modo  cum  aliis  com- 
municari  possit  (can.  1398,  §  1). 

b)  Liber  quoquo  modo  prohibitus  rursus  in  lucem  edi  nequit, 
nisi,  factis  correctionibus,  licentiam  is  dederit  qui  librum  prohi- 
buerat  ejusve  Superior  vel  successor  (Ibid.,  §  2). 

c)  Ordinarii  locorum  aliique  curam  animarum  (v.  gr.  paro- 
chi)  habentes  opportune  monere  debent  fideles  de  periculo  et 
damno  lectionis  librorum  pravorum,  praesertim  prohibitorum 
(can.  1405,  §  2). 

Potestne  Superior  religiosus  libros  subditis  prohiberef 


DE    LIBRIS   IPSO   JURE   PROHIBITIS  131 

Res2J.  Possunt  justa  de  causa  Abbas  monasterii  sui  juris  et  su- 
premus  religionis  clericalis  exemptae  Moderator,  cum  suo  Capitulo 
vel  Consilio;  idemque,  si  periculum  est  in  mora,  possunt  alii  Supe- 
riores  majores  cum  proprio  Consilio,  ea  tamen  lege  ut  rem  quan- 
tocius  deferant  ad  supremum  Moderatorem  (can.  1395,  §  3). 

392.  Denuntiatio  librorum  perniciosorum.  —  Omnium  flde- 
lium  est,  maxime  clericorum  et  in  dignitate  ecclesiastica  constitu- 
torum  eorumque  qui  doctrina  praecellant,  libros  quos  perniciosos 
judicaverint,  ad  locorum  Ordinarios  aut  ad  Apostolicam  Sedem 
deferre;  id  autem  peculiari  titulo  pertinet  ad  Legatos  Sanctae  Se- 
dis,  locorum  Ordinarios,  atque  Rectores  Universitatum  catholica- 
rum  (can.  1397,  §  1). 

Quomodo  facienda. — Expedit  ut  in  pravorum  librorum  de- 
nuntiatione  non  sdlum  libri  inscriptio  indicetur,  sed  etiam,  quan- 
tum  fieri  potest,  causae  exponantur  cur  liber  prohibendus  existi- 
metur  (Ibid.y  §  2).  lis  ad  quos  denuntiatio  defertur,  sanctum  esse 
debet  denuntiantium  nomina  secreta  servare  (Ibid.,  §  3). 

393. — Locorum  Ordinarii  in  libros  qui  in  proprio  territorio 
edantur  aut  venales  prostent,  per  se  aut,  ubi  opus  fuerit,  per  sa- 
cerdotes  idoneos  debent  vigilare  {Ihid.,  §  4),  omnesque  libros,  li- 
bellos,  etc,  quos  damnosos  repererint,  etiam  ab  alio  forte  Ordina- 
rio  approbatos,  reprobare,  de  manibusque  fldelium  auferre  cu- 
rent. 

Libros  tamen  qui  subtilius  examen  exigant,  vel  de  quibus  ad 
salutarem  effectum  consequendum  supremae  auctoritatis  senten- 
tia  requiri  videatur,  ad  Apostolicae  Sedis  judicium  debent  Ordi- 
narii  deferre  (Ibid.,  §  5). 


ARTICULUS  II 

DE   LIBRIS   IPSO   JURE   PROHIBITIS 

394.  —  a)  Libri  alii  ipso  jurey  sc.  ipsis  Codicis  canonibus,  prohi- 
bentur,  6)  alii  decretis  particularibus. 

Ipso  jure  prohibitae  sunt  aliquae  S.  Scripturae  editiones;  etiam 
alii  libri  nonnulli  ob  periculum  haeresis,  schismatis,  superstitio- 
nis,  violationis  castitatis,  nonnullaeque  editiones  liturgicae  parum 
fideles. 

395.  S.  Scripturae  editiones  ipso  jure  prohibitae.  — 1.^  Edi- 
tiones  textus  originalis  et  antiquarum  versionum  catholicarum 
sacrae  Scripturae,  etiam  Ecclesiae  Orientalis,  ab  acatholicis  qui- 
buslibet  publicatae;  itemque  ejusdem  versiones  in  quamvis  lin- 
guam,  ab  eisdem  confectae  vel  editae  {can.  1399,  1.°). 

2.°  Etiam  prohibentur  quilibet  libri,  adnotationes  aut  com- 
mentaria  S.  Scripturae,  sine  licentia  vulgata  {Ibid.,  5.°). 

3.°  Et  ejusdem  versiones  in  linguam  vernaculam  a  quovis  edi- 
tae  sine  licentia  (Ibid.). 

Sed  usus  horum  librorum  iis  dumtaxat  permittitur  qui  studiis 
theologicis  vel  bihlicis  qiiovis  modo  operam  dant,  dummodo  iidem 
libri  fideliter  et  integre  editi  sint  neque  impugnentur  in  eorum 
prolegomenis  aut  adnotationibus  catholicae  fidei  dogmata  {can. 
1400). 

Permittitur  ergo  iis  etiam  qui  ex  consuetudine  studiis  theologi- 
cis  et  biblicis  vacant,  sive  in  scholis  ut  alumni  Theologi,  sive  pri- 
vatim,  non  iis  autem  qui  linguae  graecae  aut  hebraicae  solum  stu- 
dent  (S.  C.  Indic,  21  jun.  1898).  Wernz,  l.  c,  adnot.  57;  Lega,  1.  c, 
n.  353.  Contrarium  Gennari  sentit,  pag.  35.  Permittitur,  dummodo 
ne  fidei  catholicae  dogmata  imptignentur,  ideoque  etiamsi  hae  veri- 
tates  obiter  ibi  negentur,  aut  aliae  impetantur. 

396.     Qui  libri  interdicantur  ob  haeresim  periculumve  ipsius 
aut  schismatis.  —  1.°  Libri  quorumvis  scriptorum,  haeresim  vel 
schisma  propugnantes,  aut  ipsa  religionis  fundamenta   quoquo , 
modo  evertere  nitentes  (can.  1399,  2°). 

Religionis  fundamenta  intelliguntur  esse  religionis  verae  natu- 
ralis  et  siipernatiiralis,  ut  patet  ex  eo,  quod  legislator,  tum  in  Con- 
stit.  Officiorum  et  munerum,  tum  in  Codice,  verbum  religionis  na- 
turalis  in  vetere  Indice  adhibitum,  studiose  omisit,  ut  clare  appa- 
reat  prohibitionem  non  restringi  ad  sola  fundamenta  religionis 
naturalis.  Wernz,  Jus  DecretaL,  vol.  3,  pag.  119;  Gennari,  pag.  30; 
Lega,  1.  c,  n.  348. 

Dicitur  utcumque  evertere,  scil.  adductis  rationibus,sive  irri- 
sionibus,  sive  imaginibus  depictis  (caricaturas),  etc  Gennari,  1.  c 

Hac  prohibitione  non  comprehendi  encyciopaedias,  docet  Card.  Gen- 
nari,  in  quibus,  utpote  quae  a  viris  tam  catholicis  quam  acatholicis  scri- 
ptae  sunt,  inter  articuios  bonos  reperiuntur  aliqui  haeresim  et  materiahs- 
mum  propugnantes.  Ratio  est,  quia,  cum  in  hujusmodi  iibris  res  disparatis- 
simae  attingantur,  singuli  articuii  veluti  tractationes  separatae  censendi 
sunt.  Igitur  nisi  longissimi  sint,  ita  ut  libr  j  aequivaleant,  haberi  debent  tan- 
quam  libeUi  aut  opuscula,  quae  ecclesiasticae  prohibitioni  non  sunt  obno- 
xia,  etsi  forte  jure  naturali  prohibeantur.  Cfr.  11  Monitore,  vol.  23,  pag. 
413,  414(1). 

2.°  Libri  (etiam  folia  diaria,  folia  exigua  (h.  volantes),  libelli: 
can.  1384,  §  2)  qui  religionem  aut  bonos  mores,  data  opera,  impe- 
tunt  (can.  1399,3.°). 


(1)  Hoc  n.  2.^  can.  1399  minime  libellos  comprehendi,  videtur  coUigi  ex  eo  quod  idem 
canon  n.  5.°  praeter  libros  enumerat  libelios,  qui  hoc  loco  tacentur.  Xeque  eosConst. 
Officiorum  comprehendebat,  neque  Codex  videtur  velle  magis  interdictionem  restrin- 
gere.  Sed  tamen  comprehendi  n.  3.°  libellos,  etc,  opinamur,  non  solum  quia  eos  Const. 
Officiorum  comprehendebat,  sed  etiam  quia  non  est  credendum  voluisse  Codicem  illos 
excludere,  sed  potius  comprehendere,  ad  normam  can.  1384,  S  2.  Vide  praeterea  can.  6, 
n.  4.°,  qui  docet,  in  dubio  num  aliquod  canonum  praescriptum  cum  vetere  jure  discrepet, 
a  vetere  jure  non  esse  recedendum.  Vide.  vol.  1,  n.  136,  4.° 


DE    LIBRIS    IPSO   JURE   PROHIBITIS  133 

RELiaio.  Cum  lex  indiscriminatim  de  religione  loquatur,  haec 
vox  ad  solam  religionem  naturalem  sine  solido  fundamento 
restringitur;  est  enim  ad  supernaturalem  sive  revelatam  etiam  ex- 
tendenda  (1),  ut  dictum  est. 

Nec  requiritur  ad  prohibitionem  incurrendam  ut  folium  reli- 
gionem  totam  impugnet;  sufficit  unius  alteriusve  dogmatis  impu- 
gnatio  habitualis,  ut  in  altera  parte  sufiicit  impugnatio  unius  alte- 
riusve  praecepti  decalogi;  secus  irrisoria  fere  prohibitio  reddere- 
tur.  Wernz,  I.  c.  (2). 

3.°  Libri  quorumvis  acatholicorum,  qui  ex  professo  de  reli- 
gione  tractant,  nisi  constet  nihil  in  eis  contra  fidem  catholicam 
contineri  {can.  1399,  4.^). 

4.'^  Libri  qui  quodlibet  ex  catholicis  dogmatibus  impugnant 
vel  derident,  qui  errores  ab  Apostolica  Sede  proscriptos  tuentur, 
qui  cultui  divino  detrahunt,  qui  disciplinam  ecclesiasticam  ever- 
tere  contendunt,  et  qui  data  opera  ecclesiasticam  hierarchiam,  aut 
statum  clericalem  vel  religiosum  probris  afficiunt  {Ihid.,  6.°). 

Detrahitur, Gum  bona  existimatio  minuitur;  libri  autem  religioni 
detrahentes  reprobationi  subjacent,  etiamsi  id  non  faciant  ex  pro- 
fesso,  dummodo  detractio  sit  gravis  paulatimque  diffundatur  seu 
«crescat  eundo».  Vermeersch,  n.  74,  3  (alias  13,  4);  WernZy  I.  c. 

5.°  a)  Libri  qui  duellum  vel  suicidium,  vel  divortium  licita 
statuunt,  h)  qui  de  sectis  massonicis  vel  aliis  ejusdem  generis  so- 
cietatibus  agentes,  eas  utiles  et  non  perniciosas  Ecclesiae  et  civili 
societati  esse  contendunt  {Ihid.,  8."). 

397.  Libri,  libelli,  etc,  ipso  jure  prohibiti  superstitionis 
ejusve  periculi  causa.  —  1.°  Libri  qui  cujusvis  generis  supersti- 
tionem,  sortilegia,  divinationem,  magiam,  evocationem  spirituum, 
aliaque  id  genus  docent  vel  commendant  {Ibid.,  7.°). 

2.^  Libri  quibus  divulgantur  indulgentiae  apocryphae,  vel  a 
Sancta  Sede  proscriptae  aut  revocatae  {Ihid.,  11.°)!  Igitur  si  hi  libri 
sunt  de  indulgentiis  veris  et  adhuc  vigentibus,  etiamsi  sine  licentia 
sint  publicati,  ideoque  illicite,  fidelibus  non  interdicuntur.  Idem 


(1)  Sic  tenent  Pennacchi,  1.  c,  pag.  \&lseq.;  Gennari,\.  c,  pag.  57  seq.;  Holhveck, 
1.  c,  pag.  37.  Ita  Wernz,  \.  c,  adnot.  76,  cui  consonant,  praeter  AA.  ab  ipso  citatos,  etiam 
Lega,  1.  c,  n.  375;  Buccer.,  n.  1309;  Palmieri,  1.  c;  Noldin,  De  Praeceptis,  n.  701,  contra 
paucos,  quorum  argumenta  antiquata  magisque  subtilia  quam  vera,  dicuntur  ab  ipso 

Wernz,  1.  c.  Horum  sententiam  falsam  et  non  parum  periculosam  esse  probat  Gennari , 
h.  1.  (ed.  3.^). 

(2)  Improbandi  sunt  sacerdotes  qui,  v.  gr.  in  itinere,  in  via  ferrea,  ephemerides  libe- 
rales  emunt  et  legunt,  non  sine  scandalo  fidelium,  Noldin,  1.  c 

A'.  B.  In  Hispania  sat  communiter  prohibitae  censentur  inter  alias  sequentes  ephe- 
merides  matritenses:  El  Pais,  El  Liberal,  El  Imparcial,  El  Heraldo,  aliaeque  ejusdem 
furfuris.  Cfr.  Instr.  pastor.  Archiep.  et  Episcoporum  prov.  eccles.  Caesaraug.,  10  apr. 
1904;  id.  id.  Prov.  Compostellanae,  3  oct.  1906;  Instr.  pastor.  Episc  Dertusani,  4  aug.  1904; 
Conclusiones  aprobadas  por  la  Asamblea  n^cional  de  la  Buena  Prensa,  Hispali,  18  jun. 
1904,  secc.  4,  punto  3.°,  concl.  5.^;  Instr.  pastor.  Episc  Guadicen.,  aug.  1906,  etc 

est  de  Collectionibus  decretorum  SS.  Congregationum  intelligen- 
dum. 

3.°  Libri  ac  libelli  qui  novas  apparitiones,  revelationes,  visio- 
nes,  prophetias,  miracula  enarrant,  vel  qui  novas  inducunt  devo- 
tiones,  etiam  sub  praetextu  quod  sint  privatae,  si  editi  fuerint  non 
servatis  canonum  praescriptionibus  {Ibid.,  5.°j. 

4.°  Imagines  quoquo  modo  impressae  Domini  Nostri  Jesu 
Christi,  Beatae  Mariae  Virginis,  Angelorum  atque  Sanctorum  vel 
aliorum  Servorum  Dei  ab  Ecclesiae  sensu  et  decretis  alienae  {Ibid., 
12.^). 

Haec  prohibitio  numismata,  statuas,  picturas  seu  tabulas  pictas 
non  complectitur,  sed  tantum  imagines  quomodocumque  impres- 
sas.  Si  imagines  sunt  conformes  Ecclesiae  decretis,  sed  sine  com- 
petenti  licentia  publicatae,  tidelibus  non  prohibentur,  at  certe  pec- 
cat  editor  (1). 

398.  —  Quo  pacto  intelligendum  illud  de  novis  apparitionibus  no- 
visque  devotionibtis? 

Resp.  Videtur  requiri  ut  liber  vel  scriptum  de  his  unice  tractet 
vel  saltem  fusius,  rem  tanquam  manifeste  supernaturalem  propo- 
nendo,  non  vero  si  quaedam  obiter  tantum  interserantur,  nullum 
firmum  judicium  de  eorum  supernaturalitate  proferendo.  Quare 
non  videntur  prohiberi  diaria,  in  quibus  aliquando  facta  quaedam 
miraculosa  narrantur,  quae  in  aliqua  peregrinatione  occurre- 
rint,  etc.  Gennari,  h.  1.;  Lega,  n.  363;  Vermeersch,  I.  c,  n.  14,  I;  Ge- 
nicot,  n.  453,  3.°  (2). 

N.  B.  Posita  approbatione  competenti,  jam  non  requiritur  pro- 
testatio  secundum  Urbani  VIII  decretum  fieri  solita. 

399.  Libri  ipso  jure  prohibit  ad  praeservandam  potissi- 
mum  castimoniam.  —  Qui  res  lascivas  seu  obscenas,  ex  professo 
tractant,  narrant,  aut  docent  {can.  1399,  9.°).  Hi  enim  libri  sunt 
fidei  moribusque  periculo. 

Hac  prohibitione  non  comprehenduntur:  a)  libri  scientifici, 
V.  gr.  de  re  medica,  chirurgica,  morali,  qui  turpia  ex  professo 
tractant,  sed  pro  peritis  tantum  et  propter  scopum  utilem  et  hone- 
stum;  nec  b)  libri,  qui  res  turpes  obiter  tantum  attingunt;  nihilomi- 


(1)  Pennacchi,  \.  c,  pag.  2d;  Vermeersch,  1.  c;  Gennari,  h.  1.;  Lega,  1.  c,  n.  366;  Wernz, 
1.  c,  adnot  69  (Super  imaginibus,  cfr.  Bened.  XIV,  Const.  Sollicitudini,  1  oct.  1745). 

(2)  Sunt  novae  devotiones,  quae  satis  notabiliter  differunt  sive  in  objecto,  sive  in 
modo  ab  iis,  quas  Ecclesia  probavit.  Cfr.  decret.  5.  Off.,  13  jan.  1875,  quo  improbatur 
devotio  sanguinis  B.  M.  V.;  13  mart.  1901,  quo  damnatur  devotio  dicta  de  la  Mano  pode- 
rosa,  et  aliud  ejusdem  diei  quo  improbatur  iVoro  Crux  Immaculatae  Conceptionis,  item- 
que  1  maji  1901,  quo  jussum  est  publicari  decreta  condemnatoria  devotionis  erga  Ssmam. 
Animam  D.  N.  I.  Ch.  Vide  etiam  Razon  y  Fe,  vol.  1,  pag.  564;  vol.  37,  pag.  244,  ubi  lau- 
datur  dissolutio  confraternitatis  quae  dicebatur  del  Brazo  poderoso,  facta  ab  Episcopo 
Habanensi.  Eodem  pacto  S.  Officium,  29  mart.  1916,  imaginem  B.  Mariae  VirginisSacer- 
dotalibus  vestibus  indutam  reprobavit.  Acta,  VIII,  pag.  146. 

nus  hi,  si  revera  appetitum  legenti  excitent,  prohibentur  jure 
naturali. 

Prohibitio  etiam  continet  libros  quos  classicos  vocant,  siinfecti 
sunt  lascivia  aut  obscenitate. 

400.  Editiones  librorum  liturgicorum  a  Sede  Apostolica  ap- 
probatorum  qui  ipso  jure  vetantur.  —  Eae  sunt  in  quibus  quid- 
piam  immutatum  sit,  ita  ut  cum  authenticis  editionibus  a  Sancta 
Sede  approbatis  non  congruant  {Ibid.y  10.°). 

Tantum  ergo  prohibentur  editiones  factae  cum  immutationibus, 
etsi  parvisy  quae  substantiam  attingant.  Non  autem  interdicuntur 
quae  cum  authenticis  editionibus  conformantur,  etiamsi  fiant  sine 
praevia  Episcopi  approbatione. 

Errores  typographicos  prohibitio  minime  attingit  (1). 

Qui  ad  breviarium  recitandum  editione  prohibita  inscius  uti- 
tur,  offlcio  satisfacit,  formam  praescriptam  servans.  Idem  probabi- 
liter  dicendum,  si  interdictionem  cognoscit  (2). 


ARTICULUS  ni 

DE    FACULTATE   LEGENDI    LIBROS    PROHIBITOS 

401.  Exemptio  et  dispensatio.  —  Sunt  qui  eximuntur  ab 
ecclesiastica  prohibitione  libros  legendi;  sunt  etiam  qui  possint 
dispensationem  legitime  obtinere. 

Exempti.  —  S.  R.  E.  Cardinales,  Episcopi,  etiam  titulares,  alii- 
que  Ordinarii,  necessariis  adhibitis  cautelis,  ecclesiastica  libro- 
rum  prohibitione  non  adstringuntur  (can.  1401).  Dicitur  ecclesia- 
stica  prohibitione;  nemo  enim  per  se  uUo  modo  eximitur  a  pro- 
hibitione  juris  naturalis  legendi  libros  qui  ipsi  proximum  spiri- 
tuale  periculum  praestant,  ut  sunt  obsceni,  etiam  licentia  a  quovis 
obtenta  {can.  1405,  §  1). 

Juris  naturalis  prohibitio  in  casibus  particularibus  cessat,  ces- 
sante  periculo;  non  autem  idem  evenit  cum  juris  ecclesiastici  pro- 
hibitione,  nisi  ipsa  cesset  contrarie,  i.  e.  cum  ejus  observantia  no- 
xia  evadit. 

402.  Licentia  legendi  libros  ipso  jure  vel  decreto  Sedis 
Apostolicae  prohibitos.  —Perse  tantum  a  Sede  Apostolica  conce- 
di  potest  aut  ab  iis  qui  delegatam  ad  id  ab  ea  potestatem  expres- 
se  acceperunt. 


(1)  Lega,  De  iudic.  ecclesiast.,  vol.  3,  part.  1,  n.  371;  Gennari,  Comm.  in  Const.  Offlc. 
ac  mun.,  %  18;  Pennacchi,  Comm.  in  hanc  const.,  d.  156. 

(2)  //  Monitore,  vol.  8,  parf.  2,  pag.  209;  Vermeersch,  De  prohibitione  librorum,  pag. 
70  seq.,  edit.  1;  cfr.  tamen  pag.  77,  edit.  2.^ 

Ordinarii  (sive  dioecesani,  sive  religiosi  quoad  suos  respective 
subditos)  ad  libros  quod  attinet  ipso  jure  vel  decreto  Sedis  Apo- 
stolicae  prohibitos,  concedere  valent  hanc  licentiam  pro  singulis 
tantum  libris  atque  in  casibus  dumtaxat  iirgentibiis  (can.  1402,  §  1). 

Quod  si  generalem  a  Sede  Apostolica  facultatem  impetraverint 
suis  subditis  permittendi  ut  libros  proscriptos  retineant  ac  legant, 
eam  nonnisi  cum  delectu  et  justa  ac  rationabili  causa  possunt 
«oncedere  (Ibid.,  §  2). 

Concedendis  licentiis  legendi  librosquoscumque  jure  seu  a  Sede  Aposto- 
lica  prohibitos  S.  Officiiim  praepositum  est. 

S.  etiam  C.  de  P.  F.  facultatem  concedere  potest  iis  tantum  qui  domici- 
lium  aut  quasi-domicilium  habent  in  regionibus  ejus  regimini  subjectis.  Quae- 
nam  sint  hujusmodi  regiones  vide  apud  Ferreres,  La  Curia  Romana,  n.  529 
seq.  Sed  hi,  facultate  obtenta  uti  etiam  in  ahis  regionibus  possunt,  etiamsi 
priora  ilia  domicilia  aut  quasi-domicilia  dereliquerint.  Idem  tene  de  Magistro 
S.  Paiatii,  quod  ad  Urbis  subditos  attinet,  et  de  Episcopo  hanc  facultatem 
ex  jurisdictione  delegata  concedente,  quoad  suos  subditos.  Vermeersch, 
1.  c,  n.  95,  bis  2  (alias  36,  3);  Gennari,  h    I.;  Lega,  1.  c,  n.  379. 

Episcopi  aliique  Praelati  obtinentes  a  Sede  Apostolica  facultatem,  v.  gr. 
triennalem,  concedendi  licenjiam  legendi  libros  prohibitos,  hanc  possunt 
subditis  idoneis  etiam  in  perpetuum  per  se  concedere.  Igitur  facultas  conce- 
dendi  esse  triennalis  potest,  iicentia  vero  concessa  perpetua,  ut  si  a  Papa 
concederetur.  Quod  erui  tum  ex  tenore  facultatum  Episcopis  aS.  C.  Indicis 
antea  concessarum  videtur,  tum  ex  praxi  in  Secretaria  ejusdem  S.  C.  ap- 
probata.  Ita  Wernz,  1.  c,  adnot.  79.  Cfr.  Piat,  Comm.  in  Const.  Apostoli- 
cae  Sedis,  pag.  19,  20.  Unde  concludi  potest  etiam  perpetuas  esse  licentias 
sine  limitatione  sive  ab  Apostolico  Nuntio,  sive  a  Delegatis  Apostolicis 
concessas.  —  Vide  Gury-Ferreres,  Casus,  n.  1138  seq. 

403. — Qui  facuUate  gaudet  legendi  libros  prohibitos  potest  pravas 
ephemerides  legeref 

Resp.  Affirm.,  sed  non  viceversa.  Strictius  enim  libri  quam 
ephemerides  prohibentur;  nam  illorum  lectio  est  periculosior, 
tum  quia  latius  et  copiosius  error  in  illis  propugnatur,  tum  quia 
libri  nati  sunt  ut  in  posterum  facilius  conserventur.  Vermeerschy 
I.  c,  98,  2  (alias  36,  1);  Gennari,  Comm.  in  Const.  Officiorum. 

404:.— Potestne  libros  legere  a  suo  Ordinario  prohibitos  qui  potest 
prohibitos  ab  Sede  Apostolica? 

Resp.  Neg.,  nisi  in  apostolico  indulto  expressa  eidem  facta  est 
potestas  legendi  et  retinendi  libros  a  quibuslibet  damnatos  (can. 
1403,  §  1).  Insuper  gravi  praecepto  tenetur  libros  prohibitos  ita 
custodiendi,  ut  ad  aliorum  manus  non  possint  pervenire  (Ibid.y 
§  2). 

405.  —  Subjiciunturne  regulares  exempti  librorum  prohibitioni  Episcopi 
dioecesani? 

Resp.  Disputatur.  Prima  sententia,  cum  Pennachi,  1.  (i.,pag\Q\\  Pal- 
mieri,  h.  1.;  Wernz,  1.  c,  adnot.  82,  affirmat,  quia  Episcopi  sese  habent 
tanquam  delegati  Sedis  Apostolicae,  et/urisdictio  delegata,  secundum  for- 

mulam  Conc.  Tridentini  aut  Codicis  concessa,  ad  potestatem  cumulatwam 
in  proprios  subditos  non  est  restringenda,  sed  sese  etiam  in  exemptos  ex- 
tendit.  Negant  alii  ob  contrariam  rationem,  et  quia  religiosi,  cum  sint 
exempti,  non  subduntur  Episcopo,  nisi  in  casibus  expressedeterminatis,  in- 
ter  quos  hic  non  reperitur.  Ita  Genicot,  vol.  1,  n.  451;  Lega,  1.  c,  n.  387;  Gen- 
nari,  h.  1.;  Peries,  L'Index,  h. !.,  pag.  154;  Piat,  N.  R.  Th.,  vol.  31,  pag.  571- 
582;  Vermeersch,  1.  c,  n.  64  (alias  12),  et  De  relig.  inst.  et  person.,  n.  371, 
et  ipse  Van  Coillie,  Comm.  in  Const.  Officiorum  ac  munerum,  pag.  27. 

406.  Librorum  venditores.  —  1.°  Libros  de  obscenis  ex  pro- 
fesso  tractantes  vendere,  commodare,  retinere  non  possunt;  2.°  ce- 
teros  prohibitos  venales  habere  nequeunt,  nisi  debitam  licentiam 
impetraverint;  neque  cuipiam  vendere,  nisi  prudenter  existimare 
possint  ab  emptore  legitime  peti  {can.  1404). 


TITULUS  XXIV 
De  fidei  professione 

407.  —  I.  Obligatione  emittendi  professionem  fidei,  secundum 
formulam  a  Sede  Apostolica  probatam,  tenentur  (can.  1406,  §  1)  (1): 

1  .^  d)  Coram  praeside  ejusve  deiegato,  qui  Oecumenico  vel  particulari 
Concilio  aut  Synodo  dioecesanae  intersunt  cum  voto  seu  consultivo  seu 
deliberativo ;  b)  praeses  autem  coram  eodem  Concilio  vel  Synodo; 

2."  Coram  Sacri  Collegii  Decano,  Cardinalibus  primis  in  ordine  pres- 
byterorum  et  diaconorum  et  S.  R.  E.  Camerario,  promoti  ad  cardinalitiam 
dignitatem; 

3.°  Coram  delegato  ab  Apostolica  Sede,  a)  promoti  ad  sedem  episco- 
palem  etiam  non  residentialem,  b)  vel  ad  regimen  Abbatiae  vel  Praelaturae 
nutlius,  c)  Vicariatus  Apostolici,  Praefecturae  Apostolicae; 

4.°    Coram  Capitulo  cathedrali,  Vicarius  Capitularis; 

5.°  Coram  loci  Ordinario  ejusve  delegato  et  coram  Capitulo,  qui  ad 
dignitatem  vel  canonicatum  promoti  sunt; 

6.°  Coram  loci  Ordinario  ejusve  delegato  et  coramaliisconsultoribus, 
assumpti  ad  officium  consultorum  dioecesanorum  (vide  vol.  1,  n.  713); 

7.°  Coram  loci  Ordinario  ejusve  delegato,  a)  Vicarius  Generalis, 
b)  parochi  et  ii  quibus  provisum  est  de  beneficiis  quibusvis,  etiam  manuali- 
bus,  curam  animarum  habentibus;  c)  rector,  professores  sacrae  theologiae, 
juris  canonici  et  philosophiae  in  Seminariis,  initio  cujuslibet  anni  scholastici 
vel  saltem  initio  suscepti  muneris;  d)  omnes  promovendi  ad  ordinem  sub- 
diaconatus;  e)  librorum  censores,  de  quibus  in  can.  1393  (vide  n.  387);  /)  sa- 
cerdotes  confessionibus  excipiendis  destinati  et  sacri  contionatores,  ante- 
quam  facultate  donentur  ea  munia  exercendi  (2); 


(1)  Haec  formula  invenitur  initio  Codicis,  proxime  ante  lib.  I.  Vide  dicta  vol.  1,  n.  122. 

(2)  Si  eam  in  sua  dioecesi  jam  emiserunt,  satis  est,  opinamur,  testimonium  afferre 
se  jam  emisisse,  ut  in  alia  dioecesi  facultate  donentur.  Cfr.  Ferreres  in  Razon  y  Fe, 
vol.  30,  pag.  366;  vol.  33,  pag.  246. 

Instit.  canon.  — Tom.  II  9  * 

8.°  a)  Coram  Ordinario  ejusve  delegato  Rector  Universitatis  vel  Fa- 
cultatis;  b)  coram  Rectore  vero  Universitatis  vel  Facultatis  ejusve  dele- 
gato,  professores  omnes  in  Universitate  seu  Facultate  canonice  erecta, 
initio  cujusque  anni  scholastici  vel  saltem  initio  suscepti  muneris;  itemque 
qui,  periculo  facto,  academicis  gradibus  donantur; 

9.°  Coram  Capitulo  vel  Superiore  qui  eos  nominavit  eorumve  dele- 
gato,  Superiores  {generales,  provinciales,  locales)  in  religionibus  clerica- 
libus. 


II.  Qui,  priore  dimisso,  aliud  officium  vel  beneficium  aut  di- 
gnitatem  etiam  ejusdem  speciei  consequuntur,  rursus  debent  fidei 
professionem  emittere  ad  normam  hujus  canonis  (Ihid.,  §  2). 

III.  Obligationi  fldei  professionem  emittendi  non  satisfacit 
qui  Qdim  per  procuratorem  \q\  coram  laico  emittit  [can.  1407). 

Reprobatur  quaelibet  consuetudo  contra  canones  iiujus  tituli 
{can.  1408). 


PARS  V 

De  beneficiis  aliisque 
institutis  ecclesiasticis  non  collegialibus 


TITULUS  XXV 
De  beneficiis  ecclesiasticis 

CAPUT  PRAEVIUM 

NOTIO,    DIVISIO,    ADNOTATIONES    GENERALES 

408.  I.  Notio. — Beneficium  ecclesiasticum  est  ens  juridicum 
a  competente  ecclesiastica  auctoritate  in  perpetuum  constitutum 
seu  erectum,  constans  offlcio  sacro  et  jure  percipiendi  reditus  ex 
dote  offlcio  adnexos  {can.  1409). 

II.  Dos  beneiicii.  —  Dotem  beneflcii  constituunt:  a)  sive  bona 
quorum  proprietas  est  penes  ipsum  ens  juridicum,  b)  sive  certae 
et  debitae  praestationes  alicujus  familiae  vel  personae  moralis, 
c)  sive  certae  et  voluntariae  fldelium  oblationes,  quae  ad  beneficii 
rectorem  spectent,  d)  sive  jura,  ut  dicitur,  stolae  (de  estola  y  pie 
de  altar)  intra  flnes  taxationis  dioecesanae  vel  legitimae  consue- 
tudinis,  e)  sive  chorales  distributiones,  exclusa  tertia  earundem 
parte,  sed  tantum  pro  casu  in  quo  omnes  reditus  beneflcii  chorali- 
bus  distributionibus  constent  {can.  1410);  secus  distributiones  cho- 
rales  nequeunt  computari  in  dotem. 

III.  '  Pensiones  quas  in  Hispania  et  America  latina  Guber- 
nium  solvit  Episcopis,  canonicis  et  parochis  (quas  etiam  in  Gallia 
solvere  deberet),  cum  loco  beneflcii  erogentur,  hujus  vices  agunt 
et  ut  ecclesiastica  beneflcia  habendae  sunt,  quemadmodum  con- 
stat  ex  nonnuUis  S.  Poenitentiariae  responsis  {vol.  1,  n.  696).  Cfr. 
etiam  Brabanderey  Jur.  can.  comp.,  vol.  2,  n.  895.  . 

IV.  Partitio. — Beneflciaecclesiastica  dicuntur:  1.°  Consistoria- 
lia,  quae  in  Consistorio  conferri  solent  (vide  vol.  1,  nn.  452-477)  et 
adnexam  habere  potestatem  (characterem  non  semper)  episcopa- 


140  LIB.  III— PAE.  V  — SEC.  II — DE  BENEFICIIS  ECCL. — TIT.  XXV 

lem;  cetera  dicuntur  non  consisiorialia;  2.°  Saecularia  vel  religiosa 
prout  ad  solos  clericos  saeculares  vel  solos  clericos  religiosos  spe- 
ctant;  omnia  autem  beneficia,  erecta  extra  ecclesias  vel  domus  re- 
ligiosorum,  in  dubio  saecularia  esse  praesumuntur;  3.°  Duplicia  seu 
residentialia^  vel  simplicia  seu  non  residentialia,  prout,  praeter 
offlcium  beneficiale,  adnexam  habent,  vel  minus,  obligationem  re- 
sidendi;  4.°  Manualia^  i.  e.,  temporaria,  quae  etiam  vocantur  amo- 
vihiliayvelperpetua  seu  inamovihilia,  prout  conferuntur  revocabi- 
liter  vel  in  perpetuum;  5.°  Curata  vel  non  curatttj  prout  curam  ani- 
marum  adnexam  habent  vel  non  (can.  1411). 

V.  Beneficia  improprie  talia.— Quamvis  similitudinem  quan- 
dam  cum  beneficiis  habeant  in  jure  non  veniunt  nomine  bene- 
ficiorum:  1.°  Vicariae  paroeciales  non  in  perpetuum  erectae;  2.°  Cap- 
pellaniae  laicales,  quae  scilicet  erectae  non  sunt  a  competente 
auctoritate  ecclesiastica;  3.°  Coadjutoriae  cum  futura  successione 
vel  sine  ea;  4.°  Pensiones  personales;  5.°  Commenda  temporaria, 
id  est  concessio  redituum  alicujus  ecclesiae  aut  monasterii  alicui 
facta  ita  ut,  eo  deficiente,  reditus  ipsi  ad  ecclesiam  vel  monaste- 
rium  revertantur  [can.  1412). 

409.  —  Quid  est  cappellania? 

Resp.  Cappellania  est  ens  juridicum  constans  a)  jure  percipiendi  fructus 
ex  certis  bonis,  b)  et  otficio  aliquo  spirituali,  generatim  celebrandi  certum 
numerum  Missarum  ad  intentionem  fundatoris.  Si  cappellania  auctoritate 
Episcopi  instituta  est  in  perpeiuum,  ita  utilliusbonamaneant5/?/r//wa//2'Q/'G, 
i.  e.,  in  dominium  Ecclesiae  transierint,  cappellania  ecclesiastica  vel  colla- 
iiva  dicitur,  et  est  verum  beneficium;  si  vero  sine  Episcopi  auctoritate  eri- 
gitur,  tunc  bona  non  sunt  spiritualizata,  et  cappellania  laicalis  appeilatur, 
neque  est  verum  beneficium,  etiamsi  forte  ab  Episcopo  sit  conferenda.— 
In  Hispania  Cappellaniae  v ocantur  familiares  {ve\  desangre),  si  iilarum  jus 
patronatus  passivum  (1),  vel  saltem  activum,  ad  familiam  determinatam 
pertinet  (vide  legem  hisp.,  15  jun.  1856);  patrimoniales,  si  jus  patronatus 
passivum  ad  eos  pertinet  qui  ab  aliqua  determinata  dioecesi  vel  oppido 
sunt  oriundi  (2). 

Animadvertenda:  l."i  Quibus  de  beneficiis  haec  pars  agit.  — 
Nisi  aliud  liquido  appareat,  canones  qui  in  hac  parte  quinta  se- 
quuntur,  de  beneficiis  tantum  non  consistorialibus  proprie  dictis 
intelligi  debent  {can.  1413,  §  1).  Non  igitur  sunt  intelligendi  a)  ne- 
que  de  consistorialibus,  b)  neque  de  improprie  dictis,  c)  nisi 
aliud  clare  constet,  ut,  exempli  causa,  in  can.  1414,  §  1,  1435,  §  1. 

2.m  Canones  libri  II  his  beneficiis  applicandi. — Canones  147- 
195  (de  quibus  in  vol.  1,  7in.  310-359)  etiam  offlciis  beneflcialibus 
seu  beneficiis  applicandi  sunt  {can.  1413,  §  2). 


(1)  Quid  sit  patronatus  passivus  dicitur  in  n.  434,  adnot. 

(2)  Salazar-La  Fuente,  Disciplina  ecles.,  lect.  66,  n.  5.  Cfr.  Craisson,  nn.  5377,  5378; 
Desfiayes,  n.  1876;  Salazar-La  Fuente,  1.  c,  lect.  61;  Proced.  ecles.,  yo/.  4, /.  7,  tit.  4; 
Manjon,  Derecho  ecles.,  n.  X^M^seq.;  Lopez  Peldez,  El  derechoy  la  Iglesia,  pag.Z^  seq. 
(edit.  ann.  1917);  Ruizde  Velasco,  Memorias  y  Capellanias,  sect.  2,  c.  4;  Sanguineti,  n.  461, 
schol. 

CAPUT  1 

DE    CONSTITUTIONE    SEU    ERECTIONE    BENEFICIORUM 

410.  A  quo  possint  erigi. — I.  Benefi.cia  consistorialia  una 
Sedes  Apostolica  erigit  {can.  1414,  §  1). 

II.  Praeter  Romanum  Pontificem,  Ordinarii  in  suo  quisque 
territorio  beneficia  non  consistorialia  erigere  possunt,  salvo  prae- 
scripto  can.  394,  §  2  {Ibid.,  §  2),  ad  cujus  normam  in  ecclesiis  cathe- 
dralibus  et  collegialibus  erectio  dignitatum  Sedi  Apostolicae  reser- 
vatuTy  etsi  potest  Episcopus,  consentiente  Capitulo  (vide  vol.  1, 
n.  229),  exstinctas  forte  dignitates  restituere.  Cfr.  vol.  1,  n.  684. 

Exceptio. — Attamen  Vicarii  Generales  nequeunt  benefi.cia  eri- 
gere  nisi  ex  peculiari  Episcopi  mandato  {can.  1414,  §  3).  Inde  se- 
quitur  posse  a  Vicario  Capitulari. 

III.  Etiam  Gardinalis  in  ecclesia  proprii  tituli  aut  diaconiae 
{vol.  1,  nn.  443-445)  potest  beneflcia  non  curata  erigere,  nisi  illa 
ecclesia  sit  religionis  clericalis  exemptae  {can.  1414,  §  4),  ut  sunt, 
V.  c,  tituli  SS.  XII  Apostolorum,  et  S.  Mariae  supra  Minervam, 
quorum  ecclesiae  pertinent  respective  ad  PP.  S.  Francisci  et 
S.  Dominici,  qui  sunt  clericales  exempti. 

411.  Erectionis  conditiones.  —  I.  a)  Benefi^cia  erigi  non  pos- 
sunt,  nisi  constet  ea  stabilem  et  congruam  dotem  habere,  ex  qua 
reditus  perpetuo  percipiantur  ad  normam  can.  1410  {can.  1415, 
§  1.).  Vide  n.  408,  II. 

b)  Si  dos  in  numerata  pecunia  constituatur,  Ordinarius,  audi- 
to  dioecesano  administrationis  Consilio,  de  quo  in  can.  1520,  cura- 
re  debet  ut  quamprimum  collocetur  in  tutis  et  frugiferis  fundis 
vel  nominibus  {Ibid.,  §  2),  aut  etiam  in  titulis  ad  latorem,  ut  dici- 
tur,  aut  debiti  publici,  in  actionibus  vel  obligationibus  diversarum 
societatum,  etc,  quibus  confidi  possit. 

c)  Non  prohibetur  tamen,  ubi  congrua  dos  constitui  nequeat, 
paroecias  aut  quasi-paroecias  erigere  (Vide  vol.  1,  ww.'.163,  164,  383, 
731),  si  prudenter  praevideat,  ea  quae  necessaria  sunt  aliunde  non 
defutura  {can.  1415,  §  3). 

II.  Ante  erectionem  beneficii  vocandi  et  audiendi,  si  qui  sunt, 
ii  quorum  interest  {can.  1416). 

III.  In  limine  fundationis  fundator  potest,  de  consensu  Ordi- 
narii,  conditiones  etiam  juri  {canonico)  communi  contrarias  appo- 
nere,  dummodo  sint  konestae  et  naturae  beneficii  ne  repugnent 
{can.  1417,  §  1). 

IV.  Fundatione  constituta,  conditiones  semel  admissae  sup- 

primi  aut  immutari  ab  Ordinario  valide  nequeunt,  nisi  a)  agatur 
de  mutationibus  Ecclesiae  favorabilibus,  b)  et  accedat  consensus 
ipsius  fundatoris,  vel,  si  agatur  de  jure  patronatus,  patroni  (Ibid., 
§  2).  Ratio,  quia  fundatio  est  contractus  bilateralis  inter  Ecclesiam 
et  fundatorem,  qui  utramque  partem  obligat  ex  justitia,  utque  im- 
mutetur  utriusque  partis  consensus  accedat  oportet.  Et  quoniam 
Ordinarius  agit  tanquam  Ecclesiae  vicarius  vel  administrator,  non 
alia  facultate  pollet  quam  ab  ipsa  concessa,  et  quae,  ut  dictum  est, 
limitatur,  scil.  mutationibus  quae  favent  Ecclesiae. 

V.  Ereotio  beneflciorum  est  facienda  a)  per  legitimum  instru- 
mentum  (sive  scripturam  publicam),  b)  in  quo  deflniatur  lociis  ubi 
beneflcium  erectum  est,  c)  et  describantur  1.°  dos  beneflcii  ac 
2.°  Jura  et  onera  beneflciarii  {can.  1418). 


CAPUT   II 

DE   UNIONE,  TRANSLATIONE,   DIVISIONE,  DISMEMBRATIONE, 
CONVERSIONE  ET  SUPPRESSIONE  BENEFICIORUM 


ARTICULUS  I 

DE    CGNJUNXTIONE    BENEFICIORUM 

412.  Genera  conjunctionis. — Unio  beneflciorum  est:  1.*'  Ex- 
stinctira,  a)  cum  aut  ex  suppressis  duobus  vel  pluribus  beneflciis 
novum  atque  unicum  beneflcium  offlcitur,  b)  aut  unum  vel  plura 
ita  alii  uniuntur  ut  (illa)  esse  desinant  (hoc  vero  perseveret); 

2.°  Aeque  principalis,  cum  unita  beneflcia  remanent  prout 
sunt,  neque  alterum  alteri  subjicitur; 

3.°  Mimis  principalis,  seu  per  subjectionem  vel  accessionem, 
cum  beneflcia  remanent,  sed  unum  aut  plura  alii,  tanquam  acces- 
sorium  principali,  subjiciuntur  {can.  1419,  l.°-3.°). 

Effectus  conjunctionis.  —  1.°  In  unione  exstinctiva,  a)  benefl- 
cio  quod  emergit  aut  remanet,  omnia  Jura  et  onera  exstinctorum 
competunt,  b)  et,  si  inter  se  componi  nequeant,  meliora  ac  favora- 
biliora  (can.  1420,  §  1). 

2.°  In  aeque  principali  a)  quodlibet  beneficium  conservat 
suam  naturam,  jura  et  onera,  b)  sed,  vi  peractae  unionis,  uni  ei- 
demque  clerico  unitorum  beneflciorum  tituli  conferri  debent 
{Ibid.,  §  2), 

3.°    In  minus  principali,  beneflcium  accessorium  sequitur  prin- 

cipale,  ita  ut  clericus,  qui  principale  obtinet,  eo  ipso  et  accesso- 
rium  consequatur  atque  utriusque  onera  implere  debeat  (Ihid.^ 
§3). 


ARTICULUS  II 

DE   TRANSLATIONE,    DIVISIONE,    DISMEMBRATIONE,    CONVERSIONE 
ET    SUPPRESSIONE    BENEFICIORUM 

413.  Notio. — a)  Translatio  beneficii  habetur,  cum  beneficii 
sedes  de  alio  in  alium  locum  deducitur  (v,  gr.,  ex  uno  templo  in 
aliud,  sive  in  eadem  urbe  sive  in  diversa). 

6)     Divisio,  cum  ex  uno  duo  vel  plura  beneficia  fiunt. 

c)  Dismembratio,  cum  pars  territorii  (ut  dioecesis,  paroe- 
ciae,  etc),  aut  bonorum  alicujus  beneficii  ex  eodem  detrahitur  et 
alii  beneficio  vel  causae  piae  aut  ecclesiastico  instituto  assignatur 
(v.  c.  Seminario). 

d)  Conversio,  cum  beneficium  in  aliam  speciem  mutatur 
(v.  gr.  in  hospitale). 

e)  Suppressio,  cum  prorsus  exstinguitur  (can.  1421). 
Reservationes  apostolicae.  —  Uni  Sedi  Apostolicae  reservatur: 
a)     Unio  exstinctiva  beneflciorum; 

h)    Eorum  suppressio; 

c)  Dlsmemhratio  qua  bona  beneficialia  separantur,  nullo  novo 
heneficio  erecto; 

d)  Unio  aeque  aut  minus  principalis  beneficii  religiosi  cum 
saeculari  et  contra; 

e)  Item  beneficii  religiosi  translatio,  divisio  et  dismembratio 
quaelibet  (can.  1422). 

414.  Facultates  Ordinariorum.  I.  Conjunctio,  etc,  paroe- 
ciarum.  —  Ordinarii  possunt  aegwe  aut  minus  principaliter  nmre 
quaslibet  paroeciales  ecclesias  a)  inter  se  aut  cum  beneficio  non 
curato  (can.  1423,  §  1),  h)  cum  ecclesia  cathedrali  aut  coUegiali 
quaein  territorio  paroeciae  sita  sit,  ita  ut  reditus  paroeciae  cedant 
in  commodum  ipsius  ecclesiae  (v.  gr.  in  aerarium  fabricae),  reli- 
cta  parocho  vel  vicario  congrua  portione  (Ihid.y  §  2). 

II.  Conditiones.  —  1.^  Nulla  harum  unionum  nisi  ob  Ecclesiae 
necessitatem  vel  magnam  et  evidentem  utilitatem  fieri  potest  (Ihid., 
§  1);  2.^,  si  unio  paroeciae  cum  beneficio  non  curato  fit  minus 
principaliter,  beneficium  non  curatum  debet  esse  accessorium 
(Ihid.)\  3.%  nulla  unio  fieri  potest,  nisi  in  perpetuum  (Ihid.,  §  3); 
4.%  nec  Vicarius  Capitularis,  nec  Vicarius  Generalis  sine  mandato 
speciali  possunt  has  uniones  peragere  (Ihid.,  §  1). 

III.  Exceptiones.  —  Nequeunt  vero  Ordinarii  paroeciam  uni- 

re  a)  cum  mensa  capitulari  vel  episcopali,  b)  neque  cum  monaste- 
riis,  ecclesiis  religiosorum  aut  alia  persona  morali,  c)  neque  cum 
dignitatibus  et  beneflciis  ecclesiae  cathedralis  vel  collegiatae  (sive 
canonicalibus  sive  non)  {Ibid.,  §  2). 

415.  Unio,  etc,  beneficiorum  curatorum  vel  non  curato- 
rum,  prohibita.  — a)  Ordinarii  nunquam  possunt  beneficia  quae- 
vis  unire  sive  curata  sive  non  curata,  cum  detrimento  eorum  qui 
eadem  actu  obtinent,  ipsis  invitis;  b)  neque  beneficium  juris  patro- 
natus  cum  beneficio  liberae  collationis  sine  patronoriim  consensUy 
c)  neque  beneficia  unius  dioecesis  cum  beneficiis  alterius  dioece- 
sis  (1),  etiamsi  ambae  dioeceses  aeque  principaliter  unitae  ab  uno 
Episcopo  regantur,  d)  neque  beneficia  exempta  vel  Sedi  Apostoli- 
cae  reservata  (v.  gr.  in  metropolitanis  hispanis  cantoris  dignitas, 
chantria),  cum  aliis  quibuslibet  (can.  1424). 

416.— In  Hispania  omnes  fere  paroeciae  sunt  Regii  aut  privati 
patronatus.  Vide  vol.  1,  n.  747. 

Inde  fit  ut  novae  scriptiones  (arreglos)  paroeciarum  sint  ad  Regem  ut 
patronum  deferendae  ad  approbationem,  prout  in  Lege  concordata  con- 
ventum  est.  Rex  regiam  schedam  auxiliatricem  ad  earum  exsecutionem 
mittit  Episcopis,  in  qua  soiet  iis  praeter  alias  hanc  facultatem  concedere: 
«Si  la  experiencia  acreditare  en  io  sucesivo  la  necesidad  o  conveniencia  de 
alterar  la  demarcacion  y  h'mites  dados  a  las  parroquias,  especialmente 
donde  hubiere  mas  de  una.  podreis  verificarlo  sin  necesidad  de  pedir  Mi 
Real  asenso.  que  desde  ahora  para  entonces,  es  Mi  voluntad  se  tenga  por 
dado,  con  tal  que  no  cause  aumento  de  gasto  en  el  presupuesto  del  Esta- 
do.»  Cfr.  Arreglo  parroquial  de  la  diocesis  de  Valencia,  pag,  9. 

417.  Conditio  paroeciae  cum  domo  religiosa  conjungendae. 

—  I.  Haec  unio  ab  una  Sede  Apostolica  fieri  potest  {can.  1425.  §  1; 
1423,  §  2). 

II.  Si  unio  fit  ad  temporalia  tantum  quod  attinet,  a)  domus 
religiosa  particeps  fit  solummodo  fructuum  paroeciae,  b)  et  Supe- 
rior  religiosus  sacerdotem  e  clero  saeculari  in  eadem  instituen- 
dum,  cui  assignare  debet  congruam  portionem,  Ordinario  loci 
praesentare  debet  {can.  1425,  §  1). 

III.  Sin  autem  unio  fit  pleno  jure,  a)  paroecia  fit  religiosa, 
b)  et  Superior  potest  sacerdotem  e  sua  religione  ad  curam  anima- 
rum  exercendam  nominare,  c)  sed  Ordinarii  loci  est  eundem 
probare  et  canonice  instituere,  d)  ejusque  jurisdictioni,  correctio- 
ni  et  visitationi  ipse  sacerdos  religiosus  subesse  debet  in  iis  re- 
bus  quae  ad  curam  animarum  pertinent,  ad  normam  can.  631 
{Ibid.,  §  2).  Vide  vol.  1,  nn.  915,  et  767. 

418.  Translatio  beneficiorum  ab  Ordinariis.  —  Ordinarii: 
1.°  possunt  transferre  sedem,  a)  beneficii  saecularis paroecialis  de 


(1)    Trid.,  sess.  14,  cap.  9  De  reform. 

alio  in  alium  ejusdem  paroeciae  locum,  b)  propter  canonicas 
causas  de  quibus  in  can.  1423,  §  1  (can.  1426).  Vide  n.  414,  II,  1.^ 

2.°  Alia  autem  beneficia  tum  solum  possunt  transferre:  a)  cum 
ecclesia,  in  qua  fundata  erant,  collapsa  est  et  restaurari  nequit; 
b)  tunc  vero  sunt  transferenda  in  matrices  vel  alias  ecclesias  loco- 
rum  eorundem  seu  vicinorum;  c)  erectis,  si  fieri  possit^  in  eccle- 
sia  translationis  altaribus  vel  sacellis  sub  iisdem  invocationibus, 
d)  cum  omnibus  emolumentis  et  oneribus  priori  ecclesiae  adjunctis 
{can.  1426). 

419.  Paroeciarum  divisio  et  dismembratio.  — I.  Possunt  etiam 
Ordinarii  ex  justa  et  canonica  causa  paroecias  quaslibet,  invi- 
tis  quoque  earum  rectoribus  et  sine  populi  consensu,  dividere,  vi- 
cariam  perpetuam  vel  novam  paroeciam  erigentes,  aut  earum 
territorium  dismembrare  {can.  1427,  §  1),  hujus  partem  alteri  paroe- 
ciae  attribuendo,  etc. 

II.  Causa  canonica  requiritur  tum  ut  divisio  tum  etiam  ut 
dismembratio  paroeciae  fieri  possit.  Causa  vero  ea  tantum  est,  si 
aut  magna  sit  difficultas  accedendi  ad  ecclesiam  paroecialem,  aut 
nimia  sit  paroecianorum  multitudo,  quorum  bono  spirituali  sub- 
veniri  nequeat  ad  normam  can.  476,  §  1  {can.  1427,  §  1  et  2),  i.  e. 
per  vicarios  cooperatores.  Vide  vol.  1,  n.  111. 

III.  Paroeciam  dividens,  Ordinarius  debet  vicariae  perpetuae 
aut  paroeciae  noviter  erectae  congruam  portionem  assignare,  ser- 
vato  praescripto  can.  1500  {Ibid.,  §  3). 

IV.  Haec  portio  congrua,  nisi  aliunde  haberi  queat,  desumi 
debet  ex  reditibus  ad  ecclesiam  matricem  (i.  e.,  ad  antiquam  quae 
divisa  est)  quoquo  modo  pertinentibus,  dummodo  sufficientes  re- 
ditus  eidem  matrici  ecclesiae  remaneant  {Ibid.). 

V.  Si  vicaria  perpetua  aut  nova  paroecia  dotetur  ex  reditibus 
ecclesiae  a  qua  dividitur,  debet  matrici  honorem  deferre  modo  et 
flnibus  ab  Ordinario  praestituendis;  qui  tamen  vetatur  baptis- 
malem  fontem  matrici  ipsi  reservare  {Ibid.,  §  4);  sed  vicaria  per- 
petua  aut  nova  paroecia  habebit  etiam  baptismalem  fontem  cum 
jure  suos  subditos  baptizandi,  sicut  aliae  paroeciae. 

VI.  Divisionis  effectus.  —  a)  Divisa  paroecia  quae  ad  aliquam 
religionem  jure  spectat,  vicaria  perpetua  aut  paroecia  noviter  ere- 
cta  non  est  religiosa;  b)  pariter,  divisa  paroecia  juris  patronatus, 
nova  paroecia  est  liberae  collationis  {Ibid.,  §  5). 

VII.  Quomodo  uniones,  etc,  faciendae.  — Locorum  Ordina- 
rii  uniones,  translationes,  divisiones,  dismembrationes  beneficio- 
rum  non  debent  facere,  a)  nisi  per  authenticam  scripturam,  b)  au- 
ditis  {vol.  1,  n.  229)  Capitulo  cathedrali  et  iis,  si  qui  sint,  quorum 
intersit,  praesertim  rectoribus  ecclesiarum  {can.  1428,  §  1);  c)  fa- 
ciendae  sunt  cum  canonica  causa;  sin  minus  irritae  sunt  {Ibid.,  §  2). 
Quae  sint  causae  canonicae  vide  in  can.  1423,  §  1,  1426,  1427,  §  2. 
Vide  nn.  414,  II,  1.^;  418,  419. 

VIII.  Recursus  contrarius.  —  Adversus  decretum  Ordinarii 
unientis,  transferentis,  dividentis,  aut  dismembrantis  beneficia, 
datur  in  devolutivo  tantum  recursus  ad  Sanctam  Sedem  (can.  1428, 
§  3),  non  in  suspensivo,  neque  ad  aliud  tribunal  inferius;  quare 
decretum  est  statim  exsequendum. 

420.  Conversio  beneficiorum.  —  I.  Nequeunt  Ordinarii  con- 
vertere  a)  beneficia  curata  in  non  curata;  b)  nec  beneficia  reli- 
giosa  in  saecularia,  c)  nec  saecularia  in  religiosa  (can.  1430,  §  1). 

II.  E  contrario  possunt  beneficia  simplicia  ab  Ordinariis  lo- 
corum  in  curata  converti,  dummodo  ne  obstent  conditiones  a 
fundatore  expressae  (Ibid.,  §  2). 

ARTICULUS  III 

DE   PENSIONE   BENEFICIIS   IMPONENDA 

421.  I.  Notio  et  divisio. — Pensio  ecclesiastica  est  jus  perci- 
piendi  aliquos  fructus  ex  alieno  beneflcio. 

Pensio  triplex  est:  1.^  laicalis,  ea  quae  laicis  conceditur  ob  ali- 
quod  temporale  bonum  Ecclesiae  collatum;  2.^  ecclesiastica,  quae 
clericis  tribuitur  ob  aliquod  spirituale  ministerium;  3.^  mixta,  quae 
datur  clerico  solum  ad  honestam  ejus  sustentationem. 

II.  Impositae  ab  Ordinario  pensiones.  —  1.°  Beneficiis  qui- 
buslibet  nequeunt  Ordinarii  locorum  a)  pensionesperpe^was,  b)  aut 
temporarias  imponere  quae  ad  vitam  pensionarii  durent  (can.  1429, 

2.°  Possunt  tamen  imponere  has  pensiones  temporarias  quae 
durent  ad  vitam  beneficiarii,  sub  iis  conditionibus,  nempe  ut  eas 
imponant  a)  dum  beneficium  conferunt;  6)  ex  justa  causa  in  ipso 
collationis  actu  exprimenda;  c)  salva  beneficiario  congrua  portio- 
ne  (Ibid.). 

S.^    Beneficiis  SLHtem  paroecialibus  non  possunt  pensiones  im  - 
ponere,  nisi  a)  in  commodum  parochi  vel  vicarii  ejusdem  paroe- 
ciae  a  munere  abeuntis,  b)  quae  tamen  non  excedant  tertiam  par- 
tem  reditus  beneficii,  quibusvis  deductis  expensis  et  incertis  redi- 
tibus  (Ibid.,  §  2). 

In  Hispania,  vi  Legis  concord.,R.  Pontifex  ab  imponendis  pen 
sionibus  abstinet,  nisi  beneficio  paroeciali  dupliciter:  ad  flnem  liti 
imponendum,  aut  in  favorem  parochi  renuntiantis,  cum  ex  Episco- 
pi  testimonio  id  opportunum  ducetur  (Concord.  ann.  1737,  art.  14, 
et  ann.  1753,  art.  8). 

422. —  Quando  pensiones  cessant?  Alienarine  possunt^ 

Resp.  1.°  Omnes,  etiam  a  R.  Pontifice  impositae,  cessant  morte 
pensionarii. 

Hesp.  2!'  Non  possunt  alienari,  nisi  id  expresse  concessum  sit 
(can.  1429,  §3). 

CAPUT  III 

DE    BENEFICIORUM    COLLATIONE 
ARTICULUS  I 

CUI    COMPETAT 

423.  —  I.  Jus  Romano  Pontifici  est  beneficia  in  universa  Eccle- 
sia  conferendi  eorumque  collationem  sibimet  reservandi  (can. 
1431). 

Hoc  jus  fundamentum  habet  in  ordinaria  et  immediata  Summi 
Pontiflcis  jurisdictione  in  universam  Ecclesiam  in  omnesque  et 
singulas  dioeceses.  Vide  vol.  1,  n.  389.  Sed  R.  Pontifex  liberam 
communiter  collationem  Episcopis  relinquit  pro  eorum  territorio, 
aut  per  Leges  concordatas  obligatur  ad  pauca  tantum  beneficia 
conferenda,  quae  in  eis  nominatim  sibi  reservat,  ut  de  Hispania 
aliqua  ex  parte  dictum  est.  Vide  vol.  1,  nn.  690-696,  praesertim 
692,  II. 

II.  a)  Gardinalibus  competit  collatio  beneficiorum  in  proprio 
titulo  vel  diaconia  (can.  1432,  §  1). 

b)    Ordinariis  in  proprio  territorio  {Ibid.). 

Utrique  ad  hanc  collationem  habent  intentionem  in  jure  fun- 
datam^  i.  e.  eum  qui  praesumat  hoc  jus  limitare,  jus  electionis, 
praesentationis  aut  nominationis  allegando,  debere  suum  jus  ar- 
gumentis  convincentibus  probare;  secus  sententia  ferenda  est  pro 
libera  Ordinarii  collatione,  ei  enim  juris  praesumptio  favet.  Cfr. 
Wernz^  1.  c,  vol.  2,  n.  343;  Santi-Leitner,  lib.  3,  tit.  7,  n.  7. 

III.  a)  Conferre  autem  beneficia  nequit  Vicarius  Generalis 
sine  speciali  mandato  {can.  1432,  §  2). 

b)  Vicarius  autem  Gapitularis  a)  non  potest  conferre  bene- 
ficia  perpetua  liberae  collationis,  b)  exceptis  paroeciis  vacantibus, 
ad  normam  tamen  can.  455,  §  2,  3.°  (Ibid.),  hoc  est,  eas  conferre 
poterit,  si  jam  sedes  per  annum  vacat.  Cfr.  vol.  1,  n.  738. 

ARTICULUS  II 

DEVOLUTIO    AD    SEDEM    APOSTOLICAM    ET    RESERVATIO 

424.  Devolutio  ad  S,  Sedem.  — Si  Ordinarius  intra  semestre 
ab  habita  certa  vacationis  notitia  beneficium  non  contulerit,  hu- 

jus  collatio  (pro  ea  vice)  devolvitur  ad  Sedem  Apostolicam  (can. 
1432,  §  3).  Excipitur  casus  de  quo  can.  458  (Ihid.)y  i.  e.,  nisi  pecu- 
liaria  locorum  ac  personarum  adjuncta,  prudenti  Ordinarii  judi- 
cio,  collationem  in  proprietate  differendam  suadeant.  Vide  vol.  1, 
n.  740. 

425.  Reservationes.  —  I.  Coadjutores  in  beneficiis  cum  futu- 
ra  successione  vel  sine  ea  ab  una  Sede  Apostolica  constitui  pos- 
sunt  (can.  1433). 

Excipitur  praescriptum  can.  475,  476  (Ibid.)  de  vicariis  coad- 
jutoribus  (sive  regentibus,  qui  alicubi  etiam  dicuntur  coadjutores 
in  capite)  deque  vicariis  cooperatoribus  quos  .Ordinarius  libere 
creat,  si  de  sacerdotibus  saecularibus  agitur,  aut,  si  de  religio- 
sis,  praevia  Superioris  praesentatione.  Vide  vol.  1,  nn.  770,  771. 

In  Hispania  utrique  libere  ab  Episcopo  nominantur.  De  po- 
stremis  sic  art.  26  Legis  concord.:  «Parochiarum  Coadjutores  ab 
Ordinariis,  praevio  examine  synodali,  nominabuntur.» 

426.  II.  Beneficia  S.  Sedi  reservata.  —  1.°  Beneflcia  Sedi 
Apostolicae  reservata  ab  inferioribus  invalide  conferuntur  [can. 
1434). 

2.°  Sunt  reservata  Sedi  Apostolicae,  quanquam  vacanti,  prae- 
ter  a)  omnia  beneficia  consistorialia,  6)  omnes  dignitates  ecclesia- 
rum  cathedraliumet  coUegiatarum  ad  normam  can.  396  (vide  vol.  1, 
n.  690),  scil.  salvis  legitimis  privilegiis  ab  eadem  concessis  (can. 
1435,  §  1). 

c)  Omnia  beneflcia,  etiam  curata,  quae  vacaverint  per  obitum, 
promotionem,  renuntiationem  vel  translationem  S.  R.  E.  Cardina- 
lium,  Legatorum  Romani  Pontiflcis,  offlcialium  majorum  Sacra- 
rum  Congregationum,  Tribunalium  et  Officiorum  Romanae  Cu- 
riae  et  Familiarium,  etiam  honoris  tantum,  Summi  Pontificis  tem- 
pore  vacationis  beneflcii.  (Ibid.,  1.°). 

d)  Quae,  fundata  extra  Romanam  Curiam,  vacaverint  per  be- 
neflciarii  obitum  in  ipsa  Urbe  (Ibid.,  2.°). 

e)  Quae  invalide  ob  simoniae  vitium  collata  sint  (Ibid.,  3.*^). 

f)  Denique  beneflcia  quibus  Romanus  Pontifex  per  se  vel 
per  delegatum  manus  apposuit  his  qui  sequuntur  modis:  1.°,  si 
electionem  ad  beneflcium  irritam  declaraverit,  vel  vetuerit  electo- 
res  ad  electionem  procedere;  2.°,  si  renuntiationem  admiserit; 
3.°,  si  beneflciarium  promoverit,  transtulerit,  beneflcio  privave- 
rit;  4.°,  si  beneflcium  in  commendam  dederit  (Ibid.,  4.°). 

427.  —  At  nunquam  sunt  reservata,  nisi  id  expresse  dicatur, 
a)heneRcid.manualiab)  SLUt  iuris  patronatus  laicatisYel  mixti(lbid.y 
§  2).  Nota  bene  in  exceptione  minime  includi  beneflcia  patrona- 
tus  ecclesiastici. 

Tota  haec  reservatio  valida  esse  solum  videtur  pro  illa  vacatio- 
ne;  quare  perpetua  non  est. 

N.  B.  Quod  attinet  ad  collationem  beneflciorum  quae  Romae 
fundata  sint,  leges  peculiares  de  eisdem  vigentes  servandae  sunt 
{Ibid.,  §  3). 

ARTICULUS  III 

DE   REGULIS   COLLATIONIS    ET    DE   PACTIS    SIMONIACIS 

428.  Leges  particulares  coUationis. — I.  Beneflcium  eccle- 
siasticum  clerico  invito  et  provisionem  non  expresse  acceptanti 
valide  conferri  nequit  (can.  1436). 

II.  Nemo  potest  beneflcium  sibi  ipsi  conferre  (can.  1437).  Vide 
inferius,  n.  442. 

III.  Omnia  beneficia  saecularia  ad  vitam  beneflciarii  confe- 
renda  sunt,  nisi  aliud  ferat  a)  vel  lex  fundationis,  b)  vel  con- 
suetudo  immemorabilis,  c)  vel  peculiare  indultum  {can.  1438) 
S.  Sedis. 

IV.  a)  Beneflcia  saecularia  nonnisi  clericis  e  clero  saeculari 
conferenda  sunt;  6)  religiosa,  sodalibus  illius  religionis,  ad  quam 
beneflcia  pertinent  {can.  1442). 

429.  Beneficia  incompatibilia. — I.  Nullus  clericus  habilis  est 
ad  acceptanda  et  retinenda  sive  in  titulum  sive  in  commendam 
perpetuam  duo  vei  plura  beneflcia  incompatibilia,  ad  normam  can. 
156  (1439,  §  1).  Vide  vol  1,  n.  319. 

II.  Incompatibilia  sunt:  a)  {ratione  officii)  duo  beneficia  quo- 
rum  onera  universa  idem  beneflciarius  per  se  implere  simul  ne- 
queat;  b)  {redituum  causa)  duo  beneflcia  quorum  alterutrum  ad 
honestam  ipsius  sustentationem  sufficiat  {can.  1439,  §  2). 

Igitur  sunt  incompatibilia  ratione  officii  duo  beneficia  residen- 
tialia  a)  in  diversis  ecclesiis  fundata;  b)  etiam  fundata  in  eadem 
ecclesia,  quorum  tamen  onera  simul  implenda  sunt,  v.  c,  duplex 
canonicatus  ejusdem  ecclesiae  {Beneficia  uniformia  et  sub  eodem 
tecto). 

Quibus  causis  pluralitas  beneficiorum  cohonestetur.  —  Ex  commu- 
ni  doctorum  sententia  sunt:  1.^  Ecclesiae  necessitas,  scil.  si  desunt  aiii  mi- 
nistri  idonei;  2.^  Ecclesiae  utilitas,  i.  e.,si  jure  existimatur  unum,  etiam  ab- 
sentem,  sua  auctoritate,  scientia  et  prudentia  pius  profuturum,  quam  alius; 
3.^  praerogativa  magnorum  meritorum,  cum  aliquis  magna  servitia  prae- 
stitit,  vel  inter  ceteros,  scientia  aut  consilio,  etc,  eminet.  5.  Alph.,  n.  118. 
Dispensatio  tamen  Sedis  Apostoiicae  necessaria  est.  Wernz,  1.  c,  n.  319; 
Santi-Leitner,  lib.  3,  pag.  102  seq. 

Antiquitus  omnis  beneficiorum  pluralitas  incompatibilis  erat. 
Haec  inducta  est,  cum  beneficia  incongrua  sive  dotationis  insuffi- 
cientis  fundata  sunt. 

430.  —  Beneficia  ecclesiastica  sine  deminutione  conferenda  sunt, 

salvo  praescripto  can.  1429,  §  1,  2  {can.  1440).  Vide  superius,  7i.  421, 
II,  2.°,  3.°  Hoc  praeceptum  in  rubrica  tit.  12  libri  III  Decretalium 
praescribebatur,  eratque  a  Trid.  confirmatum,  cap.  5  sess.  25,  De 
reformatione. 

Non  omnes  in  hujus  praescriptionis  limitibus  conveniunt.  Generatim 
beneficii  dismembratio  excludit  etiam:  a)  ut  novo  beneficio  novum  onus  im- 
ponatur  (v.  c.  contionari,  tot  Missas  iegere,  etc),  non  auctis  juribus  et  red- 
itibus;  b)  ut  ab  eo  soiutioalicujus  quantitatisaut  semel  aut  per  aliquod  tem- 
pus  exigatur;  c)  vel  ei  aliqua  pensio  imponatur.  Cfr.  Santi-Leitner,  lib.  3, 
tit.  V2,pog.  144. 

De  hoc  postremo  jam  n.  421,  II,  2.''  et  3."  dictum  est  quid  Ordinariis 
permittatur. 

Nova  autem  onera  imponi  possunt  in  Hispania  ex  jure  concordato  ca- 
nonicis  officii  et  oppositionis,  item  beneficiariis  oppositionis,  ut  vol.  1, 
nn.  693,  III,  et  694,  dictum  est. 

431.  Pacta  simoniaca.  —  Tanquam  simoniacae  reprobantur 
deductiones  ex  fructibus,  compensationes  ac  solutiones  a  clerico  in 
actu  provisionis  faciendae,  quae  collatori,  patrono  aliisve  cedant 
{can.  1441)  (1).  Vide  nn.  9-23. 

In  Hispania  art.  37  Legis  concord.  1851  sic  statuit  in  secundo  loco: 
«Simili  ratione  ex  redditibus,  qui,  perdurante  vacatione  Dignitatum,  Cano- 
nicatuum,  Parochiarum  et  Beneficiorum  in  singulis  Dioecesibus,  maturi 
fiant,  subtractis  uniuscujusque  oneribus,  cumulus  seu  fundus  efformabitur 
Ordinarii  dispositioni  reservatus,  unde  extraordinariis  et  minime  praevisis 
Ecclesiarum  ac  Cleri  sumptibus,  nec  non  urgentibus  gravibusque  Dioecesis 
necessitatibus  occurratur.  Eumdem  in  finem  hujusmodi  fundus  seu  cumulus 
augebitur  etiam  ex  summa  respondente  duodecimae  parti  annui  cujusque 
redditus,  quam  semel  infra  annum  recens  ad  Praebendas,  Parochias,  alia- 
que  Beneficia  nominati  conferre  debebunt,  cessando  propterea  qualibet 
alia  deductione  quovis  titulo,  usu,  statuto,  aut  privilegio  antea  fieri  solita.^> 

Haec  dispositio  nemini  favet,  ut  perspicuum  est,  praescribiturque  jure 
concordato. 


ARTICULUS  IV 

DE   BENEFICIORUM  POSSESSIONE 

Dicitur  hic  possessio  detentio  beneficii  cum  voluntate  ejus  officia  nomi- 
ne  proprio  exsequendi  reditusque  ut  proprios  percipiendi. 

Possessio  capi  solet  per  aliquos  actus  externos,  quibus  jus  significa- 
tur  quod  in  beneficium  beneficiarius  acquirit  (2),  neque  accipitur  nisi  prae- 
vio  legitimi  Superioris  mandato  qui  cui  placuerit  munus  committit  ejus  tra- 
dendae  beneficiario,  adstante  notario  ecclesiastico  aut  civili,  qui  posses- 
sionem  in  acta  referat. 


(1)  Cfr.  Conc.  Trid.,  sess.  24,  c.  14  De  reform.;  S.  Pius  V,  Const.  Durum  nimis,  31 
maji  1570;  Santi-Leitner,  lib.  3,  tit.  12,  n.  5  {pag.  145). 

(2)  Ita  parochus  eam  accipere  solet  cum  ecclesiam  ingreditur,  ejus  ianuam  aperien- 
do  et  claudendo,  aera  campana  pulsando,  clavem  tabernaculi  sumendo,  etc;  canonici 
assidendo  in  subselliis  a  Decano  et  Capitulo  (qui  possessionem  conferre  solent)  assi- 
gnatis,  etc. 

432.  Sumptio  possessionis.  — I.  Nemo  possessionem  beneflcii 
sibi  coUati  a)  aut  propria  auctoritate  capere  potest,  b)  aut  non 
emissa  fldei  professione,  si  agatur  de  beneflciis  pro  quibus  haec 
fidei  professio  praescripta  sit  {can.  1443,  §  1).  Vide  n.  407. 

II.  Si  agatur  de  beneflciis  non  consistorialibus,  missio  in  pos- 
sessionem,  seu  institutio  corporaliSy  ad  loci  Ordinarium  spectat, 
qui  ad  id  alium  ecclesiasticum  virum  delegare  poterit  (Ibid.^  §  2). 

Quomodo  possessio  capienda.  —  I.  Missio  in  beneflcii  posses- 
sionem  facienda  est  secundum  modum  jure  peculiari  praescri- 
ptum,  vel  legitima  consuetudine  receptum  {can.  1444,  §  1).  Apud 
Cadena  y  Eleta  diversa  formularia  videri  possunt. 

11.  1.°  Justa  ex  causa  Ordinarius  ab  eo  modo  seu  ritu  dispen- 
sare  potest;  dispensatio  autem  expresse  et  in  scriptis  danda  est;  quo 
in  casu  haec  dispensatio  locum  tenet  captae  possessionis  (Ibid.). 

2.°  Loci  Ordinarius  debet  etiam:  a)  praefinire  tempus  intra 
quod  possessio  beneficii  capi  debeat;  b)  quo  inutiliter  praeterlapso, 
nisi  justum  obstiterit  impedimentum,  beneficium  vacans  declarare 
debet  ad  normam  can.  188,  n.  2  {can.  1444,  §  2).Vide  vol.  1,  n.  352,  2.° 

Possessio  beneficii  per  procuratorem,  speciale  mandatum  ha- 
bentem,  capi  potest  {can.  1445).  Episcopi  residentiales  in  Hispania 
generatim  per  procuratorem  capiuntpossessionem,  et  postea  dioe- 
cesim  ingrediuntur. 

433,  Possessionis  effectus.  I.  Lex  possessionis  triennalis.  — 
Qui  in  beneficii  possessione  pacifice  per  integrum  trienniiim  fuit 
bona  fide,  etsi  forte  cum  titulo  invalido,  beneficium  ex  legitima 
praescriptione  obtinet.  Casus  excipitur  ubi  simonia  affuerit 
(can.  1446).  Hic  canon  in  antiqua  regula  36  Cancellariae  Apostoli- 
cae  habet  fundamentum.  Cfr.  Sanguineti,  I.  c,  n.  467. 

II.  Possessio  pacifica.  —  Qui  beneficium  postulat  ab  alio  pa- 
cifice  possessum,  quod  certo  modo  vacare  contendat,  debet  in 
supplici  libello  exprimere  a)  nomen  possessoris,  b)  tempus  posses- 
sionis  c)  et  causam  specialem  ex  qua  constet  nuUum  possessori  in 
eo  beneficio  jus  competere  {can.  1447). 

Hoc  beneficium  postulanti  conferri  non  potest,  nisi  prius  causa 
in  petitorio  sit,  ad  normam  juris,  definita  {Ibid.),  neque  judicium 
possessorium  in  hoc  casu  potest  admitti.  Hic  etiam  canon  1447  in 
alia  regula  Cancellariae  Apostolicae  innititur,  in  35,  quae  dicitur 
annuae  possessionis.  At  secundum  Codicem  sufficit  possessio  paci- 
fica,  etsi  minime  annua. 

CAPUT  IV 

DE    JURE    PATRONATUS 
ARTICULUS  I 

DE    NOTIONE,    PARTITIONE,    PRINCIPIIS 

434.  Notio.  —  Jus  patronatus  est  summa  privilegiorum,  cum 
quibusdam  oneribus,  quae  ex  Ecclesiae  (semper  erga  benefactores 
gratae)  concessione  competunt  fundatoribus  catholicis  ecclesiae, 
cappellae  aut  beneficii,  vel  etiam  eis  qui  ab  illis  causam  habent 
{can.  1448),  sive  successoribus. 

Divisio.  Jus  patronatus  esse  potest: 

Reale,  si  alicui  rei  adhaeret;  personalCy  si  directe  ad  personam 
spectat; 

Ecclesiasticum,  laicale,  mixtum,  prout  titulus,  quo  quis  jure 
patronatus  potitur,  est;  a)  ecclesiasticus,  v.  c,  si  ad  cathedrale  ca- 
pitulum,  ut  tale,  spectat,  si  ad  parochum,  etc;  b)  vel  laicalis,  ut  si 
ad  hunc  marchionem,  aut  ad  illam  familiam;  c)  vel  mixtus,  v.  gr., 
si  pariter  ad  Episcopum  et  urbis  praefectum,  quatenus  tales  sunt, 
spectat. 

Hereditarium,  familiare,  gentilicium,  mixtum,  prout  transit 
a)  ad  fundatoris  heredes,  h)  vel  ad  eos  qui  de  familia  c)  aut  gente 
sunt  fundatoris,  d)  vel  ad  eos  qui  simul  sunt  heredes  et  de  familia 
vel  gente  fundatoris  {can.  1449,  l.°-3.°). 

Itaque  jus  patronatus  familiare  ad  solos  fundatoris  posteros 
transit,  gentilicium  autem  ad  omnes  propinquos  etiam  in  sola 
linea  coUaterali.  Cfr.  Santi-Leitner,  lib.  3,  tit.  38,  n.  9  (1). 

435.  Principia.  —  I.  Nullum  patronatus  jus  ullo  titulo  consti- 
tui  in  posterum  valide  potest  {can.  1450,  §  1). 

Patronatus  quijam  sunt,  conservantur  (subjecti  tamen  conditionibus  de 
quibus  mox  agendum);  sed  nequeunt  novi  constitui. 

Ante  Codicem  promulgatum  patronatus  exstincti  jam  erant  in  Belgio, 
in  Gallia  (salvo  jure  praesentandi  Episcopos  Praesidibus  catholicis  con- 
cesso),  in  Anglia,  in  Statibus  Foederatis,  in  regionibus  S.  Congregationi 
de  P.  Fide  subjectis.  Cfr.  Wernz,  I.  c,  vol.  3,  n.  411. 


(1)    Improprie  dicitur  patronatus  passivus,  jus  quod  certis  personis  competit  ut  po- 
tius  quam  aliae  ad  beneficium  praesententur.   Hic  tamen  patronatus  admittit  divisiones 


omnes  veri  patronatus 

II.  Pro  jure  patronatus  ante  ab  Ecclesia  benefactoribus  con- 
cesso  grati  animi  testificandi  causa,  alia  nunc  ipsa  Ecclesia  tribuit 
emolumenta;  unde  Ordinario  copiam  facit:  a)  ut  fidelibus  qui  ex 
toto  vel  ex  parte  ecclesias  exstruxerint  vel  beneficia  fundaverint, 
spiritualia  suffragia,  eorum  liberalitati  proportionata,  concedant 
vel  ad  tempus  vel  etiam  in  perpetuum;  v.  gr.  in  obitu,  multiplex 
Gregorianum  tricenarium;  annuam  Missam  per  totam  vitam  per- 
petuumque  anniversarium  post  mortem,  ipsi  vel  suis,  etc,  appli- 
cabile  (can.  1450,  §  2,  1.°);  b)  ut  fundationem  beneficii  admittat  ea 
adjecta  conditione,  ut  beneficium  prima  vice  conferatur  clerico 
fundatori  vel  alii  clerico  designato  a  fundatore,  sive  clericus  hic 
sit  sive  laicus  (Ibid.,  2.°),  libera  relicta  collatione  in  successivis 
vacationibus. 

III.  Cupit  Ecclesia  ut  etiam  pristini  patronatus  exstinguantur, 
qua  de  causa  Ordinariis  commendat  curent  ut  patroni  patronatui 
renuntient  aiit  saltem  juri  praesentandi,  ejusque  loco  spiritualia 
suffragia  etiam  perpetua  pro  se  suisve  acceptent  (can.  1451,  §  1). 
Hujus  rei  causa  est,  quod  semper  patronatus  ut  beneficii  servitus 
habitus  est.  Cfr.  Conc.  Trid.,  sess.  25,  cap.  9,  De  reform. 


ARTICULUS  II 

DE    LEGIBUS   PATRONATUUM    SUBSISTENTIUM 

436. — Si  volunt  patroni  servare  patronatum,  hic  sequentibus 
regulis  subjicietur: 

I.  Patronatus  popularis.  —  Electiones  ac  praesentationes  po- 
pulares  ad  beneflcia  etiam  paroecialia,  sicubi  vigent,  tolerari  tan- 
tum  possunt,  si  populus  clericum  seligat  inter  tres  ab  Ordinario 
loci  designatos  (can.  1452). 

In  Hispania,  ex  R.  d.  concord.  15  febr,  1867,  art.  17,  praesen- 
tatio  ad  paroecias  aliaque  beneflcia  curata,  quae  pertinebat  ad 
instituta  benefica,  ad  publicam  instructionem,  ad  municipia  et  ad 
vicinorum  commune,  coronae  jam  nunc  competit.  Cfr.  Alcubillay 
V.  Concordatos,pa^.  167  (edit.  6.'').  Quod  habet  locumin  his  solum 
dioecesibus,  in  quibus  nova  paroecialis  ordinatio  et  circumscri- 
ptio  facta  sit,  ex  Regio  decreto  2  jul.  1914:  Alcubilla,  I.  c;  Lopez 
Peldez,  I.  c,  pag.  496.  Vide  vol.  1,  n.  747,  b. 

II.  Patronatus  personalis. — a)  Jus  patronatus  personale  trans- 
mitti  valide  nequit  ad  infideles  (ut  judaeos,  mauros),  publice  apo- 
statas,  haereticos,  schismaticos,  adscriptos  societatibus  secretis  ab 
Ecclesia  damnatis  (ut  massonicis),  nec  ad  quoslibet  excommunica- 
tos  post  sententiam  declaratoriam  vel  condemnatoriam  {can.  1453, 
§  1).  b)  Ut  ad  alios  transmitti  valide  possit,  requiritur  consensus 

Instit.  canon.  — Tom.  II  10  * 

Ordinarii  in  scriptis  datus,  salvis  legibus  fundationis  (quae  semper 
servabuntur)  et  praescripto  can.  1470,  §  l,w.  4  {can.  1453,  §  2),  cum 
scil.  res,  cui  jus  patronatus  realis  inhaeret,  perit,  exstinguiturve 
familia  ad  quam  pertinet  familiaris  patronatus. 

III.  Patronatus  realis.— Si  res,  cui  jus  patronatus  reale  co- 
haeret,  ad  aliquam  personam  de  qua  in  §  1  transeat,  jus  patronatus 
suspensum  manet  {Ibid.,  §  3). 

IV.  Patronatus  probatio.  —  NuUum  jus  patronatus  admitta- 
tur,  nisi  authenticis  documentis  aut  aliis  legitimis  probationibus 
evincatur  {can.  1454).  Inter  has  legitimas  probationes  sunt  nume- 
randae  praesentationes  multiplicatae  et  continentes  a  Superiore 
admissae,  libri  visitationis  in  quibus  id  constat,  etc.  (1). 

437.  Privilegia  patronorum.  — Sunt:  1.^^  Praesentandi  cleri- 
cum  ad  ecclesiam  vacantem  vel  beneficium  vacans  {can.  1455,  1.°). 

2.um  Alimenta  ex  aeqnitate  {non  ex  stricta  justitia)  obtinendi 
ex  ecclesiae  vel  beneflcii  reditibus,  quoties  patronus  ad  inopiam 
nulla  sua  culpa  sit  redactus  {Ibid.,  2.^).  Competit  ei  hoc  privilegium: 
a)  etiamsi  ipse  juri  patronatus  renuntiaverit  in  commodum  Eccle- 
siae;  6)  vel  etiamsi  pensio  in  limine  fundationis  ipsi  patrono  reser- 
vata  sit,  quae  ad  sublevandam  ejus  inopiam  non  sufflciat  {Ibid.).  Ut 
hoc  jure  patronus  gaudeat,  necesse  est  ut,  salva  exsecutione  one- 
rum  et  honesta  beneflciarii  sustentatione,  reditus  supersint,  quibus 
patrono  consulatur  {Ibid.). 

3.u"i  a)  Habendi,  si  ita  ferant  legitimae  locorum  consuetudi- 
nes,  in  sui  patronatus  ecclesia  stemma  gentis  vel  familiae,  b)  prae- 
cedentiam  ante  ceteros  laicos  in  processionibus  vel  similibus  fun- 
ctionibus,  c)  digniorem  sedem  in  ecclesia,  sed  extra  presbyterium 
et  sine  baldachino  (Ibid.,  3.°). 

438.  Quis  patronatum  exerceat  et  quomodo.  —  a)  Uxor  per 
seipsam  jus  patronatus  exercet,  b)  minores  per  parentes  aut  per 
tutores;  quod  si  parentes  vel  tutores  acatholici  sint,  jus  patronatus 
interim  suspensum  manet  {can.  1456). 


ARTICULUS  III 

DE    TEMPORE    ET   MODO    FACIENDAE    PRAESENTATIONIS 

439.  I.  Praesentationis  tempus.  —  Nullo  justo  obstante  impe- 
dimentoy  praesentatio  facienda  est  intra  quattuor  menses.  Excipe  si 
brevius  tempus  lege  fundationis  vel  legitima  consuetudine  sit  prae- 
scriptum  (can.  1457). 


(1)  Ctr.  Trid.,  sess.  25,  c.  9  De  reform.;  Schmalzgrueber,  lus  Eccl.  univ.,  iib.  3,  c.  38, 
s  7,  n.  21%  seq.;  Sanguineti,  Instr.  can.,  n.  316;  Salasar,  Derecho  canonico,  vol.  3,  pag.  271 
(Leon,  1891). 

Valet  hoc,  sive  agitur  de  patronatu  laicali  sive  de  ecclesiastico  et 
mixto  (Ibid.).  Mutatur  igitur  antiqua  disciplina  in  patronatu  eccle- 
siastico  et  mixto,  quibus  sex  menses  concedebantur;  laicalis  autem 
patronatus  spatium,  quod  erat  quattuor  mensium,  omnibus  fit 
commune.  Codex  inclinat,  quam  potest  maxime,  ad  unitatem  pa- 
tronatibus  tribuendam. 

II.  Quando  incipiat. — Hoc  spatium  incipit  a  die  quo  is  cui  jus 
est  canonice  instituendi,  patronum  certiorem  fecerit  a)  de  vacatio- 
ne  beneficii,  b)  et  de  sacerdotibus  qui  in  concursu  probati  suntf 
si  agitur  de  beneficio  quod  per  concursum  conferri  debeat  (can. 
1457.) 

III.  Elapso  tempore,  libera  est  collatio.  —  Si  intra  praescri- 
ptiim  tempus  praesentatio  facta  non  erit,  ecclesia  vel  beneficium 
pro  eo  casu  fit  liberae  collationis  {can.  1458,  §  1). 

IV.  Suspensio  collationis.  —  Si  vero  lis,  quae  intra  utile  tem- 
pus  quattuor  mensium  dirimi  nequeat,  exoriatur  sive  circa  jus 
praesentandi  inter  Ordinarium  et  patronum  vel  inter  ipsos  patro- 
nos,  sive  circa  jus  praelationis  inter  ipsos  praesentatos,  est  suspen- 
denda  collatio  usque  ad  finem  controversiae,  et  interim,  si  opus 
sit,  oeconomum  ecclesiae  vel  beneficio  vacanti  Ordinarius  praefi- 
cere  debet  {Ibid.,  §  2). 

440.  Praesentationis  modus.  I.  Plurium  patronatus  non  col- 
legialis. —  Si  plures  (v.  gr.  duo,  tres,  quattuor)  singulares  personae 
sint  patroni,  a)  possunt  tum  pro  se  tum  pro  suis  successoribus  de 
alternis  praesentationibus  inter  se  convenire  {can.  1459,  §  1),  v.  gr., 
si  tres  patroni  sunt,  loco  praesentandi  simul  in  vacatione  eundem 
beneficiarium,  possunt  inter  se  convenire  ut  in  prima  vacatione 
jus  praesentandi  ab  uno  patrono  exerceatur,  in  secunda  ab  altero, 
a  tertio  in  tertia,  in  quarta  a  primo,  etc. 

6)  Ut  autem  haec  conventio  sit  valida,  accedat  oportet  Ordi- 
narii  consensus  in  scriptis  datus,  qui  tamen  semel  praestitus  ne- 
quit  valide  ab  eodem  Ordinario  vel  ejus  successoribus,  patronis 
invitis,  revocari  {Ibid.,  §  2). 

II.  Sin  autem  de  alternis  praesentationibus  non  convenerint, 
a)  ille  praesentatus  habebitur,  qui  majorem  saltem  relative  suffra- 
giorum  numerum  retulerit  (can.  1460,  §  2). 

b)  Si  plures  eumdem,  sed  majorem  quam  ceteri,  suffragiorum 
numerum  habuerint,  omnes  censebuntur  praesentati  {Ibid.)\  v.  gr., 
si  octo  sunt  suffragia,  duo  autem  clerici  terna  obtinuerunt,  tertius 
duo  (aut  singula  clerici  duo),  duo  qui  terna  suffragia  habuerunt, 
praesentati  ducentur. 

c)  Qui  ex  diversis  titulis  jus  patronatus  obtinet,  tot  habet  in 
praesentatione  suffragia,  quot  titulos  {can.  1460,  §  3). 

441.  Patronatus  collegialis.  —  Si  jus  patronatus  collegialiter 
exerceatur,  ille  praesentatus  habebitur,  qui  majorem  suffragiorum 

numerum  retulerit,  ad  normam  can.  101;  quod  si,  duobus  scruti- 
niis  sine  effectu  institutis,  in  tertio  scrutinio  plures  majorem  prae- 
ceteris,  sed  aequalera  inter  se  suffragiorum  numerum  habuerint, 
ii  omnes  praesentati  censendi  sunt  (can.  1460,  §  1).  Vide  n.  440,  II, 
6),  et  nn.  223-225  vol  1. 

Videtur  igitur  in  primis  duobus  scrutiniis  majorem  absolute  suffragio- 
rum  numerum  requiri.  Ratio  est,  1.^  quia  major  numerus  relatus  dicitur 
esse  debere  ad  normam  can.  101,  qui  id  exigit;  2.°  quia  si  major  numerus 
reiativus  satis  esset,  hoc  aperte  diceretur,  sicuti  dicitur  hoc  ioco  in  >?  2. 


ARTICULUS  IV 

DE    PRAESENTATIONE    PASSIVA 

442.  Quot  possunt  praesentari.  —  I.  Quilibet  patronus  (sive 
singularis  sive  pluralis,  collegialis  aut  non,  laicus,  ecclesiasticus, 
mixtus)  non  unum  tantum  candidatum,  sed  plures  praesentare 
potest,  tum  ima  simul,  tum  etiam  successive  (can.  1460,  §  4). 

II.  Requiritur  ad  hoc  jus  exercendum:  1.°  ne  praescriptum 
tempus  sit  elapsum;  2.°  ne  posteriorum  praesentatione  priores 
excludantur  (Ibid.). 

Perspicuum  videtur  posse  Ordinarium,  uno  aut  aiiquot  candidatis  a  pa- 
trono  praesentatis,  v.  gr.  post  duos  menses  a  vacatione,  immediate  benefi- 
cium  conferre;  quo  facto  cessat  jus  patroni  alios  praesentandi. 

Huc  usque  jus  praesentandi  plures  successioe  laicalis  patronatus  erat 
priviiegium  ideoque  etiam  mixti;  non  autem  ecclesiastici,  qui  semel  tantum 
unum  aut  plures  praesentare  poterat.  Cfr.  Wernz,  vol.  2,  n.  425;  De  Luca, 
n.  178. 

Sui  ipsius  praesentatio.  —  Nemo  potest  praesentare  seipsum 
neque  aliis  patronis  accedere  ut  suffragiorum  numerum  ad  prae- 
sentationem  necessarium  pro  se  compleat  {can.  1461).  Vide 
n.  428,  II. 

443.  Dotes  praesentati.  — I.  Si  ecclesiae  vel  beneficio  provi- 
deri  debeatper  concursiim,  patronus,  etiam  laicus,  non  potest  prae- 
sentare  nisi  clericum  legitime  ex  concursu  probatum  {can.  1462). 

Jus  Hispaniae  concordatum  de  collatione  paroeciarum  patronatus  lai- 
calis  et  mi.vti  habes  in  sequentibus  decretis: 

R.  O.  C.  21  jun.  1852: 

<tArt.  2.°  En  adelante  deberan  recaer  las  presentaciones  de  los  patro- 
nos  legos  en  individuos  cuyos  actos  de  oposicion  hayan  sido  aprobados  en 
concurso  abierto  en  la  diocesis  respectiva. 

Art.  3."  Sin  embargo,  si  los  patronos  legos  presentan  algiin  individuo 
que  carezca  de  aquel  requisito,  se  sefialara  al  presentado  el  termino  de 
cuatro  meses  para  que  haga  constar  haber  sido  aprobados  sus  ejercicios, 
hechos  en  la  forma  indicada,  en  concurso  particular,  que  el  diocesano 

podra  convocar  para  todos  los  que  quieran  habilitarse  a  fin  de  aspirar  a 
curatos  de  patronato  laical,  salvo  siempre  lo  que  dispone  el  Concordato 
respecto  al  derecho  del  Ordinario  de  examinar  al  presentado  cuando  lo 
estime  conveniente. 

Art.  4.°  Para  la  provision  de  los  curatos  de  patronato  mixto  se  apli- 
cara  como  mas  favorable  al  derecho  de  presentacion  lo  que  en  dicho 
art.  26  del  Concordato  se  establece  respecto  a  los  curatos  de  patronato 
laical,  si  la  presentacion  corresponde  simuitaneamente  a  ambos  patronatos. 

Cuando  esta  les  pertenezca  alternativamente,  o  por  turno,  se  conside- 
rara  el  patronato,  ya  como  puramente  eclesiastico,  ya  como  puramente 
laical  para  la  fijacion  de  la  regla  que  deba  aplicarse  en  cada  caso,  segun 
que  el  patrono  a  que  toque  la  presentacion  aquella  vez  sea  eclesiastico 
o  lego.»  {Alcubilla,  vol.  3,  pog.  145,  v.  Concordatos,  edit.  6.^). 

R.  O.  C.  28  maji  1864: 

«...  S.  M.  la  Reina  (q.  D.  g.),  de  acuerdo  con  el  muy  reverendoNuncio 
de  Su  Santidad,  se  ha  servido  declarar: 

!.*■  Que  la  idoneidad  del  presentado  debe  haberse  probado  en  con- 
curso  abierto,  bien  en  la  diocesis  de  su  domicilio,  bien  en  la  del  beneficio 
que  ha  de  residir. 

2."  Que  no  estando  aprobado  previamente  en  concurso  abierto  en  una 
de  las  dos  diocesis  indicadas,  se  celebrara  un  concurso  especial  para  que 
el  presentado  acredite  su  suficiencia,  dentro  de  los  cuatro  meses  que  pre- 
fija  el  Concordalo,  en  la  diocesis  en  que  el  curato  este  constituido;  y 

3.''  Que  las  anteriores  aclaraciones  se  entienden  siempre  segun  esta- 
blece  el  mismo  Concordato,  salvo  el  derecho  del  Ordinario  de  examinar  al 
presentado  por  el  patrono,  si  lo  estima  conveniente...»  {Alcubilla,  vol.  3, 
pag.  162,  V.  Concordatos) 

'Vide  praeterea  quae  dicuntur  in  vol.  1,  n.  747. 

II.  Persotia  praesentata  debet  esse  idonea,  id  est,  ipso  prae- 
sentationis  vel  saltem  acceptationis  die,  qualitatibus  omnibus  prae- 
dita,  quae  jure  seu  communi  seu  peculiari  vel  lege  fundationis  re- 
quiruntur  (can.  1463). 

444.  Cui  facienda  praesentatio.  —  Praesentatio  fieri  debet 
loci  OrdinariOy  cui  competit  jus  et  officium  judicandi  utrum  ido- 
nea  sit  persona  praesentata  {can.  1464,  §  1). 

Ordinarius  ad  suum  formandum  judicium,  debet  ad  normam 
can.  149  (vide  vol.  1,  n.  313)  de  persona  praesentata  diligenter  inqui- 
rere  et  opportunas  notitias,  etiam  secretas,  si  opus  fuerit,  assume- 
re  {can.  1464,  §  2). 

445.  Recusatio  ejusque  effectus.  —  I.  Si  Ordinarius  judicat 
debere  se  personam  praesentatam  recusare,  non  cogitur  patrono 
patefacere  cur  eam  non  admittat  {Ibid.,  §  3). 

III.  Si  praesentatus  erit  non  idoneus  repertus  ac  proinde  ab 
Ordinario  recusatus,  patronus,  dummodo  tempus  utile  ad  praesen- 
tandum  sua  negligentia  lapsum  ne  sit,  potest  alium  intra  tempus 
de  quo  in  can.  1457  praesentare  {can.  1465,  §  1). 

Si  tempus  utile  non  patroni  negligentia  elapsum  est  sed  forte  Ordinarii 
aut  nullius,  videtur  patronus  novam  praesentationem  posse  peragere,  v.  gr., 

si  facta  est  praesentatio  intra  primos  duos  aut  tres  menses,  Ordinarius  au- 
tem  praesentatum  non  recusavit  nisi  quarto  mense  exeunte.  In  hoc  casu  di- 
cendum  videtur  patronumsine  sua  culpa  fuisse  impeditum  quominus  novam 
praesentationem  faceret,  totum  tempus  quod  inter  praesentationem  et  re- 
puisam  intercedit;  quare  novum  ei  spatium  est  concedendum. 

III.  Sed  si  ne  novus  quidem  praesentatus  idoneus  erit  reper- 
tus,  ecclesia  vel  beneficium  pro  eo  casu  fit  liberae  collationis 
{Ibid.). 

IV.  Et  patrono  tamen  et  praesentato  conceditur  ut  intra  decem 
dies  a  significatione  recusationis  possint  recursum  a  judicio  Ordi- 
narii  ad  Sedem  Apostolicam  interponere  (Ibid.).  Quo  recursu  pen- 
dente,  est  suspendenda  collatio  usque  ad  S.  Sedis  sententiam,  et 
interim,  si  opiis  erit,  oecononnim  ecclesiae  vel  beneficio  vacanti  Or- 
dinarius  praeficiet  (Ibid.). 

N.  B.  Praeseniatio,  infecta  labe  simoniaca^  est  ipso  jiire  irrita,  et 
etiam  institutionem  forte  subsecutam  irritam  reddit  {Ibid.,  §  2). 
Vide  n.  16. 


ARTICULUS  V 

DE    PRAESENTATI    INSTITUTIONE 

446.  Notio.  —  Institutionis  late  sumptae  nomine  significatur 
omne  genus  collationis  beneficiorum.  Quare  in  jure  antiquo  legi- 
tur:  «Nemo  potest  licite  beneficium  obtinere  sine  canonica  institu- 
tione»  (Reg.  I  Jur.  in  VI).  Idem  exprimit  Codex  in  can.  147,  cum 
docet  provisionem  canonicam  requiri  ad  validitatem  (Vide  vol.  1, 
n.  311j. 

Stricto  sensu  distinguitur  a  libera  collatione,  item  a  confirma- 
tione  quae  legitimae  electioni  conceditur.  Ita  sumpta  institutio  est 
concessio  beneficii  facta  a  competenti  aiictoritate  ecclesiastica,  prae- 
via  a  patrono  nominatione  aut  praesentatione. 

Triplex  institutio  distinguitur.  Prima,  quae  dicitur  collatio  tituli,  est  jus 
competentis  Superioris  ecclesiastici  quo  titulus  beneficii  conceditur  clerico 
quem  patronus  praesentavit. 

Secunda,  quae  institutio  auctorizabilis  sive  approbatio  vocatur,  ea  est 
qua  Ordinarius  loci  jurisdictionem  necessariam  ad  curam  animarum  exer- 
cendam  concedit  sacerdoti,  cui  jam  praelatus  inferior  canonicam  institu- 
tionem  beneficii  curati  concessit.  Cfr.  Wernz,  1.  c,  vol.  2,  n.  442  seq.; 
Santi-Leitner,  lib.  3,  ///.  7,  n.  4. 

Tertia  est  institutio  corporalis,  quae  dicitur  etiam  investitura,  qua  pos- 
sessio  corporalis  et  actualis  beneficii  traditur  cierico  qui  jam  beneficii 
titulum  et  idcircoyws  in  re  habet. 

Ad  dignitates  et  canonicatus  quae  in  Hispania  Summo  Pontifici  reser- 
vata  sunt,  ab  Ordinariis  solum  traditur  institutio  corporalis.  Vide  vol.  1, 
n.  692,  II. 

447.  Jura  praesentati.  —  Legitime  praesentatus,  et  idoneus 
repertus,  acceptata  praesentatione,  jus  habet  ad  canonicam  insti- 
tutionem  {can.  1466,  §  1). 

I.  Jus  concedendi  canonicam  institutionem  proprium  est  Or- 
dinarii  loci  {Ibid.y  §  2);  igitur  etiam  Vicarii  Capitularis. 

Non  autem  potest  eam  concedere  Vicarius  Generalis  sine  man- 
dato  speciali  {Ibid.). 

II.  Si  plures  et  omnes  idonei  praesentati  sint,  Ordinarius  eli- 
gere  debet  quem  magis  idoneum  in  Domino  judicaverit  {Ibid.,  §  3). 

Quando  institutio  danda.  —  Institutio  canonica  pro  quolibet 
beneflcio  etiam  non  curato  dari  debet  intra  duos  menses  ex  quo 
praesentatio  facta  est,  nisi  aliquod  justum  obstet  impedimentum 
{can.  1467),  v.  gr.  si  ob  peculiaria  adjuncta  idoneitas  praesentati 
indagari  non  potuit,  vel  si  hic  fuit  rejectus  et  recursum  interpo- 
suit,  neque  in  tempore  sententia  data  est,  etc. 

Si  praesentatus  ante  canonicam  institutionem  renuntiaverit  vel 
mortuus  erit,  patronus  rursus  jus  praesentandi  habet  {can.  1468). 
Unde  colligitur,  si  plures  personae  physicae  jus  habeant  alternum 
praesentandi,  v.  c.  Petrus,  Didacus  etGregorius,  et  Petrus  in  vaca- 
tione  praesentavit,  praesentatus  autem  ante  canonicam  institutio- 
nem  renuntiavit  vel  mortuus  est,  ad  ipsum  Petrum,  non  ulli  cete- 
rorum,  novam  praesentationem  spectare.  Si  praesentatus  morere- 
tur  simul  atque  institutionem  accepisset,  jus  praesentandi  Didaco 
competeret. 

ARTICULUS  VI 

DE  ONERIBUS  PATRONORUM  EORUMQUE  NON  ADIMPLETORUM  EFFECTIBUS 

448.  Onera  seu  officia  patronorum  sunt: 

l.um  Ordinarium  loci  monere,  si  bona  ecclesiae  seu  beneficii 
dilapidari  viderint,  ita  tamen  ut  se  non  immisceant  administratio- 
ni  eorundem  bonorum  {can.  1469,  §  1,  1.°). 

2."ni  Aediflcare  denuo  ecclesiam  collapsam  aut  reparationes, 
judicio  Ordinarii,  necessarias  in  eadem  facere,  si  ex  titulo  aedifica- 
tionis  jus  patronatus  habeant,  et  nisi  onus  aediflcandae  denuo  vel 
reparandae  ecclesiae  aliis  incumbat  ad  normam  can.  1186  {Ibid.y 
2.°).  Viden.92. 

3.U»"  Supplere  reditus,  si  ex  titulo  dotationis  jus  patronatus 
proveniat,  cum  ecclesiae  vel  beneflcii  reditus  ita  defecerint,ut  ne- 
queat  amplius  vel  cultus  decenter  in  ecclesia  exerceri,  vel  benefl- 
cium  conferri  {Ibid.,  3.°). 

449.  Juris  patronatus  suspensio.  —  I.  Si  ecclesia  collapsa  sit 
vel  necessariis  indigeat  reparationibus,  aut  si  reditus  defecerint  ad 
normam  §  1,  nn.  2.°,  3.°,  jus  patronatus  interim  quiescit  {Ibid.,  §  2). 


160         LIB.  III— PAR.  V — SEC.  II— DE    BENEFICIIS    ECCL.— TIT.   XXV 

Restauratio  et  exstinctio. — II.  a)  Si  patronus,  intra  tempus  ab 
Ordinario  sub  poena  cessationis  patronatus  praeflniendum,  eccle- 
siam  denuo  aedificaverit  vel  restauraverit  aut  reditus  auxerit,  jus 
patronatus  revigescit;  b)  secus  ipso  jure  et  sine  uUa  declaratione 
cessat  {Ibid.y  §  3)  in  perpetuum. 


ARTICULUS   VII 

DE   PATRONATUS   SUSPENSIONE    ET   CESSATIONE 

450.  Quemadmodum  cesset  jus  patronatus.  —  Praeter  casum 
de  quo  nuper  in  can.  1469,  §  3,  jus  patronatus  exstinguitur  his  de 
causis: 

1.^  Si  patronus  juri  suo  renuntiaverit  (can.  1470,  §  1,  1.®).  Ejus 
tamen  renuntiatio  ex  integro  fleri  potest,  aut  ex  parte,  v.  c.  ex  solo 
jure  praesentandi  (Ibid.).  Et  renuntiatio  unius  nunquam  potest 
aliis  compatronis  damnum  afferre  (Ibid.).  Quare  si  tres  erant  prae- 
sentationem  alternantes,  unus  vero  renuntiavit,  singuli  ut  antea 
alternis  vicibus  praesentationem  peragent  in  quavis  tertia  vacatio- 
ne,  alia  autem  tertia  erit  liberae  collationis. 

2.^  Si  Sancta  Sedes  jus  patronatus  revocaverit  aut  ipsam  eccle- 
siam  vel  beneflcium  perpetuo  suppresserit  (Ibid.y  2.°).  Certum  est, 
quod  si  in  scriptura  fundationis  aut  dotationis  erat  constitutum 
ut  in  casu  suppressionis,  etc,  reditus  ad  familiam  transeant,  etc, 
id  adimplendum  est. 

3.^  Si  contra  jus  patronatus  legitime  pmescWp^Mm  erit  (Ibid., 
3.*'). 

4.^  a)  Si  res,  cui  jus  patronatus  inhaeret,  perit,  patronatus  rea- 
lis  cessat. 

6)  Si  exstinguitur  familia,  gens,  linea  cui  secundum  tabulas 
fundationis  reservatur,  cessat  familiaris,  gentilicius^  etc  Quo  in 
casu  nec  jus  patronatus  hereditarium  evadit,  nec  Ordinarius  valide 
permittere  potest  donationem  juris  patronatus  alii  fleri  (Ibid.,  4.*^). 

5.^  Si,  consentiente  a)  patrono,  ecclesia  vel  beneflcium  uniatur 
alii  liberae  collationis,  b)  aut  ecclesia  flat  electiva  vel  regularis 
{Ibid.y  5.°). 

451.  Propter  quae  crimina  amittatur.  — Jus  patronatus  amit- 
tit  patronus,  si  a)  illud  simoniace  in  alium  transferre  attentaverit; 
b)  si  lapsus  erit  in  apostasiam,  haeresim  aut  schisma;  c)  si  bona  ac 
jura  ecclesiae  vel  beneflcii  injuste  usurpaverit  aut  detineat;  d)  si 
rectorem  vel  alium  clericum  ecclesiae  servitio  addictum  aut  bene- 
ficiarium  per  se  vel  per  alios  occiderit  vel  mutilaverit  {Ibid.^  6.°). 

N.  B.  1."  Propter  crimina  de  quibus  nunc  egimus  {a-c)  jus  pa- 
tronatus  amittit  solus  patronus  reus,  et  ob  crimen  d)  ejus  quoque 


^ 

heredes  {Ihid.j  §  2).  Existimamus  nomine  heredes  etiam  designari 
successores  in  patronatu  familiari  et  gentilicio. 

2.^  Ut  ex  delictis  enumeratis  in  a-d)  patroni  censeantur  jus  pa- 
tronatus  amisisse,  requiritur  et  sufficit  sententia  declaratoria 
{Ibid.y  §  3)  criminis,  neque  opus  est  condemnatoria. 

452.  Juris  patronatus  suspensio  ex  integro.  —  Censura  aut 
infamia  juris  innodatus  post  sententiam  condemnatoriam  vel  de- 
claratoriam,  usque  dum  censura  vel  infamia  perdurat,  nequit  jus 
patronatus  exercere  ejusque  privilegiis  uti  {Ibid.,  §  4). 


ARTICULUS  VIII 

DE   INDULTO    APOSTOLICO    PRAESENTANDI 

453.  —  I.  Si  cui  Sedes  Apostolica  indultum  concesserit  praesen- 
tandi  ad  ecclesiam  vacantem  vel  ad  beneflcium  vacans,  non  inde 
jus  patronatus  (cum  tota  ejus  amplitudine)  oritur,  et  privilegium 
praesentationis  strictam  interpretationem  pati  oportet  ex  tenore 
indulti  {can.  1471),  ita  ut  per  indultum  praesentandi  solam  prae- 
sentationem  facere  possit,  aliis  privilegiis  exclusis,  v.  gr.,  quae  in 
can.  1455,  2,"^  et  3.°  numerantur  (Vide  n.  437). 

II.  Hoc  intellige,  sive  in  Concordatis  sive  extra  Concordata  in- 
dultum  concessum  est  {can.  1471).  Quod  si  hoc  indultum  sine  uUo 
limite  patronatum  concedit,  patronatus  omnibus  juribus  et  prae- 
rogativis  gaudebit. 


ARTICULUS  IX 

DE   REGIO    PATRONATU 

454.  I.  Notio.  — Patronatus  dicitur  regius,  qui  Regibus  com- 
petit.  Non  igitur  cum  reali  confundendus,  qui  rei  inhaeret  (Vide 
n.  434,  et  436,  III). 

II.  Origo. — Regalistae  contendebant  patronatum  universa- 
lem  jus  esse  inhaerens  Regis  auctoritati;  quo  nihil  absurdius.  Ec- 
clesia  sua  ipsa  natura  ejusque  divini  Conditoris  voluntate  societas 
perfecta  est  a  civili  potestate  independens  (cfr.  vol.  1,  nn.  38-57), 
quod  non  esset,  si  Rex,  quatenus  talis,  jus  haberet  aliquod  ad  be- 
neficiorura  praesentationem,  quae  semper  ab  Ecclesia  ut  servitus 
habita  est  (vide  n.  435),  estque  revera. 

Patronatus  sive  regius,  sive  alius,  aliam  nullam  originem  ha- 

bet  quam  Ecclesiae  concessionem  (1),  ut  Codex  docet  in  can.  1448. 
(Vide  n.  434). 

Neque  patronatus  Regum  hispanorum  aliunde  oritur  quam  ex 
hac  benigna  Ecclesiae  concessione  ad  gratum  animum  testifican- 
dum  ob  eorum  erga  catholicam  religionem  merita,  ut  probat  testis 
veritatis,  historia. 

III.  Origo  historica.  —  In  Hispania  patronatu  sunt  donati  primum 
reges  Aragoniae  (qui  deinde  ad  Navarram  sese  extendit,  ad  Catalauniam, 
Valentiam  insuiasque  Baleares  etiamque  ad  Granatam)  ab  Urbano  II, 
ann.  1085  pro  ecclesiis  oppidorum  a  mauris  ereptorum  quas  illi  suis  sumpti- 
bus  aedificabant;  at  sedes  episcopales  excipiebantur.  Regibus  Castellae  a 
Julio  II  ann.  1501  pro  Indiarum  ecclesiis  concessus  est. 

Alexander  deinde  VI  itemque  Hadrianus  VI  regibus  Hispaniae  jus  patro- 
natus  pro  omnibus  dioecesibus  ceterisque  consistorialibus  beneficiis  con- 
cesserunt.  In  jure  Concord.  ann.  1753,  art.  5  et  6,  agnoscitur  concediturque 
patronatus  universalis  erga  reges  Hispaniae,  quo  possint  ad  omnia  bene- 
ficia  vacantia  suorum  dominiorum  praesentare,  salvis  exceptionibus  illic 
enumeratis;  ubi  etiam  animadvertitur  fieri  concessionem,  ad  antiquam  con- 
troversiam  concorditer  dirimendam. 

Nationes  emancipatae.  —  In  nationibus  quae  ex  hispano  imperio  exor- 
tae  sunt  suique  juris  effectae.  cessavit  regum  hispanorum  patronatus.  Sed 
in  earum  nonnullis  supremi  Moderatores  illum  eundem  ex  benigna  Sedis 
Apostolicae  concessione  consecuti  sunt. 

Privilegium  speciale  Regii  patronatus  hispani.  — Ubi  ex  jure 
communi  jus  nominandi  aut  praesentandi  cessare  debet,  quia, 
V.  c,  elapsum  est  tempus  utile,  non  tamen  cessat  Regio  patronatui; 
Regi  enim  jus  est  concessum  praesentandi  «con  toda  la  generali- 
dad  con  que  se  hallan  comprendidos  (los  oficios  y  beneficios)  en 
los  meses  apostolicos  y  casos  de  las  reservas  generales  y  especia- 
les»  (Concord.  ann.  1753,  art.  5).  Vide  etiam  R.  O.  30  jun.  1863. 


CAPUT  V 

DE    JURIBUS    ET    OBLIGATIONIBUS    BENEFICIARIORUM 

455.    Jura.  —  Quilibet  beneficiarius,  capta  legitime  beneficii 
possessione,  a)  omnibus  juribus  fruitur  tam  temporalibus  (2)  quam 


(1)  Si  agitur  de  ecclesia,  tituli  propter  quos  S.  Sedes  patronatum  concedebat,  erant 
ipsius  dos,  aedificatio,  concessioque  loci  ad  aedificandum:  Patronum  faciunt  dos,  cedi- 
ficatio,  fundus.  Si  unus  locum  concedebat,  aedificabat,  dotabat,  unicus  erat  patronus; 
si  tres  ea  peragebant.  tres  erant  compatroni;  si  unus  unum,  alter  duo,  primus  suffragio 
uno,  duobus  secundus  gaudebat;  poterant  igitur  inter  se  ita  convenire,  ut  primus  in  pri- 
ma  vacatione  praesentaret,  alter  in  secunda  et  tertia,  et  ita  porro. 

(2)  Reditus  annui  assignati  in  Lege  concord.  ann.  1851  sunt  qui  sequuntur: 

Art.  31.  Archiepiscopo  Toletano  centum  sexaginta  milia  argentorum,  vulgo  Rea- 
ies  de  vellon. 

spiritualibus,  quae  beneficio  adnexa  sint  (can.  1472);  b)  etsi  alia 
bona  non  beneflcialia  habeat,  libere  uti  ac  frui  potest  fructibus  be- 
neficialibus  qui  ad  ejus  honestam  sustentationem  sint  necessarii 
(can.  1473). 

Obligationes.  a)  Super  fructibus  superfluis.  —  Obligatione  te- 
netur  impenderfdi  fructus  beneficiales  superfluos  pro  pauperibus 
aut  piis  causis  (Ibid.).  Cardinales  autem  uti  possunt  privilegio 
can.  239,  §  1,  19.°  (Ibid.),  quod  vide  in  vol.  1,  n.  466,  19;  cum  limi- 
tatione  canonis  1298,  qui  exponitur  hoc  ipso  volumine,  n.  242. 


Hispalensi  et  Valentino  centum  quinquaginta  milium. 

Compostellano  et  Granatensi  centum  quadraginta  milium. 

Burgensi,  Caesaraugustano,  Tarraconensi  et  Vallisoletano  centum  triginta  milium. 

Annuus  vero  redditus  singulis  Episcopis  attributus  ent:  Barcinonensi  et  Matritensi 
centum  decem  milium  argentorum  ut  supra. 

Gaditano,  Carthaginiensi,  Cordubensi  et  Malacitano  centum  milium. 

Almeriensi,  Abulensi,  Pacensi,  Canariensi,  Conchensi,  Gerundensi,  Oscensi,  Qie- 
nensi,  Legionensi,  Illerdensi,  Lucensi,  Majoricensi,  Auriensi,  Ovetensi,  Palentino,  Pam- 
pilonensi,  Salmanticensi,  Santanderiensi,  Segobiensi,  Terulensi  et  Zamorensi  nona- 
ginta  milium. 

Asturicensi,  Calaguritano,  Cluniensi,  Cauriensi,  Guadicensi,  Jacensi,  Minoricensi, 
Mindoniensi,  Oriolensi,  Oxomiensi,  Placentino,  Segobricensi,  Seguntino,  Tirasonensi, 
Derthusensi,  Tudensi,  Urgellensi,  Vicensi  et  Victoriensi  octoginta  milium. 

Titulari  Indiarum  Patriarchae,  quando  Archiepiscopatum,  aut  Episcopatum  proprium 
non  habeat,  centum  quinquaginta  milium,  deducta  ex  hac  quavis  alia  quantitate  quam 
ecclesiasticae  pensionis,  velaltero  quocumque  titulo  a  publico  aerario  percipiat  (Vide 
vol.  \,  n.  565). 

Antistites,  qui  Cardinalatus  honore  aucti  sint,  viginti  milia  argentorum  supra  adsi- 
gnatam  sibi  dotem  obtinebunt. 

Episcopis  Auxiliaribus  Septensi  et  Nivariensi  (vide  vol.  \.  n.  665),  itemque  Priori  Or- 
dinum  Militarium  (vide  ibid.,  nn.  631,  632)  annuus  quadraginta  milium  argentorum  reddi- 
tus  attribuetur. 

Hujusmodi  redditus  nullam  prorsus  deductionem  patientur,  neque  ob  sumptus  Bulla- 
rum,  quos  Gubernium  in  se  recipiet,  neque  ob  alios,  qui  in  Hispania  pro  iis  occurrerint. 

Gaudebunt  insuper  Archiepiscopi  et  Episcopi  suis  palatiis,  pomariis,  hortis  aut  aedi- 
bus,  quae  in  qualibet  Dioecesis  parte  ipsorum  usui,  acsolatio  destinatae  et  minime  alie- 
natae  fuerint  (Cfr.  supra,  n.  244). 

Art.  32.  Primae  post  pontificalem  sedi  (Decano)  in  Toletana  Ecclesia  annuus  vi- 
ginti  quatuor  milium  argentorum  redditus  adsignatur:  ceteris  in  aliis  Metropolitanis  vi- 
ginti  milium:  in  Suffraganeis  decem  et  octo  milium;  in  Collegiatis  (Abbati)  quindecim 
milium. 

Dignitates  et  Canonici  de  officio  in  singulis  Metropolitanis  annuo  redditu  fruentur 
decem  et  sex  milium  argentorum,  in  Suffraganeis  quatuordecim  milium,  et  Canonici  de 
officio  in  Collegiatis  octo  milium. 

Canonici  reliqui  quatuordecim  milia  argentorum  in  Ecclesiis  Metropolitanis,  duode- 
cim  milia  in  Suffraganeis,  et  sex  milia  ac  sexcenta  in  Collegiatis  obtinebunt. 

Beneficiatis,  seu  Cappellanis  adsistentibus  annuus  redditus  adsignatur  octo  milium 
argentorum  in  Metropolitanis,  sex  milium  in  Suffraganeis  et  trium  milium  in  Collegiatis. 

Art.  33.  Pro  Parochis  in  Urbanis  Paroeciis  annuus  redditus  intra  tria  et  decem  mi- 
lia  argentorum  constituitur:  in  ruralibus  vero  minimum  redditus  duo  milia  et  biscentum 
attinget. 

Coadjutores  et  Oeconomi  intra  duo  et  quattuor  milia  argentorum  obtinebunt. 

Praeterea  tum  Parochi  proprii,  tum  Coadjutores  fruentur  aedibus  eorum  habitationi 
addictis,  nec  non  hortis  seu  possessionibus  quae  venditae  minime  fuerint  et  vulgari  no- 
mine  Iglesiarios,  Mansos,  vel  alio  appellari  consueverunt. 

Itemque  Parochi  proprii  et  sui  Coadjutores  ex  juribus  stolae,  et  oblationibus  vulgo 
:  pie  de  altar  partem  cuique  respondentem  percipient. 

Haec  obligatio  justitiae  non  est,  sed  solius  obedientiae  legibus  Eccle- 
siae.  Comprehendit  autem  bona  tantum  beneficialia  superflua,  i.  e.,  fructus 
beneficii  qui  supersunt  postquam  beneficiarius  ex  ipso  beneficio  desumpsit 
necessaria  ad  suam  honestam  sustentationem,  etsi  aliabona  propria  habeat, 
ut  avita,  sive  hereditaria,  a  majoribus  accepta.  Bona  beneficiaiia  non  ha- 
bentur  quae  contionibus,  Missis,  distributionibus  choralibus,  etc,  cleri- 
cus  acquirit.  Haec  obligatio  probabiliter  est  personalis  t&ntummodo,  neque 
transit  ad  heredes.  Hancquaestionem  fusiustractatam  videin  n ostro  Co/77yO. 
Theol.  mor.,  vol.  1,  nn.  691-698. 

h)  Super  ordinum  susceptione.  —  Si  ad  beneficium  obti- 
nendum  susceptio  alicujus  ordinis  requiratur,  beneficiarius  talem 
ordinem  ante  beneflcii  collationem  jam  receperit  oportet  {can. 
1474). 

c)  Super  oneribus  officioque  divino.  —  Beneflciarius  tene- 
tur:  a)  peculiaria  onera  beneficio  adnexa  fldeliter  adimplere,  et 
h)  praeterea  canonicas  horas  quotidie  recitare  (can.  1475,  §  1). 

Si,  nullo  legitimo  detentus  impedimento,  obligationi  recitandi 
horas  canonicas  non  satisfecerit,  a)  fructus  pro  rata  omissionis  non 
facit  suos,  h)  eosque  fabricae  ecclesiae  (in  qua  beneficium  erectum 
est)  aut  Seminario  dioecesano  debet  tradere  vel  in  pauperes  ero- 
gare  (Ihid.,  §  2). 

Unde  sequitur:  a)  si  omittatur  tota  diei  recitatio,  restituendos  esse  fru- 
ctus  omnes  qui  illius  diei  recitationi  respondent;  b)  si  solum  matutinum 
et  laudes  omittantur,  dimidium  esse  restituendum;  c)  item,  si  solum  aiiae 
horae  omittantur;  si  tantummodo  una  hora  ex  minoribus  (prima,  ter- 
tia,  etc),  sextam  partem. 

Diximus  fructus  qui  recitationi  respondent;  fructus  enim  ex  alio  capite 
percepti  non  sunt  restituendi,  quod  aliquis  recitationem  omiserit.  Red- 
ituum  Episcopi  et  parochi,  cum  hi  aliis  obligationibus  satisfaciunt,  quarta 
solum  aut  quinta  pars  recitationi  respondet;  canonicorum  tertiaautquarta; 
beneficiarii  qui  praeter  divinum  officium  alia  onera  levare  debeat,  dimi- 
dium  aut  tertia  pars,  attentis  adjunctis;  simplicis  beneficiariiqui  tantum  ca- 
nonicas  horas  recitare  debeat,  fructus  omnes.  Vide  nostrum  Comp.  Th. 
mor.,  vol.  2,  n.  63,  N.  B. 

d)  Super  administratione.  —  Beneficiarius  bona  ad  suum  be- 
neficium  pertinentia,  ut  beneficii  curator,  administrare  debet  ad 
normam  juris  {can.  1476,  §  1). 

Si  negligens  aliove  modo  in  culpa  fuerit,  damna  resarcire  be- 
neflcio  debet,  atque  ad  ea  compensanda  ab  Ordinario  loci  compel- 
lendus  est;  et,  si  sit  parochus,  a  paroecia  amoveri  poterit  ad  nor- 
mam  can.  2147  seq.  {can.  1476,  §  2). 

Praescripto  hujus  canonis  praecipue  locus  est  in  iis  beneficiis 
quae  praedia  rustica  vel  urbana,  census,  etc,  possident,  et,  si  de 
parochis  agitur,  in  juribus  stolae  et  oblationibus  quae  vulgo  di- 
cuntur  pie  de  altar  exigendis;  non  ita  si  de  illis  agitur  qui  reditus 
omnes  a  gubernio  percipiunt,  ut  apud  nos  in  canonicatibus,  in 
beneficiis  Cathedralibus  et  Collegialibus,  etc. 

456.  Sumptus  qui  beneficiario  competunt.  —  a)  Sumptus  or- 
dinario  modo  connexi  cum  bonorum  beneficialium  administra- 
tione  et  fructuum  perceptione,  a  beneficiario  ferendi  sunt  {can. 
1477,  §  1). 

b)  Impensae  pro  extraordinariis  domus  beneficialis  (scil.  quae 
beneficii  fundatione  ad  beneficiarii  habitationem  destinata  est, 
ut  V.  gr.  abbatialis  aut  rectoralis  domus)  reparationibus,  ab  iis  fe- 
rendae  sunt  quibus  onus  reficiendi  beneficialem  ecclesiam  incum- 
bit,  nisi  fundationis  tabulae  aut  legitimae  conventiones  et  consue- 
tudines  aliud  caveant  {Ihid.,  §  2). 

c)  Minores  reparationes  quae  ipsi  incumbunt,  beneficiarius 
debet  quamprimum  perficere,  ne  majorum  necessitas  enascatur 
(Ibid.,  §  3). 

457.  Ab  Ordinario  advigilandum. — Ordinarius  loci  obligatio- 
ne  tenetur  advigilandi  etiam  per  vicarios  foraneos  (arciprestes)  ut 
beneficialia  bona  conserventur  et  rite  administrentur  (can.  1478). 

Locationes.  —  In  locatione  bonorum  beneficialium  anticipatae 
solutiones  ultra  semestre  prohibentur  sine  licentia  Ordinarii  loci, 
qui  in  casibus  extraordinariis  congruis  praescriptionibus  cavebit 
ne  talis  locatio  in  damnum  vergat  loci  pii  aut  successorum  in  bene- 
ficio  {can.  1479),  v.  gr.  quia  jam  antecessor  id  percepit  quod  suc- 
cessor  recipere  debebat,  vel  quia  conductor  non  habet  unde  solvat, 
vel  damnum  praedio  beneficiali  affert,  etc. 

458.  Antecessor  et  successor, — Annui  reditus  beneficii  in- 
ter  successorem  et  antecessorem  ejusve  heredes,  in  casu  obitus, 
pro  rata  temporis  quo  beneficio  uterque  deservierit,  distribuendi 
sunt,  omnibus  proventibus  et  oneribus  currentis  anni  computa- 
tis,  nisi  legitima  consuetudo  aut  peculiaria  statuta  rite  appro- 
bata  alium  justae  compositionis  modum  induxerint  (can.  1480). 

459.  Fructus  beneficii  vacantis.  —  Deductis  cujuslibet  ge- 
neris  expensis  et  salvo  praescripto  can.  472,  1.^  (de  parte  vicario 
oeconomo  assignanda  in  paroecia,  vide  vol.  1,  n.  768, 1),  fructus  be- 
neficii  vacantis  in  duas  partes  sunt  dividendi:  altera  accrescit  sive 
applicanda  est  doti  beneflcii  vel  massae  communi  (v.  gr.  canonica- 
tibus,  qui  reditus  in  communi  percipiunt);  altera  cedit  seu  traden- 
da  est  fabricae  ecclesiae  seu  sacrario.  Excipitur  legitima  consuetu- 
do  qua  fructus  omnes  (vacantis  beneticii)  in  bonum  commune 
dioecesis  sint  erogandi  (can.  1481).  Quod  postremum  in  Hispania 
constituitur  articulo  37  Conventionis  ann.  1851.  Vide  n.  431. 

Quod  ad  mediam  annatam,  quam  vocant,  attinet,  ea,  ubi  viget, 
est  retinenda,  et  peculiaria  statuta  ac  laudabiles  consuetudines  in 
unaquaque  regione  circa  eam  vigentes  servandae  (can.  1482).  Me- 
dia  annata  est  dimidium  fructuum  qui  primo  anno  ex  beneficio 
non  consistoriali  percipiuntur;  quae  in  aliquibus  regionibus 
R.  Pontifici  solvenda  est,  quo  facilius  ad  totius  Ecclesiae  guberna- 

tionem  attendat.  Aliquando  lex  fuit  universalis;  sed  non  viget  in 
Hispania,ut  constat  ex  art.  37  Conventionis  1851,  de  quo  in  n.  431, 
quia  abolita  est  Lege  concord.  ann.  1753,  art.  8,  cum  soluta  esset 
R.  Pontifici  summa  quae  ex  parte  annatas  compensaret. 

46(3.  Episcopus  ejusque  beneficium.  —  a)  Bona  mensae  epi- 
scopalis  ab  Episcopo  diligenter  administranda  sunt   {can.   1483, 

§!)• 

h)  Domus  episcopalis  sarta  tectaque  est  conservanda  et,  si 
opus  sit,  restauranda  et  reparanda  impensis  ejusdem  mensae, 
quoties  hujusmodi  onera  ex  peculiari  titulo  aliis  non  incumbant 
{Ibid.,  §  2).  In  Hispania  solet  hoc  fieri  nonnullis  beneficii  vacantis 
reditibus.  Vide  n.  333. 

c)  Curare  quoque  debent  Episcopi  ut,  accurato  inventario 
confecto,  utensilia  omnia  vel  bona  mobilia  domui  episcopali  forte 
addicta,  atque  in  mensae  episcopalis  dominio  constituta,  ad  suc- 
cessorem  ex  toto  secureque  transmittantur  {can.  1483,  §  3). 


CAPUT  VI 

DE    DIMISSIONE    ET    PERMUTATIONE    BENEFICIORUM 

461.  Renuntiatio. — I.  a)  Ab  Ordinario  non  est  admittenda 
dimissio  beneflcii  a  clerico  in  majoribus  ordinibus  constituto 
facta,  nisi  constet  eum  necessaria  ad  honestam  sustentationem 
aliunde  habere,  h)  et  firmo  praescripto  can.  584  {can.  1484),  ad 
cujus  normam  vacant  hene^cia  paroecialia  post  anmim  ab  emissa 
professione  religiosa;  post  triennium  cetera.  Vide  vol.  1,  n.  880,  a). 

Cum  paupertas  non  voluntaria  tanquam  humanae  dignitati 
aliena  haberi  soleat,  vult  Ecclesia  ut  clerici  in  sacris  constituti 
necessaria  habeant  ad  honestam  sustentationem,  quibus  si  carent, 
ordinatione  communiter  privantur,  in  iisque  ordinationis  tituli 
nituntur.  Contra,  voluntaria  paupertas,  quam  ad  Christum  Domi- 
num  imitandum  religiosi  amplectuntur,  honore  digna  est,  et  ob 
hoc  permittit  Ecclesia  ut  titulo  voluntariae  paupertatis  ordinen- 
tur. 

II.  Dimissio  beneficii,  cujus  titulo  clericus  ordinationem  rece- 
pit,  irrita  est,  a)  nisi  expressa  mentio  fiat  clericum  illius  titulo 
promotum  esse,  b)  eidemque,  de  consensu  Ordinarii,  alium  legiti- 
mum  ordinationis  titulum  substituisse  {can.  1485). 

III.  Dimissionem  beneficiorum  in  commodum  aliorum  vel  sub 
aliqua  conditione,  quae  ipsam  beneficii  provisionem  aut  redi- 
tuum  erogationem  attingat,  Ordinarius  admittere  nequit  {can. 
1486).  Excipitur  casus  in  quo  beneficium  sit  litigiosum,  et  dimis- 

sio  fiat  ab  alterutro  ex  litigantibus  in  commodum  alterius  (Ibicl.), 

462.  Permutatio.  —  1.'^  Permutatio  duorum  beneficiorum  fle- 
ri  valide  nequit,  nisi  a)  propter  Ecclesiae  necessitatem  vel  utilita- 
tem  aliave  justa  de  causa,  b)  sine  Silionim  detrimento,  c)  de  con- 
sensu  patroni,  si  agatur  de  beneficio  juris  patronatus,  d)  et  Ordi- 
narii  loci,  non  autem  Vicarii  Generalis  sine  peculiari  mandato, 
nec  Vicarii  Capitularis  (can.  1487,  §  1). 

2.°  Fieri  debet  aut  scripto  aut  coram  duobus  testibus,  etc.  {can. 
186  et  1487,  §  1). 

3.°  a)  Ordinarius  intra  mensem  consensum  praestare  debet 
vel  denegare;  b)  et  permutatio  valet  a  momento  consensus  ab  Or- 
dinario  praestiti  (can.  1487,  §  2). 

4.°  Beneflciorum  permutatio  admitti  nequit  ab  Ordinario,  si 
utrumque  aut  alterutrum  beneflcium  sit  Sedi  Apostolicae  reserva- 
tum  (Ibid.y  §  3). 

5.°  Si  beneflcia  permutanda  inaequalia  sint,  nequeunt  com- 
pensari  reservatione  fructuum  aut  praestatione  pecuniae  seu  cu- 
jusque  rei  pretio  aestimabilis.  Permutatio  fleri  nequit  inter  plures 
quam  duos  beneflciarios  (can.  1488). 

Vide  praeterea  quae  dicta  sunt  can.  186-191,  et  vol.  1,  nn.  351- 
355,  quae  ad  beneflcia  spectant,  ut  constat  ex  can.  1413,  §  2,  et 
n.  409,  adnot.  2  dictum  est. 


TITULUS  XXVI 
De  aliis  institutis  ecclesiasticis  non  collegialibus 

463.  Erectionis  I.  Auctor.  —  Hospitalia,  orphanotrophia  alia- 
que  similia  instituta,  ad  opera  religionis  vel  caritatis  sive  spiritua- 
lis  sive  temporalis  destinata,  possunt  ab  Ordinario  loci  erigi  et 
per  ejus  decretum  persona  juridica  in  Ecclesia  constitui  (can. 
1489,  §  1).  Cfr.  vol.  1,  nn.  200,  219  seci 

II.  Gonditiones.  —  Loci  Ordinarius  haec  instituta  non  debet 
approbare,  nisi  cum  hac  duplici  conditione:  scil.  a)  ut  flnis  funda- 
tionis  utilis  reapse  sit;  b)  et  talis  constituta  sit  dos,  quae,  omnibus 
perpensis,  sufflciat  vel  sufflciens  fore  prudenter  praevideatur  ad 
illum  assequendum  [Ibid.y  §  2). 

Administrator.  —  a)  Horum  institutorum  administrare  bona 

sui  cujusque  rectoris  est,  secundum  normas  tabulae  fundationis; 

b)  hic  vero  iisdem  obligationibus  tenetur,  iisdemque  juribus  frui- 

tur,   quibus  administratores  aliorum   bonorum   ecclesiasticorum 

_  (Ibid.y  §  3). 

464.  Fundatio. — a)  In  tabulis  fundationis  pius  fundator  debet 
accurate  describere  totam  instituti  constitutionem,  flnem,  dotatio- 
nem,  administrationem  et  regimen,  usum  redituum  et  successio- 
nem  in  bona,  casu  exstinctionis  ipsius  instituti  {can.  1490,  §  1). 
b)  Hujusmodi  tabulae  duplici  exemplari  conficiendae  sunt,  quorum 
alterum  in  archivo  instituti,  alterum  in  archivo  Curiae  est  repo- 
nendum  {Ibid.,  §  2). 

465.  Visitatio.  —  Loci  Ordinarius  omnia  hujusmodi  instituta, 
etiam  in  personam  moralem  erecta  et  quovis  modo  exempta,  visi- 
tarepo^es^  et  debet  {can.  1491,  §  1). 

Immo  licet  in  personam  moralem  non  sint  erecta  et  domui  re- 
ligiosae  sint  concredita,  a)  si  quidem  agatur  de  domo  religiosa  ju- 
ris  dioecesani  (vide  vol.  1,  n.  777,  III,  3.°)  jurisdictioni  Ordinarii 
loci  penitus  subduntur;  b)  si  de  domo  religiosa  juris  pontificii,  epi- 
scopali  vigilantiae  subsunt  quod  spectat  ad  religionis  magisteria, 
honestatem  morum,  exercitationes  pietatis,  sacrorum  administra- 
tionem  {can.  1491,  §  2). 

466.  Exemptio.  —  a)  Fundatione,  praescriptione  aut  privile- 
gio  apostolico  pium  institutum  a  jurisdictione  et  visitatione  Ordi- 
narii  loci  exemptum  esse  potest  {can.  1492,  §  1). 

b)  Sed  ab  his  etiam  jus  Ordinario  est  redditionem  rationum 
exigendi,  reprobata  contraria  consuetudine  {Ibid.). 

c)  Si  fundator  velit  administratores  non  teneri  rationem  Or- 
dinario  loci  reddere,  fundatio  non  est  acceptanda  {Ibid.,  §  2). 

467.  Ordinarii  vigilantia.  —  Ordinarius  loci  advigilare  debet 
ut  piae  fidelium  voluntates,  in  horum  institutorum  fundatione 
expressae,  plene  serventur  {can.  1493). 

Suppressio,  conjunctio,  etc.  —  Sine  venia  Sedis  Apostolicae 
haec  instituta  supprimi,  uniri,  vel  in  usus  a  fundatione  alienos 
converti  nequeunt,  nisi  in  tabulis  fundationis  aliud  caveatur 
{can.  1494). 


PARS  VI 

De  bonis  Ecclesiae  temporalibus 


TITULUS  PRAEVIUS 

Principia  capitalia  super  jure  bona  temporalia 
acquirendi,  possidendi,  administrandi 

468.  Jus  acquirendi,  possidendi,  etc.  —  I.  Ecclesia  catholica 
et  Apostolica  Sedes  nativum  jus  habent  libere  et  independenter  a 
civili  potestate  acquirendi,  retinendi  et  administrandi  bona  tem- 
poralia  ad  fines  sibi  proprios  prosequendos  (can.  1495,  §  1). 

Hoc  jus  innititur  in  ipsius  Ecclesiae  natura;  est  enim  Ecclesia 
societas  juridica  perfecta,  et  proinde  omnino  ab  alia  quacumque 
societate  independens.  Ergo  ei  jus  est  iegitimum  et  independens 
mediis  utendi  ad  finem  suum  consequendum.  Inter  quae  bona 
temporalia  numeranda  sunt,  quandoquidem  hominibus  Ecclesia 
constat.  Vide  vol.  1,  nn.  38-51,  nostrumque  Comp.  Th.  mor.y  vol.  1, 
n.  699. 

II.  Etiam  ecclesiis  singularibus  aliisque  personis  moralibus 
quae  ab  ecclesiastica  auctoritate  in  juridicam  personam  erectae 
sint,  jus  est,  ad  normam  sacrorum  canonum,  bona  temporalia 
acquirendi,  retinendi  et  administrandi  {Ibid.,  §  2).  Hoc  jus  dimanat 
ex  superiore. 

469.  Jus  Ecclesiae  Legibus  concordatis  civilibusque  nonnul- 
larum  nationum  recognitum.  —  a)  Jus  Ecclesiae  acquirendi,  pos- 
sidendi  et  administrandi  in  Hispania  a  jure  concordato  recogno- 
scitur,  ut  videre  est  in  art.  40  et  41  Conventionis  (1)  ann.  1851, 
in  art.  3  Legis  conventae,  4  april.  1864  (2),  atque  art.  38  et  746  Co- 


(1)  Art.  40:  «Omnia  memorata  bona  proprietatis  jure  ad  Ecclesiam  pertinere  ejus- 
que  nomine  perClerum  usufruenda  et  administranda  fore  declaratur». 

Art.  41:  «Ecclesia  insuper  jus  habebit  novas  legitimo  quovis  titulo  acquirendi  pos- 
sessiones;  eiusque  propiietas  in  omnibus  quae  nunc  possidet,  vel  in  posterum  acquiret, 
inviolabilis  solemniter  erit». 

(2)  Art.  3."  «Primeramente  el  Gobierno  de  S.  M.  reconoce  de  nuevo  formalmente  el 
libre  y  pleno  derecho  de  la  Iglesia,  para  adquirir,  retener  y  usufructuar  en  propiedad  y 
sin  limitacion  ni  reserva,  toda  especie  de  bienes  y  valores;  quedando  en  consecuencia 
derogada  por  este  convenio,  cualquiera  disposicion  que  le  sea  contraria,  y  seiialadamen- 
te  y  en  cuanto  se  le  oponga,  la  ley  de  1."  de  mayo  de  1855.» 

Instit.  canon.  —  Tom.  II  11  * 

dicis  civilis  (1).  Vide  nostrum  Comp.,  1.  c,  ubi  de  commutatione 
bonorum  ecclesiasticorum,  et  censuum  redemptione,  etc. 

b)  Idem  jus  agnoscunt  Conventiones  Costaricensis,  a.  17;  Guatima- 
lensis,  a.  18;  Nicaraguensis,  a.  17;  Venezolana,  a.  22;  Sansalvatoren- 
sis,  a.  18;  Columbiana,  o.  5;  Aequatoriana,  a.  19,  Codicesque  civiles  Ar- 
gentinus,  aa,  33  et  41;  Chilensis,  a.  547;  Aequatorianus,  a.  536;  Nica- 
raguensis,  a.  548;  Venetiolanus,  a.  13;  Sansalvatorensis,  g.  620,  et  Lex 
Columbiana  57  anni  1887,  aa.  24  et  27.  Vide  nostrum  Com.  Th.  mor.,  vol. 
1,  append.  VI,  pag.  728  seq.  (ed.  8.^,  prima  a  Codice  promulgato). 

Adnotatio  historica.  —  Constat  ex  liistoria  Ecclesiam  bona 
temporalia  habuisse  semper,  jam  a  suo  Conditore,  de  quo  ex  SS.Lit- 
teris  (Joann.,  12,  6)  constat  eum  necessaria  quae  essent  ad  suam  et 
Apostolorum  sustentationem  emisse  propria  pecunia.  Sed  primis 
Ecclesiae  saeculis  cum  christiani  maxima  molestiarum  mole  obrue- 
rentur  turbulentissimisque  persecutionum  tempestatibus  preme- 
rentur,  ejus  bona  maximam  partem  erant  mobilia,  etsi  non  carebat 
immobilibus;  cumque  Ecclesia  a  republicaRomana  ut  societasilli- 
cita  haberetur,  jus  ei  proprietatis  denegatum  est:  fideles  vero  so- 
dalitia  efficiebant  a  populo  romano  approbata,  v.  c.  sodalitia  fosso' 
runiy  qui  sodales  mortuos  sepeliendos  curabant. 

Medio  saeculo  III  Ecclesia  Romana  44  sacerdotes,  14  diaconos  et  sub- 
diaconos,  94  clericos  inferiores,  1500  pauperes  suis  bonis  alebat,  in  remo- 
tissimasque  regiones  stipendia  mittebat.  Bona  etiam  immobilia  penes  ipsam 
fuisse  traditum  accepimus  ex  eo  quod  Alexander  Severus  (222-235),  Gallie- 
nus  (260)  et  Aurelianus  (272)  Imperatores  aliqua  templa  christianis  redden- 
da  curarunt. 

In  edicto  Milanensi  ann.  313  Licinius  et  Constantinus  templa  christianis 
restitui  jusserunt,  ubi  mentio  fit  de  illis  quae  ad  eos  pertinebant  quatenus 
Ecclesiam  seu  corpus  efficerent  «ad  jus  corporis  ipsorum.»  Cfr.  Many,  De 
locis  sacris,  n.  1;  Wernz,  Jus  Decretai.,  vol.  3,  n.  134,  IV. 

470.  Vectigalia.  —  Ecclesiae  jus  quoque  est,  independens  a 
civili  potestate,  exigendi  a  fidelibus  a)  quae  ad  cultum  divinum, 
h)  ad  honestam  clericorum  aliorumque  ministrorum  sustenta- 
tionem,  c)  et  ad  reliquos  fines  sibi  proprios  sint  necessaria  (can. 
1496). 

Ratio  eadem  est  atque  illa  ob  quam  societas  civilis  potest  a  ci- 
vibus  exigere  quae  necessaria  aut  convenientia  reipublicae  sunt.  Fi- 
deles  enim  publicum  Deo  cultum  debent  tribuere,  ad  quem  exer- 
cendum  subministranda  subsidia  sunt  ac  Dei  ministri  sustentandi. 

Quemadmodum  esset  huic  officio  satisfaciendum,  jamprjdem 


(1)  Art.  38:  «Las  personas  juridicas  pueden  adquirir  y  poseer  bienes  de  todas  cla- 
ses...  La  Iglesia  se  regira  en  este  punto  por  lo  concordado  entre  ambas  potestades...» 

Art.  74G:  «Las  Iglesias  y  los  Cabildos  eclesiasticos...  pueden  adquirir  por  testamento 
con  sujecion  a  lo  dispuesto  en  el  articulo  38.» 

Ecclesia  docuit,  cum  decimas  solvendas  esse  praecepit  (Decretal., 
lib.  3,  tit.  13,  c.  1  in  Sext.).  Hoc  tributum  eo  modo  quo  ab  Ecclesia 
praescribitur,  ei  debetur  non  solum  ex  religione,  verum  etiam  ex 
rigore  justitiae.  Vide  inferius,  n.  477. 

471.  Notio  et  divisio  bonorum  Ecclesiae  temporalium.  — 
a)  Bona  temporalia,  sive  corporalia,  tum  immobilia  tum  mobilia, 
sive  incorporalia,  quae  vel  ad  Ecclesiam  universam  et  ad  Apostoli- 
cam  Sedem  vel  ad  aliam  in  Ecclesia  personam  moralem  pertineant, 
sunt  bona  ecclesiastica  (can.  1497,  §  1). 

b)  Corporalia  ea  sunt  quae  sensibus  percipi  possunt,  ut  prae- 
dia  rustica  et  urbana,  pecunia;  incorporalia,  quae  nequeunt  sensi- 
bus  percipi,  qualia  sunt  jura  et  offlcia  circa  bona  corporalia,  etc. 
Immobilia,  quae  a  loco  amoveri  non  possunt,  ut  domus,  ut  silva; 
mobilia,  quae  amoveri  possunt,  ut  sella  et  pecunia,  etc. 

c)  Sunt  res  physice  mobiles,  sed  in  jure  habentur  immobiles, 
quod  rei  immobili  adhaereant,  v.  c,  januae  et  fenestrae.  Resincor- 
porales  existimantur  immobiles  mobilesve,  prout  est  objectum  cui 
inhaerent. 

d)  Haec  bona  dicuntur:  1.°  sacra,  quae  consecratione  vel  be- 
nedictione  (constitutiva)  ad  divinum  cultum  destinata  sunt  (ut  ec- 
clesiae,  calices,  albae,  etc);  2.°  pretiosa,  quibus  notabilis  valor  sit, 
artis  causa  (ut  tabula  a  Murillo  depicta),  vel  historiae  (scil.  propter 
antiquitatem  aut  quia  cum  facto  memorabili  conjuncta  sunt,  v.  gr., 
signum  seu  vexillum  pugnae  navalis  ad  insulas  Echinades  sive  ad 
Naupactum  (Lepanto),  vel  materiae  (ut  bona  ex  auro,  aut  gemmis 
distincta)  {Ibid.,  §  2). 

N.  B.  In  canonibus  qui  sequuntur,  nomine  Ecclesiae  signiflca- 
tur  non  solum  Ecclesia  universa  aut  Sedes  Apostolica,  sed  etiam 
quaelibet  persona  moralis  in  Ecclesia,  nisi  ex  contextu  sermonis 
vel  ex  natura  rei  aliud  appareat  (can.  1498). 


TITULUS   XXVII 
De  bonis  ecclesiasticis  acquirendis 

CAPUT  I 

DE   SUBJECTO    DOMINII    BONORUM    ECCLESIASTICORUM 

472.     Quo  modo  acquirenda.  —  Ecclesia  acquirere  bona  tem- 
poralia  potest  omnibus  justis  modis  juris  sive  naturalis  sive  positi- 

vi,  quibus  id  aliis  licet  {can.  1499,  §  1).  Consequitur  hoc  canonem 
1495,  §1.  Videw.468. 

473.  I.  Cujum  dominiuin  bonorum  ecclesiasticorum?  —  a) 
Dominium  bonorum  ecclesiasticorum  ad  personam  moralem  per- 
tinet,  quae  ea  legitime  acquisivit;  b)  suntque  omnia  sub  suprema 
auctoritate  Sedis  Apostolicae  {can.  1499,  §  2). 

II.  Hujus  canonis  momentum.  —  Est  hic  canon  ex  praestan- 
tissimis  Codicis;  antiquam  enim  controversiam  luculenter  brevis- 
simeque  dirimit. 

III.  Controversia  soluta. — a)  Aliqui  auctores  opinati  sunt 
dominium  bonorum  ecclesiasticorum  ad  Deum  pertinere,  con- 
fundentes,  ut  videtur,  siipremiim  Dei  dominium  in  omnes  creatu- 
ras  cum  secundario  sive  humano  quod  Deus  hominibus  concessit. 
Deinde,  si  Deus  subjectum  esset  dominii  illorum  bonorum,  etiam 
esset  aeris  alieni,  sive  debitorum. 

Cum  in  fundationis  tabulis  haec  aut  illa  bona  Deo,  S.  Petro, 
etc,  donari  dicuntur,  nihil  aliud  significatur  quam  ea  tradi,  ut  ad 
Deum  colendum  adhibeantur  eo  modo  quo  deflniatur,  v.  gr.  per 
cultum  ministrorumve  sustentationem,  etc. 

b)  Alii  defenderunt  subjectum  dominii  horum  bonorum  esse 
R.  Pontificem;  id  vero  propugnando,  eo  veniebant  ut  confunderent 
snpremam  illius  jurisdictionem  in  omnia  bona,  tanquam  summi  ad- 
ministratoris  (quod  vocari  improprie  solet  altum  dominium),  cum 
dominio  proprie  tali  (quod  dominium  infimum  dici  solet).  Perspi- 
cuum  est  equidem  a  Sede  Apostolica  aliqua  bona  ecclesiastica 
sensu  stricto  possideri,  at  non  omnia;  neque  enim  spondet  pro  de- 
bitisomnibus  personarum  moralium  ecclesiasticarum. 

c)  Fuerunt  etiam  qui  dicerent  subjectum  hujusce  dominii  esse 
pauperes.  At  falsum  id  est:  pauperes  sunt  subjectumin  cujus  favo- 
rem  vult  Ecclesia  ut  bona  ecclesiastica  superiiua  impendantur, 
sed  non  sunt  subjectum  dominii.  Vide  n.  455. 

d)  Neque  bona  ecclesiastica  sunt  reipublicae  sive,  ut  nunc 
dicitur,  nationalia,  tanquam  si  Natio  foret  illorum  domina.  Cum 
eiiim  Ecclesia  sit  societas  perfecta  a  civili  Statu  independens,  per 
se  ipsa  debet  vitam  propriam  propriisque  bonis  instructam  et 
auctam  vivere. 

474.  Vera  doctrina.  —  a)  Ergo  nobis  est  asseverandum  catho- 
licam  Ecclesiam  posse  habere,uthabet  reapse,  bonapropria,  sicut 
habet  Status  sive  respublica;  at  communiter  subjectum  dominii  ec- 
clesiasticorum  bonorum  ea  est  persona  moralis,  quae  eadem  bona 
legitime  acquisiverit,  ut  ecclesia  haec,  ista  sodalitas,  illud  monaste- 
rium,  sicut  in  ordine  civlii  sunt  subjectum  dominii,  praeter  rem- 
publicam,  provincia,  municipium,  coetus  privati,  personae  singu- 
lares.  Cfr.  Wernz,  I.  c,  vol.  3,  n.  137  seq. 

b)    Animadvertendum  vero  est  subjectum  esse  personam  mora- 

leniy  ut  statuit  canon;  nam  personae  physicae  subjectum  dominii 
proprie  non  suntbonorum  ecclesiasticorum,  sedbonorum  suorum 
privatorum  sive  particularium;  tantummodo  administratores  sunt 
bonorum  ecclesiasticorum,  ad  summum  usufructuarii,  non  excepto 
Papa,  qui  supremus  est. 

CAPUT  II 

DE    DIVISIONE    ET    SUCCESSIONE    BONORUM. 
DE    TRIBUTIS    ATQUE    EXACTIONIBUS 

475.  Divisio  bonorum  ecclesiasticorum. — I.  Diviso  territo- 
rio  personae  moralis  ecclesiasticae  ita  ut  vel  illius  pars  alii  perso- 
nae  morali  uniatur,  vel  distincta  persona  moralis  pro  parte  dis- 
membrata  erigatur,  etiam  bona  communia  quae  in  commodum 
totius  territorii  erant  destinata,  cum  debita  proportione  ex  bono 
et  aequo  dividi  debent.  Eodem  pacto  dividendum  aes  alienum 
quod  pro  tali  territorio  contractum  fuerat  (can.  1500). 

II.  Haec  bonorum  partitio  facienda  est  ab  auctorilate  ecclesia- 
stica  cui  divisio  territorii  competat  (Ihid.). 

III.  Item  facienda  est,  salvis  a)  piorum  fundatorum  seu  obla- 
torum  voluntatibus  (v.  c,  si  deflniant  omnia  bona  aut  nonnulla 
tantum  manere  perpetuo  pro  ecclesia  pristina  debere,  etiamsi  divi- 
datur,  aut  contra  ad  novam  quae  tali  loco  aediflcetur,  etc,  transire 
debere);  6)  salvis  juribus  legitime  quaesitis  seu  acquisitis;  c)  ac 
\egibus  peculiaribtis  quibus  persona  moralis  regatur  (Ibid.). 

476.  Successio  bonorum.  —  I.  Exstincta  persona  morali  eccle- 
siastica,  ejus  bona  fiunt  personae  moralis  ecclesiasticae  immediate 
superioris  (can.  1501),  v.  gr.,  si  domus  religiosa  exstinguitur,  ejus 
bona  ^ent  provinciae;  si  provincia,  bona  erunt  Instituti. 

11.  Etiam  hic  salvae  esse  debent  fundatorum  voluntates,  etc, 
ut  in  can.  proxime  superiore  dictum  est.  (w.  475,  III)  {can.  1501). 

477.  —  Ad  decimarum  et  primitiarum  solutionem  quod  attinet, 
peculiaria  statuta  ac  laudabiles  consuetudines  in  unaquaque  re- 
gione  servanda  sunt  (can.  1502). 

Civilis  potestas  non  potest  decimas  usurpare  neque  abrogare 
neque  ad  suum  arbitrium  aliis  vectigalibus  supplere.  Haec  substi- 
tutio  si  facienda  erit,  Sedis  Apostolicae  consensus  petendus  est,  ut 
rei  natura  postulat. 

In  Hispania  injuste  et  invalide  exstinctae  decimae  sunt  a  Gu- 
bernio  29  jul.  1837;  deinde  Lege  concord.  inter  Gubernium  et 
Sedem  Apostolicam  dos  sive  dotatio  Ecclesiae  et  cultui  statuta  est 
tanquam  restitutio  bonorum  ceterorumque  jurium  ecclesiastico- 
rum;  ideoque  hanc  materiam  breviter  attingemus. 

Igitur  dum  Ecclesiae  assignationem  a  Concordatis  constitutam 
Gubernium  solvet,  fideles  in  Hispania  non  obligabuntur  ad  deci- 
marum  solutionem;  huic  enim  oneri  satisfaciunt  Cxubernio  vecti- 
galia  persolvendo.  Quod  si  Status  promissis  concordatis  non  staret, 
a  fidelibus  iterum  decimae  essent  solvendae  eo  pacto  quo  ab 
Ecclesia  constitueretur. 

478.  Stipis  petitio.  —  I.  Vetantur  privati  tam  clerici  quam  laici 
sine  Sedis  Apostolicae  aut  proprii  Ordinarii  et  Ordinarii  loci  licen- 
tia,  in  scriptis  data,  stipem  cogere  pro  quolibet  pio  aut  ecclesia- 
stico  instituto  vel  fine  (can.  1503). 

II.  At  salva  manent  praescripta  can.  621-624  (Ibid.).  Vide  vol.  1, 
nn.  908,  909. 

479.  Tributa  atque  exactiones.  a)  Cathedraticum  sive  syno- 
dalicum. —  Omnes  eccle.^iae  vel  beneficia  jurisdictioni  Episcopi 
subjecta,  itemque  laicorum  confraternitates,  debent  quotannis 
in  signum  subjectionis  solvere  Episcopo  cathedraticum  (quod 
etiam  synodalicnm^  quia  in  synodo  solveretur,  appellatum  est) 
seu  moderatam  taxam  determinandam  ad  normam  can.  1507, 
nisi  jam  antiqua  consuetudine  fuerit  determinata  {can.  1504). 

6)  Subsidium  caritatis.  —  Loci  Ordinarius,  praeter  tributum 
pro  SeminariOj  de  quo  in  can.  1355,  1356  {vide  nn.  328-333),  aut  &e- 
neficialem  pensionem  de  qua  in  can.  1429  (vide  n.  421),  potest  spe- 
ciali  dioecesis  necessitate  impellente,  omnibus  beneflciariis,  sive 
saecularibus  sive  religiosis,  extraordinariam  et  moderatam  exa- 
ctionem  imponere  (can.  1505),  (quae  dicitur  subsidium  caritativum). 

c)  Census  antiquus. —  Aliud  tributum  in  bonum  dioecesis  vel 
pro  patrono  imponere  ecclesiis,  beneficiis  aliisque  institutis  eccle- 
siasticis,  quanquam  sibi  subjectis,  Ordinarius  potest  tantummodo 
in  actu  fundationis  vel  consecrationis  {can.  1506).  Haec  pensio  seu 
tributum  antea  census  antiquus  dicebatur. 

d)  Tributum  Missarum  prohibetur.  —  Nullum  imponi  tribu- 
tum  potest  super  eleemosynis  Missarum  sive  manualium  sive  fun- 
datarum  (Ibid.). 

480.  Taxae.  —  I.  Praeflnire  taxas  pro  variis  actibus  jurisdi- 
ctionisvoluntariae(vide  w/.  l,n.363),velproexsecutionerescripto- 
rum  Sedis  Apostolicae  vel  occasione  ministrationis  Sacramento- 
rum  vel  Sacramentalium,  in  tota  ecclesiastica  provincia  solvendas, 
est  Conciliiprovincialis  autconventus  omnium  Episcoporum  pro- 
vinciae  {can.  1507,  §  1). 

II.  Nulla  vi  praeflnitio  ejusmodi  pollet,  nisi  prius  a  Sede  Apo- 
stolica  approbata  fuerit  (Ibid.). 

III.  Salvum  remanet  praescriptum  can.  1056  (1)  et  can.  1234 
{Ibid.).  Vide  n.  161. 


(1)    Hic  canon  praescribit  ne  Ordinarii  eorumve  officiales  occasione  concessae  ma- 
trimonialis  dispensationis  emolunientum  ullum  exigere  possint,  et  si  exegerint,  teneri 

IV.  Ad  taxas  pro  actibus  judicialibus  quod  spectat,  servan- 
dum  est  praescriptum  can.  1909  (Ibid.,  §  2),  de  quo  sermo  erit  in 
libro  IV. 


CAPUT  III 

DE    PRAESCRIPTIONE 

481.  —  I.  Praescriptionem,  tanquam  acquirendi  et  se  liberandi 
modum  (scil.  acquisitivam  et  liberativam) ^  prout  est  in  legislatione 
civili  respectivae  nationis,  Ecclesia  pro  bonis  ecclesiasticis  reci- 
pit,  salvo  praescripto  canonum  (1509-1512)  qui  sequuntur  (can. 
1508). 

II.  Omnium  nationum  codices  praescriptionem  admittunt  (1). 
Praescriptio  est  medium  acquirendi  bona  {praescriptio  acquisiti- 
va)  seque  ab  aliqua  obligatione  liberandi  {pr.  liberativa),  dummo- 
do,  praeter  tractum  temporis  praescriptum,  accedant  aliae  alegis- 
latore  definiendae  conditiones.  Harum  a)  una  est  bona  fides  prae- 
scribentis;  b)  altera  res  praescriptibilis,  c)  tertia  res  possessa,  d) 
tandem  titulus  habitus,  qui  sit  bonae  fidei  fundamentum. 

III.  Praescriptio  justa  est;  propendit  enim  ad  bonum  publi- 
cum  promovendum,  lites  evitat,  hominesque  reddit  rerum  sua- 
rum  diligentes. 

IV.  ^stjuris  positiviy  neque  progreditur  ultra  limites  quos  le- 
gislator  praescribit  et  potest  praescribere,  qui  tanquam  supremus 
administrator  dominium  transferre  potest  bonorum  quidem  quae 
ejus  auctoritati  subjiciuntur,  non  aliorum. 

Unde  coUigitur  bona  Ecclesiae  praescribi  solum  secundum  le- 
ges  ecclesiasticas  posse,  sicut  in  Gallia,  v.  gr.,  illius  populi  bona 
ex  gallicis  legibus  praescribuntur.  Ecclesiae  jus  est  ut  hac  de  re 
circa  bona  ecclesiastica,  leges  quas  opportunas  judicaverit  ferat, 
cum  a  civili  potestate  sit  independens.  Attamen  leges  civiles  de 
hac  materia  ut  canonicas  admittit,  salvis  exceptionibus  can.  qui 
sequuntur  1509-1512. 

V.  Cum  tota  vis  praescriptionis  a  lege  positiva  humana  deri- 
vetur,  si  haec  vetat  ne  aliquae  res  praescribantur,  fiunt  imprae- 
scriptibiles:  deest  enim  jus  ad  praescribendum. 

482.  Quae  sint  obnoxia  praescriptioni,  quae  non.  —  I.  Res 
omnes,  sive  corporeae  sive  incorporeae,  mobiles  aut  immobiles. 


ad  restitutionem.  Excipe  casus  duo:  \°  possunt  modicam  aliquam  praestationem  exige- 
re  extituloexpensarum  cancellariae  in  dispensationibus  pro  non  pauperibus;  2.°  si  haec 
facultas  a  Sancta  Sede  data  est. 

(1)    Cfr.,  V.  gr.,  Codd.  hisp.,  a.  1930;  liis.,  505;  arg.,  3981;  bras.,  IGl  seq.;  chil.,  2492;  co- 
lumb.,  2512;  aequat,  2\l\\guat.,  %29)seq.;  mex.,  1059;  nic.,  2492;  per.,  526;  ur.,  1162;  ven.,  1928. 


176      LIB.  III— PAR.  VI— SEC.  II  — DE  BONIS  ECCL.  ACQUIR.— TIT.  XXVII 

publicae  vel  privatae,  praescribi  possunt,  nisi  natura  sua  aut 
peculiari  juris  praescriptione  excipiantur. 

II  Ex  jure  canonico  praescriptioni  obnoxia  non  sunt:  1.°  Quae 
sunt  juris  divini  sive  naturalis  sive  positivi  (1).  2.°  Quae  obtineri 
possunt  ex  solo  privilegio  aposlolico.  3.°  Jura  spiritualiaj  quorum 
laici  non  sunt  capaces,  si  agatur  de  praescriptione  in  commodum 
laicorum  (v.  gr.  jurisdictio  ecclesiastica).  4.*^  Fines  certi  et  indubii 
provinciarum  ecclesiasticarum,  dioecesium,  paroeciarum,  vica- 
riatuum  apostolicorum,  praefecturarum  apostolicarum,  abbatia- 
rum  vel  praelaturarum  nullius.  5.°  Eleemosynae  et  onera  Missa- 
riim.  6.°  Beneficium  ecclesiasticum  sine  titulo,  i.  e.,  si  possessor 
titulo  caret.  7."  Jus  visitationis  et  obedientiae,  ita  ut  subditia  nullo 
Praelato  visitari  possint  et  nulli  Praelato  jam  subsint.  8.°  Solutio 
cathedratici  (can.  1509). 

483.  —  QuAESTio.  An  et  quatenus  res  sacrae  praescribi  possint? 
Resp.  1.^  Res  sacrae  (v.  gr.  calices  consecrati)  quae  in  dominio 

privatorum  sint,  praescriptione  acquiri  a  privatis  personis  pos- 
sunt,  quae  tamen  eas  adhibere  nequeunt  ad  usus  profanos;  si  vero 
consecrationem  vel  benedictionem  amiserint,  libere  acquiri  pos- 
sunt  etiam  ad  usus  profanos,  non  tamen  sordidos  (can.  1510,  §  1). 

Resp.  2.^  Res  sacrae,  quae  in  dominio  privatorum  non  sunt 
(v.  gr.,  ecclesiae  publicae),  non  a  persona  privata,  sed  a  persona 
morali  ecclesiastica  contra  aliam  personam  moralem  ecclesiasti- 
cam  praescribi  possunt  (Ibid.^  §  2). 

Tempus  ad  praescribendum.  —  Tempus  ad  praescriptionem 
necessarium  diversum  est  pro  rerum  etcodicumdiversitate.  Quan- 
tum  sit  in  Hispania  et  Lusitania,  in  omnibus  nationibus  Americae 
latinae  atque  in  Philippinis  invenies  in  nostro  Comp.  Th.  mor.^ 
vol.  1,  nn.  720-724;  ubi  etiam  de  praescriptionis  suspensione,  inter- 
ruptione  aliisque  ad  rem  pertinentibus  agitur. 

Quod  ad  bona  ecclesiastica  attinet,  a)  res  immobilesy  b)  mobiles 
pretiosae,  c)  jura  et  actiones  sive  personales  sive  reales,  1.°  quae 
pertinent  ad  Sedem  Apostolicam,  spatio  centum  annorum  praescri- 
buntur  (can.  1511,  §  1);  2.°  quae  ad  aliam  personam  moralem  eccle- 
siasticam,  spatio  triginta  annorum  (Ibid.y  §  2). 

Nemo  igitur  in  conscientia  haec  bona  minore  temporis  spatio 
praescribere  poterit,  quamvis  civili  Codice  in  aliqua  natione  con- 
trarium  statuatur. 

484.  Bonae  fidei  titulique  necessitas.  —  I.  NuIIa  valet  in  con- 
scientia  praescriptio,  nisi  bona  fide  nitatur,  non  solum  initio  pos- 
sessionis,  sed  toto  possessionis  tempore  ad  praescriptionem  requi- 
sito  (can.  1512). 


(1)    Ratio  est,  quia  praescriptio  est  juris  positivi  humani,  hoc  autem  nihil  contra  or- 
dinem  a  Deo  stabilitum  sive  contra  jus  divinum  potest. 


I 

Bona  fldes  de  qaa  hic  agitur  theologica  est,  quae  consistit  in 
prudenti  persuasione  qua  possessor  rem  suam  judicat  (1). 

Hujus  canonis  praescriptum  de  bona  fide  non  solum  requiri- 
tur  ad  bona  ecclesiastica  praescribenda,  sed  etiam  ad  alia  omnia, 
nulla  obstante  legislatione;  bona  enim  fides  requiritur  a  jure  ipso 
naliirali.  Neque  uUus  legislator  dominii  translationem  nisi  ob 
commune  bonum  potest  decernere,  huic  autem  bono  minime 
praescriptio  ex  mala  fide  prodesset.  Qui  domum  retinet  non  suam, 
si  id  sciat,  eam  restituere  debet;  quod  nisi  fecerit,  non  solum  lau- 
de  non  est  dignus  dominium  praescriptione  intendendo,  sed  pu- 
niendus  est,  Agere  contra  esset  latrocinium  fovere  praemiisque 
afficere. 

II.  Requiritur  communiter  ad  praescribendum  titulus.  Qui 
dicitur  causa  natura  sua  sufficiens  ad  dominium  transferendum, 
V.  gr.,  emptio-venditio,  donatio,  etc.  Non  autem  verus  titulus  re- 
quiritur,  secus  enim  praescriptione  opus  non  esset;  satis  est  colo- 
raiuSy  i.  e.,  qui  prae  se  veri  speciem  ferat,  etiamsi  vitio  occulto  la- 
boret  ac  vi  careat.  Hic  titulus  solet  esse  bonae  fideifundamentum, 
et  aliquando  a  lege  praesumitur.  Vide  nostrum  Comp.  Th,  mor.,  1.  c, 
M.  719. 


CAPUT  IV 

DE    CAUSIS    PIIS    PIARUMQUE    VOLUNTATUM    EXSECUTIONE 

485.    Qua  ratione  causae  piae  possint  acquirere.  — I.  Qui  ex 

jure  naiurae  et  ecclesiastico  libere  valet  de  suis  bonis  statuere,  pot- 
est  ad  causas  pias,  sive  per  actum  inter  vivos  sive  per  actum  mortis 
causa,  bona  relinquere  (can.  1513,  §  1).  Igitur  in  donationibus 
causae  piae  factis  limitationes  jure  civili  impositae  attendendae 
non  sunt,  V.  gr.,  conditiones  ad  validitatem  testamenti  necessariae, 
sed  jus  tantum  naturale  aut  divinum  et  ecclesiasticum  cui  hae  cau- 
sae  subjiciuntur  respiciendum  est. 

Status  jus  habet  ad  testamenta,  donationes,  etc,  nulla  declaran- 
da  cum  certis  carent  conditionibus  aut  solemnitatibus  eorumque 
abrogatio  a  bono  communi  postulatur.  Illi  vero  actus  etiam  in 
conscientia  nulli  ducendi  sunt,  saltem  post  judicis  de  nuUitate 
sententiam.  At  vero  haec  tota  civilis  potestatis  auctoritas  circum- 
scribitur  ad  res  civiles  aut  profanas,  non  ad  eas  quae  ad  Ecclesiam 
vel  ad  causas  pias  attinent,  quae  sunt  a  potestate  civili  indepen- 


(1)    Altera  fides  est  quae  juridica  dicitur  aut  civilis,  quae  est  persuasio  ea  quam  lex 
exigit.  De  ejus  vi  aut  necessitate  cfr.  nostrum  Comp.  Th,  mor.,  vol.  \,n.  726. 

dentes  regunturque  canonica  legislatione.  Cfr.  Ferrere^i^  Comp. 
Th.  mor.,  vol.  1,  nn.  646-648,  962. 

II.  In  (testamentis  ceterisque)  ultimis  voluntatibus  in  bonum 
Ecclesiae  servandae  sunt,  si  fieri  possit,  solemnitates  juris  civilis; 
hae  si  omissae  fuerint,  heredes  rnoneaniur  ut  testatoris  vcluntatem 
adimpleant  {can.  1513,  §  2).  Clare  hic  signiflcatur  obligatio  heredi- 
bus  imposita  exsequendi  testatoris  voluntatem  erga  Ecclesiam 
(aut  morales  persouas  ecclesiasticas),  etsi  testamentum  secundum 
leges  civiles  nuUum  sit. 

III.  Voluntates  fidelium  facultates  suas  in  pias  causas  donan- 
tium  vel  relinquentium,  sive  per  actum  inter  vivos,  sive  per  actum 
mortis  causa,  diligentissime  implendae  sunt  etiam  circa  modum 
administrationis  et  erogationis  bonorum,  salvo  praescripto  can. 
1515,  §  3  (can.  1514),  qui  proxime  sequitur. 

483.  Exsecutores.  —  a)  Ordinarii  omnium  piarum  volunta- 
tum  tam  mortis  caiisa  quam  inter  vivos  exsecutores  sunt  {can. 
1515,  §  1). 

6)  Ex  hoc  jure  Ordinarii  vigilare  possunt,  ac  debent,  etiam 
per  visitationem,  ut  piae  voluntates  impleantur,  et  alii  exsecutores 
delegati  debent,  perfuncti  munere,  illis  reddere  rationem  (Ibid.y 
§  2)  (perfuncti  muneris). 

c)  Clausulae  huic  Ordinariorum  juri  contrariae,  ultimis  vo- 
luntatibus  adjectae,  tanquam  non  appositae  habendae  sunt  (Ihid.y 
§3). 

487.  I.  Fideicommissa  ad  pias  causas.  —  Clericus  vel  religio- 
sus  qui  bona  ad  pias  causas  sive  per  actum  inter  vivos,  sive  ex  te- 
stamento  fiduciarie  accepit,  debet  a)  de  sua  fiducia  Ordinarium 
certiorem  reddere,  h)  eique  omnia  istiusmodi  bona  seu  mobilia 
seu  immobilia  cum  oneribus  adjunctis  indicare  {can.  1516,  §  l). 

II.  Quod  si  donator  id  expresse  et  omnino  prohibuerit,  fidu- 
ciam  clericus  aut  religiosus  acceptare  non  potest  {Ihid.). 

III.  Ordinarius  debet:  a)  exigere  ut  bona  fiduciaria  in  tuto 
collocentur,  h)  et  vigilare  pro  exsecutione  piae  voluntatis  ad  nor- 
mam  can.  1515  {Ihid.,  §  2). 

IV.  Ordinarius  de  quo  in  §§  1,  2  agitur,  est  loci  Ordinarius, 
si  de  bonis  agatur  fidiiciariis  alicui  religioso  commissis,  si  quidem 
bona  sint  attributa  loci  seu  dioecesis  ecclesiis,  incolis  aut  piis  cau- 
sis  juvandis  {Ihid.,  §  3). 

V.  Secus,  est  Ordinarius  ejusdem  religiosi  proprius  {Ihid.), 
i.  e.,  communiter  Provincialis  aut  Generalis  eorumve  vicarius. 
Vide  vol.  1,  nn.  366-367,  777,  8.°. 

488.  Reductio,  commutatio,  etc.  —  Ultimarum  voluntatum 
reductio,  moderatio,  commutatio,  quae  fieri  ex  justa  tantum  et 
necessaria  causa  debent,  Sedi  Apostolicae  reservantur.  Sed  loci 
Ordinarius  eam  potest  peragere:  1.°,  si  fundator  hanc  potestatem 

ei  expresse  concesserit  {can,  1517,  §  1);  2.°  si  exsecutio  onerum 
impositorum  impossibilis  evaserit  ob  imminutos  reditus  aliamve 
causam  (v.  gr.,  ob  annonae  caritatem,  habitualiter  ac  notabiliter 
auctam,  quae  redituum  diminutioni,  si  hi  definiti  sunt,  aequiva- 
lere  potest),  nulla  administratorum  culpa.  Tunc  Ordinarius,  auditis 
iis  quorum  interest,  et  servata,  meliore  quo  fleri  potest  modo, 
fundatoris  voluntate,  poterit  onera  aeque  imminuere  (Ibid.,  §  2). 

Excipitur  Missarum  reductio,  quae  semper  Sedi   Apostolicae 
unice  competit  (Ibid.). 


TITULUS  XXVIII 
De  bonis  ecclesiasticis  administrandis 

CAPUT  I 


DE    R.    PONTIFICE    ET    ORDINARIO,    ADMINISTRATORIBUS 

489.— I.  Romanus  Pontifex  est  omnium  bonorum  ecclesiasti- 
corum  supremus  administrator  et  dispensator  {can.  1518).  Quate- 
nus  talis  habet  dominium  altum  quod  dicitur.  Vi  hujus  auctoritatis 
Papa  potest  de  bonis  ecclesiasticis  disponere  sicut  necessitas  utili- 
tasve  Ecclesiae  postulat,  in  eaque  potestate  nituntur  sanationes  in 
bonorum  ecclesiasticorum  usurpationes  a  guberniis  praesertim 
peractas,  item  eorum  cessiones  et  commutationes,  damnis  com- 
muniter  non  omnino  compensatis,  etc. 

II.  Loci  Ordinarii  est  sedulo  advigilare  administrationi 
omnium  bonorum  ecclesiasticorum  quae  in  suo  territorio  sint  nec 
ex  ejus  jurisdictione  subducta  sint,  salvis  legitimis  praescriptioni- 
bus,  quae  eidem  potiora  jura  tribuant  (can.  1519,  §  1).  Ordinarius 
in  bonis  administrandis  subest  R.  Pontifici  tanquam  supremo  Ad- 
ministratori,  jurisque  communis  praescripta  servare  debet. 

Igitur,  habita  ratione  jurium,  legitimarum  consuetudinum  et 
circumstantiarum,  Ordinarii,  opportune  editis  peculiaribus  in- 
structionibus  intra  fines  juris  communis,  universum  administra- 
tionis  bonorum  ecclesiasticorum  negotium  ordinandum  curare 
debent  (Ibid.,  §  2). 

Adnotatio  historica.  Administratio  unica.  —  a)  Antiquitus  in  una- 
quaque  dioecesi  acervum  communem  bona  ecclesiastica  efficiebant,  quo- 
rum  erat  administrator  Episcopus,  adhibitis  diaconis  et  maxime  Archidia- 

cono,  qui  magnam  ita  sibi  auctoritatem  comparavit  et  quasi  Vicarius  gene- 
ralis  Episcopi  evasit  (Vide  vol.  1,  n.  670).  Igitur  diaconi  cum  Archidiacono 
bona  dioecesis  administrabant,  inferioribus  imperabant,  et  statis  tempo- 
ribus  Archidiaconus  rationem  muneris  sibi  commissi  Ordinario  reddere 
debebat. 

Illorum  bonorum  reditibus  Praelati  omniumque  ceterorum  dioecesis  cle- 
ricorum  sustentationi,  divini  cultus  expensis,  operibus  caritatis  et  miseri- 
cordiae  erga  pauperes,  peregrinos  aliosque  indigentes  consuiebatur. 

Sicut  Episcopo  Archidiaconus,  ita  EpiscopusConcilio  Provinciaii  (quod 
tertio  quoque  anno  cogebatur)  reddere  rationem  debebat,  si  potissimum 
hac  in  re  accusatus  esset.  Verum  tractu  temporis  separatio  bonorum  indu- 
cta  est,  una  parte  operibus  caritatis  (ut  hospitalibus  et  asylis,  etc,  relicta, 
altera  beneficiis,  tertia  et  quarta  cultui  mensaeque  episcopali;  undeadmini- 
stratores  pro  diversis  personis  moralibus  ecclesiasticis  (paroeciis,  benefi- 
ciis,  hospitalibus,  etc),  exorti  sunt.  Vide  vol.  1,  n.  733. 


CAPUT  II 

DE    DIOECESANA    ADMINISTRATIONE 

490.     Administrationis  dioecesanum  Gonsilium.  —  I.  Ad  hoc 

munus  rite  obeundum  quilibet  Ordinarius  in  sua  civitate  episco- 
pali  Consilium  debet  instituere  {can.  1520,  §  1). 

II.  Excipitur  casus  in  quo  jure  vel  consuetudine  peculiari  jam 
alio  aequivalenti  modo  legitime  sit  provisum  (Ibid.). 

III.  Consilium  a)  constare  debet  praeside,  qui  erit  ipse  Ordi- 
narius,  et  duobus  saltem  vocalibuSy  b)  virisidoneis,yMns  etiam  civi- 
lis,  quantum  fieri  potest,  peritis^  c)  ab  ipso  Ordinario^  audito  Capi- 
tulo  (Cathedrali),  eligendis  {Ibid.). 

A  munere  administratoris  excluduntur,  qui  cum  Ordinario 
loci  primo  vel  secundo  consanguinitatis  vel  afflnitatis  gradu  con- 
juncli  sunt  (Ibid.y  §  2)  (v.  gr.,  pater,  avus,  frater,  fratris  filius, 
patruelis). 

Qui  ut  possint  esse  apostolico  indulto  opus  est  (Ibid.). 

Ordinarius  et  Gonsilium  dioecesanum. — I.  Loci  Ordinarius 
in  administrativis  actibus  majoris  momenti  Consilium  administra- 
tionis  audire  debet;  hujus  tamen  sodales  votum  habent  tantum  con- 
sultivum  (non  deliberativum),  nisi  jure  communi  in  casibus  spe- 
cialiter  expressis  (ut  in  can.  1532,  §3),  vel  ex  tabulis  fundatio- 
nis  eorum  consensus  exigatur  {ean.  1520,  §  3). 

II.  Sodales  hujus  CousWil  jusjurandum  de  munere  bene  ac 
fideliter  adimplendo  coram  Ordinario  debent  emittere  {Ibid.,  §  4). 

CAPUT  III 

DE   ADMINISTRATIONIBUS    PARTICULARIBUS 

491.  Administratores  particulares. — Praeter  hoc  dioecesa- 
num  Consilium  administrationis,  Ordinarius  loci  in  administra- 
tionem  bonorum  quae  ad  aliquam  ecclesiam  vel  locum  pium  per- 
tinent  et  ex  jure  vel  tabulis  fundationis  suum  non  habent  admi- 
nistratorem,  particulares    administratores  debet   assumere  {can. 

1521,  §  1).  Ex  jure  administratores  habent  cathedrales,  paroe- 
ciae,  etc.  (Vide  n.  87  seq.). 

I.  Hi  a)  debent  esse  viri  providi,  idonei  et  boni  testimonii;  b) 
quibus  elapso  triennio  alii  sufficiendi  sunt,  nisi  locorum  circum- 
stantiae  aliud  suadeant  (Ibid.).  Rursus  tamen  nominari  possunt  ii 
qui  jam  munere  functi  sunt,  postquam  triennium  a  munere  cessa- 
runt. 

II.  Communiter  clerici  esse  debent. 

III.  Aliqua  tamen  pars  adrainistrationis  bonorum  ecclesiasti- 
corum  tribui  laicis  potest,  sive  lege  fundationis,  sive  Ordinarii  vo- 
luntate. 

IV.  Nihilominus  a)  universa  administratio  nomine  Ecclesiae 
facienda  est;  6)  salvo  jure  Ordinarii  visitandi^  exigendi  rationes  et 
praescribendi  modum  administrationis  {can.  1521,  §  2). 

492.  Actus  praevii  administratorum. —  Antequam  admini- 
stratores  bonorum  ecclesiasticorum,  de  quibus  in  can.  1521,  suum 
munus  ineant:  \P  debent  se  bene  et  fideliter  administraturos 
coram  Ordinario  loci  vel  vicario  foraneo  jurejurando  cavere  {can. 

1522,  1.°);  2.®  faciendum  est  a)  accuratam  ac  distinctum  inventa- 
rium,  ab  omnibus  subscribendum,  rerum  immobilium,  rerum  mo- 
bilium  pretiosarum  aliarumve  cum  descriptione  atque  aestima- 
tione  earundem;  vel  b)  factum  antea  inventarium  accipi  debet,  adno- 
tatis  rebus  quae  interim  amissae  vel  acquisitae  fuerint  {Ibid.^  2.^). 

Hujus  inventarii  exemplaria  duo  conflcienda  sunt,  a)  quorum 
alterum  est  conservandum  in  tabulario  administrationis,  alterum 
in  archivo  Curiae;  b)  et  in  utroque  adnotanda  est  quaelibet  immu- 
tatio  (quae  venditione,  acquisitione,  amissione,  etc.)  flat  in  patri- 
monio  (administrationis)  {Ibid.,  S.^). 

493.  Alia  offlcia  administratorum.  —  Administratores  bono- 
rum  ecclesiasticorum  diligentia  boni  patrisfamilias  suum  mu- 
nus  implere  tenentur  {can.  1523),  ac  proinde  debent: 

a)  Vigilare  ne  bona  ecclesiastica  suae  curae  concredita  quo- 
quo  modo  pereant  aut  detrimentum  capiant  {Ibid.,  \.^). 

6)  Praescripta  servare  juris  tam  cahonici  quam  civiiis,  aut 
quae  a  fundatore  vel  donatore  vel  legitima  auctoritate  imposita 
sint  ilbid.,2.''). 

c)  Reditus  bonorum  ac  proventus  accurate  et  justo  tempore 
exigere  exactosque  loco  tuto  servare  et  secundum  fundatoris  men- 
tem  aut  statutas  leges  vel  normas  impendere  (Ibid.j  3.°). 

d)  Pecuniam  ecclesiae,  quae  de  expensis  supersit  et  utiliter 
collocari  potest,  de  consensu  Ordinarii,  in  emolumentum  ipsius 
ecclesiae  occupare  (Ibid.,  4.°)  (v.  gr.  praedia  aut  titulos  ad  latorem 
emendo,  etc). 

e)  Accepti  et  expensi  libros  bene  ordinatos  habere  (Ibid.,  5.°). 
/■)    Documenta  et  instrumenta,  quibus  jura  ecclesiae  in  bona 

nituntur,  rite  ordinare  et  in  ecclesiae  archivo  vel  armario  conve- 
nienti  et  apto  custodire;  authentica  vero  eorum  exemplaria,  ubi 
commode  fieri  potest,  in  archivo  vel  armario  Curiae  deponere 
[Ibid.,  6.°). 

494.  Administratores  et  operarii.  —  Omnes,  et  praesertim 
clerici,  religiosi  ac  rerum  ecclesiasticarum  administratores,  iu 
operum  locatione  a)  debent  assignare  operariis  honestam  justam- 
que  mercedem;  curare  ut  iidem  pietati,  idoneo  temporis  spatio, 
vacent;  b)  nuUo  pacto  eos  abducere  a  domestica  cura  (familiae 
ipsius)  parsimoniaeque  studio;  c)  neque  plus  eisdem  imponere 
operis  quam  vires  ferre  queant;  d)  neque  id  genus  quod  cum  ae- 
tate  sexuque  dissideat  {can.  1524). 

495.  Merces  operarii.  —  Canon  docet  tantummodo  salarium 
justum  et  honestum  esse  debere,  neque  declarat  utrum  hoc  indivi- 
duale  sit  an  familiare  absolutum. 

Salarium  saltem  singulare  sive  individuale,  scil.  alendo  opifici 
frugi  quidem  et  bene  morato  haud  impar,  ex  justitia  commutati- 
va  deberi,  doctrina  est  a  Leone  XIII  tradita  in  encyclica  Rerum 
novarum.  Utrum  vero  debeatur  salarium /"ami/iare  absolutum,\\\\x^ 
scil.  sufficiens,  non  solum  ad  opificem,  verum  etiam,  in  communi- 
bus  rerum  adjunctis,  adhibitisque  prudentibus  subsidiis,  ad  ejus 
familiam  uxore,  tribusque  quattuorve  filiis  constantem,  respon- 
dent  affirmando  communiter  auctores,  si  agitur  de  justitia  legali, 
non  autem  conveniunt,  si  de  commutativa.  Vide  hanc  quaestionem 
in  nostro  Comp.  Th.  mor.,  vol.  1,  n.  1073. 

496.  Reddendae  rationes.  —  a)  Administratores  tam  ecclesia- 
stici  quam  laici  cujusvis  ecclesiae  etiam  cathedralis  aut  loci  pii  ca- 
nonice  erecti  aut  confraternitatis  singulis  annis  officio  tenentur 
reddendi  rationem  administrationis  Ordinario  loci  {can.  1525,  §  1). 

b)  Manet  reprobata  contraria  consuetudo  (Ibid.),  quae  nun- 
quam  igitur  valida  erit. 

c)  Si  ex  peculiari  jure  aliis  ad  id  designatis  ratio  reddenda 
sit,  tunc  etiam  Ordinarius  loci  vel  ejus  delegatus  cum  his  est  ad- 

mittendus,  ea  lege  ut  aliter  facta  illa  ratio  sit  nulla,  neque  ipsis 
administratoribus  suffragetur  (Ibid.y  §  2). 

497.  Lites  de  bonis  ecclesiasticis.  —  I.  Administratores  litem 
aut  actionem  judicialem  nomine  ecclesiae  inchoare  vel  contestari 
non  possunt,  nisi  licentiam  obtinuerint,  scripto  datam,  Ordinarii 
loci  (can.  1526). 

II.  Si  res  urgebit,  satis  erit  eam  obtinere  a  vicario  foraneo  aut 
archipresbytero,  qui  statim  Ordinarium  de  concessa  licentia  cer- 
tiorem  facere  debet  (Ibid.). 

498.  Administrationis  actus  permissi  et  prohibiti.  —  I.  Alios 
administrationis  actus  quam  ordinarios  non  possunt  ponere 
{can.  1527,  §  1).  Invalidi  sunt  actus  qui  ordinariae  administratio- 
nis  fines  et  modum  excedant,  nisi  prius  ab  Ordinario  loci  facul- 
tate  impetrata,  scriptis  danda  (Ibid.). 

II.  Ecclesia  non  tenetur  respondere  de  contractibus  ab  admi- 
nistratoribus  sine  licentia  competentis  Superioris  initis,  nisi  quan- 
do  et  quatenus  in  rem  suam  versum  sit  (can.  1527,  §  2).  Hoc  intel- 
lige  de  iis  contractibus  qui  actus  ordinariae  administrationis  ex- 
cedunt.  Quod  si  administrator  communem  messem  vendiderit, 
communesve  reparationes  fieri  jusserit,  etc,  ecclesia  de  his  con- 
tractibus  respondet,  cui  tamen,  si  injuste  laesa  est,  Sictio  personalis 
in  administratorem  ejusve  heredes  competit. 

499.  Administrationis  dimissio.  —  Etsi  ad  administrationem 
non  teneantur  titulo  beneficii  vel  officii  ecclesiastici,  administrato- 
res  qui  munus  expresse  vel  tacite  susceptum  arbitratu  suo  dimit- 
tunt  ita  ut  damnum  exinde  ecclesiae  obveniat,  ad  restitutionem 
tenentur  (can.  1528). 


TITULUS  XXIX 
De   contractibus 

500.  Principium  generale.  — Quae  jus  civile  in  respectivo  ter- 
ritorio  statuit  de  contractibus  tam  in  genere,  quam  in  specie,  sive 
nominatissive  innominatis,  etde  solutionibus,  eadem  jure  canoni- 
co  in  materia  ecclesiastica  iisdem  cum  effectibus  servanda  sunt 
(can.  1529). 

Excipiuntur:  1.^  Quae  juri  divino  contraria  sunt  (v.  gr.,  si  jus 
civile  admittit  validitatem  venditionis  rei  furtivae,  cum  utrique 
parti  constat  de  furto);  2.^  quae  sunt  contraria  juri  canonico  (v.  c, 
si  jus  donationes  aut  legata  ad  pias  causas  prohibet)  (Ibid.). 

Cfr.  n.  481,  ubi  de  jure  Ecclesiae  legum  ferendarum  super  con- 
tractibus  bonorum  ecclesiasticorum  independenter  a  quacumque 

alia  humana  potestate.  Ecclesia  nihilominus  civiles  leges  diversa- 
rum  regionum  admittit  cum  aliquibus  limitationibus  in  Codice 
expressis;  similiter  Hispania  aliaeque  nationes  canonicam  legisla- 
tionem  in  pluribus  suam  faciunt. 


CAPUT  1 

DE    ALIENANDIS    REBUS    ECCLESIASTICIS 

501.  Quae  conditiones  requirantur.  ~  I.  Ad  alienandas  res 
ecclesiasticas  immobiles  aut  mobiles  qusie  servando  servari  pos- 
sunt  (1),  requiritur:  1.°  aestimatio  rei  a  probis  peritis  scripto  facta; 
2.°  justa  causa^  id  est  urgens  necessitas,  vel  evidens  utilitas  E.ccle- 
siae,  velpieias:  3.°  licentia  legitimiSuperioris,  sine  qua  alienatio  in- 
valida  est  {can.  1530,  §  1);  4.°  ne  aliae  omittantur  opportunae  cau- 
telae,  ab  ipsomet  Superiore  pro  diversis  adjunctis  praescribendae, 
ut  Ecclesiae  damnum  vitetur  (Ibid.,  §  2). 

II.  Res  alienari  minore  pretio  non  debet  quam  quod  in  aesti- 
matione  a  peritis  judicatur.  Alienatio,  si  potest,  per  publicam  lici- 
tationem  facienda  est  aut  saltem  nota  reddenda,  nisi  aliud  circum- 
stantiae  suadeant,  et  res  ei  concedenda  est  qui,  omnibus  perpen- 
sis,  plus  obtulerit  {can.  1531,  §  1,  2). 

III.  Pecunia  ex  alienatione  percepta  caute,  tuto  et  utiliter  in 
commodum  Ecclesiae  collocanda  est  (Ibid.,  §  3). 

502.  Quis  veniam  dare  possit  ad  validam  alienationem.  — 
I.  Sedes  Apostolica,  si  agitur  a)  de  rebus  quae  valorem  excedunt 
triginta  milium  libellarum  seu  francorum  (pesetas  apud  nos),  aut 
de  rebus  pretiosis  (2)  (can.  1532,  §  Ij;  aut  b)  de  locatione,  cujus 
valor  (seu  annua  solutio)  excedat  triginta  milia  libellarum,  et 
quae  sit  ultra  novennium  {can.  1541,  §  2,  1.°). 

II.  Ordinarius  loci  in  aliis  casibus,  in  quibus  tamen  requiri- 
tur  consensus  eorum  quorum  interest.  At  requiritur  etiam  con- 
sensus  tum  Capituli  cathedralis  tum  Consilii  administrationis, 
a)  si  agitur  de  rebus  quorum  pretium  aut  reditus  annuus  con- 
tinetur  intra  mille  libellas  et  triginta  milia  libellarum  seu  fran- 
corum,  et  locatio  sit  ultra  novennium;  b)  si  locatio  excedit  triginta 
milia  libellarum,  sed  non  estultra  novennium.  — Sed  satis  est  au- 
dire  Consilium  administrationis:  a)  si  agitur  de  rebus,  quarum 
pretium  vel  annualocatio  ultra  novennium  valorem  non  excedunt 


\ 


(1)    Ergo  hoc  praescriptum  non  ad  ordinarias  messes  aliaque  refertur  quae  pereunt 
nisi  consumuntur,  neque  ad  alias  venditiones  quae  ad  ordinariam  administrationem  J 
spectant. 

(1)    Dicuntur  res  pretiosae  quae  ratione  artis,  historiae,  aut  materiae   ex  qua  con-| 
stant  ma^ni  aestimantur. 

mille  libellarum;  b)  si  reditus  annuus  locationis  quae  non  sit  ultra 
novennium  excedit  mille  libellas,  non  autem  triginta  milia  attingit 
(can.  1532,  §  2,  3;  can.  1541  §  2). 

III.  Si  res  minimi  momenti  est,  potest  eam  Episcopus  alie- 
nare,  etiam  non  audito  administrationis  Consilio  (can.  1532, 
§  2). 

IV.  Locatio  quae  non  excedat  mille  libellas  annuas  et  non  sit 
ultra  novennium,  fieri  potest  a  legitimis  administratoribus,  moni- 
to  Ordinario  (can.  1541,  §  2,  3.°). 

N.  B.  1.°  Solemnitates  de  quibus  diximus  requiruntur  quoque 
in  quolibet  contractu  quo  conditio  Ecclesiae  pejor  fieri  possit  (caw. 
1533),  V.  gr.,  cum  bona  ecclesiastica  oppignoranda  sunt  seu  hypo- 
tliecae  subjicienda. 

2.^  Si  agatur  de  alienanda  re  divisibili,  in  petenda  licentia  aut 
consensu  pro  alienatione  exprimi  debent  partes  antea  alienatae; 
secus  licentia  irrita  est  {can.  1532,  §  4). 

3.°  Bona  ecclesiae  immobilia  propriis  administratoribus  eo- 
rumque  conjunctis  in  primo  aut  secundo  consanguinitatis  vel  affi- 
nitatis  gradu  non  sunt  vendenda  aut  locanda  sine  speciali  Ordina- 
rii  loci  licentia  (can.  1540). 

503.  Alienatio  sine  debitis  solemnitatibus  aut  nulla.  —  In 
utroque  casu  Ecclesiae  competit  Sictio: personalis  in  primo,  contra 
alienantem  et  contra  ejus  heredes;  realis  in  altero,  contra  quemli- 
bet  possessorem.  a  quo  bona  reclamare  poterit,  salvo  jure  empto- 
ris  contra  male  alienantem  (can.  1534,  §  1). 

Quid  requiritur  ut  possint  administratores  titulos  ad  latorem 
commutaref 

Resp.  Ut  administratores  possint  titulos  ad  latorem.,  quos  vo- 
cant,  commutare  in  alios  titulos  magis  aut  saltem  aeque  tutos  ac 
frugiferos,  exclusa  qualibet  commercii  vel  negotiationis  specie 
(vide  vol.  1,  n.  305  cum  A^.  5.),  requiritur  et  sufficit  consensus 
Ordinarii,  Consilii  administrationis  aliorumque  quorum  intersit 
(can.  1539,  §  2). 

In  quas  poenas  incurrit  qui  sine  licentia  alienare  praesum- 
pserit? 

Resp.  1.^  Si  agitur  de  re  cujus  pretium  excedat  30.(X)0  libella- 
rum,  omnes  quovis  modo  rei  sive  dando  sive  recipiendo  sive 
consensum  praebendo,  incidunt  in  excommunicationem  latae  sen- 
tentiae  nulli  reservatam  (can.  2347,  3°). 

2.°  Si  valor  sit  supra  1,000  libellarum  et  infra  30.000,  a)  privari 
debet  patronus  jurepatronatus;  administrator  munere  administra- 
toris;  Superior  vel  oeconomus  religiosus  proprio  officio  et  habili- 
tate  ad  cetera  officia,  praeter  alias  congruas  poenas  a  Superioribus 
infligendas;  b)  Ordinarius  aliique  clerici,  officium,  beneflcium, 
dignitatem,  munus  in  Ecclesia  obtinentes,   solvere  debent  du- 

plum  (1)  favore  ecclesiae  vel  piae  causae  laesae;  c)  ceieri  autem  cle- 
rici  suspendi  debent  ad  tempus  ab  Ordinario  deflniendum  {Ibid.y 
2°). 

3.°  Si  minor  fuerit  valor,  congruis  poenis  a  legitimo  Superio- 
re  erit  puniendus  {Ibid.,  1.°). 

504.  A\  B.  1."  Ut  censura  incurratur,  alienatio  debet  esse  perfecta. 
At  jure  romano,  hisp.-ph.,  <7<r/.  1182,  1445,  1473;  aeq.,  1811;  chil.,  1820; 
nic,  1820;  ur.,  1656,  1309  seq.,  non  censetur  perfecta  nisi  post  rei  traditio- 
nem.  Jure  autem  lusit.,  1549;  cost.,  1049  seq.;  guat.,  1479;  per.,  1038; 
ven.,  1418,  venditio  solo  contrahentium  consensu  perficitur. 

2.^  Alienationes  factae  ab  una  ecclesia  ad  aliam,  saltem  probabilius, 
hac  censura  comprehenduntur.  S.  C.  C,  24  jan.  1632  et  27  febr.  1666.  Cfr. 
Wernz,  1.  c,  n.  156;  Pezzani,  Codex  S.  Cath.  Rom.  Eccles.,  in  can.  798, 
pag.  183. 

3.°  In  Amer.  lat.  et  Ins.  Philipp.:  «Episcopi,  praevio  Capituli  vel 
Consultorum  dioecesanorum  consensu,  facultatem  habeant:  1."  Locandi 
bona  ecclesiastica,  usque  ad  novem  vel  diiodecim  annos,  dummodo  juxta 
leges  civiles  periculum  non  adsit  quod  locatio  transeat  in  emphyteusim; 
2."^  libere  alienandi  bona  ecclesiastica,  ubi  summa  pecuniae  non  excedat 
valorem  viginti  millium  libellarum  monetae  propriae  nationis,  si  necessi- 
tas  vel  evidens  utilitas  id  postulent,  et  pretium  inde  obveniens  investiatur 
loco  honesto,  tuto  et  fructifero,  favore  ecclesiae  seu  causae  adquam  bona 
pertinebant.»  Pius  X,  1  jan.  1910,  ad  decennium  {Acta  A.  Sedis,  uol.  2, 
pag.  219;  C.  Manilan.,  pag.  LXXIV). 


CAPUT  II 

DE    PECULIARIBUS    PRAESCRIPTIS    AD    NONNULLOS 

CONTRACTUS 

505.  Bonorum  ecclesiasticorum  donationes.  —  I.  Praelati  et 
rectores  de  bonis  mobilibus  suarum  ecclesiarum  donationes  face- 
re  non  possunt  {can.  1535). 

II.  Excipiuntur:  1.^  donationes  parvae  et  modicae  secundum 
legitimam  loci  consuetudinem;  2.°  quaelibet,  justa  interveniente 
causa  remunerationis  aut  pietatis  aut  christianae  caritatis  {Ibid.) 
(Non  igitur  excluduntur  magnae  donationes,  si  causa  postulat). 

III.  Donatio  quae  his  conditionibus  careat  a  successoribus 
revocari  potest  (Ibid.). 

Ratio  harum  limitationum,  sive  in  ipsis  donationibus  sive  in 
earum  causis,  est,  quia  Praelati  et  rectores  non  sunt  domini  bono- 
rum  Ecclesiae,  sed  meri  adminislratores;  unde  id  solum  agere  pos- 


(1)  Duplum  intelligendum  videtur  damni  illati,  ita  ut  non  modo  damnum  reparetur, 
sed  praeterea  solvatur  tantundem.  Ita  intelligi  solet  in  similibus  casibus  quando  quis 
dicitur  damnari  duplo,  v.  gr.  ex  jure  romano  quando  debitum  negatur.  Inst.,  IV,  16,  §  1. 

sunt  quod  bonus  administrator  aut  paterfamilias.  Praeterea,  cum 
personae  morales,  quarum  sunt  bona,  minoribus  aequiparentur 
(vide  voL  1,  n.  221),  successori  permittitur  ut  donationes  revocet 
quae  juris  praescriptis  contrariae  sint. 

506.  Donationes  ecclesiis  factae.  —  a)  Donatio  facta  eccle- 
siae,  ab  ejus  rectore  seu  Superiore  repudiari  nequit  sine  liceniia 
Ordinarii  (can.  1536,  §  2). 

b)  Repudiata  illegitime  (v.  gr.,  sine  licentia  Ordinarii)  do- 
natione,  ob  damna  quae  inde  obvenerint  actio  datur  contra  ipsum 
restitutionis  in  integrum  vel  indemnitatis  {Ibid.,  §  3),  ut  fit  cum  mi- 
noribus. 

c)  Nisi  contrarium  probetur,  praesumendum  ea  quae  donan- 
tur  rectoribus  ecclesiarum,  etiam  religiosorum,  esse  ecclesiae  do- 
nata  (Ibid.,  §  1). 

d)  Donatio  ecclesiae  facta  et  ab  eadem  legitime  acceptata 
(v.  gr.  a  rectore),  propter  ingratum  Praelati  vel  rectoris  animum 
revocari  nequit  (76id.,  §4).  —  Donatio  enim  non  flt  Praelato  aut 
rectori,  sed  Deo  et  ejus  nomine  Ecclesiae.  Deus  autem  ingratum  se 
praebere  non  potest. 

507.  Res  sacrae.  I.  Commodatum.  —  Res  sacrae  commodari 
non  possunt  ad  usum  qui  earundem  naturae  repugnet  (can.  1537), 
ut  si  calices  consecrati,  albae  aut  casullaebenedictae,  etc,  ad  actio- 
nem  dramaticam  commodarentur;  quod  esset  sacrilegium. 

II.  Venditio  aut  permutatio.  —  In  venditione  aut  permutatio- 
ne  rerum  sacrarum  nulla  ratio  consecrationis  vel  benedictionis  in 
pretii  aestimatione  habenda  est  (can.  1539,  §  1);  secus  simonia  juris 
divini  admitteretur.  Vide  n.  11.  Ex  canone  licitum  videtur  nunc 
rosaria  benedicta,  numismata,  calices  consecratos,  etc,  vendere, 
quod  antea  juris  ecclesiastici  simoniam  constituebat,  proptereaque 
hae  res  ante  benedictionem  consecrationemve  erant  vendendae. 
Nihilominus  indulgentiae  reales  cessant,  si  res,  cui  adnexae  sunt, 
vendatur  (can.  924,  §  2). 

508.  Gontractus  pignoris  et  hypothecae.  —  Si  ecclesiae  bona, 
legitima  interveniente  causa,  oppignoranda  (1)  vel  hypothecae  obli- 
ganda  sint,  vel  agatur  de  aere  alieno  contrahendo,  legitimus  Su- 
perior  (i.  e.  Ordinarius  loci  aut  religiosus,  juxta  diversos  casus),  qui 
ad  normam  can.  1532  licentiam  dare  debet  (vide  n.  502),  tenetur  a) 
exigere  ut  antea  omnes,  quorum  interest,  audiantur,  et  b)  curare 
ut,  cum  primum  fleri  poterit,  aes  alienum  solvatur  (can.  1538,  §  1). 

Ad  hunc  flnem  annuae  ratae  (seu  partes  aliquotae)  ab  eodem 
Ordinario  praeflnientur  quae  exstinguendo  debito  sint  destinatae 
(Ibid.,  §  2). 


(1)  Contractus  pignoris  is  est  quo  debitor  rem  mobilem  creditori  tradit,  ut  creditum 
ratum  f iat  securumque  reddatur;  hypothecae  autem  est  quo  res  immobilis  debitoris  obli- 
gata  creditori  manet,  ut  ex  illa  creditor  sibi  possit  solvere,  si  debitor  non  solverit. 
Uterque  contractus  obnoxius  est  iis  quae  de  alienatione  dicta  sunt. 

De  contractibus  pignoris  et  liypothecae  vide  nostrum  Comp. 
Th.  mor.,  vol.  1,  nn.  1087,  1088. 

509.  Locatio  bonorum  ecclesiasticorum. — In  locandis  bonis 
ecclesiasticis,  praeter  ea  quae  dicta  sunt  in  can.  1531,  §  2  (vide  n.  501) 
addendae  sunt  conditiones  de  limitibus  custodiendis  sive  non  im- 
mutandis,  de  bona  cultione,  de  rite  solvendo  canone  seu  pensione, 
de  opportuna  cautela  pro  conditionibus  implendis  {can.  1541,  §  1). 

510.  Emphyteusis. — I.  Inemphyteusi  bonorum  ecclesiasticorum 
emphyteuta  nequit  canonem  seu  pensionem  redimere  sine  licentia 
legitimiSuperioris  ecclesiastici  de  quo  in  can.  1582  (caw.  1542,  §  1). 

II.  Quod  si  canonem  redemerit,  eam  saltem  pecuniae  vim  ec- 
clesiae  dare  debet,  quae  canoni  sive  pensioni  respondeat  (Ibid.)^  i.  e. 
summam  quae  reditibus  collocata,  vel  publicis  emptis  valoribus, 
etc,  reditum  ferat  saltem  canoni  sive  pensioni redemptae  aequalem. 

Emphyteusis,  quae  etiam  census  emphyteidicus  dicitur,  habetur 
cum  aliquis  alii  qui  emphyteuta  appellatur  cedit  dominium  utile 
alicujus  praedii,  sibi  reservato  dominio  directo  et  jure  annuae 
pensionis  percipiendae,  tanquam  hujus  dominii  testimonio.  Cen- 
sualistae  sive  domino  directo  alia  etiam  privilegia  solent  reser- 
vari,  quae  aliqui  codices  non  agnoscunt,  nisi  aperte  in  contractu 
emphyteutico  exprimantur;  qualia  sunt  laudemium  et  jus  praela- 
tionis  eodem  pretio  soluto,  jus  retractus,  devolutionis,  etc.  Jura 
praelationis  et  retractus  domino  atque  emphyteutae  vicissim  re- 
spondent.  Cfr.  Ferreres,  Comp.  Th.  mor.,  vol.  1,  n.  1080. 

III.  Ab  emphyteuta  congrua  cautio  exigenda  est  pro  solutione 
canonis  et  conditionibus  implendis  (can.  1542,  §  2). 

IV.  In  ipso  instrumento  sive  scriptura  pacti  emphyteutici  a) 
forum  seu  tribunal  ecclesiasticum  statuendum  est  arbiter  ad  diri- 
mendas  controversias  inter  partes  forte  exorituras,  et  b)  expresse 
declarandum  meliorationes  solo  cessuras  esse  {Ibid.). 

511.  Gontractus  mutui. — I.  Si  res  fungibilis  ita  alicui  detur 
ut  ejus  fiat  et  postea  tantundem  in  eodem  genere  restituatur, 
nihil  lucri,  ratione  ipsius  contractusi  percipi  potest  {can.  1543). 

II.  Sed  in  praestatione  rei  f  ungibilis  non  est  per  se  illicitum 
de  lucro  legali  pacisci,  nisi  constet  ipsum  esse  immoderatum,  aut 
etiam  de  lucro  majore,  si  justus  ac  proportionatus  titulus  suffra- 
getur  (Ibid.). 

Prima  pars  canonis  notionem  contractus  mutui  continet,  qui 
consistit  in  danda  re  fungibili  (i.  e.,  primo  usu  consumptibile) 
alii  qui  flt  ejus  proprietarius,sed  itaut  suo  tempore  tantundem  in 
eadem  specie  et  qualitate  debeat  restituere. 

512.  Doctriua  in  Ecclesia  tradita.  — I.  Utraque  parte  canon 
1543  doctrinam  ab  Ecclesia  jam  antea  traditam  paucis  comprehen- 
dit,  nimirum:  1.^  In  contractu  mutui  nihil  lucri  ratione  ipsius 
praestationis  licet  exigere.  Ratio,  quia  res  fungibilis  natura  sua 
non  est  fructuosa  sive  lucriflcabilis. 

2.^  At  si  adest  titulus  legitimus  extrinsecus,  potest  lucrum  per- 
cipi  quod  huic  titulo  respondeat.  Tituli  autem  jam  ab  antiquis  au- 
ctoribus  admissi  sunt  liicrum  cessans  (v.  gr.,  si  qui  praestationem 
facit,  debuit  ejus  causa  vendere  titulos  debiti  qui  sibi  quinas  cen- 
tesimas  partes  sive  5  7o  reddebant);  damnum  emergens  (v.  gr.,  si 
quis  mutuans  pecuniam,  ad  creditum  emere  cogitur,  quo  fiat  ut 
majus  pretium  sit  ei  solvendum  quam  si  emeret  numerata  pecu- 
nia);  et  periculum  sortis,  sive  cum  periculum  est  ne  summa  tradita 
recuperetur,  quia  cui  praestatur  non  habet  unde  solvat  aut  ne  ha- 
beat  timetur;  hoc  autem  periculum  dignum  sane  est  quod  aliqua 
summa  compensetur,  v.  c,  quae  solvenda  esset  societati,  sortem 
suo  periculo  securam  redditurae. 

II.  Nunquam  Ecclesia  iianc  doctrinam  improbavit,  sed  potius 
tacite  saltem  in  operibus  theologorum  philosophorumque  catlio  - 
licorum  probaverat;  attamen  nunc  primum  eam  in  publico  docu- 
mento  proponit  ea  perspicuitate  ac  securitate,  quam  videre  est  in 
can.  1543. 

513.  Hujus  materiae  in  popuHs  facta  immutatio.—  Antiquitus  aucto- 
res  valde  priinae  canonis  parti  insistebant,  docentes  scil.  nullum  ab  ipsa 
praestatione  lucrum  exigi  posse,  nisi  liquido  de  titulo  extrinseco  constaret. 
Sed  apud  nos  tituli  extrinseci  tam  sunt  communes,  ut  res  anomala  esset,  si 
pro  aliquo  non  exsisterent.  Ratio  quaerenda  est  in  mutatione  quam  hodier- 
na  societas  subiit,  in  qua  ea  sunt  adjuncta,  utfacile  cuique  sit  lucrum  hone- 
stum  ex  pecunia  etiam  modicapercipere,  v.  gr.,  emendis  actionibus  societa- 
tis  quae  commercio  industriaeve  operam  det  vel  titulis  debiti  publici,  etc,  aut 
praediis  sive  fundis  qui  passim  veneunt,  quod  superioribus  temporibus  non 
facile  fieri  videres;  vel  alio  modo  pecuniam  lucrandi  gratia  collocando.  Ho- 
die  igitur  omnes  interesse  possunt  percipere;  omnibus  enim  praesto  est  ti- 
tulus  lucri  cessantis,  i.  e.,  illius  quod  iicite  lucrari  posses,  si  pro  pecuniae 
praestatione,  pecunia  res  frugiferas  emeres. 

514.  Quantum  esse  possit  interesse.— A  Codice  non  definitur,  neque 
modo  certo  et  stabili  potest  pro  omnibus  temporibus  locisque  definiri.  In- 
teresse  sive  reditus  ex  sorte  comparari  potest  cum  rerum  pretio,  quod  ex 
rerum  adjunctis  vel  augetur  vel  imminuitur.  Et  generatim  titulus  legis  civi- 
lis  habendus  est  ratio  justa  ethonesta  lucri  percipiendi,  si  de  ejus  injustitia 
aperte  non  constat;  est  enim  objectum  prudentis  deliberationis.  Potest  igi- 
tur  in  singuHs  regionibus  ut  norma  recta  haberi  titulus  legis  civilis,  quae 
aiiquando  lucrum  omni  personarum  generi  eo  modo  circumscribit,  quo  non- 
nunquam  mercium  aestimatio  definitur;  aliquando  vero  certos  casus  solum 
determinat,  abusus  tamen  manifestos  castigando. 

In  Hispania  (et  Lusit.,  a.  1640),  quando  interesse  legale,  ut  dicitur, 
solvendum  est,  tunc  solvi  debent  5  pro  singulis  centenis  ex  lege  2  aug. 
1899;  6  7o  ex  jure  aeq ,  a.  2194;  bras.,  aa.  1062,  1063;  chil.,  a.  2207;  col., 
2232;  mex.,  2296,  nic,  2207;  per.,  1821;  9  "/o  Salv.,  2164;  ur.,  2181;  3  «/o 
ven.,  1720.  Lex  gallica  7  april.  1900  4  *^/o  statuit  in  re  civili,  5  ^/o  in  com- 
mercio;  Codex  italiis,  a.  1831,  5  7o  in  materia  civili,  6  ^/o  in  commercio. 

Usurae  cohibitio.—  Ad  certos  abusus  contractusque  leoninos  cohiben- 
dos  quibus  ab  usurariis  miseri  qui  in  eos  incidunt,  opprimuntur,  lata  lexest 
in  Hispania  13  jul.  1908,  quae  videri  potest  apud  Alcubilla  in  Append. 
ann.  1908,  pag.  304.  In  Append.  ann.  1912  {pag.  305,  828),  ann.  1913  {oag.  241 
seq.),  videri  possunt  sententiae  Tribunalis  Supremi  quae  legis  sensum  ampli- 
tudinemque  explicant.  V\(\eFerreres,  Comp.Th.mor.,  voL  1,  nn.  1002-1028. 

TITULUS  XXX 
De  piis  fundationibus 

515.  Notio. — N omine  pia7'iim  fundcUionum  sigmRcsLntnv  bona 
temporalia  alicui  personae  morali  in  Ecclesia  quoquo  modo  data, 
cum  onere  in  perpetuum  vel  in  diuturnum  tempus  ex  reditibus 
annuis  a)  aliquas  Missas  celebrandi,  b)  vel  alias  praefinitas  functio- 
nes  ecclesiasticas  explendi,  c)  aut  nonnulla  pietatis  et  caritatis  ope- 
ra  peragendi  {can.  1544,  §  1). 

Natura. — Fundatio,  legitime  acceptata,  naturam  induit  con- 
tractus  synallagmatici  aut  billateralis:  do  ut  facias  {Ibid.,  §  2). 
Itaque  utramque  partem  obligat  ex  justitia  commutativa,  et  est 
contractus  ex  innominatis^  caret  enim  proprio  nomine  (1). 

516.  Piarum  fundationum  conditiones.  —  I.  Loci  Ordinarii 
est  normas  praescribere,  1.''  de  dotis  quantitate  infra  quam  pia 
fandatio  admitti  nequeat,  et  2.°  de  ejus  fructibus  rite  distribuen- 
dis  {can.  1545). 

II.  Ut  hujusmodi  fundationes  a  persona  morali  acceptari  pos- 
sint,  requiritur  consensus  Ordinarii  loci,  in  scriptis  datus  {can, 
1546,  §  1). 

III.  a)  Qui  Ordinarius  eum  praebere  non  potest,  antequam 
legitime  compererit  personam  moralem  tum  novo  oneri  susci- 
piendo,  tum  antiquis  jam  susceptis  satisfacere  posse;  b)  maxime- 
que  debet  cavere  ut  reditus  omnino  respondeant  oneribus  adjun- 
ctis  secundum  cujusque  dioecesis  morem  {Ibid). 

IV.  In  acceptatione,  constitutione  et  administratione  funda- 
tionis  patronus  ecclesiae  nullum  jus  habet  {Ibid.,  §  2). 

Dotis  custodia  et  collocatio.  — a)  Pecunia  et  bona  mobilia,  do- 
tationis  nomine  assignata,  statim  in  loco  tuto,  ab  Ordinario  desi- 
gnando,  sunt  deponenda;  b)  tum  eadem  pecunia  tum  bonorum  mo- 
bilium  pretium  in  deposito  custodienda  sunt  donec  invertantur 
aut  coUocentur;  c)  quamprimum  caute  et  utiliter  (v.  gr.  in  titulis 
debiti,  in  actionibs  vel  obligationibus  alicujus  societatis,  etc),  se- 
cundum  ejusdem  Ordinarii  arbitrium,  auditis  et  iis  quorum  inter- 
est  et  dioecesano  administrationis  Consilio,  collocari  debent  in 
commodum  ejusdem  fundationis  cum  expressa  et  individua  men- 
tione  oneris  {can.  1547). 

517.  Fundationis  tabulae.  —  I.  Fundationes,  etiam  viva  voce 


(1)    Cfr.  Ferreres,  1.  c,  n.  889. 

factae,  sunt  scripto  consignandae  (can,  1548,  §  1).  Unde  consequi- 
tur  validam  esse  fundationem  ore  tenus  factam. 

11.  Alterum  tabularum  (sive  fandationis  sive  earum  in  quibus 
fundatio  consignata  fuit)  exemplar  in  Curiae  (dioecesanae)  ar- 
chivo,  alterum  in  archivo  personae  moralis,  ad  quam  fandatio  spe- 
ctat,  tuto  est  asservandum  {Ibid.,  §  2). 

518.  Onerum  exsecutio.  —  I.  In  piis  fundationibus  sunt  ser- 
vanda  praescripta  can.  1514-1517  et  can.  1525  {can,  1549,  §  1).  Vide 
nn.  485,  III-488;  496. 

II.  Praeterea  in  qualibet  ecclesia  onerum  ex  piis  fundationi- 
bus  incumbentium  tabella  (sive  catalogus)  confici  debet  quae  apud 
rectorem  in  loco  tuto  conservanda  est  {can.  1549,  §  1). 

III.  Pariter  praeter  librum  de  quo  in  can.  843,  §  1,  ubi  accurate 
notanda  sunt  Missarum  receptarum  sive  manualium  numerus,  in- 
tentio,  eleemosyna,  celebratio;  alter  liber  retinendus  est  et  apud 
rectorem  servandus,  in  quo  singula  onera  perpetua  et  temporaria 
eorumque  implementum  et  eleemosynae  adnotentur,  ut  de  iis 
omnibus  exacta  ratio  Ordinario  loci  reddatur  {can.  1549,  §  2). 

519.  Fundationes  in  templis  religionum  exemptarum.  —  Si 
agatur  de  piis  fundationibus  in  ecclesiis,  etiam  paroecialibus,  reli- 
giosorum  exemptorum,  jura  et  officia  Ordinarii  loci,  de  quibus  in 
can.  1545-1549  {nn.  516-518),  exclusive  competunt  Superiori  majori 
{can.  1550). 

520.  Reductio  onerum. — I.  a)  Reductio  onerum  quae  pias  fun- 
dationes  gravant,  uni  Sedi  Apostolicae  reservatur.  b)  Excipitur: 
1.**,  si  in  tabulis  fundationis  aliud  expresse  cavetur  {can.  1551,  §  1) 
(v.  gr.,  si  reducendi  facultas  Ordinario  conceditur),  tunc  enim 
juxta  ipsas  est  procedendum;  2.°,  si  accedunt  adjuncta  de  quibus 
in  can.  1517,  §  2,  cum  exsecutio  onerum  non  est  possibilis;  tunc 
enim  Ordinarius  poterit  onera  modo  ibi  praescripto  imminuere 
{Ibid.).  Vide  n.  488. 

II.  Indultum  reducendi  Missas  fundatas  non  protenditur  nec 
ad  alias  Missas  ex  contractu  debitas  nec  ad  alia  onera  piae  f  unda- 
tionis  {can.  1551,  §  2).  Ratio,  quia  hoc  indultum  est  stricte  inter- 
pretandum. 

III.  Indultum  vero  generale  reducendi  onera  piarum  funda- 
tionum  ita  intelligendum  est,  nisi  aliud  constet,  ut  indultarius  po- 
tius  alia  onera,  quam  Missas  reducat  {Ibid.,  §  3). 

Ratio  est  praesumpta  voluntas  fundatoris,  qui  sine  dubio  vo- 
luit  in  primis  ut  id  servaretur  quod  magis  ejus  animae  suffragare- 
tur.  Cfr.  Bened.  XIV^  De  Synodo,  lib.  13,  c.  idt.,  n.  23.  Si  praescri- 
buntur  Missae  solemnes  et  lectae,  potius  illae  sunt  reducendae,  ita 
ut  numerus  Missarum  celebretur  quam  possit  maximus.  Cfr. 
S.  Conc.  C,  4  aug.  1725;  Mamj,  De  Missis,  n.  80. 


LIBER  IV 

De  processibus 


521.  Methodi  ratio.  —  Codex  postquam  normas  generales  in  libro  I 
tradidit,  deque  ecclesiasticis  personis  in  II,  in  III  de  rebus  disseruit,  quae 
omnia  ad  legiferam  Ecclesiae  potestatem  spectant,  in  hoc  IV  gradum  facit 
ad  agendum  de  processibus  seu  de  judiciali  potestate,  iis  libro  V  relictis 
quae  attinent  ad  potestatem  coercitivam. 

Liber  quartus  in  tres  partes  a  Codice  distribuitur,  quarum  prima  est  de 
judiciis,  secunda  de  processibus  in  causis  beatificationis  et  canonizationis, 
tertia  de  aliquibus  rebus  expediendis  et  de  sanctionibus  poenalibus  appli- 
candis. 

In  libro  superiore,  eo  quod  materia  majoris  sit  momenti  et  multo  pluri- 
bus  intersit,  latius  aliquanto,  quam  solet  in  Institutionibus,  excurrimus.  In 
hoc  igitur  breviores  erimus,  maxime  in  secunda  tertiaque  parte;  res  ta- 
men  capitales  solide  suaque  amplitudine  tractabuntur. 


PARS  I 
De  judiciis 


TITULUS  PRAEVIUS 
De  principiis  capitalibus  judiciique  schemate 

CAPUT  I 

DE    PRINCIPIIS    CAPITALIBUS 

522.  I.  Potestas  judicialis.  —  Potestas  judicialis  potestatem 
legiferam  necessario  consequitur,  nam  haec  sine  illa  esset  inef- 
flcax. 

Actio  legislatoris  exercetur  in  praescribendis  artibus  sive  mediis  quae 
subditos  ducunt  ad  finem  societati  communem  adipiscendum,  itemque  in  de- 
finiendis,  dirigendis  protegendisque  juribus  membrorum  ejusdem  societa- 
tis.  Porro  sine  judiciali  potestate  qua  legis  sanctio  transgressoribus  aucto- 
ritative  applicetur  dirimanturque  controversiae  quae  ex  jurium  coilisione 
aut  usurpatione  oriuntur,  neque  iiaec  jura  definiri  possent  efficaciterque 
protegi,  neque  efficaciter  observantia  legis  obtineri.  Illa  enim  jura  ad  arbi- 
trium  litigantium  remanerent,  qui  sibi  justitiam  per  se  ipsi  applicarent, 
jusque  vi  vinceretur  lex  autem  facile  eluderetur,  aut  ejus  observantia  sine 
discretione  et  per  tyrannidem  esset  imponenda. 

Quamobrem  potestas  judicialis  tam  contentiosa  quam  crimina- 
lis  semper  essentialis  in  omni  perfecta  societate  habita  est  (1). 

II.  Ecclesiae  competit.  —  Cum  igitur  Ecclesia  societas  sit 
perfecta  et  independens  gaudeatque  suprema  atque  indepen- 
denti  potestate  legislativa,  debet  etiam  gaudere  potestate  judiciali 
omnino  independenti.  Aliunde  revelatione  ipsa,  qua  Ecclesiam 
scimus  accepisse  a  divino  suo  Auctore  et  Conditore  independen- 
tem  plenamque  potestatem  legislativam,  docemur  de  judiciali 
potestate  ei  directe  concessa  (Matth.,  xviii,  14-18;  Paul.,    i  Cor.,  v, 


(1)    Cap.  un.  de  iudic,  II,  1,  in  Extrav.  comm.;  cap.  un.  de  statu  regulae.,  §§,  4,  III,  16, 
in  Sext.;  L.  2,  §§  13.  D.  de  origine  iuris,  I,  2. 

Instit.  canon.  — Tom.  II  12  * 

3,  12, 13;  I  Tim.,  v,  19),  quam  exercitam  videmus  jam  inde  ab  Eccle- 
siae  primordiis  usque  ad  nostram  aetatem  indesinenter. 

523.  Notio  judicii  generatim.  —  a)  Nomine  judicii  intelligitur 
controversiae  sive  causae  legitima  disceptatio  et  per  sententiam 
deflnitio,  i.  e.  series  actuum  qui  legis  praescriptione  ponendi  sunt 
ut  de  facto  aut  de  jure  controverso  jadex  cognoscat,  suaque  aucto- 
ritate  aut  jurisdictione  sententiam  de  illo  ferat,  legis  dispositionem 
applicando,  aut  controversiam  dirimat,  jus  controversum  alteri 
parti  litiganti  adjudicando. 

Ecclesiastici.  —  b)  Judicium  ecclesiasticum  est  controversiae 
in  re  de  qua  Ecclesia  jus  habet  cognoscendi,  coram  tribunali  eccle- 
siastico,  legitima  disceptatio  et  deflnitio  (can.  1552,  §  1). 

524. — Objectum  judicii  sunt  a)  personarum  physicarum  vel 
moraliumjwm  persequenda  aut  vindicanda,  vel  earundem  perso- 
narum  facta  juridica  declaranda  (Ibid.^  §  2,  1.°). 

6)  Delicta  in  ordine  ad  poenam  infligendam  vel  declarandam 
(i6irf.,§2,  2.°). 

525.  Quemadmodum  exerceatur.  —  Haec  potestas  per  verum 
judicium  exercetur,  quod  potest  esse  contentiosum  aut  criminale  (1), 
prout  ejus  objectum  est  vel  controversiae  declaratio  vel  delicti 
punitio  (Ibid.f  §  2). 

In  Codice  theoria  generalis  judiciorum  sive  processus  judicialis  propo- 
nitur  in  judicio  contentioso  secundum  antiquam  methodum  Decretalium; 
processus  vero  criminalis,  cum  in  plerisque  conveniat  cum  contentioso, 
explicatur  breviter,  iis  solum  indicatis  quae  illius  propria  sunt.  Idem  hic 
ordo  legaiis  jure  ac  merito  in  libro  de  Institutionibus  servandus. 

526.  Judicialis  potestatis  ecclesiasticae  natura  et  ampli- 
tudo.  — I.  Potestas  judicialis  Ecclesiae  si  jure  divino  est  indepen- 
dens  ab  omni  potestate  civili,  eodem  jure  definitam  habet  suam 
amplitudinem  certosque  limites,  quorum  authentica  declaratio  ad 
obligandum  spectat  ad  ipsam  Ecclesiam,  quae  in  suae  potestatis 
extensione  declaranda  infallibilis  est. 

II.  Potestati  Ecclesiae  subsunt  jure  proprio  et  exclusivo: 
1.°  omnes  causae  spirituales  (can.  1553,  §  1, 1.°),  quales  sunt  contro- 
versiae  de  flde  et  moribus,  de  Sacramentis  et  Sacramentalibus,  de 
sacrificio  Missae,  cultu  sacro  sacrisque  ritibus,  de  publicis  orationi- 
bus  et  festis  ecclesiasticis  cum  ceteris  omnibus  ad  sacram  litur- 
giam  pertinentibus;  item  quaestiones  omnes  quae  ad  munera 
ecclesiastica  referuntur,  ad  officia  et  jura  clericorum,  beneflcia- 
torum  et  regularium,  ad  ambitum  jurisdictionis  ecclesiasticae  et 
ad  privilegia  exemptionis  etiam  ecclesiasticae. 


(1)  Hactenus  haec  judicia  dicta  sunt  cioilia  et  criminalia;  at  persapienter  in  Codice 
successit  denominatio  magis  propria,  magis  canonica  minusque  ambigua  judiciorum 
contentiosorum  et  criminalium. 

Spiritualibus  causis  sive  mere  ecclesiasticis  etiam  accenseri  de- 
bent  illae,  quae,  licet  forte  intrinseca  sua  natura  spirituales  dici 
non  possint,  tamen  spiritualibus  ita  adnectuntur  (Ibid.)^  ut  ratio- 
ne  hujus  connexionis  spirituales  mereque  ecclesiasticae  existima- 
ri  debeant  et  ab  Ecclesia  proprio  et  exclusivo  jure,  ante  omnem 
positivam  reservationem,  sint  cognoscendae  et  deflniendae.  Huc 
spectant  omnes  causae  de  jure  patronatus,  de  bonis  et  reditibus 
ecclesiasticis,  de  decimis,  de  sepultura  ecclesiastica.  Quare  in  omni- 
bus  istis  causis  potestas  civilis  quemadmodum  nullam  habet  juris- 
dictionem,  nisi  Ecclesiae  concessio  intercesserit,  ita  est  incompe- 
tens  ad  controversias  definiendas  quae  forte  de  iis  rebus  ex- 
oriantur. 

2.^.  Omnes  causae  criminales  in  quibus  agitur  de  delicto  eccle- 
siastico  puniendo  (Cfr.  can.  2195),  omnesque  in  quibus  inest  ratio 
peccati,  quod  attinet  ad  culpae  definitionem  et  poenarum  ecclesia- 
sticarum  irrogationem  {can.  1553,  §  1,  2.°). 

3.°  Omnes  causae  contentiosae  aut  criminales  in  quibus  reus 
est  ex  personis  quae  foro  privilegiato  gaudent  (Ibid.,  3.°),  quales 
sunt  omnes  clerici  (can.  120),  religiosi  etiam  laici  vel  novitii  (caw. 
614),  iique  qui  nullis  votis  adstricti  in  communitate  vivunt,  reli- 
giosorum  instar,  secundum  juris  praescripta  cumque  auctoritatis 
ecclesiasticae  approbatione  (can.  680).  Vide  vol.  1,  n.  255  seq.  (1). 

Forum  privilegiatum  violantes  poenas  incurrunt  can.  2341. 

527.  Gausae  fori  mixti.  —  I.  Quod  attinet  ad  causas  quae 
fori  mixti  dicuntur,  quia  aliis  rationibus  ad  Ecclesiam,  aliis  ad 
Statum  pertinent,  jus  praeventionis  praescribitur  (can.  1553,  §  2), 
quod  rei  citatione  exercetur  (can.  1568). 

II.  Quod  si  ad  tribunal  ecclesiasticum  deducta  causa  est,  con- 
tinuari  in  eodem  usque  ad  finem  debet,  ejusdemque  sententiae 
stari  (can.  1554). 

III.  Hoc  praescriptum  qui  violaverit,  in  foro  ecclesiastico  pri- 
vatur  omni  actione  contra  eandem  personam  de  eadem  re  et  de 
connexis,  punirique  potest  ad  Ordinarii  arbitrium,  saltem  si  adfuit 
scandalum  (Ibid.). 

528.  Processus  diversorum  tribunalium. — I.  a)  Tribunal  S.  Of- 
ficii  suo  more  institutoque  procedit  sibique  propriam  consuetudi- 
nem  retinet.  b)  Etiam  inferiora  tribunalia  in  causis  qiiae  ad  S.  Of- 
flcii  tribunal  spectant,  normas  ab  eodem  traditas  sequantur  opor- 
tet  (can.  1555,  §  1). 

II.  Cetera  tribunalia  servare  debent  praescripta  canonum  qui 
«equuntur  (Ibid.y  §  2). 


(1)  Forum  hoc  privilegiatum  viget  de  jure  in  Hispania,  manifeste  enim  agnoscitur  in 
artic.  1.°  et  4.°  Concordatis  (cfr.  vol.  1,  nn.  255-266);  catholici  autem  in  controversiis  li- 
tibusque  dirimendis  huic  foro  subjiciuntur,  itemque  procuratores  et  advocati  qui  eorum 
patrocinium  suscipiunt  {Lopez  Peldez,  El  derecho  y  la  Iglesia,  pag.  236  seq.:Q^\i.  ann. 
1917;  Cadena  y  Eleta,  Procedimientos  ecles.,  2,  pag.  8  seq.). 

III.  la  judicio  pro  dimissione  religiosorumservaLndB.  sunt  prae- 
scripta  can.  654-667  {Ibid.j  §  3),  quae  exposita  sunt  in  voL  1, 
nn.  935-945. 


Cx\PUT   II 
COMPEXDIARIA    JUDICII    SYNOPSIS 

529.  —  Quo  illustriora  flant  ea  quae  de  judiciis  dicturi  sumus, 
quemdam  eorum  quasi  conspectum  hoc  loco  exhibemus,  elemen- 
tis  quibus  constat  primum,  deinde  eorum  ad  actum  reductione  seu 
oeconomia  indicata. 

530. — Elementa  judicii  sunt  persowae,  materia,  auctoritas. 

I.  Personae  a)  praecipuae  s\int  jttdex^  actor,  reiis.lla.e  autem 
personae  in  omni  judicio  intersunt,  etsi  aliquando  actor  vel  a  fl- 
scali  vel  fama  pubiica  substituitur. 

b)  Secundariae,  eae  scil.  quae  principalibus  quomodocumque 
assistunt,  sunt  a)  relate  ad  judicem,  referendarii  seu  relatores  atque 
auditoreSf  consiiJentes,  assessores,  etc;  b)  relate  ad  actorem  et  ad 
reum,  advocati,  procuratores,  etc;  c)  relate  ad  actus  et  ad  exsecutio- 
nem,  actuarii,  secretariiy  notariiy  apparitores,  etc. 

II.  Materia.  —  Ratione  materiae  judicium  potest  esse  conten- 
tiosum  et  criminale;  petitorium  vel  possessoriiim;  ordinarium  sum- 
mariumve;  personale  aut  reale,  etc 

III.  Auctoritas.  —  Ratione  auctoritatis  requiritur  in  judice 
competentia;  in  actore  et  reo  habilitas  juridica,  ut  possint  judicio 
adesse. 

531.  —  Ad  evolutionem  aut  oeconomiam  judicii  quod  attinet, 
tria  velut  stadia  sunt  distinguenda:  inchoatio,  prosecutio,  conclusio. 

I.  Ad  inchoationis  stadium.  —  a)  pertinet  ex  parte  actoris 
oblatio  libelli  (presentacion  de  la  demanda,  peticion);  b)  ex  parte 
judicis  libelli  admissio  et  citatio  rei;  c)  ex  parte  rei  conventi  (de- 
mandadoj  litis  contestatio.  Sine  libelli  oblatione  (aut  saltem  flscalis 
accusatione)  lis  non  intenditur,  neque  si  oblationem  libelli  judex 
rejicit,  neque  si  reus  conventus  actori  satisfacit.  Sed  opus  est  ut 
reus  actioni  contradicat  ad  suique  defensionem  se  praeparet.  At- 
que  ita  ad  judicii  prosecutionem  devenitur. 

II.  In  hoc  secundo  stadio  actoris  est  probare  quod  contendit, 
rei  autem  conventi  actionem  contra  se  intentatam  repellere  aut 
refutare. 

Id  autem  fieri  potest  indirecte  vel  directe.  Indirecte  exceptioni- 
bus,  mutuis petitionibus,  replicationibus,jurejuranclo  calumniae,  etc; 
directe  probationibus  proprie  dictis,  ex.  gr.,  testibus,  peritis,  instru- 

mentis,  praesumptionibus,  etc,  et  horum  omnium  ex  parte  con- 
traria  refutatione. 

In  hoc  ipso  litis  gradu  quandoque  innectuntur  tum  variae  cli- 
lationes,  tum  sententiae  inlerlocutoriae,  etc.  Absolutis  hinc  inde  ra- 
tionibus  et  probationibus,  pervenitur  ad  conclusionem. 

III.  Stadium  postremum.  —  Ad  hoc  spectant:  a)  conclusio  in 
causa,  b)  sententia,  et  c)  hujus  remedium,  scil.  recursus  contra 
illam,  sive  appellatio,  si  locus  est. 

Si  appellationi  non  est  locus,  vel,  hac  interposita,  prior  sen- 
tentia  confirmatur,  haec  rata  manet  (1),  seu  transit  in  rem  judi- 
catam. 

Contra  hanc  non  habetur  recursus  sive  remedium  ordinariuMy 
sed  tantum  extraordinarium,  scil.  restitutio  in  integrum.  Cfr.  San- 
guinetif  nn.  535-540. 


SECTIO  I 

DE   JUDICIIS   IN   GENERE 

TITULUS   I 
De  foro  ecclesiastico  competenti 

CAPUT  I 

DE    ROMANO    PONTIFICE    EJUSQUE    TRIBUNALIBUS 

532.  —  I.  Romanus  Pontifex  a  nullo  judicari  potest  {can.  1556), 
nullum  est  enim  tribunal  ei  superius. 

Cum  R.  Pontificis  jurisdictio  universalis  sit  et  suprema  in  ea  quae  ad  fi- 

Ifdem  et  mores,  ad  totius  Ecclesiae  disciplinam  regimenque  pertinent,  cum- 

^ue  sit  immediata  in  omnes  et  singulas  ecclesias,  in  omnes  et  singulos  Ec- 

clesiae  pastores  et  subditos,  ejus  potestas  judicialis  non  modo  alii  supe- 

'riori  subjecta  non  est,  verum  etiam  nullo  limite  relate  ad  Ecclesiae  membra 

fcausasque  ecclesiasticas  circumscribitur.  Attamen  Pontifex  R.  reapse  po- 

testatem  exercet  constitutis  tribunalibus,  quae  eausas  definire  debeant, 

normas  eis  processus  judicialis  praescribendo,  suoque  immediato  judicio 

graviores  aliquot  causas  reservando,  velquae  supremae  potestatis  sen- 


(1)    Lex  hispana  quae  dicitur  de  Enjuiciamiento  civil,  a.  369,  appellat  sententias  fir- 
mas  «cuando  no  cabe  contra  ellas  recurso  alguno  ordinario  ni  extraordinario  ya  por  su 
[.  naturaleza,  ya  por  haber  sido  consentidas  por  las  partes.» 

tentiam  sua  natura  requirunt,  vei  quas  opportunum  ducit  ad  supremum 
suum  judicium  advocare  ob  earum  pondus  et  gravitatem;  ei  facultate  sem- 
per  remanente,  sive  motii  proprio,  sive  ad  partis  instantiam,  cujuscumque 
alius  causae  ad  se  advocandae. 

II.  Gausae  Papae  reservatae.  —  Causae  quae  vel  natura  sua 
R.  Pontifici  vel  legis  praescriptione  reservantur,  dicuntur  majores 
{can.  220).  Cfr.  vol.  1,  n.  391.  Gravitas  momentumve  causae  oritur 
aliquando  ex  dignitate  aut  conditione  ejus  qui  reus  citatur.  Quare 
solius  Roynani  Pontificis  {can.  1557)  jus  est  judicandi:  1.°  eos  a)  qui 
siipremum  tenent  populorum  principatum  h)  horumque  filios  et 
filias  c)  eosque  quibus  jws  est  proxime  succedendim  principatum; 
2.°  Patres  Cardinales;  3.°  Legatos  Sedis  Apostolicae,  et  in  crimina- 
libus  Episcopos,  etiam  titulares  {can,  1557,  §  1). 

III.  Reservatae  romanis  tribunalibus.  —  Tribunalibus  vero 
Sedis  Apostolicae  sive  Curiae  Romanae  reservatur  judicare:  1.°  Epi- 
scopos  residentiales  in  contentiosis,  exceptis  causis  can.  1572,  §  2, 
2.°  dioeceses  aliasve  personas  morales  ecclesiasticas  quae  Superio- 
rem  infra  Romanum  Pontificem  non  habent,  uti  religiones  exem- 
ptas,  Congregationes  monasticas.  Alias  causas  quas  Romanus 
Pontifex  aut  moiu  proprio  aut  ad  partis  instantiam  ad  suum  advo- 
caverit  judicium,  videt  judex  quem  ipsemet  Romanus  Pontifex 
designaverit  (can.  1557,  §  3). 

In  causis  de  quibus  in  his  can.  1556,  1557,  aliorum  judicum  in- 
competentia  est  absoluta  {can.  1558). 


CAPUT  II 

DE  TRIBUNALIBUS   INFERIORIBUS   EORUMQUE  COMPETENTIA 

Tribunalia  inferiora. — I.  Praelatiqui  sunt  infra  R.  Pontificem 
jurisdictione  gaudent  limitibus  definita  proprii  territorii  aliisve 
jure  circumscriptis. 

Circa  haec  tribunalia  inferiora  forum  competens  potissimum 
consideratur.  Hoc  autem  forum  est  tribunal  jurisdictionem  habens 
in  causam  et  personam  contra  quam  intentatur;  ubi  hoc  principium 
valere  debet:  actor  sequitur  f  orum  rei;  quod  si  reus  propter  varios 
titulos  multiplex  forum  habet,  optio  fori  actori  conceditur  {can, 
1559,  ,§3). 

II.  Nemo  in  prima  instantia  conveniri  potest,nisi  coram  judi- 
ce  ecclesiastico  qui  competens  sit  ob  unum  ex  titulis  qui  in  can. 
1560-1568  determinantur  {can.  1559,  §  1). 

in.  Incompetentia  judicis  cui  nullus  ex  his  titulis  suffragatur, 
dicitur  relativa  {Ibid.y  §  2). 

533.  Competentia  exclusiva.  — Forum  sive  tribunal  necessa- 
rium  habent:  a)  Actiones  de  spolio^  coram  Ordinario  loci  rei  sitae, 
quae  est  objectum  spolii;  b)  causae  respicientes  heneficiumy  quam- 
vis  non  residentiale,  coram  Ordinario  loci  in  quo  est  beneficium; 
c)  causae  quae  versantur  circa  administrationem^  coram  Ordinario 
loci  ubi  administratio  gesta  est;  d)  causae  quae  respiciunt  heredi- 
tates  aut  legata  pia,  coram  Ordinario  loci  domicilii  testatoris,  nisi 
agatur  de  mera  exsecutione  legati,  quae  videnda  est  secundum  or- 
dinarias  competentiae  normas  {can.  1560). 

534.  Tituli  competentes.  -  Jam  tituli  quibus  tribunal  fit  com- 
petens  hi  sunt:  l.us  domicilium  vel  quasi-domicilium  {can.  1561- 
1563);  2.US  res  sita,  scii.  cum  res  de  qua  controvertitur  in  judicis 
territorio  invenitur  {can.  1564);  3."«  contractus  {can.  1565);  4."«  de- 
lictum  {can.  1566);  5."s  continentia  sive  connexio  causarum,  de 
quibus  ab  eodem  judice  sententia  ferenda  est  {can.  1567);  6."sprae- 
ventio  {can.  1568). 

De  quibus  haec  animadverte: 

a)  Ordinarius  loci,  ubi  reus  domicilium  vel  quasi-domicilium 
habet,  jurisdictionem  in  illum  etiam  absentem,  aut  mutato  domi- 
cilio,  retinet,  post  legitimam  rei  citationem  {can.  1561,  1725).  Do- 
micilio  et  quasi-domicilio  carentibus,  ut  canonice  vagis,  domi- 
cilium  est  praesens  locus  habitationis,  religiosis  eorum  domus 
{can.  1563).  Minoris  domicilium  legale  aut  necessarium  est  domi- 
cilium  illius  cujus  potestati  subest,  uxoris  autem  domicilium  ma- 
riti,  nisi  agatur  de  causa  spirituali,  ad  quam  domicilium  volun- 
tarium  acquisierint.  Urbs  Roma,  ubi  habitat  R.  Pontifex,  haberi 
perseverat  in  Codice  tanquam  commune  omnibus  fidelibus  domi- 
cilium,  quod  attinet  ad  forum,  sed  ita  ut  qui  in  ea  velut  peregrinus 
invenitur,  etsi  per  breve  tempus,  conveniri  ita  possit,  ut  si  esset 
in  proprio  domicilio  {can.  1562,  §  1);  sed  ei  qui  ita  convenitur 
conceditur  ut  causam  remittat  ad  proprium  Ordinarium  {Ibid.). 

Quod  si  plus  annum  Romae  manserit,  declinandi  forum  cujus- 
vis  Ordinarii  jure  gaudet,  itemque  instandi  ut  coram  Curiae  tri- 
bunalibus  citetur.  {Ibid.,  §  2)  (1). 

b)  Forum  rei  sitae  solum  ad  actiones  reales  inservit,  non  ad 
personales  {can.  1564). 

c)  Ratione  contractus  pars  conveniri  potest  ubi  stipulatio  inita 
est,  vel  ubi  contractus  est  adimplendus  {can.  1565,  §  1).  At  sicut 
liberum  est  contrahentibus  locum  designare  in  quo  contractus 
adimplendus,  ita  etiam  locum  ubi  est  de  controversiis  disceptan- 
dum  {Ibid.y  §  2). 


(1)  Hac  in  re  nonnihil  immutata  est  decretalis  Gregorii  IX  (cap.  20,  X,  de  for.  com- 
pet.  II,  2),  in  quo  jus  advocandi  causam  ad  tribunal  Ordinarii  ab  hoc  pendebat  quod 
causa  praesentiae*peregrini  in  Urbe  mere  voluntaria  non  esset. 

d)  Ratione  delicti  commissi  sic  competens  fit  Ordinarius  loci 
ubi  delictum  est,  ut  etiamsi  reus  e  dioecesi  discesserit  possit  ab 
ipso  citari,  instarique  causae  contra  illum  usque  ad  sententiae  de- 
clarationem  (can.  1566,  §§  1,  2),  nisi  ipse  Ordinarius  alius  judicis 
competentis  citatione  erit  praeventus  (1). 

e)  Continentia  seu  connexio  quae  judici  competentiam  tri- 
buit,  haberi  potest  vel  ratione  personarum,  v.  gr.,  quia  coheredes 
sunt  pariterve  rei  ejusdem  delicti,  vel  ratione  actionis  generalis, 
ut  gestionis  negotiorum,  vel  quod  ex  eodem  negotio  variae  quae- 
stiones  exoriuntur,  vel  tandem  quia  de  causis  incidentibus  agitur 
quae  per  accidens  cum  principe  conjunguntur.  Hic  competentiae 
titulus  excluditur  cum  judicis  incompetentia  est  absoluta,  aut 
illam  lex  expressis  verbis  excludit,  ut  flt  in  suspicionis  casibus, 
de  quibus  can.  1613-1615. 

f)  Ad  praeventionem  quod  attinet,  habetur  cum  judices 
competentes  plures  sunt,  quos  inter  optio  detur  actori,  et  cum 
statuitur  ut  dictum  est  in  citatione  reo  rite  indicata  (can.  1568). 

535.  Quaestio  incompetentiae.  —  Incompetentia  partibus  tri- 
buit  facultatem  declinandi  forum  judicis  non  competentis,  et,  alle- 
gata  ratione  incompetentiae,  non  tenentur  obedire  citationi. 
Et  judex  ipse,  antequam  causam  suscipiat,  certior  fieri  de  sua 
competentia  debet,  causamque  jam  institutam  sive  inceptam  de- 
serere,  simul  ac  se  noverit  incompetentem.  Aliunde  incidens  in- 
competentiae  ab  ipso  judice  dirimendum  est  contra  quem  ab  reo 
incompetentia  opponitur;  contra  decisionem  autem  qua  judex  ex- 
ceptionem  de  incompetentia  rejicit  non  potest  appellari,  si  agi- 
tur  de  incompetentia  relativa;  at  potest,  si  de  absoluta.  Et  decla- 
ratio  qua  judex  se  pronuntiat  incompetentem  etiam  ad  tribunal 
superius  appellationem  admittit  (can.  1609-1611). 

536.  Gompetentia  a  quo  definienda.  —  a)  Si  quaestio  compe- 
tentiae  inter  diversos  judices  versatur,  a  tribunali  superiore  defi- 
nienda  est.  h)  Quod  si  judices,  inter  quos  exsistit  competentiae 
conflictus,  subsint  distinctis  tribunalibus  superioribus,  controver- 
siae  deflnitio  reservatur  tribunali  superiori  illius  judicis,  corara 
quo  actio  primo  promota  est.  c)  Si  non  habent  tribunal  superius, 
conflictus  dirimitur  vel  a  Legato  Sanctae  Sedis,  si  adsit,  vel  ab 
Apostolica  Signatura  (can.  1612,  §  2). 

Quare  in  Hispania  si  exsistit  competentiainter  duos  ejusdemprovinciae 
Suffraganeos,  a  Metropolitano  dirimetur;  si  Suffraganei  sunt  diversarum 
provinciarum,  dirimetur  a  Metropolitano  Suffraganei  iilius  coram  quo  pro- 
mota  causa  est.  Si  exsistit  competentia  inter  duos  Metropoiitanos,  a  Rota 
hispana  dirimetur.  Tandem  si  controversia  de  competentia  oritur  inter  Suf- 

(1)    In  jure  antiquo,  ut  Ordinarius  remaneret  competens  in  reum  qui  e  dioecesi  abis- 
set,  opus  erat  citationis  praeventione  (cap.  14,  19,  X,  de  for.  compet.,  II,  2). 

fraganeum  et  Metropolitanum  alterius  provinciae,  dirimetur  a  Rota  aut  a 
Metropolitano  ad  cujus  provinciam  Suffraganeus  pertinet,  prout  causa  in- 
troducta  est  ad  Metropoiitani  tribunal  aut  Suffraganei  inter  quos  quaestio 
de  competentia  versatur. 


CAPUT  III 

DE    RECURSU    PER    VIM 

537.  I.  Notio.  —  Tanquam  vestigia  antiqui  regalismi  quod  di- 
citur,  asservantur  in  Hispania  recursus  per  vim  in  cognoscendoy 
quibus  civilia  tribunal  adiri  possunt  contra  ecclesiastica.  Ex 
art.  125  Legis  quae  dicitur  de  Enjuiciamiento  civil  his  recursibus 
locuserit,  cum  judex  aut  tribunal  ecclesiasticum  cognoscent  aut 
cognoscere  volent  de  causa  profana  eorum  jurisdictioni  non  sub- 
jecta,  aut  sententiam  exsequi  quam  in  re  competenti  tulerint  per 
bonorum  sequestrationem  et  venditionem,  auxilio  jurisdictionis 
ordinariae  non  impetrato  (1). 

II.  Hi  recursus  injusti.  —  Sunt  hi  recursus  omnino  injusti, 
eo  quod  jurisdictionem  usurpant  Ecclesiae,  quae  cum  sit  societas 
superior  et  independens,  gaudet  potestate  et  judiciali  et  legifera, 
nulli  humanae  auctoritati  subjecta.  In  omni  legislatione  recursus 
fit  ad  Superiorem;  quare  in  casu  fieri  ad  Statum  nequit,  cui 
nullus  in  re  ecclesiastica  competit  interventus.  Si  quod  tribunal 
ecclesiasticum  officio  suo  deerit,  Superiores  sunt  qui  contra  illud 
adeantur.  Neque  vult  Ecclesia  ut  ad  ecclesiastica  tribunalia  flat 
recursus,  cum  aliquid  peccant  civilia  tribunalia;  qua  in  re  multo 
se  justiorem  quam  Status  praebere  solet. 

III.  Damnatio  et  punitio.  —  Recursus  per  vim  expresse  a 
Pio  IX  damnatus  in  Syllabo  est,  prop.  41,  ubi  illud  improbatur, 
sc.  ad  civilem  societatem  spectare  non  modo  jus  quod  dicunt  exse- 
quatur,  sed  etiam  appellandi  contra  abusuntf  quod  etiam  recur- 
sus  per  vim  dicitur. 

Hic  recursus  a  Codice  excommunicatione  speciali  modo  Sedi 
Apostolicae  reservata  plectitur.  Vide  can.  2334,  2.° 

IV.  Tribunalia  mixta.  —  Consentaneum  rationi  esset  in  judi- 
ciali  conflictu  inter  utramque  potestatem  tribunalia  mixta  adhi- 
beri.  Cfr.  Manjon^  1,  n.  773  seq,;  Lopez  Peldez,  1.  c,  pag.  253  seq. 
(ed.  ann.  1917). 


(1)  Antea  hi  recursus  per  vim  admittebantur  etiam:  l.°in  modo  cognoscendi,  sive 
quia  judex  ecclesiasticus  totam  processus  formam  non  servasset;  2.°  in  non  concedendo, 
sive  quod  injuste  appellationem  denegasset. 

TITULUS  11 
De  variis  tribunalium  gradibus  et  speciebus 

538.  Subordinatio  tribunalium  et  coordinatio.  —  Tribunalia 
ecclesiastica  esse  possunt  inter  se  aut  siibordinata  aut  mere  coor- 
clinata. 

I.  Subordinatio  gradatiove  hierarchica  tribunalium  hunc  ha- 
bet  flinem:  tueri  pro  contendentibus  legitimam  suorum  jurium 
defensionem,  data  eis  facultate  appellandi  ab  inferiore  tribunali 
ad  superius  quod  possit  inferioris  sententiam  conflrmare,  abroga- 
re,  mutare  aut  nullam  irritamque  declarare.  Tribunal,  maxime 
unipersonale,  errare  certe  potest  aut  motu  animi,  non  ratione, 
agere,  immo  praevaricari,  justitiam  vendendo  aut  per  vindictam 
sententiam  injustam  ferendo.  Error  tribunalis  aut  injustitia  corri- 
gitur  aut  reparatur  interposita  appellatione  vel  ad  judicem  supe- 
riorem  provocatione. 

II.  —  Coordinatio  habetur  inter  tribunalia  mutuo  independen- 
tia,  versaturque  circa  mutuum  auxilium  quod  sibi  invicem  prae- 
stare  debent  in  justitia  administranda.  Cum  enim  singuli  judices 
jurisdictionem  habeant  territorio  definitam,  nihil  extra  illud  pos- 
sunt,  quod  spectat  ad  actus  jurisdictionales  aut  judiciales  in  alieno 
territorio  exercendos.  Quod  locum  habere  potest  in  testibus  citan- 
dis  et  examinandis,  documentis  et  rebus  inspiciendis,  decretis 
intimandis,  etc.  Quodlibet  tamen  tribunal  jus  habet  a  Codice  in 
auxilium  vocandi  aliud  tribunal  {can.  1570,  §  2).  Hujusmodi  requi- 
sitio  petitur  per  snppUcatorium,  si  fit  ad  tribunal  superius;  per 
requisitorium,  si  ad  aequale;  per  mandatum,  si  ad  inferius  ( Wernz, 
Jus  Decr.,  2,  n.  99). 

539.  Romanus  Pontifex  et  tribunalia  inferiora.  —  I.  Jus  est 
primatui  R.  Pontificis  inhaerens,  quod  nequit  derogari,  quamlibet 
causam  sive  contentiosam  sive  criminalem  in  quovis  judicii  gradu 
et  in  quovis  litis  statu  ad  se  advocandi,  jusque  consequens 
omnium  fidelium  ad  judicium  R.  Pontificis  provocandi  {can.  1569, 

§!)• 

II.  Recursus  tamen  ad  Sedem  Apostolicam  interpositus  non 

suspendit,  excluso  casu  appellationis,  exercitium  jurisdictionis  in 
judice  qui  causam  jam  cognoscere  coepit;  quique  idcirco  poterit 
judicium  prosequi  usque  ad  definitivam  sententiam,  nisi  constite- 
rit  Sedem  Apostolicam  causam  ad  se  advocasse  (Ibid.,  §  2). 

III.  Exceptis  causis  Sedi  Apostolicae  reservatis  aut  ad  eandem 

advocatis,  ceterae  omnes  cognoscuntur  a  diversis  tribunalibus,  de 
quibus  in  can.  1572  seqq.  {can.  1570,  §  1). 

IV.     Qui  causam  vidit  in  uno  judicii  gradu,  nequit  eandem 
causam  in  alio  judicare  (can.  1571). 


CAPUT I 

DE    TRIBUNALT    ORDTNARTO    PRTMAE    TNSTANTTAE 

ARTICULUS  I 

DE   JUDICE 

540.  Prima  instantia.  —  Est  in  Codice  hujus  materiae  nova 
forma  magni  momenti. 

I.  Nam  statuitur  hoc  principium,  judicem  primae  instantiae 
esse  loci  Ordinarium,  qui  judiciariam  potestatem  exercere  potest 
per  se  vel  per  alios,  secundum  canones  qui  sequuntur  {can.  1572, 
§  1).  Sed  quilibet  Episcopus  debet  officialem  eligere  cnm  potestate 
ordinaria  judicandi,  a  Vicario  Generali  distinctum  {can.  1573,  §  1); 
quo  flt  ut  administratio  jurisdictionis  voluntariae  et  contentiosae 
in  diversis  subjectis  separetur.  Deinde  debet  Episcopus  tribunal 
collegiale  instituere,  ad  controversias  majoris  momenti  dirimen- 
das.  Super  hac  nomenclatura  vide  vol.  1,  n.  669,  N.  B. 

II.  Sed  tamen  ad  officialem,  diversum  a  Vicario  Generali,  eli- 
gendum  Episcopus  non  obligatur,  si  parvitas  dioecesis  aut  pauci- 
tas  negotiorum  suadet  ut  hoc  munus  ipsi  Vicario  Generali  com- 
mittatur  {can.  1573,  §  1).  Ipse  vero  officialis,  ut  antea  Vicarius  Ge- 
neralis,  unum  constituit  tribunal  cum  Episcopo  {Ibid.,  §  2);  quare 
si  appellabitur,  ad  superius  tribunal,  non  ad  Episcopi,  appellan- 
dum  est.  Officialis  non  potest  causas  quas  sibi  Episcopus  reservet 
judicare  {Ihid.). 

III.  Officiali  dari  possunt  adjutores,  quibus  nomen  est  vice- 
officialium  {Ibid.,  §  3).  Tum  officialis  tum  vice-officiales  esse  de- 
bent  sacerdotes,  integrae  famae,  in  jure  canonico  doctores  vel 
ceteroqui  periti,  annos  nati  non  minus  triginta  {Ibid.,  §  4).  Qui 
omnes  sunt  amovibiles  ad  nutum  Episcopi;  sed,  vacante  sede,  a 
munere  non  cessant,  ut  cum  Vicario  Generali  evenit,  nec  a  Vica- 
rio  Capitulari  amoveri  possunt;  adveniente  autem  novo  Episcopo, 
indigent  confirmatione,  aut  possunt  mutari  {Ibid.,  §  5).  Unde  qui 
Vicarius  Generalis  est  idemque  per  exceptionem  officialis,  sede 
vacante,  cessat  quidem  a  Vicarii,  non  autem  ab  officialis  munere 

{Ihid.,  §  6).  Quod  si  offlcialis  creatur  Vicarius  Capitularis,  ipse  no- 
vum  officialem  debet  nominare,  secundum  principium  quo  impo- 
nitur  Episcopo  obligatio  officialem  nominandi  (Ibid.,  §  7). 

541.  Judices  synodales.  —  Judices  qui  cum  offlciali  aut  vice- 
offlciali  tribunal  coUegiale  constituunt,  de  iyidicihns  synodalibiis 
aut  pro-synodalibus  eliguntur. 

I.  Ad  hunc  flnem  in  qualibet  dioecesi  presbyteri  probatae  vi- 
tae  et  in  jure  canonico  periti,  etsi  extradioecesani,  non  plures 
quam  duodecim  sunt  eligendi;  quibus  nomen  est  judicum  synoda- 
lium,  si  in  synodo,  pro-synodalium,  si  extra  synodum  constituuntur 
(can.  1574,  §  1). 

II.  Quod  ad  eorum  electionem,  substitutionem,  cessationem 
aut  remotionem  a  munere  attinet,  servanda  sunt  praescripta  can. 
385-388  {Ibid.y  §  2)  de  examinatoribus  synodalibus  et  parochis  con- 
sultoribus,  quae  vol.  1,  nn.  680-682  exponuntur. 

III.  Nomine  judicum  synodaliiim  in  jure  veniunt  quoque  ju- 
dices  pro-synodales  {can.  1574,  §  3). 

542.  Tribunalis  collegialis  compositio.  —  Tribunal  collegiale 
constat  offlciali  aut  vice-officiali,  ut  praeside,  deinde  aliis  duobus 
quattuorve  judicibus  secundum  causas.  Sunt  igitur  duo  tribunalia 
coUegialia,  alterum  quod  constat  e  tribiis  judicibus,  alterum  e 
quinque  (can.  1572,  §  2;  1576,  §  1,  1.^  2.°,  §  2,  §  3). 

Eorum  competentia.  —  I.  Primo  tribunali  sunt  necessario 
committendae  a)  causae  de  vinculo  sacrae  ordinationis  et  matri- 
monii,  b)  de  juribus  et  bonis  temporalibus  ecclesiae  cathedralis,  c) 
itemque  criminales  in  quibus  res  est  de  privatione  beneflcii  in- 
amovibilis  aut  de  irroganda  vel  declaranda  excommunicatione 
latae  sententiae  {can.  1576,  §  1,1.°). 

II.  Tribunali  quinque  judicum  committendae  omnino  sunt 
causae  in  quibus  agitur  de  delictis  quae  depositionis,  privationis 
perpetuae  habitus  ecclesiastici,  vel  degradationis  poenam  impor- 
tant  {Ibid.,  2.°). 

III.  Alterutri  horum  tribunalium  Ordinarius  pro  sua  pruden- 
tia  committere  potest  etiam  aliarum  causarum  cognitionem,  prae- 
sertim  cum  agitur  de  iis  quae,  attentis  temporis,  loci  et  persona- 
rum  adjunctis  et  materia  judicii,  difflciliores  et  majoris  momen- 
ti  videbuntur  {Ibid.^  §  2). 

543. — Ad  judices  synodales  aut  pro-synodales  quod  attinet 
(vide  n.  541),  Episcopo  tanquam  generalis  regula  commendatur, 
non  autem  strictum  praeceptum  imponitur,  ut  eos  ad  partem  in 
tribunali  collegiati  habendam  eligat  per  turnum  {can.  1576,  §  3). 
Ex  his  judicibus  synodalibus  potest  tribunal  unipersonale  offlcia- 
lis  aut  judicis  ab  Episcopo  delegati  duos  assessores  consulentes  in 
quolibet  judicio  sibi  adsciscere  {can.  1575),  a  quibus  possit  eorum 
prudentia  et  consiliis  illustrari. 

544.  —  a)  Igitur  in  novo  Codice  constituuntur  tanquam  gene- 
ralis  norma,  pro  omnibus  causis  alicujus  momenti  tribunalia  col- 
legialia,  tribunali  autem  unipersonali  permanenti  causae  minores 
reservantur;  cum  facultate  tamen  judices  assessores  duo  adsci- 
scendi;  quo  in  casu  flt  ut  tribunali  unipersonali  assensus  tribui 
possit  quasi  collegiali. 

b)  Causae  quae  Episcopum  aliquo  modo  attingunt,  v.  g.,  cum 
agitur  de  bonis  mensae  aut  curiae  dioecesanae  aut  de  juribus  bo- 
nisve  temporalibus  ipsius  Episcopi,  hunc  natura  sua  excludunt, 
tanquam  suspectum,  qui  et  judex  et  pars  esset  in  illis  dirimendis. 
Quamobrem  principium  illud  generale,  Episcopum  esse  judicem 
primae  instantiae  in  omnibus  suae  dioecesis  causis  non  reservatis^ 
in  his  ipsis  limitatum  est;  nam  debet  Ordinarius  eas  deferre  vel 
ad  dioecesanum  tribunal  collegiale  quod  constat  e  tribus  judici- 
bus,  scil.  offlciali  et  duobus  judicibus  synodalibus  antiquioribus 
vel  ad  judicem  immediate  superiorem  (can.  1572,  §  2). 

545.  —  I.  Tribunal  collegiale  collegialiter  procedere  debet,  et 
ad  majorem  suffragiorum  partem  {absolutam)  sententias  ferre 
{can.  1577,  §  1).  Igitur  ut  sententia  feratur,  duo  saltem  suffragia  re- 
quiruntur  in  trium  judicum  tribunali,  tria  in  tribunali  quinque 
judicum. 

II.  Eidem  praeest  offlcialis  vel  vice-offlcialis,  cujus  est  pro- 
cessum  dirigere,  et  decernere  quae  pro  justitiae  administratione 
in  causa  quae  agitur  necessaria  sunt  {Ibid.,  §  2). 

III.  Exceptis  causis  de  quibus  in  can.  1572,  §  2,  Episcopus 
semper  potest  tribunali  per  se  ipse  praeesse  {can.  1578).  Vide 
n.  544,  b). 

Sed  valde  expedit  ut  causas,  praesertim  criminales  et  conten- 
tiosas  gravis  momenti,  judicandas  relinquat  tribunali  ordinario, 
cui  praesit  offlcialis  vel  vice-offlcialis  {can.  1578). 

De  religiosorum  tribunali  vide  n.  554. 

ARTICULUS  II 

DE    AUDITORIBUS    ET    RELATORIBUS 

546.  Notio.  —  I.  Auditor  dicitur  a  Codice  judex  cui  speciali- 
ter  committitur  instructio  processus,  sed  tamen  non  competit  sen- 
tentiam  proferre  {can.  1582). 

Dicitur  ponews  seu  relator  unus  e  judicibus  tribunalis  collegia- 
lis  cui  tota  causa  committitur  apud  ceteros  referenda  et  sententia 
in  scriptis  redigenda,  quique  pars  est  in  ea  pronuntianda. 

II.  Horum  munerum  convenientia.  — Generatim  juris  processualis 
magistri  idem  sentiunt  de  convenientia  instructionis  causae  committendae 
judici  diverso  ab  eo  qui  eam  definire  debet,  et  cum  hac  convenientia  usus 

communior  tribunalium  conformatur.  Judex  qui  causam  instruit  probatio- 
nesque  accipit  inter  eam  instruendam  faciie  movebitur  erga  alteram  e  par- 
tibus  animique  tranquillitatem  ad  aestimandam  totam  causam  desiderabit. 
Neque  Auditores  in  jure  antiquo  Decretaiium  incogniti  sunt  (1),  qui  tamen 
faciie  cum  judicibus  delegatis  confunduntur.  In  recentioribus  documentis 
super  canonico  processu  Audilor  nominatur  jude.x  instructor  (2),  quem  ut 
constituat,  nunquam  tamen  Episcopus  obligatur.  Primum  LeA'  propria  S. 
R.  Rotae  a  Pio  X  instaurata,  can.  22.  prohibet  Ponenti  ceterisque  turni 
Auditoribus  qui  debent  causam  definire,  ne  ejusdem  instructioni  intersint, 
jubetque  ut  haec  instructio  alius  turni  Auditori  committatur  (3).  Cfr.  Ferre- 
res,  La  Curia  Romana,  pag.  XXXW  seq. 

547.  Auditores  et  relatores  secundum  Codicem.  —  I.  In  Codi- 
ce,  salvis  iis  quae  pro  S.  R.  Rota  statuuntur,  fit  mentio  de  audi- 
tore  tanquam  auxiliari  qui  judici  possit  adjungi,  tributa  Ordinariis 
potestate  auditorum  sive  stabiliter,  sive  pro  certa  aliqua  causa 
constituendorum  (can.  1580,  v^  1),  eisque  commendando  ut  audito- 
res,  quantum  fleri  potest,  ex  judicibussynodalibus  deligantur  (can. 
1581).  Judex  autem  dioecesanus,  ab  Ordinario  diversus,  auditorem 
eligere  potest  pro  causa  quam  cognoscit,  nisi  Ordinarius  jam  pro- 
viderit  (can.  1580,  §  2).  Auditorum  est  acta  judicialia  instruere,  non 
autem  sententiam  definitivam  ferre  (can.  1582);  et  in  quovis  litis 
momento  ab  officio  removeri  possunt,  justa  de  causa  et  sine  par- 
tium  praejudicio  (can.  1583). 

II.  Relator,  ut  diximus,  pertinet  ad  tribunal  collegiale,  et  ab 
hoc  juxta  Codicem  designandus  est  (can.  1584)  (4). 


ARTICULUS  III 

DE    NOTARIO,    PROMOTORE  JUSTITIAE,    VIXCCLI    DEFENSORE 

548.  —  I.  Inter  eos  qui  auxilio  sunt  tribunali,  primo  loco  nume- 
randus  est  notarius,  qui  in  omni  processu  actuarii  offllcio  fungitur, 
sive  acta  redigit,  quae  juridice  nulla  habentur,  si  ejus  manu  non 
sunt  exarata,  vel  saltem  ab  eo  subscripta  (can.  1585,  §  1).  Quare 
judex  in  actuarium  assumere  debet  unum  e  notariis  legitime  dioe- 
cesi  constitutis,  nisi  ipse  Ordinarius  aliquem  pro  ea  causa  jam 
designavit  (Ibid.,  §  2). 

II.     Promotor  justitiae  (procurator  fiscalis  aut  simpliciter  pro- 


(1)  Cfr.  cap.  27,  §2,  X,  de  offic.  jud.  deleg.,  1,  29;  cap.  13.  X,  de  renunt.,  I,  9;  Lega,  De 
judic.  eccl.,  vol.  1,  n.  144;  Werm,  Jus  Decret.,  vol.  5,  n.  137. 

(2)  Instr.  S.  C.  EE.  et  RR.  11  jun.  1880,  art.  12,  29.  Vide  etiam  Instructionem  Card. 
Rauscher  pro  judiciis  eccl.  quoad  causas  matrimoniales,  %  140  seq.,  214  seq.  in  Collect. 
Lacensi,  vol.  7,  col.  1286.  Vid.  praeterea  Instructio  Pragensis,  a.  1869,  §§  45,  81. 

(3)  Vide  normas  ejusdem  S.  Rotae,  tit.  IV,  cap.  I,  §  102  seq. 

(4)  Eadem  obligatio  a  Lege  propria,  can.  21,  tribunali  Rotae  imponitur,  ubi  Relator 
idem  est  qui  Ponens.  Vide  etiam  normas  R.  Rotae,  tit.  V,  §  177  seq. 

motor  vel  fiscalis)  constituendus  est  pro  causis  tum  criminalibus 
omnibus,  tum  contentiosis  in  quibus  bonum  Ecclesiae  publicum 
Ordinarii  judicio  in  discrimen  vocari  potest.  Respondet  in  tribu- 
nali  pro  Ecclesia  ejusque  juribus,  quae  quominus  laedantur  et 
quominus  a  lege  deficiatur  impedit,  neque  impune  relinquit  quod 
est  puniendum,  neque  sinit  ut  ad  cujusque  arbitrium  aliquid  fiat. 
Si  ita  consideratus  publicam  potestateni  refert,  non  potest  aliunde 
negari  illum  esse  ipsius  judicis  auxiliarem  ipsumque  sententiis  et 
consiliis  adjuvare,  quibus  judex  in  tuto  saepe  coUocetur. 

III.  Munere  simili  fungitur  defensor  vinculi  (matrimonii,  vo- 
torum)  in  iis  causis  in  quibus  agitur  de  vinculo  sacrae  ordinatio- 
nis  aut  matrimonii  (can.  1586). 

549.  Interventio  fiscalis  et  vinculi  defensoris. — I.  Et  pro- 
motor  justitiae  et  vinculi  defensor  debent  esse  sacerdotes  integrae 
famae,  in  jure  canonico  doctores  vel  ceteroqui  periti,  ac  pruden- 
tiae  et  justitiae  zelo  probati  (can.  1589,  §  l).In  religiosorum  tribu- 
nali  promotor  seu  fiscalis  esse  debet  ejusdem  instituti  alumnus 
(i6id.,  §  2).  Ab  Ordinario  eliguntur  (76id.,  §  1)  tum  pro  singulis 
causis  tum  ad  universitatem  causarum  (can.  1588,  §  2).  Ad  quam 
electi  non  cessant  a  munere,  sede  episcopali  vacante,  neque  a  Vi- 
cario  Capitulari  possunt  removeri;  adveniente  autem  novo  Prae- 
lato,  indigent  confirmatione  aut  substituuntur  (can.  1590,  §  1). 
Cum  eorum  munus  ad  nutum  sit,  justa  intercedente  causa,  ab  eo 
removeri  possunt  (Ibid.,  §  2). 

II.  In  causis  autem  in  quibus  a  jure  eorum  praesentia  requi- 
ritur,  promotore  justitiae  aut  vinculi  defensore  non  citato,  acta 
irrita  sunt,  nisi  ipsi,  etsi  non  citati,  revera  interfuerint  (can. 
1587,  §  1).  Si  legitime  citati  actibus  non  interfuerint,  acta  qui- 
dem  valent,  verum  postea  eorum  examini  subjicienda  omnino 
sunt,  ut  ea  omnia  possint  animadvertere  et  proponere  quae  neces- 
saria  aut  opportuna  judicaverint  (can.  1587,  §  2). 

III.  Eadem  persona  officium  promotoris  justitiae  et  defenso- 
ris  vinculi  gerere  potest,  nisi  multiplicitas  negotiorum  et  causa- 
rum  id  prohibeat  (can.  1588,  §  1). 

ARTICULUS  IV 

DE   CURSORIBUS   ET   APPARITORIBUS 

550.  —  I.  Ad  acta  judicialia  intimanda  constituuntur  cursores; 
item  apparitores  ad  sententias  et  decreta  judicis,  eo  committente, 
exsecutioni  mandanda  (can.  1591,  §  1).  Eadem  persona  utroque  of- 
ficio  fungi  potest  (Ihid.,  §  2).  Episcopi  est  eos  nominare,  ejusdem 
aut  successoris  reraovere  eadem  ratione  qua  de  notariis  in  can.  373 
dictum  est  (vide  vo\.  1,  n.  674,  II  et  III).  Igitur  ad  horum  remotio- 
nem  Vicarius  Capitularis  indiget  Capituli  consensu  (can.  1592). 

11.  Oportet  generatim  ut  laici  sint,  nisi  prudentia  in  aliqua 
causa  suadeat  ut  ecclesiastici  ad  id  muneris  assumantur  {Ihid.). 
Acta  quae  hi  confecerint,  publicam  fidem  faciunt  {can.  1593). 


CAPUT  II 

DE    TRIBUNALI    ORDINARIO    SECUNDAE    INSTANTIAE 

551.  Instantiarum  gradatio.  —  I.  Instantiae  ad  appellationem 
hoc  ordine  in  Codice  digeruntur: 

A  tribunali  Suffraganei  appellatur  ad  Metropolitanum  {can. 
1594,  §  1);  ab  hoc  ad  Sedem  Apostolicam. 

II.  A  causis  in  prima  instantia  pertractatis  coram  Metropoli- 
tano  fit  appellatio  ad  loci  Ordinarium,  quem  ipse  Metropolitanus, 
probante  Sede  Apostolica,  semel  pro  semper  designaverit  {Ibid.y 
§  2);  ab  hac  secunda  instantia  ad  S.  Sedem  appellatur. 

III.  A  tribunali  Archiepiscopi  qui  caret  Suffraganeis,  atque 
Episcopi  Sedi  Apostolicae  proxime  subjecti  flt  appellatio  ad  Me- 
tropolitanum  qui  secundum  can.  285  sitelectus  (vide  vol.  1,  n.  593) 
ut  Concilio  provinciali  intersit  {can.  1594,  §  3). 

552.  Innovatio  notabilis.  —  Hac  in  re  Codex  innovationem 
magni  ponderis  induxit.  Causae  omnes  cujuslibet  tribunalis  dua- 
bus  gaudent  instantHs  coram  tribunalibus  Sedi  Apostolicae  infe- 
rioribus,  quorum  auxilio  tirma  sententia  obtineri  potest  resque  ha- 
beri  judicata,  si  utraque  sententia  illis  favet. 

553.  Secunda  instantia.  —  Secundae  instantiae  tribunal  in 
ordine  superius  indicato  eodem  modo  quo  tribunal  primae  consti- 
tuendum  est;  et  eaedem  regulae,  accommodatae  ad  hunc  gradum 
appellationis,  in  causae  discussione  servandae  sunt  {can.  1595); 
neque  enim  in  jure  antiquo  exstiterunt  generaliter  in  Ecclesia 
tribunalia  ordinaria  gradus  superioris,  neque  a  novo  Codice  indu- 
cta  sunt. 

Iliud  solum  in  hoc  praescribitur,  causas  in  prima  instantia  co- 
ram  tribunali  collegiali  cognitas,  etiam  in  appellatione  definiri  de- 
bere  collegiaiiter  nec  a  minore  judicum  numero  (can.  1596). 

554.  Religiosi  exempti.  —  Pro  religiosis  ab  Ordinarii  loci  ju- 
risdictione  exemptis  Codex  instituit  etiam  gradationem  judicum 
et  instantiarum  ad  eorum  gubernationem  accommodatam.  1.°  Con- 
troversiam  inter  alumnos  ejusdem  religionis  clericalis  in  prima 
instantia  Provincialis  dirimit;  quod  si  monasterium  est  sui  Juris 
sive  independens,  ut  in  religionibus  monachalibus,  Abbas  localis. 
Excipitur  in  utroque  casu,  si  aliud  constitutiones  decernunt,  quae 
exceptio  constat  ex  sequentibus  canonibus. 

Ex  illo  autem  principio:  actor  foriim,  rei  sequitur^  Provincialis 

ejus  qui  convenitur  videtur  esse  competens,  cum  agitur  de  domi- 
bus  aut  conventibus  (aut  religiosis)  diversarum  provinciarum. 

In  secunda  eorundem  casuum  instantia  judicat  supremus  Mo- 
derator  religionis  vel  Congregationis  monasticae. 

2.°  Si  res  contentiosa  inter  duas  provincias  agitur,  in  prima 
instantia  judicat  supremus  religionis  aut  Congregationis  Modera- 
tor,  si  inter  duo  monasteria,  Superior  supremus  Congregationis 
monasticae.  Igitur  in  utroque  casu  in  secunda  instantia  videt 
Sedes  Apostolioa. 

3.°  Quod  si  controversia  orta  est  a)  inter  religiosos,  domos  aut 
provincias  diversae  religionis,  6)  aut  etiam  inter  alumnos  ejusdem 
religionis  non  exemptae,  c)  vel  laicalis,  d)  aut  inter  religiosum  et 
clericum  saecularem,  etiam  inter  religiosum  et  laicum,  judexpri- 
mae  instantiae  est  Ordinarius  loci;  quo  in  casu  secunda  et  tertia 
instantia  definiuntur  ut  in  ceteris  causis  quae  ad  Ordinarios  perti- 
nent  {can.  1579, 1594). 


CAPUT  III 

DE    OBDINARIIS    APOSTOLICAE    SEDIS    TRIBUNALIBUS 

555.  —  Tertia  instantia  tribunal  est  R.  Pontiflcis,  judicis  su- 
premi  totius  Ecclesiae,  qui,  ut  dictum  est,  etiam  in  prima  instan- 
tia  et  in  quovis  litis  statu  adiri  potest;  quique  vel  ipse  per  se  jus 
dicit,  vel  per  tribunalia  permanentia  in  Curia  Romana  et  ab  ipso 
constituta,  vel  per  judices  a  se  delegatos  {can.  1597). 

ARTICULUS  I 

DE    SACRA   ROMANA   ROTA 

556.  Natura.  — Tribunal  ordinarium  a  Sancta  Sede  constitu- 
tum  pro  appellationibus  recipiendis  est  Sacra  Rota  Romana  {can. 
1598,  §  1). 

Gonstitutio.  —  Communiter  constat  ex  decem  praelatis  audito- 
ribus,  quorum  nullus  Cardinalis  est.  Est  igitur  unicum  inter  Tri- 
bunalia  et  Congregationes  romanas,  quod  Cardinalem  nullum 
neque  numeratneque  unquam  numeravit. 

Auditorum  electio  Romano  Pontifici  reservatur  {Ibid.y  §  3). 

557.  —  Auditorum  collegio  praesidet  Decanusy  qui  primus  est 
inter  pares  {Jbid.y  §  1).  Hoc  munus  et  titulus  ad  antiquiorem  spe- 
ctant. 

Auditores  antiquitatis  ordine  locum  tenent,  quae  a  nominatio- 
nis  die  computatur.  Quod  si  plures  eodem  die  sunt  creati,  ordina- 

Instit.  canon.  —  Tom.  II  13* 

tio  attenditur;  si  etiam  eodem  die  ordinati  sunt,  aetas  praefertur. 
Omnes  sacerdotes  esse  debent  laurea  doctorali  in  utroque  sal- 
tem  jure  praediti  (Ibid.,  §  2),  (aetatis  maturae),  morum  honestate, 
prudentia  et  juris  cognitione  praestantes.  Expleto  quarto  et  se- 
ptuagesimo  aetatis  anno  jubilatione  donantur. 

558.  Modus  agendi.  —  I.  Sacra  Rota  jus  generatim  dicit  per 
singulos  turnos  trium  Auditorum  {Ibid.,  §  4).  Quorum  tres  recentio- 
res  primum  turnum  efflciunt,  secundum  ac  tertium  sex  alii,  quar- 
tum  Decanus  et  duo  recentiores,  et  ita  porro. 

II.  Causae  autem  ex  temporis  ordine  respectivis  turnis  distri- 
buuntur. 

III.  Causae  ab  uno  turno  definitae  spectant  in  gradu  appella- 
tionis  ad  turnum  proxime  sequentem.  Si  vero  tertio  de  ea  co- 
gnoscendum  est,  hoc  flet  ab  alio  turno  duo  superiores  proxime 
sequenti. 

IV.  Auditor  antiquior  turnis  singulis  praeest;  quod  si  tribu- 
nali  constituto,  Auditor  aliquis  sufflciendus  seu  substituendus  est, 
praeses  erit  qui  fuit  initio,  etiamsi  alterius  partes  suscipiens  erit 
antiquior. 

Si  Auditor  aegrotat  aut  impeditur,  suppletur  ab  alio  Auditore 
non  turni  proxime  sequentis  sed  tertii;  quod  si  de  causa  jam  a 
duobus  turnis  cognitum  est,  supplebit  Auditor  decimus,  scil.  qui 
nuUi  aliorum  turnorum  interfuit. 

V.  NonnuIIas  causas  vident  simul  Auditores  omnes.  Aliquan- 
do  ita  Summo  Pontiflce  constituente  quinque  aut  septem  {can. 
1598,  §  4).  Cfr.  Ferreres,  La  Curia  Romana,  nn.  929-940.  Ibi  etiam, 
nn.  910-990,  videri  potest  Rotae  origo,  historia,  competentia,  etc. 

559.  Competentia  Rotae. — I.  Sacra  Rota  judicat  causas  jam 
in  prima  instantia  dijudicatas  in  cujusvis  Ordinarii  tribunali  a 
cujus  sententia  ad  Apostolicam  Sedem  sit  legitime  appellatum 
{can.  1599,  §  1,  1.°),  atque  in  ultima  instantia,  causas  judicat  vel  in 
secunda  vel  in  ulteriore  instantia  tum  ab  tribunalibus  inferioribus 
tum  ab  ipsajam  cognitas,  quae  in  rem  judicatam  non  transierint 
{Ibid.,  2.°).  Secundario  S.  Romana  Rota  tribunal  est  primae  in- 
stantiae  ad  eas  causas  quae  ei  suut  reservatae  ad  normam  can. 
1557,  §  2  fvide  n.  532,  III)  et  ad  alias  quas  R.  Pontifex  vel  motu 
proprio  vel  parte  instante  ad  se  advocaverit  {can.  1599,  §  2);  sed  ad 
has  causas  cognoscendas  commissione  pontiflcia  indiget  per  re- 
scriptum  particulare,  quod  generatim  solum  conceditur  post  audi- 
tam  Signaturae  Apostolicae  opinionem. 

II.  Has  causas,  nisi  aliud  cautum  sit  in  commissionis  rescri- 
pto,  Sacra  Rota  judicat  quoque  in  secunda  et  tertia  instantia  ope 
turnorum  qui  sibi  invicem  succedunt  {Ibid.) 

m.  Causae  majores  omnes  penitus  excluduntur  ab  ambitu 
competentiae  hujus  tribunalis  {can.  1600). 

IV.  Contra  Ordinarioriiin  decreta  non  datur  appellatio  seu 
recursus  ad  Sacram  Rotam;  sed  de  ejusmodi  recursibus  exclusive 
cognoscunt  Sacrae  Congregationes  (can.  1601). 

APPENDIX  AD  ARTICULUM  SUPERIOREM 

ROTA    HISPANA 

560. — Ad  modum  S.  Romanae  Rotae  est  in  Hispania  tribunal 
matritense  Rotae  Nuntiaturae  Apostolicae. 

I.  Origo.  —  Conditum  est  a  Clemente  XIV  26  mart.  1771,  Ca- 
rolo  III  postulante,  qui  28  oct.  1773  Regium  decretum  dedit  ad 
Brevis  Clementis  XIV  exsecutionem,  quo  die  hoc  tribunal  inaugu- 
ratum  est.  Cfr.  Novis.  Recopil.,  ley  1,  lit^  5,  Uh.  2. 

II.  Gonstitutio.  —  Tribunal  Rotae  hispanae  nunc  constat  e 
sex  Auditoribus  numerariis  duobusque  supernumerariis  {Novis. 
Recopil.y  ley  3,  tit  5,  lih.  2),  praeter  Rdmi.  Nuntii  assessorem  (qui 
Auditor  Nuntiaturae  solet  appellari)  et  fiscalem.  Ecclesiastici 
omnes  atque  hispani  esse  debent.  Unicuique  turno  sunt  secreta- 
rius  justitiae,  notarius  major  et  offlciales  duo. 

561.  III.  Gompetentia  et  modus  agendi.  — Hoc  tribunal  so- 
lum  in  gradu  appellationis  causas  admittit.  Collegio  praeest  Deca- 
nus  seu  antiquior.  Tribunal  per  turnum  tres  Auditores  constituunt, 
quorum  unus  est  ponens,  cui  jus  est,  fuitque  semper,  suffragii  fe- 
rendi.  Cfr.  Clem.  XI  Vy  Brev.  cit. 

Jus  dicunt  semper,  Nuntio  committente.  Sententia  a  tribus 
Auditoribus  subscribitur.  Ad  turnos  tertium  et  quartum  quinque 
judices  nominantur:  ponens  et  quattuor  correspondentes. 

Ab  hoc  tribunali  neque  recursus  Romam  neque^ad  S.  Sedem  ap- 
pellationes  excluduntur.  Cfr.  FerrereSy  La  Curia  Romana,  nn.  991- 
1005. 

562.  —  In  Hispania  tertia  instantia  est  in  hoc  tribunali,  quod 
permanet,  sed  ita  ejus  potestate  limitata,  ut  appellationes  accipe- 
re  non  possit  in  causis  quae  duplici  sententia  conformi  gaudent. 

Permanent  etiam  immutabililes  jurisdictiones  exemptae  pro- 
cappellani  majoris  Suae  Majestatis,  Vicarii  Generalis  castrensis  et 
prioratus  Ordinum  militarium  (Vide  Gomez  Salazar^  Institucio- 
nes,  vol.  2,  pag.  385  seq.).  Vide  vol.  1,  n.  629-639. 

ARTICULUS  II 

DE   SIGNATURA    APOSTOLICA 

563.  I.  Gonstitutio.  —  Supremum  Signaturae  Apostolicae  Tri- 
bunal  constat  nonnullis  S.  R.  E.  Cardinalibus,  quorum  unus  Prae- 
fecti  munere  fungitur  {can.  1602). 

II.  Origo.  —  Hoc  tribunal  in  Caria  novum  dicendum  est,  cum 
constitutum  sit  ann.  1908,  quo  Pius  X  Constitutionem  Sapienti 
consilio  promulgavit,  qua  antiqua  Slgnatara  justitiae  una  cum 
Sirjnaliira  gratiae  exstincta  est,  cui  Apostolica  successit.  Vox  si- 
gnatura  nomen  est  genericum,  quod  originem  ducit  a  subscriptio- 
ne  quam  Papa  in  hujus  tribuualis  decretis  ponit  aut  ponere  sole- 
bat.  Cfr.  Ferreres,  La  Curia  Romana,  7in,  1006-1007. 

III.  Modus  procedendi.  —  Tum  Cardinalis  Praefectus,  tum 
Tribunal  Signaturae  fiscalem  et  vinculi  defensorem  ad  Rotamper- 
tinentes  convocare  possunt,  eorumque  aut  votum  postulare  aut 
declarationem  rationum  f  undamentorumque  actuum  rotalium  qui 
impugnantur. 

In  aliis  omnibus  Rotae  tramites  sequuntur,  debita  proportione 
normisque  generalibus  juris  communis  servatis.  Ferreres^  1.  c, 
nw.  1033,  1034. 

564.  IV.  Competentia.  —  Tribunalibus  cassationis  similis  est 
Signatura  Apostolica,  cujus  competentia  ratioque  procedendi  a 
Codice  perspicue  deflnitur  can.  1603,  1604. 

Videt  potestate  ordinaria:  1.*'  de  violatione  secreti,  et  de  damnis 
illatis  ab  aliquo  ex  Auditoribus  Sacrae  Rotae  alieni  ex  litiganti- 
bus,  eo  quod  actum  judicialem  nullum  vel  injustum  posuerint. 
Haec  autem  causa  criminalis  est,  in  eaque,  praeter  damni  repara- 
tionem,  poena  canonica  infligi  potest  delinquenti.  Si  appellatio 
locum  habet,  videtur  ab  eodem  tribunali;  2.°  de  exceptione  suspi- 
cionis  contra  aliquem  S.  Rotae  Auditorem,  ob  quam  is  recusetur. 
In  hoc  casu  Signaturae  competit  deflnire  utrum  recusatio  sit  ad- 
mittenda,  necne,  quo  definito  judicium  ad  Rotam  remittit,  ut  de 
eo  decernat,  Auditoremque  e  turno  excludat,  cujus  admissa  est 
recusatio,  aut  si  rejecta,  turnum  non  immutet. 

3.°  Videt  etiam  de  oppositione  sive  querela  nullitatis  aut  de 
recursu  querimoniae  contra  sententiam  rotalem,  ejus  cassatio- 
ne  postulata,  quod  sententia  nulla  fuerit;  4.°  de  expostulatione  pro 
restitutione  m  integrum  adversus  rotalem  sententiam  quae  in  rem 
judicatam  transierit;  proptereaque  appellari  non  potest,  neque 
argui  nullitatis,  etiamsi  laesiva  habeatur;  5.°  de  recursibus  adver- 
sus  sententias  rotales  in  causis  matrimonialibus  quas  ad  novum 
examen  S.  Rota  admittere  renuit;  quaeque  ex  iis  sunt  quae  nun- 
quam  transeunt  in  rem  judicatam.  In  tribus  his  postremis  casibus 
Signatura  nullitatis  declarationem,  item  restitutionem,  concedit 
solum  aut  denegat,  recursum  admittit  aut  rejicit,  causara  denuo 
ad  Rotam  remittit,  ut  secundum  jus  procedat,  nisi  Sanctissimus 
aliter  providerit.  6.°  Tandem  etiam  potestate  ordinaria  videt  de 
conflictu  competentiae  quem  enasci  contingat  inter  duo  tribunalia 
inferiora,  cum  tribunal,  ubi  causa  promota  est,  aliud  superius 
praeter  S.  Sedis  non  habet  ,  neque  adest  in  regione  ejus  Legatus 
qui  possit  controversiam  deflnire  {can.  1603,  §  1;  1604,  §§  1-9). 

565.  —  Haec  omnia  ad  potestatem  ordmaWam  Signaturae  per- 
tinent,  quippe  quae  creata  est  supremum  Ecclesiae  tribunal. 

At  facultate,  qua  fideles  gaudent,  causarum  contentiosarum  ad 
S.  Sedis  cognitionem,  etiam  in  prima  iastantia,  deferendarum, 
efflcitur  ut  Papa  de  precibus  quae  fiunt  ad  ipsum  debeat  decer- 
nere.  Ad  hunc  flnem  Signatura  Apostolica  constituta  est  tanquam 
tribunal  delegaUim,  ut  sententiam  ferat  de  convenientia  commit- 
tendi  Romanae  Rotae  harum  causarum  diremptionem  (can.  1603, 
§  2;  1604,  §  4);  quam  sententiam  ad  Sanctissimum  defert,  ut  ille  de 
rescripto  commissionis  definiat  (1). 

566. -- Supremi  Tribunalis  Signaturae  sententiae  suam  vim 
habent,  quamvis  rationes  in  facto  (resultandos)  et  in  jure  (conside- 
randos),  quibus  innititur,  non  contineant  {can.  1605,  §  1).  Nihilomi- 
nus  sive  ad  instantiam  partis  sive  ex  officio,  si  res  postulet,  Supre- 
mum  Tribunal  edicere  potest  ut  praedictae  rationes  exponantur 
secundum  regulas  Tribunalis  proprias  (Ibid.,  §  2), 


CAPUT  IV 

DE    TRIBUNALI    DELEGATO 

567.  — I.  Delegati  judices  servare  tenentur  regulas  statutas  in 
can.  199-207,  209  (can.  1606),  qui  exponuntur  vol.  1,  nn.  368-376. 

II.  A  judicibus  delegatis  nusquam  in  Codice  dotes  peculiares 
exiguntur;  attamen  Ordinarii,  quibus  est  facultas  eos  nominandi, 
ex  generali  juris  principio  debent  ad  hoc  munus  personas  creare 
habiles  et  officio  dignas,  neque  possunt  nisi  clericos  delegare;  alios, 
esset  contra  principium  juris  publici  ecclesiastici.  Judices  vero  ab 
Ordinario  delegati  jubentur  in  suo  tribunali  uti  ministris  Curiae 
dioecesanae,  non  aliis,  nisi  Episcopus  in  aliquo  peculiari  casu  ob 
gravem  causam  ita  constituendum  decreverit  (can.  1607,  §  2);  sed 
judices  a  Sancta  Sede  delegati  uti  possunt  ministris  in  Curia  con- 
stitutis  aliisve  quibuscumque,  nisi  ab  delegante  aliud  cautum  sit 
(Ibid.,  §  1). 


(1)  De  origine,  constitutione,  competentia  et  modo  practico  procedendi  Signaturae 
Apostolicae,  cfr.  Ferreres,  La  CuriaRomana,  nn.  1006, 1034.  Videantur  etiam  «Regulae 
servandae  in  judiciis  apud  supremum  Apostolicae  Signaturae  tribunal»,  v.  gr.  apud 
Wernz,  Jus  Decret.,  vol.  5,  tom.  2,  append.  IV,  pag.  211  seq. 

TITULUS  III 
De  disciplina  in  tribunalibus  servanda 

CAPUT  I 

DE    OFFICIO    JUDICUM    MINISTRORUMQUE    TRIBUNALIS 

568.  Judicis  obligationes.  I.  Ejus  competentia.  —  Primum 
judicis  officium  est,  ut  se  faciat  de  siia  competentia  certiorem  in 
causa  de  qua  agitur.  Quod  si  incompetentem  absolute  agnoscet, 
abstinere  debebit  a  causa  suscipienda  vel,  quovis  in  stadio  erit, 
prosequenda  (can.  1609,  1611);  contra,  judex  certo  et  evidenter 
competens,  officium  partibus  recusare  non  potest  (can.  1608).  Quod 
si  recuset,  obligatur  ad  damna  et  nocumenta  resarcienda;  ad  quae 
tenetur  etiam  judex  qui  se  temere  competentem  declaravit,  cum 
non  esset.  Praeterea  uterque  poenis  ecclesiasticis  puniri  potest, 
non  exclusa  officii  privatione  (can.  1625). 

Si  propter  incompetentiam  absolutam  debet  judex  etiam  ab  officio  abs- 
tinere,  potest  opponi  relativa  per  inhibitoriam  a  judice,  cujus  competentia 
usurpata  est  vel  a  partibus  vel  a  litigantibus  qui  non  obligantur  ut  sese 
subjiciant  jurisdictioni  judicis  relate  ad  ipsos  incompetentis,  et  adversus 
quem  exceptione  declinatoria  fori  gaudent. 

II.  A  quibus  causis  ei  sit  abstinendum.  —  Etiamsi  judex 
competens  sit,  non  debet  suscipere  causam  cognoscendam  in  qua 
antea  advocatum  aut  procuratorem  egerit;  hi  enim  sunt  tituli,  qui- 
bus  merito  homines  in  suspicionem  inducuntur,  judicem  aequum 
non  futurum,  eo  quod  facile  inclinabit  in  partem,  quam  quondam 
susceperit  defendendam.  Simili  suspicioni  obnoxius  est  in  iis  cau- 
sis  in  quibus  ratione  cansanguinitatis  vel  affinitatis  (in  quolibet 
gradu  lineae  rectae  et  in  primo  et  secundo  lineae  coUateralis),  vel 
ratione  tutelae  et  curatelae,  intimae  vitae  consuetudinis,  manife- 
stae  simultatis  vel  lucri  faciendi  damnive  patrimonialis  vitandi, 
aliquid  ipsius  intersit  (can.  1613).  Si  qua  causa  exsistit  ex  iis  quae 
dictae  sunt  (1),  propter  quas  judex  fit  suspectus,  hunc  si  a  judicio 


(1)  Etsi  legislator  in  hoc  can.  1613  locutionibus  satis  generalibus  usus  est  quaeque 
ob  earum  generalitatem  possunt  facile  comprehendere  omnes  rationabiles  causas  ob 
quas  judex  possit  recusari  ut  suspectus,  non  tamen  videtur  ejus  mensfuisse  ut  taxative 
omnes  recusationis  causas  definiret.  In  regulis  quae  traduntur  a  supremo  tribunali 
Signaturae  Apostolicae,  ort.  2,  numerantur  inter  causas,  quibus  Auditor  Rotae  recusari 

non  abstineat,  partes  jus  habent  eum  recusandi  per  exceptionem 
decliiiatoriae  similem,  quae  cum  sit  dilatoria,  qualis  est  exceptio 
competentiae,  ante  litis  contestationem  proponenda  est.  Eadem 
exceptio  opponi  potest  contra  fiscalem,  defensorem  vinculi,  audi- 
tores  ceterosque  tribunalis  administros  qui,  ratione  officii  et  pro- 
pter  studium  sive  favorem  erga  aliquos,  possunt  inclinare  judicem 
in  alteram  partem,  ut  apparet  ex  can.  1614,  §  3. 

III.  Quod  se  judex  competentem  declaret  nullam  facessere 
difflcultatem  potest,  hoc  enim  nihil  refert  ipsius  judicis.  Unde 
nihil  rationi  congruentius  quam  ut  ipse  judex  contra  quem  oppo- 
nitur  exceptionem  incompetentiae  a  partibus  allegatam  dirimat 
{can.  1610,  §  1);  at  eadem  ratio,  qua  tribuitur  partibus  jus  recu- 
sandi  judicem  ut  suspectum,  eo  quod  directe  aut  indirecte  ipsi 
intersit  se  praebere  benevolum  erga  alterum  ex  litigantibus,  im- 
pedit  quominus  rationabiliter  admitti  talis  judex  possit  ut  de  cau- 
sa  aut  de  recusationis  justitia  sententiam  ferat;  nam  in  hujusmodi 
judicio  judex  etiam  pars  quodammodo  esset. 

569.  —  Hac  de  causa  sic  a  Codice  statuitur:  1.°  Si  judex  qui  re- 
cusatur  est  Auditor  Sacrae  R.  Rotae,  recusatio  definienda  est  a 
Signatura  Apostolica;  si  est  Ordinarius,  suspicionis  deflnitio  com- 
mitti  tribunali  immediate  superiori  debet,  quod  jus  habebit  alium 
judicem  non  suspectum  subrogandi  (nisi  ipse  Ordinarius  maluerit 
abstinere  ab  interveniendo  in  causa  ubi  recusatur,  ut  ab  ordina- 
rio  tribunali  dioecesano  deflniatur).  2°  Si  judex  recusatus  est 
dioecesis  judex  ordinarius  (Vicarius  Generalis,  offlcialis  aut  vice- 
offlcialis),  Episcopus  deflnit  aliumque  judicem  subrogat,  si  causa 
est  legitima.  Idem  dicendum,  si  exceptio  proponitur  contra  colle- 
gii  sive  tribunalis  collegialis  omnes  aut  aliquos  judices;  ad  Ordi- 
narium  enim  spectat  cognoscere  de  causa  recusationis,  in  locum- 
que  judicum  qui  suspecti  declarati  sunt  alios  a  suspicione  im- 
munes  subrogare;  nam  recusatio  mutare  non  debet  judicii  gradum 
aut  instantiam,  ut  fit  in  appellatione,  sed  admittere  tuerique 
jus  sensus  communis  quo  unaquaeque  pars  gaudet,  ut  ne  judi- 
cetur  a  judice  qui  alteri  parti  faveat,  vel  suspectus  sit,  vel  cujus 


potest  tanquam  suspectus,  nonnullae  quae  nostro  canone  non  recensentur.  Neque  Jus 
Decretalium  affert  harum  causarum  enumerationem  taxativam  (cfr.  cap,  36,  61,  X,  de  ap- 
pellat.,  II,  28);  sed  aliquas  singillatim  cum  notet,  addit  nonnullas  locutiones  quae  causas 
omnes  rationabiles  complectuntur,  ut  alia  legitima  causa,  causa  justae  suspicionis. 
Atque  haec  etiam  erat  communis  doctrina  canonistarum  in  jure  antiquo  (cfr,  Wernz,  ^w^ 
Decret.,  yo/.  5,  n.  114),  ad  cujus  normam  agendum  est  secundum  can.  6  Codicis,  cum 
manifeste  jus  diversum  non  statuitur.  Idem  eruitur  ex  comparatione  can.  1613  cum  se- 
quenti,  ubi  sermo  est  de  judice  suspecto,  nulla  mentione  facta  causarum  de  quibus  ca- 
non  superior.  Sed  antiquum  jus  et  novum  eo  videntur  djfferre,  quod  ex  novo  judex,  in 
quo  insit  causa  aliqua  de  quibus  canon  1613,  abstinere  debet  ab  officio  causae  cogno- 
scendae;  quod  minime  in  jure  antiquo  locum  habebat  {Wernz,  1.  c);  sed  quamvis  subje- 
ctus  non  sit  huic  obligationi,per  exceptionem  tamen  partium  recusari  potest,  cum  adest 
alia  causa  justa  et  rationabilis  quae  judici  qui  debet  de  causa  accusationis  cognoscere 
aestimanda  relinquitur. 

aliquid  intersit  ratione  simultatis  vel  animi  malevoli  erga  illam 
aut  contra  benevoli  in  adversarium.  3.^  Si  exceptio  proponitur 
contra  judicem  delegatum  in  causa  unicum,  exceptio  definienda 
est  a  delegante;  item,  si  agitur  de  tribunali  collegiali,  ubi  major 
pars  judicum  recusatur.  At  si  proponitur  exceptio  contra  unum  ex 
piuribus  judicibus  tribunalis  collegiati,  etsi  Collegii  praesidem, 
definiendum  est  a  ceteris  judicibus  delegatis  et  non  suspectis 
nec  recusatis.  Idem  tene  quoties  plures  recusentur,  si  tamen 
non  recusati  ii  plures  numero  sunt  quam  recusati,  v.  gr.,  si  in 
Collegio  quinque  judicum  duo  solum  recusantur.  Et  deleganti 
competit  vel  alium  delegatum  subrogare  vel  mere  excludere  col- 
legiales  recusatos,  si  jus  permittit  causam  minori  judicum  nume- 
ro  committendam.  4.°  Si  exceptio  suspicionis  opponitur  contra 
promotorem  justitiae,  defensorem  vinculi  aut  alios  tribunalis  ad- 
ministros,  ut  Auditorem,  de  hac  exceptione  videt  praeses  in  tri- 
bunali  collegiali,  vel  judex  unicus  in  unipersonali  {can.  1614,  §  3). 
Exceptione  admissa,  est  praesidis  vel  judicis  qui  de  ea  cognovit 
sibi  alium  ministrum  assumere  pro  recusato,  si  alii  sunt  perma- 
nenter  in  Curia  constituti;  secus  substituendus  ab  Ordinario  (can. 
1614,  1615). 

570.  —  Semper  autem  exceptio  suspicionis  expeditissime  defi- 
nienda  est,  neque  ab  hac  sententia  locus  est  appellationi  (can. 
1616,  1880,  7.").  Sufficit  partes  audire  et  dictamen  fiscalis  aut  de- 
fensoris  vinculi,  si  hi  causae  intersint,  neque  suspecti  sunt.  Quod 
si  sunt,  et  de  causis  agitur  in  quibus  interventio  sive  fiscalis  sive 
promotoris  vinculi  praescribitur,  alil  immunes  a  suspicione,  qui 
dictamen  ferant,  ab  Ordinario  videntur  subrogandi.  Porro  sicut 
judex  incompetens  aut  inhabilis  debet  a  judicio  abstinere,  ita  non 
potest  litigantes  admittere  cum  jus  non  habent  ad  judicium  ve- 
niendi  (can.  1609,  §  2). 

571. —  Judex  in  causis  criminalibus,  immo  in  contentiosis  quae 
publicum  Ecclesiae  emolumentum  aut  salutem  animarum  respi- 
ciunt,  gaudet  ea  facultate  quae  officium  nobile  dicitur  (1),  quo 
functus  procedit  ex  officio,  neque  necesse  est  ut  ejus  ministerium 
a  partibus  litigantibus  requiratur,  consequenterque  potest  et  debet 
earum  defectus  supplere,  probationes  exigendo  quas  illae  propter 
ignorantiam  aut  imperitiam  minime  allegant.  rationemque  haben- 
do  exceptionum  quae  ipsis  jure  competunt.  At  in  negotio  quod  pri- 
vatorum  solummodo  interest,  sive  cum  aguntur  causae  in  quibus 
discutitur  interesse  privatorum,  judex  ex  officio  mercenario  pro- 
cedit,  i.  e.  concesso  solum  quatenus  a  partibus  expostulatum  est, 
quae  nisi  instassent,  judex  nihil  statuisset,  cum  careat  auctoritate 


(1)    Vide  Lega,  De  judiciis  ecclesiasticis,  ool.  1,  /?.  74  seq. 

qua  partium  defectus  suppleantur  in  probationibus  afferendis 
aut  exceptionibus  allegandis  {can.  1618,  1619);  aliter  enim  advo- 
catus  lieret  partis  contrariae;  in  his  autem  causis  munus  illius  est 
sententiam  pronuntiare  ex  allegatis  et  probatis  (can.  1869,  §  2)  (1). 

572.  Munera. — Tum  judices  tum  omnes  tribunalis  admini- 
stri,  occasione  agendi  judicii,  munera  quaevis  acceptare  prohi- 
bentur  {can.  1624). 

573.  Causae  quamprimum  finiendae.  —  Curare  debent  ut 
quamprimum,  salva  justitia,  causae  terminentur,  positis  diligentis- 
sime  omnibus  actibus  judicialibus,  sive  iis  qui  ab  ipso  judice  pen- 
dent,  sive  iis  qui  a  litigantibus.  In  tribunali  primae  instantiae  ultra 
biennium  causae  non  sunt  protrahendae,  in  tribunali  vero  secundae 
ultra  annum  (can.  1620). 

574.  Jusjurandum.  Quando,  quomodo  et  a  quibus  sit  prae- 
standum.  —a)  Tum  judex,  modo  ne  sit  Ordinarius,  tum  tribuna- 
lis  administri  jusjurandum  de  offlcio  rite  et  fldeliter  implendo 
praestare  debent  (can.  1621,  §  1),  idque  ab  initio  suscepti  offlcii, 
si  sunt  stabiles,  aut  antequam  causa  agatur,  si  pro  peculiari  aliqua 
causa  sunt  constituti  (Ibid.). 

Praestandum  verum  est  coram  Ordinario  vel  coram  judice  a 
quo  electi  sunt,  vel  coram  viro  ecclesiastico  ab  alterutro  delegato 
(Ibid.). 

b)  Etiam  judex  a  Sede  Apostolica  delegatus  et  judex  ordina- 
rius  in  religione  clericali  exempta  idem  jusjurandum  praestare 
tenentur  cum  primum  tribunal  constituitur,  adstante  ipsius  tribu- 
nalis  notario,  qui  de  praestito  jurejurando  actum  rediget  (Ibid.j 
§2). 

c)  Quotiescumque  jusjurandum  praestatur  sive  a  judicibus  aut 
tribunalis  administris,  sive  a  partibus,  testibus,  peritis,  semper 
emitti  debet  praemissa  divini  Nominis  invocatione  et  a  sacerdoti- 
bus  quidem,  tacto  pectore,  a  ceteris  fidelibus,  tacto  Evangeliorum 
libro  (can.  1622,  §  1). 

d)  Jusjurandum  a  partibus,  testibus  et  peritis  secundum  for- 
mulam  a  judice  praescriptam  praestari  debet  coram  eodem  judi- 
ce  aut  ejus  delegato,  adstantibus  partibus  quarum  intersit  jusju- 
randum  praestare  (can.  1622,  §  3).  Judex  autem  eos  omnes  regula- 
riter  debet  commonefacere  tum  de  sanctitate  actus  et  de  gravissi- 
mo  delicto  quod  admittunt  jurisjurandi  violatores,  tum  etiam  de 
poenis  quibus  obnoxii  flunt  qui  falsum  in  judicio  jurati  afflrmant 
(Ibid.,  §  2). 


(1)  Non  tamen  existimamus  ex  aequitate  canonica,  quae  semper  in  ecclesiastica 
potestate  etiam  judiciali  exercenda  apparere  debet,  hanc  prohibitionem  esse  strictius 
et  rigurosius  intelligendam;  aequitas  enim  canonica  exigit  ne  obrepatur  simplicitati 
circumveniaturque  imperitia  aut  ignorantia  unius  partis  ab  altera.  Cfr.  Santi-Leitner, 
lib.  I,  tit,  32,  n.  19;  Zech,  De  judic.  eccl.,  tit.  3,  de  judice;  Pirhing,  lib.  I,  tit.  32,  i.  f.;  Se- 
bastianelli,  De  judic.  eccl.,  pag.  23;  Lega,  1.  c,  n.  7G. 

575.  Servandum  secretum.  —  a)  In  judicio  criminali  semper, 
in  contentioso  autem  si  ex  revelatione  alicujus  actus  processualis 
praejudicium  partibus  obvenire  possit,  judices  et  tribunalis  adju- 
tores  tenentur  ad  secretum  officii  (can.  1623,  §  1).  Tenentur  sem- 
per  etiam  peculiari  modo  ad  inviolabile  secretum  servandum  de 
discussione  quae  in  tribunali  collegiali  ante  ferendam  sententiara 
liabetur,  tum  etiam  de  variis  suffragiis  et  opinionibus  ibidem  pro- 
latis  (Ibid.,  §  2). 

h)  Immo  quoties  causae  vel  probationum  natura  talis  est,  ut 
ex  actorum  vel  etiam  probationum  tantum  evulgatione  alicujus  fa- 
ma  periclitetur,  vel  praebeatur  ansa  dissidiis,  aut  scandalum  aliud- 
ve  id  genus  grave  incommodum  oriatur,  judex  habet  jus  adstrin- 
gendi  jurejurando  testes,  peritos,  partes  earumque  advocatos  vel 
procuratores  ad  secretum  servandum  (Ibid.,  §  3). 

c)  Evenit  hoc  generaliter  in  maxima  parte  causarum  matri- 
monialium,  et  saepe  saepius  in  causis  criminalibus  contra  clericos 
praesertim  sacerdotes,  in  quibus  cum  jure  timetur  ne  illa  incom- 
moda  sequantur,  judicis  jus  non  pro  solo  jure  habendum  esse  vi- 
detur,  sed  pro  obligatione  secreti  exigendi.  —  Judices  qui  secreti 
legem  violaverint  aut  illud  revelando  aut  alios  de  actis  processus 
secretis  certiores  faciendo,  severe  puniendi  sunt  multa  pecuniaria 
aliisque  gravioribus  poenis,  privatione  offlcii  non  exclusa,  si  ita 
res  postulat,  salvis  peculiaribus  statutis,  quibus  graviores  poenae 
praescribuntur  (can.  1625,  §  2).  Eisdem  sanctionibus  subsunt  tribu- 
nalis  officiales  et  adjutores;  quos  omnes  etiam  judex  punire  pot- 
est  (Jbid.,  §  3). 

576.  Damna  a  judice  reparanda.  —  Judices  qui,  cum  certe  et 
evidenter  competentes  sunt,  de  causa  cognoscere  recusant,  vel  qui 
temere  se  competentes  declarant,  vel  qui  ex  culpabili  negligentia 
aut  dolo  actum  nullum  vel  injustum  ponunt  aut  aliud  litigantibus 
damnum  inferunt,  praeter  civilem  obligationem  de  reparando  da- 
mno,  incidunt  etiam  in  criminalem  imputabilitatem,  possuntque 
puniri  non  modo  ad  instantiam  partis  sed  etiam  ex  offlcio,  congruis 
poenis  pro  gravitate  culpae,  non  exclusa  offlcii  privatione.  Jus  pu- 
niendi  judices  inferiores  Ordinario,  Ordinarium  puniendi  Sedi 
Apostolicae  competit  (can.  1625,  §  1). 

577.  Actoris  cautio.  —  Tandem  ad  jus  et  obligationem  judi- 
cis  impediendi  quominus  actor  processu  solum  utatur  ad  reum 
conventum  vexandum,  pertinet  facultas  quae  ei  conceditur  in 
can.  1626,  ob  quam  actorem  adigere  potest  ad  congruam  cautio- 
nem  praestandam  pro  sententiae  exsecutione,  cum  praevidet  eum 
probabiliter  spreturum  esse  sententiam  in  ipsum  prolatam  et  id- 
circo  conventi  juribus  non  satis  consultum  iri.  Exigi  cautio  potest 
vel  ex  officio  vel  ad  partis  instantiam. 

CAPUT  II 

DE    ORDINE    QUO    DE    CAUSIS    EST    COGNOSCENDUM 

578.  I.  In  diversis  causis.  —  Hic  ordo  referri  potest  ad  cau- 
sas  a  diversis  personis  propositas;  tunc  vero  ordo  praelationis  a 
praesentationis  ordine  detinitur.  Qui  solum  per  exceptionem  im- 
mutari  potest,  scil.  cum  aliqua  causa  expeditam  celeremque  prae 
ceteris  absolutionem  exigit;  quod  quidem  peculiari  decreto  a  tri- 
bunali  statuendum  est  {can.  1627). 

II.  In  eadem  causa.  —  Quod  ad  varias  quaestiones  attinet 
quae  in  una  eademque  causa  possunt  occurrere,  Codicis  prae- 
scripta  his  principiis  comprehendi  possunt: 

1.°  Exceptiones  dilatoriae,  quae  respiciunt  personas  (1)  aut 
formam  sive  modum  judicii  (2),  proponendae  sunt  et  cognoscendae 
ante  contestationem  litis  (can.  1628,  §  1).  Sunt  tamen  aliqui  casus 
excipiendi:  a)  si  causa  qua  exceptio  nititur  contestata  jam  lite  emer- 
sit  (ibid.)^  V.  g.,  si  actor  reum  spoliavit,  aut  excommunicationem 
incurrit  post  contestationem;  b)  si  pars,  quae  exceptionem  propo- 
nit,  jurejurando  afflrmat  sibi  ante  non  innotuisse  causam  in  qua 
exceptionem  fundat  {Ibid.);  c)  si  incompetentia  judicis  absotuta  in 
quovis  statu  et  gradu  causae  opponitur  {Ibid.,  §  2).  d)  Pariter  ex- 
ceptio  excommunicationis  opponi  potest  in  quolibet  judicii  statu  et 
gradu,  dummodo  ante  sententiam  definitivam  {Ibid.f  §  3).  Immo  si 
agatur  de  excommunicatis  vitandis,  aut  toleratis  contra  quos  sen- 
tentia  condemnatoria  vel  declaratoria  lata  sit,  ii  ex  offlcio  semper 
excludi  debent,  neque  ad  exclusionem  partis  instantia  opus  est 
(Ibid.). 

2."  Exceptiones  peremptoriae  quae  dicuntur  litis  finitae,  quia 
causae  finem  afferunt,  veluti  exceptio  rei  judicatae,  transactio- 
nis,  etc,  a)  proponi  et  cognosci  debent  ante  contestationem  litis 
{can.  1629,  §  1),  quandoquidem  impediunt  quominus  lis  incipiat, 
cum  id  quod  semel  judicatum  est,  novo  judicio  non  sit  subjicien- 


(1)  txceptio  latiore  sensu  est  omne  defensionis  medium  quod  reo  convento  compe- 
tit.  Sensu  stricto  est  exclusio  actionis  ab  actore  intentatae  qua  conventus  hanc  omnino 
elidit  aut  saltem  retardat.  Quare  dividuntur  in  peremptorias  sive  perpetuas  et  dilato- 
rias  sive  temporales.  Dilatoriae  hae  sunt:  declinatoria  propter  unius  judicis  incompe- 
tentiam  vel  alterius  praeventionem,  recusatoria,  excommunicatoria  contra  judicem  vel 
actorem,  ea  quae  opponitur  contra  procuratorem  partis  quae  legitimum  mandatum  non 
afferat,  etc. 

(2)  V.  gr.,  exceptio  diei  feriati  vel  loci,  defectus  legalis  in  modo  litis  proponendae, 
exceptio  qua  omnia  acta  superiora  nuUa  declarantur. 

dum;  secus  lites  essent  perpetuae  (1).  h)  Si  jam  antea  non  erant  op- 
positae,  non  sunt  absolute  rejiciendae  (Tbid.)  (hoc  enim  oriri  ex 
ignorantia  vel  inadvertentia  potest,  quae  non  satis  sunt  ut  aliquem 
suo  jure  privent)  sed  reus  obligandus  est  ut  actoris  expensis  satis- 
faciat,  nisi  probet  se  oppositionem  malitiose  non  distulisse  (Ibid.). 

c)  Aliae  exceptiones  peremptoriae  in  quovis  judicii  stadio 
proponi  possunt,  dummodo  ante  sententiam  deflnitivam  et  post 
contestatam  litem  {Ibld.,  §  2)  (2j.  Tractandae  igitur  sunt  tanquam 
quaestiones  incidentes  (Ibid.). 

3.°  Actiones  reconventionales,  i.  e.  reciproca  petitio  quam 
facit  reus  actori  aliquid  ab  eo  vicissim  exigens,  etsi  utiliter  quovis 
judicii  momento,  ante  sententiam  tamen,  proponi  possunt,  utilius 
in  contestatione  litis  proponuntur  (can.  1630,  §  1);  communiter 
enim  debent  definiri  eodem  tempore  quo  actio  principalis  defini- 
tur,  et  in  eadem  sententia  dirimi,  nisi  eas  separatim  cognoscere  ne- 
cessarium  sit  aut  judex  opportunius  existimaverit  (Ibid.,  §  2)  (3). 

4.°  Si  quaestio  suboriatur  de  deposito  quod  tribunal  jus  ha- 
bet  exigendi  ad  processus  expensas,  aut  de  defensione  pauperis 
ab  aliquo  ex  litigantibus  petita  aut  de  aliis  similibus,  generatim 
ante  litis  petitionem  definienda  est  (can.  1631)  (4). 

5.°  Tandem  quoties  in  judicii  decursu  quaestio  suboriatur 
praejudicialis.  id  est,  ejusmodi  ex  cujus  solutione  pendeat  solutio 
quaestionis  principalis,  vel  talis  quaestio  quae  utilis  sit  ad  princi- 
palem  vel  ad  incidentem  definiendam,  illa  ante  omnia  a  judice 
cognoscenda  est  (can.  1632,  1633,  §  1).  Ita,  si  causa  agitur  de  here- 
ditate,  quaestio  est  praejudicialis;  unde  praevia  est  ea  qua  quaeri- 
tur  num  una  ex  partibus  heres  reapse  sit.  Si  de  spolio  incidit 
quaestio,  haec  ante  omnia  est  dirimenda  ex  axiomate  juridico: 
spoliatus  ante  omnia  est  restituendus  (can.  1633,  §  3)  (5). 

579.  —  Quaestiones  incidentes  quae  nullo  nexu  logico  inter  se 
aut  cum  principali  cohaerent,  sunt  definiendae  ordine  temporis 
quo  propositae  sunt  (Ibid.,  §  2). 


(1)  Post  causam  judicatam  jam  amplius  quaeri  non  potest  utrum  res  debeatur  necne, 
sed  utrum  quaestio  judicata  neciie  sit. 

(2)  Ante  litis  contestationem  inutilis  est  earum  oppositio,  non  enim  de  materia 
controversiae  constat.  Post  sententiam  causa  definita  manet,  immo  facta  probationum 
publicatione  causaque  declarata  finita,  neque  probationes  admittuntur  neque  defensio- 
nes;  unde  tempus  aptum  ad  exceptiones  opponendas  exspiravit.  Sententia  lata,  manet 
recursus  appellationis,  querela  nullitatis  aut  restitutio  in  integrum,  secundum  casus. 
Non  tamen  excluduntur  exceptiones  quae  ad  exsecutionem  referuntur,  ut  esset  in  cle- 
rico  exceptio  privilegii  quod  dicitur  beneficium  competentiac  ad  normam  can.  122  (Vide 
vol.  1,  nn.  273,  274). 

(.3)  Talis  esset  casus  in  quo  altera  ex  duabus  causis  ab  actione  et  reconventione  ex- 
ortis,  esset  ex  illis  quae  majorem  celeritatem  exposcunt,  aut  maxime  ardua  et  difficilis. 

(4)  Vide  hac  de  re  Gomez  Salazor,  Procedimientos  eclesiasticos,  vol.  2,  pag.  257  seq., 
ubi  inter  alia  notatu  digna,  notantur  injustitiae  legislatoris  civilis  in  societates  eccle- 
siasticas. 

(5)  Consequenter  ad  jus  constitutum  de  ordine  quo  diversae  quaestiones  cogno- 
scendae  sunt  et  definiendae,  partes  per  exceptionem  opponi  possunt  quominushic  ordo 
in  earum  nocumentum  immutetur. 

CAPUT  III 

DE    DILATIONIBUS    ET   TERMINIS    (1) 

580.  —  De  dilationibus  aut  terminis  in  genere  haec  in  Codice 
invenies,  breviter  exposita:  1.°  a)  Termini  a  lege  constituti  ad  jus 
exercendum  ut  peremptorii  ejusdem  juris  (fatalia  legis),  proroga- 
ri  a  judice  non  possunt  (can.  1634,  §  1),  v.  gr.,  decem  dies  ad  appel- 
landum  a  lege  concessi. 

b)  Extra  hunc  casum,  in  omnibus  actibus  processualibus  quili- 
bet  termini  judiciales  et  conventionales  possunt  a  judice  proroga- 
ri  sive  petente  sive  audita  parte  quae  justam  causam  allegat,  etiam 
alia  justa  causa  intercedente  (Ibid.y  §  2).  Hic  judicis  est  in  hac 
parte  efficaciter  impedire  abusus,  v.  gr.,  advocatorum  (Ibid.,  §  3), 
qui  volunt  dilationibus  litem  indefinite  prorogari. 

Neque  tamen  quia  obrepere  possunt  abusus,  quos  impedire  integrum 
est  judici,  reprehendenda  est  libertas  quam  novum  jus  concedit,  quod  in 
hac  re  canonicae  accommodatur  aequitati,  quae  propter  causarum  diver- 
sitatem  hanc  amph"tudinem  requirit;  multoque  minus  subjiciendi  litigan- 
tes  sunt  angustis  Hmitibus  legis  civilis,  quae  omni  vi  canonica  caret,  quam- 
que  serviliter  imitans,  posset  judex  partibus  nocere. 

2.°  Si  dies,  pro  actu  judiciali  indicta,  sit  feriata,  terminus  intel- 
ligitur  prorogatus  ad  primam  sequentem  diem  non  feriatam,  nisi 
in  decreto  judicis  dicatur  expresse  contrarium  (can.  1635). 

OAPUT  IV 

DE    LOCO    ET    TEMPORE    JUDICIORUM 

581.  —  I.  Communiter  locus  judiciorum  sive  tribunalium  est 
territorium  judicis;  hic  enim  est  modus  ordinarius  quo  Superiori- 
bus  limitatur  in  foro  externo  jurisdictio  inferior  et  R.  Pontifici 
subordinata;  ubi  valet  etiam  pro  foro  ecclesiastico  in  jurisdictione 


(1)  Etsi  non  raro  dictiones  ferminus  et  £///0^/0  in  jure  processuali  habentur  synony- 
mae,  proprie  tamen  terminus  dicitur,  cum  dies  aut  hora  assignatur  quibus  actus  proces- 
sualis  ponendus  est;  dilatio  vero,  cum  indicitur  temporis  intervallum  intra  quod  actus 
judicialis  est  peragendus,  v.  gr,,  appellatio  intra  decem  dies  post  sententiam  prolatam. 
Varias  dilationum  divisiones  vide  apud  Wernz,  Jus  Decret.,  vol,  5,  n.  328  seq.;  Lega,  De 
judic.  eccles.,  vol.  1,  «.  367  seq. 

contentiosa  exercenda  principium  a  Romano  legislatore  prolatum: 
«extra  territorium  jus  dicenti  impune  non  paretur».  (L.  20,  D.  de 
jurisd.  II,  1;  cap.  2  de  const.  I,  2,  in  Sext.). 

Episcopus  igitur  in  quolibet  suae  dioecesis  loco,  qui  non  sit 
exemptus,  jus  habet  tribunal  erigendi.  Nihilominus  penes  suam 
sedem  aulam  statuat  oportet,  quae  sit  ordinarius  judiciorum  locus; 
ibique  Crucifixi  (auctoris  Ecclesiae  supremique  legislatoris  et  ju- 
dicis  omnium)  imago  eminere  debet,  et  adesse  supra  mensam 
Evangeliorum  liber  (ad  praestandum  jusjurandum)  {can.  1636). 

II.  Gasus  in  quo  Episcopus  extra  proprium  territorium  sen- 
tentiam  ferre  potest.  — Per  exceptionem  Episcopus  vi  expulsus  e 
dioecesi  sua  vel  a  jurisdictione  ibi  exercenda  impeditus,  potest 
extra  dioecesim  jurisdictionem  suam  exercere  et  sententiam  ferre, 
certiore  tamen  hac  de  re  facto  loci  Ordinario  {can.  1637). 

582.  — I.  Ad  tempus  quod  attinet,  competit  Ordinario  dies  et 
horas  definire,  pro  loci  ac  temporum  adjunctis  opportunas,  qui- 
bus  tribunal  adiri  regulariter  possit.  Ne  vero  illud  tempus  ad  tri- 
bunalis  arbitrium  cum  litigantium  detrimento  statuatur,  publico 
decreto  est  deflniendum  {can.  1638,  §  1),  ita  tamen  ut  justa  de  cau- 
sa  liceat  fidelibus  quovis  tempore  judicis  ministerium  in  sui  juris 
vel  boni  publici  tutelam  invocare  {Ibid.,  §  2). 

II.  Ex  Codice  dies  festi  de  praecepto  (vide  n.  174)  et  ultimi  tres 
dies  hehdomadae  sanctae  feriati  habentur,  in  quibus  actus  proces- 
suales  vetiti  sunt,  nisi  necessitas,  caritas  aut  bonum  publicum 
aliud  postulent  {can.  1639,  §  1),  judice  ita  statuente. 


CAPUT  V 

DE    PERSONIS    AD    DISCEPTATIONEM    ADMITTENDIS 
ET    DE    ACTIS    CONFICIENDIS    ET    CONSERVANDIS 

583.  —  a)  Multum  aetate  nostra  de  audientiarum,  quas  vulgo  etiam  oisfas 
dicimus,  oralium  et  publicarum  necessitate  disceptatum  est,  tanquam  hoc 
esset  unicum  medium  ad  bene  justitiam  administrandam,  etsi  non  defuerunt 
insignes  legis  periti  qui  iliius  exaggerationes  impugnarint,  cum  probarent 
eas  solido  fundamento  juridico  carere  (1). 

b)  Codex,  ad  cujus  redactionem,  maxime  in  re  processuali,  ra- 
tio  specialis  habita  est  de  doctrina  communiter  a  juris  consultis 
recepta  qui  sectarum  spiritu  minime  sunt  imbuti,  deque  ea  quae 
sanctionem  a  codicibus  processualibus  recentioribus  accepit,  pe- 


(1)    Vide  IVerm,  Jus  Decret.,  vol.  5,  n.  351  seQ.;  Lega,  De  judic.  eccl.,  vol.  1,  n.  391  seq. 

culiarem  judiciorum  ecclesiasticorum  servat  characterem,  mediam 
ingressus  viam,  cum  hinc  exigat  ut  omnes  actus  judiciales  conscri- 
bantur,  inde  vero  admittat  coram  tribunali  omnes  et  solas  personas 
quarum  praesentia  necessaria  est  aut  peropportuna  ad  facta  illu- 
stranda,  cumque  etiam  permittat  ut  acta  videri  ad  trutinamque  re- 
vocari  possint  a  litigantibus  eorumque  procuratoribus  et  advo- 
catis,  eaque  iis  substrahat  quorum  nihil  interest  litigare. 

c)  Re  quidem  vera  indoles  particularis  et  materies  saepe  spinosa  plu- 
rimarum  causarum  quae  in  judiciis  ecclesiasticis  disceptantur,  ut  maxima 
pars  causarum  matrimonialium  (1),  exigit  propter  adjuncta,  saepe  etiam 
propter  justitiam,  ut  in  earum  divulgatione  caute  omnino  procedatur;  nec 
potest  ab  Ecclesia  probari  divulgatio  scandali  quae  fit  per  libros  et  folia 
periodica  cum  tanto  animarum  detrimento,  quandoquidem  ejus  munus  et 
officium  est  illud  radicitus  eruere  et  exstirpare,  immo  adhibitis  poenis  re- 
primere  et  coercere.  Neque  potest  Ecclesia  non  se  totis  viribus  opponere 
insanae  insatiabilique  lubidini  rerum  novarum  cognoscendarum,  quae  alitur 
augeturque  et  audiendis  et  enarrandis  flagitiis  familiarumque  rumoribus  ac 
susurrationibus  ultro  citroque  deferendis;  nedum  videre  possit  scandali  di- 
vulgationem  adhiberi  tanquam  artem  implendi  arcam  denariorum  a  scripto- 
ribus  qui  parum  de  conscientia  curant.  Ut  Ecclesia  saeculis  superioribus, 
praesertim  aetate  media,  aeternorum  justitiae  principiorum  proclamatione 
ad  jus  poenale  et  processuale  populorum  barbarorum,  qui  se  in  ejus  sinum 
amplexumque  recipiebant,  maxime  contulit;  sic  aetate  nostra  populis  rei- 
que  publicae  gubernatoribus  imbutis  liberalismo,  veritati  confisa,  Codicem 
exhibet,  multa  eos  de  jurisprincipiis  edocens,  a  quibus  exemplasumantur(2). 

584.  —  Itaque  Codex  praescribit  a)  ut  extranei  a  causis  arcean- 
tur  iique  tantummodo  adsint  quos  ad  processum  expediendum 
judex  necessarios  esse  judicaverit  {can.  1640,  §  1);  b)  item  ut  si  ali- 
cui  actui  processuali  interveniat  persona  linguae  loci  ignara  et  ju- 
dices  ac  partes  linguam  hujus  personae  propriam  non  intelligant, 
interpres  juratus  et  a  judice  designatus  adhibeatur,  contra  quem 
alterutra  pars  legitimam  exceptionem  non  proposuerit  (caw.  1641). 

c)  Ab  omnibus  judicio  assistentibus  obedientia  et  reverentia 
judici  debetur.  Si  quis  autem  in  id  peccaverit,  potest  ab  eo  censu- 
ris  quoque  aliisve  congruis  poenis  ad  officium  reduci  etiam  illico 
et  incontinenti.  Advocati  praeterea  et  procuratores  etiam  jure  alias 
causas  apud  tribunalia  pertractandi  privari  possunt  {can.  1640, 
§2). 

Ita  armatus  judex  sapiens  et  integer  non  equidem  angustos  limites  le- 
gis  civilis  processualis  ad  audaciam  advocatorum  procuratorumquefrenan- 
dam  desiderabit.  Jam.  velle  in  Hispania  his  limitibus  circumscribi,  ad  nihil 
aliud  revera  confert  quam  ad  Ecclesiae  independentiam  pedetentim  renun- 
tiandam. 


(1)  Vide  instructionem  S.  C.  de  Prop.  Fide  ad  processum  canonicum  in  causis  matri- 
mon.,  §  12,  21,  in  Concilio  Plenario  Baltimorensi,  III,  pag.  264  seg. 

(2)  Vide  Mattirolo,  Trattato  di  diritto  giudiziale  italiano,  vol.  3,  n.  473  seq.;  Zacha- 
riae,  Haudb.  d.  deuts.  Strafprocesses,  §§  12,  13,  14. 

585.  —  I.  Acta  omnia  judicialia,  sententia,  probationes,  citatio- 
nes,  intiraationes,  etc,  scripto  redacta  ab  actuario  esse  debent 
(can.  1642,  i<  1);  debent  autem  lingua  latina,  nisi  justa  causa  aliud 
suadeat;  sed  interrogationes  (positiones,  articuli  et  capitula)  et  re- 
sponsiones  testium,  aliaque  similia,  lingua  vernacula  confici  de- 
bent  (Ibid.,  §  2). 

II.  Singula  folia  processus,  in  quibus  acta  scribuntur,  nume- 
randa  sunt;  et  actuarii  subscriptio  cum  sigillo  tribunalis  appo- 
nenda  in  unoquoque  folio  (can.  1643.  i?  1).  Etiam  apponenda  sub- 
scriptio  actuarii  et  praesidis  tribunalis  singulis  actis  completis  vel 
interruptis  seu  ad  aliam  sessionem  remissis  {Ibid.,  §  2).  Declaratio- 
nes  partium  et  testium  cum  sunt  a  declarante  subscribendae,  si  is 
hanc  subscriptionem  facere  nequeat  vel  nolity  id  ipsum  actis  est 
adnotandum,  simulque  judex  et  actuarius  de  re  fidem  facere  de- 
bent  actum  ipsum  de  verbo  ad  verbum  parti  aut  testi  perlectum 
esse  (Ibid.,  §  3). 

III.  a)  In  casu  appellationis,  actorum  originalium  integra  et 
fidelis  transcriptio  in  fasciculum  religata,  cum  indice  omnium 
actorum  et  documentorum  et  cum  testiflcatione  actuarii  de  illo- 
rum  fldeli  transcriptione  et  integritate,  ad  superius  tribunal  mit- 
tenda  est  (can.  1644,  §  1). 

b)  Si  exemplaria  sine  gravi  incommodo  exscribi  nequeant, 
mittenda  sunt  cum  opportunis  cautelis  acta  ipsa  originalia  (Ibid.). 

c)  Si  in  tribunali  superiore  non  erit  cognita  vernacula  lingua 
qua  illa  exemplaria  scripta  sunt,  mittenda  est  transcriptio  in  lin- 
guam  latinam,  de  cujus  fideli  translatione  etiam  actuarius  fidem 
faciat  (Ibid.f  §  2).  Quod  est  faciendum,  si  agitur  de  lingua  hispa- 
na,  quae  non  admittitur  a  Curiae  R.  Congregationibus  aut  Tri- 
bunalibus,  nisi  mercede  accepta  pro  versione.  Quare  expeditius 
est,  parsimoniaeque  magis  consulitur,  si  documenta  latine  scripta 
mittuntur. 

d)  Si  acta  debita  forma  et  charactere  confecta  non  sunt,  a  ju- 
dice  superiore  repelli  possunt;  ii  autem  quibus  culpa  imputanda 
est,  acta  suis  impensis  denuo  debent  conflcere  et  mittere  (Ibid.y 
§3). 

586.  —  a)  Judicio  expleto,  instrumenta  et  cetera  documenta  a 
partibus  allata,  iis  restitui  debent  (1),  nisi  in  criminalibus,  bono 
publico  itaexigente,judex  aliquodretinendum  censuerit  (caw.  1645, 
§  1);  b)  documentum,  autem  quod  retinetur  in  archivo  Curiae  sive 
publico  sive  secreto  deponendum  est,  pront  ejus  natura  exigit 
(Ibid.,  §  2). 


(1)  Memoria  tenendum  est  Curiam  Romanam  (Tribunalia  et  Congregationes)  non  so- 
lere  acta  neque  his  adnexa  documenta  remittere;  unde  cum  ad  eam  acta  mittuntur,  as- 
servetur  oportet  aut  archetypum  aut  transcriptio  authentica. 

c)  Notarii,  actuarii  et  cancellarius  sine  judicis  mandato  tradere 
prohibentur  exemplar  actorum  judicialium  et  documentorum  quae 
sunt  processui  acquisita  {Ibid.y  §  3). 

d)  Anonymae  epistolae  quae  nihil  ad  causae  meritum  confe- 
runt,  et  scripta  quaevis  etiam  subscripta  quae  sint  certo  calu- 
mniosa,  sunt  destruenda  {Ibid.,  §  4),  nisi  documenta  sint  a  partibus 
aliata,  et  natura  sua  reddenda. 


TITULUS  IV 
De  partibus  in  causa 

CAPUT  I 

DE    ACTORE    ET    DE    REO   CONVENTO 

587.— In  omni  judicio  contentioso  tres  saltem  personae  adesse  debent: 
judex,  actor,  reiis.  Actor  (el  demandante)  rem  petit,  quam  omnino  vel  ex 
parte  negat  reus  conventus  (el  demandado);  aliter  enim  non  posset  judi- 
cium  haberi,  cum  controversia  deesset.  Controversiam  judex  dirimit  con- 
cedendo  aut  denegando  actori  omnino  vel  ex  parte  id  quod  ab  eo  petitur. 
Ceteri  vel  judicis  vel  litigantium  auxiliares  sunt.  Cum  jam  de  judice  ejus- 
que  praecipuis  officiis,  tum  de  personis  quae  intersunt  tribunali  tanquam 
illius  auxiliares  egerimus,  reliquum  est  ut  hoc  loco,  ordini  Codicis  adhae- 
rentes,  de  partibus  dicamus  et  de  iis  qui  earum  vices  in  judicio  agunt,  aut 
eis  sunt  auxiho. 

588.  I.  Quinam  personam  habeant  ut  judiciis  adesse  pos- 
sint. — a)  Generatim  omnes  Ecclesiae  subditi  personam  habent 
ut  agere  in  judicio  possint,  iis  demptis  qui  a  lege  excluduntur 
{can.  1646).  Aequitas  ipsa  naturalis  facultatem  tribuit  ut  unus- 
quisque  possit,  velut  actor,  jus  suum  vindicare,  petens  quod  sibi 
debetur,  itemque,  velut  reus  conventus,  actiones  repellens  quae 
in  eum  intenduntur.  6)  De  cetero  ipsum  fundamentum  quo  inniti- 
tur  potestas  judicialis,  probat  reum  adesse  debere  judicio,  si  legi- 
time  citetur  (Ibid.).  c)  Licet  actor  et  reus  conventus  procuratorem 
vel  advocatum  constituerint,  semper  tamen  tenentur  in  judicio 
ipsimet  adesse  ad  praescriptum  juris  vel  judicis  (can.  1647). 

589.  II.  De  excommunicatis. —  a)  Praeter  illos  qui  ipso  jure 
naturali  excluduntur,  quia  ratione  carent,  Codex  arcet  a  judi- 
cio,  tanquam  actores,  excommunicatos  vitandosj  item  toleratos^ 
cum  excommunicatio  lata  est  per  sententiam  judicis  condemna- 

toriam,  aut  cum  per  judicialem  declarata  est  excommunicatio 
(can.  1628,  §3)  ipso  jure  incursa  (1),  nisi  agatur  a)  de  justitia  ex- 
communicationis  vel  legitimitate  impugnanda;  tunc  enim  tribunal 
adire  ipsi  possunt,  se  defendendi  gratia  (can.  1654,  §  1).  Si  tamen 
agitur  de  alio  damno  animae  vitando,  per  procuratorem  adesse  de- 
bent  (Ibid.)  (2);  alias  carent  persona  tanquam  actores,  et  sunt  ex 
offlcio  rejiciendi  {can.  1628,  §  3). 

h)  Ceterum  compelli  possunt  ad  judicium  tanquam  rei  in  cau- 
sa  criminali;  tanquam  conventi,  in  contentiosa;  secus  excommuni- 
catio  esset  illis  percommoda;  ut  si  quis  v.  gr.  fraudulentus  non 
posset,  excommunicationis  causa,  in  judicium  citari,ad  aes  alienum 
solvendum.  (Vide  cap.  7,  X,  de  judiciis,  I,  2). 

c)  Ceteri  excommunicati,  id  est,  qui  tales  sunt  ipso  jurey  nul- 
la  accedente  declaratoria  sententia  incursae  excommunicationis, 
judiciis  adesse  absolute  possunt  (can.  1654,  §  2). 

Attamen  contra  ita  excommunicatum  qui  judicio  interest  ut 
actor,  posse  reus  conventus  videtur  exceptionem  ad  eum  repellen- 
dum  efficaciter  opponere,  cum  can.  1628  indiscriminatim  ad  eos 
qui  judicio  intersunt,  non  ad  solum  judicem  referri  videatur  (3). 
Hoc  autem  erat  jus  praecedens,  quod  esse  mutatum  liquido  non 
apparet  (4114).  (Vide  cap.  21,  §  2,  X,  de  offic.  et  potest.  judic.  deleg. 
I,  29;  cap.  2,  X,  de  except.  II,  25;  cap.  1,  de  except.  II,  12,  in  Sext; 
cap.  2,  de  sent.  excomm.  V,  11,  in  Sext). 

590.  Quinam  per  alios  judicio  adesse  possint.  —  Hujusmodi 
limitationes,  potius  quam  in  personis,  fiunt  a  Codice  in  modo, 
sive  in  exigendo  aliorum  praevio  consensu  aut  licentia.  Codi- 
cis  principia  possunt  his  capitibus  breviter  concludi  (can.  1648 
seq.)'. 

1.°  Pro  minoribus  (minus  viginti  et  unum  annos  natis),  sive 
actoribus  sive  reis  conventis,  et  iis  qui  rationis  usu  destituti  sunt 


(1)  In  jure  antecedente  excludebantur  ex  officio  excommunicati  vitandi  propter  obli- 
gationem  eorum  communionem  forensem  vitandi;  tolerati  poterant  per  exceptionem  re- 
jici.  At  mutato  a  Codice  conceptu  excommunicati  vitandi  {can.  2258;  const.  Martini  V 
Ad  evitonda)  atque  hoc  accepto  criterio  generali,  scil.  ad  effectus  excommunicationis 
qui  spectant  ad  forum  externum  et  ad  alios  fideles,  necessariam  esse  et  sufficientem 
sententiam  condemnatoriam  aut  declaratoriam  (ca/z.  2250  5^^.),  antiqua  disciplina  debuit 
in  hoc  etiam  mutari. 

(2)  Exceptiones  hae  duae  admittebantur  etiam  in  jure  superiore.  Vide  Schmalz- 
gnieber,  lib.  I,  tit.  1,  n.  34;  V^ernz.,  vol.  5,  n.  168. 

(3)  In  citato  can.  1628,  §  3,  exceptio  excommunicationis  opponitur  potius  tanquam 
medium  actoris  repellendi;  nam  vitandi  et  tolerati  contra  quos  sententia  condemnato- 
ria  vel  declaratoria  lata  est,  dicuntur  ex  officio  excludendi,  quae  locutio  ad  judicis  of- 
ficium  evidenter  spectat,  cujus  officia  in  toto  capite  explicantur.  Ergo  etiam  cum  dicitur 
in  quolibet  judicii  statu  vel  gradu,  dummodo  ante  sententiam  definitivam,  exceptionem 
posse  in  excommunicatum  opponi,  jus  declaratur  unius  ex  partibus  in  aliam,  cui  deferre 
judex  debet,  etiamsi  non  agatur  de  excommunicatione  quae  publica  juridice  facta  sit 
per  sententiam  condemnatoriam  vel  declaratoriam.  Exceptionem  probare  illius  erit  qui 
illam  opposuerit;  excommunicati  vero,  per  legem  a  tribunalis  aditu  non  exclusi,  erit  uti 
hoc  jure,  absolutionem  a  censura  sibi  comparando. 

(infantibus,  amentibus  et  furiosis)  agere  et  respondere  tenentur 
eorum  parentes  aut  tutores  vel  curatores  (Ibid.,  §  1).  Si  judex  exi- 
stimabit  ipsorum  jura  esse  in  confiictu  cum  juribus  parentum  vel 
tutorum  vel  curatorum,  aut  ipsos  tam  longe  distare  a  parentibus 
aut  tutoribus  vel  curatoribus,  ut  hisce  uti  aut  minime  aut  difficul- 
ter  liceat,  tunc  jus  habet  peculiarem  curatorem  nominandi  qui  pro 
ipsis  stet  in  judicio  {Ibid.,  §  2). 

Sed  in  causis  spiritualibus  et  cum  spiritualibus  connexis,  si  mi- 
nores  usum  rationis  assecuti  sunt,  agere  et  respondere  queunt  sine 
patris  vel  tutoris  consensu;  et  quidem  si  aetatem  quattuordecim 
annorum  expleverunt,  etiam  per  seipsos;  secus  per  tutorem  ab  Or- 
dinario  datum,  vel  etiam  per  procuratorem  a  se  Ordinarii  auctori- 
tate  constitutum  {Ibid.j  §  3).. 

2.^  a)  Bonis  interdicti,  et  ii  qui  minus  firmae  mentis  sunt, 
stare  in  judicio  per  se  ipsi  possunt  tantummodo  ut  de  propriis  de- 
lictis  respondeant,  aut  ad  praescriptum  judicis:  in  ceteris  agere  et 
respondere  debent  per  suos  cnratores  {can.  1650). 

6)  Animadvertendum  hic  est  curatorem  a  civili  auctoritate 
alicai  datum  non  posse  agere  in  foro  ecclesiastico;  qui  ut  possit, 
debet  accedere  consensus  Ordinarii  proprii  illius  cui  datus  est 
{ca7i.  1651,  §  1).  Sed  Ordinarius  potest  etiam  alium  curatorem  con- 
stituere  pro  foro  ecclesiastico,  si,  omnibus  mature  perpensis,  id 
statuendum  esse  prudenter  censuerit  {Ibid.j  §  2). 

3.*^  Religiosi:  a)  generatim  sine  Superiorum  consensu  non 
habent  personam  standi  in  judicio  {can.  1652).  Exigit  hoc  subordi- 
natio  debita  Superiori,  cui  se  gubernandos  tradiderunt;  praeterea- 
que  professus  a  votis  solemnibus  nec  potest  bona  propria  possi- 
dere  nec  obligationes  personales  firmiter  validas  contrahere  sine 
licentia  Superioris  {can.  579,  582);  professus  autem  a  votis  simpli- 
cibus  prohibetur  bonorum  suorum  administrationem,  liberum 
usum  et  usumfructum  retinere  {can.  569).  Vide  etiam  praescriptum 
can.  536  de  obligationibus  quas  religiosi  contraxerunt. 

b)  At  hi  tres  casus  a  generali  principio  excipiuntur:  l.us  Si  de 
vindicandis  adversus  religionem  juribus  sibi  ex  professione  quae- 
sitis  agitur  {can.  1652,  1.°);  v.  gr.,  de  jure  in  religione  perseverandi, 
aut  vocem  habendi  in  actibus  capitularibus,  etc— 2.us  Si  religio- 
sus  extra  claustra  legitime  raoratur  (v.  gr.,  studiorum  aut  negotio- 
rum  agendorum  (religionis)  causa)et  jurium  suorum  defensiourget 
{Ibid.,  2.°);  quod  videtur  ita  intelligendum,  si  tempus  non  suppe- 
tit  ut  Superior  consulatur.  Jam  in  jure  superiore  communis  sen- 
tentia  defendebat,  Superioris  veniam  ad  hunc  casum  praesumi 
{Schmalzgrueber,  in  lib.  II,  tit.  1,  n.  38).  —  3."^  Si  contra  ipsum  Su- 
periorem  denuntiationem  instituere  vult  (Ibid.,  3.^);  obligatio 
enim  denuntiandi  etiam  proprium  Moderatorem  a  communi  jure 
imponitur  directe  {Ibid.,  3.°). 


228         LIB.  IV  -PAR.  I— SKC.  I— DE  PARTIBUS  IN  CAUSA— TIT.  IV 

c)  Sed  communitatis  religiosae  personam  moralem  refert  Su- 
perior,  qui  tamen  non  potest  nomine  illius  stare  in  judicio,  nisi 
ad  normam  constitutionum  (can.  1653,  §  6). 

4.°  Personae  morales  minoribus  aequiparantur  (vide  can.  100, 
§3,  et  vol.  1,  n.  221);  quare  pro  ipsis  in  judicio  stare  debent  qui  eas 
referuntjScil.  communitatis  moderatores  vel  administratores.Quod 
si  conflictus  adest  inter  jura  personae  moralis  atque  illius  qui  eam 
legitime  refert,  stabit  in  judicio  procurator  ab  Ordinario  constitu- 
tus  (can.  1649). 

591.  Ordinarius.  —  In  specie  (caw.  1653):  l.*'  Ordinarii  loco- 
rum  possunt  nomine  ecclesiae  cathedralis  aut  mensae  episcopalis 
stare  in  judicio,  scil.  ad  earum  jura  defendenda;  sed,  ut  licite  agant, 
debent  audire  Capitulum  cathedrale  vel  Consilium  administrationis 
eorumve  consensum  vel  consilium  habere,  quando  periculo  verti- 
tur  sive  periclitatur  pecuniae  summa,  pro  qua  alienanda  ad  nor- 
mam  can.  1532  eorundem  consensus  vel  consilium  requiritur 
(can.  1653,  §  1).  Vide  n.  502. 

2.**  Beneficiarius.  — Tanquam  beneficii  tutores,  beneficiarii 
omnes  nomine  beneficii  possunt  in  judicio  agere  aut  respondere, 
etsi  litem  inchoare  contestarive  non  debent,  nisi  licentiam  obti- 
nuerint  scripto  datam  Ordinarii  loci,  aut  saltem,  si  res  urgeat,  Vi- 
carii  foranei  ad  normam  can.  1526  (can.  1653,  §  2). 

3.°  Alii  Praelati  aut  Superiores. —  Praelati  ac  Superiores  Ca- 
pitulorum,  sodalitatum  et  quorumlibet  collegiorum  stare  in  judi- 
cio  nequeunt,  nomine  suae  cujusque  communitatis,  tanquam 
actores  aut  rei  conventi  aut  tertii  oppositores,  sine  ejusdem  con- 
sensu  ad  normam  statutorum  (Ibid.,  §  3). 

In  tribiis  his  casibus,  si  is  qui  vices  agit  personae  moralis  sine 
praescripto  consensu  aut  consilio  in  judicio  egerit,  piae  causae  aut 
communitati,  sive  personae  morali,  jus  est  contra  ipsum  ad  re- 
fectionem  damnorum  {Ibid.y  §  4).  In  casu  autem  defectus  vel  ne- 
gligentiae  illius  qui  administratoris  munere  fungitur,  potest  ipse 
loci  Ordinarius  per  se  vel  per  alium  stare  in  judicio  nomine  per- 
sonarum  moralium  quae  sub  ejus  jurisdictione  sunt  (Ibid.y  §  5). 


CAPUT  II 


DE  PROCURATORIBUS  AD  LITES  ET  ADVOCATIS 

592.     Notio.  —  Procuratores   et    advocati   partem  habent  in 
judiciis  ecclesiasticis,  tanquam  auxiliares  litigatorum. 

a)  Procurator  dicitur  is  qui  curat  negotia  alterius,  hujus  sive 

rogatu  sive  efflagitatu  (1).  b)  In  negotiis  judicialibus  procurator  ad 
lifes  est  ille  qui  auctoritate  praeditus  est  ut  legitime  alterius  vices 
agat  in  negotio  quod  in  tribunalibus  disceptatur.  Potest  autem 
necessarius  esse  aut  voluntarius,  prout  eo  uti,  aut  non,  integrum 
est  litiganti. 

593.  —  a)  Advocatus  est  persona  ;a  competente  auctoritate  ec- 
clesiastica  approbata,  quae  in  processibus  canonicis  jura  partium 
coram  judice  ecclesiastico  per  deductiones  juris  et  facti  tuetur 
easque  dirigit  juridicis  consiliis.  b)  Est,  ut  procurator,  wecessariws 
vel  voluntarius:  necessarius,  si  auctoritate  judicis  jubetur  causam 
clientis  suscipere;  voluntarius,  si  a  partibus  rogatus,  liberetamen, 
suum  auxilium  praestat.  c)  Est  etiam  ordinarius  vel  extraordina- 
rius:  ille  dicitur,  qui  publica  auctoritate  approbatus,  vi  stabilis  de- 
putationis  et  of  flcii  patrocinium  litigantibus  in  aliquo  certo  tribu- 
naliconcedit;  hic,  qui  in  censum  advocatorum  particularis  tribuna- 
lis  non  est  relatus,  sed  quasi  extra  ordinem  partibus  patrocinatur 
in  judicio  cum  approbatione  competentis  auctoritatis.  d)  Tandem 
est  publicus  aut  privatus:  primus  in  causis  publicis  Ecclesiae  ope- 
ram  suam  impendit,  alter  in  privatis.  In  advocatis  publicis  nume- 
rantur  promotor  justitiae  sive  flscalis  et  vinculi  defensor.  (Vide 
can.  1586.) 

e)  In  Hispania  habendus  est  quodammodo  advocatus  publicus 
canonicus  doctoralis,  qui  defensor  natus  Capituli  est,  a  Xysto  IV 
creatus  ann.  1474,  ut  judici  assidens  consiliis  juvet  suis  Capitulum 
et  in  quaestionibus  juridicis  illustret,  ut  illius  jura  tueatur  cete- 
risque  negotiis  praesit  cum  ipsius  atque  ecclesiae  cathedralis  uti- 
litate  et  emolumento,  adnitens  ne  illorum  bona  amittantur,  et  ut 
amissa  recuperentur. 

594.  Procuratorum  advocatorumque  qualitates. — ^  I.  Tum 
procurator  tum  advocatus  debent  esse  catholici,  aetate  majores, 
bonae  famae  (can.  1657,  §  1).  Acatholici,  nisi  per  exceptionem 
extraordinariam  et  necessariam,  v.  gr.,  in  haereticorum  aut  inflde- 
lium  regionibus  ubi  catholici  desint  qui  fungi  possint  his  muneri- 
bus,  admitti  nequeunt  (Ibid.).  Excluduntur  etiam  excommunicati 
(can.  2263,  2256,  2.°). 

II.  Porro  in  causis  inter  religiosos,  quae  a  judice  religioso  \  ^ 
sunt  deflniendae  (ad  normam  can.  1579,  §  1,  2),  procurator  et  ad-  ■  '^ 
vocatus  ex  ipsa  religione  desumendi  sunt,  judice  approbante.  Si 
tamen  judex  (ad  normam  ipsius  can.  §  3)  debet  esse  Ordinarius  loci, 
admitti  possunt  procurator  aut  advocatus  non  religiosi.  Semper 
tamen,  ut  religiosus  admitti  possit  in  causis  in  quibus  vertitur  uti- 
litas  suae  religionis,  opus  ei  est  Superioris  permissu  (can.  1657,  §  3).  j 

III.  Praeterea  advocatus  debet  esse  doctor,  aut  saltem  juris, 


(1)    L.  I,  §  2.  D.  de  procurat.  III,  3. 

maxime  canonici,  bene  peritus  (Ibid.y  §  2),  ab  Ordinario  approba- 
tas  vel  ad  omnes  causas  vel  ad  certam  causam,  debet  etiam  vel  a 
parte  vel  a  judice  commissionem  accipere.  quae  in  acta  referenda 
est.  In  judicio  coram  S,  Sedis  delegato,  ipsius  delegati  est  appro- 
bare  et  admittere  advocatum,  quo  pars  uti  se  velle  ostenderit  {can, 
1658,  §§  2,  3). 

IV.  At  quilibet  pro  lubitu  a  parte  potest  eligi  et  deputari  pro- 
curator,  dummodo  sit  idoneus;  neque  opus  est  Ordinarii  approba- 
tione  (can.  1658,  §  1).  Qui  tamen  ut  a  j udice  admittatur, speciale  man- 
datum  ad  lites  scriptum,  etiam  in  calce  ipsius  citationis,  mandantis 
subscriptione  munitum,  et  locum,  diem,  mensem  et  annum  refe- 
rens,  debet  apud  tribunal  deponere  (can.  1659,  §  1).  Quod  si  man- 
dans  nescit  scribere,  hoc  ipsum  ex  scriptura  constet  necesse  est, 
et  parochus  vel  notarius  Curiae  vel  duo  testes,  loco  mandantis, 
mandatum  [el  poder)  subsignare  debent  (Ibid.^  §  2).  Quod  in  actis 
causae  asservandum  est  (can.  1660). 

595.     Clerici   tanquam  procuratores  et  advocati.  —  Ut  dictum  est 

in  vol.  1,  n.  300,  in  novo  jure  (can.  139,  ^^  3)  clerici  vel  majores  vel  minores, 
vel  beneficiati  vel  haud  ita,  prohibentur  solum  procuratores  esse  aut  advo- 
cati  in  tribunali  civili,  qui  tamen  etiam  in  hoc  procuratoris  aut  advocati 
munus  exercere  possunt,  cum  agitur  de  causa  propria  aut  suae  ecclesiae. 
Igltur  esse  possunt  generaliter  in  tribunali  ecclesiastico,  modo  idonei  sint; 
qua  in  re  rigor  Decretaiium  {cap.  1,  3,  X,  de  postuL,  I,  37)  est  mitigatus.  Ne- 
que  est  infitiandum  in  pluribus  causis  spiritualibus  esse  opportuniorem  ad- 
vocati  ecclesiastici  quam  saecularis  interventum,  cum  fere  sint  clerici  juris 
canonici  peritiores  melioribusque  doctrinis  instructi. 

598,  Quinam  possint  aut  debeant  advocatum  habere  vel  pro- 
curatorem. — I.  Liberum  generatim  est  litigantibus  uti  advocato 
vel  procuratore;  in  tribunali  enim  ecclesiastico  permittitur  ut  per 
se  quisque  jus  suum  tueri  possit  alteriusque  partis  petitionibus 
respondere  (can.  1655,  §  3)  (1).  Excipiuntur  ab  hoc  principio  se- 
quentia:  1.°  In  judicio  criminali  reus  aut  a  se  electum  aut  a  judice 
datum  semper  liabere  debet  advocatum  {Ibid.,  §  1).  2.°  Etiam  in 
judicio  contentioso,  si  agitur  de  minoribus  aut  de  judicio  in  quo 
bonum  publicum  vertitur,  judex  parti  carenti  defensorem  ex  offl- 
cio  debet  attribuere,  aut,  si  casus  ferret,  parti  etiam  habenti  alium 
adjungere  {Ibid.,  §  2).  3.°  Item  in  casibus  particularibus  judex,  pro 
suo  prudenti  arbitrio,  procuratoris  vel  advocati  ministerium  parti 


(1)  Dispositio  quae  continetur  art,  19  Legis  quae  dicitu-  de  Enjuiciamiento  civil,  vi 
cujus  necessario  litigantes  ab  idoneis  jurisconsultis  ita  regendi  sunt,  ut  omnibus  acti- 
bus  judicialibus  advocatus  intersit  sine  cujus  subscriptione  omnis  judicis  opera  dene- 
ganda  sit,  ea  in  judicio  ecclesiastico  esse  valida  aut  obligatoria  nullo  modo  potest, 
multo  minus  postquam  in  Codice  de  integro  jus  processuale  instauratum  est.  ludex, 
opinor,  qui  partes  coegerit  ut  se  subjiciant  huic  ordinationi  civilis  legislatoris  in  causis 
ecclesiasticis  incompetentis,  jus  verum  ipsarum  violaret;  partibus  enim  jus  est  eviden- 
ter,  ut  in  causis  ecclesiasticis  justitia  eis  ad  normam  legum  Ecclesiae  administretur. 

necessarium  esse  potest  decernere  {Ibid.,  §  3).  4.**  Episcopus,  si 
quando  in  causa  est,  aliquem  constituere  debet,  qui  ejus  personam, 
procuratorio  nomine,  gerat  (Ihid.,  §  4). 

II.  Generatim  unicum  quisque  potest  eligere  procuratorem, 
qui  nequit  alium  sibimet  substituere,  nisi  expressa  facultas  man- 
dantis  eidem  facta  sit  (can.  1656,  §  1).  Quodsi,  justa  causa  suadente, 
plures  ab  eodem  procuratores  deputantur,  hi  sic  constituendi  sunt, 
ut  detur  inter  ipsos  locus  praeventioni  (Ibid.,  §  2),  scil.  ita  ut  qui 
negotio  praevenit  (1)  ceteros  excludat. 

III.  Advocati  autem  plures  simul  constitui  possunt;  et  utrum- 
que  munus,  procuratoris  et  advocati,  etiam  in  eadem  causa  et  pro 
eodem  cliente  eadem  persona  exercere  potest  (Ibid.,  §§  3,  4). 

597.  Jura  et  obligationes  advocati  et  procuratoris.— I.  Advo- 
cati  jura  ex  ipsa  offlcii  natura  oriuntur,  v.  gr.  jus  actorum  inspi- 
ciendorum  ad  defensionem  praeparandam,  respondendi  ad  con- 
clusiones  flscalis,  etc.  De  juribus  ad  honoraria  inferius  dicendum. 

II.  Jura  procuratoris  enascuntur  ex  mandato  accepto,  cujus 
clausulas  nequit  transgredi.  Mandatum  generale  rebus  non  suffl- 
cit  quae  mandato  speciali  indigent.  Itaque,  nisi  speciale  manda- 
tum  habuerit,  procurator  non  potest  renuntiare  actioni  intenta- 
tae,  instantiae  vel  actis  judicialibus,  nec  transigere,  pacisci,  com- 
promittere  in  arbitros,  deferre  aut  referre  jusjurandum,  et  gene- 
neratim  ea  agere  pro  quibus  jus  requirit  mandatum  speciale 
(can.  1662).  Vide  Wernz,  5,  n.  230  seq. 

III.  In  natura  offlcii  includitur  jus  quo  mandans  tanquam 
proprios  actus  procuratoris,  modo  ne  mandati  limites  violati  sint, 
tum  pro  se  tum  contra  se  recognoscit.  Quare  dum  causam  agit 
procurator,  indictiones,  citationes  et  omnis  generis  denuntiatio- 
nes  quae  ei  flunt  eadem  vi  gaudent  ac  si  mandanti  flerent. 

IV.  Praecipuum  advocatorum  procuratorumque  offlcium  est 
fldelitas,  cura  et  diligentia  in  munere  erga  clientem  exsequendo. 

V.  a)  Vetatur  uterque  emere  litem,  aut  sibi  de  immodico 
emolumento  vel  rei  litigiosae  parte  vindicata  pacisci,  si  in  lite 
victores  evadunt  (can.  1665,  §  1),  quod  dicitur  pactum  de  quota  litis. 

h)  Haec  pactio  nulla  est;  quam  qui  fecerint,  a  judice  vel  ab 
Ordinario  poterunt  poena  pecuniaria  multari;  advocatus  praeter- 
ea  tum  ab  offlcio  suspendi,  tum  etiam,  si  recidivus  erit,  destitui 
et  titulo  privari  (Ibid.,  §  2). 

c)  Tandem  advocati  ac  procuratores  qui  ob  dona  aut  pollici- 
tationes  aut  quamlibet  aliam  rationem  suum  offlcium  prodiderint, 
ab  officio  sunt  repellendi,  et,  praeter  damnorum  refectionem, 
mulcta  pecuniaria  aliisve  congruis  poenis  plectendi  (can.  1666).  Su- 


(1)    Ex  natura  procuratoris  ad  litem  et  juris  Decretalium  {cap.  14,  X  de  proc.  I,  38; 
cap.  6  eod.  in  Sext.),  praeventio  locum  habet  per  litis  contestationem. 

per  aliis  obligationibus  advocatorum  ex  jure  divino  cfr.  Wernzy  5, 
n.  211;  LugOy  De  justit.  et  jure,  disp.  41;  Ferreres,  Comp.  Th.  mor., 
vol.  2,  n.  16  seq.,  edit.  8.^. 

598.  Quo  pacto  finis  imponatur  muneri  procuratoris  et  ad- 
vocati.  — I.  Tam  procurator  tum  advocatus  possunt  a  judice  re- 
pelli  sive  ex  offlcio  sive  ad  instantiam  partis,  justa  tamen  de  causa 
{can.  1663).  In  advocato  erit  justa  causa  non  adimpletae  Codicis 
obligationes  ceteraeque  muneri  inhaerentes,  quale  esset  agere 
cum  mala  fide  et  adversario  clientis  connivendo. 

II.  Possunt  etiam  advocati  et  procuratores  ab  eo  a  quo  con- 
stituti  sunt,  removeri,  salva  obligatione  solvendi  honoraria  ipsis 
debita;  verum  ut  remotio  effectum  sortiatur,  necesse  est  ut  ipsis 
intimetur,  et,  si  lis  jam  contestata  est,  judex  et  adversa  pars  cer- 
tiores  facti  sint  de  remotione  {can.  1664,  §  1). 

III.  Lata  definitiva  sententia,  mandatum  procuratoris  minime 
cessat,  sed  ei  jus  et  officium  appellandi  manet,  si  mandans  non 
renuit  {Ibid.,  §  2). 


TITULUS  V 
De  actionibus  et  exceptionibus 

CAPUT  PRAEVIUM 

NOTTONES,    DIVISIONES,    PRINCIPIA    CAPITALIA 
ARTICULUS  I 

ACTIONIS    NOTIO    ET    DIVISIO 

599.  I.  Notio.  —  Actio  est  actus  quo  quis  in  judicio  jus  sibi  de- 
bitum  contra  determinatum  adversarium  persequitur,  aut  punitio 
offensionis  vel  injustitiae  quae  sit  delictum  a  lege  punitum  (1). 

600.  II.  Divisio.  — Actiones  possunt  esse:  1.°  reales,personales, 
mixtae. 

a)     Actiorealis.  —  Ea  est,  quae  oritur  ex  jure  in  re,  sive  ex 


(1)  Definitio  a  Justiniano  tradita  (Inst.  IV,  6,  de  action.  pr.)  "Actio  est  jus  perse- 
quendi  judicio  quod  sibi  debetur-,  existimatur  generatim  deficiens  parumve  perspicua; 
non  enim  actiones  reales  comprehendit,  nisi  convenienter  explicetur. 

dominio  pleno  aut  minus  pleno,  ex  hereditate,  servitute,  pignore, 
hypotheca  et  locatione  inscripta.  Hac  obtinere  volumus  restitutio- 
nem  earum  rerum  quae  ad  nos  pertinent  simul  cum  earum  fructi- 
bus  et  accessionibus,  cum  alius  possidet  aut  retinet.  Dicitur  realiSy 
quia  personam  non  respicit,  sed  ipsi  rei  inhaeret,  exerceturque 
contra  quemlibet  possessorem  atque  etiam  contra  eum  qui  recla- 
mationem  acceptatper  litis  contestationem,  aut  rem  petitam  con- 
fitendo  a  se  possideri  retinerive. 

b)  Actio  personalis  ea  est  quae  oritur  ex  jure  ad  rem,  exerce- 
turque  contra  certam  ac  determinatam  personam  quae  ex  obliga- 
tione  nobis  aliquid  dare  debet,  aut  agere  ex  contractu  vel  quasi- 
contractu  aut  delicto;  vocaturque  persowaZis,  quia  devincit  perso- 
nam  nobis  obligatam,  et  quia  contra  illam  tantum  exerceri  potest, 
et  generatim  etiam  contra  heredem  qui  eam  refert.  Actione  reali 
volumus  ut  constet  de  nostro  dominio  aut  quasi-dominio  in  rem 
certam  et  definitam,  quisquis  fuerit  illius  possessor  vel  detentor; 
actione  personali  volumus  ut  nobis  adimpleatur  obligatio,  quae 
necessario  esse  debet  in  certa  persona  quae  devincta  nobis  est  per 
contractum,  quasi-contractum  aut  delictum. 

c)  Actio  mixta  ea  dicitur  quae  naturae  utriusque  et  realis  et 
personalis  particeps  est:  per  illam  jus  nostrum  in  re  exposcimus, 
deinde  exigimus  aliquas  personales  praestationes  quae  consistunt 
in  lucris  aut  praejudiciis  quibus  debeat  satisfacere  is  contra  quem 
intentatur  actio. 

601.  --  2.^  Actiones  possunt  etiam  esse  civiles  vel  criminales, 

a)  Actiones  civiles.  —  IUae  sunt  omnes  de  quibus  dictum  est, 
etiamsi  ex  delicto  oriantur,  dummodo  solum  exerceantur  adnobis 
debitum  exigendum  et  quod  patrimonio  nostro  deest,  non  ad 
poenam  imponendam. 

b)  Actiones  criminales  eae  sunt  quibus  delicti  punitionem 
postulamus,  nullam  restitutionem  exigendo. 

3.°  Actiones  duplices  et  simplices.  — Actiones  praeterea  pos- 
sunt  esse  duplices,  cum  indiscriminatim  ab  utraque  parte  tanquam 
ab  actore  proponi  possunt,  ut  fit  in  bonorum  communium  divi- 
sione  (commimi  dividundo);  et  simplices jCum  aperte  illum  designant 
ac  definiunt  qui  eas  potest  peragere  et  contra  quem,  ut  actio  loca- 
tionis. 

4."  Actiones  petitoriae  et  possessoriae .  —  Vocantur  petitoriaey 
attento  medio  judiciali  quod  intentatur  in  earum  exercitio,  cum 
diriguntur  ad  proprietatem  sibi  vindicandam,  idest,  dominii  pleni 
aut  minus  pleni  restitutionem  ceteraque  jurarealia,  aut  hujus  pro- 
prietatis  acquisitionem,  etiamsi  ex  juribus  personalibus  dimanet. 
Dicuntur  possessoriae  eae  quibus  rei  possessio  vel  juris  quasi- 
possessio  postulatur,  etiamsi  ejus  dominium  aut  proprietas  non 
petatur  {can.  1668). 

Instit.  canon.— Tom.  II  14  * 

ARTICULUSII 

EXCEPTIONUM    NOTIO    ET    DISTRIBUTIO 

602.  I.  Notio.  —  Sicut  actor  ad  jus  suum  exercendum  utitur 
actionibus,  sic  reus  conventus  ad  suam  defensionem  utitur  excep- 
tionibus,  actionem  repellendo  contestationemve  differendo.  Unde 
exceptio  est  actionis  exclusio,  contradictio  vel  repulsa  qua  reus 
nititur  ut  petitionem  actionemve  actoris  retardet,  destruat  aut 
enervet. 

603.  11.  Divisio. — Exceptiones  distinguuntur  in  dilatoriasy 
peremptorias,  mixtas,  personales  et  reales. 

a)  Exceptiones  dilatoriae. — Dicuntur  d^/a^oWae  quae  fiunt 
ad  judicii  ingressum  retardandum,  ut  exceptio  incompetentiae 
jurisdictionis,  carentiae  personae  in  actore  aut  in  procuratore, 
exceptio  litis  pendentiae  in  alio  tribunali  competenti,  defectus 
legalis  in  modo  actionis  proponendae. 

h)  Peremptoriae  dicuntur  quae  jus  actoris  exstinguunt,  aut 
actionem  principalem  destruunt  vel  enervant,  et  liti  finem  impo- 
nunt.  Hujusmodi  sunt  solutio  debiti  quod  postulatur,  transactio, 
dolus  aut  metus  in  contractu,  renuntiatio  jurium  quae  efflagitan- 
tur,  exceptio  rei  judicatae  sive  sententia  lata  de  re  petita,  prae- 
scriptio,  pactum  non  petendi,  etc. 

c)  Mixtae  sunt  quae  ex  dilatoriis  et  peremptoriis  confiantur, 
oriunturque  ex  re  quae  demandatur,  non  tamen  liti  subjicienda; 
quales  sunt  exceptiones  rei  judicatae,  rei  petitae  satis  esse  factum, 
et  in  genere  omnes  quae  defectum  actionis  in  actore  confirmant, 
quia  eam  nunquam  habuit  vel  quod  eam  amisit.  Et  quia  mixtae 
sunt,  proponi  possunt  ut  dilatoriae,  v.  gr.,  ante  litem  contestatam, 
aut  ut  peremptoriae,  in  quovis  litis  gradu. 

d)  Personales  eae  sunt  quae  tantum  opponi  ab  illo  possunt 
cui  a  lege  aut  aliquo  contractu  conceduntur,  non  autem  ab  aliis 
quorum  interest,  v.  gr.,  quae  habetur  ab  eo  qui  fruitur  beneficio 
quod  dicitur  competentiae  (can.  122),  promissio  a  creditore  facta 
alicui  ex  debitoribus  in  solidum  obligatis,  quae  exceptionem  pacti 
non  postulandi  debitori  gratificato,  non  autem  sociis  tribuit. 

e)  Reales  sunt  quae  rei  inhaerent  utiliterque  proponi  possunt 
ab  omnibus  quorum  interest,  non  a  debitore  solum,  sed  etiam  ab 
ejus  heredibus  et  fidejussoribus,  v.  gr.,  exceptio  transactionis  a 
creditore  cum  quovis  ex  ejus  debitoribus  solidariis  inita. 

ARTICULUS  III 

DE  PRINCIPIIS    QUAE    ACTIONUM    ET    EXCEPTIONUM    USUM  MODERANTUR 

604.  —  I.  a)  Quodlibet  jus  in  foro  ecclesiastico  munitur  actione 
quae  valet  in  judicio,  nisi  aliud  expresse  cautum  est  (can.  1667). 
Ita  V.  gr.  jus  ortum  ex  sponsalibus  etiam  validis  actionem  non  dat 
ad  petendam  matrimonii  celebrationem  (can.  1017,  §  3). 

6)  Eodem  pacto  omne  jus  defenditur  exceptione  qua  repelli 
potest  is  qui  illud  judicialiter  vult  nobis  surripere. 

c)  Generatim  actiones  sunt  temporales,  iis  exceptis  quae  ad 
statum  personarum  referuntur;  exceptiones  contra  perpetuae 
sunt  (1). 

II.  Actori  licet  cumulare  contra  reum  tot  actiones  quot  ei 
competunt,  etiamsi  ex  diversis  titulis  oriantur,  dummodo  secum 
ipsae  non  confiigant,  et  nulla  earum  aditi  tribunalis  competentiam 
egrediatur  (can.  ;1669,  §  1).  Cumulatio  hunc  effectum  sortitur,  ut 
omnes  in  eodem  judicio  discutiantur  et  una  sententia  diriman- 
tur  (2).  Reus  item  pluribus  exceptionibus  etiam  contrariis  uti 
potest  {Ibid.,  §  2). 

III.  a)  Eodem  pacto  actor  potest  una  instantia  cumulare  actio- 
nes  possessorias  et  petitorias,  nisi  spolii  exceptio  aut  querela  ex 
adverso  opponatur  (can.  1670,  §  1);  spoliatus  enim  jure  gaudet 
haud  respondendi  ulli  actioni,  antequam  in  possessionem  resti- 
tuatur. 

b)  Pariter  fas  est  reo  convento  in  petitorio  actorem  reconve- 
nire  in  possessorio;  et  viceversa,  nisi  res  sit  de  spolio,  actioni  in 
possessorio  licet  opponere  reconventionem  in  petitorio,  ob  ratio- 
nem  superius  allatam  {Ibid.,  §  2). 

IV.  a)  Tandem  fas  est  actori  qui  judicium  petitorium  instituit, 
regredi  ad  possessorium,  modo  fiat  antequam  conclusum  sit  in 
causa  {can.  1671,  §  1). 

b)  Immo  ex  justa  causa  judex  etiam  post  conclusionem  in 
causa,  sed  ante  sententiam  definitivam,  hunc  regressum  permittere 
potest  {Ibid.,  §  2). 


(1)  Inde  nascitur  juridicum  principium:  Quae  temporanea  sunt  ad  agendum, perpetua 
fiunt  ad  excipiendum,  quod  argumentatione  ex  Digesto  XLIV,  4,  L.  5,  §6,  desumptum  est, 
ubi  affertur  ratio  principii  juridica,  scil.  integrum  esse  actori  actione  uti,  cum  voluerit; 
potest  ergo  actione  privari,  si  eam  non  adhibet  intra  certum  et  definitum  tempus;  at  reo 
integrum  non  est  t(*mpus  eligere  quo  exceptione  utatur;  haec  enim  nequit  opponi  nisi 
cum  jus  alicujus  in  judicio  impugnatur.  Vide  Lega,  De  judiciis,  voL  1,  n.  283. 

(2)  Dispositio  similis  continetur  art.  153-159  Legis  de  Enjuiciamiento  civil.  Actionum 
cumulatio  nititur  in  sociali  convenientia  minuendarum  litium  atque  impensarum  et  in 
convenientia  juridica  orta  ex  eo  quod  causae  continentia  non  dividatur,  evitenturque 
sententiae  contradictoriae  aut  inter  se  pugnantes. 

c)  Judicis  etiam  est,  attentis  partium  allegationibus,  aut 
utramque  quaestionem  proprietatis  et  possessionis  unica  sententia 
definire,  aut  prius  uni,  postea  alteri  satisfacere,  prouti  magis  ex- 
pedire  ipsi  videbitur  .ad  celeriorem  et  pleniorem  jurium  tuitio- 
nem  {Ibid.,  %  3). 


CAPUT  1 

DE  REI  SEQUESTRATIONE  ET  INHIBITIONE    EXERCITII  JURIS 

605.  I.  Origo.  —  SequestrationeSy  seu  sequestra,  inductae  sunt 
ut  impediretur  quominus  debitor  malae  fldei  bona  quae  possidet 
subjecta  reclamationi  distrahat  vel  dissipet  in  damnum  credito- 
rum.  Ubi  agi  potest  de  re  definita  quam  actor  sibi  vindicat,  aut  de 
bonis  rei  conventi  in  genere,  quibus  solvendum  est  debitum  quod 
actor  postulat.  Responsabilitas  bonorum  quae  sequestro  locum 
praebere  potest,  potest  etiam  oriri  ex  delicto  obnoxio  mulctae  pe- 
cuniariae  vel  damnorum  reparationi;  ejusque  finis  in  hoc  casu  est 
rei  conventi  pecuniariam  responsabilitatem  securam  reddere. 

II.  Notio.  — Est  sequestratio  diligentia  judicialis  qua  auctori- 
tas  occupat  aut  retinet  omnino  vel  ex  parte  bona  a  debitore  aut 
a  reo  possessa,  quae  deponuntur  apud  tertium  sententiaeque  tri- 
bunalis  subjiciuntur.  Sequester  sensu  restricto  dicitur  depositarius. 

III.  Jus  canonicum  admittit  in  juribus  controversis  seque- 
strationis  genus  quod  dicitur  inhihitio  exercitii  juris. 

IV.  Jus  hispanum  appellat  assecurationem  bonorum  litigioso- 
rum  {aseguramiento  de  hienes  litigiosos)  sequestrum  quod  fit  in 
certa  bonorum  specie  de  quorum  proprietate  lis  intenditur,  ut  in 
aedificiis  industrialibus  et  fabrilibus.  Assecuratio  fit  interventu  jxi- 
diciali  in  rerum  litigiosarum  administratione,  qui  habetur  per  in- 
terventoris  nominationem.  Vide  Codigo  de  Enjuiciamiento  civil, 
art.  1419  seq. 

V.  Ad  sequestrationem  spectat  depositum  personarum^  cujus 
finis  est  libertatem  individuam  tutam  reddere,  quae  haud  raro  op- 
primi  potest;  quale  est  depositum  uxoris  quae  intentare  velit  aut 
intentarit  actionem  divortii  aut  querelam  concubinatus  contra  ma- 
ritum,  aut  actionem  nullitatis  matrimonii,  aut  viceversa,  cum  ra- 
tionabiliter  timeri  possunt  saevitiae  vel  actus  crudeles  a  marito  ex 
cohabitatione  {cap.  13,  §  fin.  X  de  restit.  spoliat.,  II,  13). 

606.  Jus  sequestrationis  vel  inhibitionis  petendae.  —  Jus  ha- 
bent  obtinendi  a  judice  sequestrationem:  1.°  Qui  ostenderit  super 
aliqua  re  ab  alio  detenta  jus  se  habere  sibique  damnum  immine- 
re,  nisi  res  ipsa  custodienda  tradatur  {can.  1672,  §  1).  Patet  juris 

probationem  non  debere  judicialem  esse,  cum  agatur  de  sequestra- 
tione  praeventiva:  attamen  apparere  debet  juris  fundamentum  in 
quo  actor  nititur;  hac  de  causa  summarium  examen  debet  prae- 
mitti.  2.°  Creditor  cujus  manifestum  jus  est,  jus  habet  obtinendi 
sequestrationem  bonorum  debitoris  quae  sufflciant  ad  summam 
quae  postulatur  et  ad  expensa  {can.  1673,  §  1).  3.°  Ad  inhibitionem 
exercitii  juris  petendam  jus  habet  qui  ostenderit  sibi  hoc  jus  com- 
petere  damnoque  suo  a  reo  exerceri  (can.  1672,  §  2). 

607.  Ratio  hujus  juris  exercendi.  —I.  Sequestrationem  a  ju- 
dice  petere  debet  actor  qui  se  jus  habere  existimat  ad  iliam  obti- 
nendam;  quae  ab  judice  decernenda  est,  cum  deest  alius  modus 
vitandi  praejudicii  quod  timetur.  Quare  nullatenus  est  statuenda, 
si  damnum  potest  aliter  reparari,  et  idonea  cautio  de  eo  reparan- 
do  offertur,  aut  traditur  hypotheca  sufficiens  ad  reparationem 
{can.  1674). 

II.  Etiam  a  judice  decerni  sequestratio  potest  ex  offlcio,  in- 
stante  praesertim  promotore  justitiae  aut  defensore  vinculi,  quo- 
ties  bonum  publicum  id  postulare  videbitur  {can.  1672,  §  3);  qualis 
est  processus  adversus  canonicum  non  residentem,  a  quo  fructus 
sequestrantur  usque  ad  causae  deflnitionem  {cap,  28,  X,  de  appell. 
II,  28),  et  casus  depositi  personarum,  de  quo  n.  605,  V. 

IIL  Sequestratio  extendi  potest  non  solum  ad  bona  quae  pe- 
nes  se  reus  habet,  sed  etiam  ad  res  debitoris  quae  depositi  aut  pi- 
gnoris  causa  aut  quolibet  alio  titulo  apud  alias  personas  reperian- 
tur  {can.  1673,  §  2);  quo  in  casu  ad  eas  servandas  ad  libitum  tribu- 
nalis  obligatae  sunt. 

IV.  Ad  custodiam  rei  sequestratae  idonea  persona,  proponen- 
tibus  partibus,  a  judice  designanda  est.  Quod  si  partes  inter  se  dis- 
sentiant,  judex  ex  offlcio  sequestrem  deligere  debet  {can.  1675, 
§  1).  Sequester  in  re  custodienda,  curanda  et  servanda  non  mino- 
rem  diligentiam  adhibere  debet  quam  suis  adhibet  rebus,  eamque 
postea  cui  judex  decreverit  reddere  tenetur  cum  omni  causa  sive 
fructibus  {Ibid.,  §  2).  Et  judex  congruam  mercedem  sequestri  de- 
cernere  potest,  si  eam  petit  {Ibid.,  §  3).  Cfr.  Lega,  1.  c,  vol.  1,  n.  567 
seq.;  Wernz,  vol.  5,  n.  560  seq. 


CAPUT  II 

DE    NOVI    OPERIS    NUNTIATIONE    ET    DE    REMOTIONE 
DAMNI    SIVE    ((DE    DAMNO    INFECTO» 

608.     Notio.  —  Nuntiatione   {denuncia)  novi  operis  impeditur 
quominus  aliquis  pergat  aediflcare  novum  opus  ex  quo  alteri  pos- 

sit  damnum  obvenire  (can.  1676,  §  1).  Subjacet  denuntiationi  non 
tantum  opus  omnino  novum  quod  a  fundamentis  excitatur,  sed 
etiam  operis  reparatio  sive  refectio,  additio,  imminutio;  verbo: 
ex  magna  parte  immutatio  {can.  1677). 

609.  — Retnotione  damniy  quae  interdictum  etiam  operis  veteris 
appellatur  seu  actio  de  damno  infecto,  id  propositum  est  ut  qui 
grave  damnum  rei  suae  imminere  pertimescit  ex  alieno  aedificio 
quod  ruinam  minatur,  ex  arbore  aut  ex  alia  re  quacumque,  cavere 
possit  a  damno  imminenti,  periculi  remotionem  obtinendo  etiam 
cum  aedifi-cii  demolitione,  si  opus  fuerit  (can.  1678). 

610.  Actio  cui  competat.  —  I.  Qui  ex  aliquo  novo  opere 
damnum  timet  suae  rei  obventurum,  potest  illud  judici  nuntiare, 
ut  opus  interrumpatur,  donec  utriusque  partis  jura  judicis  senten- 
tia  deflniantur  {can.  1676,  §  1).  Si  ex  consequenti  judicio  verbali, 
actoris  nuntiatione  justa  aestimata,  prohibitio  intimata  erit,  con- 
tinuo  reus  ab  opere  cessare  debet;  sed  poterit  a  judice  continua- 
tionem  ejusdem  impetrare,  dummodo  idonee  caveat  se  in  pristi- 
num  omnia  restituturum,  si  absoluto  judicio  victus  discesserit 
{Ibid.,  §  2). 

II.  Xuntianti  novum  opus  ad  jus  suum  demonstrandum  duo 
menses  praeflniuntur;  qui  ex  justa  et  necessaria  causa  a  judice, 
audita  altera  parte,  prorogari  vel  reduci  poterunt  {Ibid.,  §  3). 

611.  —  Actio  de  damno  infecto  idel  daho  aun  no  causado) 
competit  domino  alicujus  proprietatis  conterminae  quae  detri- 
mentum  capere  possit  ex  aediflcii  aliusve  rei  ruina;  competit  etiam 
cuicumque  opus  fuerit  transitu  per  ejus  vicinitatem.  Hic  jushabet 
ad  obtinendam  periculi  remotionem,  aut  cautionem  de  damno  vel 
avertendo  vel  compensando,  si  forte  evenerit  {can.  1678). 


CAPUT  III 

DE  ACTIONIBUS  NULLITATIS  SIVE  OB  NULLITATEM  ACTORUM 

612.  Notio.  —  Actionibus  nullitatiSj  ut  satis  vox  ipsa  decla- 
rat,  hic  finis  praestitutus  est,  ut  actus  vel  contractus  declaretur 
nullus.  Nam  quod  talis  actus  non  habeatur  pro  valido  neque  ef- 
fectus  sortiatur  ut  talis,  potest  potissimum  alicujus  interesse,  cui 
injuste  damnum  ex  eo  obveniret,  eo  quod  alius  jura  obtineret  in 
damnum  ejus  qui  actum  nuUum  posuit,  aut  in  praejudicium  tertii 
{can.  1679).  Quod  tam  de  actibus  extrajudicialibus  quam  de  judi- 
cialibus  intelligendum  est. 

613.— Nullitas  actus  tum  solum  habetur,  cum  in  eo  deficiunt 
quae  actum  ipsum  essentialiter  constituunt,  aut  solemnia  seu  con- 

ditiones  desiderantur  a  sacris  canonibus  requisitae  sub  poena 
nullitatis  {can.  1680,  §  1).  NuUitas  alicujus  actus  non  importat 
nullitatem  actorum  qui  praecedunt  aut  subsequuntur  et  ab  actu 
non  dependent  (Ibid.y  §  2). 

614.  Cui  haec  actio  competat.  —  Competit  omni  cujus  inter- 
est  actum  declarari  nullum,  cum  ei  nocumentum  afferat  quod  hic 
actus  juridicos  effectus  sortiatur,  tanquam  si  esset  validus;  hujus 
autem  actionis  flnis  est  obtinere  a  judice  declarationem  nuUitatis 
{can.  1679).  Qui  vero  actum  posuit  vitio  nullitatis  infectum,  tene- 
tur  de  damnis  et  expensis  erga  partem  laesam  {can.  1681).  Haec 
igitur  actio  supponit  non  fuisse  unum  eundemque  illum  qui  eam 
exercet  et  illum  a  quo  nullitas  originem  ducit,  saltem  cum  dolo. 
Quare  si  quis  cum  dolo  actum  omiserit,  aut  alium  imperfectum 
posuerit  intendens  ut  processus  sit  nullus,  atque  ita  sententia  dif- 
feratur,  querelam  nullitatis  urgere  non  poterit,  sed  adversarius, 
si  ei  proderit,  secundum  notam  regulam  155,  D.  de  R.  J.:  Factum 
cuiqiie  suum^  non  adversario  nocere  debet.  Vide  Lega,  I.  c. 

615.  Nullitas  actus  vel  contractus  quomodo  declaranda.  — 
Ubi  haec  nullitatis  declaratio  personae  privatae  tantum  convenit, 
a  judice  non  est  facienda,  nisi  parte  instante  {can.  1682),  ut  jam 
principiis  generalibus  can.  1618  et  1619  continetur.  At  haec  nul- 
litas  declaranda  est  ex  officio,  cum  ad  bonum  publicum  interest, 
aut  agitur  de  causis  pauperum,  minorum  eorumque  qui  his  aequi- 
parantur  {can.  1682).  Ratio  primi  est,  quia  in  illa  hypothesi,  sive 
nullitas  enascitur  ex  jure  naturali  sive  ex  positivo,  constituta  est 
ad  damnum  privati  praecavendum,  qui  juri  quod  ipsi  favet  potest 
renuntiare.  Ratio  secundi  est,  quia  cum  nullitas  instituta  sit  pro 
bono  publico,  privati  illorum  actuum  vel  contractuum  defectum 
supplere  nequeunt,  sed  solum  legislator  qui  curam  habet  de  bono 
publico,  cujus  causa  jubet  judicem  ex  officio  nullitatem  declarare. 
Vide  Lega,  De  judiciis,  vol.  1,  n.  251. 

616.  Actus  a  S.  Pontifice  confirmati.  — Cum  profertur  actus 
aut  instrumentum  a  S.  Pontifice  confirmatum  (quo  vitium  nullita- 
tis  sanatur  forma^  ut  dicitur,  specifica),  si  erit  disceptatum  de  facto 
aut  de  jure  confirmationis,  judex  inferior  sine  Sedis  Apostolicae 
jussu  nequit  de  hoc  negotio  videre  {can.  1683). 

CAPUT  IV 

DE  ACTIONIBUS  RESCISSORIIS  ET  DE  RESTITUTIONE 

IN  INTEGRUM 

617.  Notio.  —  Cum  actionibus  nullitatis  intime  connectuntur 
actio  rescissoria  et  restitutionis  in  integrum,  quibus  est  modus  ob- 

tinendi  ut  actus  natura  sua  et  ipso  jure  validus,  sed  quo  injuste 
aliquod  detrimentum  aut  laesionem  patiamur,  rescindatur  vel  in 
statu  primo  non  pernicioso  reponatur.  Primus  scopus  actione 
rescissoria,  alter  restitiitione  in  integrum  propositus  est. 

Injuria  illati  detrimenti,  cum  actus  ponitur  aut  contractus  quem  facere 
omnino  nuUum  juri  positivo  non  visum  est  opportunum,  et  qui  jure  natu- 
rae  non  est  nuUus,  in  hoc  stat,  quod  ad  illum  actum  aut  contractum  con- 
sensus  requisitus  vi  extortus  est,  scil.  gravium  malorum  injusta  commina- 
tione  aut  dolo,  quo  adhibito  aliquis  mala  fide  altero  contrahentium  simplici 
aut  inexperto  abusus  est.  Jam  vero  aequitas  naturaiis  exposcit  ne  dolus 
aut  violentia  victores  evadant,  neve  ditescat  aut  lucretur  qui  his  usus  est 
cum  alterius  detrimento;  hinc  actio  rescissoria,(\\xQ.  obtineri  potest  utactus 
nullus  sit,  si  opportuno  tempore  ejus  inefficacia  declaratur  ican.  1684). 

618.  De  dolo  et  metu.— I.  Dolas,  qui  in  re  criminali  significat  deHbe- 
ratam  voluntatem  legis  poenalis  violandae,  in  actu  juridico  et  in  re  conten- 
tiosa  est  simulatio  aut  dissimulatio  artificiumve  confictum  ad  alium  cum 
proprio  lucro  decipiendum.  Influit  dolus  in  actus  juridicos,  quatenus  gignit 
errorem.  Jam  vero  error  jure  naturae  nullitatem  actus  juridici  minime  in- 
ducit  quae  locum  praebeat  actioni  nullitatis,  nisi  cum  error  est  substantialis 
aut  versatur  circa  id  quod  proponitur  ut  conditio  sine  qua  non,  quod  utrum- 
quenostro  juri  probatur,  cum  in  can.  104  Codex  declaret  actus  cum  errore 
posito  validos  esse  generatim,  nisi  error  ^versetur  circa  id  quod  constituit 
substantiam  actus  vel  recidat  in  conditionem  sine  qua  non>,  et  nisi  expres- 
se  <'aliud  jure  caveatur^).  Error  igitur  dolo  inductus,  si  versatur  circa  ali- 
quam  rei  qualitatem,  error  est  accidentalis  ad  contrahendum  aut  ponen- 
dum  actum  juridicum;  unde  hujusmodi  actus  jure  naturali  et  positivo  vali- 
dus  est,  sed  tamen  in  odium  doli  laeso  datur  actio  tum  ad  rescindendum 
actum,  tum  ad  indemnitatem.  Vide  Lega,  De  judic,  vol.  1,  n.  256. 

II.  Ad  metum  quod  attinet,  jam  vol.  1 ,  n.  226  dictum  est  illum  natura  sua 
actus  non  reddere  nulios,  quia  non  impedit  quominus  liberi  sint;  ut  enim 
dixit  eleganter  jurisconsultus  Paulus  (D.  IV,  2,  quod  metus  causa  L.  21, 
§  2),  <'quia  quamvis,  si  liberum  esset,  noluissem,  tamen  coactus  volui-\  qua- 
re  per  se,  salvo  contrario  a  lege  constituto,  jus  non  dat  ad  actionem  nul- 
litatis.  Ut  metus  attendi  possit  ad  actionem  rescissoriam  quod  attinet,  ne- 
cesse  est  ut  sit  gravis,  non  enim  praesumitur  metum  levem  ad  agendum 
impulisse;  necesse  praeterea  est  ut  sit  injustus;  solum  enim  ita  laeditur 
jus  quod  actione  rescissoria  reparatur.  Vide  Lega,  1.  c,  /z.  262  seq. 

619.     I.  Actio  rescissoria    cui  competit  et  quomodo.  —  Ex  iis 

quae  dicta  sunt  colligitur  actionem  rescissoriam  ei  competere  qui 
actum  juridicum  posuit  aut  contractum  iniit  metu  gravi  atque 
injusto  coactus  vel  dolo  circumventus,  eumque,  metu  vel  dolo 
probato,  obtinere  posse  actus  vel  contractus  rescissionem  {can. 
1684,  §  1). 

II.  Eadem  actione  intra  biennium  uti  potest,  qui  gravem  ex 
contractu  laesionem  ultra  dimidium  rei  aestimatae  ex  errore 
passus  est  (i6id.,  §  2). 

III.  Contra  quem.— Instituihaecactio  potest:  1.°  Contra  eum 
qui  metum  intulit  aut  dolum  patravit,  etiamsi  ipse  non  in  suum,  sed 
in  alterius  commodum  talia  peregerit  ican,  1685,  l.°j;  2.""  contra 
quemlibet    malae  fidei  et   etiam   bonae   fldei   possessorem,  qui 

res  metu  vel  dolo  extortas  possidet,  salvo  jure  regressus  con- 
tra  quemlibet  usque  ad  ipsum  metus  aut  doli  auctorem  {Ibid.,  2.°). 

620.  Metus  aut  doli  exceptio. — Consequenter  ad  actionem  re- 
scissoriam,  jus  concedit  parti  laesae  seu  deceptae  exceptionem  me- 
tus  vel  doli,  quae  potest  opponi  contra  eum  qui  metum  intulit 
aut  dolum  patravit,  si  is  urgeat  actus  vel  contractus  exsecutionem 
{can.  1686). 

621.  Restitutio  in  integrum.  —  I.  Si  actio  rescissoria  con- 
ceditur  ad  tuendam  plenam  actuum  judicialium  contractuumque 
libertatem  quae  metu  injusto  aut  dolo  malo  imminuta  est,  resti- 
tutio  in  integrum  tantum  respicit  grave  damnum  quod  aliqui  faci- 
le  possunt  experiri  in  contractibus  ceterisque  actibus  juridicis;  et 
in  casu  laesionis,  etiam  sine  alterius  coactione  aut  dolo,  eos  repo- 
nit  et  restitutuit  in  statum  damnum  praecedentem. 

11.  Restitutio  in  integrum  est  extraordinarium  remedium, 
quod  conceditur  ad  reparandum  praejudicium  in  actibus  judicia- 
libus  perlatumcum  deest  facultas  utendi  ordinario  remedio  actio- 
nis  nuUitatis  aut  rescissoriae.  Minoribus  tamen  et  cum  iis  ae- 
quiparatis  conceditur  etiam  tum,  cum  posset  adhiberi  remedium 
ordinarium;  quo  in  casu  restitutio  in  integrum  formam  induit 
remedii  ordinarii,  quia  pinguior  est  sive  utilior.  Et  re  quidem 
vera,  actio  rescissoria  suapte  natura  jus  non  tribuit  nisi  ad  actum 
rescindendum,  restitutio  vero  in  integrum  reddit  laesum  in  pri- 
mum  statum;  quare  resolvit  omne  jus  quod  per  actum  rescissum 
jam  erat  acquisitum,  et  cetera  jura  reviviscunt,  quibus  antea  frue- 
batur  qui  ea  actione  usus  est,  inclusa  rescissione,  aliisque  commo- 
dis  additis,  ut  idem  sit  jam,  qui  ante  fuit.  Vide  Lega,  1.  c,  n.  270. 

622.  Quibus  et  quando  conceditur.  —  1.°  Minoribus  ob  lae- 
sionem  acceptam  ex  negotio  seu  actu  juridico  valido,  sed  rescin- 
dibiii.  Aetas  imbecilla  et  negligentia  aut  incuria  parentum  vel 
curatorum  sufficiunt  ut  damnum  acceptum  injustum  jure  ac  repa- 
randum  existimetur  {can.  1687,  §  1). 

2.°  Minorum  jure  fruentibus  {Ibid,),  quales  sunt  personae  mo- 
rales  {can.  100,  §  3),  ut  ecclesiae  et  causae  piae,  collegia  clerico- 
rum,  monasteria,  congregationes  religiosae,  beneficia,  etc.  Vide 
vol.  1,  n.  221.  Et  quamquam  ex  damnis  a  mala  administratorum 
gestione  acceptis  competit  eis  actio  ad  indemnitatem  obtinendam, 
tamen  ipsis  fas  est  uti  favorabiliore  remedio  restitutionis  in  inte- 
grum. 

Cum  in  jure  non  sit  limitatio,  videtur  hac  etiam  facultate  gau- 
dere  contra  minorem  minor,  ecclesia  adversus  ecclesiam,  in  per- 
sonam  moralem  moralis  persona.  Vide  LegUy  I.  c,  274;  IVernz, 
vol.  5,  n.  730. 

3.°  Idem  jus  competit  eorum  heredibus  et  successoribus  {can. 
1687,  §  1). 

4.°  Hoc  beneficium  majoribus  quoque  concedi  potest,  qui 
gravem  laesionem  passi  sunt,  casu  quo  eis  non  suppetat  rescisso- 
ria  actio  aut  aliud  ordinarium  remedium,  dummodo  justam  sub- 
esse  causam  et  laesionem  sibi  imputandam  non  esse  probaverint 
(Ihid.,  §  2).  Causae  justae  habebantur  communiter  fraus  vel  dolus 
adversarii,  inseparabilis  connexio  quae  inest  in  causa  majoris  cum 
causa  minoris,  absentia  necessaria  ob  bonum  publicum  vel  com- 
raunem  necessitatem  aut  gravem  adversitatem  etiam  privatam. 
Vide  Legay  1.  c,  n.  277,  Wernz,  1.  c,  n.  731. 

623.  A  quo  petenda  et  quo  tempore.  —  I.  Restitutio  in  inte- 
griim  petenda  est  a  judice  ordinario  qui  gaudeat  jurisdictione  aut 
competentia  respectu  illius  contra  quem  postulatur  {can.  1688); 
nam  qui  hoc  beneficium  aut  remedium  petit,  vices  agit  actoris  in 
illum  contra  quem  exposcitur  restitutio;  quapropter  viget  illud 
generale  principium,  actorem  rei  forum  sequi  debere.  Judex 
autem  delegatus  qui  administrationem  non  habet  sed  tantummodo 
facultatem  cognoscendi  de  causa  itemque  judices  arbitri  restitu- 
tionem  concedere  nequeunt.  Haec  circumstantia  exprimebatur  a 
juristis,  cum  dicebant  restitutionem  in  integrum  esse  actum  pote- 
statis  quae  mixtiim  imperium  dicebatur,  quae  hac  de  causa  minime 
competit  judici  sola  jurisdictione  gaudenti,  ut  flebat  apud  judices 
romanos.  Vide  JVernz,  1.  c,  n.  132. 

n.  Ad  restitutionem  in  integrum  petendam  conceditur  qua- 
driennium  ab  adepta  majoritate  computandum,  si  agatur  de  mino- 
ribus;  a  die  laesionis  factae  et  cessati  impedimenti,  si  de  majori- 
bus  aut  personis  moralibus  (can.  1688,  §  1). 

ni.  Restitutio  concessa  ex  officio.  Minoribus  vel  minorum 
jure  fruentibus  restitutio  concedi  potest  a  judice  etiam  ex  offlcio, 
audito  vel  instante  promotore  justitiae  (Ibid.,  §  2). 

624.  Effectus  restitutionis.  —  Restitutio  in  integrumy  ut  in 
ejus  notione  dictum  est,  id  efflcit,  ut  omnia  revocentur  in  pristi- 
num,  id  est  restituantur  in  statum  quo  erant  ante  laesionem,  salvis 
juribus  quae  alii  bona  fide  ante  peMtam  restitutionem  quaesive- 
rint  seu  acquisierint  [can.  1689). 

Adnotatio.  Animadvertendum  est  tam  rescissoriam  actionem 
quam  restitutionem  in  integrum  posse  adhiberi  tum  in  actibus 
extrajudicialibus  tum  in  judicialibus.  Unde  contra  firmam  senten- 
tiam  beneficium  restitutionis  implorari  potest  (can.  1905  seq.) 

OAPUT   V 

DE  MUTUIS  PETITIONIBUS  SEU  DE  ACTIONIBUS 
RECONVENTIONALIBUS 

625.  Notio.  —  I.  Dicitur  reconventio  sive  mutua  petitio  (1) 
actio  quam  reus  coram  eodem  judice  in  eodem  judicio  in  eadem- 
que  actionis  forma  contra  actorem  instituit  ad  submovendam  vel 
minuendam  ejus  petitionem  (can.  1690,  §  1).  Ita  si  Titius  petit  a 
Cajo  mille  quas  pesetas  dicimus  titulo  venditionis,  Cajus  vicissim 
a  Titio  quingentas  titulo  commodi  facti,  est  actio  ex  parte  Titii, 
reconventio  ex  parte  Caji  (2). 

II.  Reconventio  reconventionis  non  admittitur  {Ibid.,  §  2); 
i.  e.  in  jure  rejicitur  actor  reconventus  qui  denuo  reum  recon- 
veniat. 

Finis  reconventionis  est  lites  minuere,  uno  judicio  eodemque 
tempore  actionibus  et  actoris  et  rei  discussis  et  diremptis. 

626.  Quis  possit  eam  proponere.  —  I.  Etsi  de  hac  re  nihil 
Codex  expresse  loquitur,  cum  tamen  reconventio  sit  vera  actio, 
videtur  posse  solum  reconvenire  ille  reus  qui  judicio  tanquam 
actor  adesse  potest.  Itaque  excluditur  a  reconventione  excommu- 
nicatus  vitandus  aut  cujus  excommunicatio  publica  juridice  facta 
est  per  sententiam  condemnatoriam  vel  declaratoriam,  saltem  si 
formam  non  habet  necessariae  defensionis  (3).  Vide  Wernz,  1.  c, 
n.  435;  Lega,  1.  c,  n.  178. 


(1)  Salazar  et  La  Fuente  (Procedimientos,  vol.  2,  pag.  342)  contendunt  hispane  has 
dictiones  reconvencion  et  mutua  peticion  synonyma  non  esse  sed  analoga  tantum;  re- 
conventionem  autem  ad  judicium  criminale  referri,  et  significare  injuriae  querelam 
quam  contra  actorem  reus  instituit,  mutuam  vero  petitionem  solum  in  judiciis  conten- 
tiosis  locum  habere.  Magis  proprium  fortasse  foret  reconventionem  in  causis  crimina- 
libus  appellare  hispane  recriminacion.  Attamen  admittunt  in  jure  Decretalium  agi  de  re- 
conventione  sub  titulo  mutuae  petitionis,  quae  tamen  a  Lege  de  Enjuiciamiento  civil 
comprehenduntur;  et  re  quidem  vera  minime  in  ea  lege  mutua  petitio  nominatur,  sed  sola 
reconventio,  semperque  eo  sensu  qui  ab  illis  auctoribus  habetur  improprius.  Vide  art.  63, 
regl.  4.°,  55,  542-544,  688-690  et  731.  Ceterum  liquido  apparet  Codicem  in  cap.  quod  expo- 
nimus  sumere  ut  synonyma  duo  haec  latina  vocabula. 

(2)  In  hoc  exemplo  manifestum  est  reconventionem  ex  parte  rei  non  induere  exce- 
ptionis  formam,  sed  verae  actionis.  Exceptionis  proprium  est  valorem  actionis  impugna- 
re  directe;  at  reconventio  solum  indirecte  actionem  attingit;  titulo  enim,  quo  actor 
petit,  minime  negato,  reconventio  efficit  ut  petitio  suum  effectum  non  sortiatur,  et  ejus 
exsecutio  in  solidum  aut  ex  parte  nulla  sit  propter  efficaciam  actionis  a  reo  oppositae. 
Vide  Lega,  1.  c,  n.  172. 

(3)  Sic  ius  Decretalium  statuebat  in  excommunicato  (  cap.  5,  X,  de  except.,  II,  25), 
ubi  haec  ratio  affertur:  etiamsi  excommunicato  qui  ut  reus  adest  defensio  permitti  de- 
bet  ideoque  excipere  potest  atque  appellare,  ei  tamen  permitti  ut  adversarium  recon- 
veniat,  foret  legitimum  jus  defensionis  mutare  in  aggressionis  occasionem. 

II.  Qui  jus  habet  reconveniendi  reconvenire  potest  contra 
quemlibet  actorem,  modo  actor  nomine  proprio  litiget. 

627.  Quibus  in  causis  adhiberi  possit:  1.°  Generatim  adhiberi 
potest  in  omnibus  causis  contentiosis  et  per  actionem  personalem 
et  per  realem  promotis,  salva  exceptione,  de  qua  statim  mentio 
fiet,  propter  absolutam  judicis  incompetentiam. 

2.°  At  non  permittitur  in  causis  spolii  (seu  interdicti  recupe- 
randi);  spolians  enim  non  auditur  donec  ablatum  restituerit  ad 
normam  juridici  affati:  Spoliatiis  ante  omnia  restituendiis. 

3.°    In  causis  criminalibus  communiter  non  permittitur.  Exci- 

pitur  delictum   injuriae,   nam   injuria  accepta  illatam  compensat 

omnino  aut  ex  parte,  attento  jure  offensi  ut  injuria  reparetur 

^    (can.  1691,  2218,  §  3).  Vide  Wernz,  1.  c,  n.  439,  adnot.  30. 

\         4.°    Neque  ad  normam  can.  1891  in  causis  appellationis  admit- 

\   tenda  est:  in  ea  enim  nuUa  petitionis  nova  causa  recipi  potest. 

(  Haec   tamen  exceptio  admittebatur  communiter  a  Decretalium 

1  interpretibus,  qui  tamen  jure  romano  innitebantur  (L.  1,  D.  49, 

11). 

Adnotatio.  lidem  interpretes  (vide  Wernz,  1.  c,  n.  439)  has  exceptiones 
afferebant:  1."  causas  depositi,  2.*^  causas  praejudiciales,  3.*^  causas  exse- 
cutionis  quae  celeritate  egent.  Jam  vero  depositi  causae  ad  casus  spoiii 
reduci  posse  videntur;  nam  infidelis  depositarius  jure  meritoque  spoliator 
existimatur:  quare  non  est  audiendus  donec  depositum  restituerit.  Etiam 
videtur  esse  concedendum  causas  praejudiciales  reconventionem  non  ad- 
mittere,  nam  suapte  natura  et  juris  dispositione  {can.  1632)exigunt  ut  ante 
omnia  tractentur  et  dirimantur;  idcirco  non  admittunt  ut  eodem  tempore 
disceptentur  quo  actio  reconventionalis.  Quod  ad  exsecutionis  causas  spe- 
ctat,  quatenus  eae  celeritatem  postulant,  videntur  etiam  ad  normam  can. 
1627  rejicere  moram  quam  afferret  cognitio  simul  concurrens  cum  actione 
reconventionali;  at  ceieritatis  hic  character  non  videtur  essentialis  in  judi- 
ciis  exsecutoriis  (vide  can.  1917  seq.),  et  aiiunde  potest  evenire  ut  res 
super  qua  versatur  actio  et  ea  quae  in  reconventione  postulatur  possint 
eodem  tempore  agitari  et  definiri,  altera  alterius  gressum  minime  impe- 
diente. 

628.  Gui  et  quando  recoventio  proponenda.  —  I.  Proponenda 
est  judici  coram  quo  actio  principalis  ab  actore  instituta  est;  sic 
enim  lites  contrahuntur  seu  breviores  redduntur  et  imminuuntur; 
fi.tque  satis  naturali  aequitati,  quae  postulat  ut  possit  quisque  co- 
ram  judice  se  defendere,  si  eum  coram  illo  actor  persequitur; 
quod  valet  etiam  coram  judice,  licet  ad  unam  causam  dumtaxat 
delegato  vel  alioquin  incompetenti,  nisi  sit  absolute  incompetens 
(can.  1692).  Quare  laicus  ad  tribunal  saeculare  a  clerico  citatus, 
hunc  poterit  reconvenire,  dummodo  objectum  actionis  recon- 
ventionalis  ne  sit  causa  natura  sua  spiritualis. 

11.  Actiones  reconventionales  etsi  statim  post  litis  contesta- 
tionem,  utiliter  tamen  quovis  judicii  momento,  dummodo  ante 
sententiam,  proponi  possunt  (can.  1630,  §  1). 

629.  Reconventionis  effectus.  —  Ex  iis  quae  dicta  sunt,  re- 
conventio  prorogat  jurisdictionem  judicis  qui  de  actione  princi- 
pali  cognoscit,  modo  ne  in  reconventionali  sit  absolute  incompe- 
tens.  Efflcit  deinde  ut  acta  causae  principalis  cognoscantur  simul 
cum  conventionali,  et  utraque  quaestio,  etiam  diversa  atque 
inaequalis,  eodem  tempore  unaque  sententia  definiatur.  Potest 
tamen  judex  eas  separatim  cognoscere,  etiam  in  eodem  judicio,  si 
necessarium  aut  opportunius  existimaverit  {Ibid.y  §  2). 


CAPUT  IV 

630.  Praenotanda.  —  I.  Rem possidere  est  eam  habere  penes  se  physi- 
ce,  sive  sub  propria  potestate  physica.  Haec  potestas  est  mere  materialis, 
neque  ex  eo  dependet  quod  possessor  habeat  reipsa  aut  non  habeat  jus 
illam  exercendi  (1).  Possessio  id  est  facto,  quod  jure  proprietas;  possessio 
tribuit  physicam  potestatem  et  materialem,  at  proprietas  juridicam  et  lega- 
lem;  proprietarius  jus  habet  possidendi,  possessor  hoc  jus  facto  exercet. 
Plerumque  rei  proprietarius  est  etiam  possessor  ejusdem,  sed  fieri  potest 
ut  alter  sit  rei  proprietarius,  alter  possessor. 

631.  II.  Possessio  juridica  et  naturalis.  —  Possessio /«nfl^/ca  est 
possibilitas  physica  disponendi  de  re,  cum  ceterorum  exclusione,  et  cum  in- 
tentione  se  gerendi  relate  ad  illam  immediate  et  independenter.  Naturalis 
est  simplex  rei  detentio  sive  habitio  sine  intentione  iliam  sibi  retinendi. 

III.  Possessionis  consequentiae  juridicae.  —  Possessio  non  est  jus 
sed  merum  factum  {res  facti)\  ex  ea  tamen  effectus  juridici  consequuntur, 
quia  factum  illud  opportune  contra  arbitrarias  perturbationes  firmatum  et 
defensum  est;  haec  autem  protectio  sive  tuitio  est  juridicus  effectus  facti 
possessionis.  Ita  possessor,  quatenus  is  est,  habet  jus  possessionis  quod 
per  se  ex  facto  possessionis  derivatur,  quodque  est  independens  a  jure  ad 
possessionem  sive  possidendi,  hoc  enim  jus  ad  alium  pertinere  potest.  Pro- 
prietarius  jus  habet  possidendi  rem,  quae  ad  ipsum  pertinet,  etiamsi  facto 
non  possideat;  possessor  solo  facto  possidendi  etiam  sine  jure  ad  illud, 
fruitur  pluribus  emolumentis,  quae  sunt  jura  ex  facto  possessionis  exorta. 
Sic  latro  caret  omni  jure  in  rem  ablatam  quam  possidet;  caret  jure  possi- 
dendi,  sed  habet  juspossessionis,  est  rei  juridicus  possessor,  qui,  ut  talis, 
actionibus  convenientibus  contra  tertii  perturbationes  arbitrarias  protegi- 
tur  (Vide  can.  1694). 

IV.  Raiio  possessionis  juridice  protegendae.  —  Ratio  qua  haec  tu- 
tela  possessioni  conceditur,  etiam  cum  est  sine  jure,  i.  e.,  cum^est  merum 
factum,  est  quia  non  potest  publica  auctoritas  arbitrariam  perturbationem 
praesentis  status  rerum  permittere.  Possessio  est  factum  quod  ne  ab  eo 
quidem  qui  jus  habet  in  rem  possessam  potest  immutari  sine  ordinis  socialis 
juridici  infractione,  cujus  custodia  ad  reipublicae  auctoritatem  pertinet;  unde 
qui  possessorem  possessione  privare  vult,  publicae  auctoritatis  auxilio  uti 
debet. 

V.  Juridicus  effectus  possessionis.  —  Effectus  juridicus  peculiaris 


(1)    Fragmentum  Pauli,  1,  pr.  de  acquir.  v.  amitt.  poss.  41,  2;  Ulpian.  fr.  12,  §  1,  eod. 

possessionis  est,  ex  iis  quae  diximus,  jus  protectionis  obtinendae  contra 
arbitrarias  perturbationes;  ad  quod  efficiendum  sufficit  possessio  per  se 
ipsa  sine  aliis  circumstantiis,  in  ea  tamen  sola  mensura  a  jure  positivo  con- 
cessa.  Adjunctis  aliis  concurrentibus,  locum  praebere  potest  aliis  juridicis 
consequentiis  maximi  momenti,  inter  quas  est  praecipua  proprietatis  per 
praescriptionem  acquisitio. 

632.  Possessio  justa  et  injusta.  —  Haec  distinctio  ad  originem  pos- 
sessionis  referenda  est.  Justa  dicitur  possessio,  cum  sine  vitio  incepit,  i.  e. 
cum  nec  vi,  nec  clam,  nec  precario  est  acquisita.  Injusta  aut  vitiosa  est, 
quae  in  ipso  ortu  infecta  est  aliquo  ex  his  tribus  vitiis. — Adest  vis  cum  pos- 
sessor  violentiam  adhibet  in  corpus  aut  voluntatem  praecedentis  possesso- 
ris,  ad  eum  possessione  spoliandum.  Adest  clandestinitas  cum  antecedens 
possessor  celatus  est  de  actu  acquirendi,  ad  vitandam  ejus  oppositionem. 
Adest  tandem  merus  titulus  precarius,  cum  aliquis  possidere  incipit,  quia 
praecedens  possessor  concessit,  reservata  facultate  possessionis  sibi  ad 
arbitrium  redintegrandae. 

633.  Possessio  bonae  et  malae  fidei.  —  Bona  fides  est  persuasio 
quam  habet  aliquis  se  non  agere  contra  jus  neque  alteri  nocere,  cum  rem 
possidet  vel  sibi  attribuit;  quae  solet  ostendi  opinione  dominii,  etsi  haec 
opinio  sive  persuasio  neque  semper  necessaria  est  neque  semper  sufficiens 
ad  bonam  fidem  stabiliendam.  Cum  is  qui  rem  sibi  adiudicat,  scit  aut  scire 
debet  se  injustitiam  committere,  est  possessor  malae  fidei. 

Sed  possessio  bonae  vel  malae  fidei  cum  justa  aut  injusta  possessione 
non  est  confundenda.  Potest  aliquis  bona  fide  possidere,  sed  tamen  injuste, 
v.  gr.,  cum  per  vim  rem  occupat  quam  ad  se  pertinere  putat;  contra,  potest 
aliquis  juste  possidere.  sed  tamen  maia  fide,  v.  gr.,  quando  cum  titulo 
sufficienti  ad  dominium  transferendum  aliquis  rem  acquirit  ab  aliquo  quem 
scit  neque  proprietariuin  esse,  neque  habere  facultatem  de  illa  disponendi. 

634.  Jurium  quasi-possessio.  —  Etsi  possessio  ad  corporaha  refertur, 
cum  detineri  sola  illa  possint;  tamen  in  jure  canonico  admittitur  species 
possessionis  relate  ad  jura,  quae  Juris  quasi-possessio  dicitur,  per  quam 
exercitium  juris  intelligitur.  Cum  enim  legalis  possessio  rei  corporalis  nihil 
aliud  sit  tandem  aliquando  quam  re  ipsa  exercitium  facti  circa  jus  ipsum  pro- 
prietatis  super  hac  re,  aliorum  jurium  exercitium  quamdam  similitudinem  cum 
vera  possessione  refert. 

635.  Actiones  aut  remedia  possessoria. — Vocantur  actiones 
possessoriae  eae  quarum  flnis  est  possessionem  defendere  contra 
impugnationes  quibus  perturbatur  aut  destruitur.  A  jure  romano 
dicuntur  interdicta.  Sed  Codex  accepit  denominationem  actionum 
aut  remediorum  possessoriorum,  non  attenta  jurisromani  nomen- 
clatura. 

636.  Actio  ad  possessionem  acquirendam.  —  Qui  ad  posses- 
sionem  alicujus  rei  adipiscendam,  vel  ad  alicujus  juris  exercitium 
munitur  titulo  legitimo,  petere  potest  ut  in  rei  possessionem  vel 
juris  exercitium  seu  quasi-possessionem  immittatur  {can.  1693). 

637.  Actio  retinendae  possessionis.  I.  Gui  competit. — 1.°  Qui 
anniim  integrnm  in  possessione  rei  vel  in  quasi-possessione  juris 
manserit,  si  molestiam  patiatur  quominus  suam  possessionem  vel 
quasi-possessionem  retineat,  habet  actionem  retinendae  possessio- 
nis  (can.  1695,  §  1),  sive  interdictum  retinendi. 

2.°    Etiam  ei  qui  vi,  clam   vel  precario  annum  integrum  in 

possessione  rei  manserit,  actio  retinendae  possessionis  competit 
adversus  quemlibet  deturbatorem:  non  autem  contra  personam  a 
qua  ipse  rem  vi  vel  clam  surripuit  aut  precario  accepit  (can.  1696, 

In  causis  quae  ad  bonum  publicum  spectant,  justitiae  promo- 
tori  jus  est  opponendi  ex  ofHcio  vitium  possessionis  adversus  eum 
qui  vi,  clam  vel  precario  possidet;  qui  vi  nuntiationis  poterit  ex 
officio  de  possessione  deturbari  (Ibid.y  §  2).  Igitur  in  beneflcium 
intrusus  ab  eo  detrudi  poterit. 

II.  Quamdiu  admittitur.  —  Haec  actio  contra  possessoris 
perturbatorem  non  admittitur  nisi  intra  annum  ab  illata  molestia 
(can.  1695,  §  2). 

III.  Possessores  praeferendi.  —  Si  inter  duos  controversia 
oriatur  uter  eorum  possideat,  ille  in  possessione  praeferendus  est 
qui  intra  annum  frequentiores  et  potiores  possessionis  actus 
exercuit  (can.  1697,  §  1).  In  dubio  judex  possessionem  pro  indiviso 
utrique  parti  attribuere  debet  (Ihid.^  §  2)  usque  ad  flnem  litis. 
Quod  si  rei  vel  juris  indoles  aut  contentionum  et  rixarum  pericu- 
lum  non  patiantur  ut  litigantibus  pro  indiviso  possessio  interim 
attribuatur,  judex  rem  apud  sequestrem  deponi  jubere  debet,  aut 
juris  quasi-possessionem  suspendi  usque  ad  judicii  petitorii  exi- 
tum  (Ihid.,  §  3). 

Animadversio.  Actio  ad  retinendam  possessionem  est  pierumque 
quasi  primus  aditus  ad  judicium  petitorium,  i.  e.,  ad  judicium  de  proprietate. 
Nam  in  quaestionibus  proprietatis  actio  vindicatoria  a  proprietario  non  pos- 
sessore  proponitur  adversus  possessorem  non  proprietarium.  Valde  igitur 
refert  scire  quis  sit  possessor  et  cui  competat,  ut  taii,  partes  rei,  quae 
multo  sunt  faciliores,  sustinere,  et  quis  contra  debet  partes  actoris  agere, 
quae  sunt  multo  difficiliores;  quandoquidem  hic  ut  victor  evadat,  debet  jus 
proprietatis  probare  suum,  quod  est  saepe  difficilius.   " 

638.  Actio  ad  recuperandam  possesionem  (aut  interdictmn 
recuperandi) —  1.*^  Qui  vi  aut  clam  quoquo  modo  a  possessione  rei 
vel  quasi  possessione  juris  dejectus  est,  adversus  quemlibet  spolii 
auctorem  vel  rei  detentorem  habet  actionem  retuperandae  posses- 
sionis  vel  de  spolio  et  spolii  exceptionem  (can.  1698,  §  1).  (1). 

2.°  Ut  haec  actio  efficax  sit,  et  spoliatus  ut  in  possessionem 
restituatur,  nihil  aliud  probare  debet,  nisi  spoliationem  ipsam 
(can.  1699,  §  2). 

3.°  Actio  spolii  non  admittitur  praeterlapso  anno  postquam 
spolium  passus  rei  notitiam  habuit  (can.  1698,  §  2). 


(1)  In  jure  romano  interdictum  de  vi  spoliato  possessione  rei  immobilis  concessum, 
solum  opponi  poterat  contra  dejicientem,  qui  reus  esse  debebat,  sive  possesor  erat, 
sive  non  {Ulpianus,  fr.  1,  §  42  de  vi  D.  43,  16).  Sed  jam  in  jure  Decretalium  Innocentius  III 
{cap.  18,  X,  de  restit.  spoliat.  II,  13)  hanc  interdicti  romani  ampliationem  statuerat,  quod 
tantum  valebat  contra  spoliatorem  etactorem,  vim  ei  tribuendo  actionis  validae  contra 
quemvis  rei  possessorem. 

639.  Exceptio  spolii. — Spoliatus  habet  praeterea  spolii  ex- 
ceptionem  quam,  si  probat  spolium,  spolianti  opponere  potest, 
neque  tenetur  respondere,  nisi  prius  sit  in  suam  possessionem 
restitutus;  spoliatus  enim  ante  omnia  restituendus  {can.  1699,  §  1). 
Haec  exceptio  perpetua  est  {can.  1698,  §  2). 

640.  Suspensio  restitutionis.  —  Quod  si  in  restitutionerei  vel 
exercitii  juris  aliquod  occurrat  periculum,  judex  ad  instantiam 
partis  vel  promotoris  justitiae  pro  diversis  personarum  causarum- 
ve  adjunctis  potest  decernere  ut  vel  restitutio  suspendantur,  vel 
res  aut  persona  apud  sequestrem  custodiatur,  donec  causa  petito- 
rio  judicio  definietur  (can.  1699,  §  3).  Talis  est  casus  uxoris  quae 
desinit  cum  marito  cohabitare,  spolium  in  eum  committens;  mari- 
tus  habet  contra  illam  spolii  actionem  ut  ad  consortium  conjugale 
restituatur;  quod  si  uxor  matrimonium  esse  nullum  praesumit, 
potest  maritus  spolii  exceptionem  opponere.  At  vero  quia  facile 
illa  mariti  saevitiis  potest  esse  obnoxia,  judicis  erit  aut  simpliciter 
restitutionem  cohabitationis  suspendere  aut  mulierem  penes  ho- 
nestam  famiiiam  aut  matronam  relinquere. 

Adnotatio.  Quod  attinet  ad  reparationem  damnorumquae  e  perturba- 
tione  possessionis  orta  sunt  et  ad  fructuum  perceptorum  restitutionem, 
videtur  obligatio  a  bona  vel  mala  fide  possessoris  pendere.  Cfr.  Santi-Leit- 
ner,  lib.  II,  tit.  13,  ;z.  20  seq. 

641.  Ratio  absolvendi  judicia  possessoria.  — Judicia  posses- 
soria  absolvenda  sunt,  citata  dumtaxat  adversa  parte  in  judiciis  re- 
tinendae  vel  recuperandae  possessionis;  citatis  vero  omnibus  iis 
quorum  interest,  in  judiciis  adipiscendae  {can.  1700). 


CAPUT  YII 

DE    EXSTINCTIONE    ACTIONUM 


642.  Notio.— Actio  extincta  manere  dicitur,  cum  in  judicio 
valida  fieri  non  potest. 

643.  Exstinctio  actionum  in  contentiosis.  —  I.  In  contentiosis 
actiones  tum  reales  tum  personales  exstinguuntur  praescriptione, 
eodem  modo  quo  bona  et  jura  praescriptione  acquiruntur  et  quo 
aliquis  solvitur  ab  obligatione  ad  normam  can.  1508-1512  {can. 
1701).  Vide  n.  481  seq. 

II.  Praescriptio  in  contentiosis  currit  ex  quo  actio  primum 
potuit  jure  proponi  {can.  1705,  §  1). 

III.  Actiones  de  statu  personarum  nunquam  exstinguuntur 
(can.  1701)  (1). 

644.  Qua  de  causa  actiones  exstinguantur. — Ratio  est  eadem 
quae  legitimum  reddit  praescriptionis  institutum  ab  omnibus  le- 
gislationibus  stabilitum.  Proprietatis  incuria  necessario  conseque- 
retur  ex  aeterna  ejus  incertitudine,  si,  ut  bonum  commune  exigit, 
possessoris  sors  non  deflniretur  post  aliquod  tempus  satis  longum, 
ut  ex  cursu  rerum  regulari  non  sit  appellandum  involuntarium 
aut  inculpabile  damnum  quo  afflcitur  antiquus  dominus  ejus  rei 
quae  praescribitur  (2). 

645.  Actionis  criminalis  exstinctio.  —  1.^  Actio  criminalis 
morte  rei  exstinguitur  (can.  1702);  de  delicto  enim,  ut  tali,  quate- 
nus  culpam  personalem  continet,  heredes  aut  successores  non 
possunt  respondere  (Ibid.). 

2.°  Condonatione  legitimae  potestatis.  In  qua  re  animadver- 
tendum  est  Superiores  habere  in  foro  ecclesiastico  majores  attri- 
butiones  sive  facultates  quam  in  saeculari,  ubi  causarum  crimina- 
lium  cognitio  committitur  judicibus,  quorum  est  leges  applicare, 
quae  in  foro  saeculari  sunt  independentes  a  potestate  administra- 
tiva.  Vide  can.  2214,  2223. 

3.°  Lapsu  temporis  utilis  ad  actionem  criminalem  proponen- 
dam  (can.  1702). 

646.  Quomodo  tempus  computandum.  — I.  Hoc  tempus,  exce- 
ptis  delictis  S.  Congregationi  S.  Offlcii  reservatis,  est  a)  unus 
annusy  si  agitur  de  delicto  injuriae  (can.  1703, 1.°);  b)  quinquennium 
ob  delicta  qualiflcata  contra  VI  et  VII  Decalogi  praeceptum  (Ibid.y 
2.°);  c)  decennium  ob  simoniam  vel  homicidium  (Ibid.,  3.^);  tandem 
triennium  pro  ceteris  delictis  (can.  1703). 

II.    Praescriptio  currit  a  die  patrati  delicti  (can.  1705,  §  1)  (3), 


(1)  Salvis  canonibus  de  quibus  facta  mentio  est,  relate  ad  rei  acquisitionem  et  ad 
liberationem  obligationum  per  praescriptionem,  in  jure  civili  hispano  fit  discrimen  ad 
actionum  praescriptionem  inter  actiones  reales  et  personales.  Reales,  si  recidunt  in 
mobilia,  praescribuntur  spatio  sex  annorum;  si  in  immobilia,  spatio  triginta.  Attamen, 
si  possessor  rei  contra  quam  actio  proponitur  jam  rei  dominium  praescriptione  acquisi- 
vit,  ob  bonam  fidem,  si  res  est  mobilis,  et  ob  bonam  fidem  et  justum  titulum,  si  immo- 
bilis  est,  in  utroque  casu  dominium  a  possessore  acquisitum  destruit  actionem  antiqui 
proprietarii;  quare  hujus  actio  realis  destruitur  praescriptione  breviore  (trium  annorum 
in  re  mobili,  decem  aut  viginti  in  re  immobili),  ratione  conditionum  particularium  in 
quibus  possessor  invenitur.  (Cod.  civ.,  art.  1955,  1957,  1959,  1962  et  1963).  Excipitur  actio 
hypothecaria,  quae  praescribitur  spatio  viginti  annorum  (Cod.  civ.,  art.  1964).  Actiones 
autem  personales  cum  non  habent  specialem  terminum  def initum  (vide  art.  1966  seq.), 
quindecim  annis  praescribuntur  {art.  1964). 

(2)  Vide  Romanum  legislatorem  apud  Justinian.  II,  6,  de  usuc.  pr.;  D.  XLI,  3,  de  usurp. 
et  usuc.  L.  1;  D.  XLI,  10,  pro  suo  L.  5;  C.  VII,  39  de  praescr.  L.  7,  pr.;  C.  VII,  40,  de  ann. 
except.,  L.  2  pr.  Simili  modo  Alexander  III  rationes  comprehendit  in  cap.  5,  X,  de  prae- 
scrip.,  II,  26. 

(3)  In  jure  Codicem  praecedente  nullum  erat  speciale  praescriptum  super  actionum 
criminalium  praescriptione.  Solum  regula  tradita  fuerat  in  causae  Lublinensis  discus- 
sione  a  S.  Congregat.  Episcoporum  et  Regularium  (vide  Acta  S.  Sedis,  vol.  30,  pag.  677), 

Instit.  canon.  —  Tom.  II  15  * 

nisi  agatur  de  delictis  successivis  ubi  non  currit  praescriptio,  nisi 
a  die  qua  delicti  tractus  cessavit  {Ibid.,  §  2),  aut  agatur  de  delictis 
habitualibus  vel  continuatis  in  quibus  praescriptio  non  decurrit 
nisi  post  ultimum  actum;  et  conventus  ob  aliquem  criminosum 
actum  tenetur  non  solum  de  hoc  respondere,  sed  etiam  de  antiquio- 
ribus,  qui  cum  eodem  connectuntur,  nisi  post  ultimum  actum  po- 
situm  praescriptionis  tempus  sit  expietum  (/6id.,  §  3).  Delictum 
habituale  vel  continuatum  est,  verbi  causa,  concubinatus. 

647.  Post  actionem  peremptam.  —  I.  Actione  criminali  per 
praescriptionem  perempta,  firma  remanet  actio  contentiosa  ad 
petendam  damnorum  reparationem,  si  illis  fuerit  locus  per  deli- 
ctum  {can.  1704,  1.°). 

II.  Firma  etiam  manet  facultas  Ordinarii  non  promovendi 
delinquentem  et  praeterea  prohibendi  sacri  ministerii  exercitium 
ad  normam  can.  2222,  §  2  {Ibid.,  2.°). 

648.  Qua  de  causa  actiones  criminales  praescribantur.  — 
Haec  praescriptio  nititur  in  objectiva  difflcultate  probandi  a  judi- 
ce  delictum  multo  antea  patratum  atque  allegandarum  ab  accusato 
suae  defensionis  probationum,  delicto  jam  oblivioni  fortasse  diu- 
turnitate  temporis  mandato.  Praeterea  elapso  certo  tempore  non 
urget  cum  tanto  rigore  ratio  boni  publici,  quod  reparationem 
scandali  exposcit.  Vide  Wernz^  vol.  6,  n.  84. 


TITULUS  VI 
De  causae  introductione 

CAPUT  I 

DE    LIBELLO    LITIS    INTRODUCTORIO    SIVE    DE    OBLATIONE 

LIBELLI 

649.  Notio.  — Oblatio  libelli  {la  demanda,  la  presentacion  de 
la  demanda)  est  petitio  quae  exhibetur  judici,  ut  jubeat  dare,  sol- 
vere  aut  facere  aliquid,  seu,  quod  in  idem  recidit,  est  medium  ma- 
teriale  seu  instrumentum  actionis  exercendae  (Cfr.  can.  1706). 

Hic  animadvertendum  est  litem  non  incipere  ab  oblatione  libelli,  verum 
a  controversia,  quae  non  habetur  donec  oblationi  respondeatur;  hoc  autem 


in  qua,  cum  de  delictis  omnino  occultis  ageretur,  currere  praescriptio  dicebatur  a  die 
ex  quo  delictum  cognitum  erat  ab  accusato  aut  inquisitore,  quod  reapse  inutilem  red- 
debat  praescriptionem  in  iioc  casu.  Vide  \\/ernz,  Jus  Decret.,  vol.  6,  n.  84,  adnot.  63. 

originem  praebet  qiiasi-contractui  Utis  contestationis.  Vide  sentent.  Trib. 
Supr.  Hispan,  13  nov.  1907,  5  dec.  1891,  8  jun.  1906,  apud  Alcubilla,  vol.  5, 
pag.  597,  599,  edit.  6.^^ 

650.  Qualitates  oblationis  libelli.  —  I.  Libelius  generaiiter 
scripto  proponendus  est  (escrito  de  demanda,  pedimento).  At  qul 
scribere  nescit,  aut  legitime  impeditur  quominus  libellum  exhi- 
beat,  ore  tenus  petitionem  suam  coram  tribunali  proponere  pot- 
est  (can.  1707,  §  1).  Item  in  causis  facilioris  investigationis  et  mi- 
noris  momenti  ac  propterea  cito  expediendis,  judicis  arbitrio 
relinquitur  petitionis  admissio  ore  tenus  sibi  facta  (Ibid.,  §  2).  In 
utroque  tamen  casu  judicis  est  notarium  jubere  scriptis  actum 
redigere,  qui  actori  legendus  est  et  ab  eo  probandus  (Ibid.,  §  3). 

11.    Praeterea  libellus  quo  lis  introducitur  debet: 

1."  Exprimere  coram  quo  judice  causa  introducatur,  quid 
petatur,  et  a  quo  petatur. 

2.°  Indicare,  generatim  saltem,  quo  jure  innitatur  actor  ad 
comprobanda  ea  quae  allegantur  et  asseruntur. 

3.°  Subscribi  ab  actore  vel  ejus  procuratore,  apposito  die, 
mense,  anno  et  loco  in  quo  actor  vel  ejus  procurator  habitant,  aut 
residere  se  dixerint,  actorum  recipiendorum  gratia  (can.  1708). 

651.  Acceptio  aut  rejectio  libelli.  —  I.  Judex  vel  tribunal, 
postquam  viderit  et  rem  esse  suae  competentiae  et  actori  legiti- 
mam  personam  esse  standi  in  judicio,  debet  quantocius  libellum 
aut  admittere  aut  rejicere,  adjectis  in  hoc  altero  casu  rejectionis 
causis  (can.  1709,  §  1). 

II.  Si  judicis  decreto  libellus  rejectus  erit  ob  vitia  quae  emen- 
dari  possunt,  actor  novum  libellum  rite  confectum  potest  eidem 
judici  denuo  exhibere;  quod  si  judex  emendatum  libellum  rejece- 
rit,  novae  rejectionis  rationes  debet  exponere  (Ibid.,  §  2). 

III.  Adversus  libelli  rejectionem  a  judice  factam  integrum 
semper  est  parti  intra  tempus  utile  decem  dierum  recursum  in- 
terponere  ad  superius  tribunal;  a  quo  audita  parte  et  promotore 
justitiae  aut  vinculi  defensore,  quaestio  rejectionis  expeditissime 
definienda  est  (Ibid.  §  3). 

IV.  Si  judex  elapso  mense  ab  exhibito  libello  decretum  non 
ediderit  quo  libellum  admittit  vel  rejicit,  pars  cujus  interest  insta- 
re  potest  ut  judex  suo  munere  fungatur;  quod  si  nihilominus 
judex  sileat,  lapsis  quinque  diebus  a  facta  instantia,  poterit  recur- 
sum  ad  Ordinarium  loci,  si  ipse  judex  non  sit,  vel  ad  superius 
tribunal  interponere,  ut  vel  judex  ad  definiendam  causam  adi- 
gatur  vel  alius  in  ejus  locum  subrogetur  (can.  1710). 

652.  Animadversio  de  libello  redigendo.  —  Usu  docti  animadvertunt 
libellum  maxime  influere  in  cursum  et  exitum  judicii,  et  ex  actione  quae  in 
illo  deducitur,  atque  ex  modo  eum  proponendi  finem  secundum  aut  adver- 
sum  pendere.  Attamen  qui  simplicitatem  legum  ad  libellum  institutarum 

considerarit,  quarum  observatio  sinedubio  sufficit  ad  judicia  ecclesiastica, 
prorsus  perspiciet  Ecclesiae  minime  placere  verba  ad  meram  formulam 
concepta  et  supervacua,  eamque  velle  ut  in  judiciis  veritas,  justitia  et  ra- 
tionum  natura  potius  quam  externae  formulae  attendantur.  Jam  Alexan- 
der  III  prohibuerat  quominus  juris  romani  subtiiitates  adhiberentur,  acto- 
rem  solvens  a  declaranda  nomine  proprio  actione  qua  utebatur  {cap.  6,  X, 
cle  jiidiciis,  II,  1). 

Expedit  igitur  ut  scripta  omnibus  formulis  exuantur  quae  non  sint  omni- 
no  necessariae,  ut  simplicissima  reddantur,  contineanturque  limitibus  dictio- 
nis  minime  infucatae  aut  calamistratae,  sed  quae  factorum  ratiociniorumque 
rationem  reddat  expunctis  formulis  et  clausulis  quibus  solent  in  foro  au- 
.Qjeri  et  amplificari  (1).  Juris  interpretes  libelli  scripti  virtutes  hoc  disticho 
comprehendunt:  Quis,  quid,  coram  quo,  quo  jure  petatur,  et  a  quo.  —  Or- 
dine  confectus  quisque  libellus  habet. 


OAPUT  II 

DE    CITATIONE    ET    DENUNTIATrONE  ACTORUM  JUDICrALTUM 

653. — Libello  actoris  vel  orali  petitione  a  judice  admissa,  locus 
est  vocationi  in  jus  seu  citationi  {citacion,  emplazamiento)  alte- 
rius  partis  sive  rei  {can.  1711,  §  1);  nisi  partes  litigantes  sponte 
coram  judice  se  sistant  ad  causam  agendam,  quo  in  casu  opus  non 
est  citatione,  sed  actuarii  significatione  in  actis  partes  sponte  sua 
judicio  adfuisse  {Ibid.y  §  2). 

654.  Notio.  —  Citatio  seu  in  jus  vocatio  stricte  sumpta  est 
actus  judicialis  quo  reus  auctoritate  imperioque  judicis  ad  tribunal 
vocatur,  ut  coram  judice  se  sistat.  Sensu  latiore  sonat  mandatum 
veniendi  ad  judicium  cuicumque,  etsi  datum  non  reo,  sed  testi,  etc. 

Divisio.  —  In  jus  vocatio  esse  potest:  1.°  generalis  et  particiila- 
ris.  Per  hanc  citatur  certa  persona  aut  certae  personae.  Per  illam 
in  judicium  vocantur  quicumque  sua  interesse  aut  jus  ad  rem 
habere  putant,  utper  edicta  vocantur  interesse  habentes  ad  testa- 
mentum,  legatum  pium,  cappellaniam,  patronatum  sive  activum 
sive  passivum,  etc. 

2.°  Realis  et  verhalis.  Realis  consistit  in  personae  apprehen- 
sione,  et  habet  locum  in  causis  criminalibus.  Verbalis  fit  ore  tenus 
vel  scripto. 

3.°  Publica  et  privata.  Piiblicay  quae  edictalis  etiam  dicitur, 
fit  per  schedam  vel  per  edictum  publicum;  non  est  cum  generali 
confundenda,  publica  enim  citatione  unus  vocari  potest.  Privata 
fit  per  schedam  particularem  qua  certa  persona  vocatur,  fit  autem 
coram  ea  ejusve  familia  aut  vicinia. 


(1)  In  Hispania  magis  forsitan  necessaria  est  haec  animadversio,  quod  in  tribunali- 
bus  ecclesiasticis  formulas  serviliter  secuti  sunt  praescriptas  a  lege  de  Enjuiciamiento 
civil,  opinamurque  futurum  esse  ut  litium  perspicuitati  brevitatique  serviatur,  simplici- 
bus  Codicis  formulis  ad  amussim  servatis. 

4.°  Simplex  et  peremptoria.  Illa  citatum,  si  non  comparet,  non 
reddit  contamacem,  nisi  ter  facta  sit.  Haec,  licet  non  repetatur, 
reum  citatum  redditcontumacem,  si  termino  constituto  non  com- 
paret. 

Adnotatio.  —  In  jure  hispano  citatio  {emplazamiento)  dicitur  praeser- 
tim  mandatum  coram  tribunali  intra  certum  tempus  comparendi.  Non  autem 
citatio  peremptoria  cum  hoc  mandato  confundenda  est;  per  hoc  enim  solum 
comparendi  tempus  assignatur,  at  finis  citationis  peremptoriae  est  ulterio- 
res  vitare  citationes,  ita  ut,  finito  termino  seu  spatio  elapso,  in  contuma- 
ciam  incurratur. 

655.  Gitationis  necessitas. — Citatio  rei  ad  validitatem  actuum 
judicialium  necessaria  est  {can.  1723).  Ratio  est,  quia  jus  naturale 
postulat  ne  quis  condemnetur,  antequam  audiatur,  neve  ab  ullo 
auferatur  potestas  sui  defendendi;  qui  autem  certior  non  fit  de 
actu  qui  ei  ejusque  juribus  possit  nocere,  se  defendere  non  pot- 
est.  (Vide  Werm^  vol.  5,  n.  394  seq.).  Suprema  lex  omnis  judicialis 
cognitionis  haec  est:  ut  audiatur  et  altera  pars  (1). 

Solemnitates  citationis  sunt  juris  humani;  unde  possunt, 
salva  substantia,  a  legislatore  immutari  vel  dispensari. 

656.  A  quo  et  cui  citatio  denuntianda. — I.  Citatio  facienda 
est  a  judice  {can.  1712,  §  1)  competenti,  in  quo  inest  publica  auctori- 
tas  ut  reum  cogat  ad  se  sistendum  coram  tribunali;  et  ita  facienda 
est,  ut  libello  litis  introductorio  inscribatur  aut  adjungatur  {Ibid.). 
Ratio  autem  exemplaris  ad  reum  mittendi  haec  est,  ut  cognita 
citatione  deliberare  possit  quid  sibi  agendum  sit. 

II.  Citatio  est  denuntianda  reo,  et,  si  erunt  plures,  singulis 
{Ibid.y  §  2).  Si  lis  movetur  ei  qui  non  habet  liberam  administra- 
tionem  rerum  de  quibus  disceptatur,  proptereaque  caret  persona 
ut  se  sistat,  citatio  denuntianda  est  ei  qui  ipsius  nomine  judicium 
suscipere  tenetur  ad  normam  can.  1648-1654  {can.  1713).  Vide  quae 
dicta  sunt  n.  590. 

III.  Citatio  debet  insuper  actori  nota  fleri,  ut  statuta  die  et 
hora  ipse  quoque  coram  judice  se  sistat  {can.  1712,  §  3). 

657.  Gitationis  forma  et  character.  —  I.  Citatio  denuntianda 
est  per  schedam,  quae  praeceptum  judicis  parti  conventae  factum 
ad  comparendum  exprimat,  causa  ob  quam  conveniatur  saltem 
verbis  generalibus  indicata,  item  nomine  et  cognomine  judicis, 
rei  et  actoris,  loco  et  tempore,  id  est  anno,  mense,  die  et  hora  ad 
comparendum  praefixa  perspicue  indicata  {can.  1715,  §  1).  Citatio, 
sigillo  tribunalis  munita,  subscribenda  est  a  judice  vel  ab  ejus  au- 
ditore  et  a  notario  {Ibid.,  §  2). 


(1)  Jus  canonicum  hanc  regulam  expressit  illo  effato  cap.  1,  X  decaus.  poss.  etpropr., 
II,  \2:Nec  nos  contra  inauditam  partem  aliquid  possumus  decernere.  Idem  axioma  jure 
romano  expressum  est:  Neque  enim  inaudita  causa  quemquam  damnari  aequitatis  ratio 
patitur.  L.  1,  D.  de  requir.  reis,  XLVIII,  17. 

II.  Si  scheda  citatoria  non  ita  sit  confecta  aut  non  legitime  in- 
timata,  nullius  momenti  sutit  tum  citatio  tum  acta  totius  proces- 
sus  {can.  1723). 

Nomen  et  cognomen  judicis  ideo  exiguntur,  ut  reus  illius  competentiam 
aut  incompetentiam  intelligat,  non  enim  est  judici  incompetenti  obtempe- 
randum,  contra  quem  etiam  opponi  exceptio  declinatoria  potest;  deinde 
reus  debet  cognoscere  utrum  judex  ordinarius  delegatusne  sit;  neque  enim, 
ad  normam  can.  200,  §  2  (vide  voL  1,  n.  369),  judici  delegato  parendum  est, 
nisi  allata  delegationis  probatione.  Nomen  autem  et  cognomen  actoris  in 
citatione  scribendum  est,  primum  ut  reo  constet  se  ad  instantiam  partis, 
non  ex  officio,  ad  tribunal  citari,  tumutinvestigare  possit  num  actor  habeat 
personam  juridicam  ad  se  sistendum,  tanquam  actorem.  Ratio  ceterorum 
requisitorum  citationis  per  se  ipsa  evidens  est. 

Citatio  duplici  scheda  conficienda  est,  quarum  altera  reo  con- 
vento  remittenda,  altera  asservanda  in  actis  (can.  1716). 

III.  In  judiciis  ecclesiasticis  quaelibet  citatio  est  peremptoria 
{can.  1714);  quare  jus  tribuit  ut  sine  nova  citatione  pars  quae  non 
obedivit  contumax  declaretur.  Quod  si  judex  ad  vincendam  con- 
tumaciam  reumque  efficaciter  obligandum  ut  compareat,  uti  volet 
poenis  ecclesiasticis,  ad  quas  certe  jus  habet,  debet  citationem  re- 
petere  cum  poenarum  comminatione  ad  normam  can.  1845,  §  2 
{Ibid.). 

658.  Modus  eam  declarandi.  —  I.  Citatio  declaratur,  si  fieri 
potest,  per  Curiae  cursorem,  qui  citationis  schedam  tradat  ipsi 
convento,  ubicumque  is  invenitur  {can.  1717,  §  1).  Ad  hoc  cursor 
etiam  fines  alterius  dioecesis  ingredi  potest,  si  judex  id  expedire 
censuerit,  et  eidem  cursori  mandaverit  (Ibid.,  §  2)  (1).  Si  cursor 
personam  conventam  non  invenerit  in  loco  ubi  commoratur,  re- 
linquere  poterit  citatoriam  schedam  alicui  de  ejus  familia  aut  fa- 
mulatu,  si  hic  eam  recipere  paratus  sit  ac  spondeatse  reo  conven- 
to  quamprimum  schedam  acceptam  traditurum;  sin  minus  eam  ad 
judicem  referet,  ut  transmittatur  per  tabellarios  {Jbid.,  §  3). 

II.  Reus  qui  citatoriam  schedam  recipere  recuset,  legitime  ci- 
tatus  habendus  est  {can.  1718). 

III.  Si  ob  distantiam  vel  aliam  causam  difficulter  per  curso- 
rem  tradi  possit  reo  convento  sclieda  citatoria,  poterit  jussu  judi- 
cis  transmitti  per  tabellarios  publicos,  dummodo  commendata  et 
cum  syngrapha  receptionis,  vel  alio  modo  qui  secundum  locorum 
leges  et  conditiones  tutissimus  sit  {can.  1719).  Hac  securitate  opus 
est   propter  effectus   juridicos  qui   consequuntur  inobedientiam 


(1)  In  jure  superiore  communior  opinio  docebat  citationem  in  alieno  territorio  tam 
realem,  sive  apprehensionem  rei,  quam  verbalem  conventi  faciendam  esse  per  exhortum 
ad  Ordinarium  illius  territorii;  etsi  Card.  de  Luca  cum  aliis  contrariam  opinionem  de- 
fendebat.  Vide  Wernz,  vol.  5,  n.  402. 

mandato  citationis.  Ad  liunc  flnem  si  per  tabellariorum  officium 
citatio  ti-ansmittatur,  asserveturin  actis  oportet  fldes  ejusdem  of- 
ficii  (can.  1722,  §  2). 

IV.  Demum  quoties,  diiigenti  inquisitione  peracta,  adhuc 
ignoratur  ubi  commoretur  reus,  locus  est  citationi  per  edictum 
(can.  1720,  §  1).  Hoc  autem  fit  af figendo  per  cursorem  ad  fores 
Curiae  schedam  citationis  ad  modum  edicti  per  tempus  prudenti 
judicis  arbitrio  determinandum  et  in  aliqua  publica  ephemeride 
eam  inserendo;  si  vero  utrumque  fieri  nequeat,  alterutrum  suffi- 
ciet  (Ibid.,  §  2). 

659.  Quo  tempore  facienda  citatio.  —  Citatio  facienda  est  die 
habili,  i.  e.  non  feriato,  ad  normam  can.  1639,  nisi  locus  erit  exce- 
ptionibus  quae  propter  bonum  publicum  aut  necessitate  in  ipso 
canone  ass#gnantur.  Habenda  irrita  videtur  citatio  facta  die  feriato, 
nisi  accedit  exceptio  quam  diximus  decreto  judicis  declarata.  At- 
tamen  citatio  edictalis  qua  reus  die  feriato  comparere  deberet, 
valida  videtur,  quod  terminus  intelligendus  esset  prorogatus  ad 
primum  sequentem  diem  non  feriatum,  ad  normam  can.  1635. 

660.  Obligationes  cursoris.  — Cursor  (alguacily  nuncio),  cam  in 
manu  rei  conventi  citationis  schedam  relinquit,  debet  eam  subsi- 
gnare,  adnotato  die  et  horaqua  reo  tradita  est  (can.  1721,  §  1).  Debet 
idem  peragere,  si  eam  relinquit  in  manibus  alicujus  de  familia  aut 
famulatu  rei  conventi,  addito  insuper  nomine  personae  cui  sche- 
dam  tradidit  (Ibid.,  §  2).  Si  reus  receptionem  schedae  recuset, 
cursor  schedam  ipsam  subsignatam,  addito  die  et  hora  recusatio- 
nis,  judici  remittere  debet  (Ibid.,  §  4).  Si  citatio  fiet  per  edictum, 
cursor  in  edicti  calce  signare  debet  quo  die  et  hora  edictum  affi- 
xum  sit  ad  fores  Curiae  et  quandiu  affixum  manserit  (Ibid.,  §  3). 
Cursor  quae  peregit  ad  judicem  referre  debet  in  scriptis  manu 
propria  subsignatis,  quae  in  actis  servanda  sunt  (can.  1722,  §  1). 

661.  Denuntiationes  a  citatione  diversae.  —  Omnes  actus 
tum  interlocutorii,  aut  merae  substantiationis,  tum  definitivi  co- 
gnoscendi  sunt  a  personis  quarum  interest,  praecipue  a  partibus 
vel  procuratoribus  aut  curatoribus;  actus  qui  sic  exercetur  denun- 
tiatio  dicitur.  Jam  vero  regulae  superius  statutae  pro  rei  citatione, 
his  denuntiationibus  ceterisque  judicii  actibus,  pro  diversa  tamen 
eorum  natura,  accommodandae  et  applicandae  sunt  (can.  1724). 

662.  Effectus  citationis  legitimae.  —  Codex,  can.  1725,  hos 
enumerat: 

1.°  Res  desinit  esse  integra.  Nempe  jam  judex  jurisdictionem 
interposuit,  judiciumque  incoeptum  est,  non  tamen  lis  aut  liti- 
gium;  reus  enim  conventus  loco  contestandi  libellum  potest  peti- 
tionibus  aut  juribus  actoris  se  subjicere. 

2.°  Causa  fit  propria  illius  judicis  aut  tribunalis,  coram  quo 
actio  instituta  est,  jus  praeventionis  in  favorem  illius  inducendo, 

quo  jure  excluditur  competentia  actualis  ceterorum  judicum  com- 
petentium  et  optio  quam  actor  habet  reum  coram  quolibet  eorum 
persequendi.  Vide  can.  1559,  1568  et  n.  532  seq. 

3.°  Causa  ^tperpetiia  et  in  judice  delegato  firma  redditur  ju- 
risdictio,  ita  ut  non  exspiret  jure  delegantis  morte,  translatione 
aliave  causa  resoluto  (1). 

4.^  Interrumpitur  praescriptio,  nisi  aliud  cautum  est  a  legibus 
civilibus  alicujus  regionis,  quas  hic  Ecclesia  facit  suas,  ad  norman 
can.  1508  (vide  n.  481).  Ratio  est,  quia  aut  tollit  aut  interrumpit 
bonam  fidem  necessariam  non  modo  ad  praescriptionem  susci- 
piendam  sed  etiam  continuandam  {can.  1512). 

Ex  jure  hispano  praescriptio  interrumpitur  juridica  citatione  facta  pos- 
sessori,  etsi  fiat  mandato  judicis  incompeienlis;  item  interruftipitur  conci- 
liationis  actu,  quoties  intra  duos  menses  post  eum  celebratum  afferatur 
coram  judice  libeilus  de  possessione  vel  dominio  rei  de  qua  quaeritur.  At 
contra,  citatio  judicialis  praescriptionem  non  interrumpit:  1.°  si  nulla  fue- 
rit  ob  defectum  legalium  solemnitatum;  2.°  si  actor  ab  actione  desistit,  aut 
instantiam  sinit  exspirare;  3."  si  possessor  ab  actione  solutus  est.  Vide 
Codicem  civilem,  art.  1945-1947.  Cum  in  his  casibus  interruptio  non  natu- 
ralis  sit  sed  civilis,  effectum  non  sortitur  nisi  relate  ad  adversarium,  mini- 
me  ad  tertias  personas.  Cfr.  Ferreres,  Comp.  Theol.  Mor.,  vol.  1,  n.  721 
(edit.  8,  1.^  post  Codic). 

5.°  Lis  pendere  incipit,  saltem  in  iis  quae  ad  illud  principium 
referuntur,  scil.  nihil  in  re  litigiosa  immutandam: /ife  jsenden/e, 
nihil  innovetur.  Vide  tit.  XI,  cap.  3  (2).  Alii  effectus  litispendentiae 
magis  videntur  esse  proprii  contestationis  libelli  ad  normam 
can.  1731  (Vide  Wernz,  vol.  5,  n.  407,  4,  et  cap.  30,  X,  X,  de  verb. 
signif.  V,  40). 

Adnotatio.  —  Codex  eosdem  effectus  attribuit  partibus  litigan- 
tibus  quae  sponte  coram  judice  se  sistunt  ad  causam  agendam, 
quam  si  citatae  judicio  adfuissent,  ad  normam  can.  1711,  §  2.  Vide 
n.  651. 


(1)  Etiam  firma  fieri  videtur  delegati  iurisdictio  quatenus  is  potest  in  causa  usque 
ad  sententiam  procedere,  etiamsi  reus  appellet  delegantem,  si  post  citationem  appella- 
tio  interponitur,  propter  generalitatem  principii  canone  firmati,  qui  in  jure  superiore 
hunc  casum  includebat.  Vide  cap.  9,  30,  X,  de  appell.  II,  28. 

(2)  Cfr.  ad  jus  Decretalium  Clementinam  2.3"»  (II,  15):  «Cum,  lite  pendente,  nihil  de- 
beat  innovari,  Htem  qiioad  hoc  pendere  censemus  postquam  a  judice  competente  in  ea 
citatio  emanaverit..."  Reiffenstuel,  2,  16,  n.  2  seq. 

TITULUS  VII 
De  litis  contestatione 

663.— Oblato  libello  citatoque  reo,  deliberandum  ipsi  est  utrum 
subjiciendus  sit  actoris  petitionibus  eo  quod  justae  sint,  an  iilis  op- 
ponendus  eo  quod  sint  aut  habeantur  injustae.  In  primo  casu  liti 
locus  non  est;  in  altero  oppositionem  formaliter  judici  declarare 
debet  contra  postulata  actoris;  haec  autem  declaratio  dicitur  litis 
contestatio. 

Notio.  —  Est  igitur  litis  contestatio  responsum  rei  conventi 
coram  judice,  per  quod  cum  animo  litigandi  omnino  aut  ex  parte 
opponitur  actoris  petitioni  (1).  Vide  Wernz,  vol.  5,  n.  450;  Lega^ 
1.  c,  vol.  1,  n.  417  seq.  Inde  patet  ipsa  litis  contestatione  constitui 
objectumseu  materiam  judicii,  a  judice  per  sententiam  deflniendi 
{can.  1726). 

664.  Solemnitates  contestationis.  —  Ad  litis  contestationem 
nulla  necessaria  est  solemnitas,  sed  sufflcit  ut  partibus  coram  ju- 
dice  vel  ejus  delegato  comparentibus,  in  actis  inseratur  petitio 
actoris  et  contradictio  conventi,  unde  constet  perspicue  qua  de  re 
agatur  seu  quinam  sint  controversiae  termini  (can.  1727). 

Jus  antiquum  idem  erat;  nullam  enim  certam  formam  fontes 
praescribebant,  neque  interpretum  de  hac  re  quaestiones  circa  ali- 
quam  deflnitam  formam  versabantur  qua  litis  contestatio  esset 
facienda;  jamque  superius  innuimus  jus  ecclesiasticum,  quamquam 
multa  a  jure  romano  acceperit,  non  tamen  omnes  illius  formas 
sive  solemnitates  desumpsisse  quae  erant  ei  peculiares.  Vide 
Wernz^  vol.  5,  n.  458  seq.;  Lega,  1.  c,  nn.  417,  420. 

665.  Goncordatio  dubiorum  (seu  deflnitio  quaestionum  fa- 
cti  et  juris  quae  disceptantur).  —  Hoc  nomine  signiflcatur  in  foro 
ecclesiastico  petitionis  et  contestationis  deflnitio,  quae  flt  per  arti- 
culos  interrogatorios  vel  dubitativos,  de  quorum  singulis  debet 
judex  definire  communiter  responso  affirmativo  aut  negativo.  Est 
modus,  ut  patet,  dividendi  petitionem  et  contestationem  in  partes 
quae  continentur  singulis  articulis,  qui,  actore  et  reo  consentien- 
tibus,  sunt  redigendi;  quare  concordatio  dubiorum  dicitur.  Hic  mos 
erat  ferme  communis  SS.  Romanis  Congregationibus  non  solum 
ad  dubia  juris  solvenda,  sed  in  causis  etiam  contentiosis,  quae  sen- 


(1)  Alii  eam  verbis  generalioribus  definiunt,  cum  dicunt  esse  responsum  a  convento 
datum  actionis  causam  vel  fundamentum  confitendo  aut  negando.  Cfr.  Alciibilla,  1.  c, 
vol.  5,  pag.  597  (edit.  6.«). 

sim  sine  sensu  omnes  fere  ad  Sacras  Congregationes  transierant, 
et  horum  activitatem  pene  totam  absorbebant,  cum  habebantur 
jnris  ordine  servato.  (Vide  Santi,  lib.  II,  tit.  5,  n.  8;  Ferreres,  La 
Curia  Romana,  7tn.  165-180). 

Codex  {can.  1728)  jubet  asservari  hanc  contestationis  formam 
in  caasis  implicatioribus,  in  quibus  petitio  actoris  nec  perspicua 
sit  nec  simplex,  vel  contradictio  conventi  difticultatibus  scateat; 
ubi  judex  ex  officio  aut  ad  instantiam  actoris  vel  conventi,  partes 
citare  potest  ad  rite  definiendos  controversiae  articulos,  i.  e.  ad 
causae  dubia,  ut  dicitur,  concordanda. 

In  Lege  propria  S.  R.  Rotae,  can.  23,  §  1,  litis  contestatio  dicitur 
indiscriminatim  litis  contestatio  et  dubiorum  concordatio.  Vide  Re- 
gulas  super  hac  re  servandas  a  S.  R.  Rota,  tit.  I,  §  31  scg.,  apud 
Ferreres,  La  Curia  Romana,  pag.  3,  et  Wernz,  vol.  5,  tom.  2, 
pag.  175. 

666.  Modus  agendi  in  litis  contestatione.  —  a)  Partcs  litigan- 
tes  praecepto  judicis  obedientes  quod  reo  datum  est  per  citatio- 
nem  et  actori  per  citationis  nuntiationem,  tribunali  adesse  debent 
die  et  hora  indicta  ad  contestationem  aut  dubiorum  concorda- 
tionem. 

b)  Si  die  dubiis  concordandis  praestituta,  pars  in  jus  vocata 
non  compareat  nec  justam  absentiae  excusationem  alleget,  contu- 
max  potest  declarari,  et  dubiorum  formula  statui  ex  officio,  parte, 
quae  praesens  fuerit,  id  postulante.  Parti  autem  contumaci  statim 
id  notum  ex  officio  faciendum  est,  ut  quas  velit  exceptiones  con- 
tra  dubiorum  seu  articulorum  formulam  possit  proponere  et  a 
contumacia  se  purgare,  intra  tempus  quod  judici  congruum  videa- 
tur  {can.  1729,  §  1). 

c)  Partibus  tempore  statuto  praesentibus,  proceditur  coram 
judice  ad  simplicem  iitis  contestationem,  aut  si  res  ferat,  ad  arti- 
culorum  formulam  quae  fit  partibus  concordibus.  Quo  in  casu, 
si  judex  nihil  opponendum  habeat,  formulam  concordatam  appro- 
bat  decreto  suo.  Si  vero  partes  dissentiunt  aut  earum  conclusio- 
nes  judici  non  probantur,  judex  ipse  controversiam  dirimit  de- 
creto  {Ibid.,  §  2,  3). 

667.  Litis  et  contestationis  immutabilitas. — I,  Lite  contestata 
sive  per  simplicem  oppositionem  instante  actore,  sive  perarticu- 
los  concordatos,  neque  hi  neque  illa  possunt  immutari,  materia 
enim  controversiae  litis  contestatione  definita  manet;  quod  si 
adhuc  variatio  posset  fieri,  lites  indefinite  retardarentur  (1). 


(1)  Hoc  appellatur  jure  hispano  cuasi-contrato  de  litis  contestacion.  De  hac  re  sic 
Tribunal  supremum:  «Es...  fundamental  principio  de  derecho  procesal...  que  una  vez  en- 
tablado  el  pleito  no  es  licito,  durante  su  curso,  alterar  las  cuestiones  planteadas  en  el 
mismo,  ni  suscitar  en  la  segunda  instancia  otras  nuevas  que  no  tengan  caracter  verda- 
deramente  incidental».  (Sent.  17  april.  1909).  Cfr.  Alcubilla,  1.  c,  vol.  5,  pag.  599,  edit.  6.^ 

II.  Cum  tamen  Ecclesia  veritatem  potius  justitiamque  atten- 
dat  quam  rigorem  formularum,  permitti  mutatio  poterit  novo 
judicis  decreto,  ex  gravi  causa,  ad  instantiam  partis  vel  promoto- 
ris  justitiae  vel  defensoris  vinculi,  audita  utraque  vel  altera  parte 
ejusque  rationibus  perpensis  {can.  1729,  §  4). 

668.  Litis  contestationis  effectus.  —  Codex  notat  sequentes 
effectus  (can.  1731):  l.*'  Haud  licel  actori  lihellum  mutare^  nisi,  reo 
consentiente,  judex,  justis  de  causis,  censeat  mutationem  esse  ad- 
mittendam,  quo  in  casu  actor  ad  compensationem  damnorum  et 
expensarum,  quae  ex  mutatione  oriantur,  obligatur,  erga  reum. 

Lihellus  non  censetur  mulatus^  a)  si  coarctatur  aut  mutatur 
probationis  modus;  h)  si  minuitur  aut  petitio  aut  accessoria  peti- 
tionis;  c)  si  facti  adjuncta  in  libello  pridem  posita  ita  illustrantur, 
complentur  aut  emendantur,  ut  controversiae  objectum  idem  re- 
maneat;  d)  si  in  locum  rei  ipsius  quae  petebatur  petiturpre^iwm, 
foenus  aut  aliquid  aequioalens. 

2.°  Judex  congruum  tempus  partibus  praestituere  debet  pro- 
bationibus  proponendis  et  explendis;  quod  quidem  poterit,  in- 
stantibus  partibus,  arbitrio  suo  prorogare,  dummodo  ne  lis,  ultra 
quam  aequum  sit,  protrahatur. 

3.^  Possessor  rei  alienae  desinit  esse  honae  fidei  quoad  rei  liti- 
giosae  fructus;  quapropter  damnatus  ad  restitutionem,  non  solum 
rem  ipsam,  sed  etiam  rei  fructus  a  litis  contestatae  tempore  resti- 
tuere  tenetur  et  damna  praeterea  sarcire,  si  qua  secuta  sunt  {can. 
1731). 

699.  Adnotatio  historica.  —  Interpretes  juris  Decretalium  superio- 
ris  (1)  alios  effectus  designarunt,  quos  operae  pretium  erit  breviter  recor- 
dari:  a)  instantia  currere  incipit:  hic  effectus  admittitur  in  can.  1732;  —  b) 
litigantes  vi  quasi-contractus  ad  judicii  prosecutionem  ad  finem  usque  obli- 
gantur;  hic  effectus  etiam  est  admittendus,  quatenus  pars  altera  sine  con- 
sensu  alterius  non  potest  non  adesse  reliquis  actibus  judiciaiibus,  quin 
contumaciae  effectibus  sit  obnoxius  ad  normam  can.  1842  seq.;  at  minime 
admittendus  est  quatenus  actor  non  possit,  cum  voluerit,  actioni  renuntia- 
re,  et  quatenus  uterque  litigans  ex  mutuo  consensu  omnibus  actibus  judi- 
cialibus  renuntiare  nequeant;  contrarium  enim  habetur  in  can.  1740.— 
c)  Judex  non  potest  recusari  ut  suspectus,  nisi  causa  recusationis  post  litis 
contestationem  supervenerit,  aut  quae  ante  exstiterit  ignorata  sit.  Neque 
ampiius  opponi  possunt  exceptiones  declinatoriae  fori  vel  dilatoriae,  nisi 
in  ipsis  casibus  qui  ad  recusationem  excipiuntur.  Hic  effectus  admittendus 
etiam  est,  ut  declaratur  in  exponendo  canone  1628.  Attamen  notetur  in- 
competentiam  absoliitam  in  quovis  litis  statu  tribuere  jus  ad  exceptionem 
declinatoriam.  — ff)  Post  litem  contestatam,  mandatum  procuratoris  jam 
revocari  non  potest  sine  rationabili  et  cognita  causa,  propter  quam  fit  su- 
spectus  aut  ineptus  ad  causae  patrocinium:  ratio  afferebatur,  quod  post 
litem  contestatam  procurator  fieret  dominus  litis;  at  Codex  irrevocabilita- 
tem  procuratoris   non   admittit,  ut  colligitur  ex  can.   1664. —e)  Reus  qui 


(1)    Vide  Schmalzgrueber,  libr.  II,  tit.  5,  n.  8;  V.'ern2,  1.  c,  n.  460;  Lega,  1.  c,  n.  421. 

lite  contestata  juranientum  calumniae  praestare  detrectabat,  debebat  pro 
confesso  haberi,  actor  vero  ab  actione  instituta  cadebat;  sed  hic  effectus 
evanuit  pariter  cum  necessitate  praestandi  juramenti  calumniae,  de  quo 
nihil  Codex.  — /)  Actiones  poenales,  quod  ad  effectus  civiles  attinet,  mor- 
tuo  reo,  ad  heredes  transeunt:  hic  effectus  ex  jure  Codicis  propter  analo- 
ga  statuta  in  can.  1704,  §  1,  videtur  admittendus. 

670.  Actus  vetiti  ante  contestationem.  —  Antequam  litis  con- 
testatio  locum  habuerit,  judex  ad  testium  aliarumque  probationum 
receptionem  sive  examen  non  potest  procedere,  nisi  in  casu  con- 
tumaciae  alteriusutrius  e  litigantibus.  Attamen  testium  depositio 
recipi  antea  poterit,  si  ipsa  ob  probabilem  testis  mortem,  v.  c, 
quia  valde  senex,  vel  ob  discessum  ejusdem  in  locum  remotum 
vel  aditu  difficilem  vel  ob  aliam  justam  causam  recipi  postea  ne- 
queat,  aut  difficulter  possit  {can.  1730),  et  ita  actor  aut  reus  di- 
scrimini  maneant  obnoxii  eo  quod  non  potuerint  se  purgare. 

Ratio  hujus  praescriptionis  est,  quia  ante  contestationem  plane 
incertum  est  num  judicium  secuturum  sit;  unde  receptio  testium 
aut  probationum  fraudari  posset  atque  adeo  nulla  et  irrita  esse; 
neque  si  litigium  sequatur,  bene  definita  est  materia  controver- 
siae.  Exceptionum  ratio  est  per  se  ipsa  evidens.  Vide  Wernz^  1.  c, 
n.  464  seq. 

671.  ScHOLioN  I.  Super  plus  petitione.  —  In  Codice  nullus  est  titulus 
vel  caput  de  pliis  petitione,  neque  usquam  de  ilia  fit  mentio,  cum  jus  Decre- 
talium  specialem  ei  titulum  attribueret  {lib.  II,  ///.  6),  vestigia  premens  juris 
romani,  quod  particularem  formularum  rigorem  in  hac  parte  exigebat. 
Concordatio  articulorum  qua  sinit  Codex  ut  lis  contestetur,  item  facultas 
quam  tribuit  immutandae  petitionis  eam  restringendo  {can.  1729,  1731),  su- 
perfluam  reddunt  tractationem  de  plus  petitione. 

ScHOLioxii.  —  Ex  lege  de  Enjiiiciamiento  civil,  litem  contestatam  se- 
quitur  scriptum  quod  nominatur  de  replica,  et  alterum  de  diiplica.  Primo 
actor  impugnat  ea  quae  in  responsione  scripta  a  reo  dicta  sunt,  litem  fir- 
mans  novisque  argumentis  illustrans  aut  superius  allegata  amplificans. 
Altero  reus  actoris  objectiones  a  se  propulsat  exceptionesque  novis  aut 
firmioribus  rationibus  roborat.  Haec  etiam  in  tribunalibus  ecclesiasticis 
Hispaniae  fieri  solebant;  sed  opinamur  his  supersedendum  ex  doctrina  ca- 
nonum,  quos  diximus,  1729,  1731.  Obligatoria  certe  minime  illa  sunt. 


TITULUS  VIII 
De  litis  instantia 


672.  Notio. — I.  Dicitur  instantia  complexus  actuum  judicia- 
lium  ab  incepta  ad  finitam  litem,  et  nihil  est  aliud  quam  actionis 
exercititim;  actio  autem  exercetur  dum  lis  agitur  coram  judice  qui 

debet  eam  dirimere.  Primus  actus  judicialis  est  litis  contestatio  (1) 
cui  generatim  definitiva  sententia  judicis  finem  affert,  dummodo 
particulari  aliqua  causa  non  sit  perempta.  Quare  cum  causa  ad 
tribunal  appeliationis  transit,  quia  ex  sententia  appellatum  sit, 
nova  instantia  incipit;  hinc  denominationes  primae,  secundae  et 
tertiae  instantiae. 

II.  Sed  instantia  praeterquam  quod  finitur  per  judicis  senten- 
tiam,  etiam  finiri  potest  sive  peremptoriaexceptione  a  jure  statuta, 
sive  partium  renuntiatione.  Praeterea  semper  potest  interrumpi, 
cum  accedit  aliquod  impedimentum  quod  aliquamdiu  ejus  prose- 
cutioni  obstet  (can.  1732). 

673.  Instantiae  interruptio. — I.  Causa  nondum  conclusa,  in- 
stantia  interrumpitur,  si  pars  litigans  mortua  est  aut  statum  muta- 
vit  aut  cessavit  ab  officio  cujus  ratione  agebat;  interrumpitur  vero 
donec  heres  defuncti  aut  successor  litem  instauret  (can.  1733,  1.°). 
Ut  manifestum  est,  interruptionis  causa  est  necessitas  qua  aliquis 
ex  litigantibus  substituendus  est;  poterit  autem  evenire  ut  persona 
quae  in  actoris  locum  sufficitur  instantiae  renuntiet,  vel  cum  actor 
sit  idem,  renuntiet  instantiae  prosequendae  contra  primi  rei  suc- 
cessorem,  vel  ut  hic  contra  actorem  exceptionem  habeat  quam 
substitutus  non  habuit  aut  qua  non  est  usus;  interea  dum  non  de- 
cernit  eam  denuntiare,  interrupta  vel  suspensa  manet  (2). 

674. — Gausae  possunt  esse:  1.^  mors  actoris,  donec  heres  in- 
stantiam  instauret  vel  renovet;  2.^in  causis^criminalibus  mors  rei, 
quae  etsi  perimit  nullamque  reddit  actionem  criminalem  ad  nor- 
mam  can.  1702,  remanet  tamen  contra  heredes  actio  contentiosa 
ad  damna  resarcienda  ad  normam  cau.  1704.  Potiore  jure  suspen- 
sa  solum,  non  autem  perempta,  manet  instantia  contra  heredes  in 
causis  contentiosis;  3.^  mors  aut  cessatio  in  officio  ejus  qui  refert 
personam  moralem  tam  actorem  quam  conventum,  donec  alius  in 
munere  succedat;  4.^  mors  aut  cessatio  in  officio  ejus  qui  litigat 
nomine  personae  physicae  persona  carentis  ut  nisi  per  alium  adsit 
judicio;  5.^  mors  aut  revocatio  procuratoris,  etiam  late  sumpti;  sed 
suspensio  in  hoc  et  superiore  casu  erit  dumtaxat  momentanea 
(can.  1735)  (3). 


(1)  Notanda  sunt  observata  sapienter  a  Salozar  et  La  Fiiente  (Procedimientos  ecle- 
siasticos,  vol.  2,  pag.  336),  de  distinctione  inter  judicium  et  litem  {juicio  y  litigio):  «el 
lifigio  comienza,  o  queda  formalizado  el  pleito,con  la  contestacion  del  demandado,  pues 
para  que  lo  haya  es  necesario  que  haya  controversia  o  disputa,  uno  que  afirme  y  otro 
que  niegue,  uno  que  pida  y  otro  que  rehuse,  y  esta  negacion  no  existe  hasta  que  el  de- 
mandado  se  opone.  El  juicio  existe  desde  que  se  presenta  la  demanda,  que  el  juez 
como  tal  admite  o  rechaza,  y  antes  de  la  litis  contestacion  suelen  preceder  largos  de- 
bates  con  motivo  de  las  excepciones,  y  claro  esta  que  todas  las  actuaciones  que  por 
esta  causa  se  ponen  son  judiciales  y  suponen  comenzado  el  juicio.» 

(2)  Ut  patet  ex  dictis,  unius  ab  altero  substitutio  est  vera  quaestio  incidens,  quae 
instantiae  cursum  vel  interrumpit  vel  suspendit.  Cfr.  Lega,  1.  c,  n.  589;  Wernz,  1.  c,  n. 
181  seq. 

(3)  Codicis  praescriptum  hac  in  re  omnino  cohaeret  cum  statutis  Codicis  qui  dicitur 

II.  Non  interrumpitur.  —  Causa  conclusa,  instantia  non  inter- 
rumpitur,  sed  judex  procedere  debet  ad  ulteriora,  citato  procu- 
ratore,  si  adsit,  secus  defuncti  herede  vel  successore,  qui  dictis  de 
causis  absit.  Nam  causa  declarata  conclusa,  colligitur  partes  ulte- 
rioribus  probationibus  renuntiasse,  vel  eas  a  jure  non  admitti, 
etiamsi  allatae  videantur  ad  normam  can.  1860,  1861  (can.  1733, 2.°). 

III.  Exceptio.  —  Si  controvertatur  cuinam  ex  clericis  litigan- 
tibus  jus  sit  ad  beneficium,  v.  gr.,  titulo  praesentationis,  et  alter, 
lite  pendente,  moriatur,  aut  beneficio  renuntiet,  instantia  non  in- 
terrumpitur,  sed  contra  superstitem  eam  prosequi  debet  promotor 
justitiae  qui  pro  beneficii  aut  ecclesiae  libertate  dimicet.  Verum- 
tamen  si  beneflcium  est  liberae  collationis,  Ordinarius  cui  haec 
competit,  rem  conflcere  poterit,  causam  ut  victam  superstiti  adju- 
dicando  (can.  1734). 

675.  Instantiae  peremptio.  —  I.  Si  nuUus  actus  processualis, 
quin  aliquod  obstet  impedimentum,  ponatur  in  tribunali  primae 
instantiae  per  biennium  aut  in  gradu  appellationisper  annum,  in- 
stantia  perimitur;  unde  in  altero  casu  sententia  per  appellationem 
oppugnata  transit  in  rem  judicatam  {can.  1736)  (1).  Omissio  impe- 
dimento  non  purgata  jure  habetur  a  lege  ut  instantiae  abdicatio, 
qua  pars  negligens  jus  amittit. 

II.  Peremptio  obtinet  ipso  jure  sine  partis  instantia  et  judicis 
decreto,  atque  ex  offlcio  opponenda  est  seu  excipi  debet  ei  qui  uti 
voluerit  instantia  inchoata  et  jam  perempta;  obtinet  autem  adver- 
sus  minores  aliosque  minoribus  aequiparatos,  salvo  jure  regres- 
sus  ad  indemnitatem  adversus  tutores,  administratores,  procura- 
tores  qui  culpa  se  caruisse  non  probaverint  (can.  1737). 

III.  Quas  quisque  ex  litigatoribus  fecerit,  has  ipse  f eret  expen- 
sas  perempti  judicii  (can.  1739). 

IV.  Peremptio  exstinguit  actus  judiciales  qui  comprehendun- 
tur  nomine  acta  processus^  non  vero  eos  qui  dicuntur  acta  causae; 
immo  haec  vim  habere  possunt  etiam  in  alia  instantia,  dummodo 
ea  inter  easdem  personas  et  super  eudem  re  intercedat;  sed  ad  ex- 
traneos  quod  attinet,  non  aliam  vim  obtinent,  nisi  documentorum 
(can.  1738).  Unde  sequitur  exstinctionem  instantiae  actionis  exstin- 
ctionem  secum  non  afferre.  Vide  legem  hisp.  de  Enjuiciamiento 
civil,  art.  417;  Lega^  I.  c,  n.  309  seq.;  WernZy  I.  c,  n.  572  secj[. 

676.  Quid  sonent  «acta  causae»  et  «acta  processus». —  Acta 
causae  dicuntur  et  sunt  omnes  illi  actus  judiciales  qui  tendunt  ad 
veritatem  investigandam  circa  facta  aut  res  quae  sunt  litis  obje- 


Gregorianus  ad  Status  Pontificios,  art.  903-909.  Vera  hujus  Codicis  inscriptio  haec  est: 
Regolamento  legislativo  e giudiziario.  Vide  etiam  Codicem  de  Enjiiiciamiento  civil,  art.  9. 
(1)    Cfr.  legem  hispanam  de  Enjuiciamiento  civil,  art.  411  seq.,  in  qua  termini  sunt 
duplo  quam  in  Codice  canonico  longiores. 

ctum,  quatenus  ea  a  judice  definienda  est;  quales  sunt  testium  de- 
positiones,  instrumenta,  confessiones,  aliaque  id  genus  argumen- 
tsi.  Ada  processus  sunt  omnes  actus  judiciales  sive  partium  sive 
ipsius  judicis  qui  ad  ordinem  judicialem  sive  ad  ordinandum  judi- 
cium  referuntur  secundum  leges  et  ritus  quibus  proponendae,  dis- 
cutiendae  et  definiendae  sunt  petitiones  coram  tribunalibus  de- 
ductae,  ut  sunt  libellus  petitionis,  litis  solemnis  contestatio,  dila- 
tiones  et  similia.  Vide  Relffenstuelj  lihr.  II,  iit.  1,  n.  185;  Lega,  De 
judic,  vol.  1,  n.  385  seq. 

677.  De  instantiae  renuntiatione.  —  I,  In  quovis  judicii  sta- 
tu,  gradu  vel  instantia  potest  actor  instantiae  renuntiare.  Praeter- 
ea  tum  actor  tum  reus  omnibus  aut  aliquibus  processus  actibus 
renuntiare  possunt  (can.  1740,  §  1)  (1). 

II.  Renuntiatio  ut  valeat,  peragenda  est  in  scriptis,  et  a  parte 
vel  ab  ejus  procuratore,  speciali  tamen  mandato  munito,  debet 
subscribi,  alteri  parti  communicari,  ab  eaque  acceptari,  vel  saltem 
non  impugnari,  et  a  judice  admitti  {Ibid.,  §  2). 

III.  Admissa  renuntiatione,  relate  ad  actus  quibus  renuntia- 
tum  est,  eosdem  parit  effectus  juridicos  ac  peremptio  instantiae: 
et  obligat  renuntiantem  ad  solvendas  expensas  actorum  (can.  1741). 

SchoHon.  —  Aliae  sunt  etiam  causae,  quibus  potest  instantia  cessare, 
quae,  etsi  in  hoc  titulo  non  numerantur,  suam  vim  servant,  quia  in  ipsa  re- 
rum  natura  nituntur:  1.'''  Juri  proprio  renuntiare  de  quo  statuere  possimus. 
2.^  Transactio  inter  partes,  quam  ipse  Codex,  salvis  nonnullis  exceptioni- 
bus  in  quovis  litis  stadio  permittit.  (Vide  can.  1925  et  1927).  3.^  Confusio 
personae  actoris  et  rei  in  uno  eodemque  subjecto,  si  primus  evadit  heres 
secundi,  atque  hereditate  id  adipiscitur  quod  alio  titulo  postulabat.  4.^  Si 
perit  res  controversa,  neque  aequivalens  quidem  exigi  potest,  v.  gr.,  quia 
fortuito  periit  et  sine  culpa  possessorisbonae  fidei.  Vlde Lega,  1.  c,  n.  600. 


TITULUS  IX 
De  interrogationlbus  partibus  in  judicio  faciendis 

678.  Notio.  —  Ut  judex  possit  ex  jure  et  cum  cognitione  cau- 
sae  controversiam  deflnire,  necesse  est  ut  facta  penitus  cognoscat 
quae  sunt  objectum  judicii  ansamve  ei  praebuerunt.  Ad  hocinser- 
viunt  argumenta  a  partibus  allata,  et  ad  haec  illustranda  interro- 


(1)  Hic  noti^:  sicut  instantiae  peremptio  neque  jus  neque  actionem  reddit  nullani,  ita 
neque  renuntiatio.  Variae  rationes  persuadere  possunt  ut  instantiae  renuntietur,  quae 
tamen  non  includunt  voluntatem  juribus  ipsis  controversis  neque  actioni  renuntiandi  ut 
effectus  obtinere  possint  in  nova  instantia  instauranda.  Sic  potest  aliquis  ex  cursu  pro- 
cessus  intelligere  non  se  habere  in  promptu  et  jam  disposita  argumenta  satis  firma  ut 
victor  evadat  in  causa,  quae  tamen  interea  speret  se  posse  colligere. 

gationes  quae  fiunt  ipsis  partibus  sive  ad  instantiam  alicujus  ea- 
rum  sive  ex  offlcio  aut  petitione  promotoris  fiscalis.  Communiter 
spatium  probatorium  incipit  partium  examine,  quod  flt  non  judi- 
cis  tantum  iaterrogationibus,  sed  etiam  artlculis  aut  posUionibus 
quas  partibus  afferri  permittitur,  ut  secundum  illas  altera  pars  in- 
terrogetur.  Sunt  etiam  hae  partium  pasitiones  et  articuli  judicio 
brevius  exsequendo.  Vide  Wernz,  1.  c,  n.  379;  Gregorius  XVI,  Re- 
golamento  giud.,  n.  733  seq. 

679.  Judicis  interrogatio.  —  I.  Judex  ad  eruendam  veritatem 
facti  quod  publice  interest  ut  extra  dubium  ponatur, debet  partes  in- 
terrogare  {can.  1742,  §  1).  Hocevenit  saepe  in  causis  matrimoniali- 
bus,  maxime  cum  agitur  de  nuUitate  ob  publica  juris  impedimenta. 

II.  In  aliis  casibus  potest  judex  unum  ex  contendentibus  in- 
terrogare  non  solum  ad  instantiam  alterius  partis,  sed  etiam  ex 
officio,  quoties  agitur  de  illustranda  probatione  adducta  (Ibid.,  §  2); 
judicialis  enim  probatio  consideranda  est  quatenus  judicem  con- 
vincat,  a  quo  lis  dirimenda  est. 

III.  Interrogatio  partium  fieri  a  judice  potest  in  quovis  stadio 
judicii  ante  conclusionem  in  causa;  post  conclusionem  in  causa 
solum  per  modum  exceptionis  rationabilis  expraescripto  can.  1861 
{Ibid.,  §  3). 

680.  Obligatio  respondendi.  —  I.  Judici  legitime  interroganti 
partes  respondere  tenentur  et  fateri  veritatem,  nisi  agatur  de  de- 
licto  ab  ipsis  commisso  (can.  1743,  §  1).  Haec  obligatio  dimanat  a 
jurisdictione  judicis,  cujus  praeceptis  obtemperandum  est,  atque 
ex  obligatione  qua  tenentur  litigantes  abstinendi  ab  artibus  illici- 
tis,  a  dolo  et  fraude  ad  eorum  ficticia  jura  firmanda  cum  partis 
contrariae  detrimento.  De  antiqua  controversia  utrum  reus  debe- 
ret  crimen  confiteri  suum  an  non,  vide  Lugo,  De  justitia  et  jure, 
disp.  40;  Ballerini-Palmieri,  IV,  n,  622  seq.;  Reiffenstuel,  libr.  II, 
iit.  18,  n.  156  seq. 

II.  Si  pars  legitime  ihterrogata  respondere  renuit,  quanti  fa- 
cienda  sit  haec  recusatio,  utrum  justa  sit,  an  confessioni  aequipa- 
randa,  necne,  judicis  est  aestimare  {can.  1743,  §  2). 

III.  Praeterea  pars,  quae  respondere  debet,  si  illegitime  re- 
spondere  recusaverit  aut  si  postquam  responderit  mendax  reperta 
erit,  puniri  potest  ad  tempus  remotione  ab  actibus  legitimis  ec- 
clesiasticis;  et  si  ante  responsionem  jusjurandum  de  veritate  di- 
cenda  praestiterit,  laicus  interdicto  personali,  clericus  suspensio- 
ne  plectendus  est  {Ibid.,  §  3). 

681.  Delatio  jurisjurandi.  —  a)  Jusjurandum  de  veritate  di- 
cenda  in  causis  criminalibus  nequit  judex  accusato  deferre  sive 
imponere;  6)  in  contentiosis,  quoties  bonum  publicum  in  causa 
est,  ut  in  causis  super  valore  matrimonii  vel  super  matrimonio 
rato  in  ordine  ad  ejus  dispensationem  aut  solutionem,  debet  illud 
a  partibus  exigere;  c)  in  aliis  potest  pro  sua  prudentia  {can.  1744)- 

682.  De  positionibus  sive  articulis.  —  I.  Tum  actor  tum  reus 
invicem  possunt  judici  exhibere  articulos,  seu  quaesita,  super  qui- 
bus  pars  interrogetur,  quaeque  vulgo  positiones  dicuntur  (can.  1745, 

§1). 

Hae  positiones  non  sunt  proprie  interrogationes  quas  unapars 
alteri  proponit,  sed  partis  alterius  assertiones  quas  altera  pars 
admittit  rejicitve  simpliciter:  quae  admittuntur,  confessioni  re- 
spondent,  ex  qua  potest  altera  pars  argumenta  eruere  ad  proban- 
dam  veritatem  factorum  quae  adducuntur.  Positiones  ad  judicem 
a  singulis  partibus  afferuntur,  qui  debet  a  parte  contraria  respon- 
sum  exigere.  Vide  Regulas  servandas  a  R.  Rota,  cap.  IV,  apud 
WernZy  vol.  5,  tom.  II,  pag.  195  seq.,  et  Reiffenstuel,  lib.  II,  tit.  18, 
n.  285  seq.,  210  seq.  (1). 

II.  d)  Praeter  positiones  seu  articulos  a  partibus  allatos,  pos- 
sunt  etiam  judici  proprios  exhibere,  in  causis  in  quibus  intersunt, 
promotor  justitiae  vinculique  defensor  (can.  1745,  §  1),  6)  scil.  ille 
praesertim  in  causis  criminalibus,  hic  in  matrimonialibus  et  in  iis 
quae  habentur  de  valore  ordinationis  et  obligationibus  quae  ab 
illa  enascuntur. 

III.  In  positionibus  exarandis,  admittendis  et  parti  proponen- 
dis  regulae  cum  proportione  servandae  sunt  quae  in  can.  1773- 
1781  ad  auditionem  et  examen  testium  statutae  sunt  (can.  1745,  §  2). 

IV.  Ad  jusjurandum  praestandum  vel  interrogationibus  re- 
spondendum  partes  personaliter  coram  judice  se  sistere  debent, 
exceptis  testibus  de  quibus  in  can.  1770,  §  2,  1.°,  2.°  (can.  1746). 


TITULUS  X 
De  probationibus 

CAPUT  PRAEVIUM 

NOTIONES    ET    DOCTRINA    GENERALIS 

683.     Notio.  —  Probatio  est  ostensio  sive  comprobatio  facti  (2) 
dubii  et  in  judicio  controversi,  facta  argumentis  legitimis  sive  a 


(1)  L.  c.  distinguit  Reiffenstiiel  interrogationes,  articulos  et  positiones,  quae  Codex 
habet  ut  synonyma  cum  dicit  articiilos  seu  quaesita,  quae  vulgo  positiones  dicuntur, 
Refert  doctrinam  hujus  Decretalium  interpretis  videre  eamque  conferre  cum  Regulis, 
quas  diximus,  a  R.  Rota  servandis. 

(2)  Probationes  judiciales  referuntur  ad  facta,  non  ad  jus  legale,  si  de  jure  commu- 

jure  statutis.  Confunditur  nonnunquam  cum  ipso  probationis  ar- 
gumento  sive  medio;  at  re  quidem  vera  distinguitur.  Probationis 
mediiim  est  id  quod  gignit  ostensionera  iliam  aut  comprobatio- 
nem  facti  controversi.  Sic  probationis  medium  sunt  testimonium, 
scriptura,  etc.  Vide  Wernz,  vol.  5,  n.  594. 

684.  Divisio.  —  Relicta  divisione  \irohQX\om?,  m  judicialem  &i  extraju- 
diciatem,  quae  ad  rem  nihil  attinet,  probatio  potest  esse:  1."  plena  et  se- 
miplena.  Ptena  est  quae,  nullo  reiicto  dubio,  veritatem  ostendit  facti  con- 
troversi,  sufficienter  judicem  edocendo,  ut  vi  illius  sententiam  ferre  possit, 
certo  cognita  veritate.  Semiptena  illa  est  quae  per  se  ipsa  perspicue  fa- 
ctum  non  declarat,  dubio  relicto  de  ejus  veritate,  ideoque  judicem  non  sa- 
tis  edocet,  sententiam  ut  ferre  possit.  Vide  Reiffenstuel,  tib.  II,  ///.  19, 
/z.  11,  seq.;  Santi,  tib.  2,  n.  2  seq.;  Wernz,  1.  c,  n.  594;  Lega,  I.  c,  n.  437 
seq.  (1). 

2.°  Ratione  modi  quo  probatio  in  judicio  obtinetur  et  allegatur  est  di- 
recta  et  indirecta.  Directa  est  ea  quae  oritur  ex  actu  expresse  ad  pro- 
bationem  ordinato,  i.  e.  vel  ex  actu  posito  in  judicio  ad  probandum,  vel  ex 
actu  extrajudiciali  antecedenter  ordinato  ad  faciendam  probationem  judicia- 
lem  cum  casus  evenerit,  ut  fit  cum  instrumentis  cumque  informationibus 
ad perpetuam  rei  memoriam.  Est  indirecta  ea  quae  oritur  aut  deducitur  ex 
factis  vel  actibus  non  ordinatis  a  partibus  ad  probationem  constituendam, 
ut  evenit  in  praesumptionibus.  Ex  dictis  constat  esse  directas  probationes 
confessionem,  testimonium,  jusjurandum,  instrumentum,  peritiam  et  judi- 
cialem  recognitionem.  Vide  Lega,  \.  c,  n.  436. 

685.  Probationis  argumenta  a  Codice  tradita.  —  In  Codice 
sub  titulo  de  probationibiis  agitur  de  sequentibus  argumentis:  1.°  de 
partium  confessione;  2.°  de  testium  probatione;  3.*^  de  judicio  pe- 
ritorum;  4.°  de  accessu  et  recognitione;  5.°  de  probatione  instru- 
mentali;  6.^  de  praesumptionibus;  7.°  de  partium  jurejurando.  Cum 
de  his  probationibus  loquemur,  de  singularum  vi  probandi  seu 
valore  juridico  dicetur. 

686.  I.  Quae  non  egeant  probatione.  —  Probationis  non  indi- 
gent:  1.°  Facta  notoria  ad  normam  can.  2197,  2.°,  3.''  {can.  1747, 1.°). 
Notorium  factum  dicitur,  cum  sic  publice  divulgatum  est  aut  tali- 
bus  adjunctis  commissum,  ut  nulla  tergiversatione  celari  nullo- 
que  juris  suffragio  excusari  possit;  et  haec  est  notorietas  facti.  Est 
etiam  yz<ris,  post  sententiam  quae  in  rem  judicatam  transiit  aut 
post  confessionem  delinquentis  in  judicio  factam  {can.  2197,  2.°). 


ni  agitur;  nam/wra  novit  curia.  At  jus  particulare,  sive  scriptum  sive  consuetudinarium, 
ignorari  potest  a  judice  superiore,  relate  ad  quem  tale  jus  potius  est  factum  allegandum 
et  probandum;  quod  idem  dicendum  est  de  judice  dioecesano  relate  ad  morem  alius 
dioecesis  atque  adeo  de  moribus  et  statutis  localibus  intra  eandem  dioecesim.  Vide 
Werns,  1.  c,  n.  599. 

(1)  Cum  judicis  persuasio  et  certitudo  sit  aliquid  objectivum,  lex  definire  debet 
robur  objectivum  singulorum  argumentorum  salteni  modo  generali;  et  secundum  hanc 
legis  praescriptionem  judicium  debet  judex  formare;  quod  non  obstat  quominus  ipsi  certa 
amplitudo  relinquatur  ad  probationum  robur  aestimandum.  Quae  cum  ita  sint,  recte 
tamen  et  scienter  inventa  est  probationum  plenarum  et  semiplenarum  divisio. 

Factuiii  notorium  non  potest  esse  judioi  dubium;  unde  mininie 
probatio  requiritur  ut  gignat  in  eo  certitudinem. 

2P  Quae  abipsa  lege  praesumuntur  (can.  1747,  2.").  De  juridi- 
co  valore  praesumptionis  in  cap.  Vlhujus  tituli  dicetur. 

3.°  Facta  ab  uno  ex  contendentibus  asserta  et  ab  altero  admis- 
sa,  nisi  a  jure  vel  a  judice  probatio  nihilominus  exigatur  {Ibid.^ 
3.°).  Sic  evenit  ubi  esse  potest  inter  partes  collusio,  v.  c,  ad  affir- 
mandum  matrimonium  non  esse  consummatum,  ut  dispensatio  rati 
obtineatur. 

687.  II.  Onus  probandi  cui  incumbat.  —  l.*'  Onus  probandi 
incumbit  ei  qui  asserit  rem  aut  factum,  non  ei  qui  negat  {can.  1748, 
§  1)  (1). 

Negatio,  quatenus  talis,  probationem  directam  nequit  accipere  (2),  etsi 
indirectam  admittit.  Sic  a  Titio  homicidium  esse  commissum  probandum 
est  ab  eo  qui  affirmat,  non  ab  eo  qui  negat:  negatio  commissi  homicidii  di- 
rectam  probationem  non  potest  accipere,  sed  potest  indirectam,  si  probe- 
tur  coarctata,  i.  e.,  si  probetur  quo  tempore  dicitur  admissum  homicidium, 
Titium  afuisse  a  loco  ubi  patratum  est,  et  quidem  remotissime. 

Cum  generatim  actor  sit  qui  affirmat,  huic  competit  generatim 
probationes  afferre.  Reus  tamen  exceptiones  probare  debet,  quia 
per  illas  factum  affirmat,  agitque  vices  actoris:  reus  excipiendo  fit 
aetor  (3):  potiore  jure  convento  incumbit  obligatio  probandi  actio- 
nem  reconventionalem  actori  oppositam. 

2.°    Actore  non  probante,  reus  absolvitur  {can.  1748,  §  2). 

688.  III.  De  termino  probatorio.  —  Termino  probatorio  intel- 
ligitur  spatium  temporis  quod  partibus  judex  tribuit  ad  suas  pro- 
bationes  conficiendas.  Sicut  jure  Decretalium  terminus  probato- 
rius  non  definiebatur,  ita  neque  jure  Codicis,  sed  judicis  arbitrio 
conceditur  (4).  Attamen  judici  obligatio  imponitur  rejiciendi  pro- 


(1)    Idem  docuit  jurisconsultus  Paulus  in  Digesto  (XXII,  3)  L.  2:  Ei  incumbit proba- 
tio,  qui  dicit,  non  qui  negat. 

(2)  Negantis  factum  per  rerum  naturam  nulla  est  directa  probatio.  Cap.  23,  X,  de 
elect.,  I,  6;  cap.  11,  X,  de  probat.,  II,  19. 

(3)  Animadvertendum  est  saepe  negationem  pro  affirmatione  valere;  et  ita  exceptio- 
nes  explicantur  quae  a  canonistis  allegari  solent  ad  effatum  limitandum.  Unde  1."  qui 
negat  alteri  jus  ad  rem,  cum  agitur  de  iis  quae  communiter  permittuntur,  e.  gr.,  Titium 
posse  licite  aut  valide  matrimonium  contrahere,  suam  affirmationem  probare  debet;  2.° 
qui  negat  qualitatem  quae  naturaliter  aut  juris  dispositione  in  aliqua  re  aut  persona 
inest,  e.  gr.,  clericum  idoneum  esse  ad  beneficium,  affirmat  revera  hanc  ei  qualitatem 
deesse,  et  debet  hoc  probare;  3.°  si  quis  super  negationem  fundat  suam  intentionem,  e. 
gr.,  vult  impedire  quominus  vicinus  parochus  in  certa  domo  jurisdictionem  exerceat  al- 
legans  ad  ejus  territorium  aut  jurisdictionem  domum  illam  non  pertinere,  re  quidem  vera 
id  affirmat,  quod  ei  probandum  est,  se  in  ea  domo  jurisdictionem  habere.  Vide  Schmalz- 
grueber,  h.   1.,  n.  23;  Reiflenstuel,  h.  1.,  n.  43  seq.;  Wernz,  1.  c,  nn.  596,  597. 

(4)  Manifestum  est  hoc  arbitrio  comprehendi  facultatem  definiendi  terminos  pro- 
bationibus  accommodatos;  at  noluit  jus  nostrum  judicem  coercere  terminorum  legalium 
complexu  quem  statuit  Lex  de  tnjuiciamiento  civil,  sed  libertatem  tribuit  ab  eo  sese 
expediendi. 

bationum  petitionem,  cum  illae  ad  moras  judicio  nectendas  postu- 
lari  videntur,  ut  esset  examen  testis  longe  dissiti,  aut  cujus  doml- 
cilium  nescitur,  vel  cognitio  documenti  quod  cito  haberi  non  pot- 
est;  nisi  hae  probationes  necessariae  videatur  quia  ceterae  defl- 
ciunt  aut  sufflcientes  non  sunt  (can.  1749). 


CAPUT  I 

DE    CONFESSIONE    PARTIUM 

689.  Notio. — Nomine  confessionis  in  re  judiciali  intelligitur 
asseveratio  vel  admissio  facti  inconvenientis,  seu  contrarii  eam 
peragenti  et  adversario  convenientis  (can.  1750). 

Divisio.  — Potest  esse:  \.^  Judicialis  aut  extrajiidicialis ,  prout  fit  coram 
judice  competenti  et  adstante  adversario,  aut  sine  his  adjunctis  {Ibid.). 

2."  Expressa,  tacita,  praesumpta.  Expressa  fit  clare  prolatis  aut  scri- 
ptis  verbis  aliisve  signis  expressis.  Tacita  aperte  ex  facto  deducitur.  Prae- 
sumpta  est  quae  conjicitur  ex  adjunctisquae  illam  comitari  solent,  v.  gr.,  si 
quis  recusat  articulis  aut  positionibus  respondere.  (Vide  can.  1743,  §  2). 

3.°  Simplex  aut  qualificata,  prout  habet  aut  non  clausulam  restringen- 
tem  aut  modificantem  id  quod  est  objectum  praecipuum  confessionis.  Si 
quis  accusatus  certum  esse  declarat  homicidium  se  commisisse  quod  ei 
attribuitur,  confessio  simplex  est;  sin  addit  pro  sua  se  defensione  admisis- 
se,  confessio  est  qualificata  (1). 

4."  Jurata  aut  non  Jurata,  si  jurejurando  confirmatur  aut  non  confir- 
matur. 

690.  Effectus  confessionis  judicialis.  —  I.  Si  ^gatur  de  nego- 
tio  aliquo  privato  et  in  causa  non  sit  bonum  publicum,  confessio 
judicialis  unius  partis  facta  scriptis  aut  ore  tenus,  sive  sponte,  sive 
judice  interrogante,  cum  est  inconveniens  eam  peragenti,  et  con- 
veniens  contrariae,  hanc  relevat  ab  onere  probandi,  dummodo  li- 
bere  et  considerate  facta  sit  [can.  1751). 

Non  debet  igitur  esse  vi  aut  metu  gravi  extorta,  neque  alia  phy- 
sica  aut  morali  coactione,  neque  pollicitatione,  dono  vel  fraude; 
nec  debet  errore  aut  deceptione  esse  facta. 


(1)  Cum  hac  connectitur  confessionis  divisio  in  dwidiiam  et  individunm,  in  quas  stib- 
dividitur  qualificata.  Si  circumstantia  vel  modificatio  addita  confessioni  qualificatae 
sejungi  potest  a  facto  in  quod  recidit  interrogatio,  confessio  dicitur  dividua,  et  vim  ha- 
bet  confessionis  absolutae  seu  simplicis  relate  ad  illud  factum,  nisi  is  qui  confesslonem 
peragit,  probet  circumstantiam  modificationemve  exsistere.  Si  vero  circumstantia  inse- 
parabilis  est  a  facto  de  quo  interrogatur,  confessio  individua  appellatur,  quae  non  pot- 
est  ab  adversario  in  altera  parte  admitti,  in  altera  rejici;  qui,  si  ea  uti  vult,  debet  pro- 
bare  circumstantiam  vel  modificationem  esse  falsam.  Vide  Schmalzgrueber,  lib.  11,  tit.  18, 
n.  34;  Wernz,  1,  c,  n.  587.  Generatim  confessio,  quae  fit  uno  actu  et  tota  simul  habenda 
est  indivisa;  quare  nequit  in  altera  parte  admitti,  in  altera  rejici. 

Effectus,  ut  apparet,  non  est  probare,  sed  alteram  partem  exi- 
mere  a  probationibus  afferendis;  unde  illud  dictum  est:  pcf/W/^;i/s 
confitentibus,  nihil  probandum.  Attamen  reapse  efflcacior  est  ce- 
teris  omnibus  argumentis,  quae  reddit  inutilia  et  superiiua;  unde 
inter  probationis  media  recte  potest  recenseri. 

II.  Confessio  judicialis  non  potest  revocari  nisi  aut  in  conti- 
nenti,  aut  probando  confessionem  ipsam  vel  carere  conditionibus 
in  can.  1750  expressis,  vel  errori  facti  esse  adscribendam  {can.  1752). 

691.  Effectus  confessionis  extrajudicialis.  — Confessio  extra- 
judicialis  in  judicium  deducta,judicis  est,  perpensis  omnibus  re- 
rum  adjunctis,  aestimare  quanti  facienda  sit  (can.  1753).  Vide  ea 
quae  docent  Decretalium  interpretes  apud  Reiffenstuel,  lib.  II 
tit.  18,  et  brevius  apud  WernZy  1.  c,  n.  389  seq. 


CAPUT  II 

DE    TESTIBUS    ET    ATTESTATIONIBUS 
ARTICULUS  PRAEVIUS 

NOTIONES    ET   PRINCIPIA   GENERALIA 

692.  Notio.  —  Probatio  testimonialis  ea  est  quae  fit  testibus 
declarantibus.  — Testis  est  persona  idonea  ad  declarandum  vocata 
de  factorum  quae  disceptantur  veritate  aut  falsitate. 

Divisio.  —  Testes  possunt  esse:  1  .^ piihlici  aut  privati.  Illi  sunt  personae 
publicae  quae  deponunt  de  actibus  sui  muneris,  e.  gr.,  paroclius  de  admi- 
nistrato  baptismo.  Testes  qui  non  sunt  personae  publicae,  quique  etiamsi 
sunt,  de  muneris  sui  actibus  non  deponunt,  dicuntur  privati. 

2.°  Testes  scientiae  et  testes  credibititatis.  Primi  ex  propria  scientia 
testantur,  i.  e.,  sciunt  aliquid  evenisse,  quia  illud  propriis  sensibus  perce- 
perunt,  ut  visu  vei  auditu;  haec  enim  est  scientia  quae  in  testibus  requiri- 
tur.  Alteri  sunt  qui  testantur  se  credere  rem  esse  hoc  vel  illo  modo.  His 
accensendi  sunt  qui  testantur  alius  credibilitatem,  ut  saepe  fit  in  causis  ma- 
trimonialibus.  Vide  Reiffenstuel,  lib.  II,  ///.  20,  n.  342  seq. 

3.°  Auriculares  aut  oculati.  Auricularis  est  qui  de  aliquo  casu  deponit, 
quem  ex  aliis  audivit.  Oculatus  qui  de  aliquo  casu  cui  interfuit. 

4.°  Contestes  aut  singulares.  Dicuntur  contestes,  qui  concordant  in 
deponendo  de  eodem  facto,  et  singulares  qui  discordant.  Singutaritas  di- 
citur  obstatioa  seu  adoersatioa,  si  testimonia  super  eodem  facto  sunt  inter 
se  contraria  aut  repugnantia,  v.  gr.,  si  unus  testis  affirmat  Titium  domi 
suae  occisum  esse,  alter  in  tempio;  dicitur  adminiculatioa  sive  cumulatioa, 
cum  testes  deponunt  de  factis  quae,  etsi  diversa,  sibi  sunt  mutuo  auxilio 
ad  probandam  rem  controversam,  e.  c,  si  unus  affirmat  se  vidisse  Cajum, 
cum  gladium  emeret,  alter,  cum  Titium  gladio  feriret,  tertius,  cum  gladium 

cruentiim  manii  teneret.  Dicitur  tandem  dwersificatwa,  cum  testes  depo- 
nunt  de  factis  diversis  quae,  etiamsi  contraria  inter  se  aut  repugnantia  non 
sint,  non  mutuum  auxilium  sibi  praestant,  v,  gr.,  si  unus  declarat  Cajum 
Titio  centum  scuta  tali  die  et  tali  loco  commodasse,  alter  ducenta  alio  die 
et loco. 

Singularitas  obstativa  testium  fidem  exstinguit,  ut  patet  omnino;  admi- 
niculativa  eorum  testimonium  roborat;  diversificativa  robur  aut  vim  testi- 
monii  neque  tollit  neque  auget.  Vide  Reiffenstuel,  lib.  II,  ///.  20,  n.  282,  seq. 

693.  Principia  generalia.— I.  Prohalio  per  testes  in  quibuslibet 
causis  admittitur  tam  contentiosis  quam  criminalibus,  sub  judicis 
tamen  moderatione,  secundum  modum  praefinitum  in  canonibus 
(caji.  1754). 

694.  II.  Testium  officium.  —  Testes  a)  judici  legitime  interro- 
ganti  respondere  et  b)  veritatem  fateri  debent  {can.  1755,  §  1). 

Ab  hac  obligatione  eximuntur:  1.°  a)  Parochi  aliique  sacerdo- 
tes,  quod  attinet  ad  ea  quae  ipsis  manifestata  sunt  ratione  sacri 
ministerii  extra  sacramentalem  confessionem  (multo  magis  omnes 
confessarli,  quod  attinet  ad  ea  quae  ad  sigillum  sacramentale  per- 
tinent,  etsi  a  vinculo  sigilli  soluti  sint  a  poenitente  ad  normam 
can.  1757,  §  3,  2.°);  b)  Item  civitatum  magistratus,  medici,  obstetri- 
ces,  advocati,  notarii  aliique  qui  ad  secretum  officii  etiam  ratione 
praestiti  consilii  tenentur,  quod  attinet  ad  negotia  huic  secreto 
obnoxia  {can.  1755,  §  2,  1.°). 

2.°  Qui  ex  testificatione  sua  sibi  vel  consanguineis  vel  affini- 
bus  in  quolibet  gradu  lineae  rectae  et  in  primo  gradu  lineae  collate- 
ralis,  infamiam,  periculosas  vexationes,  aliave  mala  valde  gravia 
obventura  timent  {Ibid.,  2.°). 

III.  Testes  falsi  aut  veritatem  celantes.  —  a)  Testes  judici 
legitime  interroganti  scienter  falsum  affirmantes  aut  verum  occul- 
tantes  puniendi  sunt  remotione  ab  actibus  legitimis;  si  autem  per- 
juri  sunt,  laicus  interdicto  personali,  clericus  suspensione  plecten- 
dus  est  (Ibid.,  §  3). 

b)  Eadem  poena  multandi  sunt  omnes,  qui  testem  vel  peritum 
donis,  poUicitationibus  aut  alio  quovis  modo  inducere  praesum- 
pserint  ad  falsum  testimonium  dicendum  aut  ad  veritatem  occul- 
tandam  (Ibid.). 


ARTICULUS  I 

QCI    TESTES    ESSE   POSSINT 

695.     Principium  generale.  --  Omnes  possunt  esse  testes,  nisi 
expresse  a  jure  repellantur  vel  in  totum  vel  ex  parte  (can.  1756). 

Codex  excludit  aliquos  ut  non  idoneos,  alios  ut  suspectos,  tanquam  in- 
capaces  alios.  a)  Privatio  idoneitatis  supponit  defectum  cognitionis  saltem 

perfectae,  quae  unum  est  ex  testimonii  fundamentis,  et  in  qua  vis  ejus  pro- 
bativa  innititur;  neque  dubitandum  est  quin  possit  in  aliquibus  casibus  ex 
jure  naturali  dimanare,  ut  in  amentibus  et  infantibus,  in  aliis  ex  jure  posi- 
tivo  quo  magis  determinatur  acper  extensionemdescribitur  jusnaturale,  ut 
in  impuberibus.— 6)  Tanquam  5«5/7^c//exciuduntur  ii  quibus  deest  probitas, 
quae  est  secunda  qualitas  testis  fide  digni  et  alterum  fundamentum  roboris 
quod  probatio  per  testes  obtinet.  — c)  Denique  ob  incapacitatem  excludun- 
tur  qui  facile  in  alteram  partem  inclinare  possunt,  ut  testes,  alioqui  idonei 
et  probi,  quorum  directe  autindirecte  interesse  potest  veritatem  testimonio 
adulterare.  Haec  autem  tertia  testis  qualitas  est,  scil.  ne  in  alterutram 
partem  inclinet;  est  etiam  roboris  testimonii  tertium  fundamentum. 

696.  I.  Testes  non  idonei.  —  Ut  non  idonei  repelluntur  a  testi- 
monio  ferendo  impuberes  et  mente  debiles  {can.  1757,  §  1).  Haec, 
ut  dictum  est,  est  praescriptio  positiva  juris  naturalis,quae  ratione 
carentes  excludit. 

II.  Testes  suspecti.  — Repelluntur  ut  suspecti:  1.°  Excommu- 
nicati,  perjuri,  infames,  post  sententiam  declaratoriam  vel  con- 
demnatoriam. 

2,°  Qui  ita  abjectis  sunt  moribus  ut  fide  digni  non  habeantur, 
cum  facile  muneribus  corrumpi  possint. 

3.*'  Publici  gravesque  partis  inimici,  contra  quam  in  judicium 
vocantur  {Ibid.y  §  2)  (1). 

III.  Testes  incapaces.  —  Tales  habentur  ob  praesumptionem 
quod  partium  studio  ducantur; 

1.°  Qui  partes  sunt  in  causa,  aut  partium  vice  funguntur,  vel- 
uti  tutor  in  causa  pupilli,  Superior  aut  administrator  in  causa 
suae  communitatis  aut  piae  causae,  cujus  nomine  in  judicio  con- 
sistit,  judex  ejusve  assistentes,  advocatus  aliique  qui  partibus  in 
eadem  causa  assistunt  vel  astiterunt  {Ibid.,  §  3,  1.°). 

2.°  Conjux  in  causa  sui  conjugis,  consanguineus  et  affinis  in 
causa  consanguinei  vel  afflnis  in  quolibet  gradu  lineae  rectae  et 
in  primo  gradu  collateralis,  nisi  agatur  de  causis  quae  ad  statum 
civilem  aut  religiosum  personae  spectant,  cujus  notitia  aliunde 
haberi  nequeat,  et  bonum  publicum  exigat  ut  habeatur,  uti  sunt 
ortus  et  defunctio,  status  matrimonii  aut  religionis,  etc.  Ita  in 
causis  matrimonialibus  admitti  praeferrique  solent  propinquorum 
declarationes,  nisi  in  casibus  particularibus,  in  quibus  suspecti 
haberi  possent  {Ibid.,  §  3,  3.°)  (2). 

3.°  Non  ob  partium  studium,  sed  ob  gravissima  reipublicae 
incommoda  quae  aliter  oriri  possent,  excipiuntur  ut  incapaces. 


(1)  Quod  publici  inimici  excludantur  intelligendum  est  respectu  exclusionis  ex  offi- 
cio  factae;  bene  tamen  intelligitur  inimicitias  non  publicas  jus  tribuere  parti  contra 
quam  affertur  testimonium  inimici  ut  illud  rejiciat;  hoc  enim  aequitatis  est  naturalis,  At 
partium  exceptiones  contra  testes  ab  alia  allatae  solent  generatim  examinari  postquam 
partes  declararunt.  Vide  Lega,  1.  c,  «.  473,  et  can.  1764,  §  5. 

(2)  Vide  art.  418  seq.  Codicis  de  Enjuiciamiento  criminat. 

sacerdotes,  quod  attinet  ad  ea  omnia  quae  ipsis  ex  confessione 
sacramentali  innotuerunt,  etsi  a  vinculo  sigilli  soluti  sint;  immo 
audita  a  quovis  et  quoquo  modo  occasione  confessionis  ne  ut  in- 
dicium  quidem  veritatis  recipi  possunt  {Ibid.,  §  3,  2.°)  (1). 

697.  Testium  admissio.  —  Cum  testimonium  sit  probationis 
argumentum  jure  approbatum,  generatim  a  judice  est  admitten- 
dum,  quando  ipsum  jus  testes  non  repellit  ut  non  idoneos,  su- 
spectos  aut  incapaces.  Non  idonei  et  suspecti  audiri  poterunt  ex 
decreto  judicis,  quo  id  expedire  declaretur;  sed  eorum  testimonium 
valebit  tantummodo  ut  indicium  et  probationis  adminiculum;  et 
generatim  injurati  audiendi  sunt  (can.  1758). 


ARTICULUS  II 

A    QUIBUS,    QUOMODO,    ET   QUOT   TESTES   INDUCI 
ET    QUI    EXCLUDI    POTERUNT 

698.  Quis  testes  inducit.  —  1.°  Testes  a  partibus  generatim 
inducuntur  (can.  1759,  §  1),  quae  probationem  in  judicio  debent 
peragere.  Judex  robur  probationum  a  partibus  adductarum  acci- 
pit,  perpendit  et  aestimat;  at  ipse  in  causis  contentiosis  probare 
non  debet.  Inductio  testiiim  est  petitio  ab  uno  litigantium  judici 
allata,  ut  hic  declarationes  audiat  unius  pluriumve  testium  qui 
nominantur,  ad  suam  actionem  aut  exceptionem  iis  declarationi- 
bus  probandam. 

2.°  Possunt  quoque  induci  a  promotore  justitiae  et  defen- 
sore  vinculi,  si  id  ad  causam  intersit  (Ibid.y  §  2).  Promotori  com- 
petit  hoc  munus  in  causis  criminalibus;  non  enim  reus  proprium 
crimen  probare  debet,  sed  judex,  fiscaleadjuvante;defensori  vincu- 
li  competit,  e.  gr.,  in  causis  matrimonialibus,  bonum  publicum 
tueri,  necessariis  testibus  inductis. 

3.°  Sedipsejudex  non  modo  in  causis  criminalibus  verum 
etiam  in  contentiosis,  quoties  agitur  de  minoribus  aliisve  qui  mi- 
noribus  aequiparantur,  et  generatim  quoties  publicum  bonum  id 
exigit,  potest  testes  ex  officio  inducere,  ut  in  causis  matrimonia- 
libus,  ordinationis,  etc,  communiter  (Ibid.,  §  3). 

699.  Renuntiatio  testis  inducti.  — Pars,  quae  testem  induxit, 
potest  ejus  examini  seu  declarationi  renuntiare;  sed  adversarius 
postulare  potest  ut,  hac  non  obstante  renuntiatione,  testis  audiatur 
(Ibid.,  §  4). 


(1)  Articulus  417  Codicis  de  Enjuiciamiento  criminal  statuit:  «No  podran  ser  obliga- 
dos  a  declarar  como  testigos:  L"  Los  eclesiasticos  y  ministros  de  los  cultos  disidentes 
sobre  los  hechos  que  les  fueren  revelados  en  el  ejercicio  de  las  funciones  de  su  minis- 
terio». 

700.  Testis  spontaneus.  —  Judex  poteritadmittere  vel  repelle- 
re,  prout  expedire  censuerit,  illius  testimonium  qui  sponte  compa- 
reat  testificandi  gratia  {can.  1760,  §  1).  Debet  autem  testem,  qui  se 
sponte  obtulerit,  repellere  cum  comparere  sibi  videatur  moras 
judicio  nectendi  causa  vel  justitiae  et  veritati  quoquo  modo  offi- 
ciendi  {Ibid.y  §  2).  Testes  voluntarii  generatim  habentur  suspecti. 
Vide  Eeiffenstuel,  lib.  II,  tit.  20,  n.  412. 

701.  Modus  testes  inducendi.  —  I.  Cum  probatio  per  testes 
postulatur,  eorum  nomina  et  domicilium  tribunali  indicanda  sunt; 
praeterea  exliibendae  positiones  seu  articuli  argumentorum  super 
quibus  testes  sint  interrogandi  {can.  1761,  §  1)  (1).  Interrogandi 
autem  sunt  per  capita  quae  res  utiles  comprehendant,  de  iis  quae 
conducunt  ad  investigationem  factorum  de  quibus  in  judicio  con- 
troversia  est.  Praeter  capita  a  partibus  allata,  solent  testes  etiam 
de  generalibus  legis  interrogari,  hoc  est,  de  nomine,  cognomine, 
origine,  aetate,  religione,  conditione,  domicilio;  quae  ipsis  cum 
partibus  sit  necessitudo  aut  inimicitia;  num  alicujus  earum  sint 
consanguinei  et  afflnes,  et  in  quo  gradu;  num  eorum  directe  aut 
indirecte  in  lite  intersit.  Vide  can.  1774. 

II.  Judex  debet  tempus  praeflnire  intra  quod  testes  inducendi 
et  interrogationes  afferendae.  Si  ne  intra  diem  quidem  perempto- 
rium  a  judice  praestitutum,  obtemperatum  erit,  postulatio  deserta 
potest  ab  illo  declarari  {can.  1761,  §  2). 

III.  Partes  debent  sibi  invicem  nota  facere  in  scriptis  testium 
nomina  antequam  eorum  examen  inchoetur,  aut,  si  id,  prudenti 
judicis  existimatione,  fleri  sine  gravi  difflcultate  nequeat,  saltem 
ante  testiflcationum  publicationem  {can.  1763).  Finis  hujus  prae- 
scriptionis  est  ut  locus  sit  testibus  rejiciendis  aut  minuendis, 
antequam  judicium  praeveniatur  declarationibus  testis  qui  sit 
forte  repellendus. 

702.  Testium  numerus.  —  Litigantes  tot  testibus  uti  possunt, 
quot  necessarios  existimaverint;  sed  judici  jus  et  obligatio  est  ni- 
miam  eorum  multitudinem  refrenandi  {can.  1762). 

703.  De  exclusione  testium.  —  1.°  Testes  debent  ex  offlcio 


(1)    Usu  periti  interrogationes  distinguebant,  ex  diverso  modo  interrogandi,  in  posi- 

tiones,  articulos,  capita.  Positione  intelligebatur  propositio  brevis  et  categorica  qua 

jfactum  affirmabatur  et  cujus  finis  erat  necessitatem  facti  probandi  vitare;  reus  enim 

lihil  aliudfacere  poterat  quam  affirmare  vel  negare;  si  affirmabat  seu  factumconfiteba- 
Itur,  relevabat  adversarium  qui  positionem  induxerat  a  necessitate  factum  probandi;  si 
megabat,  positio  in  articulum  mutabatur.  Erat  articulus  propositio  minus  categorica, 
[^quam  interrogans  probare  paratus  erat;  capitulum  vero  conjunctio  positionis  et  articuli 
\m  brevi  affirmatione,  quam  qui  ponebat  eam  probare  paratus  erat.  Haec  autem  distin- 
lctio  non  fit  in  Codice  neque  examussim  in  foro  ecclesiastico  servabatur.  Vide  Lega,  De 
[judiciis,  vol.  1,  n.  418;  vol.  4,  nn.  204,  252,  et  Instruct.  S.  C.  C.  Cum  maneat glossa,  a.  1840. 
De  positionibus  loquitur  Clementina  2,  saepe  contingit  V,  9,  de  verb.  signif.;  de  capi- 

tibus  summarium  cap.  24,  X  de  accusat.  V,  1,  ubi  de  processu  criminali  sermo  est,  usur- 
:panturque  capita  pro  accusationibus. 

Instit.  canon. — Tom.  II  16* 

excludi,  si  judici  liquido  constet  eos  a  testimonio  ferendo  jure 
prohiberi,  salvo  praescripto  can.  1758,  cum  necessarium  duxerit 
eorum  declarationes  audire  {can.  1764,  §  1). 

2°  Etiam  ab  adversario  testes  excludi  possunt,  si  justa  exclu- 
sionis  causa  demonstretur;  quae  exclusio  dicitur  a  Codice  repro- 
batio  personae  testis  {Ibid.,  §  2). 

3.°  Pars  nequit  reprobare  personam  testis  quem  ipsa  induxit, 
nisi  nova  reprobationis  causa  supervenerit,  etsi  potest  ejus  dicta 
reprobare  aut  declarationes  impugnare  (Ibid.,  §  3).  Testis  produ- 
ctio  continet  ejus  idoneitatis  approbationem  ex  parte  producentis. 

4.°  Reprobatio  testis  fleri  debet  intra  triduum  postquam  te- 
stium  nomina  cum  parte  communicata  sunt;  ut  postea  possit  ad- 
mitti,  a  parte  demonstrandum  est,  vel  saltem  juramento  affirman- 
dum,  defectum  testis  antea  sibi  notum  non  esse  {Ibid.,  §  4). 

5.°  Reprobationis  discussio  in  finem  litis  reservari  potest,  nisi 
contra  testem  stet  praesumptio  juris,  aut  defectus  propter  quem 
ejus  exclusio  petatur  sit  notorius,  vel  statim  acfacile  probari  pos- 
sit,  vel  postea  probari  nequeat  {Ibid.,  §  5).  Cfr.  Reiffenstuel,  lib.  II, 
tit.  20,  n.  541  seq. 

704.  Citatio  testium.  —  Etsi  a  partibus  testes  producuntur, 
citatio  eorum  flt  ministerio  judicis,  decreto  interveniente;  inti- 
manda  est  autem  ad  norman  can.  1715-1723  {can.  1765). 

Obligatio  comparendi.  —  Testis  rite  citatus  obedire  debet  aut 
causam  suae  absentiae  judici  notam  facere.  Testis  inobediens, 
qui  nempe  sine  legitima  causa  non  comparuit,  aut,  etsi  comparuit, 
renuit  respondere  vel  jusjurandum  praestare  vel  attestationi  sub- 
scribere,  a  judice  potest  congruis  poenis  coerceri  etinsuper  mul- 
ctari  pro  rata  damni  quod  ex  ejus  inobedientia  partibus  obveniat 
{can.  1766)  (1). 


ARTICULUS  III 

DE    JUREJURANDO    TESTIUM 

705.  Obligatio  juramenti  praestandi. — I.  Testis,  antequam 
testimonium  edat,  jusjurandum  generatim  praestare  debet  de  tota 
ac  sola  veritate  dicenda.  Excipitur  casus  in  quo  testes  sint  non  ido- 
nei  aut  suspecti,  et  tamen  ex  decreto  judicis  ad  declarandum  admit- 
tendi  {can.  1767,  §  1). 

II.  Partes  earumve  procuratores  praestationi  jurisjurandi 
testium  assistere  possunt,  nisi  eorum  praesentia  gravem  difflcul- 
tatem  afferat  ad  normam  can.  1763  {can.  1767,  §  2). 


(1)    Testis  officium  publicum  est,  in  quo  nititur  etiam  obligatio  comparendi.  Vide 
Reiffenstuel,  lib.  II,  tit.  21;  Schmalzgrueber,  lib.  II,  tit.  21;  Wernz,  1.  c,  n.  622. 

Testes,  praeter  jusjurandum  praestitum  de  veritate  dicenda, 
poteruQt  nihilominus  pro  prudenti  judicis  arbitrio,  absoluto 
examine,  adigi  ad  jusjurandum  de  veritate  dictorum  sive  circa 
omnes  positionum  articulos  sive  circa  aliquos  tantum,  quoties 
gravitas  negotii  et  editae  testiflcationis  adjuncta  id  postulare  judi- 
ci  videbuntur  (can.  1768). 

703.  Jurisjurandi  remissio. — Cum  de  jure  partium  mere  pri- 
vato  agitur,  potest  jusjurandum,  utraque  parte  consentiente,  testi- 
bus  remitti  {can.  1767,  §  3);  at  non  potest  in  causis  ubi  agitur  de 
bono  tertii  autpublico,  ut  in  causis  vinculi,  beneficiorum  aliisque 
gravioribus  sive  criminalibus,  sive  contentiosis.  Ratio  est,  quia 
cum  agitur  de  jure  privato,  jusjurandum  fit  praecipue  partium 
commodo,  cui  hae  renuntiare  possunt;  contra  est  in  aliis.  Vide 
Schmatzgrueher,  lib.  II,  tit.  20,  n.  90,  91;  Reiffenstuel,  lib.  II,  tit.  20, 
n.  480  seq.;  Wernz,  1,  c,  n.  615;  Lega,  1. c,  n.  476. 

Sed  etiam  cum  jusjurandum  a  teste  non  exigitur,  judex  te- 
stem  debet  commonefacere  gravis  obligationis,  qua  semper  tene- 
tur,  veritatem  dicendi  {can.  1767,  §  4). 

707.  Jusjurandum  secreti  servandi.  —  Testes  adigi  etiam  ju- 
rejurando  possunt  ad  secretum  servandum  circa  propositas  inter- 
rogationes  dataque  interrogationibus  responsa,  usque  dum  acta 
6t  allegata  publici  juris  fiant;  immo  etiam  in  perpetuum  in  casibus 
de  quibus  canoii  1623,  §  3  {can.  1769). 


ARTICULUS  IV 

DE    TESTIUM    EXAMINE 

708.  Locus  examinis.  —  Testes  sunt  examini  subjiciendi  in 
ipsa  tribunalis  sede  (can.  1770,  §  1). 

Exceptiones.  —  Ab  hac  regula  excipiuntur:  1.^  S.  R.  E.  Cardi- 
nales,  Episcopi  et  personae  illustres  tam  ecclesiasticae  quam  lai- 
cae,  quae  suae  civitatis  jure  eximunturab  obligatione  comparendi 
coram  judice  testificandi  causa:  ii  omnes  eligere  ipsi  possunt  lo- 
cum  ubi  testificentur,  de  quo  judicem  certiorem  facere  debent 
{Ihid.,  §  2,  1.")  (1). 


(1)  Jus  hispanum  (Codigo  de  Enjuiciamiento  criminal,  tit.  V,  cap.  5)  statuit:  «Art. 
410.  Todos  los  que  residen  en  territorio  espailol,  nacionales  o  extranjeros,  que  no  esten 
impedidos,  tendran  obligacion  de  concurrir  al  llamamiento  judicial  para  declarar  cuanto 
supieren  sobre  lo  que  ies  fuere  preguntado,  si  para  ello  se  les  cita  con  las  formalidades 
prescritas  en  la  ley. 

»Art.  411.  Se  exceptiian  de  lo  dispuesto  en  el  articulo  anterior  el  Rey,  su  consorte, 
el  Principe  heredero  y  el  Regente  del  Reino. 

»Art.  412.  Estaran  exentos  de  concurrir  al  llamamiento  del  juez,  pero  no  de  de- 
■clarar: 

2.°  Qui  morbo  aliove  corporis  vel  anirai  impedimento  aut 
conditione  vitae,  uti  moniales,  tribunalis  sedem  adire  nequeunt; 
ii  domi  audiendi  sunt  {Ibid.,  2.°). 

3.^  Qui  extra  dioecesim  degentes,  in  dioecesim  reverti  et  ad 
tribunalis  sedem  accedere  sine  gravi  incommodo  nequeunt;  ii  au- 
diendi  sunt  a  tribunali  loci  in  quo  commorantur;  quem  adfinem 
exhortum  ad  illud  tribunal  mittetur  clauso  fasciculo  secundum  in- 
terrogationes  et  instructiones  a  causae  judice  admissas,  vel  ab 
ipso  judice,  promotore  justitiae  aut  vinculi  defensore  propositas 
{Ibid..  3.°). 

4.^  Qui  in  dioecesi  quidem  commorantur,  sed  in  locis  ita  dissi- 
tis  a  tribunalis  sede,  ut  sine  gravibus  impensis  neque  ipsi  judicem 
adire,  neque  a  judice  adiri  possint.  Hoc  in  casu  judex  debet  pro- 
piorem  aliquem  sacerdotem  dignum  et  idoneum  deputare,  ut  exa- 
men  horum  testium  perficiat,  transmissis  pariter  eidem  interroga- 
tionibus  faciendis,  datisque  opportunis  instructionibus  (Ibid.,  4°). 

709.  Praesentia  partium  in  examine.  —  Examini  testium  par- 
tes  assistere  nequeunt,  nisi  judex  eas  admittendas  censuerit  (can. 
1771).  Hoc  praescriptum  aequissimum  est:  nam  partium  praesentia 
saepissime  libertatem  testium  posset,  maxime  in  causis  crimina- 
libus,  coercere.  Vide  can.  1943,  1957. 

710.  Quomodo  testes  examinandi.  — a)  Testes  seorsim  singu- 
li  examinandi  sunt  {can.  1772,  §  1). 

b)  Examen  faciendum  est  a  judice  vel  ab  ejus  delegato  aut 
auditore,  cui  assistat  oportet  notarius.  Judex  aut  ejus  vicarius  te- 
stem  interrogare  debet  primum  de  generalibus  personae  adjun- 
ctis,  hoc  est,  de  nomine,  cognomine,  origine,  aetate,  religione, 
conditione,  domicilio,  deinde  quae  ipsi  cum  partibus  in  causa  sit 
necessitudo,  amicitia  aut  cum  aliqua  parte  bonorum  communio; 
post  deferendae  sunt  interrogationes  quae  causam  ipsam  respi- 
ciunt  et  sciscitandum  unde  et  quomodo  ea  quae  asserit,  habeat 
cognita.  Quare  si  examini  adsunt  partes  vel  flscalis  aut  vinculi  de- 
fensor,  et  horum  aliquis  quavis  de  oausa,  v.  gr.,  propter  testis  re- 
sponsum,  aliquid  aliud  interrogare  debuerit,  non  id  per  se,  sed 
per  judicem  vel  per  ejus  vices  gerentem  facere  debet  {can.  1773, 
1774)  (1). 


1.°  Las  demas  personas  Reales.  2.°  Los  Ministros  de  la  Corona.  3."  Los  presidentes 
del  Senado  y  del  Congreso  de  los  diputados.  4."  El  presidente  del  Consejo  de  Estado. 
5.°  Las  autoridades  judiciales  de  categoria  superior  a  la  del  que  recibe  la  declaracion. 
6.°  El  gobernador  civil  y  delegado  de  Hacienda  de  la  provircia,  el  capitan  general  del 
distrito  y  el  gobernador  militar  en  cuyo  territorio  se  hubiere  de  recibir  la  declaracion. 
7.°  Los  embajadores  y  demas  representantes  diplomaticos  acreditados  cerca  del  Go- 
bierno  espanol.  8.°  Los  capitanes  generales  del  Ejercito  y  Armada.  9.°  Los  arzobispos  y 
obispos.» 

Videantur  articuli  sequentes  de  ratione  declarationes  ab  exceptis  accipiendi. 

(1)  Valde  refert  ut  in  actis  constet  de  distinctione  inter  factas  e^a-  officio  interroga- 
tiones  et  eas  quae  continentur  in  examine  a  partibus  allato  proptereaque  ad  instantiam 

c)  laterrogationes  breves  esse  debent,  non  plura  simul  com- 
plectentes,  quarum  singulae  speciale  responsum  exigant;  non  ca- 
ptiosae,  non  subdolae,  non  suggerentes  responsionem  neque  verbis 
quibus  flant  neque  vocis  modulatione  aut  inflexione,  remotae  a 
cujusvis  offensione  et  pertlnentes  ad  causam  quae  agitur  (can, 
1775). 

d)  Interrogationes  non  sunt  cum  testibus  antea  communican- 
dae.  Attamen  si  ea  quae  testiflcanda  sunt  ita  a  memoria  sint  re- 
mota,  ut  nisi  prius  recolantur,  certo  affirmari  nequeant,  poterit 
judex  nonnulla  testem  praemonere,  si  id  sine  periculo  fleri  posse 
censebit  {can.  1776). 

711.  Quomodo  a  testibus  respondendum.  —  Testes  ore  tenus 
debent  testimonium  dicere,  neque  scriptum  legere,  nisi  de  calcu- 
lo  et  rationibus  agatur;  tunc  enim  adnotationes,  quas  secum  attu- 
lerunt,  poterunt  consulere  (can.  1777). 

712.  Depositio  in  acta  referenda.— g)  Interrogatio  et  responsio  ex 
continenti  ab  actuario  aut  notario  scripto  redigendae  sunt,  eodem  quo  ha- 
bentur  ord\ne.  —  b)  Responsio  scribenda  est  non  solum  quod  attinet  ad  sub- 
stantiam,  sed  etiam  ad  ipsam  editi  testimonii  verba,  —c)  nisi  judex,  atten- 
ta  causae  exiguitate,  satis  habeat  unam  depositionis  substantiam  referri, 
ipso  verba  dictante  (can.  1778).  —  d)  Etiam  est  in  actis  mentio  facienda 
de  praestito,  remisso  aut  recusato  a  testibus  Jure/urando,  de  partium  alio- 
rumque  praesentia,  de  interrogationibus  ex  officio  additis  et  generatim  de 
omnibus  memoria  dignis  quae  forte  acciderint,  cum  testes  excutiebantur, 
V.  gr.,  si  intermissae  sunt  interrogationes  et  in  alia  sessione  continuatae,  si 
testis  in  respondendo  haesitavit,  aut  responsum  retractavit,  etc.  (can.  1779). 

713.  Lectio  et  subscriptio  testimonii.  —  Testi,  antequam  ab  audito- 
rio  discedat,  debent  legi  quae  actuarius  de  iis  quae  ipse  viva  voce  testatus 
est,  scripto  redegit,  data  eidem  testi  facultate  addendi,  supprimendi,  corri- 
gendi,  variandi.  Denique  actui  subscribere  debent  testis,  judex  et  notarius 
(can.  1780). 

714.  Novum  examen  ejusdem  testis.  —  Testes,  quamvis  jam  excus- 
si,  poterunt,  parte  postulante  aut  ex  officio,  antequam  acta  seu  testifica- 
tiones  publici  juris  fiant,  denuo  ad  examen  vocari,  si  judex  id  necessarium 
vel  utile  ducet,  dummodo  tamen  omnis  collusionis  v^el  corruptelae  absit 
periculum  (can.  1781). 

Haec  nova  testis  productio  fit  potissimum  in  causis  matrimonialibus, 
quae  nunquam  transeunt  in  rem  judicatam.  Vide  Lega,  \.  c,  n.  484  seq. 

715.  Testium  collatio.  —  Testium  collatio,  vulgo  confrontatio 
(careo),  sive  inter  se,  sive  cum  parte,  aut  in  causis  criminalibus  cum 
reo,  a  foro  ecclesiastico  non  est  aliena.  Vide  Lega,  De  judiciis, 
vol.  4,  n.  240  seq.]  329  seq.  Quae  permittitur  a  Codice,  tanquam 
via  extraordinaria  probationes  legitimandi,  prudenti  judicis  arbi- 
trio  relicta.  Cum  igitur  medium  extraordinarium   sit,  ideo  judicis 


partium  peracto.  Sic  fieri  solet  in  tribunalibus  ecclesiasticis.  Quod  de  hac  distinctione 
in  actis  constet,  esse  utile  potest  ad  judicandum  de  agendi  ratione  judicis  in  examinibus, 
immo  ad  appellandum  ex  ejus  sententia,  si  cui  ex  partibus  faveret.  Vide  Codicem  Gre- 
gorianum,  art.  657,  658. 

arbitrium  Codex  limitibus  constrixit,  ita  ut  tantum  fieri  poterit, 
si  haec  omnia  simul  concurrent:  1.°  si  testes  inter  se  aut  cum  parte 
in  re  gravi  et  causae  substantiam  attingente  dissenserint;  2.°  si 
nulla  alia  facilior  ad  veritatem  detegendam  suppetit  via;  3.°  si 
scandali  vel  dissidiorum  periculum  non  erit  ex  coliatione  perti- 
mescendum  (can.  1772,  §§  2,  3). 

ARTICULUS  V 

DE   TESTIMONIORUM    EVULGATIONE  EORUMQUE    REPROBATIONE 

716.  Quando  et  quibus  in  casibus  evulgatio  locum  habeat. — 

Testimoniorum  evulgatio  locum  habet,  cum  partesaut  earum  pro- 
curatores  examini  testium  non  interfuerunt.  Fit  autem  judicis  pe- 
culiari  mandato  aut  decreto.  Hoc  dari  poterit  statim  post  absolutum 
omnium  testium  examen;  nisi  satius  duxerit  judex  differre  testi- 
moniorum  evulgationem  in  tempus  quo  cetera  probationum  capi- 
tula  sint  absoluta  {can.  1782). 

717.  Evulgationis  effectus.  —  I.  Post  testiflcationum  evulga- 
tionem  cessat  facultas  reprobandi  testis  personam  (can.  1783, 1.°), 
nisi  a  parte  demonstretur  vel  saltem  jurejurando  afflrmetur  de- 
fectum  testis  antea  sibi  notum  non  esse  ad  normam  can.  1764, 
§  4.  In  casu  alio  pars  quae  nullo  defectu  testem  notavit  juri  suo 
putatur  renuntiasse.  Vide  Reifferistuel,  1,  c,  n.  537  seq. 

II.  Post  evulgatas  testiflcationes,  testes  jam  auditi  denuo  su- 
per  iisdem  articulis  non  sunt  interrogandi,  neque  novi  testes  ad- 
mittendi,  nisi  caute  et  ex  gravi  ratione  in  causis  quae  nunquam 
transeunt  in  rem  judicatam;  ex  gravissinia  ratione  in  ceteris;  et  in 
quolibet  casu  omne  fraudis  et  subornationis  periculum  removen- 
dum  est  a  testibus  sive  examini  subjectis  sive  subjiciendis,  altera 
pars  est  audienda,  et  requirendum  votum  promotoris  justitiae  vel 
defensoris  vinculi,  si  hi  judicio  intersint;  quae  omnia  judex  decre- 
to  suo  definire  debet  {can.  1786). 

718.  Exceptiones  contra  testificationes.  —  I.  Evulgatis  testi- 
ficationibus,  est  jus  partibus  proponendi  exceptiones  sivequod  at- 
tinet  ad  modum  examinis,  cum  scilicet  objiciuntur  regulae  juris 
in  examine  peragendo  neglectae,  sive  quod  attinet  ad  testificatio- 
nes  ipsas,  cum  nempe  testimonia  impugnantur  de  falso  aut  de  va- 
riatione,  contradictione,  obscuritate,  defectu  scientiae  et  similibus 
(can.  1783,  2.°).  Vide  Reiffenstuel,  1.  c,  n.  552  spq.  ■ 

II.  Judicis  est  exceptiones  admittere  et  brevem  terminum 
parti  postulanti  praestituere  ad  probandam  reprobationem  aut 
rejiciendam,  si  eam  futili  fundamento  inniti  aut  ad  retardandum 
judicium  factam  animadvertit  (can.  1784,  1785). 

III.  Exceptionum  admissio  aut  recusatio  est  causa  incidenSf 
brevi  definienda  ad  normam  can.  1837  seq. 

ARTICULUS  VI 

DE    INDEMNITATE   TESTIUM 

719. — I.  Testis  jus  habet  ad  petendam  compensationem  impen- 
sarum,  quas  sustinuerit  ratione  itineris  et  commorationis  in  loco 
judicii,  et  ad  congruam  indemnitatem  pro  interruptione  sui  ne- 
gotii  vel  operis  (can.  1787,  §  1). 

Haec  compensatio  jure  facienda  ei  est  qui  testes  induxit.  Etenim,  etsi 
testis  officium,  utdiximus,  quadantenus  publicum  est,  eo  quod  in  justitiae  et 
inde  in  reipublicae  commodum  redundat,  proxime  tamen  in  favorem  liti- 
gantis  exercetur  sine  ulla  erga  eum  particulari  obligatione. 

II.  Judicis  est,  auditis  parte  ac  teste,  et,  si  opus  erit,  etiam  pe- 
ritis,  taxare  indemnitatem  et  impensas  testi  solvendas  {Ibid.,  §  2). 

III.  Ad  compensationem  securam  reddendam,  potest  judex  a 
litigatore  qui  testes  inducit  exigere  ut  congruam  pecuniae  quan- 
titatem  deponat,  et  terminum  peremptorium  praestituere  ad  eam 
deponendam.  Siintra  peremptorium  terminum  quantitas  deposita 
non  est,  ille  testium  examini  renuntiasse  estcensendus  (can.  1788). 
Vide  etiam  can.  1909. 

ARTICULUS  VII 

DE  TESTIMONIORUM  FIDE  SEU  VI  PROBATORIA 

720.  Notio.  —  Haec  materia  probationis  testim.onialis  difficillima  est. 
Rei  forensis  scriptores  nostra  aetate  fere  propensi  sunt  ad  vim  et  robur 
hujus  probationis  minuendum,  in  nonnullisque  Codicibus  recentioribus.ulti- 
mam  sedem  tenet  inter  argumenta  probantia  (1).  In  nostro  Codice  primum 
iocum  occupat  post  confessionem,  quae  proprie  non  est  probatio  sed  pro- 
bationis  relevatio.  Et  certe  ipsa  instrumentalisprobatiosaepiustestimoniali 
probationi  subjicienda  est,  atque  ab  ipsa  nulla  reddenda,  scil.  cum  periti  ac 
testes  authentiam  aut  falsitatem  instrumenti  publici  agnoscunt.  Ceterum 
Codex  hoc  loco  in  Evangelio  innititur  (Matth.,  XVIII,  16)  et  in  pristino 
Ecclesiae  more.  (Vide  Devoti,  Institutiones  canonic,  lib.  III,  tit.  IX,  5,  8,  9; 
Reiffenstuel,  II,  22,  n.  282  seq. 

72\.—  Vis  probatoria  testationum  testium  sustentatur  scientia,  probita- 
te  et  aequitate  ipsorum,  firmaturque  numero  ac  modo  ipso  declarationis  fa- 
ciendae,  maxime  si  fit  jurejurando.  Humanum  testimonium,  accedentibus 
debitis  conditionibus,  est  fons  et  origo  veritatis. 

Sicut  litigantium  est  testes  reprobare,  ita  etiam  est  judicis  aestimare 
vim  testimoniorum,  sicut  et  aliarum  probationum. 


(1)    Sic  in  Codice  hispano  de  Enjuiciamiento  civil. 


280  LIB.  IV — PAR.  I — 3EC.  I— DE    PROBATIONIBUS— TIT.  X 

722.  Quae  habenda  prae  oculis  in  testimoniis  aestimandis. — 

In  aestimandis  testimoniis  judex  prae  oculis  habere  debet:  1.°  Quae 
conditio  sit  personae,  quaeve  houestas,  et  num  aliqua  dignitate 
testis  praefulgeat. 

2.°  Utrura  de  scientia  propria,  praesertim  de  visu  et  auditu 
proprio  tesciflcetur,  an  de  credulitate,  de  fama,  aut  de  auditu  ab 
aliis.  Vide  Reiffenstuel,  hoc  titulo,  n.  342  seq.,  384  seq. 

3.°  Utrum  testis  constans  sit  et  lirmiter  sibi  cohaereat;  an  va- 
rius,  incertus,  vel  vacillans.  Vide  Reiffenstuely  hoc  tit,  n.  282  seq. 

4.°  Denique  utrum  testis  sit  singularis  et  quo  singularitatis 
genere,  scilicet  obstativae,  diversiflcativae,  adminiculativae;  an 
testimonii  contestes  habeat  {can.  1789,  1790)  (1).  Vide  Reiffens- 
iiiel,  1.  c,  n.  313  seq. 

723.  Vis  testificationum.  —  I.  Unius  testis  depositio  plenam 
fidem  non  facit,  nisi  sit  testis  qualificatus  qui  deponat  de  rebus  ex 
offlcio  gestis  {can.  1791,  §  1). 

II.  Si  sub  juramenti  fide  duae  vel  tres  personae,  omni  exce- 
ptione  majoreSy  sihi  firmiter  cohaerentesy  de  aliqua  re  vel  facto  in 
judicio  testificentur  de  scientia  propria,  plenam  fidem  faciunt  p/e- 
namque  probationem  efficiunt  (2).  Attamen  in  aliqua  causa  judex 
ob  maximam  negotii  gravitatem,  vel  ob  indicia  quae  aliquod  du- 
bium  de  veritate  rei  assertae  ingerunt,  necessariam  censere  ple- 
niorem  probationem  poterit  {Ibid.,  §  2j. 


CAPUT  III 

DE   JUDICIO   PERITORUM 

724.  Notio. — Dicuntur  periti  ii  qui  in  aliqua  scientia,  arte 
vel  offlcio  usu  docti  aut  versati  sunt;  judicium  vero  peritorum 
vocatur  dictamen,  quod  vulgo  dicitur,  ab  illis  emissum  de  facto 
aliquo  eorum  examini  recensionique  subjecto.  Evenire  facile  pot- 
est  ut  in  causa  litigiosa  deflnienda  opus  sit  cognitionibus  adcer- 
tas  disciplinas  spectantibus;  hinc  necessitas  peritos  adeundi 
eorumque  judicium  in  probationibus  numerandi  (3). 


(1)  Quod  spectat  ad  vim  quae  cuivis  adjunctorumtribuenda  est,neque  potest  Codex 
esse  longus,  neque  est  Institutionum  illam  explicare;  sed  sunt  adeundi  praeclari  Decre- 
talium  interpretes.  In  hoc  titulo  {lib.  2,  tit.  20)  praesertim  fuse  et  scite  Reiffenstuel. 

(2)  Vide  V/ernz,  1.  c,  n.  621. 

(3)  Quamquam  aliqui  auctores  probationem,  quam  peritialem  dicunt,  inter  testimo- 
niales  recensuerunt,  magis  est  logicum  eam  habere  ab  illis  diversam,  ut  Codex  facit. 
Periti  quidem  aliqua  ratione  testes  sunt,  at  ab  his  differunt,  quod  minime  simplici  depo- 
sitione  super  factis  quatenus  sensu  perceptis  circumscribuntur,  sed  progrediuntur  ulte- 
rius,  scil.  de  eorum  natura  effectibusque  judicant  juxta  suam  scientiam  vel  peritiam 
usu  vel  studio  acquisitam,  quo  testium  qualitati  aliam  praestantiorem  addunt  qua  quo- 

725.  Judicii  peritorum  necessitas.  —  Peritorum  opera  uten- 
dum  est  quoties  ex  jaris  vel  judicis  praescripto  eorum  examen  et 
votum  requiritur  ad  factum  aliquod  comprobandum  vel  ad  veram 
alicujus  rei  naturam  de  qua  in  judicio  disceptatur  dignoscendam 
{can.  1792).' 

726.  Electio  peritorum. — I.  Judicis  est  communiter  peritos 
eligere  vel  designare  {can.  1793,  §  1);  qui,  attentis  iis  quae  a  liti- 
gantibus  forte  deducantur,  omnia  et  singula  capita  decreto  suo 
definiet  circa  quae  periti  opera  versari  debeat.  Deflniet  etiam,  si 
necessarium  vel  opportunum  ipsi  videbitur,  tempus  intra  quod 
examen  perflciendum  est  et  votum  proferendum;  quod  tempus 
poterit,  auditis  partibus,  prorogari  (can.  1799). 

II.  Peritorum  designationem  in  causis  mere  privatis  judex 
facere  potest  rogatu  utriusque  partis  ^el  etiam  alterutrius,  altera 
tamen  consentiente;  in  causis  vero  bonum  publicum  respicienti- 
bus,  audito,  ubi  adest,  promotore  justitiae  aut  vinculi  defensore 
{can.  1793,  §  2). 

III.  Extra  casum  in  quo  lex  ipsa  numerum  peritorum  prae- 
flnit,  peritos  eligere  pro  causae  natura  et  rei  difflcultate  judicis 
est  {Jbid.,  §  3j. 

727.  Gonditiones  ut  quis  periti  munus  gerere  possit.  —  I.  Ad 
periti  munus,  ceteris  paribus,  in  foro  ecclesiastico  deligendi  sunt 
qui  competentis  magistratus  auctoritate  idonei  sint  comprobati 
ad  rem  de  qua  judicium  est  ferendum  {can.  1795,  §  1).  Cum  vero 
ars  aut  disciplina  legibus  vel  magistratibus  non  subjicitur,  non 
solet  titulus  exigi,  sed  satis  est  ut  periti  sint  in  illa  disciplina  aut 
arte  versati. 

II.  Qui  a  testimonio  ferendo  excluduntur  ad  normam  can.  1757, 
ne  ad  peritorum  quidem  offlcium  assumi  possunt  {can.  1795,  §  2). 

728.  Recusatio.  —  Possunt  periti  easdem  ob  causas  quibus 
testes  recusari  {can.  1796,  §  1).  Quae  recusatio  flt  maxime  cum 
agitur  de  testibus  a  judice  designatis;  pars  enim  nequit  merito 
peritum  a  se  delectum  recusare,  nisi  ob  causam  quae  designatio- 
nem  consequatur.  Judex  peculiari  decreto  debet  edicere  utrum 
sit  admittenda  recusatio,  necne,  et  recusatione  admissa,  in  locum 
periti  recusati  alium  sufficere  {Ibid.,  §  2). 

729.  Num  adsit  obligatio  ad  munus  periti.  —  Nulla  est  obli- 
gatio  fungendi  munere  periti  (1);  at  hi  demandatum  munus  susci- 


dammodo  judicibus  facti  aequiparantur.  Y ide  Manresa  y  Navarro,  Ley  de  Enjuiciamien- 
to  civil,  vol.  2,  pag:  331  seq. 

In  foro  ecclesiastico  causae  frequentiores  quae  peritorum  judicio  subjiciuntur  hae 
sunt:  novi  operis  nuntiatio,  item  nuntiatio  veteris  operis  aut  damni  remotionis,  contro- 
versia  de  paroeciae  vel  dioecesis  limltibus  earumque  divisione,  causae  matrimoniales 
de  impotentia  et  non  consummatione,  tandem  nonnullae  criminales. 

(1)  Vide  Leg-a,  1.  c,  n.  501,  ubi  affertur,  tanquam  ratio,  intrinseca  congruentia  desum- 
pta  ex  discrimine  inter  testem  et  peritum. 

pere  censentur  praestatione  jurisjurandi  de  munere  fideliter 
implendo  {can.  1797,  §  1).  Quare  si,  post  jusjurandum  praesti- 
tum,  intra  praefinitum  tempus  mandato  non  paruerint  aut  sine 
justa  causa  exsecutionem  defugiant,  tenentur  damnorum  (can. 
1798). 

Partes  non  solum  interesse  possunt  jurisjurandi  praestationi, 
sed  etiam  exsecutioni  muneris  perito  demandati,  nisi  aliud  rei 
natura  vel  honestas  exigat  aut  lex  vel  judex  statuat  [can.  1797,  §  2). 

730.  Quomodo  demandatum  munus  peritis  explendum. — I. 
Peritorum  est  peritiam  suam  ad  veritatis  et  justitiae  leges  exigere, 
neque  falsum  affirmando  neque  verum  occultando;  in  quo  si  de- 
liquerint,  puniendi  erunt  ad  normam  can.  1743,  §  3,  ubi  de  punien- 
dis  testibus  {can.  1794). 

II.  Periti  votum  suum  vel  in  scriptis  proferre  possunt,  vel  ore 
tenus  coram  judice;  sed  si  ore  proferatur,  statim  in  scriptis  redigi 
debet  a  notario  et  a  peritis  subscribi  (can.  1801,  §  1). 

III.  Peritus  autem,  praesertim  si  sententiam  suam  in  scriptis 
protulerit,  accersiri  potest  a  judice  ut  explicationes,  quae  ulterius 
necessariae  videantur,  suppeditet  {Ibid.,  §2).  Mos  est  in  foro  eccle- 
siastico,  ut  judicium  tum  scripto  tum  prolatis  verbis,  praesertim 
in  causis  de  matrimonio  rato,  exigatur.  Vide  Lega,  De  judic,  vol.  1, 
71.  500,  ubi  Instructio  S.  C.  Concilii  allegatur,  a.  1840. 

IV.  Periti  suam  quisque  relationem  singulatim  conflcere  de- 
bent.  At,  lege  non  contradicente,  judex  jubere  poterit  ut  una  ab 
omnibus  subscribenda  fiat;  quod  si  fiet,  sententiarum  discrimina,  si 
qua  fuerint,  diligenter  adnotanda  erunt  {can.  1802).  In  foro  eccle- 
siastico  mos  invaluit  in  causis  potissimum  matrimonialibus,  ut  se- 
paratim  periti  judicium  proferant. 

V.  Periti  debent  etiam  indicare  perspicue  qua  via  et  ratione 
processerint  in  explendo  munere  sibi  demandato,  et  quibus  potis- 
simum  argumentis  sententia  ab  ipsis  prolata  nitatur  {can.  1801, 
§  3). 

731.  Periti  in  scripturarum  collatione.  —  Scripturae  a  peritis 
inter  sese  comparandae  sunt,  cum  pars  laesa  authentiam  privati 
documenti  negat,  vel  de  ea  dubitat.  Idem  faciendum  est,  cum  agi- 
tur  de  publico  documento  quod  matrice  caret,  neque  a  magistratu 
qui  illud  expedierit  possit  agnosci. 

I.  Qui  scripturarum  comparationem  postulat,  documentum 
vel  documenta  certa,  quibus  sit  faciendacollatio,  designabit;  judex 
autem  ea  tradet  peritis  una  cum  scriptura  quaestioni  obnoxia  {can. 
1800,  §  1). 

II.  Si  de  scripturis,  quae  sint  inter  se  comparandae,  partes 
dissentiant,  judex  seliget,  comparationis  gratia,  eas,  quas  pars  cui 
praejudicium  infertur  ut  indubitatas  recognovit,  aut  seliget  ali- 
quod  publicum  instrumentum  ab  ipso  qui  accusatur  scriptum  et  in 

archivis  aut  alio  publico  tabulario  custoditum,  aut  ejus  subscri- 
ptioiies  seliget  quas  ex  iide  notarii  vel  personae  publicae  constet  ab 
eo  ipso  exarata3esse,cui  scripturacomparanda  tribuitur  (/6id.,  §  2) 
III.  Quod  si  scripturae  a  partibus  et  a  judice  pro  comparatione 
designatae,  peritorum  judicio  investigationi  non  sufflciant,  et  is 
cui  scriptura  controversatribuitur,  in  vivis  sit,  judex  ad  instantiam 
partis  aut  etiam  ex  officio  eum  citabit,  ut  manu  propria  coram 
judice  vel  ejus  delegato  scribat  quidquid  periti,  judex  ipse,  ejusve 
delegatus  dictaturi  sint.  Recusatio  scribendi,  non  probata  legitima 
recusationis  causa,habetur  ut  confessio  genuinitatis  scripturae  con- 
troversae  in  praejudicium  recusantis  {Ibid.,  §§  3,  4). 

732.  Quomodo  vis  probatoria  judicii  peritorum  aestimanda. 
—  I.  Si  periti  inter  se  discrepent,  licet  judici  aut  peritioris  suffra- 
gium  super  relatis  a  primis  peritis  exquirere,  aut  novos  de  integro 
peritos  adhibere.  Eadem  facultas  eligendi  novos  peritos  judici  est, 
quoties  ii  post  electionem  in  suspicionem  inciderunt,  vel  impares 
atque  non  idonei  muneri  perspecti  sunt  (can.  1803).  Utrumque  in 
causis  matrimonialibus  frequens  est. 

II.  Judicis  est  vim  probatoriam  judicii  peritorum  aestimare, 
ad  cujus  aestimationem  non  peritorum  tantum  conclusiones,  etsi 
concordes,  sed  etiam  firmitatem  aut  constantiam  in  suis  conclu- 
sionibus  exponendis,  et  cetera  quoque  causae  adjuncta  attente 
perpendere  debet;  non  enim  subest  judicio  peritorum  (can.  1804, 

§  1)  (!)• 

Cum  reddit  rationes  decidendi,  exprimere  debet  quibus  motus 

argumentis  peritorum  conclusiones  aut  admiserit  aut  rejecerit 
{Ibid,,  §  2). 

733.  Honoraria  peritorum.  —  Peritorum  expensas  et  honora- 
ria  judex,  receptam  uniuscujusque  loci  consuetudinem  prae  oculis 
habens,  ex  bono  et  aequo  taxare  debet,  salvo  jurerecursus  ad  nor- 
mam  can.  1913,  §  1  {can.  1805). 


GAPUT  IV 

DE    ACCESSU    ET    RECOGNITIONE     JUDICIALI 

734.     Notio,  —  Recognitio  sive  accessus  jiidicialis,  quae  in  antiquo  jure 
etiam  inspectio  et  conspectus  ocularis  dicebatur,  est  inspectio  sive  examen 


(1)  Ut  fiat  illustre  quare  probatio  peritorum  saepe  sine  adminiculo  aliarum  probatio- 
num  aeque  non  possit  aestimari,  s.atis  est  animum  advertere  quam  haud  raro  per  se 
ipsa  infirma  sit.  Quod  attinet,  e.  c,  ad  privatarum  scripturarum  collationem,  nerno  ne- 
scit  pulsum  venarum,  calami  differentiam  atque  alia  sexcenta  adjuncta  efficere  saepe  ut 
quae  ab  eodem  scripta  sunt  diversae  manus  videantur,  neque  minus  constat  de  facilitate 
et  perfectione  qua  multi  omne  genus  litterarum,  subscriptionum,  immo  privatorum  si- 
gillorum  imitentur.  Vide  Reiffenstuel,  II,  22,  n.  165  seq. 

quod  vel  per  se  vel  per  judicem  a  se  delegatum  peragit  judex  de  re  disce- 
ptata  ad  veritatem  factorum  quae  sunt  in  controversia  illustrandam  et 
cognoscendam. 

Generatim  recognitio  versatur  circa  facta  de  quibus  in  lite  constat,  quae 
tamen  particularibus  adjunctis  sunt  praedita  in  quaestionem  influentibus 
et  non  facile  aestimandis,  nisi  judex  per  se  ipse  rei  controversae  statum  et 
conditionem  inquirat  et  perpendat.  Lega,  De  judic,  vol.  1,  n.  502;  Wernz, 
1.  c,  n.  356,  adnot.  35. 

735.  Quando  facienda.  —  Judicis  est  decreto  id  praestituere,  auditis 
partibus  et  accedente  causa  necessaria  aut  convenienti  ad  ipsam  rem  con- 
troversam  inspiciendam  et  ad  facta  aestimanda  {can.  1806). 

Sed  recognitionem  peragere  potest  vei  ipse  per  se  vel  per  auditorem 
aut  judicem  delegatum  {can.  1807). 

736.  Praesentia  peritorum  atque  partium.  — I.  Etsi  aliquando  facta 
quae  judici  inspicienda  committuntur,  sunt  talis  naturae,  ut  sola  recognitio 
judicialis  ad  judicium  de  illis  efficiendum  sufficiat,  nonnunquam  tamen  peri- 
tos  adhibere  debet,  quorum  judicio  dirigatur,  opera  juvetur  (cfl/z.  1808,  §  1). 
Codex  judici  facultatem  tribuit  ut  in  examine  oculato  peritis  utatur,  cum 
eorum  judicio  opus  est.  Quod  si  periti  adhibebuntur.  erunt  servanda,  quan- 
tum  fieri  poterit,  quae  praescripta  sunt  can.  1793-1805  {Ibid.,  ^  2).  Quo  fit 
ut  duae  probationes  simul  adhibeantur:  judicialis  recognitio  judiciumque 
peritorum. 

II.  Partes  et  earum  advocati  inspectioni  judiciali  adesse  possunt,  et  illa 
judici  declarare  quae  declaranda  videantur  ad  factorum  veritatem  illu- 
strandam:  sed  tamen  adesse  non  coguntur,  persapienterque  in  Codice  ta- 
cetur  de  obligatione,  praevia  citatione,  adeundi,  ne  scil.  recognitionis  effe- 
ctus,  quod  fieri  potest.  eludantur,  neve,  ut  est  in  vetere  proverbio,  opera  et 
oleum  perdatur.  Simil:  raiione  integrum  est  judici  ut,  si  jurgii  vel  pertur- 
bationis  periculum  pertimescendum  videatur,  possit  ipse  prohibere  ne  par- 
tes  vel  earum  advocati  judiciali  recognitioni  intersint  {can.  1809). 

737.  Testium  praesentia  et  examen.  —  Etsi  non  opus  est  praesentia 
testium  ad  judicialem  recognitionem.  sed  sufficit  judicis  auctoritas  et  nota- 
rii  fides  publica,  maxime  partibus  adstantibus;  possunt  tamen  vel  ex  officio 
acciri  vel  a  partibus  ante  recognitionem  rite  produci.  Quod  si  fiet,  eos  ju- 
dex  potest  in  ipso  judiciali  accessu  examini  subjicere,  si  id  expedire  videbi- 
tur  ad  pleniorem  probationem  aut  ad  removenda  dubia  ob  quae  recognitio 
decerni  debuit  (c«/?.  1810). 

Recognitio  in  acta  referenda.  —  Xotarius  diligenter  curabit  ut  constet 
ex  actis  quo  die  et  hora  recognitio  facta  sit,  quae  personae  interfuerint, 
quae,  recognitione  durante,  aut  dicta  aut  peracta  aut  a  judice  decreta  sint. 
Peractae  recognitionis  instrumenta  tum  judex  tum  notarius  subscribent 
{can.  1811). 

CAPUT  V 

DK    PROBATlOxXE    PER    INSTRUMENTA 


ARTICULUS  I 

DE    NATURA    ET    FIDE    INSTRUMENTORUM 

738.     Notio,  —  Documentum,   instrumentum,   scriptura   stricte   sumpta 
sonant  scripta  ex  quibus  factum  comprobari  potest,  seu  in  quibus  constat 

de  aliquo  facto  vel  actu,  cujus  memoriam  oblivio  non  deleat  eique  fides 
haberi  possit,  cum  oportebit.  Fiiint  scripturae  (inquit  Qajus  in  DigestoXXII, 
4,  L.  4)  iit  quod  actum  est  per  eas  facilius  probari  possit.  Itaque  nihil  mi- 
rum,  si  instrumenta  locum  valde  praecipuum  tenent  in  probationibus,  et  si 
probatio  instrumentaiis  dicta  est  ab  interpretibus  probatio  probata,  evi- 
dens,  manifesta. 

739.  Divisio.  —  Instrumenta  possunt  esse  publica  et  privata.  Publica 
sunt  ea  quae  a  persona  sive  manu  publica,  v.  gr.,  a  notario  ve!  a  judice, 
cum  debitis  juris  solemnitatibus  confecta  sunt.  Privata  dicunturquae  a  per- 
sona  sivemanu  privata,  aut  a  persona  publica,  sed  non  ratione  officii  pubii- 
ci,  composita  sunt. 

In  publicis  instrumentis  dicitur  protocollum  sive  originale  (escritura 
matriz,  registro)  scriptura  originalis  sive  authentica  quam  notarius  aut 
persona  publica  redigere  debet  de  contractu  vel  actu  auctoritati  suae  sub- 
jfecto;  dicuntur  autem  copiae  translata  sive  transumpta  protocolli.  Proto- 
collum  etiam  dicitur  instrumentum  authenticum,  quia  vel  scriptum  vel  sub- 
scriptum  est  ab  eadem  persona  cui  tribuitur;  quamquam  hoc  sensu  etiam 
authentica  dicipossunt  documenta  privata  quae  hac  qualitate  praedita  sunt. 

Aliqui  auctores  protocollum  appellant  primam  scripturam  quae  breviter 
summam  rei  gestae  continet,  memoriae  causa  factam,  ex  qua  postea  in- 
strumentum  in  solemnem  formam  extenditur  et  redigitur,  quod  illi  transum- 
ptum  vocant.  Lega,  I.  c,  n.  508. 

Aliquando  hoc  differt  inter  protocollum,  originale,  transumptum  et 
testimonium,  quod  protocollum  (quod  etiam  matrixet  registrum  dicitur)  est 
liber  in  quo  a  notario  aut  magistratu  publico  ordine  chronologico  et  con- 
venienti  numeratione  omnes  scripturae  fidem  facientes  describuntur  sive 
extenduntur,  quas  ipse  cum  partibus  aut  testibus  subscribit,  si  hae  subscri- 
ptiones  a  lege  exiguntur.  Dicitur  originale  prima  transcriptio  quae  ad  litte- 
ram  e  protocollo  sive  scriptura  matrice  desumitur,  quaeque  ab  eo  qui  gerit 
officium  publicum  petenti  tradenda  est  (at  haec  denominatioest  impropria, 
nam  verum  originale  protocollum  est).  —  Vocatur  transumptum  transcriptio 
secunda,  itemque  aliae  quae  e  protocollo  describuntur,  neque  formam  origi- 
nalium  induunt.  Tandem  testimonium  dicitur  litteralis  transcriptiototius  ex- 
pedientis  sive  alicujus  partis,  autquorumvis  actuum  judicialium  ceterorum- 
que  instrumentorum  publicorum.  Cfr.  Reiffenstuel,  II,  22,  n.  34  seq. 

740— Praecipua  documenta  publica  ecclesiasticahaec  sunt:  l.°Acta 
Summi  Pontificis  et  Curiae  Romanae  et  Ordinariorum  in  exercitio  suorum 
munerum  authentica  forma  exarata,  itemque  attestationes  authenticae  de 
iisdem  actibus  datae  ab  illis  vel  eorum  notariis; 

2.°    Instrumenta  a  notariis  ecclesiasticis  confecta; 

3."    Acta  judicialia  ecclesiastica  omnis  generis; 

4.°  Inscriptiones  baptismi,  confirmationis,  ordinationis,  professionis 
religiosae,  matrimonii,  mortis,  quae  habentur  in  regestis  Curiae  vel  paroe- 
ciae,  vel  religionis,  item  transcriptiones  et  attestationes  scriptae  ex  iisdem 
desumptae  et  a  parochis  vel  Ordinariis,  vel  notariis  ecclesiasticis  confectae 
aut  earum  exemplaria  authentica  {can.  1813,  §  1). 

741. —  Documenta  publica  civilia  ea  sunt  quae  secundum  uniuscujus- 
que  loci  leges  talia  jure  censentur  {Ibid.,  §  2). 

Ex  jure  hispano,  art.  596  Legis  de  Enjuiciamiento  civil  instrumenta  pu- 
blica  et  solemnia  sunt: 

1.°    Las  escrituras  publicas  otorgadas  con  arreglo  a  derecho; 

2.°  Las  certificaciones  expedidas  por  los  agentes  de  Bolsa  y  corredo- 
res  de  comercio,  con  referencia  al  libro  registro  de  sus  respectivas  opera- 
ciones,  en  los  terminos  y  con  las  solemnidades  que  prescriben  el  art.  64 
del  Codigo  de  Comercio  y  leyes  especiales. 

3.°  Los  documentos  expedidos  por  los  funcionarios  piiblicos  que  esten 
autorizados  para  ello,  en  lo  que  se  refiere  al  ejercicio  de  sus  funciones; 

4.°  Los  libros  de  actos,  estatutos,  ordenanzas,  registros,  catastros  y 
demas  documentos  que  se  halien  en  los  arciiivos  piiblicos  o  dependientes 
del  Estado,  de  las  provincias  o  de  ios  pueblos,  y  las  copias  sacadasy  auto- 
rizadas  por  los  secretarios  y  archiveros  por  mandato  de  la  autoridad  com- 
petente; 

5.^  Las  Ordenanzas,  estatutos  y  reglamentos  de  sociedades,  comuni- 
dades  o  asociaciones,  siempre  que  estuvieren  aprobadas  por  la  autoridad 
publica;  y  las  copias  autorizadas  en  la  forma  prevenida  en  el  niimero  an- 
terior; 

6.°  Las  partidas  o  certificaciones  de  nacimiento,  de  matrimonio  y  de 
defuncion,  dadas  con  arreglo  a  los  libros  por  los  parrocos,  o  por  los  que 
tengan  a  su  cargo  el  registro  civil; 

7."^    Las  ejecutorias  y  actuaciones  judiciales  de  toda  especie. 

742.  Instramenta  privata. — Litterae,  contractus,  transactiones,  te- 
stamenta  et  scripta  quaelibet  a  privatis  confecta,  privatorum  documento- 
rum  numero  habentur  {can.  1813,  §  3)  (1). 

743.  Probatio  per  documenta.  —  I.  In  quolibet  judicii  ecclesiastici 
genere  admittitur  probatio  per  documenta  tum  publica  tum  privata  {can. 
1812). 

IL  Recognitio  aut  impugnatio  scripturae,  v.  c.  testamenti,  proponi  pot- 
est  in  judicio  tum  incidenter,  tum  ad  instar  causae  principalis  {con.  1815). 

III.  Documenta  publica  sive  ecclesiastica  sive  civilia  genuina  praesu- 
muntur,  donec  contrarium  evidentibus  argumentis  evincatur  {can.  1814)  (2). 

In  probatione  instrumentali  magnum  interest  discrimen  inter  publica  et 
privata  instrumenta.  Qui  pro  se  instrumentum  publicum  allegat,  minime 
cogitur  ad  probandam  illius  veritatem,  sed  pars  a  qua  rejicitur  ipsius  falsi- 
tatem  probare  debet.  Contra  qui  privatumdocumentum  affert,  ad  ejus  veri- 
tatem  probandam  tenetur,  si  haec  a  parte  conventa  negatur.  Nam  cum  non 
sit  major  fides  danda  ei  qui  documenti  veritatem  affirmat,  quam  ei  qui  ne- 
gat,  standum  est  generali  principio  quo  actor  obligatur  ut  suam  actionem 
probet:  ei  incumhit  prohatio  qiii  dicit,  non  qiii  negat.  Ergo  publicum  instru- 
mentum  probat,  privatum  refert;  qnamobrem  prohationis  probatae  primum, 
alterum  prohotionis  articulatae  dicitur. 

744.  Quid  instrumenta  probent.  —  I.  Documenta  puhlica  fidem  fa- 
ciunt  de  iis  quae  directe  et  principaliter  in  eisdem  affirmantur  {can.  1816). 

II.  Y^QznmeViiwm  priootuni,  sive  agnitum  a  parte  sive  recognitum  a  ju- 
dice,  probat  adversus  auctorem  vel  subscriptorem  et  causam  ab  eis  haben- 
tes;  sed  per  se  non  habet  vim  probandi  adversus  extraneos  {can.  1817). 
Vide  Reiffenstnel,  II,  22,  n.  170  seq.  (3). 

III.  Si  abrasa,  correcta,  interpolata  aliove  vitio  documenta  infecta  de- 
monstrentur,  judicis  est  aestimare  num  et  quanti  hujusmodi  documenta 
facienda  sint  {can.  1818).  Vide  Reiffenstuel,  II.  22,  n.  327  seq. 

Super  hac  materia  consulendi  Decretalium  interpretes,  qui  de  ea  fuse 
in  commentar.  tit.  22  libr.  II,  v.  c,  Reiffenstuel.  Vide  etiam  Wernz,  1.  c, 
n.  629  seq. 


(1)  Vide  Reiffenstuel,  II,  22.  n.  129  seq.,  ubi  de  diversis  scripturis  privatis  sermo  est. 

(2)  Qua  ratiotie  probetur  documentum  genuinum  esse  vide  ap.  Lega,  1.  c,  n.  514  seq. 

(3)  Ratio  eorum  quae  in  hoc  canone  praescribuntur  haec  est:  qui  producit  instrumen- 
tum  a  se  subscriptum,  agnoscit  implicite  aut  fatetur  veritatem  factorum  quae  ad  rem 
controversam  referuntur,  confessio  autem  valet  contra  eum  qui  illud  conficit.  Eodem 
pacto  qui  non  rejicit  tanquam  non  genuinum  documentum  a  se  subscriptum  exhibitum- 
que  ab  adversario,  si  admittit  ejus  subscriptionem,  implicite  quod  in  documento  conti- 
netur  atque  intentionem  adversarii  admittit.  Card.  De  Luca,  De  judic.  disc,  29,  n.  20. 
Contra  qui  documentum  privatum  a  se  subscriptum  et  suae  causae  conveniens  exhibet, 
nihil  probat,  donec  probet  illud  esse  genuinum  aut  adversario  probetur;  qui  enim  factum 
affirmat  quod  ei  favet,  probare  illud  debet  nisi  a  parte  contraria  admittatur.  Lega,  I.  c, 
n.  513. 

ARTICULUS  II 

DE    PRODUCTIONE    DOCUMENTORUM    ET   ACTIONE    AD    EXHIBENDUM 

745.  Notio.  —  Instrumentum  prodiicere  est  illud  tradere,  ut  cum  actis 
conjungatur.  Documentum  exhibere  est  illud  judici  aut  partibus  ostendere, 
ut  de  ejus  argumento  edoceantur,  vel  integre  aut  ex  parte  de  illo  acta  testi- 
ficentur. 

Actio  ad  exhibendum.  —  Ea  est  quae  iili  competit  qui  aliquid  postula- 
turus,  vult  illud  ipsum  sibi  exliiberi,  vel  documentum  quo  fundat  jus  suum 
ostendi  (v.  gr.  testamentum)  ut  certior  fiat  num  sit  illud  revera  quod  sibi 
competere  existimat,  vel  ut  investiget  utrum  sibi,  necne,  competat  (Vide 
Serafini-Trias,  Instituciones  de  derecho  romano,  vol.  2,  pag.  227). 

746.  Documentorum  productio.  —  Documenta  vim  probandi  in  judicio 
non  habent,  nisi  originalia  sint  aut  in  exemplari  authentico  exhibita  et  penes 
tribunalis  cancellariam  deposita,  exceptis  documentis  quae  publici  juris  sunt, 
ut  leges  rite  promulgatae  {can.  1819)  (1). 

Documenta  in  forma  authentica  sunt  exhibenda  et  in  judicio  deponenda, 
ut  a  judice  et  ab  adversario  examinari  possint  {can.  1820)  (2). 

747.  CoUatio  documentorum.  — Si  dubium  excitetur  utrum  fideliter 
exscriptum  sit  exemplar,  an  non,  judex  ad  instantiam  partis  vel  etiam  ex 
officio  decernere  potest,  ut  ipsum  documentum  exhibeatur,  unde  exemplar 
est  desumptum.  Si  id  fieri  aut  minime  aut  valde  difficulter  possit,  judex  pot- 
est  auditorem  delegare  aut  loci  Ordinarium  rogare  pro  examine  et  collatio- 
ne  documenti,  praescribens  quibus  de  articulis  et  quemadmodum  fieri  de- 
beat  collatio;  collationi  vero  utraque  pars  assistere  potest  {can.  1821), 

748.  Ea  exhibendi  obligatio.  —  Obligatio  exhibendi  inde  enascitur 
quod  lex  alteri  parti  jus  tribuit  ut  ab  altera  documentum  quod  est  penes 
eam  exigat,  aut  inde  etiam  quod  judex  jus  habet  ut  exhibeatur,  quippe  qui 
debeat  sententiam,  causa  penitus  perspecta,  proferre. 

I.     Documenta  communia  quaeve  de  communi  agunt  negotio,  v.  gr.,in- 
strumenta    quae  respiciunt  successiones,  bonorum  partitiones,  contractus 
aliaque  hujusmodi  de  quibus  lis  est  inter  partes,  quilibet  ex  litigantibus  pot-, 
est  postulare  ut  in  jure  exhibeantur  ab  ea  parte  quae  illa  possidere  dicitur 
{can.  1822). 

Instrumenta  esse  possunt  commiinia:  1.°  titiilo  proprietatis,  v.  g.,  quia 
communibus  sumptibus  confecta  sunt,  aut  alio  ex  capite,  nempe  hereditatis, 
donationis,  etc,  utrique  parti  legitime  acquisita.  Cum  sint  communia  utrius- 
que  partis,  quodammodo  propria  sunt,  unde  jus  exigendi  eorum  exhibitio- 
nem;  2."  ratione  materiae  quam  continent,  ut  sunt  testamenta  inter  heredes 
aut  legatarios;  3.°  ratione  negotii  quod  natura  sua  pubiicis  instrumentis 
consignatur,  ut  sunt  acta  judicii  quae  cuilibet  interesse  habenti  debent  ex- 
hiberi,  notarii  publici  protocollun^,  etc.  Reiffenstuel,  II,  22,  n.  245  seq.\  Lega, 
1.  c,  n.  518;  Wernz,  1.  c,  n.  634. 


(1)  Super  recursu  qui  retnanet  ei  qui  ipetitionem  in  documento  amisso  fundat  vide 
Schmalzgrueber,  lib.  II,  tit.  22,  n.  89  seq;  Reiffenstiiel,  II,  22,  n.  331  seq. 

(2)  Qeneratim  instrumenta  in  quibus  pars,  cujus  interest,  jus  fundat,  cum  actione 
vel  contestatione  intra  spatium  probatorium  conjungenda  sunt;  post  enim  conclusionem 
in  causa,  sicuti  novae  probationes  inhibentur,  sic  non  admittitur  documentorum  inductio, 
nisi  agitur  de  instrumentis  nunc  primum  repertis,  aut  quae,  si  jam  antea  reperta  sunt, 
ob  legitimum  impedimentum  tempore  utili  induci  non  potuerunt,  vel  nisi  pars  cujus  inter- 
est  a  se  antea  non  esse  cognita  jurejurando  affirmat.  Ceterum  in  causis  quae  nunquam 
transeunt  in  rem  judicatam,  posterior  inductio  non  prohibetur.  Vide  can.  1861. 

II.  Nemo  tamen  exhibere  tenetur  documenta,  etsi  communia,  quae  com- 
municari  nequeunt  ?ine  periculo  violationis  secreti  servandi,  aut  sine  peri- 
culo  damni  aut  infamiae  propriae  vel  consanguineorum  vel  affinium  in  quo- 
libet  gradu  lineae  rectae  et  in  primo  gradu  lineae  collateralis  {can.  1823, 

§  !>•  ... 

Attamen  etiam  in  hoc  casu  judex  decernere  potest  ut  exhibeatur  docu- 

menti  particula,  quam  produci  intersit,  si  exhiberi  sine  memoratis  incommo- 
dis  potest  {Ibid.,  §  2). 

III.  Si  pars  exhibere  recuset  documentum  de  jure  producendum,  quod 
ipsa  fertur  possidere,  judex,  altera  parte  postulante,  auditoque  promotore 
justitiae  vel  vinculi  defensore,  interlocutoria  sententia  statuet  utrum  et 
quomodo  ejusdem  documenti  exhibitio  facienda  sit  {can.  1824,  §  1). 

Judicis  est  aestimare  quanti  haec  recusatio  facienda  sit  et  qua  ratione 
agendum  cum  parte  parere  recusanti  {Ibid.,  ^  2). 

Quod  si  pars  documentum  apud  se  esse  negaverit,  judex  poterit  egrm 
examini  subjicere  et  ad  jusjurandum  de  ea  re  praestandum  adigere  {Ibid., 


CAPUT  VI 

DE    PRAKSUMPTIONIBUS 

749.  Notio.  —  Praesumptio  in  genere  est  rei  incertae  proba- 
bilis  conjectura  {can.  1825,  §  1).  Technice  sumpta  est  conclusio 
rationabilis  a  lege  aut  magistratu  ex  facto  cognito  deducta  ad  facti 
incogniti  aut  dubii  veritatem  cognoscendam. 

750.  Divisio.  —  Ex  quibus  constat  duplicem  esse  praesumptio- 
nem:  primam  alege  constitutam,  quae  legalis  sivejuris  dicitur  (1); 
alteram  a  judice  habitam  ex  antecedentibus,  consequentibus  aut 
subsequentibus  praecipuum  factum  quod  ab  ipso  investigatur, 
quaeque  in  jure  vocatur  praesumptio  hominis,  possetque  logica 
appellari. 

L  Praesumptio  legalis  sive  juris  bifariam  dividitur.  Altera 
tanta  vi  et  efficacia  pollet  ut  contra  eam  non  admittatur  probatio 
directa,  sed  tantum  indirecta,  ea  scil.  quae  conatur  factum  ever- 
tere,  in  quo  probatio  nititur.  Et  haec  praesumptio  dicitur  juris 
et  de  Jure.  Altera  solum  certa  existimatur,  donec  contrarium 
probetur;  quare  contra  eam  probatio  tum  directa  tum  indi- 
recta  admittitur.  Et  haec  dicitur  praesumptio  juris  simpliciter 
{can.  1826). 

Jus  quod  praesumptio  .juris  constituit  esse  potest  sive  natu- 
rale  sive  posititmm.  Est  juris  naturalis  ea  quae  emanat  ex  illo  effa- 
to:  qui  vult  antecedens  vult  etiam  consequens;  jgitur  qui  connubio 
jungitur  suscipit  omnia  onera  matrimonio  adnexa.  Est  juris  posi- 


(1)    Cave  coniundas  proesumptionem  legalem  cum  legali  fictione.  Vide  Reiffenstuel, 
II,  22,  n.  27;  Schmalzgrueber,  eod.,  n.  3;  Lega,  1.  c,  n.  527. 

Hvi  ea  qua  externa  legis  violatio  facta  cum  dolo  praesumitur 
{can.  2200,  §  2);juris  vero  et  dejure  illa  qua  habetur  vera  et  justa 
sententia  quae  transiit  in  rem  judicatam  (can.  1904,  §  1). 

II.  Praesumptio  hominis  quam  judex  logice  deducit,  solet 
distingui  in  vehementem  seu  violentamy  probahilem  et  levem  secun- 
dum  majorem  minoremve  probabilitatis  gradum.  Reiffenstuel,  II, 
23,  n.  8  seq.y  28  seq.;  JVernz,  \.  g.,  n.  655. 

751.  Praesumptionis  efficacia.  —  Qui  habet  pro  se  juris  prae- 
sumptionem,  liberatur  ab  onere  probandi,  quod  in  casu  recidit  in 
partem  adversam;  quae  si  jus  suum  probare  nequit,  sententia  ferri 
debet  in  favorem  partis  pro  qua  stat  praesumptio  (can.  1827). 

In  praesumptione  hominis  judex  inniti  non  potest  nisi  in 
facto  certo  et  determinato  quod  cum  eo,  de  quo  controversia  est, 
directe  cohaereat  (can.  1828). 

De  diversarum  praesumptionum  concursu,  item  quae  cui  prae- 
valere  debeat,  vide  Reiffenstuely  II,  23,  n.  75  seq. 


CAPUT  VII 


DE    JUREJURANDO    PARTIUM 

752.  Notio.  —Jusjurandum  est  divini  Nominis  invocatio  in  testimonium 
alicujus  veritatis  aut  promissi,  prout  agitur  de  roboranda  per  illud  aut  ali- 
cujus  affirmationis  veritate  aut  fidei  datae  factaeque  promissionis  sinceri- 
tate. 

Jusjurandum  est  vinculum  omnium  fortissimum  quo  potest  homo  se  devin- 
cire  ad  veritatem  dicendam  vel  ad  fidem  praestandam,  nam  qui  illud  violat 
non  solum  injuriam  facit  cui  sese  devinxit,  verum  etiam  ipsi  Deo,  qui  testis 
sinceritatis  promissi  aut  asseverationis  invocatus  est. 

In  re  judiciali,  quod  ad  probationes  attinet,  agitur  de  jurejurando  asser- 
torio,  de  quo  jurisconsultus  Gajus  (L.  1,  O.  de  jurejurando,  XII,  2):  maxi- 
mum  remedium,  inquit,  expediendarum  litium  in  usum  venit  jurisjurandi  re- 
ligio.  Et  certe  est  in  judiciis  utile  dupliciter:  vel  ad  alias  probationes  robo- 
randas  (1),  vel  ut  verum  probationis  argumentum,  cum  alia  desunt  vel  sunt 
expertu  difficilia,  maxime  vero  cum  agitur  de  actibus  vel  factis  internis 
declarandis  (2). 

753.  Divisio.  —  1.°  Jusjurandum  Qsi  judiciate ,  si  in  judicio  pronuntia- 
tur;  secus  extrajudiciale. 

2.^  Maximi  est  momenti  divisio  jurisjurandi  partium  in  suppletorium, 
aestimatorium  et  decisorium.  Suppletorium  iilud  est  quod  a  parte  praesta- 
tur  tanquam  probationis  supplementum,  ut  judex  de  re  perfecte  et  absolute 


(1)  In  re  judiciaria  suus  etiam  locus  est  jurijurando  promissorio,  quod  exigitur  a  ju- 
dice  et  officialibus  tribunalis  atque  etiam  ab  advocatiset  partium  procuratoribus  ut  rite 
munere  suo  fungantur. 

(2)  In  probationibus  confirmandis  suum  etiam  locum  obtinet  jusjurandum  de  veritate 
declaranda  quod  praestant  partes  cum  interrogantur,  de  quo  ante  dictum  est.  Agitur  in 
hoc  capite  de  jurejurando  partium  quatenus  refertur  ad  controversiam  definiendam. 

Instit.  canon.— Tom.  II  17  * 

judicare  possit.  Aestimatorium  {juramentiim  in  litem  aut  decisorium  in  lite) 
iilud  est  quod  praestatur  de  valore  aut  aestimatione  rei  quae  postulatur, 
vel  de  damno  accepto,  ad  definiendam  pecuniae  summam  qua  reusdamnan- 
dus  est  (1).  Decisorium  (decisorium  ////5)illud  est  quoquaestio  negotiumque 
praecipuum  dirimitur. 

3.°  Superiori  affinis  est  divisio  in  jusjurandum  voluntarium,  judiciale 
et  necessarium.  Est  voluntarium  id  quo,  partibus  convenientibus,  sine  judi- 
cis  interventu  vel  approbatione,  pars  una  alteri  assentitur  seu  in  judicio 
defert,  sese  obligans  ad  standum  eo  quod  jurarit,  sive  jusjurandum  ante 
litem  inceptam  proponitur,  sive  defertur  lite  jam  incepta,  quo  renuntietur 
ejus  prosecutioni  ad  molestias  et  sumptus  probationum  vitandos.  Quodam- 
modo  autem  tria  genera  superioris  divisionis  possunt  esse  juramenta  vo- 
luntaria,  quatenus  partibus  consentientibus  praestari  possunt;  at  denomi- 
natio  voluntarii  jurijurando  illi  tribuitur,  in  quo  pars  cui  defertur  ad  jusju- 
randum  non  obligatur,  nisi  quatenus  voluntarie  adversarii  propositionem 
accipit.  Alii  hoc  jusjurandum  extrajudiciale  vocant  (L^^a,  1.  c,  n.  456);  et 
reapse  hoc  charactere  signatur.  —Judiciale  (specifice  sumptum)  est  deciso- 
rium  quod  fit  judicis  auctoritate,  cum  una  pars  pertaesa  inceptae  litis  mole- 
stiis,  aut  sufficientibus  probationibus  carens,  invocat  judicis  auctoritatem 
ad  jusjurandum  alteri  parti  deferendum  sub  ea  conditione  ut,  si  jurare  au- 
deat,  jusjurandum  pro  veritate  habeatur,  et  jurans  suam  intentioneni  sine 
alio  processu  assequatur;  et  est  aliquo  modo  voluntarium,  quia  ille  cui  de- 
fertur  non  absolute  obligatur  ad  illud  praestandum,  suis  autem  effectibu8 
convenit  cum  voluntario  (Lega,  1.  c,  /z.  458).  —  Necessarium  est,  illud  sup- 
pletorium  quod  ]\idex  partibus  imponit,  actori  ad  actionis,  convento  ad  ex- 
ceptionis  probationem  complendam  seu  confirmandam;  denominatio  autem 
necessarii  ei,  judicis  impositione  obvenit. 

754.  I.  Jusjurandum  suppletorium. — Ut  dictum  est,  juhetur 
ajudice  aut  saltem  ab  eo  admiititury  si  ad  illud  praestandum  pars 
offertur.  Quae  admissio  Jussioni  aequivalet  juridice;  judicis  enim 
est  decrefo  definire  num  et  quando  adjuncta  concurrant  cur  deferri 
debeat;  atque  ipse  sua  jurisdictione  defert  (can.  1829,  1830,  §  5). 

a)  Gonditio  ad  jusjurandum  deferendum. — I.  Necesse  est  ut 
semiplena  probatio  praecedat  in  favorem  litigantis  cui  jusjuran- 
dum  defertur,  et  ut  non  possit  aliis  probationibus  compleri  (can. 
1829).  Plena  probatione  exsistente,  non  est  necessarium;  et  cum 
nihil  probatum  est,  reus  est  absolvendus.  Reiffenstuel,  II,  24,  n.  171 
seq, 

II.  Huic  jurijurando  vel  maxime  locus  est  cum  adjuncta,  quae 
civilem  vel  religiosum  personae  statum  respiciunt,  aliter  compe- 
riri  nequeunt  (can.  1830,  §  1),  v.  gr.,  mors  conjugis,  legitimitas,  etc. 

III.  Sed  eodem  abstinere  debet  judex  tum  in  causis  criminali- 
bus,  tum  in  contentiosis  in  quibus  de  juribus  vel  rebus  magni  pre- 
tii  agitur  aut  de  factis  nimii  momenti,  aut  si  jura,  res,  facta  non 
sint  propria  personae  cui  jusjurandum  esset  deferendum  {liid., 
§  2).  In  causis  criminalibus  ad  reum  damnandum  probatio  plena 


(1)    Subdividi  ab  usu  peritis  solet  in  jusjurandum  de  aestimatione  reali  rei,  de  affe- 
ctione  et  praejudicio. 

requiritur;  in  contentiosis  autem  quae  sunt  de  re  magni  pretii, 
jurare  aliquis  posset  avaritia  motus. 

IV.  Deferri  autem  hoc  jusjurandum  potest  sive  ex  bfficio,  sive 
ad  instantiam  alterius  partis,  vel  promotoris  justitiae,  vel  defenso- 
ris  vinculi,  si  judicio  intersint  {Ibid.,  §  3). 

b)  Cui  deferendum  sit. — Regulariter  ei  qui  pleniores  habet 
probationes  {Ibid.y  §  4). 

Innixi  cap.  postremo  {lib.  II,  ttt.  24)  notant  juris  Decretalium  interpretes 
jusjurandum  suppletorium  in  favorem  fieri,  cumque  major  reo  quam  actori 
favor  debeatur  (Reg.  11  Juris  in  Sexto),  ceteris  paribus  reo  deferendum 
est;  quod  si  adjuncta  non  sunt  aequalia,  quia  reus  suspectus  est  aut  pa- 
rum  nonestus,  vel  fortiores  probationes  actor  habet,  huic  est  deferen- 
dum.  Vide  Reiffenstuel,  II,  24,  n.  191  seq.\  Lega,  1.  c,  n.  461;  Wernz,  1.  c, 
n.  647. 

c)  Ejus  recusatio,  reJatio  atque  impugnatio. — I.  Pars  cui  jus- 
jurandum  suppletorium  defertur  in  rebus  quae  ad  ejus  statum 
civilem  vel  religiosum  non  pertinent,  potest  ex  justa  causa  illud 
recusare  vel  in  adversarium  referre  (can.  1831,  §  1).  Potest  recu- 
sare,  nam  fieri  potest,  ut  certior  non  sit  facta  aut  careat  cognitione 
certa  de  facto  controverso;  jusjurandum  autem  ut  sit  honestum, 
debet  esse  verum,  rectum  et  justum.  Quod  si  in  adversarium  refer- 
tiir  aut  ei  defertur,  videbit  ipse  num  possit  honeste  praestare.  In 
jurc  superiore  Doctores  sentiebant  generatim  jusjurandum  sup- 
pletorium  neque  recusari  posse,  neque  referri,  ex  cap.  30  tit.  de 
jurejurando  (II,  24).  Lega,  I.  c,  n.  460;  JVernz,  1.  c,  n.  647. 

Item  ab  una  parte  praestitum  potestab  altera  impiignari  (Ibid., 
§  3),  sive  ob  conditiones  personae  quae  fide  non  est  digna,  sive  ob 
adjuncta  et  modum  illius  praestandi. 

Quanti  autem  haec  recusatio  facienda  sit,  utrum  justa  sit,  an 
potius  confessioni  aequiparanda,  judicis  est  aestimare  {Ibid.,  §  2). 

755. — II.  Jusjurandum  aestimatorium  versatur,  ut  dictum  est, 
eirca  aestimationem  rerum  injuste  surreptarum  perditarumve  dolo 
malo  alterius,  aut  communiter  circa  damnum  rebus  actoris  a  reo 
illatum;  et  a  judice  est  deferendum  parti  quae  damnum  passa  est, 
eum  damni  quantitas  aliter  aestimari  certe  non  potest  {can.  1832). 

Modus  illud  deferendi.—  In  deferendo  jurejurando  aestimato- 
rio,  judex  debet  a  parte,  quae  damnum  passa  est,  petere  ut  sub  ju- 
risjurandi  sanctitate  designet  res  sibi  ablatas  vel  dolo  alterius  per- 
ditas,  earumque  pretium  et  valorem  secundum  probabilem  suam 
aestimationem  exprimat  (can.  1833, 1.°).  Nonnunquam  quantitas 
taxationis  praescribitur  et  definitur,  attenta  personae  qualitate  ad- 
junctisque  negotii;  quae  quantitas  si  praefixis  limitibus  non  est 
major,  huic  sententia  conformanda  est.  Sed  haec  taxatio  necessa- 
ria  non  est. 

Si  taxatio  judici  nimia  videbitur,  ad  aequitatem  reducenda  est, 

prae  oculis  habendo  omnia  indicia  et  argumenta  usu  compro- 
bata,  adhibitis  etiam,  si  opus  sit,  peritis,  quo  magis  veritati  et 
justitiae  consulatur  [Ibid.,  2.°). 

756.  III.  Jusjurandum  decisorium. —  a)  Quando  potest  adhi- 
beri:  1.°  Ante  initam  litem  partes  convenire  possunt  extra  judi- 
cium  et  sine  interventione,  ut  controversia  per  jusjurandum  ab 
alterutra  praestandum  transigendo  dirimatur  ea  conditione,  ut 
quaestio  secundum  jusjurandum  decisa  habeatur  (can.  1834,  §  1). 
Jusjurandum  decisorium,  ut  patet,  est  voluntarium  sive  conventio- 
nahy  vimque  habet  transQctionis  privatae,  ad  evitandam  litem 
peractae. 

2.°  Pendente  quoque  lite  et  in  quolibet  ejus  momento  et  sta- 
tu  altera  pars  potest,  judice  probante,  alteri  jusjurandum  deferre, 
ea  itidem  conditione  ut  ex  jurejurando  quaestio  definiatur  (Ibid.). 
Hoc  est  jusjurandum  decisorium  judiciale,  quod  vi  pollet  transa- 
ctionis  judicialis. 

b)  Conditiones  ad  ejus  delationem.  —  Cum  in  jurejurando  decisorio 
transactio  includatur,  in  transactione  cessio;  ut  lioc  jusjurandum  deferri 
possit,  opus  est:  1.*^  ut  lis  sit  de  re,  in  qua  cessio  et  transactio  proiiibita 
non  est  {can.  1835,  1.°),  sicut  prohibetur  in  dissoiutione  matrimonii,  in  titu- 
lo  beneficii. 

2.°    Ut  partes  cedere  aut  transigere  legitime  possint  {Ibid.,  2.°). 

3.°  Ut  non  deferatur  ei  qui  pro  se  non  liabeat  plenam  probationem;  tunc 
enim  secundum  lianc  probationem  a  judice  sententia  ferenda  est  {Ibid.,  3.°). 

4.°  Ut  non  deferatur  de  facto  quod  proprium  sit  iliius  cui  jusjurandum 
defertur,  aut  de  facto  alieno  de  quo  ipse  debeat  respondere,  v.  gr.,  heredi 
de  debito  vel  solutione  pecuniae  aliove  defuncti  facto,  in  quo  casu  jusju- 
randum  non  versatur  circa  factum  ipsum,  sed  circa  notitiam  vel  cognitio- 
nem  de  eo  habitam,  quia  haec  cognitio  est  personalis  vel  ei  competit;  in 
casu  enim  proposito  cognoscere  potuit  factum,  soiutionem  vel  debitum  ex 
ipso  causante,  aut  potuit  invenire  inter  ejus  documenta  adnotationem,  ad- 
scriptionem,  summarium  aut  commentarium  unde  solutio  vel  debitum  con- 
stet  {/bid.,  4.°). 

757.  c)  Ejus  revocatio,  recusatio  aut  relatio.  —  I.  Hoc  jusju- 
randum  potest  a  parte,  a  qua  delatum  est,  revocari  antequam 
praestitum  sit  a  parte  cui  delatum  est  (can.  1836,  §  1).  Haec  revo- 
catio  delationem  nuUam  reddit. 

II.  Ab  altera  parte,  scil.  cui  delatum  est,  potest  acceptari  et 
praestari,  vel  non,  scil.  recusari,  aut  referri  in  adversarium, 
scii.  in  partem  a  qua  delatum  est,  ut  ab  hac  praestetur  {Ibid.).  In 
postremo  casu,  scil.  si  in  adversarium  refertur,  hic  debet  illud 
praestare,  secus  causa  cadit  {Ibid.,  §  4).  Sed  ut  in  adversarium 
referri  possit,  eaedem  illae  concurrant  conditiones  necesse  est, 
quae  ad  illud  deferendum  requiruntur,  atque  intercedat  judicis 
ministerium  {Ibid.,  §  5).  Quare  referri  non  potest,  cum  factum  cir- 
ca  quod  versatur  est  mere  personale  relate  ad  partem  cui  delatum 
fuerat. 

III.  Praestito  jurejurando,  delato  aut  relato,  quaestio  secun- 
dum  juratam  formulam  finita  est,  perinde  ac  si  cessio  aut  trans- 
actio  judicialis  intercessisset  {Tbid.,  §  2). 

IV.  Judicis  est  aestimare  quanti  facienda  sit  recusatio  jura- 
menti  uni  parti  delati  et  ab  ea  non  relati  ad  partem  quae  illud 
detulit:  utrum  confessioni  sit  aequiparanda,  an  e  contra  recusatio 
justis  innitatur  causis  {Ibid.,  §  3),  v.  gr.,  quia  jusjurandum  non  est 
ad  causam  pertinens. 

Admonitio.  Codex  eandem  vim  tribuit  jurijurando  decisorio 
voluntario  sive  conventionali  quam  judiciali;  utrumque  transit  in 
rem  judicatam.  (Vide  can.  1902  et  1880)  (1). 


TITULUS  XI 
De  incidentibus  sive  causis  incidentalibus 

758.  Notio. — Incidens  (sib  incido  =  cado  in,  cado  supra,  i.  e.,  suc- 
cedo,  supervenio,  ex  inopinato  venio)  ex  etymo  est  id  quod  n-ego- 
tio  accedit  aut  materiae  praecipuae  accessorie  supervenit.  Unde 
in  re  judiciali  causa  incidens  dicitur  quaestio  quae,  incepto  saltem 
per  citationem  judicio  et  actione  principali  currente,  ab  una  ex 
partibus  aut  a  promotore  justitiae  vel  vinculi  defensore  propo- 
nitur,  neque  libello,  quo  lis  introducitur,  continetur  expresse,  sed 
nihilominus  ita  ad  causam  pertinet  ut  resolvi  plerumque  debeat 
ante  quaestionem  principalem  {can.  1837).  Ita  sese  opponere  ad 
litem  contestandam,  persona  actori  aut  judici  competentia  nega- 
ta,  petere  declarationem  nullitatis  nonnullorum  actuum,  quia 
substantialiter  vitiati,  etc,  supponunt  substantiationem  quaestio- 
nis  accessoriae  et  a  principali  diversae. 

Codex  regulas  generales  ad  incidentia  in  genere  tradit,  dein- 
de  gradum  facit  ad  tractandum  de  aliquibus  praecipuis,  de  qui- 
bus  nihil  est  in  superioribus  titulis  praeceptum. 

759.  Regulae  generales.  Modus  incidentis  proponendi. — 
Causa  incidens  proponitur  vel  ore  tenus  vel  potius  per  libellum, 
indicato  nexu  qui  intercedit  inter  ipsam  et  causam  principalem,  et 
servatis,  quoad  ejus  fleri  poterit,  regulis  can.  1706-1725  ad  libelli 
oblationem  et  citationem  statutis  (can.  1838j. 

760.  Admissio  aut  rejectio.  —  I.  Judex,  libello  vel  petitione 


(1)  De  hoc  jurejurando  sic  Ulpianus  in  Digesto  (XLIV,  5.  L.  1):  fusjurandum  vicem 
rei  judicatae  obtinet,  non  immerito;  cum  ipse  quis  judicem  adversarium  suum  de  causa 
suafecerit,  deferendo  ei  jusjurandum. 

verbali  recepta,  auditis  partibus  et,  si  opus  erit,  promotore  justitiae 
vel  vinculi  defensore,  alteri  parti  transumptum  tradet,  secumque 
deliberabit  utrum  causa  incidens  futilis  sit  et  ad  retardandum 
principale  judicium  unice  excitata;  an  vero  tali  nexu  cum  causa 
principali  cohaereat,  ut  ante  eam  resolvi  debeat  (1).  In  primo  casu 
libellum  vel  instantiam  rejiciet  ex  offlcio;  in  secundo  admittet,  suo 
decreto  utrobique  interposito  (can.  1839j. 

II.  Utrum  incidens  quaestio  admissadefinienda  sit  judiciifor- 
ma  servata,  an  mero  decreto,  attenta  rei  qualitate  et  gravitate, 
judicis  est  aestimare  (can.  1740,  §  1). 

Judex  in  decreto  quo  vel  rejicit  vel  definit  quaestionem  inci- 
dentem,  rationes  quibus  innititur,  in  jure  et  in  facto  breviter 
debet  exponere  {Ibid.,  §  3). 

761.  Substantiatio.  —  Si  causa  incidens  sit  judicialiter  defi- 
nienda,  regulae,  quoad  ejus  fieri  poterit,  servandae  sunt,  quae  in 
ordinariis  judiciis  obtinent;  hoc  tamen  discrimine,  ut  dilationum 
termini  sint  quam  maxime  breves  [Ibid.,  §  2)  (2). 

762.  Sententia  interlocutoria.  —  Per  hanc  sententiam  defi- 
nitur  incidens  quaestio  in  cujus  substantiatione  formae  judiciales 
servandae  sunt,  ipsamque  judex,  antequam  finiatur  causa  princi- 
palis,  potest,  justa  intercedente  causa,  corrigere  aut  revocare  sive 
ex  se,  auditis  partibus,  sive  ad  instantiam  unius  partis  audita 
altera  parte,  et  requisito  semper  voto  promotoris  justitiae  aut  de- 
fensoris  vinculi,  si  judicio  adsint  {can.  1841). 


CAPUT  1 

DE    CONTUMACIA    SIVE    PERVICACIA 

763.  Notio.  —  Contumacia  aut  pervicacia,  sumpta  generatim, 
est  neglectio  mandati  judicis  sive  inobedientia  ejus  praecepto.  Hic 
autem  sonat  rei  vel  actoris  pertinaciam  non  comparendi  in  judicio 
aut  aliquibus  actibus  intra  terminum  citationis  vel  factae  a  judice 
convocationis. 


(1)  Ex  hoc  canone  colligitur  esse  repellenda  ex  officio  incidentia,  quae,  etiam.si  non 
sint  futilia,  sunt  tamen  aliena  a  re  principali,  sed  ita  ut  is  a  quo  proposita  sunt  minime 
impediatur  quominus  postulet  alia  ratione  quod  fuerit  illorum  objectum,  v.  gr.,  poterit 
petitionem  suam  tanquam  praecipuam  actionem  ad  judicium  opportunum  afferre. 

(2)  Codex  non  decernit  utrum  incidentia  sint  in  ipsis  actis  definienda,  supenso  cursu 
actionis  praecipuae,  an  scriptum  ad  eorum  definitionem  sit  separatim  conficiendum; 
quod  videtur  pendere  ab  impedimento  opposito  aut  non  opposito  prosecutioni  causae 
principalis. 

764.  Divisio.  —  1."  Contumacia  est  vera,  cum  reus  legitime  citatus, 
sine  justa  causa  excusante  non  comparet  in  judicio;  est  praesumpta,  cum 
praesumendum  est  citationem  ad  reum  pervenisse,  hic  autem  ad  tribunal 
non  venit. 

2."  Potest  esse  ciilpabilis  aut  dolosa;  per  primam  contemnitur  facta  ci- 
tatio,  per  secundam  impeditur  quominus  fieri  possit. 

3.^  Generalis  est  aut  particiilaris,  prout  totam  causam  vel  judicium  re- 
spicit,  aut  aliquos  tantum  actus. 

Reus  conventus  constituitur  contumax,  cum  sine  justa  causa  excusante 
judicio  non  adest,  cum  impedit  ne  citatio  fiat,  cum  dolose  se  abscondit,  cum 
non  libello  actoris  aut  ejus  positionibus  respondet  aut  respondet  obscure, 
postquam  jussus  est  aperte  et  categorice  respondere.  —  i^c/or  fit  contu- 
max,  si,  edita  actione  aut  lito  contestata,  causam  non  prosequitur,  reo  in- 
stante.  Uterque  litigator  censetur  contumax,  si  non  paret  mandato  judicis 
in  iis  quae  ad  actuum  exsecutionem  referuntur  {Wernz,  1.  c,  n.  537.  Vide 
etiam  Reiffenstuel,  II,  14,  n.  45  seq.).  Cum  varii  actus  contumaciae  aliis  ca- 
nonibus  attingantur,  hic  agitur  de  contumacia  non  comparendi. 


ARTICULUS  I 

DE  CONTUMACIA  REI  CONVENTI 

765.  Gontumaciae  declaratio.  — I.  Reus  legitime  citatus  qui 
sine  justa  causa  nec  ipse  per  se  nec  per  procuratorem  comparet, 
contumax  declarari  potest  {can.  1842).  Declaratio  contumaciae  fit 
ad  instantiam  partis  vel  promotoris  justitiae  vel  vinculi  defensoris, 
si  judicio  intersunt  {can.  1844,  §  1). 

II.  Quae  conditiones  requirantur. — Non  potest  tamen  judex 
reum  contumacem  declarare,  nisi  prius  constiterit:  1.°  Citationem 
tempore  utili  ad  rei  notitiam  pervenisse  aut  saltem  pervenire  de- 
buisse;  2.°  reum  absentiae  excusationem  afferre  neglexisse  aut  non 
justam  attulisse  {can.  1843,  §  1). 

Haec  comprobari  possunt  sive  per  novam  citationem  reo  factam 
ut  contumaciam  suam,  si  possit,  excuset,  sive  alio  modo  {Ibid.,  §  2). 

766.  Effectus.  —  Contumacia  declarata,  procedi  potest,  servatis  ser- 
vandis,  usque  ad  sententiam  definitivam  ejusque  exsecutionem  {can.  1844, 
§  1).  Si  prae  contumacia  lis  non  est  contestata,  sententia  respicere  tantum 
debet  petita  in  libello;  si  contestata  est,  ipsum  contestationis  objectum 
{Ibid.,  §  2).  In  hoc  casu  non  viget  canonis  1725  principium:  lite  pendente, 
nihil  innovetur. 

Sed  potest  quoque  judex  ad  frangendam  rei  contumaciam  comminari 
ecclesiasticas  poenas  {can.  1845,  §  1).  Quod  si  facere  velit,  iteranda  est 
rei  citatio,  cum  comminatione  poenarum;  nec  jamtunc  licet  aut  contuma- 
ciam  declarare  aut,  ea  declarata,  poenas  irrogare,  nisi  probetur  hanc  quo- 
que  secundam  citationem  suo  effectu  caruisse  {Ibid.,  §  2). 

767.  Qua  ratione  contumacia  purgetur  et  cesset.  —  I,  Purgatur 
contumacia,  cum  reus  se  in  judicio  sistit,  et  plane  probat  impeditum  se  fuis- 
se  quominus  adesset  a  citatione  huc  usque,  neque  antea  potuisse  tribunal 
de  hoc  edocere.  —  Cessat  vero  contumacia,  cum  reus  se  sistit,  nulia  allata 
absentiae  superioris  ratione  admittenda. 

II.  In  quocumque  litis  gradu  simul  ac  reus  compareat,  a  contumaciare- 
cedens,  admittendus  erit  ut  pars,  unaque  cum  eo  in  causae  substantia- 
tione  procedendum  est,  et  defensionis  media  possunt  adliiberi  quae  lex 
concedit  non  contumacibus,  neque  judicium  retrograditur.  Si  vero  ante 
sententiam  definitivam  comparebit,  uti  poterit  conclusionibus  probationi- 
busque,  si  quas  afferat;  cavebit  autem  judex  ne  mala  fide  in  iongiores  et 
non  necessarias  moras  judicium  protrahatur  {can.  1846).  Contumacia  sem- 
per  in  foro  ecclesiastico  habita  est  tanquam  inobedientia  juriumque  pro- 
priorum  renuntiatio  {Lega,  I.  c,  n.  565).  Quare  areo  sibi  culpae  vertendum 
est  quod  ejus  malitiae  non  cedatur,  neque  ordinarii  tramites  et  consueti 
termini  in  ejus  juribus  defendendis  permittantur. 

III.  Quod  si  reus  comparet  post  latam  sententiam  definitivam,  a  qua 
non  potest  appellari  ad  normam  can.  1880,  reo  non  est  alia  facultas  nisi  be- 
neficium  restitutionisin  integrum  petendi.  Petendum  autem  est  ab  ipso  ju- 
dice  qui  sententiam  tulit,  non  ultra  tamen  trimestre  ab  ipsius  sententiae  in- 
timatione,  nisi  agatur  de  causis  quae  non  transeunt  in  rem  judicatam  {can. 
1847). 

IV.  Regulis  superius  traditis  etiam  tum  locus  est,  proportioneservata, 
cum  reus,  etsi  primae  citationi  obtemperaverit,  fit  tamen  postea  progressu 
judicii  contumax  {can.  1848), 


ARTICULUS  II 

DE    CONTUMACIA   ACTORIS 

768.  —  Contumacia  magis  actori  nocet  quam  reo;  actor  enim 
judicium  sponte  provocavit,  reus  autem  ad  illud  defertur  invitus. 
Vide  Lega^  I.  c,  n.  567. 

769.  Contumaciae  declaratio.  —  I.  Declarationi  contumaciae  contra 
actorem  locus  est  in  sequentibus  adjunctis:  1.^  cum  die  et  hora  qua  reus 
secundum  citationis  praescriptum  coram  judice  primum  se  sistit,  actor  non 
adest,  nullamque  vel  insufficientem  excusationem  affert;  2.^  cum  judex 
eum  ad  instantiam  rei  conventi  citat  iterum,  ille  autem  novae  citationi  non 
paret,  aut  cum  pareat,  judicium  inchoare  vel  inchoatum  prosequi  negligit, 
judice  jubente. 

II.  His  adjunctis  accedentibus,  instante  reo  convento  vel  promotore 
justitiae  aut  defensore  vinculi,  contumax  a  judice  declarandus  est,  iisdem 
servatis  regulis  quae  supra  traditae  sunt  pro  rei  contumacia  (co';z.  1849). 

770.  Eifectus.  —  1.°  Actoris  contumacia  a  judice  declarata  perimit 
ejusdem  actoris  jus  ad  suam  instantiam  prosequendam. 

2.°  Permittitur  tamen  promotori  justitiae  vel  vinculi  defensori  instan- 
tiam  facere  suam  eamque  prosequi,  quoties  publicum  bonum  id  videtur  po- 
stulare.  Ut  jam  antea  dictum  est,  in  his  causis  necessaria  est  fiscalis  aut 
defensoris  interventio  ad  normam  can.  1589. 

3.°  Reus  autem  exinde  jus  habet  petendi  ut  vel  libere  possit  a  judicio 
abire,  vel  nulla  habeantur  omnia  eo  usque  gesta,  vei  definitive  ipse  absol- 
vatur  a  petitione  actoris,  vel  judicium,  absente  quoque  actore,  ad  finem 
adducatur  {can.  1850). 

Ex  effectibus  quos  contumacia  in  actore  gignit,  apparet  subjici  hunc  pe- 
joribus  conditionibus  quam  quibus  reus  subjicitur  ut  aequitas  postulat. 

ARTICULUS  III 

DE    CONTUMACIA    UTRIUSQUE    LITIGANTIS 

771.  —  Qui  contumax  declaratus  contumaciam  suam  non  pur- 
gaverit,  sive  actor  est  sive  reus,  condemnandus  est  tum  ad  litis 
expensas  quae  ob  suam  contumaciam  factae  sunt,  tum  etiam,  si 
opus  sit,  ad  indemnitatem  alteri  parti  praestandam  (can.  1851,  §  1). 

Si  tum  actor  tum  reus  sunt  contumaces,  ad  expensas  litis  tenen- 
tur  in  solidum  {Ihid.^  §  2). 

CAPUT  II 

DE    INTERVENTU    TERTII    IN    CAUSA 

772.  Notio.  —  Dicitur  interuentus  tertii  (terceria)  oppositio  vel  actio 
instituta  a  tertio  qui  in  causa  intervenit,  tum  ut  faveat  juri  alteriusutrius  e 
partibus,  tum  maxime  ut  proprio  consulat,  vel  ut  si  heres  ab  intestato  im- 
pugnet  valorem  testamenti  in  alterius  favorem  facti,  legatarius  tertius  est 
cujus  refert  testamentum  validum  declarari;  aut  qui  habet  patronatum  pas- 
sivum,  impugnat  collationem  beneficii  de  quo  alii  duo  contendunt.   Cfr. 

Wernz,  1.  c,  n.  175  seq. 

Casus  particularis  interventionis  tertii  occurrit  in  judiciis  exsecutivis, 
cum  tertius  intervenit  in  actis  exsecutivis  contra  aliquem  habitis,  totis  viri- 
bus  curans  ut  in  solutione  crediti  exsecutori  praeferatur,  vel  allegans  sua 
esse  bona  exsecutioni  mandata  aut  jus  habere  ad  illa;  vocatur  hic  tertius 
oppositor.  Sed  de  hoc  in  tit.  XIV,  cap.  III. 

773.  Admissio  interventus.  —  I.  Tertius  oppositor  admitti  potest  ad 
interveniendum  in  causa  in  quahbet  Htis  instantia.  Sed  ut  admittatur,  debet 
ante  conclusionem  in  causa  hbellum  judici  exhibere,  in  quo  breviterde  jure 
interveniendi  ipsum  edoceat  {can.  1852,  §§  1,  2). 

II.  Oppositione  admissa,  is  cujus  interest  interveniet  in  eo  statu  in  quo 
causa  reperitur,  assignato  eidem  brevi  ac  peremptorio  termino  ad  proba- 
tiones  suas  exhibendas,  si  causa  ad  periodumprobatoriam  pervenerit(/6/V/., 
§3). 

Ili.  Si  tertii  interventus  appareat  necessarius,  judex  adinstantiam  par- 
tis  vel  etiam  ex  officio  debet  interventum  in  causa  jubere  {can.  1853).  Hic 
interventus  necessarius  dicitur.  Vide  Wernz,  1.  c,  Lega,  1.  c;  n.  556. 

774.  Adnotatio.— Sequitur  inde  interventum  tertii  esse  valde  diversum 
a  litis  consortio,  quae  denominatio  ei  competit  qui  paritercumalio  in  eadem 
causa  litigat,  ut  ex  utroque  pars  una  fiat  sive  actoris  sive  rei  conventi. 
Vide  Wernz,  1.  c,  n.  173;  Lega,  1.  c,  n.  553.  In  litis  consortio  non  est  verus 
interventus  sive  iertius  veniens  in  causa,  sed  tertius  unam  veluti  partem 
oonstituit  cum  actore  aut  reo,  ob  commune  interesse  in  eodem  jure  aut 
officio,  ut  patet  ex  dictis. 

CAPUT  III 


DE    ATTENTATIS    l.ITE    PENDENTE 

775.  Noiio,  —  Attentare  in  materia  judiciali  est  facere  aliquid  contra 
inhibitionem.  Haec  inhibitio  fieri  potest  a  jiire  vel  ^jiidice,  quae  si  fit  a  judi- 
ce,  etiam  jus  jubet  ut  ne  oppugnetur;  ex  ea  autem  oritur  jus  in  litigantibus 
quod  ab  ipsis  partibus  et  a  jure  vioiari  potest. 

776.  Divisio.  — I.  Inhibitio  generalisy«r/5  est  quae  continetur  in  can. 
1725:  lite pendente,  nihil  innoDetur,et]am  recognoscitur  a  jure  Decretalium, 
in  Riibrica,  cum  vi  legis,  tit.  16  jibri  II.  Altera  generalis  \n\\\\y\i\o  Juris  quae 
in  superiorem  refunditur,  continetur  in  can.  1889  relate  ad  exsecutionem 
prohibitam  sententiae  appeliatae  cum  effectu  suspensioo,  quae  appellatio 
litis  pendentiam  prorogat.  Aliquando  vox  attentatum  sumitur  sensu  specifico, 
intelligiturque  in  hoc  casu  illud  quod  judex  committit,  cum  vult  mandare 
exsecutioni  causam  in  qua  jurisdictionem  amisit  ob  appellationem  interpo- 
sitam  cum  effectu  suspensivo.  Vide  Wernz,  I.  c,  n.  697. 

Inhibitio  hominis  sive  judicis  ea  est  quae  oritur  ex  terminis  a  judice 
concessis  ad  actus  judiciales  in  quovistrium  stadiorum:  instructione,  defini- 
tione  aut  exsecutione  causae. 

II.     Attentatum  igitur  a  judice  et  a  partibus  committi  potest. 

Apparet,  ex  iis  quae  dicta  sunt,  attentatum  esse  speciem  spolii  sensu 
latissimo;  per  hoc  enim  alter  de  tranquilla  quasi-possessione  sui  juris  detur- 
batur.  Vide  Lega,  I.  c,  n.  560  seq. 

777.  Principium  generale.  —  Attentatum  est  quidquid,  lite  pendente, 
aut  altera  pars  adversus  alteram  aut  ipse  judex  adversus  alterutram  vel 
utramque  partem  innovat  (1),  parte  cui  praejudicium  infertur  dissentiente; 
quae  innovatio  fieri  potest  sive  in  terminis  a  jure  vel  a  judice  partibus 
assignatis  ad  ponendos  certos  actus  judiciales,  sive  in  materia  vel  objecto 
litis,  salvo  tamen  praescripto  can.  1672,  1673  de  sequestro  aut  inhibitione 
{can.  1854). 

778.  Attentatum  consequentia.  —  1.°  Attentata  sunt  ipso  jure  nulla. 
2.°    Idcirco  parti  ex  attentato  laesae  competit  actio  ad  obtinendam  de- 

clarationem  nullitatis  et  ad  res  in  pristinum  statum  reponendas  {can.  1855, 
§^  1,2). 

779.  Incidentis  promoti  substantiatio.  — I.  Actio  rescissoria  ad  at- 
tentati  annullationem  instituenda  est  2oram  ipso  judice  causae  princi- 
palis;  quod  si  ob  attentatum  pars  laesa  judicem  suspectum  habeat,  v.  gr., 
quia  ipse  judex  attentati  fuit  auctor,  exceptionem  suspicionis  potest  oppo- 
nere,  in  qua  procedendum  est  ad  normam  can.  1615  {can.  1855,  §  3). 

II.  Pendente  quaestione  de  attentato,  cursus  causae  principalis  regu- 
lariter  suspenditur,  nisi  judici  opportunius  videatur,  quaestionem  de  atten- 
tato  una  cum  causa  principali  pertractari  et  resolvi  {con.  1856,  §  1). 

III.  Incidens  de  attentato  expeditissime  pertractandum  est  et  decreto 
judicis  definiendum,  auditis  partibus  et  promotore  justitiae  vel  defensore 
vinculi,  si  hi  judicio  intersint  {Ibid.,  §  2). 


(1)    De  variis  praejudiciis  quae  ex  innovatione  in  diversis  causis  oriri  possunt  vide 
Reiffenstuel,  II,  16,  n.  10  seq.,  37  seq.,  42  seq.;  Lega,  1.  c,  vol.  1,  n.  563. 

TITULUS  XII 

De  processus  sive  actorum  publicatlone, 
de  conclusione  in  causa  et  de  causae  discussione 

ARTICULUS  I 

DE    ACrORUM    PUBLICATIONE 

780.  Notio.  —  Adorum  publicatio  hunc  sibi  finem  praestitutum 
habet,  ut  partes  earumque  fautores  probe  edoceri  possint  de  pro- 
bationibus  ab  utraque  parte  allegatis,  quibus  rite  perpensis  uti 
possit  si  faveant,  si  sint  contraria  infirmare.  Quamobrem  ante 
causae  discussionem  et  multo  magis  ante  sententiam  omnes  pro- 
bationes  quae  sunt  in  actis  et  quae  adhuc  secretae  permanserunt, 
sunt  publicandae  (can.  1858). 

Concessa  partibus  earumque  advocatis  facultate  acta  processua- 
lia  inspiciendi  petendique  eorum  exemplar,  intelligitur  facta  pu- 
blicatio  processus  (can.  1859). 

ARTICULUS  II 

DE    CONCLUSIONE    IN    CAUSA 

78L  Notio.  —  Conclusio  in  causa  hunc  duplicem  finem  sibi 
proponit:  accurate  definire  tempus  utile  ad  probationes  producen- 
das  atque  ita  partium  diligentiam  excitare  et  fraudem  impedire, 
removendo  a  litigantibus  modum  litis  indefinite  protrahendae 
sententiaeque  impediendae.  Itaque  constituta  est  in  favorem  par- 
tis  diligentis,  defensionisque  justitiae  legalis  ergo;  impedit  enim 
quominus  ejus  cursus  retardetur  (1). 

Substantialiter  conclusio  in  causa  limes  est  spatii  probatorii, 
quae  fert  secum  tacitam  jurgantium  renuntiationem  ulterioribus 
probationibus,  etiamsi  eam  non  expresse  peregerint  (2). 


(1)  Jurgantium  confroversias  celeri  sententia  terminare  et  aequitati  procul  dubio 
convenit  et  rigori.  Cap.  2,  X.  de  sent.  II,  27. 

(2)  Notio  tradita  de  conclusione  in  causa  nonnihil  ab  ea  differt  quam  Decretalium  in- 
terpretes  proponebant.  Senserunt  illi  eam  esse  postremum  actum  processualem  partium, 
judicis  sententiae  decisione  causae  subjecta.  Vide  Schmalzgrueber,  11,27,  n.  1  seq.;Reif- 
fenstuel,  II,  27,  n.  45  seq.  Antiqui  enim  auctores,  quos  interpretes  secuti  sunt,  conclu- 
sionem  in  causa  proxime  ante  sententiam  collocabant,  speciali  titulo  praeeunte  de  alle- 
gationibus,  ubi  de  discussione  causae  agebatur  per  allegata  advocatorum  (Cfr.  Pillius, 
de  ordine  judic,  P.  III,  §  15,  de  alleg.\  Tancredo,  P.  III.  tit.  15,  eod.;  Gratia,  P.  II,  tit.  8, 

782.  —  Haec  conclusio  habetur  quoties  aut  partes  a  judice  inter- 
rogatae  declarant  se  nihil  aliud  deducendum  habere,  aut  utile  pro- 
ponendis  probationibus  tempus  a  judice  praestitutum  elapsum 
est,  aut  judex  declarat  se  satis  instructam  causam  habere.  De 
peracta  conclusione  in  causa,  quocumque  modo  ea  acciderit, 
judex  decretum  fert  (can.  1860),  quod  videtur  formam  juridicam 
induere.  Modum  R.  Rotae  peragendi  conclusionem  in  causa 
vide  in  can.  27  Legis  propriae  apud  Ferreres,  La  Curia  Romana, 
pag.  XXXVII. 

783.  Gonclusionis  effectus.  —  I.  Post  conclusionem  in  causa 
novae  probationes  inhibentur,  nisi  agatur  de  causis  quae  nunquam 
transeunt  in  rem  judicatam  aut  de  documentis  nunc  primum  re- 
pertis,  aut  de  testibus  qui  antea  ob  legitimum  impedimentum  tem- 
pore  utili  induci  non  potuerunt  (can.  1861,  §  1).  In  his  causis  bo- 
num  publicum  a  promotore  fiscali  vel  a  defensore  vinculi  defen- 
sum,  V.  gr.,  in  causis  nullitatis  matrimonii,  efficit  ut  ultima  causae 
iliustratio  et  dilucidatio  his  magistratibus  sit  reservanda.  Vide 
can.  1849.  Judex  semper  post  conclusionem  potest  quamcumque 
probationem  ex  officio  accipere,  ut  aequius  et  scientius  possit  deci- 
dere;  ei  enim  ad  litem  aditus  patet  usque  ad  prolatam  sententiam. 

II.  Si  novas  probationes  admittendas  censeat,  id  decernet 
judex,  audita  altera  parte,  cui  congruum  tempus  concedere  debet 
utnovas  probationes  cognoscere  et  se  defendere  possit;  aliter  ju- 
dicium  nullius  est  momenti  (can.  1861,  §  2). 

ARTICULUS  III 

DE    CAUSAE.  DISCUSSIONE    SIVE   INSPECTIONE 

784.  Notio.  —  Discussio  consistit  in  defensione  sui  juris  a  par- 
tibus  sive  per  se  sive  per  advocatum  probationibus  exhibenda.  Ad 
hanc  defensionem  judex  pro  suo  prudenti  arbitrio  partibus  con- 
gruum  temporis  spatium  praestituere  debet;  quod  prorogari  a 
judice  potest  instante  una  parte,  audita  altera;  vel  etiam  coarctari, 
utraque  consentiente  (can.  1862,  §  1,  2). 

785.  Defensio  scripta.  —  I.  Defensio  stricte  dicta  in  scriptis 
est  conficienda,  et  exemplar  singulis  judicibus,  promotori  justitiae 
et  defensori  vinculi  alterique  parti  tradendum.  Tribunalis  praeses, 
quoties  pro  suo  prudenti  arbitrio  necessarium  censeat,  et  sine 


eod.),  expressiusque  a  Durant.,  Speculum  judiciale,  post  titulum  de  disputationibus  et 
allegationibus  advocatorum  ponitur  titulus  specialis  de  renuntiatione  et  conclusione. 
Sed  Codex  habet  conclusionem  in  causa  tanquam  limitem  temporis  probatorii;  post  illam 
vero  collocat  discussionem  quae  nostra  aetate  dicitur  inspectio  (vista).  Vide  ]^ernz,  1. 
c,  /2.660,  661  ^tadnot.W. 

nimio  partium  gravamine  fleri  animadvertat,  mandare  potest  ut 
defensio  typis  imprimatur  una  cum  documentis  principalibus  in 
fasciculo  conjungendis,  qui  actorum  et  documentorum  summa- 
rium  continet.  Quo  in  casu  jubere  debet  ne  quidqua-m  imprimatur 
nisi  prius  exhibito  manuscripto  et  venia  illud  publicandi  obtenta; 
praeterea  debet  sedulo  cavere  de  secreto,  si  quod  sit  in  causa  ser- 
vandum  (can.  1863).  Hic  est  mos  in  Congregationibus  et  Curiae 
Romanae  tribunalibus  regulariter  adhibitus,  in  quibus  ad  secre- 
tum  quod  attinet  valde  coarctatum  est.  Cfr.  Lex  propria  R.  Rotae, 
can.  25,  26. 

II.  Judicis  et  in  tribunali  collegiali  praesidis  est  moderari, 
pro  sua  prudentia,  nimiain  defensionum  extensionem,  numerum 
pagellarum  deflniendo,  nisi  de  hoc  peculiari  tribunalis  lege  sit 
cautum  (can.  1864). 

Sic  Lex  propria  R.  Rotae,  can.  29,  viginti  folii  romani  pagellas 
defensionibus  concedit,  defensionum  responsionibus  pagellas  de- 
cem  attribuit  cum  facultate  earum  augendarum. 

786.  Responsa  defensionibus.  —  Intra  breve  tempus  a  judice 
praestitutum  servatisque  regulis  in  defensione  traditis,  licet  utri- 
que  parti  responsiones  scriptas  contra  adversarii  defensionem 
exhibere.  Hoc  jus  semel  tantum  conceditur,  nisi  judici  gravi  de 
causa  iterum  videatur  concedendum;  tunc  autem  concessio  uni 
parti  facta,  alteri  quoque  data  censetur  (can.  1865). 

787.  Informatio  oralis.  —  InformationeSy  uti  vocant,  orales  in 
tribunali  ecclesiastico  prohibentur.  Admittitur  tamen  moderata 
disputatio  coram  judice  ad  aliquid  illustrandum,  si,  alterutra  vel 
utraque  parte  postulante,  judex  eam  utilem  censet  atque  admittit. 
Ad  disputationem  obtinendam  partes  exhibere  debent  in  scriptis 
quaestionum  capita  discutienda,  paucis  verbis  expressa,  ut  judex 
ea  possit  cum  partibus  hinc  inde  communicare,  ac  diem  et  horam 
disputationi  assignare  et  disputationem  ipsam  moderari.  Disputa- 
tioni  assistet  unus  ex  notariis  tribunalis  ad  hoc  ut,  si  judex  prae- 
cipiat  aut  pars  postulet  et  judex  consentiat,  possit  de  disceptatis, 
confessis  aut  conclusis,  scripto  ad  tramitem  juris  ex  continenti  re- 
ferre  {can.  1866).  Praescriptiones  similes  canone  30  Legis propriae 
R.  Rotae  comprehenduntur. 

Adnotatio.  In  causis  contentiosis,  si  partes  parare  sibi  tempore 
utili  defensionem  negligunt,  aut  se  remittunt  judicis  scientiae  et 
conscientiae,  judex,  si  ex  actis  et  probatis  rem  habeat  plane  per- 
spectam,  poterit  statim  sententiam  pronuntiare  (can.  .1867),  mo- 
do  ex  allegatis  et  probatis  sit  de  causa  satis  edoctus  (1). 


(1)  De  utilitate  quam  affert  ratio  defensionis  a  Codice  praescripta,  inspectionibus 
quae  fiunt  in  tribunalibus  civilibus  multo  praeferenda,  cfr.  Salazar  et  La  Fuente,  Proce- 
dimientos  eclesiasticos,  vol.  2,  pag.  461  seq. 

TITULUS  xin 
De  sententia 

788.  Notio.  —  Sententia  est  legitima  judicis  definitio  de  causa 
in  ejus  tribunali  judiciario  modo  pertractata. 

789.  Partitio.  —  l.*^  Sententia  duplex  est:  inlerlocutoria  et  de- 
finitiva.  Interlociitoria  dicitur  ea  quae  a  judice  pronuntiatur  lite 
pendente,  causae  incidentis  dirimendae  gratia.  Definitiva  illa  est 
quae  causam  principalem  dirimit  rei  seu  conventi  absolutione  aut 
damnatione. 

Interlocutoria  dicitur  simplex,  cum  causam  principalem  nihil 
attingit,  v.  gr.,  quae  novum  spatium  ad  probationem  intra  termi- 
num  probatorium  concedit.  Mixta  sive  cum  vi  definitivae  ea  est 
quae,  etsi  circa  incidens  versatur,  causam  principalem  praevenit 
periculoque  committit;  ut  est,  v.  gr..  ea  quam  judex  pronuntiat,  se 
incompetentem  declarando,  aut  negando  probationem  quae  fa- 
cienda  proponitur. 

Quodcumque  actum  continens  judicis  pronuntiationem  parti- 
bus  intimatam  neque  notione  sententiae  definitivae  vel  interlocu- 
toriae  comprehensum,  decretum  vocatur  {can.  1868). 

2.°  Sententia  definitiva  ahsolutoria  aut  damnatoria  esse  pot- 
est. 

3.°  In  causis  criminalibus  sententiae  damnatoria  et  declarato- 
ria  distinguuntur.  Per  primam  a  judice  reo  ob  delictum  probatum 
poena  debita  ex  legibus  imponitur.  Per  secundam  juridice  decla- 
ratur  reum  in  poenam  incurrisse,  in  quam  ex  legis  dispositione 
erat  incurrendum  velut  in  poenam  latae  sententiae. 

790.  Quando  ferenda.  —  Sententia  ferenda  est,  expleta  causae 
disceptatione;  quod  si  causa  est  implicatior  et  contentionum  vel 
doeumentorum  mole  difficilior,  interponi  potest  congruum  tempo- 
ris  intervallum  (can.  1870). 

791.  Quae  in  judice  requirantur.  —  Praeter  competentiam  et 
non  recusationem  sive  admissionem  legitimam  secundum  regulas 
in  titulo  II  et  III  traditas,  ad  pronuntiationem  cujuslibet  senten- 
tiae  requiritur  in  judicis  animo  moralis  certitudo  cmsi  rem  senten- 
tia  definiendam.  Hanc  certitudinem  judex  haurire  debet  ex  actis 
et  probatis.  Probationes  autem  aestimare  judex  debet  ex  sua  con- 
scientia,  nisi  lex  aliquid  expresse  statuat  de  efficacia  alicujus  pro- 
bationis  {can.  1869,  §  1-3). 

I.  Judex  qui  moralem  certitudinem  formare  sibi  non  potuit, 
pronuntiare  debet  non  constare  de  jure  actoris  et  reum  dimittere. 

Excipitur  causa  favorabilis,  in  qua  pro  ipsa  pronuntiandum  est 
{Ibid.,  §  4);  ex  liac  vero  exceptione  excluditur  casus  judicii  posses- 
sorii  cum  de  possessore  dubitatur,  in  quo,  ad  normam  can.  1697, 
§  2,  utrique  parti  pi^o  indiviso  possessio  adjudicanda  est. 

Adnotatio.  —  Singulas  causas  favorabiles  Codex  non  numerat.  In  cap. 
fin.  de  sent.  et  re  judic,  II,  27,  recensentur  matrimonium ,  libertas,  dos,  te- 
stamentum.  Juris  Decretalium  interpretes,  alios  textus  secuti,  causas  ali- 
mentorum,  viduarum,  pupillorum  ceterasque  pias  iilis  adjungebant.  Cfr. 
Reiffenstuel,  II.  12,  n.  46,  II,  19,  n.  83,  in  reg.  jur.  11,  n.  10,  11;  Schmalz- 
grueber,  II,  27,  n.  30;  Wernz,  Jus  Decret.,  vol.  3,  nn.  251.  Ceterum  in  cau- 
sis  criminalibus  reus  cujus  delictum  non  probatur,  est,  ut  patet,  absol- 
vendus. 

792. —II.  Sententiam  exarare  et  pronuntiare  est  unici  judicis 
in  tribunali  unipersonali;  in  collegiali  sententia  pronuntiatur  se- 
cundum  majorem  suffragiorum  numerum  redigiturque  a  ponente 
vel  a  judice  quem  praeses  in  suum  locum  suffecit  {can.  1872,  1577, 
1584). 

III.  In  tribunali  collegiali,  quo  die  et  hora  judices  ad  delibe- 
randum  conveniant,  collegii  praeses  constituere  debet;  et  nisi  pe- 
culiaris  causa  aliud  suadeat,  in  ipsa  tribunalis  sede  conventus  ha- 
bendus  est.  Assignato  conventui  die,  singuli  judices  scriptas  affe- 
rent  conclusiones  suas  in  merito  causae,  et  rationes  tam  in  facto 
quam  in  jure,  quibus  ad  conclusionem  suam  venerint:  quae  con- 
ciusiones  actis  causae  adjungendae  sunt  et  secreto  servandae.  Pro- 
latis  ex  ordine  singulorum  conclusionibus,  secundum  praeceden- 
tiam,  ita  tamen  ut  semper  a  causae  ponente  seu  relatore  initium 
fiat,  habebitur  moderata  discussio  sub  tribunalis  praesidis  ductu, 
praesertim  ut  constabiliatur  quid  statuendum  sit  in  parte  disposi- 
tiva  sententiae.  In  discussione  autem  fas  unicuique  est  a  pristina 
sua  conclusione  recedere.  Quod  si  judices  in  prima  discussione  ad 
hanc  sententiam  devenire  aut  nolint  aut  nequeant,  differri  poterit 
decisio  ad  novum  conventum;  qui  tamen  ultra  hebdoraadam  pro- 
trahi  non  debet  {can.  1871). 

793.  Quid  sententia  definiendum.  —  I.  Sententia  debet  defi- 
nire  controversiam  coram  tribunali  agitatam;  hoc  est,  reum  absol- 
vere  vel  condemnare  quod  attinet  ad  singulos  articulos  qui  in  lite 
contestata  aut  in  scripta  accusatione  continentur.  Est  generale 
principium,  sententiam  liti  respondere  debere  eodem  modo,  quo 
instituta  sit  in  litis  contestatione  {can.  1873,  §  1,  1.°). 

II.  Debet  determinare,  saltem  quatenus  fas  sit  et  materia  pa- 
tiatur,  quid  pars  damnata  dare,  facere,  praestare,  aut  pati  debeat, 
aut  a  quo  abstinere;  itemque  quo  modo,  loco  vel  tempore  obliga- 
tio  a  sententia  imposita  implenda  sit  (Ihid.^  2.°). 

III.  Debet  continere  rationes  tam  in  facto  quam  in  jure  qui- 
bus  dispositiva  sententiae  pars  innititur  (Ibid.,  3.*^). 

IV.  Statuere  de  litis  expensis  {Ibid.,  4.°). 

V.  In  tribunali  coUegiali  motiva  ab  extensore  desumenda 
sunt  ex  iis  quae  singuli  judicesin  discussione  attulerunt,  nisi  col- 
legialiter  praeflnitum  erit  ab  ipso  tribunali  quaenam  sint  motiva 
proferenda  (Ibid.,  §  2). 

794.  Formulae  externae  sententiarum.  —  Sententia  ferri  de- 
bet,  divino  Nomine  ab  initio  semper  invocato;  dein  exprimat 
oportet  ex  ordine  qui  sit  judex  aut  tribunal;  qui  sit  actor,  reus, 
procurator,  nominibus  et  domicilio  rite  designatis;  promotor  ju- 
stitiae,  defensor  vinculi,  si  partem  in  judicio  habuerint;  referre 
postea  debet  breviter  facti  speciem  cum  partium  conclusionibus. 
Hisce  subsequitur  pars  dispositiva  sententiae,  praemissis  rationi- 
bus  quibus  innititur.  Sententia  est  claudenda  cum  indicatione  diei 
et  loci  in  quibus  exarata  est,  et  cum  subscriptione  judicis,  vel  ju- 
dicum,  et  notarii  (can.  1874). 

Quae  sententiae  regulis  superioribus  subjiciantur.  —  Regulae 
superius  positae  locum  habent  potissimum  in  proferenda  senten- 
tia  deflnitiva;  sed  applicantur  etiam,  quantum  diversa  res  patitur, 
in  proferenda  interlocutoria  (can.  1875). 

Adnotatio.  —  Sententias  redigere  per  fundamenta  juris  et  facti,  sive 
per  articulos  qui  vulgo  dicuntur  resultandos  et  considerandos,  ut  hactenus 
in  Hispania  ex  processus  civilis  imitatione,  factum  est,  opinamur  neque 
esse  commendandum,  neque  perspicuitati  prodesse.  Ratio  a  Codice  insti- 
tuta  ea  videtur  esse  quae  a  Rota  Romanaadhibetur,  in  qua  tam  in  facto 
quam  in  jure  juridica  argumentatione  proceditur.  Juridice  argumentando, 
formulis  rejectis,  facilius  est  vim  argumenti  ejusve  debilitatem  perspicere. 
Argumentatio  est  rerum  complexus,  qui  non  facile  comprehenditur,  si  tum 
facta  tum  juris  rationes  dissipata  sive  disjuncta  sunt  per  resultandos  et 
considerandos. 

795.  Sententiae  publicatio.  - 1.  Sententia,  hac  ratione  redacta, 
quamprimum  publicanda  est  sive  partibus  intimanda  {can.  1876). 

II.  Publicatio  necessaria  est,  ut  sententiae  judiciali  flrmitas 
tribuatur,  si  partes  consentiant;  vel  ut  hae  ad  tribunal  superius 
appellare  possint. 

III.  Publicatio  sententiae  fieri  potest  tribus  modis:  1.°  vel 
citando  partes  ad  audiendam  sententiae  lectionem  solemniter 
factam  a  judice;  2."  vel  partibus  denuntiando  sententiam  esse  pe- 
nes  cancellariam  tribunalis,  simulque  facultatem  ipsis  fieri  eandem 
legendi  et  ejusdem  exemplar  petendi;  3.°  vel  tandem,  ubi  usus 
viget,  sententiae  exemplar  transmittendo  ad  partes  per  publicos 
tabellarios  {can.  1877). 

TITULUS  XIV 
De  juris  remediis  contra  sententiam 

796. — I.  Sententia,  cum  pronuntiata  atque  intimata  est,  jus 
facit  inter  partes;  at  hoc  jus  haud  firmum  et  irrevocabile  est,  si 
expresse  aut  tacite  non  est  acceptum,  eo  quod  partes  non  sint  usae 
mediis  judicialibus  eam  impugnandi  aut  illius  efficaciam  impe- 
diendi. 

II.  Remedia  juris  contra  sententiam  ad  illud  conspirant,  ut 
adversus  injusta  damna,  quae  sive  a  judice  sive  ab  adversario 
sive  a  proprio  errore  et  imperitia  oriantur,  litigantes  protegant. 
Sunt  haec  remedia:  appellatio  sive  provocatio,  recursus  nullitatis, 
oppositio  tertii  cui  praejudicium  est  illatum,  tandem  restitutio  in 
integrunij  quod  est  remedium  extraordinarium. 

797.  Principium  generale.  —  I.  Sententiae  a  judice  inferiore 
pronuntiatae  sunt  irrevocahiles  ab  ipso  qui  eas  pronuntiavit,  nisi 
vitio  nullitatis  laborent;  tunc  enim  retractari  aut  corrigi  ab  ipso 
judice  possunt,  si  facultate  gaudet  emendandi  vitium  unde  nata 
nullitas  est  {can.  1897). 

Non  potest  sententia  revocari,  quia,  in  causa  ejus  decisioni  subjecta,  est 
postremus  actus  jurisdictionis  judicialis,  quo  posito,  fiinctus  est  munere 
suo  quod  ad  causam  attinet.  Jam  vero  si  ultimus  liic  actus  esset  revocabilis, 
decisio  controversiarum  judicis  volubilitati  esset  obnoxia,  quo  justitiae  ad- 
ministratio  derideretur.  Si  judex  injustam  sententiam  pronuntiavit,  det  ipse 
poenas  suae  stultitiae,  ignorantiae  aut  levitatis,  partibus  consulatur  jure 
illius  sententiae  impugnandae.  At  vero  ubi  haec  nulla  pleno  jure  fuerit, 
nondum  judex  postremum  actum  exercuit;  actus  enim  nullus  est  tanquam  si 
non  fuisset;  potest  igitur  sententia  nulla  retractari  cum  aliaque  valida  com- 
mutari,  vitio  correcto  a  quo  nullitas  orta  est.  Cfr.  Schmalzgrueber,  II,  27, 
nn.  78,  79;  Wernz,  I.  c,  /z.  680. 

II.  Errorem  materialem  qui  inciderit  vel  in  transcribenda 
parte  dispositiva  sententiae  vel  in  referendis  factis  aut  partium 
petitionibus  aut  in  ponendis  calculis,  corrigere  potest  ipse  judex. 
Qui  ad  hanc  correctionem  deveniet  edito  decreto  ad  instantiam 
partis,  nisi  pars  altera  refragetur.  Quod  si  eveniet,  quaestio  inci- 
dens  ad  normam  can.  1840,  §  3,  decreto  definienda  est;  et  decre- 
tum  ad  calcem  sententiae  correctae  referendum  {can.  1878). 


Instit.  canon.— Tom.  II  18 

CAPUT  I 

DE    APPELLATIONE 

798.  Notio.  —  Appellatio  est  recursus  ad  judicem  aut  tribunal 
superius  immediatum,  ut  decretum  sive  sententiam  judicis  vel 
tribunalis  inferioris  revocet  reddatve  inefficacem. 

Gur  inducta  sit. — Quamquam  appellatio  in  antiquo  jure  ro- 
mano  nunquam  formaliter  extitit,  quatenus  significat  recursum 
ad  judicem  superiorem  ut  injuria  ab  inferiore  illata  compensetur 
(vide  »Sera^ni,  Institut,  juris  romani,  vol.  1,  §§  41,  44),  nostra  aetate 
invenitur  in  omnibus  codicibus  populorum  ad  civilem  cultum  de- 
ductorum.  Tribus  praecipue  rationibus  nititur:  1.^  ad  reparandum 
nocumentum  injuste  oppressis  illatum;  2.^  ad  inferioris  judicis 
ignorantiam  malitiamve  corrigendam;  3.^  ut  litigantes  qui  sunt 
laesi  ob  propriam  imperitiam,  ignorantiam  aut  negligentiam 
excusabilem,  possint  hos  defectus  corrigere  et  in  secunda  instan- 
tia  justitiam  adipisci  (1). 

799.  Divisio.  —  Partitio  quam  communiter  Decretalium  ex- 
planatores  eorum  verbis  adhaerentes  offerebant  (cap.  5,  X,  de  ap- 
pellat.  II,  28),  in  judicialem  et  extrajudicialemy  videtur  repudianda, 
attenta  notione  appellationis  quam  canon  1879  tradit.  Quae  dice- 
batur  extrajudicialis  appellatio,  potius  recursus  erit  dicendus. 
Vide  can.  2145,  §  1,  2153,  §  1,  etc. 

Sed  admitti  potest  appellatio  in  suspensivo  et  devolutivo.  Illa 
sententiam  judicis  suspendit  et  reddit  inefficacem  dum  expeditur 
appellatio;  haec  obligat  ut  acta  ad  Superiorem  mittantur,  non  au- 
tem  sine  exsecutione  sententia  relinquitur,  in  quo  casu  admitti 
appellatio  dicitur  in  uno  effectu,  scil.  devohdivo;  si  etiam  in  sus- 
pensivo  admittitur,  dicitur  in  utroque  effectu  admissa. 

Appellatio  legitima  dicitur,  si  iu  lege  nititur  et  justa  de  causa 
interponitur;  frivola,  si  inducitur  sine  ratione  levibusve  de  causis; 
frustratoriay  si  nihil  aliud  sibi  proponit  quam  negotio  moras  ne- 
ctere. 

800.  Quinam  possint  appellare.  —  Jus  habent  a  sententia  ap- 
pellandi:  1.^  pars  quae  hac  se  gravatam  putat,  litigans  victus  aut 
damnatus,  si  se  injuria  affectum  existimat,  itemque  litigans  victor 
qui  non  omnia  quae  jure  postulabat  est  consecutus;  etiam  tertius 
damnum  perpessus,  quae  appellatio  oppositio  tertii  dicitur. 

2.°  Promotor  justitiae  et  defensor  vinculi  in  causis  in  (Juibus 
interfuerunt  (can.  1879). 


(1)    Hinc  colligi  potest  quo  sensu  dicendum  sit  appellationem  esse  juris  naturalis. 
Cfr.  Lega,  1.  c,  n.  619,  620;  Wernz,  1.  c,  n.  691. 

801.  Quibus  in  causis  non  admittatur.  —  Non  est  locus  appel- 
lationi:  1.*^  A  sententia  Summi  Pontificis  vel  Signaturae  Apostoli- 
cae.  Sed  a  R.  Pontiflce  peti  potest  beneficiiim  novae  audientiae. 

2.°  A  sententia  judicis  qui  a  Sancta  Sede  delegatus  est  ad  vi- 
dendam  causam  cum  clausula  «appellatione  retnota». 

3.°  A  sententia  vitio  nullitatis  infecta,  contra  quam  pro  appel- 
latione  datur  recursus  nullitatis. 

4.°    A  sententia  quae  in  rem  judicatam  transiit. 

6.^  A  sententia  deflnitiva  quae  vi  jurisjurandi  decisorii  prola- 
ta  est,  quo  pars  quae  illud  detulit  et  quae  accepit  se  obstrinxe- 
runt  ipsius  effectibus  stare;  quare  sententia  illo  innixa  sententiae 
cui  assensum  est  aequivalet. 

6,°  A  judicis  decreto  vel  a  sententia  interlocutoria,  quae  non 
habeat  vim  deflnitivae,  nisi  cumuletur  cum  appellatione  a  senten- 
tia  deflnitiva. 

7.°  A  sententia  in  causa  pro  qua  jus  cavet  expeditissime  rem 
esse  deflniendam. 

8.°  A  sententia  contra  contumacem,  qui  a  contumacia  se  non 
purgaverit. 

9.°  A  sententia  lata  contra  eum  qui  in  scriptis  expresse  pro- 
fessus  est  se  appellationi  renuntiare  {can.  1880). 

802.  Quomodo  interponenda.  —  I.  Appellatio  interponiturco- 
ram  judice  a  quo  sententia  prolata  est,  provocando  ad  judicem 
ad  qiiem  (can.  1881). 

II.  Appellatio  fleri  potest  ore  tenus  coram  judice  qui  senten- 
tiam  pronuntiavit,  si  partes  adsunt  solemni  ejusdem  pronuntia- 
tioni  in  tribunali  factae;  ad  quod  sufflcit  dicere  appello  vel  aliquid 
aequivalens  quod  voluntatem  appellandi  declaret.  Haec  appellatio 
statim  ab  actuario  scriptis  redigenda  est.  —  Quae  si  non  flet  inter 
sententiam  legendam  sive  solemniter  pronuntiandam,  facienda 
est  in  scriptis,  nisi  appellans  scribere  aut  nescit  aut  non  potest, 
quo  in  casu  servandum  est  praescriptum  can.  1707  (can.  1882). 

803.  Terminus  ad  appellandum.  —  I.  Appellatio  est  interpo- 
nenda  intra  decem  dies  a  notitia  publicationis  sententiae  {can.  1881). 
Dies  sententiae  pronuntiatae  ad  normam  can.34,  §  3,  3.°  (cfr.  vol.  1, 
n.  175,  III)  non  computatur,  dies  autem  decimus  integer  habilis  est, 
qui  dies  est  ultimus  appellationis.  Tempus  est  utile,  non  vero  con- 
tinuum;  nam  ad  actus  legales  exercendos  tempus  non  currit  legiii- 
me  impedito;  at  in  durationis  decursu  flt  continuum,  quatenus  dies 
feriati  intercedentes  numerantur  (vide  Schmalzgrueber,  II,  28, 
n.  72).  Attamen,  si  decimus  feriatus  est,  habilis  habendus  videtur 
undecimus  ad  normam  can.  1635.  Terminus  decem  dierum  pro- 
rogari  non  potest,  et  peremptorius  est  (can.  1634). 

II.  Si  pars  litigans,  quae  jus  habet  ad  appellandum,  intra  ter- 
minum  appellationi  concessum  moritur,  aut  statum  mutat,  aut 

cessat  ab  officio,  sententia  debet  iis  quorum  interest  (ut  sunt  he- 
redes,  causam  habentes  aut  successores,  etc.)  denuntiari,  eisque 
concessus  intelligitur  terminus  decem  dierum,  a  die  denuntiatio- 
nis  computandus.  Si  casus  contigerit  postquam  erit  appellatum, 
appellatio  interposita  eisdem  quorum  interest  denuntiabitur,  in 
quorum  favorem  a  die  denuntiationis  denuo  currere  incipit  tem- 
pus  utile  ad  appellationem  prosequendam  {can.  1885). 

804.  Terminus  ad  appellationem  interponendam. —  t.  Appel- 
latio  prosequenda  est  coram  judice  acl  quem  dirigitur  intra  men- 
sem  ab  ejus  interpositione,  nisi  judex  a  quo  longius  tempus  ad 
eam  prosequendam  appellanti  praestituerit  (can.  1883). 

II.  Appellatio  habetur  interposita,  si  pars  ministeriuminvocat 
judicis  superioris  ad  impugnatae  sententiae  emendationem  aut  re- 
vocationem,  adjuncto  exemplari  hujus  sententiae  et  libelli  appel- 
latorii  (can.  1884,  §  1),  Generatim  haec  petitio  flt  etiam  per  scri- 
ptum  quo  appellans  breviter  rationes  exponit  contra  sententiam 
appellatam,  cujus  emendatio  aut  revocatio  petitur:  hoc  autem  scri- 
ptum  dicitur  petitio  sive  actio  injuriarum. 

III.  Quod  si  appellans  exemplar  impugnatae  sententiae  intra 
utiletempus  a  tribunali  a  quo  obtinere  nequeat,  interim  termini 
non  decurrunt  et  impedimentum  signiflcandum  est  judici  appella- 
tionis,  qui  judicem  a  quo  praecepto  obstringat  offlcio  suo  quam- 
primum  satisfaciendi  (Ibid.,  §  2). 

IV.  Etiam  nequit  prorogari  et  est  peremptorius  terminus  ad 
appellationem  prosequendam,  sed  cum  allata  explicatione.  Cfr. 
n.  80  i,  I. 

805.  Appellatio  deserta.  —  Elapsis  fatalibus  appellationis  seu 
terminis  ad  appellationem  interponendam  vel  prosequendam  sine 
requisitis  praescriptis  sive  coram  judice  a  qiio,  sive  coram  judice 
ad  quem,  vel  ab  ea  interposita  desistitur,  deserta  censetur  appella- 
tio  (can.  1886). 

806.  Quibus  prosit  appellatio.  —  1.°  Appellatio  facta  ab  acto- 
re  prodest  etiam  reo,  et  vicissim  (can.  1887,  §  1). 

2.°  Si  sententia  plura  capita  complectitur,  et  appellans  quae- 
dam  tantummodo  capita  impugnat,  cetera  exclusa  habentur;  si 
nullum  determinavit  caput,  appellatio  praesumitur  facta  contra 
omnia  capita  (Ihid.,  §  3). 

3.°  In  eadem  hypothesi,  impugnato  a  parte  aliquo  sententiae 
capite,  pars  adversa  potest  super  aliis  capitibus  incidenter  appel- 
lare,  etsi  fatalia  appellationis  erunt  transacta.  Hanc  appellationem 
facere  potest  etiam  sub  conditione  ab  ea  recedendi,  si  appellans 
ab  appellationis  instantia  recesserit  (Ibid.,  §  2). 

4.°  Cum  partes  plures  sunt,  scil.  plures  actores  aut  correi,  si 
unus  ex  his  sive  actoribus  sive  correis  appellat,  appellatio  cense- 
tur  ab  omnibus  facta,  quoties  res  petita  sit  individua  aut  obligatio 

solidalis;  expensas  vero  judiciales  ille  tantum  sustinere  debet  qui 
appellavit,  si  judex  appeilationis  priniam  sententiam  confirmave- 
rit  {can.  1888). 

Dicitur  obligatio  solidalis,  illa  cujus  exsecutio  seu  adimpletio 
in  solidum  exigi  potest  a  singulis  creditoribus  aut  debitoribus, 

807.  Appellationis  effectus.  —I.  Omnis  appellatio,  si  jus  ex- 
presse  aliud  non  statuit,  est  in  utroqiie  effedu,  devolutivo  et  sus- 
pensivo  (can.  1889,  §  2), 

II.  Appellatio  in  devolutivo  tantum,  non  suspendit  exsecutio- 
nem  sententiae,  licet  lis  adiiuc  pendeat  {Ihid.,  §  1). 

III.  Si  appellatio  est  etiam  in  siispensivo,  exsecutionem  appel- 
latae  sententiae  suspendit,  ac  propterea  in  suo  robore  permanet 
principium:  lite  pendente  nihil  innovetur  {Ibid.). 

At  in  casibus  de  quibus  can.  1917,  §  2,  exsecutio provisoria  non 
prohibetur  {can.  1889,  §  2). 

IV.  Interposita  appellatione,  tribunal  a  quo  debet  ad  judicem 
ad  quem,  sive  ad  tribunal  appellationis,  actorum  causae  authenti- 
cum  exemplar  vel  ipsamet  originalia  acta  causae  transmittere  ad 
normam  can.  1644  {can.  1890). 

808.  Substantiatio  appellationis. — In  gradu  appellationis  non 
potest  admitti  nova  petitio,  ne  per  modum  quidem  cumulationis; 
haec  enim  cumulatio  perturbationem  confusionemque  gigneret, 
cum  actio  principalis  in  secundo  gradu  esset,  addita  vero  per  cu- 
mulationem  in  primo. 

Ideo  litis  contestatio  in  eo  tantum  versaripotest,  ut  prior  sen- 
tentia  vel  conflrmetur,  vel  reformetur  sive  ex  toto  sive  ex  parte 
{can.  1891,  §  1). 

Sed  novis  exhibitis  documentis  et  novis  probationibus  poterit 
causa  instrui,  servatis  regulis  traditis  in  can.  1786,  1861  {can.  1891, 
§2),  jam  expositis. 

CAPUT  II 

DE    QUERELA    SIVE    RECURSU    NULLITATIS 
CONTRA    SENTENTIAM 

809.  —  Contra  sententiam  etiam  recursus  nullitatis  institui 
potest. 

Vitia  nuUitatis  alia  sunt  sanabilia,  alia  insanabilia. 

810.  Nullitas  absoluta. — I.  Sententia  vitio  insanabilis  nullita- 
tis  laborat:  1.°  quando  lata  est  a)  a  judice  absolute  incompetente; 
b)  vel  in  tribunali  collegiali  a  non  legitimo  judicum  numero 
contra  praescriptum  can.  1576,  §  1  (vide  n.  542);  2.°  quando  lata 
est  inter  partes,  quarum  altera  saltem  non  habet  personam  standi 

in  judicio;  3.°  quando  quis  nomine  alterius  egit  sine  legitimo  man- 
dato  {can.  1892). 

II.  HaecnulUtas  insanabilis  opponi  potest  a)  per  modum  ex- 
ceptionis  in  perpetiium;  b)  per  modum  vero  actionis  coram  judi- 
ce  qui  sententiam  tulit  intra  triginta  annos  a  die  publicationis 
sententiae  {can.  1893). 

811.  NuUitas  sanabilis.  —  I.  Sententia  vitio  sanabilis  nulli- 
tatis  laborat:  IP  quando  legitima  defuit  citatio;  2.*'  quando  moti- 
vis  seu  rationibus  decidendi  est  destituta,  nisi  agitur  de  sententiis 
Signaturae  Apostolicae  (vide  n.  566);  3.°  si  subscriptionibus  caret 
jure  praescriptis,  autnon  refert  indicationem  anni,  mensis,  diei  et 
loci  quo  prolata  est  {can.  1894). 

II.  Qaerela  nullitatis,  his  de  causis  sanabilis,  proponi  potest: 
a)  vel  una  cum  appellatione  intra  decendium;  h)  vel  seorsim  et 
unice  tamquam  querela  intra  tres  menses  a  die  publicationis  sen- 
tentiae  et  coram  judice  qui  sententiam  tulit  {can.  1895). 

812.  —  Si  pars  quae  recursum  interponit  vereatur  ne  judex, 
qui  sententiam  querela  nullitatis  impugnatam  tulit,  praeoccupa- 
tum  animum  habeat,  et  proinde  eum  suspectum  merito  existimet, 
exigere  potest  ut  alius  judex,  sed  in  eadem  judicii  sede,  in  ejus 
locum  subrogetur  ad  normam  can.  1615  {can.  1896j.  Vide  n.  569. 

813.  Querelam  nullitatis  qui  possint  interponere. — a)  Non 
modo  partes  quae  se  gravatas  putant,  sed  etiam  b)  promotor  justi- 
tiae  aut  defensor  vinculi,  quoties  judicio  interfuerunt;  c)  immo  ipse 
judex  potest  ex  offlcio  sententiam  nullam  a  se  latam  retractare  et 
emendare  intra  terminos  ad  agendum  supra  ad  actionem  statutos 
{Gan.  1897). 

CAPUT  III 

DE    OPPOSITIONE    TERTII    (^) 

814.  —  I.  Si  sententia  deflnitiva  jura  aliorum,  qui  partes  non 
sunt,  offendit,  hi  habent  remedium  extraordinarium  quod  opposi- 
tio  tertii  dicitur,  vi  cujus  qui  ex  sententia  suorum  jurium  laesio- 
nem  verentur,  possunt  sententiam  ipsam  ante  ejus  exsecutionem 
impugnare  eique  se  opponere  {can.  1898)  Vide  n.  772. 

II.  Haec  oppositio  dupliciter  fieri  potest  ad  recurrentis  arbi- 
trium:  a)  sive  postulando  revisionem  sententiae  ab  ipso  judice  qui 
eam  tulit,  b)  sive  appellando  ad  judicem  superiorem  {can.  1899, 


(1)  Hispane  terceria;  quae  vox  dicitur  tum  de  oppositione  vel  actione  quam  tertia 
persona  deducit,  tum  de  judicio  quod  vi  hujus  oppositionis  consequitur;  quod  qui  pro- 
movet  tertius  oppositor  appellatur.  Cfr.  super  hoc  Lex  de  Enjuiciamiento  civil,  art.  488, 
739,  1532-1543. 

815.  —  In  utroque  casu  oppositor  probare  debet  jus  suum 
reveraesse  laesum  aut  probabiliter  iaesum  iri  (Ibid.y  §  2). 

816. — Laesio  autem  juris  oriri  debet  ex  ipsa  sententia,  quate- 
nus  aut  ipsa  sit  causa  laesionis,  aut,  si  exsecutioni  mandetur,  oppo- 
sitorem  gravi  praejudicio  sit  af fectura  (Ibid.j  §  3);  (v.  gr.,  si  consti- 
tuta  est  sequestratio  bonorum  rei  pro  actore,  cum  tertii  opposito- 
ris  jus  in  ea  bona  sit  praeferendum).  Si  neutrum  probabitur, 
judex,  non  obstante  tertii  oppositione,  sententiae  exsecutionem 
decernet  {Ibid.,  §  4). 

817.  Processus.  —  Admissa  instantia,  si  tertius  oppositor  age- 
revelit:  a)  in  gradu  appeUationis,  tenetur  legibus  pro  appellatio- 
ne  statutis;  6)  si  coram  ipso  judice  qui  sententiam  tulit,  regulae 
servandae  sunt  pro  causis  incidentibus  datae  {can.   1900). 

Effectus  sententiae  faventis.  —  Causa  ab  oppositore  victa, 
sententia  antea  lata  mutanda  est  a  judice,  secundum  oppositoris 
instantiam  (can.  1901). 


TITULUS  XV 
De  re  judicata  et  de  restitutione  in  integrum 

818.  Notio.  —  Dicitur  res  judicata  controversia  in  judicio 
disceptata  et  definita  per  sententiam  quae  litem  penitus  dirimat, 
vel  ex  consentione  partium,  vel  quia  sententia  nuUum  admittit 
recursum. 

819.  Firmae  sententiae.  —  Sententiae  firmae  sunt,  seu  in 
rem  judicatam  transeunt:  1.°  si  duplex  est  sententia  conformis; 
2.°  sententia  intra  utile  tempus  non  appellata,  aut  quae,  licet  appel- 
lata  coram  judice  a  quo,  deserta  est  coram  judice  ad  qiiem; 
3.°  sententia  deflnitiva  unica,  a  qua  non  datur  appellatio  ad  nor- 
mam  can.  1880  {can.  1902).  Cfr.  n.  801. 

820.  Quae  sententiae  nunquam  transeant  in  rem  judica- 
tam.  —  I.  Sententiae  de  statu  personarum  (validitate  aut .  nuUi- 
tate  matrimonii,  ordinationis,  religiosae  professionis)  .{can.  1903). 

II.  Attamen  ex  duplici  sententia  conformi  in  his  causis  conse- 
quitur,  ut  ulterior  propositio  non  debeat  admitti,  nisi  novis  prola- 
tis  iisdemque  gravibus  argumentis  vel  documentis  (Ibid.). 

821.  Robur  rei  judicatae. —  Res  judicata  praesumptione  juris 
et  dejure  habetur  vera  et  justa,  et  idcirco  impugnari  directe  non 
potest.  Facit  jus  inter  partes  et  dat  exceptionem  ad  impediendam 
novam  ejusdem  causae  introductionem  (can.  1904). 

822.  Restitutio  in  integrum.  —  Adversus  sententiam  contra 

quain  non  suppetat  ordinariiim  remedium  appellationis  aut  que- 
relae  nullitatis,  datur  remedium  extraordinarium  restitutionis  in 
integrum  intra  fines  can.  1687,  1688  (vide  nn.  622,  623),  dummodo 
de  evidenti  injustitia  rei  judicatae  manifesto  constet  {can.  1905, 

§1). 

De  injustitia  autem  manifesto  constare  non  censetur,  nisi: 
1.°  sententia  documentis  innitatur,  quae  postea  sint  falsa  depre- 
hensa;  2.°  aut  postea  detecta  sint  documenta,  quae  facta  nova  et 
contrariam  decisionem  exigentia  peremptorie  probent;  3.°  vel  sen- 
tentia  ex  dolo  partis  prolata  sit  in  damnum  alterius;  4.^  vel  legis 
praescriptum  evidenter  neglectum  sit  (Ibid.,  §  2). 

823.  Quis  competens  ad  eam  concedendam.  —  Ad  restitutio- 
nem  in  integrum  concedendam  competens  est  judex  qui  senten- 
tiam  tulit.  Excipitur  cum  ea  petitur  ex  neglecto  a  judice  praescri- 
pto  legis;  quo  in  casu  eam  concedit  tribunal  appellationis  (can. 
1906). 

824.  Effectus.  —  1.°  Petitio  restitutionis  in  integrum  senten- 
tiae  exsecutionem  nondum  inceptam  suspendit  (can.  1907,  §  1). 

2.°  Si  tamen  suspicio  sit  ex  probabilibus  indiciis  petitionem 
factam  esse  ad  moras  exsecutioni  nectendas,  judex  decernere  pot- 
est  ut  sententia  exsecutioni  demandetur,  assignata  tamen  restitu- 
tionem  petenti  idonea  cautione  ut,  si  restituatur  in  integrum,  in- 
demnis  fiat  (Ibid.y  §  2). 


TITULUS  XVI 

De  expensis  judicialibus  et  gratuito  patrocinio 

CAPUT  1 

DE    EXPEXSIS    JUDICIALIBUS 

825.  Expensae.  —  I.  Expensae  judiciales  Yoca.nt}ir  honorsiriO' 
rum  solutio,  sigillorum  et  jurium  taxarum  ex  actibus  judicialibus 
provenientium. 

II.  In  causis  contentiosis  possunt  partes  adigi  ad  aliquid  sol- 
vendum  titulo  expensarum  judicialium,  nisi  ab  hoc  onere  eximan- 
tur  ad  normam  can.  1914-1916  (can.  1908). 

Consentaneum  est,  ut  litigantes  expensas  solvant,  cum  justitia 
pro  illis  eorumque  causa  praecipue  administretur. 

826.  Cui  competit  taxas  judiciales  statuere.—  1.°  Sancta  Se- 

des  taxas  judiciales  pro  suis  tribunalibus  jam  habet  praefinitas. 
Pro  tribunalibus  quae  sunt  extra  Romam,  Concilii  provincialis 
vel  conventus  Episcoporum  est  eas  pro  suis  provinciis  (vel  regio- 
nibus)  statuere  {can.  1909,  §  1). 

2.°  In  his  taxarum  regulis  deflniendum  est  quae  sit  retributio 
pro  advocatorum  et  procuratorum  opera  a  partibus  solvenda; 
quae  mercedis  mensura  pro  versionibus  et  transcriptionibus;  pro 
his  examinandis  et  fide  facienda  de  earum  fidelitate;  itemque  pro 
exscribendis  ex  archivo  documentis  (Ibid.). 

827.  Gautio.  — Potest  autem  judex  pro  suo  prudenti  arbitrio 
exigere  ut  pecunia  pro  judicialibus  expensis,  pro  indemnitate  te- 
stium,  pro  honorariis  peritorum  debita,  a  parte  quae  petit,  vel,  si 
judex  ex  offlcio  agat,  ab  actore,  antea  deponatur  penes  tribunalis 
cancellariam,  aut  saltem  congrua  cautio  praestetur  pecuniam 
doinde  solutum  iri  (Jbid.y  §  2). 

828.  Expeil^as  qui  solvere  debeat. — In  Codice  valet  fere  hoc 
principium,  expensas  esse  quasi  poenam  adversus  temerarium 
litigantem,  praesumiturque  causam  legitimam  ad  litigandum  victo 
defuisse;  quare  hic  expensas  debet  solvere,  cum  ejus  sit  vel  culpae 
vel  errori  litigium  imputandura„  Sed  haec  praesumptio  probatio- 
nibus  contrariis  potest  dissolvi;  unde  causae  oriuntur  quibus  illud 
principium  circumscribitur. 

829.  —  I.  Victus  victori  judiciales  expensas  regulariter  reficere 
tenetur  tum  in  causa  principali  tum  in  incidenti  (can.  1910,  §  1). 

II.  Si  actor  vel  reus  temere  litigaverit,  etiam  ad  damnorum 
refectionem  damnari  debet  {Ibid.,  §  2). 

III.  Sed  potest  judex  pro  suo  prudenti  arbitrio  ex  toto  vel  ex 
parte  inter  litigantes  expensas  compensare:  a)  si  actor  vel  reus 
partialiter  tantum  succubuit;  h)  si  lis  agitata  est  inter  consangui- 
neos  vel  affines,  aut  de  quaestione  valde  ardua  actum  est;  c)  qua- 
cumque  alia  justa  et  gravi  de  causa  (can.  1911). 

IV.  Id  si  fecerit,  debet  exprimere  in  ipso  sententiae  tenore 
(Ibid.). 

V.  Si  plures  sunt  in  causa  qui  condemnationem  ad  expensas 
mereantur,  judex  eos  damnare  debet  a)  in  solidum,  si  agitur  de 
obligatione  solidali;  b)  aliter  pro  rata  (can.  1912). 

830.  Appellatio.  —  I.  Adversus  sententiam  circa  expensas  non 
datur  distincta  appellatio;  sed  pars  quae  se  gravatam  putat,  oppo- 
sitionem  intra  decem  dies  facere  potest  coram  eodem  judice;  qui 
de  hac  re  cognoscere  denuo  poterit,  et  taxationem  emendare  aut 
moderari  (can.  1913,  §  1). 

II.  Appellatio  a  sententia  circa  causam  principalem  secum 
fert  appellationem  a  pronuntiatione  circa  expensas  (Ibid.,  §  2). 

CAPUT  II 

DE    GRATlJfTO    PATROCfNrO,    AUT    EXPENSARUM 
JUDICrALrUM    DEMTNUTIONE 

831.— Pauperes,  si  ia  totara  impares  siat  expensis  judicialibus 
sustinendis,  jus  habent  ad  gratuitum  patrocinium;  si  ex  parte  tan- 
tum,  ad  expensarum  deminutionem  (can.  1914). 

832.  -I.  Qui  exemptionem  ab  expensis  vel  earum  deminutio- 
nem  assequi  vult.  eam  a  judice  postulare  debet,  dato  supplici  li- 
bello,  allatisque  documentis  quibus  quae  conditio  sit  postulantis 
quaeve  ejus  rei  familiaris  copia  demonstret;  praeterea  probare 
debet  se  non  futilem  neque  temerariam  causam  agere  (can.  1915, 

§!)• 

II.  Ut  judex  postulationem  admittere  vel  rejicere  possit,  debet: 

1.°  requirere,  si  opus  est,  notitias  etiam  secretas,  quibus  statum 
rei  familiaris  postulantis  compertum  habere  possit;  2.°  justitiae 
promotorem  audire.  Immo  concessum  beneficium  gratuitum  sive 
paupertatis  potest  revocare,  si  in  decursu  processus  ftctam  esse 
paupertatem  compererit  (Ibid.,  §  2.) 

III.  Ad  gratuitum  pauperum  patrocinium  judex  in  singulis 
causis  eligere  debet  aliquem  ex  advocatis  in  suo  foro  approbatum; 
qui  ab  hoc  munere  explendo,  nisi  ex  causa  judici  probata,  sese  sub- 
ducere  nequit;  secus  a  judice  congrua  poena,  etiam  suspensionis 
ab  officio,  plecti  potest  (can.  1916,  §  Ij. 

IV.  Deficientibus  advocatis,  judex  Ordinarium  loci  rogabit  ut 
aliam  idoneam  personam,  si  opus  sit,  designet  ad  pauperis  patro- 
cinium  suscipiendum  (Ibid.,  §  2). 


TITULUS  XVII 
De  exsecutione  sententiae 

833.  — I.  Sententia  firma,  seu  quae  transiit  in  rem  judicatam, 
exsecutioni  mandari  potest  (can.  1917,  §  1).  Generatim  haec  sola 
potest. 

II.  Judex  tamen  potest  sententiae,  quae  nondum  transiit  in 
rem  judicatam,  provisoriam  exsecutionem  jubere:  1.°  Si  agitur  de 
provisionibus  seu  praestationibus  ad  necessariam  sustentationem 

ordinatis;  2.°  si  alia  gravis  urget  necessitas,  ita  tamen  ut,  concessa 
provisoria  exsecutione,  per  cautiones,  fideijussiones  aut  pignora 
satis  consultum  sit  indemnitati  alterius  partis  casu  quo  exsecutio 
revocanda  sit  {Jbid.y  §  2). 

834.  Exsecutionis  decretum. —  I.  Exsecutioni  sententiae  lo- 
cus  esse  non  potest  antequam  exsecutorium  judicis  decretum  ha- 
beatur,  quo  scil.  edicatur  sententiam  exsecutioni  esse  mandandam. 
Quod  decretum  pro  diversa  causarum  natura  vel  in  ipso  senten- 
tiae  tenore  includendum  est  (v.  c,  cum  sententia  talis  est,  ut  adver- 
sus  eam  nullus  detur  recursus  neque  ordinarius  neque  extraordi- 
narius),  vel  separatim  edendum  (ut  si  locus  erat  appellationi  con- 
tra  sententiam,  quae  tamen,  partibus  consentientibus,  in  rem  judi- 
catam  transiit)  {can.  1918). 

II.  Si  sententiae  exsecutio  praeviam  rationum  redditionem.  exi- 
git,  causa  incidens  habetur,  ab  illo  ipso  judice,  servatis  de  jure 
servandis,  decidenda,  qui  tulit  sententiam  exsecutioni  mandan- 
dam  {can.  1919). 

835.  A  quibus  sententia  exsecutioni  mandanda. — I.  Senten- 
tiam  exsecutioni  mandare  debet  per  se,  vel  peralium,  Ordinarius 
loci  in  qiio  sententia  primi  gradus  lata  est  {can.  1920,  §  1). 

II.  Quod  si  hic  facere  renuit  vel  negligit,  parte  cujus  interest 
instante  vel  etiam  ex  officio,  exsecutio  spectait  ad  judicem  appella- 
tionis  {Ibid.j  §  2). 

III.  Inter  religiosos  exsecutio  sententiae  spectat  ad  Superio- 
rem  qui  deflnitivam  sententiam  tulit  aut  judicem  delegavit  {Ibid.y 
§3). 

836.  Officia  exsecutoris.  —  I.  Exsecutor,  nisi  quid  ejus  arbitrio  in 
ipso  sententiae  tenore  erit  permissum,  debet  sententiam  ipsam  secundum 
obvium  verborum  sensum  exsecutioni  mandare  {can.  1921,  §  1). 

II.  Licet  ei  videre  de  exceptionibus  circa  modum  et  vim  exsecutionis, 
non  autem  de  merito  causae  {Ibid.,  §  2). 

III.  Quod  si  habet  aliunde  compertum  sententiam  esse  manifeste  inju- 
stam,  debet  abstinere  ab  exsecutione,  et  partem  ad  eum  qui  exsecutionem 
commissit,  remittere  {Ibid.). 

837.  Tempus  exsecutionis.  —I.  Quod  attinet  ad  reales  actiones,  ad- 
judicata  actori  re  aliqua  (vide  n.  600,  a.),  haec  actori  tradenda  est  statim 
ac  res  firma  seu  judicata  habetur  {can.  1922,  §  1). 

II.  Quod  vero  attinet  ad  actiones  personales  {n.  600,6),  a)  cum  reus 
damnatus  est  adrem  mobilem  praestandam,  vel  ad  solvendam  pecuniam,  vel 
ad  aliud  dandum  aut  faciendum,  quadrimestre  conceditur  pro  implenda  obli- 
gatione  {Ibid.,  §  2).  6)  Judex  potest  terminum  praescriptum  vel  reducere  vel 
protrahere,  ita  tamen  ut  neque  infra  bimestre  coarctetur,  neque  semestre 
excedat  {Ibid.,  §  3). 

838.  Exsecutionis  modus.  —  I.  In  exsecutione  peragenda  exsecutor 
cavere  debet  ut  quam  minimum  damnato  noceatur.  Igitur  si  sequestrum  fa- 
ciendum  est,  exsecutionem  incipere  debet  a  distrahendis  rebus  quae  minus 
ei  necessariae  sunt,  salvis  semper  quae  ejus  victui  vel  industriae  deser- 
viunt.  Si  agitur  de  clerico,  semper  ei  relinquenda  sunt  necessaria  ad  hone- 

stam  sustentationem  ex  beneficio  competentiae  ad  normam  can.   122  {can. 
1923,  §  1),  de  quo  in  vol.  1,  nn.  273,  274. 

II.  Ad  exsecutionem  privationis  beneficii  judex  nequit  procedere  con- 
tra  ciericum  qui  Sanctam  Sedem  adierit:  sed  si  agitur  de  beneficio,  cui  ad- 
nexa  sit  animarum  cura,  Ordinarius  providebit  per  designationem  vicarii 
substituti  {Ibid.,  ^  2).  Cfr.  vol.  1,  n.  769. 

III.  Si  condemnatus  sententiam  exsequi  reluctatur,  debet  exsecutor 
prius  monitis  et  praeceptis  uti;  ad  poenas  autem  spirituales  et  ad  ipsas 
censuras  devenire  poterit,  verum  ex  necessitate  solum  et  gradatim  {can. 
1924). 

SECTLO  II 

DE  PECULIARIBUS 
NORMIS  IN  CERTIS  QUIBUSDAM  JUDICIIS  SERVANDIS 

839.  Methodi  ratio.  —  Cum  sectio  prima  sit  totius  libri  IV  capitalior, 
multo  fusius  quam  in  Institutionibus  solet  eam  pertractavimus. 

In  hac  vero  secunda  ne  limites  ab  initio  propositos  neque  Institutionum 
proprios  transgrediamur,  tantum  ob  earum  peculiarem  characterem  age- 
mus  de  causis  matrimonialibus  iisque  quae  ad  Sacram  Ordinationem  refe- 
runtur,  proposito  prius  judicii  criminalis  compendio,  quia  hoc  judicium  est 
cum  materia  libri  V  valde  connexum. 


TITULUS  XIX 
De  judicio  criminali 

840. — Cadunt  sub  criminali  judicio  solum  delicta  publica,  iis 
exceptis  quae  canonibus  2168-2194  subjiciuntur  {can.  1933,  §§  1,  2). 
In  delictis  mixti  fori  regulariter  non  est  procedendum  cum  reus 
laicus  est,  et  civilis  magistratus  in  reum  satis  animadvertit  {Ibid., 
§  3);  vitanda  enim  est  ob  unum  deiictum  duplex  punitio. 

N.  B.  Poenitentia  (canonica),  remedium  poenale,  excommuni- 
catio,  suspensio,  interdictum  (cfr.  lib.  V),  dummodo  delictum  cer- 
tum  sit,  iniiigi  possunt  etiam  per  modum  praecepti  extra  judicium 
(Ibid.,  §  4). 

841. — Accusatio  criminalis  uni  promotori  justitiae  reservatur. 
Denuntiatio  potest,  immo  debet  aliquando,  a  fidelibus  fleri  sive 
scriptis  subsignatis,  sive  ore  tenus  seu  viva  voce  coram  Ordina- 
rio,  cancellario,  vicario  foraneo  aut  paroclio  {can.  1935, 1936). 

Inquisitio.  —  I.  Si  delictum  nec  noiorium  est  nec  omnino  cer- 
tum,  sed  innotuit  sive  ex  rumore  et  publica  fama,  sive  ex  denun- 
tiatione,  etc,  antequam  quis  citetur  ad  respondendum  de  delicto 

inquisitio  specialis  est  praemittenda,  ut  constet  quo  fundamento 
innitatur  imputatio  (can.  1939,  §  1). 

Huic  regulae  locus  est,  sive  agitur  de  irroganda  poena  vindica- 
tlva  vel  censura,  sive  de  ferenda  sententia  declaratoria  poenae  vel 
censurae  in  quam  quis  inciderit  {Ibid.,  §  2),  earum  scilicet  quae  di- 
cuntur  latae  sententiae,  Vide  n.  789,  3.^,  et  inferius,  nn.  968,  993-997» 

II.  Inquisitio  a)  fieri  potest  ab  Ordinario;  satius  tamen  est,  ut 
alius  in  singulis  causis  designetur:  6)  secreta  esse  debet,  ne  bonum 
cujusquam  nomen  in  discriraen  vocetur  (can.  1943). 

III.  Sl  ex  inquisitione  appp.ret  denuntiationem,  etc,  solido 
fundamento  esse  destitutam,  aut  solum  indicia  criminis  habentur, 
sed  nondum  sufficientia,  utrumque  declarandum  est  in  actis  quae 
in  secreto  Curiae  archivo  reponenda  sunt;  et  in  secundo  casu  invi- 
gilandum  est  moribus  imputati,  qui  pro  prudenti  Ordinarii  judi- 
cio  erit  audiendus,  et  si  res  ferat,  monendus  ad  normam  can.  2307 
(can.  1946). 

IV.  Si  argumenta  sufflcientia  praesto  sunt,  citandus  reus  est^ 
et  ad  ulteriora  procedendum  (Ibid.). 

842.  Correptio  judicialis.  —  I.  Si  reus  interrogatus  delictum 
confltetur,  loco  criminalis  judicii,  utendum  est  correptione  judi- 
ciali,  si  eidem  locus  erit  (can.  1947).  Vide  infra  n.  1077,  seq. 

II.  Correptio  judicialis  locum  non  habet:  1.°  In  delictis  quae 
poenam  secum  ferunt  excommunicationis  specialissimo  vel  speciali 
modo  Sede  Apostolicae  reservatae,  aut  privationis  beneficii,  infa- 
miae,  depositionis  aut  degradationis  (vide  infra  nn.  998,  1058, 1064 
seq.,  1069,  1074);  sed  tunc  hae  poenae  sunt  applicandae;  2.°  quando 
agitur  de  ferenda  sententia  declaraforia  poenae  vindicativae  vel 
censurae  in  quam  quis  inciderit;  3.^  quando  correptio  non  sufflcit 
reparationi  scandali  et  restitutioni  justitiae  (can.  1948). 

III.  Potest  correptio  adhiberi  non  solum  antequam  gradus 
flat  ad  formale  judicium,  sed  etiam  eo  incepto  ante  conclusionem 
in  causa.  Ac  tunc  quidem  judicium  suspenditur,  nisi  tamen  prose- 
quendum  idcirco  sit  quia  correptio  in  irritum  cesserit  (can.  1950). 

IV.  Correptioni  locus  esse  potest  semel  et  iterum,  non  autem 
tertio  contra  eundem  reum.  Quare  si  post  alteram  correptionem 
reus  idem  delictum  commiserit,  criminale  judicium  instrui  debet 
(can.  1949). 

V.  Correptio  judicialis,  praeter  monita  salutaria,  debet  ple- 
rumque  conjuncta  habere  quaedam  opportuna  remedia,  autpoe- 
nitentiariim  vel  piorum  operum  praescriptionem,  quae  valeant  ad 
publicam  reparationem  laesae  justitiae  aut  scandali;  sint  tamen 
mitiora  et  leviora  iis,  quae  in  criminali  judicio  per  sententiam 
condemnatoriam  ipsi  infligi  possent  et  deberent  (can.  1952).  Cor- 
reptio  censetur  inutiliter  adhibita,  si  reus  remedia,  poenitentias  et 
pia  opera  sibi  praescripta  non  acceptat  aut  acceptata  non  exsequi- 
tur  (can.  1953). 

843.  Instructio  processus.  — I.  Si  correptio  judicialis  vel  in- 
sufflciens  est  ad  reparationem  scandali  et  restitutionem  justitiae, 
vel  adhiberi  nequit  quia  reus  delictum  denegat,  vel  inutiliter  adhi- 
bita  est,  Episcopus,  aut  offlcialis  de  ejus  speciali  mandato,  prae- 
cipere  debet  ut  promotor  justitiae  accusationem  ad  judicem  de- 
ferat  (can.  1954,  1955),  ut  contra  reum  criminaliter  procedatur. 

II.  In  delidis  gravioribus,  a)  si  Ordinarius  censet  cum  fidelium 
offensione  imputatum  ministrare  sacris  aut  offlcio  aliquo  spiritua- 
li  ecclesiastico  vel  pio  fungi  aut  ad  sacram  Synaxim  publice  acce- 
dere,  potest,  audito  promotore  justitiae,  eum  a  sacro  ministerio, 
ab  illorum  offlciorum  exercitio,  vei  etiam  a  publica  sacrae  Syna- 
xis  participatione  prohibere  {can.  1956). 

6)  Si  timetur  ne  accusatus  justitiae  cursum  impedire  possit, 
{v.  c,  testibus  metum  incutiendo  eosve  subornando  sive  corrum- 
pendo)  judex  potest  (audito  promotore  justitiae),  mandare  ut  ille 
ad  tempus  oppidum  aut  paroeciam  deserat,  vel  etiam  ut  secedat 
in  praeflnitum  locum,  ibique  sub  peculiari  vigilantia  maneat 
(can.  1957). 

Decreta  de  quibus  in  a)  et  b)  solum  ferri  possunt  post  reum  ci- 
tatum  et  comparentem  vel  contumacem,  sive  postea  in  decursu 
processus.  Contra  eadem  non  datur  juris  remedium  seu  ulius  re- 
cursus  {can.  1958). 

N.  B.  In  reliquis  servandae  sunt  regulae  in  sectione  prima  hu- 
jus  IV  libri  traditae,  et  in  inflictione  poenarum  sanctionesin  libro 
quinto  statutae  {can.  1959). 


TITULUS   XX 
De  causis  matrimonialibus 

CAPUT  I 

DE    FORO    COMPETENTI 

844.  —  I.  Causae  matrimoniales  inter  baptizatos  jure  proprio  et 
exclusivo  ad  judicem  ecclesiasticum  spectant  {can.  1960).  Ratio 
haec  est,  quia,  ut  est  in  canone  1012,  Christus  Dominus  ad  sficra- 
menti  dignitatem  evexit  ipsum  contractum  matrimonialem  inter 
baptizatos,  quos  inter  non  potest  esse  matrimonium  sine  sacra- 
mento.  Jam  vero  potestatem  in  sacramenta  sola  Ecclesia  habet. 

II.     Causae  de  effectibus  matrimonii  mere  civilibus,  si  princi- 

paliter  aguntur,  pertinent  ad  civilem  magistratum  ad  normam 
can.  1016  (1);  sed  si  incidenter  et  accessorie,  possunt  etiam  a 
judice  ecclesiastico  ex  propria  potestate  cognosci  ac  definiri 
(can.  1961;. 

III.  a)  Causas  matrimoniales  ad  eos  spectantes  qui  tenent  su- 
premum  populorum  principatum  horumque  filiorum  ac  filiarum 
eorumque  quibus  jus  est  proxime  succedendi  in  principatum,  illa 
Sacra  Congregatio  vel  illud  Tribunal  aut  specialis  ea  Commissio 
exclusive  cognoscit,  cui  eas  toties  quoties  Summus  Pontifex  dele- 
gavit;  6)  causas  dispensationis  super  matrimonio  rato  et  non  con- 
summato,  Sacra  Congregaiio  de  disciplina  Sacramentorum;  c)  cau- 
sas  vero  quae  referuntur  ad  privilegium  Paulinum,  Sacra  Congre- 
gatio  S.  Offlcii  (can.  1962).  Cfr.  voL  l,n.492.  d)  Quare  nullus  judex 
inferior  potest  processum  in  causis  dispensationis  super  rato  et 
non  consummato  instruere,  nisi  Sedes  Apostolica  facultatem  eidem 
fecerit  {can.  1963,  §  1). 

Causae  super  matrimonio  raio,  i.  e.,  valide  celebrato,  sed  non- 
dum  consummato,  in  eo  fundamentum  habent  quod  hoc  matri- 
monium  privilegio  divino  potest  a  Sede  Apostolica  dissolvi 
(can.  1119).  At  matrimonium  validum  jam  consummatum  est  om- 
nino  indissolubile,  neque  a  SummoPontiflce  neque  ab  alia  huma- 
napotestate  potest  in  illo  dispensari  {can.  1118).  Matrimonium  con- 
summatur,  cum  primum,  matrimonio  jam  rato,  conjuges  actum 
exercent  ad  generationem  necessarium. 

e)  Sed  poterit  evenire,  ut  inferiore  judice  competenti  judi- 
cium  peragente  de  nullitate  matrimonii  ex  capite  impotentiae 
emergat  ex  actis  non  impotentia,  sed  inconsummatio  matrimonii. 
In  hoc  casu  omnia  acta  ad  S.  Sacramentorum  Congregationem 
sunt  transmittenda,  quae  iis  uti  poterit  ad  sententiam  super  rato 
et  non  consummato  ferendam  {can.  1963,  §  2). 

845.  —  Impotentia  matrimonii  celebrationem  praecedens  et 
perpetua  (sive  absoluta,  sive  relativa)  secum  fert  nullitatem,  quia 
deest  objectum  principale  contractus  matrimonii,  i.  e.,  mutuum 
dominium,  quod  attinet  ad  actus  suapte  natura  aptos  .ad  genera- 
tionem.  Cum  hi  actus  exerceri  nequeunt,  vel  cum  vir  non  potest 
elementa  generandi  aut  efflcere  aut  emittere,  etc,  impotentia  est. 

In  aliis  causis  matrimonialibus,  scil.  iis  quae  non  spectant  ad 
eos  qui  supremum  imperium  tenent,  etc,  item  in  diversis  a  causis 
matrimonii  rati  et  non  consummati  et  ab  iis  quae  ad  privilegium 
Paulinum  referuntur,  judex  competens  est  judex  loci  in  quo  ma- 
trimonium  celebratum  est  aut  in  quo  pars  conventa  vel,  si  una  est 


(1)  Hic  canon  sic  se  habet:  Baptizatorum  matrimonium  regitur  jure  non  solum  divi- 
no,  sed  etiam  canonico,  salva  competentia  civilis  potestatis  circa  mere  civilee  ejusdem 
matrimonii  effectus. 

acatholica,  pars  catholica  domicilium  vel  quasi-domicilium  habet 
(can.  1964).  De  domicilio,  etc,  cfr.  vol.  1,  n.  161. 

846.  Consensus.  —  Si  matrimonium  accusatur  a)  ex  defectu 
consensus,  debet  ante  omnia  judex  curare  ut  monitionibus  oppor- 
tunis  partem,  cujus  consensus  deosse  aftirniutL;.,  ^^  ^Oii&c;iisum 
renovandum  inducat;  b)  si  ex  defectii  formae  substantialis  (1)  vel 
ex  impedimento  dirimenti  quod  dispensari  potest  et  solet,  partes 
inducere  studeat  ad  consensum  in  forina  legitima  renovandum  vel 
ad  dispensationem  petendam  {can.  1965). 

Cum  matrimonium  contractu  nitatur,  vel  cum  sit  ipse  contra- 
ctus  ad  sacramentum  elevatus,  omnis  autem  contractus  mutuum 
consensum  contrahentium  supponat;  si  deest  consensus  alterius- 
utrius  vel  utriusque  contrahentium,  matrimonium  essentialiter 
nullum  est  {can.  1081). 


CAPUT  II 

DE    TRIBUNALI    CONSTITUENDO 

847.  — I.  Tribunal  tres  judices  constituunt,  ut  est  dictum  in 
can.  1576,  §  1,  1.°  (vide  n.  542);  sed  judex  instructor  in  inquisitione 
pro  dispensatione  super  matrimonio  rato  et  non  consummato  uni- 
cus  debet  esse  {can.  1966). 

II.  Citari  debet  defensor  vinculi  matrimonialis  sive  agitur  de 
nullitate  matrimonii,  sive  de  probanda  inconsummatione  et  cau- 
sis  ad  dispensandum  super  rato  {can.  1967).  Super  vinculi  defen- 
sore  vide  can.  1586  et  n.  549. 

848.  Defensoris  vinculi  munus.  —  Defensor  vinculi  debet: 
1.°  a)  examini  partium,  testium  et  peritorum  adesse;  b)  exhibere 
judici  interrogatoria  clausa  et  obsignata,in  actu  examinis  a  judice 
aperienda,  et  partibus  aut  testibus  proponenda;  c)  novas  interro- 
gationes,  ab  examine  emergentes,  judici  suggerere.  2.°  a)  Articu- 
los  a  partibus  propositos  perpendere,  eisque,  quatenus  opus  sit, 
contradicere;  6)  documenta  a  partibus  exhibita  recognoscere. 
3.°  Animadversiones  contra  matrimonii  nullitatem  ac  probationes 
pro  validitate  autpro  consummatione  matrimonii  scribere  et  alle- 
gare,  eaque  omnia  deducere,  quae  ad  ejus  validitatem  tuendam 
utiiia  censuerit  (can.  1968). 


(1)  Forma  substantialis  consistit  in  celebratione  peracta  coram  parocho  vel  Ordina- 
rio  loci  in  quo  matrimonium  contrahitur,  (vel  coram  sacerdote  ab  alterutro  delegato),  et 
duobus  saltem  testibus  (can.  1094).  In  mortis  periculo  validum  et  licitum  est  matrimonium 
contractum  coram  solis  testibus,  si  tempus  deest  ut  celebretur  coram  parocho,  Ordina- 
rio  aut  sacerdote  delegato;  et  etiam  extra  mortis  periculum,  dummodo  prudenter  prae- 
videatur  eam  rerum  conditionem  esse  per  mensem  duraturam  (con.  1098,  1.°). 

849.  Jura.  —  1.°  Semper  et  quolibet  causae  momento  potest 
acta  processus,  etsi  nondum  publicati,  invisere;  novos  terminos 
ad  scripta  perflcienda  flagitare,  prudenti  judicis  arbitrio  proro- 
gandos.  2.°  De  omnibus  probationibus  vel  allegationibus  ita  cer- 
tior  fieri  debet,  ut  contradicendi  facultate  uti  possit.  3.°  Petere  pot- 
est  ut  alii  testes  inducantur,  vel  iidem  iterum  examini  subjician- 
tur,  processu  etiam  absoluto  vel  publicato,  novasque  animadver- 
siones  edere.  4.^  Exigere  ut  alia  acta,  quae  ipse  suggesserit,  confi- 
ciantur,  nisi  tribunal  unanimi  suffragio  dissentiat  (can,  1969).  Non 
igitur  sufficit  denegatio  a  plerisque  facta,  sed  unius  solius  judicis 
ad  hanc  denegationem  oppositio  pro  defensoris  vinculi  petitione 
satis  est  ut  tribunal  nova  acta  debeat  conscribere. 


CAPUT  III 

DE    JURE    DENUNTIANDI    MATRIMONIUM    ET    POSTULANDI 
DISPENSATIONEM    SUPER    RATO 

850.  —  I.  Tribunal  collegiale  nuUam  causam  matrimonialem 
cognoscere  vel  definire  potest,  nisi  regularis  accusatio  vel  jure 
facta  petitio  praecesserit  {can.  1970). 

II.  Habiles  ad  accusandum  matrimonium  sunt  tantummodo: 
1.°  Conjuges  in  omnibus  causis  separationis  et  nullitatis,  nisi  ipsi 
fuerint  impedimenti  causa. 

2.°    Promotor  justitiae  in  impedimentis  natura  sua  publicis. 

3.*'  Reliqui  omnes,  etsi  consanguinei,  non  habent  jus  matri- 
monia  accusandi,  sed  tantummodo  nullitatem  matrimonii  Ordina- 
rio  vel  promotori  justitiae  denuntiandi  {can.  1971). 

III.  Matrimonium  quod,  utroque  conjuge  vivente,  non  erit 
accusatum,  post  mortem  alterutrius  vel  utriusque  conjugis  ita 
praesumetur  validum  fuisse,  ut  contra  hanc  praesumptionem  non 
admittatur  probatio,  nisi  incidenter  oriatur  quaestio  {can.  1972). 
Est  praesumptio  ^Mm  et  dejure.  Cfr.  nn.  749-751. 

IV.  Soli  conjuges  jus  habent  petendi  dispensationem  super 
matrimonio  rato  et  non  consummato  {can.  1973). 


I 


Instit.  canon.  —  Tom.  II  19* 


322      LIB.  IV — PAR.  I — SEC.  11 — DE  CAUSIS  MATRIMONIALIBUS — TIT.  XX 

CAPUT  IV 

DE    PROBATIONIBUS 
ARTICULUS  I 

DE    TESTIBUS 

851.  —  I.  Consanguinei  et  affines  qui  ad  normam  can.  1757, 
§  3,  3/',  excluduntur,  habentur  testes  habiles  in  causis  suorum  pro- 
pinquorum  (can.  197-4j.  Vide  n.  69<3,  III.  Solent  enim  magis  has  cau- 
sas  cognoscere,  ut  in  ipsis  possint  declarare. 

11.  In  causis  impotentiae  vel  inconsiimmationisy  nisi  de  impo- 
tentia  vel  inconsummatione  aliunde  certo  constet,  debet  uterque 
conjux  testes,  qui  septimae  manus  vocantur,  inducere  sanguine  aut 
affinitate  sibi  conjunctos;  sin  minus  vicinos  bonae  famae  aut  alio- 
quin  de  re  edoctos,  quijurare  possint  de  ipsorum  conjugum  pro- 
bitate  et  praesertim  de  veracitate  circa  rem  in  controversiam  de- 
ductam;  quibus  judex  ad  normam  can.  1759,  §  3,  alios  testes  potest 
ex  officio  adjungere  {can.  1975,  §  1)  Vide  n.  698,  3.° 

IIL  Testimouium  septimae  manus  est  argumentum  credibili- 
tatis  quod  robur  addit  depositionibus  conjugum;  sed  per  se  vim 
plenae  probationis  non  obtinet,  nisi  aliis  adminiculis  aut  argumen- 
tis  fulciatur  [Ibid.,  §  2).  Quod  vi  plenae  probationis  hoc  testimonium 
non  polleat,  tribuendum  est  periculo  ne,  cum  testes  sint  consan- 
guinei,  amici,  etc,  amore  aut  odio  moveantur. 

ARTICULUS  II 

DE   INSPECTIONE   CORPORALI 

852.  —  I.  In  causis  impotentiae  aut  inconsummationis  requiri- 
tur  inspectio  corporis  utriusque  vel  alterutrius  conjugis  per  peri- 
tos  facienda  (1),  nisi  ex  adjunctis  inutilis  evidenter  appareat  {can. 
1976);  ut  esset  in  causa  inconsummationis  inspectio  viduae  cum 
filiis;  aut  si  matrimonium  per  procuratorem  est  contractum,  con- 
juges  autem  nunquam  post  illud  celebratum  cohabitarunt,  etc. 


(1)    In  causis  inconsummationis  inspicitur  solum  femina,  in  impotentiae  absolutae 
solum  is  qui  accusatur  impotentiae,  in  relatiuae  uterque. 

II.  In  peritis  eligendis,  praeter  normas  in  can.  1792-1805  datas 
(vide  n.  724  seq.)y  servanda  sunt  praescripta  canonum  qui  sequun- 
tur  (can.  1977). 

III.  Ad  periti  munus  non  sunt  admittendi  qui  conjuges  priva- 
tim  inspexerint  circa  factum  cai  innititur  petitio  declarationis 
nullitatis  vel  inconsummationis;  licet  tamen  hos  tanquam  testes 
inducere  (can.  1978). 

IV.  a)  Ad  inspiciendum  virum,  duo  periti  medici  ex  offlcio 
deputari  debent  (can.  1979,  §  1). 

h)  Ad  mulierem  vero  inspiciendam  duae  obstetrices,  quae 
legitimum  peritiae  testimonium  habeant,  ex  officio  designandae 
sunt.  Poterit  tamen  mulier  non  ab  his,  sed  a  duobus  medicis  ex 
officio  pariter  designandis  inspici:  1.^,  si  id  ipsa  maluerit;  2.",  si  id 
Ordinarius  necessarium  duxerit,  v.  gr.,  ob  majorem  medicorum  in 
casu  difficiliore  aptitudinem  (Ibid.,  §  2). 

853.  Modestia  et  circumspectio.  —  Corporalis  mulieris  in- 
spectio  fieri  debet,  a)  servatis  plene  christianae  modestiae  regulis, 
h)  et  adstante  semperhonesta  matronaex  offlcio  designanda  (Ibid., 
§  3)  (1). 

854.  Inspectio  seorsum  exsequenda  et  relatio  singularis.  — 
I.  a)  Mulieris  inspectionem  obstetrices  vel  periti,  seorsum  singuli, 
exsequi  debent;  6)  singuli  singulas  relationes  debent  conflcere,  intra 
terminum  a  judice  praeflnitum  tradendas  (can.  1980,  §1,2). 

II.  Potest  judex  relationes  ab  obstetricibus  confectas  examini 
alicujus  periti  medici  subjicere,  si  id  opportunum  existimaverit 
(Ibid.,  §  3). 

855.  Relationis  examen  judiciale.  —  Peracta  relatione,  periti, 
obstetrices  ac  matrona,  seorsum  singuli,  a  judice  interrogandi 
sunt  secundum  articulos  a  vinculi  defensore  antea  concinnatos 
quibus  ipsi,  praestito  juramento,  respondeant  (can.  1981). 

856.  Gausae  amentia  innixae. — Etiam  in  causis  defectuscon- 
sensus  ob  amentiam  (2),  requirendum  est  suffragium  peritorum, 
qui  infirmum,  si  casus  ferat,  ejusve  acta  quae  amentiae  suspicionem 
ingerunt,  examinare  debent  secundum  artis  praecepta;  insuper  uti 
testes  audiendi  sunt  periti  qui  inflrmum  antea  visitaverint  (can. 
1982). 


(1)  De  causis  impotentiae  et  inconsummationis  deque  ratione  inspectionis  corpora- 
lis  faciendae  v.  Antonelli,  Medicina  pastoralis,  vol.  3  (Romae  1909). 

(2)  Hoc  est,  si  contrahens  in  ipso  contractu  sive  tempore  contrahendi  erat  mente 
captus;  amentia  enim  quae  contractum  matrimonium  subsequitur,  hoc  non  dissolvit. 

CAPUT  V 

DE    PUBLTCATIONE    PROCESSUS 

857.  —  I.  Publicato  processu,  jus  adhuc  est  partibus  novos  te- 
stes,  ad  normam  tamen  can.  1786  (cfr.  n.  717),  super  diversis  arti- 
culis  inducere  (can.  1983,  §  1). 

II.  Si  vero  testes  jam  excussi  super  iisdem  articulis  antea  pro- 
positis  denuo  audiendi  sunt,  servandum  est  praescriptum  can. 
1781  (vide  n.  714),  integro  jure  defensoris  vinculi  opportunas  pro- 
ponendi  exceptiones  (Ibid.,  §  2). 

858.  Jus  peculiare  defensoris  vinculi.  — d)  Defensor  vinculi 
jus  habet  ut  in  allegando,  petendo  et  respondendo  tam  in  scriptis 
quam  in  defensione  orali,  audiaiur  postremus.  b)  Quare  tribunal 
ad  deflnitivam  sententiam  devenire  non  potest,  nisi  prius  vincuii 
defensor  interrogatus  declaraverit  sibi  nihil  deducendum  vel  in- 
quirendum  superesse.  c)  Si  vero  ante  praeflnitum  a  judice  judicii 
diem  defensor  nihil  deduxerit,  praesumitur  eum  niliil  jam  dedu- 
cendum  habere  (can.  1984). 

859.  Judex  instructor  et  causae  inconsummationis.  —  In 
causis  quae  spectant  ad  dispensationem  matrimonii  ra/ie/ wowcow- 
siimmati,  judex  instructor  neque  a)  ad  publicationem  processus 
neque  b)  ad  sententiam  super  ipsa  inconsummatione  et  causis  ad 
dispensandum  devenire  potest,  c)  sed  omnia  acta  una  cum  voto 
scripto  Episcopi  et  defensoris  vinculi  transmittere  adSedem  Apo- 
stolicam  debet  (can.  1985;  (1). 


CAPUT  VI 

DE    APPELLATIONIBUS 

860.  Appellatio  necessaria.  —  A  prima  sententia,  quae  ma- 
trimonii  nullitatem  declaraverit,  vinculi  defensor  intra  legiti- 
mum  tempus  ad  superius  tribunal  provocare  debet,  et  si  negli- 
gat  offlcium  suum  implere,  compellendus  est  auctoritate  judicis 
{can.  1986).  Interea  conjuges  novum  matrimonium  contrahere  ne- 
queunt. 


(1)    Optandum  est  ut  ad  judices  instructores  instructiones  fusiores  et  idoneae  seu 
adaequatae  pro  his  casibus  mittantur. 

861.  Appellatio  ad  arbitrium.  —  Post  secimdam  sententiam 
quae  matrimonii  nuUitatem  confirmaverit,  defensor  vinculi  in 
gradu  appellationis  pro  sua  conscientia  videbit  utrum  sit  appel- 
landum,  necne,  Si  non  crediderit  esse  provocandum,  jus  est  con- 
jugibus,  decem  diehus  a  sententiae  denuntiatione  elapsiSy  novas 
nuptias  contrahendi  {can.  1987). 

Notandum  est,  si  conjuges  ante  lios  decem  dies,  immo  ante 
secundam  (aut  etiam  ante  primam)  sententiam  novas  nuptias 
contraherent,  hoc  secundum  matrimonium  fore  semper  illicitum; 
esset  tamen  validum,  si  prius  nullum  fuisset. 

862.  Sententia  nuUitatis  in  libris  paroeciae  adnotanda.  — 
Decreta  matrimonii  nullitate,  Ordinarius  loci  curare  debet,  ut  de 
ea  mentio  fiat  in  baptismorum  et  matrimoniorum  regestis,  ubi 
matrimonii  celebratio  consignata  invenitur  (can.  1988).  Vide  can. 
470,  et  vol.  1,  n.  765. 

863.  Ejusdem  causae  nova  propositio.  —  Cum  sententiae  in 
causis  matrimonialibus  nunquam  transeant  in  rem  judicatam, 
causae  ipsae,  si  nova  et  gravia  argumenta  praesto  erunt,  retractari 
semper  poterunt,  firmo  praescripto  can.  1903  (can.  1989).  Vide 
n.  820. 

Ratio  est,  quia  matrimonium  validum  et  consummatum  nulla 
hominum  auctoritate  (ut  n.  842  dictum  est),  dissolvi  potest;  unde  si 
quoquo  modo  ejus  validitas  apparet,  quaecumque  est  sententia 
tribunalis,  conjuges  vinculo  adstringuntur  (1). 


(1)  De  impedimento  vinculi  alii  solent  casus  occurrere,  qui  generatim  disciplinaliter 
expediuntur,  scil.  cum  conjux  petit  ad  ulteriores  nuptias  transire,  sed  non  potest  mors 
alterius  conjugis  absoluta  certitudine  probari.  Cum  certo  constat  de  conjugis  morte,  ut 
quia  ejus  defunctio  in  paroeciae  regestis  est  authentice  inscripta,  ipse  parochus  solet 
expediens  componere  quo  procedi  ad  secundas  nuptias  possit. 

At  cum  authentica  documenta  desunt,  communiter  recurrendum  est  ad  Ordinarium, 
qui  conficiet  processum,  necessariosque  testes  examini  subjiciet,  etc.  Quod  si  his  per- 
quisitionibus  perfecta  absolutaque  certitudine  certior  fit  de  alterius  conjugis  morte, 
superstiti  facultatem  tribuet  ut  novum  matrimonium  possit  contrahere. 

Sed  vero  potest  frequenter  evenire,  ut  ex  diligentissima  et  multiplici  indagatione 
non  oriatur  absoluta  certitudo,  sed  tantum  cumulus  indiciorum  magis  minusve  fide  di- 
gnorum,  praesumptiones  sive  conjecturae  magis  minusve  vehementes;  tunc  autem  ad- 
juncta  omnia  prudenter  soUerterque  sunt  inquirenda,  ne  alterutrum  horum  periculorum 
subeatur:  aut  conjugem  superstitem  jure  sacro  privandi  quo  forte  gaudet  ad  novas  nu- 
ptias  transeundi,  occasione  forsan  ei  data  aeternae  damnationis  (si,  v,  c,  vivit  in  con- 
cubinatu),  aut  unitatis  matrimonii  violandae  ob  quam,  conjuge  vivo,  nequit  conjux  no- 
vum  matrimonium  valide  contrahere.  Quod  postremum  valde  pertimescendum  est,  cum 
pluribus  fraudibus  uti  facile  sit  iis  qui  novarum  nuptiarum  cupiditate  ducuntur,  quod 
haud  difficulter  ad  remotissimas  regiones  conferre  se  possint,  ex  quibus  saepe  est  dif- 
ficillimum  eorum  cognitionem  acquirere. 

Quia  hos  casus  omnes  ad  Sacram  Congregationem  deferre,  esset  iis  quorum  interest 
valde  onerosum  propter  diuturnum  tempus  exspectandum,  possunt  Ordinarii  per  se  ipsi 
processus  instruere  (ad  normas  Instructionis  S.  Officii,  anni  1868  quae  videri  potest  in 
Actis  A.  Sedis,  vol.  2,  pag.  199)  et  pro  sua  conscientia  ferre  sententiam,  matrimonium 
permittendo,  cum  si  non  absolutam,  at  minus  moralem  certitudinem  mortis  alterius 
conjugis  acquisierunt.  In  dubio  autem  causa  ad  S,  Congregationem  est  mittenda,  ut  de 
ea  sententia  feratur. 

Sunt  igitur  casus,  ubi  omnis  probatio  conjecturis  innititur,  praesumptionibus,  indiciis 

CAPUT  VII 

DE    CASIBUS    EXCEPTIS    A    REGULIS    IIUC    USQUE   TRADITIS 

864.  —  Quemadmodum  nuper  vidimus  (n.  862),  ut  conjuges  ad 
secundas  nuptias  transire  possint,  opus  estduabus  sententiis  nulli- 
tatis  conformibus.  At  per  exceptionem,  cum  ex  certo  et  authentico 
documento,  quod  nulli  contradlctioni  vel  exceptioni  obnoxium  sit, 
constiterit  de  exsistentia  impedimenti  disparitatis  cultus,  ordinis, 
voti  solemnis  castitatis,  ligaminis,  consanguinitatis,  affinitatis  aut 
cognationis  spiritualis  (1),  simulque  pari  certitudine  apparuerit 
dispensationem  super  his  impedimentis  datam  non  esse,  hisce  in 
casibus,  praetermissis  solemnitatibus  huc  usque  recensitis,poterit 
Ordinarius,  citatis  partibus,  matrimonii  nullitatem  declarare,  cum 


et  cuiusvis  generis  adjunctis  in  quibus  diligens  et  sagacissima  inquisitio  est  adhibenda, 
ita  ut  iis  quam  niaximo  numero  conglobatis  eorumque  natura  ad  trutinam  revocata, 
possit  vir  prudens  ex  eorundem  majore  vel  minore  gravitate,  majore  vel  minore  con- 
nexione  cum  morte  consilium  capere  affirmandi  conjugis  mortem  esse  maxime  proba- 
bilem  certamve  moroliter. 

Definire  autem  in  singulis  casibus  quando  probatio  sufficiens  erit,  prudenti  judicis 
arbitrio  relinquendum  est.  Cum  igitur  de  re  humana  agatur,  in  qua  non  semper  absoluta 
certitudo  potest  obtineri,  sufficit  moralis. 

Sed  quocumque  modo  haec  se  habuerint,  si,  novo  matrimonio  contracto,  apparuerit 
conjugem  qui  mortuus  habebatur  in  vivis  esse,  matrimonium  re  quidem  vera  millum  erit- 
non  obstante  Ordinarii  aut  S.  Sedis  facultate;  cum  enim  impedimentum  exstet  vinculi 
superioris  matrimonii  non  dispensabile  (juris  enim  divini  est),  fieri  non  potest,  ut  subse- 
quens,  etiam  bona  fide  celebratum,  validum  sit. 

Cfr.  de  hac  re  Ferreres  in  Razon  y  Fe,  vol.  49,  pag.  106  seq.,  369  seq.,  506  seq. 

(1)  Impedimenta  dirimentia  fere  sunt  eadem  numero  quae  antea,  sed  variae  sunt 
mutationes  (Cfr.  Ferreres,  Comp.  Th.  mor.,  vol.  2,  nn.  990-1053)  inductae  a  Codice,  qui 
impedimentum  consanguinitatis  in  linea  collateralirestrinxitiisqneadtertiumgracfum 
tantummodo,  et  impedimentum  affinitatis  sohim  usque  adgradum  secundum,  cujus  prae- 
terea  notionem  immutavit,  ut  videre  est  in  vol.  1,  nn.  213,  214,  impedimentumque  affinita- 
tis  illicitae  expunxit.  Cfr.  ibidem,  nn.  209-212,  id  quod  de  consangulnitate  dicitur.  Aetatis 
impedimentum  nunc  est  in  viris  usque  ad  sedecim  annos  expletos,  in  feminis  usque  ad 
quattuordecim  etiam  expletos. 

Impedimenta  impediens  et  dirimens  quae  ex  sponsalibus  oriebantur  suppressa  sunt. 

Impedimentum  disparitatis  cultus  viget  solum  inter  non  baptizatos  et  qui  baptizati 
sunt  in  Ecclesia  catholica  aut  qui  adillam  exhaeresi  vel  schismate  sunt  conversi.  Antea 
vigebat  \r\ternon  baptizatos  et  baptizatos  quoscumque,  etsi  nunquam  catholici  fuissent. 

1  mpedi menta  orc^//2/s  sacri  et  voti  solemnis  nihil  sunt  immutata;  item  raptus  et  cri- 
minis.  Impedimentum  honestatis  publicae  nunc  oritur  solum  ex  matrimonio  invalido  aut 
ex  concubinatu  publico  et  notorio,  et  tantum  est  dirimens  inter  virum  et  consanguineos 
mulieris  et  viceversa  {can.  1078). 

Cognatio  spiritualis  solum  est  inter  baptizatum  et  baptizantem  (qui  in  necessitate 
laicus  esse  potest  aut  etiam  mulier)  et  patrinum  (can.  768,  1079). 

Cognatio  legalis  solum  est  dirimens  in  iis  nationibus  in  quibus  a  civili  Codice  diri- 
mens  habetur  (can.  1080)  et  inter  personas  ab  ipso  designatas.  Erit  igitur  dirimens  in 
Hispania  (o.  84);  Italia  (aa.  60,  104);  Bolivia  (a.  108);  Brasilia  (a.  183);  Columbia  (a.  140); 
Guatemala  {a.  120);  et  Peruvia(a.  143).  Non  erit  in  Lus.,  Argent.,  Costa  R.,  Chil.,  Mex., 
Nicar.,  San  Salv.,  Urug.  In  Gallia  et  Venez.  solum  est  impediens.  Cfr.  Ferreres,  Comp. 
Theol.  mor.,  vol.  2,  nn.  1051-1053,  et  Razon  y  Fe,  vol.  50. 

interventu  tamen  defensoHs  vinculi  (can.  1990).  Cf  r.  decret.  S.  Offi- 
cii,  5  jun.  1889  et  27  mart.  1901,  et  i^erreres,  Razon  y  Fe,  vol.  1, 
pag.  559. 

865.  Appellatio  arbitraria.  —  Adversus  hanc  declarationem 
defensor  vinculi,  si  prudenter  existimaverit  a)  impedimenta  non 
esse  certa,  b)  aut  dispensationem  super  eisdem  prohabiliter  (1)  in- 
tercessisse,  provocare  tenetur. 

Quod  si  appellat,  acta  omnia  ad  judicem  secundae  instantiae 
sunt  transmittenda,  qui  scripto  monendus  est  agi  de  casu  excepto 
(can.  1991). 

866.  Secunda  instantia.  —  Judex  alterius  instantiae,  cum  solo 
interventu  defensoris  vinculi^  decernet  eodem  modode  quo  in  can. 
1990  (n.  864),  utrum  sententia  sit  confirmanda,  an  potius  proce- 
dendum  in  causa  ad  ordinarium  tramitem  juris  (can.  1992). 

867.  Ad  primam  instantiam  remissio. — In  lioc  ultimo  casu 
causa  ad  tribunal  pr^mae  instantiae  remittitur,  ut  ordinarium  tra- 
mitem  sequatur  (can.  1992),  qui  in  superioribus  capitibus  expo- 
nitur. 


TITULUS  XXI 
De  causis  contra  sacram  ordinationem 

868.  —  Hujustituli  praescripta  cum  praescriptis  tituli  praecedentis  valde 
conformantur, 

869.  Duplex  causarum  genus.  —  Causae  quae  hic  comprehenduntur 
versari  possunt:  a)  super  obligationibiis  in  sacra  ordinatione  contractis 
(vide  vol.  \,  n.  378);  b)  contra  ipsam  sacrae  ordinationis  vatiditatem. 

870.  Tribunal  competens.  —  In  causis  utriusque  generis  ex  generali 
reguia  libeiius  mitti  debet  ad  Sacram  Congregationem  de  disciplina  Sacra- 
mentorum.  Quod  si  ordinatio  impugnatur  ob  defectum  substantialem  sacri 
ritus,  ad  Sacram  Congregationem  S.  Officii  mittendus  est  (can.  1993,  §  1). 

871.  Causae  prout  aguntur  disciplinari  ritu  vel  judiciario.  — 
I.  Respectivae  S.  Congregationis  est  definire  utrum  causa  Judiciario  ordi- 
ne,  an  disciplinae  tramite  sit  pertractanda.  Disciplinari  tramite  ab  ipsa 
S.  Congregatione  definitur,  praevio  informationis  processu  in  tribunali 
Curiae  competentis  facto  (can.  1993,  §  1). 

II.  Si  causa  judicialiter  est  pertractanda,  a)  Congregatio  Sacramento- 
rum  eam  remittit  ad  tribunal  dioecesis  quae  clerico  propria  erat  cum  hic 
ordinationem  accepit;  b)  S.  Officium  remittit,  si  causa  ad  hoc  spectat,  ad 
tribunal  dioecesis  in  qua  ordinatio  peracta  est;  pro  gradibus  vero  appella- 
tionis  standum  praescripto  can.  1594-1601  (can.  1993,  §  2).  Vide  n.  551  seq. 


(1)  Si  vere  et  solide  probabile  est  datam  esse  dispensationem,  non  potest  judex  sen- 
tentiam  nullitatis  pronuntiare,  quia  validitas  matrimonii  est  ex  iis  causis  quae  favorabi- 
les  dicuntur  (cfr.  n.  791),  et  idcirco  gaudet  favore  juris  {can.  1014). 

872.  Accusatio.— Validitatem  sacrae  ordinationis  accusare  solum  pot- 
est  a)  ipse  clericus,  b)  aut  Ordinarius  cui  clericus  subest,  c)  vel  in  cujus 
dioecesi  ordinatus  est  {can.  1994,  §  1). 

II.  Declarationem  nullitatis  onerum  in  sacra  ordinatione  susceptorum 
solus  clericus  petere  potest  {Ibid.,  §  2). 

873.  Processus.  —  In  his  causis  ea  omnia,  quae  tum  in  sectione  prima 
hujus  partis,  tum  in  peculiari  titulo  de  processu  in  causis  matrimonialibus 
sunt  dicta,  servari  etiam  debent,  congrua  congruis  referendo  {can.  1995). 

874.  —  Defensor  vinculi  sacrae  ordinationis  iisdem  gaudet  juribus  iis- 
demque  tenetur  officiis  quibus  defensor  vinculi  matrimonialis  {can.  1996). 
Cir.nn.  840-842,  860-863,  866. 

Exercitium  ordinum.— In  his  causis  omnibus  clericus  est  ad  cautelam^ 
donec  sententia  feratur,  ab  exercitio  ordinum  prohibendus  {can.  1997). 

Ut  clericus  liber  sit  ab  obligationibus  quae  a  vinculo  ordinationis  ma- 
nant,  requiruntur  duae  sententiae  conformes  {can.  1998,  §  1). 

Ratio  eadem  est  quae  in  matrimonio,  cum  sit  etiam  causa  favorabilis. 
Quod  ad  appellationem  attinet,  in  his  causis  servanda  sunt  praescripta 
can.  1986-1989  de  causis  matrimonialibus  {Ibid.,  %  2).  Cfr.  nn.  862-865. 


PARS  II 

De  causis  beatificationis  Servorum  Dei 
et  canonizationis  Beatorum 


In  hac   parte  breves  admodum   erimus,   attenta  natura  Canonicarum 
Institutionum. 


CAPUT  1 

DE   NATURA    BEATIFICATIONIS    ET   CANONIZATIONIS 

875.  —  Canonizatio  dicitur  sententia  postrema  et  definitiva  qua 
R.  Pontifex  in  caelo  servum  Dei  triumphare  declarat,  jubetque  ut 
ille  in  tota  Ecclesia  ab  omnibus  fidelibus  honoretur. 

876.  —  Beatificatio  charactere  transitoriOj  permissivoy  particulari 
praedita  est.  Quare  solum  conceditur  ut  coli  Beatus  possit  in  certis 
nonnullis  regionibuSy  ut  in  dioecesi  (provincia,  natione)  ubi  natus 
est,  vixit  aut  vita  cessit;  in  Ordine  aut  Congregatione  religiosa, 
cujus  fuit  alumnus,  etc. 

877.  —  Canonimtio  contra  praedita  est  charactere  definitivo, 
praeceptivo  et  generali  pro  Ecclesia  universali,  semperque  natura 
sua  fuit  S.  Pontifici  peculiaris,  cujus  in  illa  judicium  magisterii 
universalis  proprium  videtur,  ideoque  infallibile.  Unde  sequitur 
canonizandi  facultatem  neque  posse  neque  potuisse  unquam  Epi- 
scopis  delegari  (1).  Cfr.  Ferreres,  La  Curia,  n.  690  seq. 

878.  —  Verbum  hoc  canonizare  oritur  a  graeca  voce  xavwv,  qua 
significatur  norma  seu  regula,  aliquando  etiam  series,elenchus,etc.; 
nomen  enim  Sanctorum  inscribebatur  in  canone  sive  catalogo  per- 
sonarum  quas  Ecclesia  venerabatur.  Igitur  canonizare  idem  sonat 
quod  in  Sanctorum  indice  inscribere.  Cfr.  FerrereSf  I.  c,  n.  693. 


(l)  5.  Thom.,  Quodlibet.,  9,  a.  16;  Sudrez,  De  fide,  disp.  5,  sect.  8,  n.  8;  Bened.  XIV, 
De  serv.  Dei  beatif.,  /.  1,  c.  10,  n.  3  seq.,  c.  38,  nn.  14, 15;  c.  39,  n.  14;  c.  43,  n.  2;  c.  45,  n.  28;  4, 
p.%  c.  12,  n.  16;  Epist.,  22  febr.  1755;  Wilmers,  De  Ecclesia,  /.  4,  c.  4,  a.  2  {pag.  469  seq., 
Ratisbonae  1897);  Pesch,  De  Ecclesia,  n.  550  seq.  {pdg.  332  seq.,  Friburgi  Brisgoviae 
1898);  Wernz,  Jus  Decretal.,  doI.  3,  nn.  363,  370;  Lega,  De  judiciis,  ool.  2,  n.  191  seq. 

CAPUT  II 

DE    CULTU    MARTVRUM 

879.  —  I.  Initio  Ecclesiae  solum  marlijres  ut  sancti  colebantur, 
1.  e.,  ii  qui  sanguinem  ef  fuderant  ad  fidem  christianam  testifi- 
candam. 

II.  Serius  et  cultu  et  nomine  martyrum  honorati  etiam  sunt 
confessores  qui  maximos  labores,  exsilia,  vincula,  etc,  erant  per- 
pessi  defendendae  fidei  causa,  ut  SS.  Eusebius,  Marcellus,  Joannes, 
Silverius,  Martinus  et  Pontianus,  qui  martyrum  titulo  donantur, 
etsi  pro  fide  sanguinem  non  fuderunt.  Cfr.  Bened  X/F,  De  serv. 
Dei  beatif.,  lib.  1,  c.  2,  nn.  6,  7  (Venetiis,  1788). 

III.  At  minime  sufficiebat  martyrem  esse  ut  honoribus  marty- 
rum  martyr  affici  posset,  sed  opus  erat  ut  ab  Ecclesia  talis  declara- 
retur.  Qui  tales  recogniti  f  uerant,  vindicati  dicebantur.  Cfr.  Ferre- 
res,  La  Curia,  nn.  663  672. 

IV.  Haec  recognitio  ab  Episcopo  fiebat.  Cfr.  Bened.  XIV,  L  c, 
c.  6,  n.  1  seq.  {pag.  22  seq.). 

CAPUT  III 

DE   CULTU   CONFESSORUM 

880.  —  Praeteritis  persecutionibus,  praerogativa  altarium  cum 
titulo  confessorum  etiam  iis  concessa  est,  qui  cum  non  essent 
martyres,  neque  graves  pro  fide  persecutiones  sustinuissent,  aliis 
praeluxerant  heroicis  virtidibns  et  miracnlis,  propterea  quia  has 
virtutes  exercendo,  magnis  voluntariisque  tormentis  cupiditates 
cohibendo,  vitae  voluptates  aspernando,  Christi  fidem  divinamque 
ipsius  doctrinam  ubique  terrarum  professi  erant. 

881. — Etiam  spectabat  ad  Episcopum  hanc  quasi  6ea/z^ca<io- 
neyn  concedere,  quae  in  hoc  stabat:  a)  tum  in  altari  super  sepul- 
crum  Beati  erigendo,  b)  tum  in  templo  ei  dedicando,  c)  tum  in 
festo  quotannis  celebrando.  Bened.  XIV,  1.  c,  c.  6. 

CAPUT  IV 

DE    RATIONE    QUA    ANTIQUITUS 
BEATIFICATIO    A   CANONIZATIONE    DISCRIMINABATUR 

882.  —  a)  Primis  saeculis  beatificatio  a  canonizatione  non  distin- 
guebatur  nisi  limitibus  territorii  quibus  illa  circumscribebatur; 
haec  vero  ad  totam  Ecclesiam  extendebatur.  Bened.  XIV,  1.  c, 
c.  6,  n.  9. 

b)  Antiquitus  Episcopus  honores  altaris  martyri  aut  confesso- 
ri  decernebat;  at  cultus  ejusque  decretum  dioecesi  limitabantur; 
quod  erat  quasi  quaedam  beatificatio. 

c)  Saepetamen  flebat  ut,  expresso  aut  tacito  Ordinarii  consen- 
su,  cultus  dioecesis  flnes  excederet,  et  aliquando  etiam  per  totam 
Ecclesiam  diffunderetur,  quo  aequivalenter  canonisatio  obtineba- 
tur;  intercedebat  enim  S.  Pontificis  auctoritas,  vel  quia  ad  eum 
acta  missa  erant,  ab  ipso  recognoscenda  et  approbanda,  vel  quia 
cultum  ipse  non  impediebat,  quem  sciret  in  dies  propagari,  et  sic 
tacite  probabat.  Cfr.  Ferreres,  1.  c,  nn.  677-682. 


CAPUT  V 

DE    CANONIZATIONIBUS    A    S.    PONTIFICE   PERACTIS 
ET    DE    ADVOCATIONE    CAUSARUM    BEATIFICATIONIS 

883.  —  I.  Prima  canonizatio  Sancti  ad  Romanam  dioecesim 
non  pertinentis,  quam  quidem  certo  constet  a  S.  Pontifice  factam, 
ea  est  qua  Sanctum  Udalricum  Episcopum  Amburgensem  (f  973) 
innumerum  Sanctorum  Joannes  Papa  XVretulit,  9  febr.  ann.  993. 
Cfr.  Bull.  Rom.  Taurin.,  vol.  1,  pag.  459  seg.,  et  Ferreres,  1.  c, 
nn.  683-686. 

II.  Anno  1170  Alexander  III  omnes  causas  non  canonizatio- 
nis  solum,  verum  etiam  beatificationis  ad  se  advocavit,  ut  a  Bene- 
dicto  XIV  probatur  in  cit.  opere  De  serv.  Dei  beatif.,  lib.  1,  c.  10, 
n.  3  seq.  (pag.  38  seq.).  Quod  a  Codice  confirmatur,  can.  1999. 

III.  Atque  Urbanus  VIII  concessionem  cujusvis  actus  generis- 
ve  publici  cultus  erga  Dei  Servos  unius  Sedis  Apostolicae  judicio 
reservavit. 

CAPUT  VI 

DE    VARIIS    PROCESSIBUS    IN    CAUSIS    BEATIFICATIONIS 

ET    CANONIZATIONIS 

884.  —  Causae  possunt  procedere  via  ordinaria  sive  non  cultuSy 
vel  extraordinaria  casus  excepti  seu  cultus  {can.  2000,  §  1).  Ferre- 
res,  1.  c,  699. 

Possunt  etiam  esse  martyrum  {FerrereSy  1.  c,  n.  733)  aut  con- 
fessorum.  Cfr.  Bened.  XIV,  I.  c,  lib.  1,  c.  22,  n.  2;  c.  36-38. 

885.  Processus  ordinarii  et  apostolici.  —  I.  Processus  sunt 
duplicis  generis:  aiii  ordinarii,  alii  apostolici.  Illi  Ordinarii  aucto- 
ritate  fiunt;  hi  jussu  Sedis  Apostolicae. 

II.  Est  semper  processus  ordinarius^  quem  vocant  informati- 
vum;  conflciendus  autem  est  super  fama  sanctitatis  vitae,  virtutum 
etmiraculorum,  aut  super  fama  martyrii  et  miraculorum. 

III.  Et  processus  de  non  cultu  et  alter  de  casu  excepto  possunt 
esse  ordinarii  aut  apostolici,  prout  facti  sunt  ab  Ordinario,  ut  pos- 
sunt,  ante  causam  introductam,  vel  prout  sunt  omissi  ab  Ordina- 
rio,  et  ab  eo  post  illam  introductam  ex  mandato  S.  Rituum  Con- 
gregationis  instruendi. 


CAPUT  VII 

DE    IIS    QUAE    PROBANDA    SUNT    IN    PROCESSIBUS 
BEATIFICATIONIS    ET    CANONIZATIONIS 

886.  —  Omnes  processus  beatificationis  et  canonizationis  ad  hoc 
propendunt,  ut  probent  Servum  Dei  christianas  virtutes  in  gradu 
heroico  exercuisse,  et  miracula  patrasse  (1);  ut  enim  quisque  sit 
Sanctus,  in  caeloque  gloriose  cum  Christo  regnet,  satis  est  ut  in 


(1)  Ut  Beatus  rite  seu  formaliter  beatificatus  canonizetur,  requiritur  ut  post  forma- 
lem  beatificationem  duo  miracula  peregerit,  quae  sint  a  S.  Rit.  Congregatione  recognZ- 
ta;  si  tantum  aequivalenter  beatificatus  est,  tria  opus  sunt  (ante  Codicem  quattuor). 
Cfr.  Ferreres,  1.  c,  nn.  IIZ,  774. 

Ad  beatificationem  duo,  tria  aut  quattuor  miracula  necessaria  sunt  hac  ratione:  duo 
tantum,  si  testes  oculati  in  utroque  processu  tum  informativo  tum  apostolico  probatio- 
nem  virtutum  confecerint,  vel  si  testes,  in  processu  apostolico  excussi,  fuerint  saltem 
ex  auditu  a  videntibus;  tria,  si  testes  fuerint  oculati  in  processu  informativo  et  de  auditu 
auditus  in  processu  apostolico;  Quattuor,  si  in  utroque  processu  de  virtutibus  constiterit 
per  solos  testes  traditionis  et  per  documenta  (can.  2117). 

statu  gratiae  decesserit;  sed  ut  in  terra  cultu  proprio  Sanctorum 
honoretur,  ex  vigenti  discipiina  requiruntur  virtutes  lieroicae  et 
miracula,  quibus  Deus  O.  M.  de  gloria  qua  ejus  servus  fruitur  de- 
que  ejus  voluntate  ut  in  terra  colatur,  certiores  nos  facit.  Cfr.  Fe- 
rreres^  1.  c,  n.  694  seq. 

887.  — Praeterea,  quia  ad  vitandum  periculum  ne  fideles  judi- 
cium  Ecclesiae  praevenire  vellent,  Urbanus  VIII  prohibuit  quo- 
minus  sine  Apostolicae  Sedis  auctoritate  aliquod  publici  cultus 
signum  cuiquam  exhiberetur,  probandum  etiam  est  huic  praescri- 
pto  satis  esse  factum  (Cfr.  Bened.  XIV,  I.  c,  lib.  2,  cc.  7-12,  pag.  23- 
50),  nisi  agatur  de  processu  casus  excepti. 

888.  —  Hic  processus  de  casu  excepto  (i.  e.,  ab  Urbani  VIII  de- 
cretis  exceptus)  propendit  ad  probandum  Dei  Servo  publicum 
cultum  tribui  unanimi  Ecclesiae  consensu  aut  R.  Pontiflcis  Indulto 
vel  S.  Congregationis  permissu,  vel  ab  immemorabili  tempore 
ante  decretum  Urbani  VIII  (i.  e.  a  centesimo  anno  et  amplius  ante 
ann.  1634),  aut  hunc  cultum  SS.  Patrum  aliorumque  probatorum 
virorum  scriptis  inniti,  Sede  Apostolica  aut  Ordinario  toleranti- 
bus,  indesinenterque  ad  nostram  usque  aetatem  pervenisse.  Cfr. 
FerrereSy  1.  c,  n.  771. 

Hoc  cultu  probato  per  tramites  eorum  similes  qui  in  processu 
de  non  cullu  adhibentur,  Servus  Dei  existimatur  beatificatus  aeque 
seu  aequivalenter,  eique  idem  cultus  qui  aliis  rite  seu  formaliter 
beatiflcatis  potest  exhiberi.  Cfr.  FerrereSy  ibid.,  n.  772. 


PARS  III 

De  modo  procedendi  in  nonnullis  negotiis 
expediendis  vel  sanctionibus  poenalibus 

applicandis. 


889.  —  Tota  hujus  tertiae  partis  doctrina  nititur  praecipue  S.  C.  Consi- 
storialis  decreto  Maxima  cura  (1),  20  aug.  1910,  de  oeconomica  remotione 
parochorum;  etsi  Codex  ejus  praescriptiones  valde  immutat,  majore  liber- 
tate  Ordinario  generatim  attributa,  ita  ut  ad  statuendum,  ei  sufficiat  exa- 
minatorum  vel  parochorum  consultorum  Qwr//r^sententiam,  eorum  consensu 
minime  requisito,  quod  in  plerisque  casibus  iliud  decretum  postulabat. 
Cfr.  Ferreres,  1.  c. 

Illius  decreti  scopus  erat  exhibere  processum  novum,  brevem,  facilem, 
integrum,  perspicue  expositum  et  nostri  temporisadjunctis  etnecessitatibus 
valde  accommodatum.  Erat  praeterea  iilud  decretum  hinc  bono  animarum 
iliinc  juribus  parochoruni  aequissimum,  itemque  justitiae,  cujus  est  jus  per- 
sonarum  in  tuto  collocare  veritatemque  convenienter  defendere.  Cfr.  Fe- 
rreres,  in  Razon  y  Fe,  vol.  40,  pag.  367. 

Ecclesia  jampridem  habebat  constitutum  processum  criminalem  ad  paro- 
chos  delinquentes  paroecia  privandos.  At  quoniam  evenit  aliquando,  ut, 
etiamsi  non  sint  commissa  ea  delicta  quae  ex  jure  processui  criminali  pri- 
vationique  beneficii  locum  praebent,  parochi  ministeria  paroeciae  utilia 
hac  vel  illa  de  causa,  immo  sine  culpa,  esse  desinant,  aut  non  possint  esse, 
etiam  illo  volente,  et  quia  fieri  potest,  ut  ejus  praesentia  paroecianis  sit 
periculosa,  tunc  locus  est  parochi  remotioni  quae  oeconomica  sive  discipli- 
naris  dicitur,  in  qua  non  cum  apparatu  ludiciali,  ut  fit  in  causis  criminali- 
bus,  sed  administrative  proceditur,  neque  agitur  propriede  poena  parocho 
infligenda,  sed  potius  de  spirituali  fidelium  commodo  procurando,  quando- 
quidem  solus  animarum  fructus  est  supiema  lex  cui  ceterae  in  Ecclesia 
subjiciuntur.  In  hac  oeconomica  remotione  Ecclesiae  disciplina  nondum 
perspicua  erat  ac  definita,  donec  illo  decreto  nuper  a  Codice  substantia- 
liter  confirmato  est  constituta.  Cfr.  Ferreres,  I.  c,  pag.  368  seq. 


(1)    Commentariutn  nostrum  hujus  decreti  videri  potest  in  Razon  y  Fe,  vol.  40  seq., 
pag.  365  seq. 

TITULUS  PRAEVIUS 
De  principiis  generalibus 

CAPUT  I 

DE    NOTARIO    ET    ACTIS 

890.  Notarii  interventus.— In  his  omnibus  processibus  adhi- 
bendus  semper  est  notarius,  qui  seripto  consignet  acta,  quae  ab 
omnibus  subscribi  debent  et  in  archivo  servari  (can.  2142). 

891.  Monitiones.  —  I.  Quoties  monitiones  praescribuntur, 
hae  fieri  debent  vel  ore  tenus  coram  cancellario  aliove  offlciali 
Curiae  aut  duobus  testibus,  vel  per  epistolam  ad  normam  can. 
1719  (can.  2143,  §  1).  Vide  n.  658,  III. 

II.  Peractae  monitionis  ejusque  tenoris  documentum  authen- 
ticum  in  actis  servandum  est  (can.  2143,  §  2). 

III.  Qui  impedit  quominus  monitio  ad  se  perveniat,  pro  mo- 
nito  habendus  est  (Ibid.y  §  3). 

892.  Jusjurandum  secreti  servandi.  —  Examinatores  et  con- 
sultores  (1)  ac  notarius  debent  sub  graviy  interposito  ab  initio  pro- 
cessus  jurejurando,  servare  maximum  secretum  circa  omnia  quae 
ratione  sui  muneris  noverint  ac  praesertim  circa  documenta  oc- 
culta,  disceptationes  in  consilio  habitas,  suffragiorum,  sive  faven- 
tium  sive  adversorum,  numerum  ac  motiva  (caw.  2144,  §  1).  Agi- 
tur  hoc  loco  non  de  secreto  solum  naturali,  sed  de  commisso 
ratione  officii  piibliciy  quod  omnium  strictissime  obligat. 

893.  Poenae  in  transgressores.  —  Qui  secretum  violaverint 
his  poenis  subjiciuntur:  1.°  a  munere  examinatorum  vel  consul- 
torum  removeri  debent;  2.°  alia  etiam  condigna  poena  ab  Ordi- 
nario,  servatis  servandis,  -plecti  possunt;  a.Q  praeterea  damna  repa- 
rare,  si  qua  inde  secuta  sunt,  ipso  facto  tenentur  in  conscientia 
(Ibid.,%2). 

894.  Processus  summarii.  —  In  iis  processibus  sumynarie 
procedendum  est;  at  duo  vel  tres  testes,  sive  ex  officio  arcessiti 
sive  a  parte  inducti,  audiri  non  prohibentur,  nisi  Ordinarius, 
auditis  parochis  consultoribus  seu  examinatoribus  synodalibus, 
existimaverit  partes  eos  inducere  ad  moras  nectendas  (can.  2145, 

§1). 


(1)    De  examinatoribus  synodalibus  et  parochis  consultoribus,  vide  vol.  1,  nn.  678-682. 

Jusjurandum  testium  et  peritorum.  —  Testes  et  periti,  nisi  ju- 
rati,  non  sunt  admittendi  (/6id.,  §  2). 

895.  Recursus  a  decreto  deiinitivo.  —  A  definitivo  decreto 
ci)  non  admittitur  proprie  dicta  appellatio,  sed  unicum  datur  juris 
remedium,  id  est  recursus  ad  Sedem  Apostolicam  {can.  2146,  §  1); 
b)  quo  in  casu  ad  Sanctam  Sedem  omnia  acta  processus  transmit- 
tenda  sunt  {Ibid.,  §  2);  c)  pendente  recursu,  Ordinarius  paroeciam 
vel  beneflcium  quo  clericus  privatus  sit,  alii  stabiliter  conferre 
valide  nequit  {Ibid.^  §  3). 


TITULUS  XXVII 

De  modo  procedendi  in  remotione  parochorum 

inamovibilium 


ARTICULUS  I 

DE   CAUSIS    REMOTIONIS 

896.  —  Parochus  inamovibilis  a  sua  paroecia  amoveri  potest 
ob  causam,  quae  ipsius  ministerium  noxium  aut  saltem  inefficax 
reddit,  etiam  sine  gravi  sua  culpa  {can.  2147,  §  1),  immo  sine  ulla. 

897.  —  Hae  causae  sunt  praesertim  quae  sequuntur: 

1.^  Imperitia  vel  permanens  infirmitas  mentis  aut  corporis, 
quae  parochum  suis  muneribus  rite  obeundis  imparem  reddit,  si 
judicio  Ordinarii  per  vicarium  adjutorem,  sive  regeniem,  bono 
animarum  provideri  nequit  ad  normam  can.  475  {can.  2147  §  2, 
1.°).  Cfr.voLl,n.  770. 

a)  Ignorantia  aut  imperitia  ea  esse  poterit,  ut  parochus  ca- 
reat  scientia  quae  absolute  in  quovis  parocho  requiritur  ut  paroe- 
ciam  regat,  aut  saltem  ea  speciali  careat  quae  sit  necessaria  ad 
paroeciam  regendam  quae  ei  commissa  est. 

b)  Etiam  cum  scientia  sufflcienti  potest  imperitia  conjungi  in 
modo  practico  agendi,  v.  gr.,  in  tribunali  poenitentiae  ob  ni- 
mium  rigorem  poenitentes  a  se  removendo,  in  ratione  agendi 
cum  paroecianis,  etc.  Cfr.  Ferreres,  1.  c,  pag.  374,  nn.  40  45. 

c)  Ad  morbos  permanentes  quod  attinet  decreto  Maxima 
cura  duo  numerantur:  caecitas  et  surditas.  Utrum,  necne,  infirmi- 
tas  permanens  reddat  parochum  in  perpetuum  vel  in  diuturnum 
tempus  ineptum  eo  usque,  ut  sit  necessaria  remotio,  neque  con- 
cessio  vicarii  adjutoris  sufflciat,  Ordinarius  cum  examinatoribus 

pro  sua  priidentia  judicare  debet  et  in  casibus  recursus  cum  con- 
sultoribus.  Cfr.  FerrereSy  I.  c,  nn.  46  51. 

898.-2.^  Odium  plebis,  quamvis  injustum  et  non  universale, 
dummodo  tale  sit,  quod  utile  parochi  ministerium  impediat,  nec 
brevi  cessaturum  praevideatur  (can.  2147,  §  2,  2."). 

a)  Quod  odium,  etiam  injustum,  sit  sufficiens  causa  remo- 
tionis,  inde  oritur,  quod  hic  non  proprie  contra  parochum  proce- 
ditur,  sed  pro  paroeciae  bono  spirituali;  vemehenter  autem  dolen- 
dum  esset,  si,  eo  quod  parochus  alio  non  transferretur,  condemna- 
rentur  animae,  quarum  bono  parochus  eis  datus  est. 

6)  Quamquam  odium  universale  non  requiritur,  tamen  satis 
esse  non  videtur  odium  paucarum  personarum  aut  familiarum, 
cum  parochus  est  generaliter  bonae  famae  inter  suos  paroecianos. 

899.  —  3.^  Bonae  existimationis  amissio  penes  probos  et 
graves  viros,  sive  haec  oriatur  ex  levi  vivendi  ratione  parochi, 
sive  ex  antiquo  ejus  crimine  quod  nuper  detectum  eximatur  jam 
poena  ob  praescriptionem,  sive  ex  facto  familiarum  et  consan- 
guineorum  quibuscum  parochus  vivit,  nisi  per  eorum  discessum 
bonae  parochi  famae  sit  satis  provisum  (Ibid.y  3.°). 

a)  Agitur  hic  communiter  de  delictis  quae  ex  jure  privatione 
beneficii  non  puniuntur;  secus  enim  processus  juridicus  esset 
instituendus,  ut  beneflcio  privaretur. 

b)  Comprehenditur  etiam  delictum  cui  ea  privatio  debetur, 
sed  quia  occultum  et  ante  commissum,  jam  actio  contra  illud 
praescripta  est.  Cfr.  Ferreres,  I.  c,  nn,  60-64. 

900.-4.^  Probabile  crimen  occultum,  parocho  imputatum,ex 
quo  Ordinarius  prudenter  praevidet  magnam  in  posterum  oriri 
posse  fldelium  offensionem  (can.  2147,  §  2,  4.°).  Cfr.  Ferreres,  I.  c, 
nn.  65-67. 

5.^  Justa  causa  remotionis  esse  poterit  etiam  mala  rerum 
temporalium  administratio  cum  gravi  ecclesiae  aut  beneflcii 
damno,  quoties  huic  malo  remedium  afferri  nequit  sive  auferen- 
do  administrationem  parocho,  sive  alio  modo.  Haec  causa  erit 
sufflciens,  quamvis  aliunde  parochus  spirituale  ministerium  utili- 
ter  exerceret  (Ibid.,  5.*^). 

a)  Possunt  male  bona  administrari,  quod  suo  tempore  refe- 
ctiones  non  flant  in  templo  aut  in  sacra  supellectili;  quod  haec 
cum  ea  incuria  custodiatur,  ut  facile  possit  surripi;  quod  imme- 
rito  aut  indebite  alienetur,  etc 

b)  Item  quod  scripturae  aut  alia  documenta  quibus  eccle- 
siae  aut  beneflcii  jura  comprobantur,  non  satis  sint  custodita; 
quod  statis  temporibus  solutio  censuum  aliorumve  jurium  non 
exigatur,  etc.  Cfr.  Ferreres,  1.  c,  nn.  68-73. 

ARTICULUS  II 

DE    INVITATIONE    AD    RENUNTIANDUM 

901.  Quando  facienda  et  quomodo.— I.  a)  Qaoties  prudenti 
Ordinarii  judicio,  in  unam  ex  causis  de  quibus  in  can.  superiore 
2147  paroclius  incidisse  videatur,  ipsemet  Ordinarius,  auditis  duo- 
bus  examinatoribus  synodalibus  et  veritate  gravitateque  causae 
cum  eis  discussa,  parochum  scripto  vel  ore  tenus  ad  paroeciae 
renuntiationem  intra  certum  tempus  faciendam  invitare  debet 
{can.  2148,  §  1). 

h)  Canon  supponit  Ordinarium,  postquam  examinatores  au- 
divit,  pergere  credere  paroclium  adhuc  in  aliquam  earum  causa- 
rum  incursum  esse. 

c)  Tum  Ordinarius,  ut  consilium  capiat  parochum  invitandi, 
tum  examinatores,  ut  de  hac  invitatione  sententiam  ferant,  moraii 
certitudine  gaudere  debent  causam  exsistere  eamque  gravem.  Cfr. 
Ferreres,  1.  c,  n.  163  seq. 

II.  Invitatio  non  est  facienda,  si  agitur  de  parocho  vitio  men- 
tis  laborante  (can.  2148,  §  1),  nam  cum  parochus  sit  ineptus  ad  re- 
nuntiationem  acceptandam  vel  minus,  invitatio  esset  inutilis. 

III.  Invitatio,  ut  acta  valeanf,  continere  debet  causam  quae 
Ordinarium  movet,  et  argumenta  quibus  ipsa  innititur  {Ibid.,  §  2). 

Si  delictum  est  occultum,  et  invitatio  fit  in  scriptis,  solum  in  illa  mentio 
fiet  de  causa  generali,  v.  gr.,  de  animarum  bono  aut  statu  paroeciae  quae 
id  postulant;  at  causa  propria  et  peculiaris,  atque  argumenta  quibus  invita- 
tio  innititur,  solis  verbis  ab  Ordinario  exponentur,  adstante  aliquo  exami- 
natore  qui  actuarium  aget  (neque  hocmunus  alius  sacerdos  exsequi  potest), 
servatisque  cautelis  necessariis  (Decr.  Maxima  cura,  c.  10,  §  3).  Vide  Fe- 
rreres,  1.  c,  vol.  41,  pag.  98,  nn.  174-182. 

902.  Quid  si  parochus  nihil  respondet.  —  I.  Si  parochus  intra 
praestitutos  dies  nec  renuntiet,  nec  dilationem  postulet,  neque 
causas  ad  amotionem  invocatas  oppugnet,  Ordinarius  eum  statim 
a  paroecia  amovebit  (hic  enim  contumax  habendus  est);  neque  te- 
netur  praescripto  can.  2154  [can.  2149,  §  1). 

II.  At  id  tum  solum  locum  habet,  cum  Ordinario  constiterit:  o)  invita- 
tionem  rite  factam  parocho  innotuisse,  et  b)  ipsum  quominus  responderet 
legitime  impeditum  non  fuisse  {Ibid.). 

a)  Potuit  etiam  evenire,  utparochusrespondeat,  ejus  autem  responsum 
ad  Ordinarium  non  pervenerit,  litteris  vel  amissis  vel  interceptis. 

b)  Quod  si  non  constet  de  superius  indicatis  duobus  adjunctis  vel  de 
alterutro,  Ordinarius  debet  opportune  providere  aut  iterando  invitationem 
ad  renuntiandum  (si  non  constat  parochum  eam  accepisse),  aut  prorogando 
tempus  utile  ad  respondendum  {Ibid.,  §  2),  si  de  carentia  impedimenti  non 
constat. 

Aliter  posset  Ordinarius  gravi  parochum  injustitia  afficere,  eum  contu- 
macem  habendo  qui  a  contumacia  longissime  distet.  Cfr.  Ferreres,  1.  c, 
pag.  359,  nn.  202-206. 

903.  Invitatio  acceptata.  —  I.  Si  parochus  invitationem  acce- 
ptarit,  ac  voluerit  renuntiare,  renuntiationem  facere  potest  non 
solum  jure  et  simpliciter,  sed  etiam  sub  conditione,  dummodo 
haec  ab  Ordinario  legitime  acceptari  possit  et  reapse  acceptetur 
{can.  2150,  §  3). 

a)  Posset  igitur  paroeciae  renuntiare,  sub  hac  conditione  ut 
aliud  beneficium  sive  curatum  sive  non  curatum,  etc,  quo  suae 
sustentationi  provideret,  ei  traderetur. 

b)  Sed  nullam  addere  conditionem  posset  ex  iis  quae  solum  a 
S.  Pontifice  possunt  acceptari,  v.  gr.  ut  pensio  paroecialis  sibi  re- 
servaretur,  exigens  ut  certae  personae  paroecia  conferretur,  etc. 
Cfr.  Wernz,  Jus  Decretal.,  vol.  2,  n.  498. 

II.  Parochus  cum  renuntiat,  causam  quidem  afferre  debet,  sed, 
loco  illius  ab  Ordinario  invocatae,  aliam  invocare  potest  minus 
molestam  vel  minus  gravem,  dummodo  vera  et  honesta  sit,  v.  gr  , 
ut  obsequatur  Ordinarii  desideriis  {can.  2150,  §  2),  quia  cum  altero 
parocho  major  erit  fructus  animarum,  aut  ipse  alibi  fructuosius 
allaborabit. 

III.  Si  parochus  paroeciae  renuntiet,  Ordinarius,  si  renuntia- 
tionem  acceptet,  paroeciam  ex  renuntiatione  vacantem  declarare 
debet  {Ibid.,  §  1). 


ARTICULUS  III 

DE    PROCESSU 

904.  Dilatio. —  Parochus,  si  vult  oppugnare  causam  adductam 
in  invitatione,  potest  dilationem  ad  probationes  afferendas  postu- 
lare,  quam  Ordinarius  pro  suo  prudenti  arbitrio  concedere  potest, 
dummodo  ne  sit  cessura  in  detrimentum  animarum  {can.  2151). 
Justa  causa  concessionis  esse  potest  morbus  parochi  fortuitus,  ni- 
miae  certorum  dierum  temporumque  occupationes,  necessitas  ali- 
cujus  documenti  postulandi,  testis  e  loco  dissito  adhibendi,  etc. 
Decretum  Maxima  ciira  tantum,  quae  triginta  dies  non  excederet, 
dilationem  permittebat.  Cfr.  Ferreres^  1.  c,  nn.  189-195. 

905.  Examen  rationum  adductarum.  —  Rationes  a  parocho 
contra  invitationem  adductas  Ordinarius  perpendere,  approbare 
aut  rejicere  debet;  auditiSy  ut  valide  agat,  examinatoribus  de  qui- 
bus  in  can.  2148,  §  1  {can.  2152,  §  1).  Vide  n.  901. 

906. — Decisio,  sive  affirmativa  fuerit  sive  negativa,  parocho  est 
significanda  decreto  {can.  2152,  §  2). 

ARTICULUS  IV 

DE    RECURSU    RECOGNITIONIS 

907. —  I.  Contra  decretum  amotionis  conceditur  tantum  recur- 
sus  ad  ipsum  Ordinarium,  ut  actorum  recognitio  peragatur  coram 
novo  Consilio,  quod  constabit  ex  Ordinario  et  duobus  parochis 
consultoribus,  qui,  ne  invalide  agatur,  audiendi  sunt  {can.  2153, 

§!)• 

II.  Recursus  intra  decem  dies  (sicut  appellatio)  ab  intimato 

decreto  interponendus  est  (Ibid.);  neque  datur  ullum  remedium, 
elapso  spatio,  nisi  parochus  probet  legitime  impeditum  fuisse  ad 
recursum  interponendum. 

III.  Appellationum  instar,  gaudethlc  recursus  effectu  suspen- 
sivo,  non  mere  devolidivo. 

908.  —  a)Recursu  interposito  sive  intra  decem  dieslegales,  sivepostea, 
fatalibus  ob  impedimentum  legitimum  prorogatis,  aiii  decem  dies  parocho 
permittuntur,  numerandi  ab  elapsis  fatalibus  (ordinariisaut  extraordinariis) 
(/bid.),  vel  a  die  quo  recursus  interpositus  habitus  est  ut  legitimus,  si  post 
elapsa  fatalia  recursum  est. 

b)  Novis  allegationibus  productis  id  sibi  parochus  debet  proponere,  ut 
probet  causam,  quae  ad  remotionem  ailegatur,  esse  falsam,  aut  carere 
requisitis  can.  2147.  Cfr.  n.  897  seq. 

c)  Ordinarius  cum  parochis  consultoribus  solum  de  his  duobus  debent 
cognoscere:  a)  num  acta  praecedentia  vitio  substantiali  laborent;  b)  num 
ratio  allata  ad  remotionem  decernendam  careat  fundamento. 

909.  —  d)  Etsi  ad  eundem  Ordinarium  recursus  interponitur,  et  hac  de 
causa  remotionis  decretum  videri  potest  haud  corrigendum  esse,  etiam 
justitia  ita  postulante;  non  est  parocho  desperandum,  cum  in  hoc  casu  duo 
consultores  etiam  parochi  sint,  ac  proinde  probe  cognoscant  vitae  paroe- 
cialis  difficultates,  et  ergaparochum  benevolos  se  praebituros  esse  debere 
videantur. 

Cfr.  Ferreres,  1.  c,  vol.  42,  nn.  270-275. 

910. —  Parochus  potest  eos  testes  inducere  ad  normam  can. 
2145,  §  1,  quos  prima  vice  se  inducere  non  potuisse  probaverit 
(can.  2153,  §  2).  Decisio  decreto  nota  parocho  facienda  est  (Ibid.y 
§3). 

ARTICULUS  V 

DE   PROVISIONE   AMOTI    ET    RENUNTIANTIS 

911.  Amoti  provisio.  —  I.  Amoto  parocho  Ordinarius,  exami- 
natoribus  vel  parochis  consultoribus,  qui  partem  habuerunt  in 
amotione  decernenda,  in  consilium  adscitis,  debet  pro  viribus  con- 
sulere  sive  translatione  ad  aliam  paroeciam  vel  assignatione  alius 

offlcii  aut  beneflcii,  si  ad  haec  idoneus  sit,  sive  pensione,  prout 
casus  ferat  et  adjuncta  permittant  (can.  2154,  §  1).  Poterit  etiam 
aliud  ei  beneficium  conferri  non  curatum,  etc. 

Ex  hoc  praescripto  manifestum  est,  decretum  amotionis  oeconomicae 
longe  abesse  a  sententia  simplicis  privationis  beneficii,  cui  per  processum 
criminalem  locus  esse  poterat.  In  casu  nostro  agitur  de  salute  animarum, 
qua  obtenta  per  parochi  remotionem,  curatur  etiam  de  ipsius  parochi 
bono,  aequa  ei  compensatione  assignata. 

11.  Debet  Ordinarius  audire  consilium  examinatorum,  si  reco- 
gnitio  non  fuit;  aut,  si  fuit,  parochorum  consultorum. 

912,-111.  Si  Ordinarius  providerit,  non  auditis  respective 
examinatoribus  aut  consultoribus,  provisio  videtur  valida  ex  de- 
creto  Maxima  cura;  sed  ipse  si  ita  ageret,  Ecclesiae  non  obediret, 
et  fortasse  prudentia,  attento  jure  naturali,  in  eo  requireretur.  Cfr. 
FerrereSj  1.  c,  nn.  307-325.  Ex  Codice  res  non  videtur  omnino 
perspicua.  Vide  can.  105  et  vol.  1,  n.  229. 

913.  Provisio  renuntiantis.  —  Ceteris  paribus,  in  provisione 
favendum  magis  renuntianti  quam  amoto  (can.  2154,  §  2). 

Ratio  est,  quia  renuntians  magis  se  praebet  summissum  obedientemque 
legitimae  auctoritati  magisque  paratum  ad  una  cum  illabono  animarum  opi- 
tulandum,  quod  proprioanteponere  videtur,  suaque  renuntiatione  dilationes 
praecidit,  laborem  fastidiumque  devitat. 

914.  —  Dicitur  ceteris  parihus^  quia  potest  contingere,  ut  aliquis 
sine  culpa  amoveatur,  alius  vero  renuntiet,  eo  quod  ejus  defectus 
sint  ita  manifesti,  ut  eum  processus  oeconomici  pudendum  sit. 

915.  Quando  negotium  provisionis  expediendum.  —  Nego- 
tium  novae  provisionis  parochi  amoti  potest  Ordinarius  sive  ipso 
amotionis  decreto  sive  postea,  quamprimum  tamen,  expedire 
{can.  2155).  Cfr.  Ferreres,  1.  c,  nn.  331-335. 

916.  Obligatio  renuntiantis  aut  amoti.  —  a)  Sacerdos  a  pa- 
roecia  amotus  vel  renuntians  debet  quamprimum  liberam  relin- 
quere  paroecialem  domum,  et  omnia  quae  ad  paroeciam  pertinent 
novo  parocho  vel  oeconomo  ab  Ordinario  interim  deputato  tra- 
dere  (can.  2156,  §  1). 

917.— 6)  Canon  supponit  esse  in  territorio  paroeciali  domum 
ad  parochi  habitationem  destinatam  (domum  paroecialem,  abba- 
tiam,  etc),  ut  esse  solet  in  Hispania  et  aliis  pluribus  in  locis,  et  ut 
sit  oportet.  Cfr.  Ferreres,  1.  c,  nn.  337-341. 

918.  —  c)  Si  autem  de  infirmo  agatur  qui  e  paroeciali  domo 
sine  incommodo  nequit  alio  transferri,  Ordinarius  eidem  debet 
relinquere  ejus  usum  etiam  exclusivum,  eadem  necessitate  duran- 
te  (can.  2156,  §  2). 

TITULUS  XXVIII 

De  modo  procedendi  in  remotione 
parochorum  amovibilium 

919.  —  Exposita  a  Codice  parochorum  inamovibilium  remotione,  agitur 
nunc  de  parochis  amovibilibus  removendis,  qui  similiter  atque  illi,  sed  facilius 
amoventur.  Utrum,  necne,  decretum  .U<7.r/>;7rt  c//r<7  applicandum  esset  paro- 
chisamovibilibus,  diversaefuerunt  sententiae  diversaque  S.  Congregationis 
Consistorialis  responsa.  Cfr.  Ferreres,  Razon  y  Fe,  vol.  47,  pag.  95  seq. 

920.  —  I.  Parochus  quoque  amovibilis  a  sua  paroecia  amoveri  potest  ex 
jasia  et  gravi  causa  ad  normam  can.  2147  {can.  2157,  >j  1).  Vide  nn.  899-903. 

II.  Ad  parochos  religiosos  quod  attinet,  servandum  est  praescriptum 
can.  454,  §  5  {IbicL,  §  2),  de  quo  in  vol.  1,  n.  737. 

921.  Invitatio  ad  renuntiandum.  —  <?)  Si  Ordinarius  aliquam  ex  his 
causis  adesse  existimaverit,  debet  parochum  paterne  monere  atque  hortari 
ut  paroeciae  renuntiet,  caiisam  indicans,  quae  paroeciale  ipsius  ministerium 
fidelibus  noxium  aut  saltem  inefficax  reddit  {can.  2158). 

b)    Huic  loco  casus  canonis  2149  potest  applicari  {can.  2159).  Cfr.  n.  902. 

922.  —  c)  Si  parochus  renuit,  debet  rationes  in  scriptis  reddere,  quas 
Ordinarius,  ut  valide  procedat,  perpendere  debet  unacum  duobus  examina- 
toribus  {can.  2159)  (synodalibus). 

III.  Si,  aiiditis  examinatoribus,  Ordinarius  allatas  rationes  legitimas 
non  judicaverit,  paternas  iterare  hortationes  ad  parochum  debet,  commi- 
nata  amotione,  si  intra  congruum  definitum  tempus  paroeciam  sponte  non 
dimittat  {can.  2160). 

923.  Decretum  amotionis.  —  Expleto  praefinito  tempore,  si  paroeciam 
parochus  non  dimiserit,  Ordinarius  decretum  amotionis  emittere  debebit, 
nisi  terminum  pro  sua  prudentia  prorogandum  censuerit  {can.  2161,  §  1). 

924.  Remoti  provisio.  —  Renuntiatione  admissa  aut  decreto  amotio- 
nis  emisso,  renuntianti  vel  amoto  providendum  est  ad  normam  can.  2154- 
2156  de  parochis  inamovibilibus  {can.  2161,  §  2).  Cfr.  nn.  911-918. 


TITULUS  XXIX 
De  modo  procedendi  in  translatione  parochorum 

925.  Adnotatio  historica.  —  Aliqui  opinati  sunt  decretum  Maxima  ciira 
ad  parochorum  translationem  applicandum  esse;  sed  hunc  errorem  S.  C. 
Consistorialis  sustulit  in  responso  ad  Episcopum  Apamiensem,  22  mart. 
1913.  Cfr.  Ferreres,  in  Razon  y  Fe,  vol.  47,  pag.  211  seq. 

926.  —  De  translatione  parochorum  deerant  huc  usque  regulae  satis  defi- 
nitae.  Unde  Ecclesia  re  ipsa  remittebat  ad  doctrinam  canonistarum  expo- 
nentium  titulum  de  translatione,  scil.  Episcoporum.  Juris  igitur  interpretes 
huic  Codicis  titulo  viam  straverunt. 

927.  Discrimen  inter  translationem  et  amotionem.  — Translatio  et 

remotio  hoc  differunt,  quod  haec  propendlt  ad  v/tandum  damnum  paroeciae 
a  qua  parochus  removetur,  translatio  autem  fit  ad  promovendum  bonum 
paroeciae  ad  quam  se  confert  is  qui  recte  aliam  administrabat.  Cfr.  Ferreres, 
1.  c,  DoL  47,  pag.  211-214. 

928.  —  Accipe  jam  rationem  translationis  faciendae. 

Invitatio.  —  I.  Si  bonum  animarum  postulat  ut  parochus  a  sua,  quam 
utiliter  regit,  ad  aliam  paroeciam  transferatur,  Ordinarius  debet  eidem 
translationem  proponere,  ac  suadere  ut  eidem  pro  Dei  atque  animarum 
amore  consentiat  {can.  2162). 

929.  Parochus  inamovibilis.  —  Parochum  inamovibilem  Ordinarius 
invitum  transferre  nequit,  nisi  speciales  facultates  a  Sede  Apostoiica  obti- 
nuerit  {can.  2163,  §  1). 

930.— Orta  controversia  est  inter  clariss.  juris  interpretes,  P.  Besson  et 
Boudinon,  num  Episcopus  posset  invitos  parochos  transferre;  uterque  tamen 
opinabatur  communem  doctrinam  sententiae  negativae  favere.  Cfr.  Ferre- 
res,  1.  c,  n.  407  seq. 

931.  Parochus  amovibilis.  —  I.  d)  Parochus  amovibilis  Sid  paroeciam 
superiorem,  aequalem  vel  non  nimio  mferiorem  etiaminvitus  transferri 
potest,  servatis  tamen  praescriptis  canonum  qui  sequuntur  {can.  2163,  §  2). 

b)  Si  parochus  consilio  ac  suasionibus  Ordinarii  non  obsequitur,  debet 
rationes  in  scriptis  exponere  {can.  2164). 

II.  Ordinarius,  si,  non  obstantibus  allatis  causis,  judicat  a  proposito  non 
esse  recedendum,  debet,  ut  valide  agat,  super  eisdem  causis  audire  duos 
parochos  consultores,  et  cum  eisdem  perpendere:  a)  adjuncta  in  quibus 
versatur  tum  paroecia  a  qua,  tum  paroecia  ad  quam,  b)  et  rationes  quae 
translationis  utilitatem  aut  necessitatem  suadent  {can.  2165). 

932. — III.  a)  Si,  auditis  parochis,  Ordinarius  translationem  peragendam 
adhuc  censet,  paternas  exhortationes  iterare  debet,  ut  parochus  voluntati 
sui  Superioris  morem  gerat  {can.  2166).  b)  His  peractis,  si  parochus  adhuc 
renuit  et  Ordinarius  adhuc  putat  translationem  esse  faciendam,  parocho 
praecipere  debet  ut  intra  certum  tempus  ad  novam  se  conferat  paroeciam 
{can.  2167,  §  1).  c)  Etiam  ei  in  scriptis  significabit,  elapso  praefinito  tempo- 
re,  paroeciam  quam  in  praesens  obtinet  ipso  facto  vacaturam  esse  {Ibid.). 
d)  Hoc  tempore  inutiliter  transacto,  paroecia  ab  Ordinario  vacans  decla- 
randa  est  (ibid.,  §  2). 

N.  B.  Tituli  XXX-XXXII,  ne  limites  Institutionum  transgredia- 
mur,  cursibus  majoribus  reservamus;  horum  tamen  doctrina  clara 
est  ex  iis  quae  in  superioribus  titulis  sunt  exposita  {nn.  889-932)  et 
ex  iis  quae  n.  840  seq.  dicta  sunt. 


TITULUS  XXXIII 

De  tnodo  procedendi  in  suspensione  ex  informata 
conscientia  infligenda 

933.  Notio.  —  Suspensio  ex  informata  conscientia  est  sententia 
extrajudicialis,  qua  Superior  competens  ab  exercitio  ordinum  of- 
ficiorumque  ecclesiasticorum  clericum  subditum  suspendit  ob  de- 

lictum  occultum  (vide  inferius  nn.  944,  948),  quod  tamen  Praelatus 
certo  (can.  2190)  cognoscit,  et  ita  certo  cognoscit,  ut  coram  aliis 
rite  probare  possit. 

934.  Adnotatio  historica.  — Ex  jureDecretaliumsoli  praelati  religiosi 
facultate  gaudebant  ascensu  ad  ordiries  superiores  suos  subditos  privandi 
certis  de  causis  quas  secretocognoscerent  (Decretai.  cap.  V,  de  temp.  ord., 
lib.  I,  ///.  11).  Hanc  facultatem  Tridentinum  {sess.  24,  prooem.  cap.  de  reform.) 
Episcopis  extenditquodattinet  ad  eorum  subditos,  et  ita  ampliavit,  utetiam 
possent  propter  occuita  delicta  eos  ab  exercendis  sacris  ordinibus  eccle- 
siasticisque  muneribus  suspendere.  Sedquoniam  verba  Tridentini  ob  brevi- 
tatem  subobscura  erant,  vera  doctrina  ambigua  videbatur,  quo  factum  est 
ut  saepe  Praelati  in  ea  applicanda  a  recta  via  deflecterent. 

Nunc  igitur  primum  apparet  in  publico  documento  tota  de  hac  re  doctrina 
in  bono  lumine  coliocata,  quam  laboriose  auctores  concinnarant,  eam  prae- 
cipue  ex  causis  et  solutionibus  S.  Conc.  Congregationis  depromentes  (1). 

935.  Principia.  —  I.  Ordinariis  licet  ex  informata  conscientia 
clericos  suos  subditos  suspendere  ab  officio  sive  ex  parte  sive 
etiam  in  tottim  (can.  2186,  §  1). 

Quid  sit  suspensio  ah  officio  vide  in  lib.  V,  can.  2779.-2281. 
Cfr.  nn,  1044-1046. 

II.  Haec  suspensio  est  remedium  extraordinarium;  quare 
adhiberi  non  licet,  si  Ordinarius  potest  sine  gravi  incommodo  ad 
juris  normam  in  subditum  procedere  {can.  2186,  §  2). 

III.  Quae  conditiones  requirantur.  —  Ad  ferendam  hanc  sus- 
pensionem  neque  formae  judiciales  neque  canonicae  monitiones 
requiruntur;  sed  satis  est  si  Ordinarius,  servato  praescripto  cano- 
num  qui  sequuntur,  simplici  decreto  declaret  se  suspensionem  in- 
dicere  {can.  2187).  Cfr.  n.  840  seq. 

936.  Modus.  —  I.  Hujusmodi  decretum  dandum  est  in  scri- 
ptis,  nisi  adjuncta  aliud  exigant,  designato  die,  mense  et  anno. 

II.  Praeterea  in  eo:  1.°  expresse  dicendum  est  suspensionem 
ferri  ex  informata  conscientia  seu  ex  causis  ipsi  Ordinario  notis; 
2.°  a)  indicandum  est  tempus  durationis  poenae;  abstinere  autem 
debet  Ordinarius  ab  ipsa  infligenda  in  perpetuum;  b)  potest  vero 
infligi  etiam  tanquam  censura  sive  poena  medicinalis;  sed  hoc  in 
casu  clerico  patefacienda  est  causa  propter  quam  suspensio  irro- 
gatur.  3.°  Si  suspensio  non  in  totum  sed  ex  parte  infligitur  clare 
indicandi  sunt  actus  qui  suspensiou e  prohibentur  {can.  2188). 

De  differentia  inter  poenas  vindicativas  et  censuras  et  de  acti- 
bus  suspensione  prohibitis  dicetur  lib.  V,  nn.  993  seg.,  1052  seq. 

937.  Gum  suspensus  est  substituendus.  —  I.  Si  clericus  sus- 


(1)  Cfr.  Acta  S.  Sedis,  vol.  14,  pag.  229  seq.,  372  seq.;  vol.  19,  pag.  561  seq.;  Collect.  S. 
C.  de  P.  F.,  n.  1628,  ed.  2.^  Lucidi,  De  visitatione,  vol.  1,  pag.  409,  n.  269  seq.;  Santi-Leit- 
ner,  vol.  5,  pag.  5,  «.11;  Cadena  y  Eleta,  vol.  2,  pag.  330;  De  Angelis,  vol.  5,  pag.  150  seq.; 
Gennari,  Sulla  privazione  del  benefizio,  pag.  127  seq.;  Wernz,  Jus  Decret.,  vol.  5. 

pensus  est  ab  officio  in  quo  alius  in  ejus  locum  substituendus  est 
(uti,  ex.  gr.,  parochus  per  oeconomum  in  cura  animarum),  qui  sub- 
stituitur  mercedem  ex  fructibus  beneficii  percipiet  secundum  pru- 
dens  Ordinarii  judicium  determinandam  (can.  2189,  §  1). 

II.  Clericus  suspensus,  si  se  gravatum  senserit  nimia  pensione 
ab  oeconomo  percepta,  potest  imminutionem  ejusdem  petere  ab 
immediato  Superiore  qui  in  via  judiciaria  esset  judex  appellatio- 
nis  (1)  {Ibid.,  §  2).  Cfr.  nn.  551-554. 

938.  Ob  quae  delicta  suspensio  ferri  possit.  —  I.  Suspensioni 
ex  informata  conscientia  justam  ac  legitimam  causam  praebet  de- 
lictum  occultum  (vide  n.  948)  ad  normam  can.  2197,  4.°  (can.  2191, 
§  1).  Quae  suspensio  ob  notorium  delictum  nunquam  ferri  potest 
(/6id.,  §2).(Viden.  948.) 

II.  Ut  delictum  publicum  suspensione  ex  informata  conscien- 
tia  plecti  possit,  occurrat  necesse  est  aliquod  ex  adjunctis  quae  se- 
quuntur:  1.*'  a)  si  testes  probi  et  graves  delictum  quidem  Ordina- 
rio  patefaciant,  sed  nulla  ratione  induci  possint  ut  de  eo  testimo- 
nium  in  judicio  ferant;  6)  neque  aliis  probationibus  delictum  ju- 
diciali  processu  evinci  possit;  2.°  si  ipsemet  clericus  minis  aut  aliis 
adhibitis  mediis  impediat  ne  processus  judiciarius  instituatur  aut 
inceptus  perficiatur;  S."^  si  processui  judiciali  conflciendo  feren- 
daeque  sententiae  impedimenta  exoriantur  ex  adversis  civilibus 
legibus  aut  gravi  scandali  periculo  {can.  2191,  §  3). 

III.  Ut  suspensio  ex  informata  conscientia  valeat,  satis  est  ut 
expluribus  delictis  unum  tantum  sit  occultum  (can.  2192). 

939.  Gausae  manifestatio.  —  I.  Prudenti  Ordinarii  arbitrio 
relinquitur  suspensionis  causam  seu  delictum  clerico  patefacere 
aut  reticere. 

II.  Si  delictum  clerico  manifestare  censuerit,  pastoralem  adhi- 
bere  sollicitudinem  et  caritatem  debet,  eum  ita  paterne  monendo, 
ut  poena  non  modo  ad  expiationem  culpae,  verum  etiam  ad 
emendationem  delinquentis  et  ad  occasionem  peccati  eliminan- 
dam  inserviat  (can.  2193). 

940.  Recursus  unicus  a  suspensione.—  I.  Adversus  hanc  sus- 
pensionem  jus  nullum  appellaiionis  proprie  nuncupatae  clerico 
datur  ad  uUum  tribunal. 


(1)  In  Atnerica  lat.  et  Philippinis  supponimus  tribunal  secundae  instantiae  esse  ut 
jus  commune  in  can.  1594  postulat  tam  in  causis  contentiosis  quam  in  criminalibus  (vide 
n.  551).  Sed  tertia  instantia,  si  duae  sententiae  priores  non  sunt  conformes,  erit  (sal- 
vo  jure  ad  S.  Sedem  appellandi,  si  partes  aut  appellans  id  cupiunt)  coram  Ordinario-vi- 
ciniore  ei  qui  primam  sententiam  in  eadem  provincia  tulit,  facta  a  judice  tertiae  instan- 
tiae  expressa  mentione  de  pontificia  delegatione.  Sed  manifestum  est,  causas  S.  Sedi 
reservatas  (vide  n.  532)  etiam  in  America  et  Philippinis  reservari,  in  causisque  matrimo- 
nialibus  jure  communi  standum  esse.  Cfr.  Const.  Leonis  XIII  Trans  Oceanum,  18  april. 
1897,  n.  XIV,  quae  Philippinarum  facta  est  indulto  1  jan.  1910.  Cfr.  Ferreres,  Comp.  Th. 
mor.,  vol.  1,  n.  199. 

Instit.  canon.— Tom.  U  20  * 


346      LIB.  IV — PAR.  III— SEC.  II  — SUSP.  EX  INF.  CONSC.  — TIT.  XXXIII 

II.  Solum  ei  conceditur  recursus  ad  S.  Sedem  in  devolutivo. 

III.  Quo  interposito,  Ordinarius  ad  Sedem  Apostolicam  mit- 
tere  debet  probationes  quibus  constet  clericum  delictum  revera 
perpetrasse  quod  extraordinaria  hac  poena  puniri  queat  {can.  2194). 

941.  Necessitas  probationum  fidem  facientium  ad  validita- 
tem  suspensionis. — Perspicuum  est,  si  Ordinarius  tales  proba- 
tiones  exhibere  non  possit,  quamvis  juratus  clerici  delictum  affir- 
met,  Sedem  Apostolicam  hanc  suspensionem  nuUam  esse  declara- 
turam.  Unde  sequitur  Ordinarium,  etsi  certissimus  sit  de  ipso 
delicto,  si  careat  probationibus  ad  S.  Sedem  deferendis,  neque  licite 
neque  valide  hanc  suspensionem  infligere;  jus  enim  tantam  Ordi- 
nario  auctoritatem  minime  attribuit,  nisi  crimen  possit  coram 
S.  Sede  certo  probari.  Cfr.  Wernz,  1.  c,  vol.  5,  n.  890;  Gennariy  Sulla 
privazione  del  benefizio,  pag.  138  seq. 

942.  — N.  B.  1."  Neque  citatio  rei  neque  monitiones,  etc,  requi- 
runtur,  ut  patet. 

2.°  Notarii  interventu  opus  est,  qui  scripto  consignet  acta, 
quae  ab  omnibus  adstantibus  subscribenda  sunt  (can.  2142).  Vide 
n.  890. 

3.*'  Vicarius  Generalis  hanc  suspensionem  infligere  non  pot- 
est  nisi  de  mandato  speciali;  est  enim  poena  (Cfr.  can.  2220,  §  2). 


LIBER  V 
De  delictis  et  poenis 


943.  —  Etsi  Institutionibus  de  delictis  et  poenis  agere  minus  est 
proprium  (vide  vol.  1,  n.  3,  et  Wernz,  Jus  Decretal.,  vol.  1,  n.  3), 
attamen  visum  est  nobis  breviter  agere  de  generali  eorum  doctri- 
na  (1),  ea  quae  particularis  est  poenarum  scholis  superioribus 
relicta.  Censurae  latae  sententiae  videri  possunt  expositae  apud 
FerrereSj  Comp.  Theol.  mor.,  vol.  2,  nn.  1230  seq.^  edit.  3.^,  prima 
post  Codicem. 


(1)  Ut  Codicis  canonici  poenae,  de  quibus  acturi  sumus,  cum  poenis,  de  quibus  Codex 
hispanus,  conferri  aliqua  ratione  possint,  ponuntur  hic  tanquam  specimen  nonnullae  hu- 
jus  scalae  in  gradus  divisae,  ubi  videre  licet  aliquas  similitudines,  quibus  comparatis 
plures  annalogiae  videri  poterunt,  at  praecipue  Ecclesiae  benignitas  in  punitione  infli- 
genda  eminebit  distinctius. 

ESCALAS  GRADUADAS 

ESCALA   NUM.    1.°  ESCALA   NLJM.  3.° 

1."  Muerte.  1.°  Relegacion  perpetua. 

2."  Cadena  perpetua.  2.°  Relegacion  temporal. 

3.°  Cadena  temporal.  3."  Confinamiento. 

4.°  Presidio  mayor.  4.°  Destierro. 

5°  Presidio  correccional.  5°  Reprension  piiblica. 

6."  Arresto.  6.°  Caucion  de  conducta. 

Codigo  de  1870,  lib.  I,  tit.  III,  art.  92:  Alcubilla,  tom.  3,  pdg.  737,  edic.  6.^ 

ESCALA  NUM.    5.° 

\.°  Inhabilitacion  absoluta  perpetua. 

2.°  Inhabilitacion  absoluta  temporal. 

,  o  c  •  ■    A  *  Cargos  piiblicos,  de  derecho  de  sufragio  activo  y  pasivo, 

i.  buspensionae  ,      profesion  u  oficio. 

ESCALA    NUM.    6,° 

\.°    Inhabilitacion  espe-     , 

cial  perpetua...  ^  Para  cargo  piiblico,  derecho  de  sufragio  activo  y  pasivo, 

2.°    Inhabilitacion  espe-    i      profesion  u  oficio. 


cial  temporal... 
suspension  de 
Alcubilla,  1.  c,  pdg.  738. 


o    „  ■ '    A  ^  Cargo  piiblico,  derecho  de  sufragio  activo  y  pasivo,  pro- 

3.     buspension  de  ,     ^^^^^^  ^  ^^■^^■^^^ 


PARS  I 
De  delictis 


TITULUS  I 
De  natura  delicti  ejusque  divisione 

944.  Notio.  —  a)  Nomine  delicti  jure  ecclesiastico  intelligi- 
tur  externa  et  moraliter  imputabilis  legis  violatio  cui  addita  sit 
sanctio  canonica  saltem  indeterminata  (can.  2195,  §  1). 

h)  Nisi  ex  adjunctis  aliud  appareat,  quae  dicuntur  de  delictis, 
applicantur  etiam  violationibus  praecepti  cui  poenalis  sanctio  ad- 
nexa  sit  (Ibid.,  §  2). 

De  differentia  inter  legem  et  praeceptum  vide  vol.  1,  n.  138. 

945.  —  Quare  delictum  a  peccato  distinguitur.  a)  Omne  delictum 
peccatum  est,  at  non  omne  peccatum  est  delictum.  b)  Peccatum 
potest  esse  internum  (cogitatio  mala  cum  consensu,  malum  desi- 
derium)  aut  externum;  delictum  semper  externum  est.  c)  Peccatum 
semper  est,  cum  deliberate  lex  praeceptumve  violatur,  sive  lex 
conjunctam  habeat  sanctionem  poenalem  canonicam,  sive  non; 
delictum  vero  unice,  ubi  lex  violata  aut  praeceptum  sanctionem 
conjunctam  habeat.  d)  Peccatum  potest  esse  grave  et  leve,  at  de- 
lictum  ecclesiasticum  non  est,  cum  non  est  grave  peccatum.  Cfr. 
n.  971. 

946.  —  Qualitas  delicti  desumitur  ex  objecto  legis  {can.  2196), 
quae  violatur  simili  modo  ei  quo  secundum  doctrinam  moralem 
peccata  specificantur.  Cfr.  Ferreres,  Comp.  Theol.  mor.,  vol.  1, 
n.  238  seq.  Ita  sunt  delicta  contra  fldem,  contra  religionem,  contra 
bonos  mores,  contra  proprii  status  obligationes,  etc. 

947.  —  Gravitas  delicti  est  quantitas  sive  mensura  ejus  mali- 
tiae.  Haec  vero  est  dimetienda  non  solum  ex  diversa  gravitate 
legis  laesae,  sed  etiam  ex  majore  minoreve  imputabilitate  aut 
damno  illato  {can.  2196). 

Hic  etiam  doctrina  theologiae  moralis  de  peccati  gravitate 
locum  habet.  Cfr.  S.  Thom.,  1,  2,  q.  88,  art.  1  et  2;  S.  Alph.,  lib.  I, 
n.h^seq.;  FerrereSy  I.  c,  nn.  227-237.  Cum  delictum  secum  ferat 
peccatum,  sequitur  omnes  causas,  quae  peccati  gravitatem  augeant 
vel    minuant,    gravitatem   delicti  esse   aucturas    vel   minuturas. 

Jam  natura  sua  fit  manifestum,  delictum  profanationis  Hostiae 
consecratae  gravius  esse  quam  lectionis  libri  prohibiti;  quod  si 
contra  eandem  iegem  delictum  committitur,  majus  erit  si  plene 
deliberatum  est  quam  si  est  cum  aliqua  iguorantia  motuque  ali- 
quo  magis  miuusve  indeliberato. 

948.  Divisio. —  Delictum  est  publicum,  notorium  et  occuUum. 
Notorium  esse  tale  potest  notorietate  juris  aut  notorietate  facti 
{can.  2197). 

a)  Publicumy  si  jam  divulgatum  est,  aut  talibus  contigit  seu 
versatur  in  adjunctis,  ut  prudenter  judicari  possit  et  debeat  facile 
divulgatum  iri  {can.  2197, 1.°),  v.  gr.  caedes  facta  palam  in  media 
via,  coram  pluribus  qui  norunt  interfectorem. 

b)  Notorium  notorietate  juris  illud  est,  de  quo  lata  est  sen  - 
tentia  judicis  competentis  quae  in  rem  judicatam  transierit  (vide 
n.  819),  vel  de  quo  in  judicio  delinquens  confessus  est  ad  normam 
can.  1750.  (Cfr.  nn.  689-691)  {can.  2197,  2.°). 

c)  Notorium  notorietate  facti,  si  publice  notum  est  et  in  talibus 
adjunctis  commissum,  ut  nulla  tergiversatione  celari  nulloque 
juris  suffragio  excusari  possit  {Ibid.,  3.^),  v.  gr.,  occisio  de  qua  in 
a),  fortasse  adhuc  celari  posset,  si  occisor  ad  se  defendendum, 
ita  egisse  diceretur,  vim  vi  repellens.  Sin  autem  mente  fingimus 
eum,  qui  sit  publice  pluribus  spectantibus  interfectus,  esse  puel- 
lam  quae  somnum  caperet,  cum  trucidata  est,  fleri  nullo  modo 
potest  ut  delictum  occultetur,  quare  notorium  erit  notorietate  facti. 

d)  Dicitur  occultum,  quod  non  est  publicum;  occultum  ma- 
terialiter,  si  latet  delictum  ipsum;  occidtum  formaliter,  si  ejusdem 
imputabilitas  {Ibid.,4:.^).  Caedes  illius,  quem  homines  occisum  esse 
ignorant,  mortuumque,  v.  c,  ex  lapsu  putant,  delictum  est  mate- 
rialiler  occultum;  caedes  vero  illius  qui  in  venatione  a  socio  in- 
terfectus  est,  qui  tamen  involuntaria  igniariae  flstulae  explosione 
mortuus  esse  existimatur,  eritdelictum  occultum  formaliter. 

949,  Ad  quod  forum  delictum  spectet.  —  a)  Delictum  quod 
unice  laedit  Ecclesiae  legem,  natura  sua  sola  ecclesiastica  auctori- 
tas  persequitur,  requisito  interdum,ubi  eadem  auctoritas  necessa- 
rium  vel  opportunum  judicaverit,  auxilio  brachii  saecularis  {can. 
2198)  {u.  526). 

6)  Delictum  quod  unice  laedit  legem  societatis  civilis,  jure  pro- 
prio,  salvo  praescripto  can.  120,  punit  civilis  auctoritas,  licet  etiam 
Ecclesia  sit  in  illud  competens  ratione  peccati  {can,  2198)  {n.  526, 
2.°).  Haec  delicta  civili  societati  non  subjiciuntur,  si  committuntur 
ab  eo  qui  gaudet  foro  ecclesiastico  {can.  2198)  ad  normam  can. 
120.  Cfr.  n.  526,  et  vol.  1,  nn.  255-268.    - 

c)  Delictum  quod  laedit  utriusque  societatis  legem  (ex.  c.  di- 
vortium  injustum),  ab  utraque  potestate  puniri  potest  {can.  2198). 
Cfr.  n.  527. 

TITULUS  II 

De  imputabilitate  delicti,  de  causis  illam 
aggravantibus  vel  minuentibus  et  de  juridicis  delicti 

effectibus 

950.  Notio. — Impidahilitas  delicti  idem  est  quod  culpabilitas 
illius  a  quo  admissum  est.  Cfr.  Ferreres,  Comp.  Th.  mor.,  vol.  1, 
n.  96. 

951.  A  qua  re  pendeat.  —  Imputabilitas  delicti  pendet  ex  dolo 
delinquentis  vel  ex  ejusdem  culpa  in  ignorantia  legis  violatae  aut 
in  omissioiie  debitae  dib*gentiae;  quare  omnes  causae  quae  augent, 
minuunt,  toUunt  dolum  aut  culpam,  eo  ipso  augent,  minuunt,  tol- 
lunt  delicti  imputabilitatem  {can.  2199).  Inde  oriuntur  eae  quae 
circumstantiae  aggravautes,  attenuantes  et  eximentes  appellantur, 
quae  etiam  in  peccato  inveniuntur,  etsi  non  in  eodem  gradu;  sunt 
enim  quae  omnino  tollunt  excusantve  delictum,  non  autem  pec- 
catum,  V.  gr.,  si  hoc  leve  tantum  sit. 

952.  Dolus.  —  I.  Doliis  heic  est  deliberata  voluntas  violandl 
legem  (can.  2200,  §  1),  eique  opponitur  ex  parte  intellectns  defectus 
cognitionis,  et  ex  parte  voluntatis  defectus  libertatis  (Ibid.).  Cfr. 
FerrereSy  I.  c,  nn.  54-67. 

II.  Posita  externa  legis  violatione,  dolus  in  foro  exierno  prae- 
sumiiiir,  donec  contrarium  probetur  (can.  2200,  §  2).  Rei  est  igitur 
probare  se  ignoratione  legis  aliorumve  coactione,  etc,  egisse.  Cfr. 
Codex  poenalis  hisp.,  art.  1. 

953.  Causae  mentis  perturbatae  responsabilitaiem  eximentes 
atqueattenuantes.  —  1.°  Ob  cognitionis  defecfiim^  delicti  sunt  in- 
capaces  qui  actu  carent  usu  rationis  (can.  2201,  §  1). 

2.°  Habitualiier  amentes,  licet  quandoque  lucida  intervalla 
habeant,  vel  in  certis  quibusdam  ratiocinationibus  vel  actibus  sani 
videantur,  delicti  tamen  incapaces  praest/www/i<r  (76/d.,  §2).  Unde 
ad  actorem  sive  accusatorem  spectat  non  solum  factum  probare 
quod  ex  lege  delictum  reputatur,  sed  etiam  illud  commisisse 
reum  qui  non  esset  usu  rationis  privatus  in  actione  ipsa  delicti; 
sunt  enim  qui  lucida  habeant  intervalla,  quique  recte  in  aliis  rebus 
ratiocinentur,  in  aliis  non  recte. 

3.°  a)  Delictum  in  ebrietate  voluniaria  commissum  aliqua 
imputabilitate  non  vacat,  sed  ea  minor  est  quam  cum  idem  deli- 
ctum  committitur  ab  eo  qui  sui  plene  compos  sit,  nisi  tamen 
ebrietas  apposite  ad  delictum  patrandum  vel  excusandum  quaesita 
sit  {Ibid.,  §  3). 

b)  Sed  cum  lex  violata  est  in  ebrietate  involuntarla,  imputabi- 
litas  exsulat  omnino,  si  ebrietas  usum  rationis  ademit  ex  toto;  mi- 
nuitur,  si  ex  parte  tantum  (Ibid.). 

c)  Idem  quod  de  ebrietate  dictum  est,  dicendum  de  aliis  simi- 
libus  mentis  perturbationibus  (Ibid.). 

d)  Debilitas  mentis  delicti  imputabilitatem  minuit,  sed  non 
tollit  omnino  (Ibid.,  §  4). 

954.  Ignorantia  velut  causa  eximens.  —  a)  Violatio  legis 
ignoratae  nullatenus  imputatur,  si  ignorantia  fuerit  inculpabilis; 
secus  imputabilitas  minuitur  plus  minusve  pro  ignorantiae  ipsius 
culpabilitate  {can.  2202,  §  X). 

b)  Ignorantia  solius  pcienae,  non  autem  legis  quae  infringitur, 
imputabilitatem  delicti  non  tollit,  sed  aliquantum  minuit  {Ibid.^ 
§  2).  Haec  diminutio  debetur  malitiae  majori  quae  inest  in  legis 
violatione,  cum  constat  legi  a  Superiore  additam  poenam,  ad 
illius  violationem  impediendam. 

c)  Quae  de  ignorantia  statuuntur,  valent  quoque  de  inadver- 
tentia  (v.  gr.,  si  oblitus  sis  de  violatione  legis  cognitae  aut  de  ipsa 
lege,  legem  cum  violares),  et  errore  (ut  si  quis  legem  non  igno- 
rans,  opinabatur  suam  actionem  lege  non  comprehendi)  {can.  2202, 
§  8).  Cfr.  Ferreres,  1.  c,  nn.  66,  67. 

955.  Omissio  debitae  diligentiae.—  a)  Si  quis  legem  violave- 
rit  ex  omissione  debitae  diligentiae,  imputabilitas  minuitur  pro 
modo  a  prudenti  judice  ex  adjunctis  determinando  {can.  2203,  §  1); 
V.  c,  si  quis  sclopetum  prope  viam  in  praedam  venatoriam  explo- 
sit,  atque  invitus  occidit  transeuntem,  nulla  facta  de  periculo  dili- 
gentia. 

b)  Quod  si  periculum  praeviderit,  et  nihilominus  cautiones  ad 
illud  evitandum  omiserit,  quas  diligens  quivis  adhibuisset,  culpa 
est  proxima  dolo  (Ibld.);  ut  si  quis  aliquem  transire  posse  praevi- 
dit  quem  esset  occisurus,  noluitque  de  hoc  certior  fieri,  neque  in 
modo  explodendi  periculum  vitavit.  Cfr.  Ferreres,  I.  c,  n.  797  seq.y 
ubi  de  culpis  quae  juridicae  dicuntur. 

c)  Casus  fortuitus  qui  praevideri  vel  cui  praeviso  occurri  ne- 
quit,  a  qualibet  imputabilitate  eximit  (can.  2203,  §  2).  Ratio  est,  quia 
deest  libertas,  sine  qua  non  peccatur;  res  enim  vitari  non  potuit. 

956.  Aetas  ut  causa  attenuans.  —  Minor  aetas  (ante  21  ann.: 
vol.  1,  n.  202),  nisi  aliud  constet,  minuit  delicti  imputabilitatem 
eoque  magis  quo  ad  infantiam  propius  accedit  {can.  2204)  (i.  e.  ad 
annum  septimum:  vol.  1,  I.  c).  Nam  judicium  praesumitur  minus 
flrmum,  major  in  agendo  inconsiderantia  aut  praecipitatio;  quam- 
quam  contrarium  evenire  potest. 

957.  Vis  et  metus.  —  I.  Vis  physica  quae  omnem  adimit  agen- 
di  facultatem,  delictum  prorsus  excludit  {can.  2205,  §  1).  —  Patet 
enim  peccatum,  multoque  minus  peccatum  grave,  sine  libertate 
esse  non  posse;  igitur  nec  delictum. 

II.  Metus  quoque  gravis,  etiatn  relative  tautucn,  necessitas, 
immo  et  grave  incommodum,  plerumque  delictum,  si  agitur  de 
legibus  mere  ecclesiasticis  (v.  gr.,  de  ea  quae  jubet  habitum  cleri- 
calem  a  clericis  deferri  etc,  penitus  tollunt  (can.  2205,  §  2).  Si  vero 
actus  est  intrinsece  malus  (ut  blasphemia,  Christum  negare),  aut 
vergit  in  contemptum  fidei  vel  ecclesiasticae  auctoritatis  vel  in 
animarum  damnum,  causae,  de  quibus  in  §  2,  delicti  imputabilita- 
tem  minuunt  quidem,  sed  non  auferunt  (can.  2205,  §  3).  Imputabi- 
litatem  minuunt,  sed  non  toUunt  (cfr.  Ferreres,  Comp.  Th.  mor., 
vol.  1,  n.  71),  quia  minuunt  libertatem,  non  tollunt;  hae  vero  leges 
obligant,  quovis  metu  non  obstante,  modo  ne  privet  usu  rationis. 

958.  —  Legitima  tutela  contra  injustum  aggressorem:  I.  Si  de- 
bitum  servatur  moderamen,  delictum  omnino  aufert  (can.  2205, 
§  4),  quia  omnem  imputabilitatem  tollit.  Omnis  non  scripta  solum, 
sed  etiam  naturalis  lex  facultatem  tribuit  ut,  sui  defendendi  causa, 
vis  vi  repellatur,  iis  adhibitis  quae  necessaria  sunt,  etiam  morte 
injusti  aggressoris. 

II.  Si  debitum  moderamen  exceditur,  imputabilitas  exsistit, 
sed  in  mensura  excessus  tantum  (Ihid.).  Consequitur  ex  principio 
superiore.  Vide  Ferreres,  1.  c.,nn.  493-497. 

III.  Idem  est  in  causa  provocationis,  quae  in  provocato  im- 
putabilitatem  minuit,  non  vero  toUit  (Ibid.).  Solet  enim  provocatus 
agere  cum  passione  quae  mentem  obscurat  libertatemque  minuit. 

959.  Passio.  —  I.  Passio,  si  fuerit  voluntarie  et  deliberate  ex- 
citata,  vel  nutrita,  imputabilitatem  potius  auget  (can.  2206). 

II.  Secus  a)  eam  minuit  plus  minusve  pro  diverso  passionis 
aestu;  6)  et  omuino  tollit,  si  omnem  mentis  deliberationem  etvo- 
luntatis  consensum  praecedit  et  impedit  (Ihid.).  Passio  rationem 
obscurare  solet,  voluntatemque  in  alteram  partem  inclinare;  scil. 
cognitionipraeviae  quae  ad  libere  agendum  requiritur,  demit  ne- 
cessariam  indifferentiam,  quae  in  eo  consistit,  ut  mens  res  volun- 
tati  proponat  tales,  quales  revera  sunt  cum  motivis  quae  ad  agen- 
dum  movent  et  ab  agendo  retrahunt.  Quorum  alia  auget,  alia  mi- 
nuit  aut  celat;  quo  voluntas  ad  unum  potius  quam  ad  aliud  im- 
pellitur.  Cfr.  Ferreres,  1.  c,  nn.  68,  69. 

960.  Adjuncta  aggravantia.  — Praeter  alia  adjuncta  aggravan- 
tia,  delictum  augetur:  1.°  pro  majore  dignitaie  personae  a)  quae 
delictum  committit  (ex.  c  majus  delictum  est  apostasia  in  Episcopo 
quam  in  simplici  sacerdote,  in  hoc  quam  in  laico),  h)  aut  quae  de- 
licto  offenditur  (uude  gravius  esset  in  S.  Pontificem  quam  in  sim- 
plicem  clericum  manus  injicere);  2.^  ex  ahusu  auctoriiaiis  vel  offi- 
di  ad  delictum  patrandum  (can.  2207). 

961.  —  I.  Recidivus  sensu  juris  est  qui  post  condemnationem 
rursus  committit  delictum  ejusdem  generis  et  in  talibus  rerum  ac 
praesertim  temporis  adjunctis.  ut  ejusdem  pertinacia  in  mala  vo- 
luntate  prudenter  conjici  possit  (can.  2208,  §  1). 

II.  Qai  pluries  deliquerit,  etiam  diverso  in  genere,  suam  auget 
culpabilitatem  {Ibid.y  §  2). 

Reincidentia,  in  omni  fere  recentiore  legislatione  habetur  ut 
adjunctum  aggraoans;  contra,  primum  delinquere  habetur  ut  cir- 
cumstantia  a//e/i«^a^is;  unde  ab  omnibus  ferme  codicibus  conde- 
mnatio  condicionalis  admittitur  cum  certis  restrictionibus  (vide 
n.  1053)  pro  reis  primum  delinquentibus,  quibus  exsecutio  poe- 
nae  suspenditur,  donec  iterum  delinquant.  Cfr.  legem  hispanam 
17mart.  1908,  apud  Alcubilla.  v.  Codigo  penal  {vol.  ^,pag.  796  seq., 
ed.  6.^). 

962.  Gooperatores. — I.  Qui  communi  delinquendi  consilio 
simul  physice  concurrunt  in  delictum,  omnes  eodem  modo  rei 
habentur,  nisi  adjuncta  alicujus  culpabilitatem  augeant  vel  mi- 
nuant  {can.  2209,  §  1). 

II.  In  delicto  quod  sua  natura  complicem  postulat  (ut  in  adul- 
terio),  unaquaeque  pars  est  eodem  modo  culpabilis,  nisi  ex  adjun- 
ctis  aliud  appareat  {Ibid.,  §  2),  ut  si  adolescentulam  vir  seduceret 
futuri  matrimonii  pollicitatione. 

III.  Non  solum  mandans,  qui  est  principalis  delicti  auctor, 
sed  etiam  qui  ad  delicti  consummationem  inducunt  (v.  gr.  con- 
silium  dantes)  vel  in  hanc  quoquo  modo  concurrunt,  non  mino- 
rem,  ceterisparibus,imputabilitatem  contrahunt,  quam  ipse  delicti 
exsecutor,  si  delictum  sine  eorum  opera  commissum  non  fuisset 
(Ibid.,  §  3).  Cfr.  Cod.  poen.  hispan.,  art.  13. 

IV.  Si  vero  eorum  concursus  facilius  tantum  reddidit  deli- 
ctum,  quod  etiam  sine  eorundem  concursu  commissum  fuisset,con- 
currentes   minorem  imputabilitatem  contrahunt  (can.  2209,  §  4). 

V.  a)  Qui  suum  infiuxum  in  delictum  patrandum  opportuna 
retractatione  abduxerit  plene,  ab  omni  imputabilitate  liberatur 
(v.  c,  si  crimen  mandans  mandatum  opportune  retractat  exsecuto- 
remque  designatum  certiorem  sui  consilii  facit),  etiamsi  exsecu- 
tor  delictum  ob  alias  causas  sibi  proprias  nihilominus  patraverit. 

6)  Si  delictum  retractatione  non  abduxerit  plene  (sed  solum 
ex  parte,  v.  gr.,  si  qui  suasit  et  plures  rationes  attulit,  ante  exsecu- 
tionem  consilium  retractat  quidem,  sed  rationibus  minus  effica- 
cibus  allatis),  retractatio  minuit,  sed  non  aufert  culpabilitatem 
(Ibid.,  §  5). 

VI.  Qui  in  delictum  concurrit  negative,  scil.  suum  dumtaxat 
officium  negligendo  (ut  qui  sua  auctoritate  delictum  impedire 
debet,  neque  impedit),  imputabilitate  tenetur  proportionata  obli- 
gationi  qua  adigebatur  ad  delictum  suo  officio  impediendum  {Ibid.y 
§6). 

VII.  a)  Delicti  patrati  laudatio,  b)  fructuum  participatio,c)  de- 
linquentis  occultatio  et  receptatio  aliive  actus  delictum  jam  plene 
absolutum  subsequentes,  nova  delicta  constituere  possunt,  si  nempe 

poena  in  lege  plectantur;  sed,  nisi  cum  delinquente  de  illis  actibus 
ante  delictum  complices  convenerint,  carent  delicti  patrati  impu- 
tabilitate  {Ibid.y  §  7).  Cfr.  ad  haec  I-VII  Cod.  poen.  hispan., 
aa.  11-17. 

963.  Actiones  judiciales  quae  ex  delicto  oriuntur. — I.  Ek 
delicto  oritur:  l.'^  ac/io  poenalis  ad  poenam  declarandam  (in  quam 
delinquens  incurrerit,  si  est  lafae  sententiae),  vel  infligendam  (si 
est  ferendae  sententiae),  et  ad  satisfactionem  petendam  {can.  2210, 
§  1,  l.'').  Vide  n.  789,  3." 

2.^  Actio  civilis  ad  reparanda  damna,  si  cui  delictum  damnum 
intulerit  {can.  2210,  §  1,  2.°). 

II.  Utraque  actio  explicatur  ad  normam  can.  1552-1959  (vide 
nn.  522-843);  et  idem  judex  in  criminali  judicio  potest  ad  instan- 
tiam  partis  laesae  civilem  actionem  ad  examen  revocare  et  definire 
{can.  2210,  §  2). 

III.  Omnes  qui  in  delictum  concurrunt  ad  normam  can.  2209, 
§  1-3  {n.  762,  I-III)  obligatione  tenentur  in  soliduni  expensas  et 
damna  resarciendi  quae  ex  delicto  quibuslibet  personis  obvene- 
rint,  licet  a  judice  ad  solvendum  pro  rata  tantum  fuerint  damnati 
{can.  2211). 


TITULUS  III 
De  conatu  sive  tentamine  delicti 

964.  —  I.  Quicumque  actus  posuerit  (v.  c.  venenum  propinave- 
rit),  vel  praetermiserit  (ex.  gr.  infantem  lactentem  in  solitudine 
deseruerit),  qui  ad  exsecutionem  delicti  natura  sua  conducunt,  sed 
delictum  non  consummaverit,  sive  quia  consilium  suum  mutavit 
(scil.  poculum  abstulit,  antequam  venenum  biberetur,  aut  reme- 
dium  ad  venenum  evomendum  praebuit),  sive  quia  delictum 
propter  insufflcientiam  vel  ineptitudinem  mediorum  (quod  vene- 
num  erat  inefficax)  perficere  non  potuit,  delicii  conattim  commit- 
tit  {can.  2212,  §  1).  Cfr.  Cod.  poen.  hispan.,  art.  65  seq. 

II.  Cum  omnes  actus  positi  vel  omissi  sunt  qui  ad  exsecutio- 
uem  delicti  natura  sua  conducunt  et  ad  delictum  perflciendum 
sufflciunt,  si  ex  alia  causa,  praeter  voluntatem  agentis,  effectum 
sortiti  non  sunt,  delicti  conatus  dicitur  proprio  nomine  delictum 
frustratum  {Ihid.,  §  2),  e.  c,  cum,  veneno  propinato,  qui  poculum 
hausit  non  est  mortuus,  quia  suo  tempore  medicum  accersiit  qui 
eum  a  morte  servavit,  tradito  remedio. 

III.    a)  Conatui  delicti  accedit  actio  illius  qui  alium  ad  deli- 

ctum  committendum  inducere  studuerit,  sed  inefficaciter  (Ibid.y 
§  3),  i.  e.,  quin  perveniatur  ad  delicti  perpetrationem. 

6)  Si  conatus  delicti  peculiari  poena  in  lege  mulctatur,  verum 
constituit  delictum  (Ibid.,  §  4). 

985.  Imputabilitas.  — I.  a)  Delicti  conatus  suam  habetimpu- 
tabilitatem,  eo  majorem,  quo  magis  ad  consummationem  accedit, 
etsi  minorem  quam  si  delictum  consummatum  esset  (can.  2213,  §  1). 

b)  Ab  omni  imputabilitate  liberatur  qui  sponte  ab  incepta  de- 
licti  exsecutione  destiterit,  si  nullum  ex  conatu  damnum  aut  scan- 
dalum  ortum  est  (Ibid.,  §  3). 

II.  Delictum  frustratum  magis  culpabile  est,  quam  simplex 
delicti  conatus  (Ibid.,  §  2);  nam  illo  pejor  voluntas  significatur,  cum 
per  ipsam  non  steterit  quominus  delictum  frustratum  sit.  Vide  in- 
ferius,  n.  988. 


PARS  II 
De  poenis 


SECTIO  I 

DE  POENIS  IN  GENERE 

986.  —  I.  Nativum  et  proprium  Ecclesiae  jus  est,  independens 
a  qualibet  humana  auctoritate,  coercendi  delinquentes  sibi  subdi- 
tos  poenis  tum  spiritualibus  tum  etiam  temporalibus  (can.  2214, 

Haec  potestas  ex  eo  consequitur  necessario,  quod  Ecclesia  sit 
societas  suprema,  et  hac  de  causa  insit  in  ea  potestas  leges  ferendi 
et  judicandi,  ab  omni  humana  potestate  independens.  Quemadmo- 
dum  autem  potestas  legum  ferendarum  esse  efflcax  sine  judiciali 
nequit,  sic  utraque  sine  coercitiva  esset  inefflcax.  Quae  perspicue 
et  aperte  Ecclesiae  suae  a  Christo  Domino  tradita  est  {Matth.^ 
XVIII,  15  seg.;  II  Cor.,  X,  15  seq.\  XIII,  10).  Cfr.  ml  1,  nn.  3845,  et 
Wernzy  Jus  Decretal.,  vol.  6,  n.  75  seq. 

II.  Quemadmodum  hocjus  exercendum. —  Prae  oculis  autem 
habendum  est  monitum  Conc.  Trid.,  sess.  Xllly  de  reform..^  cap.  1: 
«Meminerint  Episcopi  aliique  Ordinarii  sepastores  non  percusso- 
res  esse,  atque  ita  praeesse  sibi  subditis  oportere,  ut  non  in  eis  do- 
minentur,  sed  illos  tanquam  filios  etfratres  diligant,  elaborentque 
ut  hortando  et  monendo  ab  illicitis  deterreant,  ne,  ubideliquerint, 
debitis  eos  poenis  coercere  cogantur;  quos  tamen  si  quid  per  hu- 
manam  fragilitatem  peccare  contigerit,  illa  Apostoli  est  ab  eis  ser- 
vanda  praeceptio,  ut  illos  arguant,  obsecrent,  increpent  in  omni 
bonitate  et  patientia,  cum  saepe  plus  erga  corrigendos  agat  bene- 
volentia  quam  austeritas,  plus  exhortatio  quam  comminatio,  plus 
caritas  quam  potestas;  sin  autem  ob  delicti  gravitatem  virga  opus 
erit,  tunc  cum  mansuetudine  rigor,  cum  misericordia  judicium, 
cum  lenitate  severitas  adhibenda  est,  ut  sine  asperitate  disciplina 
populis  salutaris  ac  necessaria,  conservetur,  et  qui  correcti  fue- 
rint,  emendentur  aut,  si  resipiscere  noluerint,  ceterisalubri  in  eos 
animadversionis  exemplo  a  vitiis  deterreantur»  {Ibid.^  §  2). 

TITULUS   iV 

De  poenarum  notione,  speciebus,  interpretatione 

atque  applicatione 

937.  Notio.  —  Poena  ecclesiastica  est  privatio  alicujus  boni 
ad  delinquentis  correctionem  et  delicti  punitionem  a  legitima 
auctoritate  inilicta  (can.  1^215). 

968.  Divisio.  —  I.  In  Ecclesia  delinquentes  plectuntur:  a)  poe- 
nis  medicinalibus  seu  censuris;  6)  poenis  vindicativis;  c)  remediis 
poenalibus  et  poenitentiis  {can.  2216). 

II.  Poena  dicitur:  1.''  a)  determinata,  si  in  ipsa  lege  vel  prae- 
cepto  taxative  statuta  est;  h)  indeterminaia,  si  est  prudenti  arbi- 
trio  judicis  vel  Superioris  relicta  sive  praeceptivis  sive  facultativis 
verbis  {can.  2217,  §  1, 1.°);  verbis  praeceptivis,  si  lex  jubet  ut  de- 
linquenti  poena  infligatur,  relicta  fortasse  judicis  aut  Superioris 
prudenti  arbitrio  ipsius  specie,  gravitate,  duratione,  etc.  (vide 
can.  2223,  §  4,  2231);  verbis  facultativiSy  si  eorum  arbitrio  relinqui- 
tur  poenae  impositio,  aut  minus  (vide,  ex.  gr.,  can.  2235). 

2.®  Latae  sententiaCy  si  poena  determinata  ita  est  addita  legi 
vel  praecepto,  ut  incurratur  ipso  facto  commissi  delicti;  feren- 
dae  sententiaCy  si,  ut  delinquens  teneatur  ad  eam  observandam,  a 
judice  vel  Superiore  infligi  debet  {can.  2217,  §  1,  2.°). 

3.°  A  jure,  si  poena  determinata  in  ipsa  lege  statuitur,  sive 
latae  sententiae  est  sive  ferendae;  ah  homine,  si  fertur  per  modum 
praecepti  peculiaris  vel  per  sententiam  judicialem  condemna- 
toriam,  etsi  in  jure  fuerit  statuta;  quare  poena  in  jure  statuta  ante 
sententiam  est  a  jure  tantumy  post  sententiam  ajure  simul  et  a6 
hominey  sed  consideratur  tanquam  ah  homine  (Ibid.j  3.^). 

969.  —  N.  B.  Poena  intelligitur  semper  ferendae  sententiae^  nisi 
cxpresse  dicatur  eam  esse  tatae  sententiae  vel  ipso  facto  seu  ipso 
jure  contrahi,  vel  nisi  alia  similia  verba  adhibeantur  {Ibid.,  §  2), 
V.  gr.  qui  tale  delictum  commiserit,  in  excommunicationem  in- 
curret. 

970.  Poena  debet  delicto  respondere.  —  In  poenis  decer- 
nendis  servanda  est  aequa  proportio  cum  delicto,  habita  ratione 
imputabilitatis,  scandali  et  damni;  quare  attendi  debent  non  modo 
objectum  et  gravitas  legis  violatae,  sed  etiam  aetas,  scientia,  insti- 
tutio,  sexus,  cowcZi/io,  status  mentis  delinquentis,  dignitas  personae 
quae  delicto  offenditur,  aut  quae  delictum  committit,  finis  a  delin- 
quente  intentus,  locus  (si  sacer,  si  solitarius,  si  domicilium  ejus  qui 
laesus  est)  et  tempus  (si  noctu,  etc),  quo   delictum  commissum 

est,  num  ex  passionis  impetu  vel  ob  gravem  metum  delinquens 
egerit,  num  eum  delicti  poenituerit,  ejusdemque  malos  effectus 
evitare  ipse  studuerit,  aliaque  similia  (can.  2218,  §  1).  Cfr.  nn.  947- 
961. 

971.  —  Gausae  excusantes.  —  A  qualibet  poena  lalae  senten- 
tiae  excusant:  a)  non  modo  quae  ab  omni  imputabilitate,  b)  sed 
etiam  quae  agravi,  excusant  (vide  n.  945),  idque  non  solum  in  foro 
interno,  sed  etiam  in  externo,  si  pro  foro  externo  excusatio  evin- 
catur  (can.  2218,  §  2).  Dicitur  si  pro  foro  externo  excusatio  evin- 
catur,  nam  sunt  nonnullae  causae  excusantes  probatu  difflciles, 
quales  eae  quae  ex  inconsideratione  aut  ignorantia  enascuntur. 
Jam  vero  in  foro  externo,  si  violatio  per  se  gravis  est,  dolus  et  ad- 
vertentia  adfuisse  censentur,  neque  ad  eorum  absentiam  proban- 
dam  satis  est  affirmatio  delinquentis,  sed  absentiam  conflrmare 
prohationibus  debet;  aliter  enim  nemo  posset  in  foro  externo  puniri 
(Cfr.  ^oL  1,  n.  360,  seq.).  Sed  in  foro  interno  (vol.  1,  n.  361),  i.  e., 
coram  Deo,  a  quo  omnia  cognoscuntur,  immunis  ab  hac  poena 
est  qui  ita  in  quibuslibet  adjunctis  se  gessit,  ut  a  gravi  peccato 
excusetur. 

972.  Gompensatio.  —  I.  Mutua  injuria  compensatur,  ita  ut 
uterque  delinqilens  a  mutua  satisfactione  liberetur,  ut  si  ambo  con- 
juges  rei  sunt  adulterii. 

11.  Excipitur,  cum  una  pars  propter  majorem  injuriae  ab  ea- 
dem  illatae  gravitatem  damnari  debet,  deminuta,  si  casus  ferat, 
poena  (Ibid.,  §  3). 

973.  Poenae  interpretatio. — I.  In  poenis  benignior  est  inter- 
pretatio  facienda  (can.  2219,  §  1).  Si  igitur  dubium  est  an  poena 
sit  latae  vel  ferendae  sententiae^  iiabebitur  ferendae  (n.  969);  si 
item  dubitatur  an  delictum  sit  poena  graviore  aut  benigniore 
plectendum,  huic  locus  erit,  etc.  Nempe  cum  poena  rebus  odiosis 
adnumeranda  sit,  ejus  interpretatio  restrictiva  est. 

II.  At  si  dubitetur  utrum  poena,  a  Superiore  competente 
inflicta,  sit  justa,  necne,  poena  servanda  est  in  utroque  foro, 
excepto  casu  appellationis  in  suspensivo  (can.  2219,  §  2).  Vide 
n.  996,  III. 

III.  —  Non  licet  poenam  de  persona  ad  personom  (ut  si  clericis 
infligitur,  laicis  non  licet  imponi,  etiamsi  rei  sint  ejusdem  delicti), 
vel  de  casu  ad  casum  producere  (ita,  v.  c,  poena  contra  abortum 
non  est  ad  caedem  mulieris  gravidae  producenda),  quamvis  par 
adsit  ratio,  immo  gravior  (Ibid.,  §  3).  Excipe  dicenda  de  cooperato- 
ribus  in  can.  2231.  Vide  n.  984. 

TITULUS  V 
De  Superiore  potestatem  coactivani  habente 

974. —  I.  Qui  pollent  potestate  leges  ferendi  vel  praecepta  im- 
ponendi,  possunt  quoque  legi  vel  praecepto  poenas  adnectere 
{can.  2220,  §  1).  Possunt  igitur  S.  Pontifex  et  Concilium  oecume- 
nicum  in  tota  Ecclesia;  Concilium  provinciale  in  provincia,  Epi- 
scopus  in  dioecesi,  atque  universim  Ordinarii  in  suo  territorio; 
Superiores  regulares  ad  normam  constitutionum,  etc. 

II.  Qui  judiciali  tantum  potestate  pollent,  possunt  solummodo 
poenas,  legitime  statutas,  ad  normam  juris  applicare  (Ibid.). 

III.  Vicarius  Generalis  (1)  sine  mandato  speciali  non  habet 
potestatem  infligendi  poenas  (Ibid.y  §  2). 

975.  —  I.  Legislativam  habentes  potestatem  possunt  intra  limi- 
tes  suae  jurisdictionis  non  solum  legem  a  se  vel  a  decessoribus  la- 
tam,  sed  etiam  ob  peculiaria  rerum  adjuncta  legem  tam  divi- 
nam,  quam  ecclesiasticam  a  superiore  potestate  latam,  in  territo- 
rio  vigentem,  congrua  poena  munire,  aut  poenam  lege  statutam 
aggravare  (can.  2221). 

II.  a)  Licet  lex  nullam  sanctionem  appositam  habeat,  legiti- 
mus  tamen  Superior  potest  illius  transgressionem,  etiam  sine 
praevia  poenae  comminatione,  aliqua  justa  poena  punire,  si  scan- 
dalum  forte  datum  aut  specialis  transgressionis  gravitas  id  ferat 
(can.  2222,  §  1). 

b)  Extra  hunc  casum  scandali  aut  specialis  gravitatis  reus  pu- 
niri  nequit,  nisi  prius  monitus  erit  cum  comminatione  poenae 
latae  vel  ferendae  sententiae  in  casu  transgressionis,  et  nihilomi- 
nus  legem  violaverit  (Ibid.). 

c)  Pariter  idem  legitimus  Superior,  licet  probabile  tantum 
sit  delictum  esse  commissum,  aut  delicti  certe  commissi  poenalis 
actio  praescripta  sit,  non  solum  jus,  sed  etiam  officium  habet, 
1.°  non  promovendi  clericum  de  cujus  idoneitate  non  constat; 
2.°  et,  ad  scandalum  evitandum,  prohibendi  clerico  exercitium  sa- 
cri  ministerii;  3.^  aut  etiam  eundem  ab  officio,  ad  normam  juris, 
amovendi;  quae  omnia  in  casu  non  habent  rationem  poenae  (Ibid., 
§2). 

Nam  ut  clericus  promoveatur,  v.  gr.,  ad  sacros  ordines,  opus 
est  ut  revera  constet  de  idoneitate;  ratio  autem  cur  prohibeatur  a 


(1)    De  discrimine  inter  Vicarium  Generalem  et  Officialem,  cfr.  vol.  1,  n.  669,  A^  B. 

sacro  ministerio,  est  necessitas  scandali  vitandi.  Rationem  amo- 
tionis  vide  in  oeconomica  parochi  remotione,  etc.  Cfr.  nn.  896- 
900,925,934. 

976.  Normae  pro  poenis  a  judice  applicandis.  —  I.  In  poenis 
applicandis  judex  neqiiit  poenam  determinatam  aiigere,  nisi  extra- 
ordinaria  adjuncta  arjgravantia  id  exigant  {can.  2223,  §  1). 

II.  a)  Si  lex  in  statuenda  poena  ferendae  sententiae  facultatl- 
vis  verbis  utitur  (ex.  gr.,  potest  judex  imponere,  declarare,  etc), 
committitur  prudentiae  et  conscientiae  judicis  eam  infligere,  vel, 
si  poena  fuerit  determinata,  temperare  {Ibid.,  §  2). 

b)  Si  vero  lex  utatur  verbis  praeceptivis  (v.  gr.,  debet  judex 
imponere,  imponat,  imponet),  ordinarie  poena  infligenda  est  {Ibid., 
§3). 

c)  Verum  etiam  (in  hoc  postremo  casu  6),  conscientiae  et  pru- 
dentiae  judicis  vel  Superioris  committitur:  1.°  poenae  applicatio- 
nem  ad  tempus  niagis  opportumim  differre,  si  ex  praepropera  rei 
punitione  majora  mala  eventura  praevideantur;  2.°  a  poena  infli- 
genda  abstinere,  si  reus  perfecte  emendatus  sit  et  scandalum  re- 
paraverit,  aut  sufflcienter  punitus  sit  vel  puniendus  praevideatur 
poenis  auctoritate  civili  sancitis;  3.°  poenam  determinatam  tempe- 
rare  vel  loco  ipsius  aliquod  remedium  poenale  adhibere  aut  ali- 
quam  poenitentiam  injungere  his  de  causis:  a)  si  detur  circum- 
stantia  imputabilitatem  notabiliter  minuens;  b)  vel  habeatur  qui- 
dem  rei  emendatio,  c)  aut  inflicta  a  civili  auctoritate  castigatio;  in 
his  enim  casibus  judex  vel  Superior  opportunam  existimare  potest 
mitiorem  aliquam  punitionem  {Ibid.,  3.°). 

Poenam  latae  sententiae  declarare  generatim  committitur  pru- 
dentiae  Superioris;  sed  sive  ad  instantiam  partis  cujus  interest, 
sive  bono  communi  ita  exigente,  sententia  declaratoria  dari  debet 
{Ibid.,  §  4). 

977.  Ouot  poenae  infligendae.  —  Ordinarie  tot  poenae  quot 
delicta  {can.  2224,  §  1). 

Excipe:  1.°  Si  propter  numerum  delictorum  nimius  erit  poe- 
narum  infligendarum  cumulus,  prudenti  judicis  arbitrio  relinqui- 
tur  aut  poenam  omnium  graviorem  infligere,  addita,  si  res  ferat, 
aliqua  poenitentia  vel  remedio  poenali,  aut  poenas  intra  aequos 
terminos  moderari,  habita  ratione  numeri  et  gravitatis  delicto- 
rum  (Ibid.,  §  2). 

2.°  Si  poena  specialis  constituta  sit  tum  in  conatum  delicti  tum 
in  delictum  consummatum,  hoc  admisso,  infligi  tantum  debet  poe- 
na  in  consummatum  delictum  statuta  (Ibid.,  §  2). 

978.  Quae  servanda.  —  a)  Si  poena  declaratur  vel  infligitur 
per  sententiam  judicialem,  servanda  sunt  canonum  praescripta 
circa  sententiae  judicialis  pronuntiationem  {can.  2225).  Vide 
nn.  788-795. 


DE   SUBJECTO   COACTIVAE   POTESTATI   OBNOXIO  361 

6)  Si  vero  poena  latae  vel  ferendae  sententiae  inflicta  est  ad 
modum  praecepti  particiilaris,  scripto  aut  coram  duobus  testibus 
ordinarie  declaranda  vel  irroganda  est,  indicatis  poenae  causis 
(Ihid.). 

Sed  in  causis  indicandis  excipitur  praescriptum  can.  2193 
(Ibid.)  de  suspensione  ex  informata  conscientia.  Vide  n.  939. 


TITULUS  VI 
De  subjecto  coactivae  potestati  obnoxio 

979.  Quinam  quonamque  pacto  sint  poenis  obnoxii.  — I.  Qui 

lege  aut  praecepto  tenetur,  poenae  adnexae  legi  aut  praecepto  ob- 
noxius  est,  nisi  expresse  eximatur  (can.  2226,  §  1),  ut,  v.  gr.,  in 
can.  2227,  §  1,  eximuntur  Cardinales  et  Episcopi. 

II.  a)  Licet  lex  poenalis  posterior  abroget  anteriori,  si  tamen 
delictum,  quando  lex  posterior  lata  est,  jam  commissum  erat,  ap- 
plicanda  est  lex  reo  favorabilior  {can.  2226,  §  2). 

Igitur  si  posterior  poenam  auxerit,  prior  applicabitur,  et 
contra. 

6)  Quod  si  lex  posterior  penitus  tollit  legem  vel  poenam  tan- 
tum,  haec  statim  cessat  (Ibid.,  §  3),  sive  reo  applicata  est  aut  secus, 
sive  eam  exsequi  coepit  aut  contra.  Cfr.  Cod.  poen.  hispan.,  aa.  2, 
22  et  23. 

c)  Non  tamen  cessant  censurae  jam  contractae  (Ibid.),  donec 
reus  legitime  absolvatur. 

III.  a)  Poena  (si  contracta  est)  reum  ubique  terrarum  tenet 
(igitur  etiam  extra  territorium  ubi  est  inflicta),  etiam  resoiuto  jure 
Superioris  (Ibid.,  §  4);  ut  si  Episcopus,  qui  eam  imposuit,  vita  ces- 
sit  aut  e  dioecesi  translatus  fuerit. 

b)  Excipitur,  cum  aliud  expresse  cavetur  (Ibid.);  v.  gr.,  si  sa- 
cerdos  suspenditur  tamdiu  donec  in  dioecesi  commoretur,  aut  do- 
nec  Ordinarius  in  eadem  jurisdictionem  retineat,  poena  cessabit 
sacerdote  exeunte  neque  revertente,  aut  Ordinario  in  aliam  Se- 
dem  translato. 

980.  Personae  plus  minusve  ex^mptae. — I.  SolusR.  Ponti- 
fex  potest  poenas  infligere  aut  declarare  in  eos  de  quibus  in  ca- 
none  1557,  §  1  (can.  2227,  §  1),  i.  e.:  1.^  a)  in  eos  qui  supremum  te- 
nent  p opulorum principatum,  b)  horumque  filios  ac  fitias,  c)  eosve 
qnibus  jus  est  proxime  succedendi  in  principatum;  2.°  in  patres 
Cardinales;  3.°  in  legatos  Sedis  Apostolicae,  et  in  criminalibus 
Episcopos,  etiam  titulares.  Cfr.  n.  532,  II. 

II.  Nisi  expresse  nomiQentur,  S.  R.  E.  Cardinales  sub  lege 
poenali  non  comprehenduntur,  nec  Episcopi  sub  poenis  lataesen- 
tentiae  suspensionis  et  interdicti  {can.  ^221^  §  2). 

At  cum  in  lege  nominantur,  ut  in  can.  2332,  utrique  sunt  poe- 
nae  obnoxii.  Et  Episcopi,  etsi  non  nominentur,  tum  poenis  fe- 
rendae^  tum  excommunicationibus  latae  sententiae  comprehen- 
duntur. 

981.  Delicti  conditiones.  —  Poena  lege  statuta  non  incurritur, 
nisi  delictum  fuerit  in  suo  genere  perfectum  secundum  proprieta- 
tem  verborum  legis  (can.  2228).  Nam  poenae  subsunt  strictae  in- 
terpretationi.  Sic  poena  contra  abortum,  effectu  secuto,  non  incur- 
ritur,  effectu  non  secuto,  quamvis  artes  sint  adhibitae  ad  illum 
consequendum. 

982.  Gausae  eximentes.  —  I.  A  nullis  latae  senienliae  poenis 
ignorantia  affectata  sive  legis  sive  solius  poenae  excusat,  licet  lex 
verba  (praesumere,  etc),  de  quibus  in  §2,  contineat  (can.  2229,  §  1). 
Ignorantia  dicitur  affectata,  cum  habetur  de  industria  ad  legem 
majore  impunitate  violandam;  v.  c,  si  actionem  pravam  commis- 
surus,  dubites  an  poenam  latae  sententiae  adnexam  habeat,  quam 
ut  non  incurras,  de  ipsa  certior  fieri  non  vis,  cum  possis. 

II.  Si  lex  habet  verba:  praesumpserit,  ausus  fuerit,  scienter , 
studiose,  temerarie,  considto  egerit  aliave  similia  quae  plenam  co- 
gnitionem  aut  deliberationem  exigunt,  quaelibet  imputabilitatis 
imminutio  sive  ex  parte  intellectus,  sive  ex  parte  voluntatis  eximit 
a  poenis  latae  sententiae  (Ihid.,  §  2).  Excusat  in  hisignorantia  etiam 
crassa  seu  supina,  metus,  inconsideratio,  etc 

III.  Si  lex  verba  illa  non  habeat:  1.°  ignorantia  legis  aut  etiam 
solius  poenae,  a)  si  fuerit  crassa  vel  supina,  a  nulla  poena  latae 
serdentiae  eximit;  b)  si  non  fuerit  crassa  vel  supina,  excusat  a  medi- 
cinalibus  (ut  sunt  censurae),  non  autem  a  vindicativis /afae  sen/ew- 
tiae  poenis  (Jbid.,  §  3,  1.°). 

Ignorantia  est  carentia  cognitionis  in  eo  qui  hujus  capax  est. 
Quod  si  obligatio  adest  cognitionis  acquirendae,  ignorantia  culpa- 
bilis  est.  Quod  flt  ignoranter,  non  est  directe  culpabile,  unde  ne- 
quit  delictum  efficere;  sed  potest  esse  indirecte,  quatenus  ignoran- 
tia  culpabilis  est,  propterea  quia  ignorans  neglexit  necessariam 
quam  debebat  cognitionem  acquirere.  Jam  vero  ignorantia  erit 
magis  minusve  culpabilis,  prout  fuerit  negligentia.  Si  haecsumma 
est,  vocatur  crassa  seu  supina.  At  quoquo  modo  sereshabet,  prout 
negligentia  major  vel  minor  erit,  ignorantia  graviter  aut  solum 
leviter  erit  culpabilis.  Cfr.  Ferreres,  Comp.  Theol.  Mor.,  vol  1, 
nn.  66,  67. 

2.°  Ebrietas,  omissio  debitae  diligentiae,  mentis  debilitas, 
impetus  passionis,  si,  non  obstante  imputabilitatis  deminutione 
(vide  n.  953),  actio  est  adhuc  graviter  culpabilis,  a  poenis  latae 
sententiae  non  excusant  (can.  2229,  §  3,  2."). 

IV.  Metus  gravis,  si  delictunn  verglt  in  coiitemptum  fidei  aut 
ecclesiasticae  auctoritatis  vel  in  publicum  animarum  damnum,  a 
poenis  latae  senlenliae  nuUatenus  eximit  (Ibid.y  3.^).  Gfr.  Reiffens- 
tmly  lib.  V,  tit.  39,  n.  34;  Wernz,  Jus  Decretal.,  vol.  6,  n.  158. 

N.  B.  Licet  reus  censuris  latae  sententiae  ad  normam  §  3, 
1.°,  non  teneatur,  id  tamen  non  impedit  quominus,  si  res  ferat, 
congrua  alia  poena  vel  poenitentia  affici  queat  (can.  2229,  §  4). 

983.  Impuberes.  —  Impuberes  excusantur  r  poenis  latae  sen- 
tentiae  (sive  eae  censurae  sunt,  sive  non),  et  potius  punitionibus 
educativis,  quam  censuris  aliisve  poenis  gravioribus  vindicativis 
sunt  corrigendi  (can.  2230)  (l).  Puberes  vero  qui  eos  ad  legem  vio- 
landam  induxerint  vel  cum  eis  in  delictum  concurrerint  ad  nor- 
mam  can.  2209,  §§  1-3  (vide  n.  982,  I-III),  ipsi  quidem  poenam  lege 
statutam  incurrunt  (Ibid.). 

984.  Cooperatores  et  complices.  —  Si  plures  ad  delictum 
perpetrandum  concurrerint,  licet  unus  tantum  in  lege  nominetur, 
ii  quoque,  de  quibus  in  can.  2209,  §§  1-3,  tenentur  eadem  poena, 
nisi  lex  aliud  expresse  caverit  (can.  2231).  Cfr.  n.  962, 1-III. 

Ceteri  vero  cooperatores  et  complices  eadem  poena  non  tenen- 
tur;  sed  alia  justa  pro  prudenti  Superioris  arbitrio  puniendi  sunt, 
nisi  lex  peculiarem  poenam  in  ipsos  constituat  (Ibid.). 

985.  A  quo  tempore  poena  «latae  sententiae »  obliget.  — 
I.  Poena  latae  sententiae,  sive  medicinalis  sive  vindicativa,  delin- 
quentem,  qui  delicti  sibi  sit  conscius,  ipso  facto  in  utroque  foro 
tenet  (can.  2232,  §  1). 

II.  Ante  sententiam  tamen  declaratoriam:  a)  a  poena  obser- 
vanda  delinquens  excusatur,  quoties  eam  servare  sine  infamia  ne- 
quit;  6)  et  in  foro  externo  ab  eo  ejusdem  poenae  observantiam 
exigere  nemo  potest,  nisi  delictum  sit  notorium  (Ibid.).  Sed  decla- 
ratoria  sententia  a  Superiore  ferenda  est  sive  ad  instantiam  partis 
cujus  interest,  sive  bono  communi  ita  exigente,  ad  normam  can. 
2223,  §  4  (Ibid.). 

III.  Sententia  declaratoria  (n.  789,  3."),  poenam  ad  momentum 
commissi  delicti  retrotrahit  (Ibid.,  §  2). 

986.  Quando  possit  imponi  poena  «ferendae  sententiae».  — 
I.  NuUa  poena  infligi  potest,  nisi  certo  constet  a)  delictum  esse 
commissum,  b)  et  non  esse  legitime  praescriptum  (can.  2233,  §  1). 
Est  in  jure  poenali  generale  principium  reum  absolvendum  esse, 
nisi  certo  de  delicto  constet. 

II.  Licet  id  legitime  constet,  si  agitur  de  infligenda  censnra^ 
a)  reus  prius  reprehendendus  ac  monendus  est  ut  a  contumacia  re- 
cedat  ad  normam  can.  2242,  §  3  (vide  n.  995,  II  etlll),  dato,  si  pru- 


(1)    Cfr.  Cod.  poen.  hispan.,  a.  8,  nn.  2  et  3;  a.  86  et  a.  5,  n.  2  legis  damnationis  condi- 
tionalis. 

denti  ejusdem  judicis  vel  Superioris  arbitrio  casus  id  ferat,  con- 
gruo  ad  resipiscentiam  tempore;  6)  contumacia  adhuc  persistente, 
censura  infligi  potest  (can.  2233,  §  2). 

987.  Reus  plurium  delictorum.  —  Qui  plura  delicta  commi- 
sit,  non  modo  gravius  puniri,  sed  si  prudenti  judicis  arbitrio  res 
id  ferat,  subjici  etiam  debet  vigilantiae  vel  alii  remedio  poenali 
(can.  2234). 

988.  —  Delictum  frustratum  aut  conatus  delicti  (vide  n,  984 
seq.)f  nisi  tanquam  distincta  delicta  lege  plectuntur,  possunt  con- 
grua  poena  pro  gravitate  puniri  [can.  2235).  Excipe  praescriptum 
can.  2213,  §  3  (Ibid.).  Vide  n.  665,  6. 

Ex  Codice  hispano  poenali  auctoribus  delicti  frustratiin^igen- 
da  est  poena  gradu  proxime  inferior  ea  quae  delicto  consummato 
assignatur  (a.  66);  auctoribus  conatiis  delicti  poena  duobus  gradi- 
bus  inferior  est  imponenda  (a.  67). 


TITULUS  VII 
De  poenarum  remlssione 

989.  Quomodo  fiat. — Remissio  poenae  fit  per  absolutionem y 
si  agitur  de  censuris;  per  dispensationem^  si  de  poenis  vindicativis 
(can.  2236,  §  1). 

A  quo  possit  concedi.  —  Concedi  tantum  potest  ab  eo  qui  poe- 
nam  tulit,  vel  ab  ejus  competente  Superiore  aut  successore,  vel  ab 
eo  cui  haec  potestas  commissa  est  (Ibid.). 

990.  Principia.  —  I.  Qui  potest  a  lege  eximere^  potest  quoque 
poenam  legi  adnexam  remittere  (Ibid.,  §  2). 

II.  Judex  qui  ex  offlcio  applicat  poenam  a  Superiore  consti- 
tutam,  eam  semel  applicatam  remittere  nequit  (Ibid.,  §  3),  etiam 
cum  lex  ejus  arbitrio  poenae  impositionem  relinquit. 

991.  Quibus  in  casibus  possit  inferior  poenas  a  Superiore 
statutas  remittere. — I.  In  casibus  publicis  potest  Ordinarius  poe- 
nas  latae  sententiae  jure  communi  statutas  remittere  (can.  2237, 

§!)• 

Excipiuntur:  1.°  casus  ad  forum  conientiosum  deducti;  2.^  cen- 

surae  S.  Sedi  reservatae;  3.°  poenae  inhabilitatis  ad  beneficia,  offi- 

cia,  dignitates,  munera  in  Ecclesia,  vocem  activam  etpassivam  eo- 

rumve  privationis,  suspensionis  perpetuae,  infamiae  juris,  priva- 

tionis  juris  patronatus  et  privilegii  seu  gratiae  a  Sede  Apostolica 

concessae  (Ibid.). 

II.     In  casibus  vero  occultis  potest  Ordinarius  poenas  latae 

sententiae  jure  communi  statutas  per  se  vel  per  alium  remittere, 
exceptis  censiiris  specialissimo  vel  speciali  modo  Sedi  Apostolicae 
reservatis  (Ibid.j  §  2). 

III.  In  casibus  urgentibus  ampliores  sunt  facultates  quas  con- 
eedunt  canones  2254,  2290  (Vide  nn.  1009  seq.  et  1055). 

N.  B.  Poenae  remissio,  vi  aut  metu  gravi  extorta,  ipso  jure  irri- 
ta  est  (can.  2238). 

992.  Cui  possit  et  quo  modo  remitti.  —  I.  Poena  (etiam  cen- 
sura)  valide  remitti  potest  praesenti  vel  absenti,  absolute  vel  sub 
conditione,  in  foro  externo  vel  interno  tantum  (can.  2239,  §  1). 

II.  Licet  poena  etiam  ore  tenus  remitti  possit,  si  tamen  scri- 
pto  inflicta  est,  expedit  ut  etiam  ejus  remissio  scriptis  concedatur 
(Ibid.,  §  2).  Cum  poena  sit  ab  Ecclesia  instituta,  ad  ipsam  pertinet 
definire  quemadmodum  sit  remittenda.  At  remissio  peccatorum 
sive  absolutio  cum  sit  institutionis  divinae,  solum  in  poenitentiae 
sacramento  fleri  potest,  quemadmodum  a  Christo  Domino  institu- 
tum  est. 

N.  B.  Ad  praescriptionem  actionis  poenalis  quod  attinet,  ser- 
vanda  est  dispositio  can.  1703  (can.  2240).  Cfr.  n.  646. 


SECTIO  II 

DE  POENIS  IN  SPECIE 

TITULUS  VIII 
De  poenis  medicinalibus  sive  de  censuris 

CAPUT  I 

DE    CENSURIS    IN    GENERE 
ARTICULUS  I 

V 

DE    EARUM   NOTIONE,    SUBJECTO,    ADVERSUS   IPSAS   RECURSU 

993.    Notio.  —  Gensura  est  poena  medicinalis  qua  homo  bapti- 
zatus,  delinquens  et  contumax,  quibusdam  bonis  vel  spiritualibus 

adnexis  privatur,  donec  a  contumacia  recedens  absolvatur  (can. 
2241,  §  1).  Est  poena,  quia  secum  fert  privationem,  et  quia  culpam 
supponit,  eamque  gravem  (vide  can.  seq.). 

Est  medicinaliSy  quia  fertur,  potius  quam  ut  puniatur,  ut  ad 
meliorem  frugem  sese  delinquens  recipiat  curetque  de  emendatio- 
ne,  qua  obtenta,  est  absolvendus,  sicut,  morbo  cessante,  cessatme- 
dicina.  Ejus  subjectum  est  homo  baptizalus  (non  baptizati  enim  Ec- 
clesiae  jurisdictioni  non  subduntur),  quem  privat  bonis  quorum 
non  baptizati  capaces  non  sunt,  nam  his  bonis  carere  non  esset 
pro  ipsis  privatvo  aut  poena:  delinquens;  praesupponitur  enim  de- 
lichim,  ut  diximus:  coYilumax;  tanta  enim  poena  solum  iis  infligi- 
tur  qui  auctoritatem  Ecclesiae  contemnunt,  etc. 

994.  Principia  — I.  Censurae,  praesertim  latae  sententiae^  ma- 
xime  excommtinicatio,  non  sunt  infligendae  nisi  sobrie  et  magna 
cum  circumspectione  (can.  2241,  §  2);  aliter  enim,  ut  est  in  Triden- 
tino,  potius  contemnerentur  quam  metuerentur.  Vide  praeterea 
n.  966,  II. 

II.  Censura  punitur  tantummodo  delictum  externum,  grave 
consummatum^  cum  contumacia  conjunctum  {can.  2242,  §  1). 

Delictum  esse  debet  extermim,  sicut  antea,  ubi  de  delictis  in 
genere  egimus,  dictum  est  (vide  n.  944  seq.).  Non  tamen  necesse 
est,  ut  ab  alio  quam  ab  auctore  cognoscatur,  sed  certe  aliqua  ra- 
tione  fiat  manifestum  oportet.  Ita  haeresis,  v.  c,  adnexam  habet 
excommunicationem  speciali  modo  Papae  reservatam.  At  si  hoc 
peccatum  solum  est  in  mente,  censurae  non  subest,  etsi  natura  sua 
grave  peccatum  est,  immo  gravissimum;  sed  erit  censurae  obno- 
xium  si  verbis  exprimatur,  etsi  nullus  verba  audiat:  consumma- 
tumy  i.  e.,expletum  seu  absolutum  secundum  verborum  proprie- 
tatem,  ut  dictum  est  antea. 

III.  Potest  autem  ferri  censura  etiam  in  delinquentes  ignoios 
(can.  2242,  g  1).  Sic  censurae  latae  sententiae  incurruntur  delicto 
mere  commisso,  etsi  solus  delinquens  delictum  esse  patratum 
cognoscat.  Deinde,  delicto  cognito,  possunt  auctores  edicto  arces- 
sir;i  in  quos,  si  non  veniant,  potest  censura  infligi,  quae  a  perse- 
verantibus  in  contumacia  incurretur. 

995.  Qui  habendus  contumax.  —  I.  Distinguendum  est  inter 
censuras  ferendae  et  latae  sententiae.  a)  Si  agitur  de  prioribus, 
contumax  est  qui,  non  obstantibus  monitionibus  de  quibus  in  can. 
2283,  §  2  (vide  n.  986,  II),  a  delicto  non  desistit  (v.  c,  bona  eccle- 
siastica  surripuit,  neque  restituit),  vel  patrati  delicti  poenitentiam 
cum  debita  damnorum  et  scandali  reparatione  agere  detrectat 
(can.  2242,  §  2)  (ut  si  templum  flammis  tradidit,  damnum  vero  illa- 
tum  non  vult  resarcire,  etc). 

b)  Ad  incurrendam  vero  censuram  latcte  sententiae  sufflcit 
transgressio  legis  vel  praecepti  cui  sit  adnexa  latae  sententiae 

poena,  nisi  reus  legitima  causa  ab  hac  excusetur  (Ihid.),  v.  gr.  ex 
ignorantia,  ex  impubertate,  etc. 

II.  Contumaciam  desiisse  dicendum  est,  cum  reum  vere  delicti 
commissi  poenituerit,  et  simul  a)  ipse  congruam  satisfactionem 
pro  damnis  et  scandalo  dederit,  h)  aut  saltem  serio  promiserit 
(Ihid.,  §  3). 

III.  Judicare  autem  utrum  poenitentia  vera  sit,  satisfactio  con- 
grua  aut  ejusdem  promissio  seria,  necne,  illius  est,  a  quo  censurae 
absolutio  petitur  (ihid.). 

996.  Recursus  contra  censuras.  —  I.  Censurae  inflictae  per 
sententiam  judicialem,  sfatim  ac  latae  sunt,  exsecutionem  secum 
ferunt,  neque  ab  eis  datur  appellatio,  nisi  in  devolutivo  {can.  2243, 

§1). 

II.  Item  a  censuris  ad  modum  praecepti  inflictis  datur  recur- 

sus,  sed  in  devolutivo  tantum  (Ihid.).  Quare  recursus  exsecutionem 
non  suspendit. 

III.  Contra  sententiam  vel  praeceptum  quae  non  infligunt 
sed  tantum  comminantur  censuram,  etiam  si  sit  latae  sententiae 
(v.  gr.  sententia  vel  praeceptum  statuunt,  subjectum,  nisi  hoc 
iiludve  fecerit,  incursurum  ipso  facto  in  excommunicationem) 
sed  quae  adhuc  contracta  non  est,  distinguendum  est:  1.°,  si 
agitur  de  re  in  qua  jus  non  admittit  appellationem  vel  recursum 
etiam  cum  effectu  suspensivo,  nulla  appellatio  vel  recursus  potest 
sententiam  aut  praeceptum  nec  censuram  suspendere;  2.^,  si  agitur 
de  materia  in  qua  admittitur  appellatio  vel  recursus  in  suspensivo, 
a)  appellatio  vel  recursus  a  censura  et  pariter  a  sententia  utram- 
que  suspendunt;  h)  appellatio  aut  recursus  a  sola  censura  hanc 
suspendit,  firma  tamen  obligatione  servandi  id  quod  sententia  aut 
praecepto  mandatur  {Ihid.,  §  2). 

997.  Gensurarum  in  eodem  subjecto  multiplicatio.  —  I.  Non 
solum  diversae  (v.  c.  excommunicatio,  suspensio,  interdictum),  sed 
etiam  ejusdem  speciei  (ut  diversae  excommunicatioues,  diversae 
suspensiones)  censurae  possunt  in  eodem  subjecto  multiplicari 
(can,  2244,  §  1). 

II.  Censurae  latae  sententiae  multiplicantur:  a)  si  diversa 
delicta,  quorum  singula  censuram  secum  ferunt,  eadem  vel  dis- 
tincta  actione  committuntur;  b)  si  idem  delictum,  censura  punitum, 
pluries  repetitur,  ita  ut  plura  sint  delicta  distincta  (v.  c,  si  quis 
conatus  est  abortum  inferre  in  diversis  personis,  idque  consecutus 
est,  vel  in  eadem  persona,  at  in  successiva  graviditate);  c)  si  deli- 
ctum,  diversis  censuris  a  distinctis  Superioribus  punitum,  semel 
aut  pluries  committitur  {Ihid.,  §  2). 

III.  Censura  ah  homine  multiplicatur,  si  plura  praecepta  vei 
plures  sententiae  vel  plures  distinctae  partes  ejusdem  praecepti  aut 
sententiae  suam  quaeque  censuram  infligunt  {Ihid.,  §  3). 


368      LIB.  V— PAR.  II — SEC.  II  -DE  POENIS  MEDICINALIBUS — TIT.  VIII 

ARTICULUS  II 

DE  RESERVATIONE  CENSURARUM 

998.  —  Censurae,  ad  absolutionem  quod  attinet,  aliae  suntreser- 
vatae^  aliae  non  reservatae  {can.  2245,  §  1).  Hae  sunt,  a  quibus 
omnes  confessarii  possunt  absolvere;  illae,  a  quibus  solum  certi. 

Censura  ab  homlne  est  reservata  ei  qui  censuram  inflixit  aut 
sententiam  tulit,  ejusve  Superiori  competenti,  vel  successori  aut 
delegato  {Ibid.,  §  2). 

Censurarum  ajure  aliae  reservantur,  aliae  haud  ita.  Ex  illis  aliae 
sunt  reservatae  Ordinario  (sive  loci,  sive  religioso),  aliae  Aposioli- 
cae  Sedi  {Ibid.). 

E  reservatis  Apostolicae  Sedi  aliae  sunt  reservatae  simplicitery 
aliae  speciali  modo,  aliae  specialissimo  modo  {Ibid.y  §  3).  A  quibus 
ad  absolvendum  S.  Sedis  facultas  requiritur:  generalis,  si  censura 
simpliciter  reservata  est;  specialis,  si  reservata  speciali  modo;  deni- 
que  speciaUssima,  si  reservata  specialissimo  modo  {can.  2253,  3.°). 

999.  Gonditiones  ad  reservandum.  —  I.  Censura  latae  senten- 
tiae  non  est  reservata,  nisi  in  lege  vel  praecepto  id  expresse  di- 
catur. 

II.  In  dubio  sive  juris  (ut  cum  dubitatur  num  jws  expresse 
reservaverit),  sive  facti  (si  dubitatur  utrum  delinquens  pubes, 
necne,  sit),  reservatio  non  urget  {can.  2245,  §  4).  Quivis  igitur  con- 
fessarius  a  dubia  censura  potest  absolvere. 

III.  Reservatio  censurae  non  est  decernenda,  nisi  attenta  pe- 
culiari  gravitate  delictorum  et  necessitate  aptius  providendi  disci- 
plinae  ecclesiasticae  et  medendi  conscientiis  fidelium    {can.  2246 

§1). 

IV.  Reservatio  strictam  recipit  interpretationem  {Ibid.,  §  2). 

Gonnexio  inter  peccati  reservationem   et  censuram. — Re- 

servatio  censurae  impedientis  receptionem  Sacramentorum  (v.  gr. 
excommunicationis),  a)  importat  reservationem  peccati  cui  censu- 
ra  adnexa  est;  b)  verum  si  quis  a  censura  excusatur  (ut  ex  igno- 
rantia)  vel  ab  eadem  absolutus  est,  reservatio  peccati  penitus  ces- 
sat  {Ibid.,  §  3).  Sequitur  ex  dictis  in  a),  peccatum,  nisi  censura  Sa- 
cramentorum  receptionem  impediat,  non  esse  reservatum,  etsi 
censura  reservata  sit  (vide  can.  2250,  §  1). 

1(X30.  Reservatio  duplex.  —  Si  censura  Sedi  Apostolicae  re- 
servata  est,  Ordinarius  nequit  aliam  censuram  sibi  reservatam  in 
idem  delictum  ferre  {can.  2247,  §  1).  Sed  poterit,  si  censura  non 
est  reservata. 

1(X)1.    Reservatio   in  territorio. — I.  Reservatio  censurae   in 

particulari  territorio  vim  suam  extra  illius  territorii  fines  non  ex- 
serit,  etiamsi  censuratus  ad  absolutionem  obtinendam  e  territorio 
egrediatur  {Ihid.y  §  2).  Siergo  Episcopusin  sua  dioecesi  legem  fert 
cujus  violatoribus  excommunicatio  latae  sententiae  infiigatur,  ab- 
solutione  sibi  reservata,  ejus  subditus  qui  illam  incurrerit,  cum  se 
in  aliam  dioecesim  contulit,  absolvi  potest  a  quocumque  confessa- 
rio,  quasi  de  censura  non  reservata  ageretur. 

II.  Censura  vero  ab  homine  (vide  nn.  968,  3.^,  et  1008)  est  ubi- 
que  locorum  reservata,  ita  ut  censuratus  nullibi  absolvi  sine  debi- 
tis  facultatibus  possit  (Ibid.). 

N.  B.  Si  confessarius,  ignorans  reservationem,  poenitentem  a 
censura  ac  peccato  absolvat,  absolutio  censurae  valet,  dummodo 
ne  sit  censura  ab  homine  aut  censura  specialissimo  modo  Sedi  Apo- 
stolicae  reservata  {Ibid.f  §  3). 


ARTICULUS  III 

DE   ABSOLUTIONE   CENSURAE 

1002.  —  I.  Quaelibet  censura,  semel  contracta,  tollitur  tantum 
legitima  absolutione  {can.  2248,  §  1). 

II.  Absolutio  denegari  nequit  cum  primum  delinquens  a  con- 
tumacia  recesserit  ad  normam  can.  2242,  §  3  (Vide  n.  995,  II,  III). 

III.  A  censura  autem  absolvens,  potest,  si  res  ferat,  pro  patra- 
to  delicto  congruam  vindicativam  poenam  vel  poenitentiam  infli- 
gere  {can.  2248,  §  2). 

Reviviscitne?  —  Censura  per  absolutionem  sublata,  non  revi- 
viscit  {can.  2248,  §  3).  Excipiiur  casus  in  quo  onus  impositum  sub 
poena  reincidentiae  impletum  non  sit  {Ibid.).  Cfr.  inferius,  nn.  1007, 
1009  seq. 

1003.  Absolutio  unius  censurae,  et  non  aliarum.  —  Si  quis 
pluribus  censuris  detineatur:  I.  potest  ab  una  vel  a  nonnullis 
absolvi,  ceteris  minime  absolutis  {can.  2249,  §  1). 

In  hoc  absolutio  censurae  differt  a  gravium  peccatorum  abso- 
lutione.  Ab  uno  enim  peccato  mortali  nemo  potest  absolvere,  re- 
manentibus  aliis.  Nam  peccata  gravia  gratia  sanctiflcante  in  ani- 
mam  infusa  remittuntur,  gratia  autem  repugnat  saltem  physice 
cum  peccato;  unde  in  anima  simul  esse  utrumque  non  potest. 
Praeterea  mortale  peccatum  sine  vero  dolore  saltem  attritionis 
non  remittitur;  dolor  autem  verus  esse  nequit,  nisi  est  universalis, 
i.  e.,  nisi  omnia  peccata  gravia  comprehendit.  At  censura,  etsi 
peccatum  praecedens  supponit,  simul  esse  cum  statu  gratiae  pot- 
est  Sic,  V.  c,  excommunicatus  simul  atque  concipit  dolorem  con- 
tritionis  de  peccato  propter  quod  censuram  incurrit,  statuitque 

Instit.  canon,— Tom.  II  21  * 

absolutionem  petere,  manet  in  gratia,  etiam  excommunicatione 
manente  donec  ab  ea  absolvatur  ab  eo  qui  debitas  habeat  faculta- 
tes.  Item  quemadmodum  commisso  peccato  quod  adnexam  habeat, 
V.  gr.,  excommunicationem  ferendae  senlentiae^  haec  non  contra- 
hitur  donec  sententia  feratur;  ita  ab  infiicta  excommunicatione, 
antequam  excommunicatum  peccati  poeniteat,  absolvi  potest  sine 
peccati  absolutione,  quia  censura  neque  cum  peccato  neque  cum 
gratia  necessario  conjungitur. 

II.  Petens  absolutionem,  debet  casus  omneSy  in  quos  incursus 
est,  indicare;  secus  absolutio  valet  tantum  pro  casu  expresso 
{Ibid.,  §  2). 

III.  Quod  si  absolutio,  quamvis  particularis  petitio  facta  sit, 
fuerit  generalis,  valet  quoque  pro  reticitis  bona  flde  (ut  quia  obli- 
tus  est),  non  autem  pro  censuris  specialissimo  niodo  Sedi  Aposto- 
licae  reservatis,  neque  pro  reticitis  mala  fide  (Ibid.). 

1004:.  Connexio  inter  absolutionem  censurae  et  illius  pecca- 
ti  ob  quod  est  incursa.  —  I.  Si  agatur  de  censura  quae  non  impedit 
Sacramentorum  receptionem  (qualis  est  suspensio  a  beneflcio),  cen- 
suratus,  rite  dispositus  et  a  contumacia  recedens,  potest  absolvi  a 
peccatis,  flrma  censura  (can.  22o0,  §  1).  Igitur  etiamsi  censura  sit 
V.  gr.  Papae  reservata,  quivis  confessarius  poterit  a  peccato  absol- 
vere.  Vide  can.  2246,  §  3,  et  n.  1000. 

II.  Si  vero  agitur  de  censura  quae  impedit  Sacramentorum  re- 
ceptionem  (v.  c.  de  excommunicatione),  censuratus  nequit  absolvi  a 
peccatis,  nisi  prius  a  censura  absolutus  sit  {Ibid.,  §  2).  Sed  contra 
absolvi  potest  a  censura,  sine  peccati  absolutione.  Cfr.  n.  1000. 

1005.  Absolutionis  formula.  —  Absolutio  censurae  a)  quae 
datur  in  foro  sacramentali,  continetur  in  consueta  forma  absolu- 
tionis  peccatorum  in  libris  ritualibus  praescripta  (1);  b)  in  foro  non 
sacramentali  quolibet  modo  dari  potest,  sed  ad  excommunicatio- 
nis  absolutionem  regulariter  formam  adhiberi  convenit  in  eis- 
dem  libris  traditam  (2)  (can.  2250,  §  3j. 

1006.  —  Effectus  absolutionis  prout  datae  in  foro  externo  vel 
interno.  I.  Absolutio  censurae  datae  in  foro  externo^  uirumque 
forum  afflcit  (can.  2251). 

II.  Data  in  interno,  ef ficit  ut  absolutus,  remoto  scandalo,  possit 
uti  talem  se  habere  etiam  in  actibus  fori  externi;  sed,  nisi  concessio 


(1)  Dorninus  noster  Jesus  Christus  te  absolvat:  et  ego  auctoritate  ipsius  te  absolvo 
ob  omni  vinculo  excomniunicationis,  suspensionis  et  interdicti,  in  quantum  possum,  et 
tu  indiges.  (Rit.  Rom.,  tit.  3,  c.  2). 

(2)  Doniinus  noster  Jesus  Christus  te  absolvat:  et  ego  auctoritate  ipsius,  et  sanctis- 
simi  Domini  nostri  Papae  (vel  reverendissimi  Episcopi  N.,  vel  talis  Superioris)  mihi 
commissa,  absolvo  te  a  vinculo  exconimunicationis,  in  quam  incurristi  (vel  incurrisse 
declaratus  [a]  es),  propter  tale  factum  (vel  causam,  etc);  et  restituo  te  communioni  et 
unitati  fidelium,  et  Sanctis  Sacramentis  Ecclesiae,  in  nomine  Patris  v,  et  Filii,  et  Spiri- 
tus  Sancti  {Ibid.,  c.  3,  n.  6). 

absolutionis  probetur  aut  saltem  legitime  praesumatur  in  foro  ex- 
terno,  censura  potest  a  Superioribus  fori  externi,  quibus  reus  pa- 
rere  debet,  urgeri,  donec  absolutio  in  eodem  foro  liabita  erit 
(Ibid.). 

Unde  si  in  foro  externo  a  censura  ahsolvitxiry  remanet  pecca- 
tum  sine  reservatione. 

1007.  Absolutio  in  periculo  mortis.  —  Qui  est  in  periculo 
mortis  absolvi  potest  a  quocumque  sacerdote  (etiam  non  appro- 
bato,  immo  excommunicato)  a  quibuslibet  peccatis  et  censuris, 
quantumvis  reservatis.  Vide  can.  882. 

Absolutio  perfecta  est  et  definitiva  nisi  in  duobus  casibuSy  qui 
ad  convalescentem  referuntur:  1.°  in  absolutione  censurae  ab  homi- 
ne;  2.°  censurae  specialissimo  modo  Sedi  Apostolicae  reservatae. 
Qui  in  periculo  mortis  constituti,  a  sacerdote,  specialis  facultatis 
experte,  receperunt  absolutionem  ab  aliqua  censura  ab  homine  vel 
a  censura  specialissimo  modo  Sedi  Apostolicae  reservata,  tenentur, 
postquam  convaluerint,  obligatione  recurrendi,  sub  poena  reinci- 
dentiae,  ad  illum  qui  censuram  tulit,  si  agitur  de  censura  ab  homi- 
ne;  ad  S.  Poenitentiariam  vel  ad  Episcopum  aliumve  facultate 
praeditum,  ad  normam  can.  2254,  §  1,  si  agitur  de  censura  a  jure. 
In  utroque  casu  fit  recursus,  ut  mandatis  pareatur  {can.  2252).  Vide 
n.  1009.  Opinamur  posse  in  ambobus  poenitentem  uti  facultate 
concessa  §§  2  et  3  canonis  2254,  sicut  exponitur  in  nn.  1010  et 
1011. 

1008.  — Extra  mortis  periculum  possunt  absolvere: 

1.^  A  censura  non  reservata,  a)  in  foro  sacramentali  quilibet 
confessarius;  6)  extra  forum  sacramentale  quicumque  jurisdictio- 
nem  in  foro  externo  habet  in  reum  (can.  2253,  1.^)  (v.  gr.  Episco- 
pus,  Vicarius  Generalis,  Vicarius  Capitularis,  Superior  religiosus 
erga  subditos  suos,  etc). 

2.^  A  censura  ab  homine,  ille,  cui  censura  reservata  est  ad 
normam  can.  2245,  §  2  (Vide  n.  998).  Potest  autem  absolutionem 
concedere,  etiamsi  reus  alio  domicilium  vel  quasi-domicilium 
transtulerit  (can.  2253,  2.°),  et  desierit  esse,  quoad  alios  effectus, 
subditus  ejus  qui  censuram  inflixii. 

Nota  bene  a  censura  etiam  absentes  absolvi  posse,  a  peccato 
solum  moraliter  confessario  praesentes. 

3.^  A  censura  «a  jure»  reservata,  ille  qui  censuram  constituit 
vel  cui  reservata  est,  eorumque  successores  aut  competentes  Supe- 
riores  aut  delegati.  Quare  a)  a  censura  ay^re  reservata  Episcopo 
vel  Ordinario,  quilibet  Ordinarius  absolvere  potest  suos  subditos, 
loci  vero  Ordinarius  etiam  peregrinos;  b)  a  reservata  Sedi  Aposto- 
licae,  haec  aliive  qui  absolvendi  potestatem  ab  ea  impetraverint 
sive  generalem,  si  censura  simpliciter  reservata  est,  sive  specialem, 
si  reservata  speciali  modo,  sive  denique  specialissimam,  si  reserva- 
ta  specialissimo  modo  (Ibid.,  3.°),  ut  n.  998  dictum  est. 

1009.— Absolutio  in  casibus  urgentioribus,  1.°  si  nempe  censu- 
rae  latae  sententiae  exterius  servari  nequeunt  sine  periculo  gravis 
scandali  vel  infamiae;  2.^  aut  si  durum  est  poenitenti  in  statu  gra- 
vis  peccati  permanere  per  tempus  necesarium  ut  Superior  compe- 
tens  provideat,  In  his  quilibet  confessarius  in  foro  sacramentali  a 
quibuslibet  reservatis  absolvere  potest,  injuncto  onere  sub  poena 
reincidentiae  recurrendi  intra  mensem  saltem  per  epistolam  et  per 
confessarium,  si  id  fieri  possit  sine  gravi  incommodo,  reticito 
nomine,  ad  S.  Poenitentiariam  vel  ad  Episcopum  aliumve  Supe- 
riorem  praeditum  facultate,  et  standi  ejus  mandatis  (can.  2254, 

§!)• 

a)  Si  durum  est  poenitenti^  etc,  etiam  per  unum  diem.  Esse  rem 

duram,  intelligendum  est  non  objective^  sed  subjective^  hoc  est, 
relate  ad  poenitentis  dispositionem.  Si  autem  poenitens  carebit 
voluntate  quamprimum  per  absolutionem  a  peccato  ad  statum 
gratiae  transeundi,  poterit  a  confessario  ad  illam  excitari,  dispo- 
situsque  absolvi  (//  Monitore^  vol,  10,  p.  1,  pag.  214.  Casus  Romae 
ad  S.  Apollinar,,  pag.  149). 

b)  Quilibet  confessarius jScil.  ex  approbatis  secundum  generales 
regulas  temporis,  loci,  personarum,  etc. 

c)  Absolutio  valida  solum  est  in  foro  sacramentali. 

d)  A  quibuslibet  reservatis,  sive  cum  censura,  sive  sine  ea  (S. 
Poenit.,  7  nov.  1888),  vel  simpliciter  vel  speciali  modoy  immo  spe- 
cialissimo  (S.  Off.,  29  jun.  1886).  Nullus  igitur  casus,  ne  absolutio 
quidem  compticis^  excipitur.  Ex  quo  non  sequitur  posse  sacerdo- 
tem  in  hoc  casu  proprium  complicem  absolvere;  peccatum  enim 
complicis  non  est  reservatum,  sed  tantum  in  illo  complex  sacerdos 
jurisdictione  caret. 

e)  Sub  poena  reincidentiae,  scil,  in  easdem  censuras  (S.  Off.,  23 
jun.  1886);  nempe  easdem  speciflce,  non  in  individuo.  Ita  si  quis 
absolutus  est,  v.  gr.,  ab  excomraunicatione  speciali  modo  reserva- 
ta,  et  culpa  sua  non  recurrit,  ut  praescribitur,  denuo  incidit  in 
excommunicationem  speciali  modo  reservatam. 

Reincidentia  intelligenda  est  de  eisdem  censuris,  non  de 
eisdem  peccatis;  nsim  absolutio  a  censuris  dari  potest  ad  reinciden- 
tiamy  cum  censura,  supposito  peccato,  a  Superioris  voluntate  pen- 
deat;  sed  cum  peccatum  tantummodo  pendeat  ex  delinquentis  vo- 
luntate,  non  potest  ad  reincidentiam  absolvi.  D' Annibale,  1.  c; 
Ball.-P.,vol.l,  n.  18d  seq. 

Qui  potest  censuram  imponere,  potest  etlam  in  ejus  absolutio- 
ne  reincidentiam  addere;  non  vero  alius,  si  peculiari  facultate  non 
est  praeditus.  Neque  in  reincidentiam  incurritur,  modo  ne  sit  nova 
culpa  cum  contumacia.  Buccer.,  Inst.  mor,,  7i.  1104;  Comment.  de 
cens,,  n.  85, 
f)    Intra  mensem,  a  die  absolutionis  vel  a  die  quo  innotuitobli- 

gatio  computandum.  Neque  opus  est  ut  rescriptum  intra  mensem 
accipiatur.  Villada,  Casus,  vol.  3,  Cas,  VIII,  app.  II,  5.° 

Sallem  per  epistolam  et  per  confessarium,  etc.  Onus  ad  Sedem 
Apostolicam  per  epistolam  recurrendi  debet  confessarius  susci- 
pere  (S.  Off.,2  3  jun.  1886;  11  Monitore,  vol.  7,  p.  1,  pag.  183;  Des- 
hayes,  Memento  jur.  eccles.,  n.  1344),  nisi  forte  ipsi  valde  difficile 
sit,  quod  frequenter  potest  regularibus  evenire.  Licet  tamen 
poenitenti  per  se  ipsum  ad  Sacram  Poenitentiariam  scribere 
(S.  Poenit.,  7  nov.  1888;  Buccer.,  Comment.  de  cens.,  n.  62;  //  Mo- 
nitore,  1.  c;  Casus  Romae,  etc,  pag.  48).  Quod  si  scribat  confessa- 
rius,  responsionem  a  Sacra  Poenitentiaria  acceptam  (quam  sigillo 
munitam  inveniet,  et  cum  hac,  aut  simili  inscriptione:  Discreto 
viro  confessario  ex  approbatis  ab  Ordinario  loci),  ipse  sine  poeni- 
tentis  facultate  aperire  nequit,  sed,  rupto  exteriore  involucro, 
quod  ad  ipsum  dirigitur,  responsum  poenitenti  tradet,  cujus  erit 
eligere  confessarium,  quem  velit  ex  approbatis,  qui  illud  ape- 
riet,  atque  intra  confessionem  exsecutioni  mandabit:  quod  ubi 
fecerit,  rescriptum  iliud  intra  breve  tewpus  (trium  dierum  juxta 
multos)  comburere,  aut  omnino  destruere  debet  sub  poena  ex- 
communicationis  latae  sententiae.  Si  in  rescripto  haec  inscriptio 
est:  Doctori  in  theologia  aut  in  jure  canonico,  huic  est  tradendum. 
(Societas  Jesu  privilegio  gaudet,  ut  quilibet  e  nostris  confessa- 
riis  cum  facultate  Superioris  hujusmodi  rescripta  aperire  et  exse- 
cutioni  mandare  possit.) 

(De  modo  ipso  ad  S.  Poenitentiariam  recurrendi  ejusque  re- 
scripta  exsequendi  vide  Ferreres,  La  Curia  Romana,  nn.  862,  898.) 

g)  Adjuncto  onere  recurrendi  ad  S.  Poenitentiariam.  Praeter 
ea  quae  de  jure  sunt  injungenda  (S.  Off.,  23jun.  1886),  imponitur 
hoc  onus,tum  pro  reservatis  cum  censura,tum  pro  reservatis  sine 
censura  (S.  Off.,  7  nov.  1888).  Recursus  fleri  debet  ad  S.  Poeniten- 
tiariam,  non  ut  absolvat,  neque  ut  facultatem  ad  absolvendum 
concedat,  jam  enim  poenitens  est  absolutus,  sed  ut  gravi  huic 
sanctae  Ecclesiae  praecepto  satisfiat,  et  mandata  atque  monita  sa- 
lutaria  accipiantur. 

h)  Vel  ad  Episcopum  aliumve  Superiorem  praeditum  facul- 
tate  absolvendi  ab  hujusmodi  reservatis.  Non  autem  sufficeret  re- 
currere  ad  sacerdotem,  etiam  regularem,  qui  facultatem  haberet 
absolvendi  a  papalibus,  nisi  ipsi  iterum  confiteretur,  ut  statim  di- 
cetur. 

i)  Reticito  nomine:  sive  ad  S.  Poenitentiariam  recurritur  sive 
ad  Episcopum,  ficta  nomina  ad  poenitentem  significandum  adhi- 
bentur.  Sed  ejus,  cui  rescriptum  mittendum  est,  verum  nomen  de- 
signatur. 

1010.  —  Nihil  impedit  quominus  poenitens,  etiam  post  ac- 
ceptam,  ut  supra,  absolutionem,  facto  quoque  recursu  ad  Supe- 

riorem,  alium  adeat  confessarium  facultate  praeditum,  ab  eoque, 
repetita  confessione  saltem  delicfi  cum  censiira^  consequatur  abso- 
lutionem;  qua  obtenta,  mandata  ab  eodem  acciplat,  neque  teneatur 
postea  stare  aliis  mandatis  ex  parte  Superioris  supervenientibus 
{can.  2254,  §  2).  Igitur  in  liac  secunda  confessione  satis  erit  accu- 
sare  peccatum  quod  censuram  habebat  adnexam,  non  alia  pecca- 
ta,  quia  vi  prioris  confessionis  omnia  remissa  sunt.  Quod  si  jam 
recursum  ad  Superiorem  instituerit,  non  est  necesse  ut  ejus 
mandata  exsequatur,  sed  sufficiunt  mandata  confessarii. 

1011. — Quod  si  in  casu  aliquo  extraordinario  recursus  ad 
Superiorem  sit  moraliter  impossibilis,  tunc  ipsemet  confessa- 
rius,  excepto  casu  quo  agitur  de  absolutione  censurae  de  qua 
in  can.  2367  (i.  e.  illius  in  quam  incurrit  complicem  absolvens), 
potest  absolutionem  concedere,  sine  onere  (recurrendi)  de  quo 
supra,  a)  injunctis  tamen  de  jure  injungendis,  b)  et  imposita 
congrua  poenitentia  et  satisfactione  pro  censura,  c)  ita  ut  poeni- 
tens,  nisi  intra  congruum  tempus  a  confessario  praefiniendum 
poenitentiam  egerit  ac  satisfactionem  dederit,  recidat  in  censuram 
{can.  2254,  §3). 


CAPUT  II 

DE    CENSURIS    IN    SPECIE 

1012.  —  Censurae  sunt:  excommunicatio,  interdictum,  suspen- 
sio  {can.  2255,  §  1). 

1013. — a)  Excommunicatio  afficere  potest  tantum  personasphy- 
sicas.  Ideo,  si  quando  feratur  in  corpus  morale  sive  coetum  (ut  in 
Capitulum,  in  monasterium),  intelligitur  singulos  afficere  qui  in 
delictum  concurrerint.  At  interdictum  et  suspensio  afficere  possunt 
etiam  communitatem,  ut  personam  moralem. 

b)  Excommunicatio  et  interdictum  etiam  laicos,  suspensio  cle- 
ricos  tantum  afficere  potest. 

c)  Interdictum  est  unica  censura  quae  indolem  localem  habe- 
re  potest  seu  locum  afficere. 

d)  Excommunicatio  est  semper  censura,  ac  proinde  poena 
medicinalis;  interdictum  et  suspensio  possunt  esse  vel  censurae  vel 
poenae  {can.  2255,  §  2),  juxta  diversos  casus.  In  dubio,  praesumun- 
tur  censurae.  Quae  tamen  non  sunt,  si  infiiguntur  in  perpetuum 
vel  ad  certum  tempus  aut  ad  Superioris  beneplacitum. 

ARTICULUS  I 

DE    EXCOMMUNICATIONE 

I.     Be  natura  et  partitione 

1014.  Notio.  —  a)  Excommunicatio  est  censura  qua  quis  ex- 
cluditur  a  communione  fidelium  cum  effectibus  qui  in  canonibus, 
qui  sequuntur,  enumeraiitur,  et  sunt  inter  se  inseparabiles  (can. 

2257,  §  1). 

b)  Dicitur  quoque  anathema^  praesertim  si  cuin  solemnita- 
tibus  infligitur  quae  in  Pontificali  Romano  describuntur  (Ibid., 
§2). 

Divisio.  —  Excommunicati  alii  sunt  vitandi,  alii  tolerati  (can. 

2258,  §  1). 

1015.  Excommunicati  vitandi  et  tolerati.  —  I.  Nemo  excom- 
municatus  est  vitandus^  nisi  a)  est  nominatim  a  Sede  Apostolica 
excommunicatus;  6)  excommunicatio  est  publice  denuntiata;  c)  et 
in  decreto  vel  sententia  expresse  dicitur  ipsum  vitari  debere  (can. 
2258,  §  2).  Nominatim  est  designato  nomine  vel  iis  signis  declara- 
tis,  ut  quis  sit  excommunicatus  possit  nemo  dubitare.  Cfr.  iS.  Alph.y 
lib.  VII,  n.  137.  Nomine  Sedis  Apostolicae,  ut  est  in  can.  7  (vide 
vol.  1,  n.  137),  veniunt  R.  Pontifex,  Congregationes,  Tribunalia, 
Officia  per  quae  idem  R.  Pontifex  negotia  Ecclesiae  universae 
expedire  solet. 

II.  Exceptio. — Excipitur  si  quis  violentas  manus  in  personam 
Romani  Pontificis  injecerit;  qui  est  ipso  facto  vitandus  ex  prae- 
scripto  can.  2343,  §  1,  1.°  (can.  2258,  §  2). 

II.     De  effectibus  excommunicationis 

A)     Privatio  divinorum  offlciorum 

1016. —  I.  Excommunicatus  quilibet  caret  jure  assistendi  divi- 
nis  officiis,  non  tamen  praedicationi  verbi  Dei  (can.  2259,  §  1). 

II.  Si  passive  assistit:  a)  toleratus  non  est  necesse  ut  expella- 
tur  (etsi  potest  expelli);  b)  vitandus^  expellendus  est,  aut,  si  expel- 
li  nequit  (quia  resistit  aut  defenditur  a  civili  auctoritate,  etc),  ab 
ofttcio  cessandum,  dummodo  idfieri  possit  sine  gravi  incommodo 
(Ibid.,  §  2). 

III.  Ab  assistentia  vero  activa,  repellendus  est  a)  non  solum 
vltanduSy  b)  sed  etiam  quilibet  post  sententiam  declaratoriam  vel 
condemnatoriam  (cfr.  n.  789,  3."),  aut  alioquin  notorie  excommuni- 
catus  (can.  2259,  §  2). 

Assisteiitia  dicitur  acliva^  cum  secum  fert  aliquam  participatio- 
nem  in  divinis  offlciis  celebrandis  (Ibid.). 

1017.  Quid  intelligatur  nomine  divinorum  officiorum.  —  No- 
mine  divinorutn  offlcioruai  intelliguntur  functioiies  potestatis 
ordinis,  quae  de  instituto  Cfciristi  vel  Ecclesiae  ad  divinum  cultum 
ordinantur,  et  a  solis  clericis  fleri  queunt  {can.  2256,  1.°),  ut  Missae 
celebratio,  cantus  liturgicus  horarum  canonicarum,  ordinum  col- 
latio,  Chrismatis  confectio,  solemnes  processiones,  etc. 

B)     Privatio  Sacramentoriim  et  Sacramenlalium 

1018.  —  I.  Nulliis  excommunicatus  potest  licite  Sacramenta  re- 
cipere;  immo  post  sententiam  declaratoriam  aut  condemnatoriam 
(n.  789,  3.^)  nec  Sacramentalia  {can.  2260^  §  1). 

N.  B.  Sepultura.  Privatur  etiam  sepultura  ecclesiastica  ad  nor- 
mam  can.  1240,  §  1,  2.«  {Ibid.,  ^  2).  Cfr.  ?i.  168,  IV,  2.°  De  coemete- 
riis  et  sepultura  vide  mt.  123-169. 

1019.  —  II.  a)  Prohibetur  quilibet  excommunicatus  licite  Sacra- 
menta  et  Sacramentalia  conficere  et  ministrare,  salvis  exceptioni- 
bus  quae  sequuntur  {can.  2261,  §  1). 

Fideles  tamen  possunt  ex  qualibet  justa  causa  ab  excommunica- 
to  Sacramentaet  Sacramentalia  petere,  maxime  si  alii  ministri  de- 
sunt,  et  tunc  excommunicatus  requisitus  potest  eadem  ministrare 
neque  ulla  tenetur  obligatione  causam  a  requirente  percontandi 
{Ibid.,  §  2). 

b)  At  hoc  intellige  de  excommunicatis  non  vitandis  et  de  aliis 
non  excommunicatis  per  serdentiam  condemnatoriam  aut  declara- 
toriam.  Ab  his  enim  fldeles  in  solo  inortis  periculo  possunt  petere 
tum  absolidionem  sacramentalem,  tum  etiam,  si  alii  desunt  inini- 
stri,  cetera  Sacramenta  et  Sacramentalia  {Ibid.y  §  3). 

N.  B.  Cum  in  his  casibus  Sacramenta  dicuntur  licite  admini- 
strari,  supponitur  excommunicatum  facere  quod  in  se  est  ut  sta- 
tum  gratiae  acquirat;  aliter  enim  administratio  illicita  esset,  ut  in 
ministris  non  excommunicatis,  qui  in  statu  peccati  versarentur. 

C)    Privatio  indulgentiarinn,  suffragiorion  et  precum 

1020.  — Excommunicatus  non  fit  particeps  indulgentiarum  (1), 
suffragiorum^  pubticarum  Ecclesiae  precum  {can.  2262,  §  1). 


(1)  Indulgentia  est  remissio  poenae  temporalis  debitae  pro  peccatis,  ad  culpam  quod 
attinet  jam  deletis,  f  acta  extra  sacramentum  Poenitentiae  a  competente  auctoritate  per 
applicationem  thesauri  Ecclesiae,  pro  vivis  per  niodum  absolutionis,  pro  defunctis  per 
modum  suffragii  (Cfr.  can.  911). 

Dicitur  remissio  poenae  temporalis  debitae  pro  peccatis,  ad  culpom  quod  attinet/o/w 
deletis,  nam  quoties  peccatorum  culpa  remittitur,  remittitur  etiam  poena  aeterna;  poena 
vero  temporalis  remittitur  quidem  in  baptismo  et  in  martyrio,  non  autem  semper  in  sa- 
cramento  Poenitentiae.  Et  haec  poena  est  quae  per  indulgentias  ex  toto  vel  ex  parte 
condonatur. 

1021.  —  Possuntne  fldeles  privalim  orare  pro  eo? 

Resp.  Certe  possunt;  immo  sacerdotes  Missam  privatim  ac  re- 
moto  scandalo  pro  eo  possiint  applicare;  sed  sl  vitandus  est,  pro 
ejus  conversione  tantum  {Ibid.,  §  2). 

a)  Suffragia  et  preces  Ecclesiae  sunt  vel  publica,  vel  privaia. 
SxiUcagia.  puhlica  easunt,  quae  fidelibus  proveniunt  ex  bonis  ope- 
ribus  nomine  Ecclesiae  factis  ab  ejus  ministris;  ut  sunt  Missae, 
horae  canonicae,  aliaeque  orationes  et  opera,  quae  ab  Ecclesiae 
ministris,  prout  tales  sunt,  et  nomine  ipsius  Ecclesiae  aguntur.  Ad 
haec  etiam  revocari  possunt  satisfactiones  Christi,  B.  Virginis  et 
Sanctorum,  quae  thesaurum  Ecclesiae  constituunt,  et  a  Praelatis 
Ecclesiae  per  indulgentias  applicantur. 

b)  Suffragia  pHm/a  ea  sunt,  quae  oriuntur  ex  bonis  operibus 
quae  fldeles  per  se  et  proprio  nomine  peragunt;  qualia  sunt  jeju- 
nia,  orationes  aliaque  bona  opera,  quae  a  privatis  fldelibus,  vel 
ab  Ecclesiae  ministris  tanquam  personis  privatis  flunt. 

1022.  —  N.  B.  1.®  Excommunicati  privantur  omnibus  suffragiis 
communibus  Ecclesiae.  Patet,  quia  Ecclesia  jure  suo  prohibet,  ne 
pro  ilWs  publice  aut  nomine  ipsius  oretur,  vel  ulla  pars  bonorum 
suorum  ad  eos  deveniat.  Quod  valet,  etiamsi  fuerint  contriti  et  ad 
meliorem  vitam  conversi,  quia  adhuc  excommunicatio  perdurat 
donec  ab  ea  absolvantur.  Vide  n.  1003.  S.  Alph.y  lib.  VII,  n.  163. 

2.°  Neque  tolerati,  neque  etiam  vitandi  privantur  suffragiis 
privatis.  Ratio  est,  quia  non  prohibentur  fldeles  orare  privatim 
pro  excommunicatis,  etiam  in  ecclesia  et  loco  publico;  ergo  bono- 
rum  operum  fructum  eis  applicare  possunt.  5.  Alph.y  1.  c,  n.  162. 

3.°  Excommunicati  suffragiis  communibus  non  privantur,  si 
tamen  pro  ipsis  flt  particularis  applicatio.  Quod  intellige  etiam  de 
vitandis,  saltem  si  applicatio  flt  pro  eorum  conversione.  Ratio  est, 
quia  Ecclesia  non  prohibet  amplius  fldelibus  orare  privatim  pro 
excommunicatis.  S.  Alph.,  n.  164. 


Dicitur  remissio...  facta  extra  sacramentnm  Poenitentiae,  quia  etiam  pars  major  vel 
minor  poenae  temporalis  remittitur  per  poenitentiam  in  hoc  sacramento  impositam,  ita 
ut  remissio  sit  major  quam  si  bpera,  qtiae  in  poenitentiam  imposita  simt,  fierent  non  im- 
posita  in  poenitentiam.  Ergo  aliquid  remittitur  ex  auctoritate  Superioris  iila  opera  im- 
ponentis  in  sacramento  Poenitentiae;  remissio  vero  per  indulgentias  fit  extra  hoc  sa- 
cramentum. 

Per  applicationem  thesauri  Ecclesiae:  thesaurus  Ecclesiae  est  cumulus  satisfactio- 
num  Christi,  B  M.  Virginis,  Sanctorum  aliorumque  justorum. 

Omnia  opera  justorum  sunt  per  se  meritoria,  impetratoria,  etc,  et  satisfactoria  poe- 
nae  temporalis.  Meritum  aliis  applicare  non  possumus,  sed  satisfactiones  possumus  vel 
nobis,  si  his  indigemus,  vel  aliis  qui  sint  in  gratia.  Si  autem  aliis  non  applicamus,  vel  hi 
illis  non  indigent,  aut  sunt  earum  incapaces,  neque  nos  ipsis  indigemus,  tunc  augent 
Ecclesiae  thesaurum  satisfactionibus  infinitis  Christi  praecipue  constitutum,  quibus  ac- 
cedunt  satisfactiones  B.  Mariae  Virginis  aliorumque  sanctorum  ac  justorum  quae  appli- 
catae  non  sunt  vel  effectu  caruerunt.  Cfr.  Sudrez,  De  poenit.,  disp.  51,  sect.  2,  nn.  6-14. 

Igitur  poena  illa  temporalis  solvi  a  nobis  potest  a)  per  poenitentiam  sacramentalem; 
b)  per  opera  satisfactoria  a  nobis  facta;  c)  per  satisfactiones  aliorum  nobis  applicatas; 
d)  per  indulgentias;  e)  per  nostras  in  Purgatorio  poenas. 

D)  Privatio  actuum  legitimorum^  actionis  jiidicialis,  officiorum 

ac  privilegiorum 

1023.  —  a)  Removetur  quilibet  excommunicatus  ab  actibus  le- 
gitimis  ecclesiasticis  intra  limites  suis  in  locis  jure  definitos;  6)  ne- 
quit  in  caiisis  ecclesiasticis  agere,  nisi  ad  normam  can.  1654  (cfr. 
w.  589);  c)  prohibetur  ecclesiasticis  officiis  seu  muneribus  fungi, 
concessisque  antea  ab  Ecclesia  privilegiis  frui  (can.  2263). 

1024.  —  Quid  significetur  nomine  actuum  legitimorum? 

Resp.  Significantur:  a)  munus  adfninistratoris  gerere  bonorum 
ecclesiasticorum;  6)  partes  agere  judicis,  auditoris  et  relatoris^  de- 
fensoris  vinculi,  promotoris  justitiae  et  fidei,  notarii  et  cancellarii, 
cursoris  et  apparitoris,  advocati  et  procuratoris  in  causis  ecclesia- 
sticis;  c)  munus  patrini  agere  in  sacramentis  baptismi  et  conflr- 
mationis;  d)  suffragium  ferre  in  electionibus  ecclesiasticis;  e)  jus 
patronatus  exercere  (can.  2256,  2.°). 

1025.  —  Quid  veniat  nomine  officiorum  ecclesiasticorum? 
Resp.  1.°  Officium  ecclesiasticum  lato  sensu  est  quodlibet  munus 

quod  in  spiritualem  flnem  legitime  exercetur;  stricto  autem  sensu 
est  munus  ordinatione  sive  divina  sive  ecclesiastica  stabiliter  con- 
stitutum,  ad  normam  sacrorum  canonum  conferendum,  aliquam 
saltem  secumferens  participationem  ecclesiasticae  potestatis  sive 
ordinis  sive  jurisdictionis  {can.  145,  §  1). 

Resp.  2.^  In  jure  offlcium  ecclesiasticum  accipitur  stricto  sensu, 
nisi  aliud  ex  contextu  sermonis  appareat  (Ibid.^  §  2).  Vide  vol.  1, 
n.  308. 

Hic  agi  videtur  de  officiis  sensu  latiori,  nam  de  ipsis  sensu 
strictiori  agitur  inferius,  can.  2265,  2266  (nn.  1028, 1029).  Quid  sit 
privilegium  dictum  est  vol.  1,  nn.  183-188. 

E)     Privatio  exercendae  jurisdictionis  ecclesiasticae 

1026. —  Excommunicatus  jurisdictionem  ecclesiasticam  sive 
externi  sive  interni  fori  exercere:  a)  nec  licite  nec  valide  potest, 
post  sententiam  condemnatoriam  vel  declaratoriam^  excepta  abso- 
lutione  in  periculo  mortis  (vide  nn.  1(X)7,  1019);  6)  ante  talem  sen- 
tentiam^  potest  valide,\mmo  etiam  licitej  si  fideles  petant  (can.  2264). 

1027.  Hinc  infertur  —  1.°  Excommunicatus,  post  sententiam 
condemnatoriam  vel  declaratoriam,  omni  jurisdictione  ecclesiasti- 
ca,  seu  potius  ejusdem  exercitio  et  usu  privatur.  Unde  non  potest 
absolvere  in  foro  Poenitentiae  praeter  quam  eos  qui  sint  mpericu- 
lo  mortis,  nec  leges  aut  censuras  aut  sententias  ferre,  nec  eligere 
ad  beneficia  aut  ea  conferre,  etc.  Si  autem  talia  ageret,  nulla  pror- 
sus  et  irrita  forent.  S.  Alph.^  lib.  VII,  n.  185. 

2.''  Excommunicatus  ante  talem  sententiam  jurisdictionem  va- 
lide  exercet,  quia  alias  magna  confusio  in  Ecclesia  oriretur.  Ejus- 
dem  tamen  acta  per  exceptionem  seu  oppositionem  excommuni- 
cationis  inftrmari  ac  repelli  possunt  in  quolibet  judicii  statu  et 
gradu,  dummodo  fiat  ante  sententiam  definitivam  (can.  1628,  §  3); 
et  ipse  illicitesLgit  extra  casum  necessitatis,  aut  nisi  rogatus  fuerit; 
et  quidem  in  re  gravi  a  peccato  mortali  excusari  nequit.  Si  autem 
rogatus  fuerit,  non  peccat,  etiamsi  sacramentum  Poenitentiae  sine 
causa  ministret.  Hoc  tamen  valet,  quatenus  sacramentum  petitur 
ab  excommunicato;  nam  quatenus  petitur  a  ministro  exsistente  in 
mortali,  ad  licite  petendum  requiritur  justa  causa.  Ita  S.  Alph.j 
n.  139,  et  /.  VI,  n.  88. 

1028.  —  Quinam  sint  alii  effectus  excommimicationis^ 

Resp.  Illicite  quilibet  excommunicatus  a)  exercet  jus  eligendi, 
praesentandi,  nominandi,  b)  aut  obtinet  dignitates,  officia,  benefl- 
cia,  pensiones  ecclesiasticas  aut  aliud  munus  in  Ecclesia;  c)  immo 
post  sententiam  declaratoriam  vel  condemnatoriamy  etiam  invalide 
(can.  2265,  §  1,  2);  d)  quod  si  haec  sententia  lata  fuerit,  excommu- 
nicatus  nequit  insuper  gratiam-  ullam  pontificiam  consequi  valtde^ 
nisi  in  pontificio  rescripto  mentio  de  excommunicatione  fiat 
{Ibid.y  §  2).  Vide  infra,  nn.  1041  c)  y  1050, 1." 

1029.  —  An  excommunicatus  post  sententiam  declaratoriam  aut 
condemnatoriam  privetur  heneiiciis  etc.jam  obtentis? 

Resp.  a)  Privatus  semper  manet  fructibus  dignitatis,  officii, 
beneflcii,  pensionis,  muneris,  si  quod  habeat  inEccIesia;  b)  immo 
vitandus  privatur  ipsamet  dignitatey  officiOy  beneficio,  pensione, 
munere  (can.  2266). 

1030.  —  An  fideles  teneantur  etiam  vitare  communionem  in  pro- 
fanis  cum  excommunicato  vitando? 

Resp.  Affirm.y  nisi  1.^  agatur  de  conjuge,  parentibus,flliis,  famu- 
lis,  subditis,  aid  2.°  nisi  alia  rationabitis  causa  excuset  {can.  2267). 

1031.— Actiones  civiles  seu  profanacy  in  quibus  cum  vitando 
non  licet  communiter  consortium  habere,  hoc  versiculo  conti- 
nentur: 

Os,  orare,  vale,  communio,  mensa  negatur. 

1.°     Os,  id  est  colloquia,  litterae,  signa  benevolentiae. 

2.°  Orare,  quaelibet  communicatio  in  divinis,  v.  gr.  adsistere 
Missae,  vel  offlciis  publicis  Ecclesiae. 

3.^     Vale,  salutationes  omnino  particulares. 

4.°  Communio,  quaelibet  societas  negotii,  habitationis,  contra- 
ctus,  cooperationis,  etc. 

5.°    Mensa,  invitatio  reciproca  ad  mensam,  5.  Alph.,  I.  c.,w.l88. 

1032.  —  Plures  auctores  ante  Codicem  tenebant  hanc  poenam 

privationis  societatis  civilis  in  desuetudinem  pro  ipsis  vitandis 
abiisse:  rationes  enim,  ajebant,  quae  hanc  communicationem  lici- 
tam  reddunt  juxta  veteres  auctores,  liodie  fere  pro  omnibus  ad- 
sunt.  Ergolex  communiter  servari  nequit.  Ergo  vim  amittit.  Enim 
lex  debet  subditis  communiter  esse  possibilis.  Cfr.  Ball.-P.,  vol.  7, 
n.  267;  Lehmk.,  2,  n.  897;  Genicof,  vol.  2,  n.  585,  IX. 


ARTICULUS  II 

DE   INTERDICTO 

1033.  Notio.  —  Interdicium  est  censura  qua  fideles,  in  com- 
munione  Ecclesiae  permanentes  (igitur  per  se  non  sunt  ex  com- 
municati),  prohibentur  sacris  quae  in  canonibus,  qui  sequun- 
tur,  enumerantur  (can.  2268,  §  1). 

1034.  —  Divisio:  Interdictum  esse  potest  personale  aut  locale. 

I.  Personale  dicitur  cum  fertur  directe  contra  personas,  quibus 
prohibet  usum  bonorum  memoratorum.  Locale  vero,  cum  directe 
fertur  in  loca,  prohibens  in  illis  administrationem  aut  receptio- 
nem  praedictorum  bonorum,  ideoque  indirecte  afficit  personas 
{Ibid.,  §  2). 

II.  Quoad  modum  obligandi,  interdictum  personale  sequitur 
personas  ubique;  locale  non  urget  extra  locum  interdictum,  sed 
in  loco  interdicto  omnes  etiam  externi  aut  exempti,  nisi  gaudeant 
speciali  privilegio,  illud  servare  debent  (can.  2269,  §  2). 

1035. — Utrumque  interdictum  esse  potest  generale  aut  parti- 
culare. 

I.  Personale  est  generale  cum  fertur  contra  populum  sive  ha- 
bitatores  paroeciae,  dioecesis,  aut  nationis;  particulare,  si  feratur 
in  personas  singulares  ac  determinatas  (can.  2269,  §  1). 

II.  Locale  erit  generale,  si  feratur  in  universum  territorium 
paroeciae,  dioecesis  aut  nationis;  particularCy  si  feratur  in  singu- 
larem  ecclesiam,  sacellum,  oratorium,  coemeterium,  etc.  (Ibid.). 

1036. —  Quis  potest  ferre  interdictum? 

Resp.  1.°  Generale  interdictum  tam  locale  in  territorium  dioe- 
cesis,  7'eipublicae,  qwdm  j^ersonale  in  universum  populum  dioece- 
siSy  reipublicae,  ferri  tantum  potest  a  Sede  Apostolica  vel  de  ejus 
mandato  ilbid.,  §  1). 

Resp.  2.^  Interdictum  vero  generale  in  territorium  paroeciae 
vel  paroeciae  populuyn,  et  particulare  sive  locale  sive  personale, 
etiam  Episcopus  ferre  potest  ilbid.). 

1037. — Q^uid  prohibet  interdictum  locale? 

Resp.  1.^  Interdictum  locale  sive  generale  sive  particulare  non 
vetat  morientibus  Sacramenta  et  Sacramentalia  (v.  gr.  benedictio- 
nem  apostolicam),  servatis  servandis,  ministrare  {can.  2270,  §  1). 

Resp.  2.°  Prohibet  in  loco  quodlibet  divinum  offlcium  vel  sa- 
crum  ritum  (Ibid.). 

1038.  —  Exceptiones:  1/''  In  die  Nativitatis  Domini,  Paschatis, 
Pentecostes,sanctissimi  Corporis  Christi,  etBeatae  Mariae  Virginis 
in  caelum  assumptae  interdictum  locale  suspenditur,  et  prohibe  - 
tur  tantum  collatio  ordinum  et  solemnis  nuptiarum  benedictio 
{Ibid.,  §  2). 

2.^  Suspenditur  etiam  in  festo  Immaculatae  Conceptionis  tam 
in  Hispania,  quam  in  America  latina  ac  Insulis  Philippinis. 

3.^  Si  interdictum  fuerit  locale  generale  et  interdicti  decreto 
aliud  non  caveatur  exprosse:  a)  Permittitur  clericis,  dummodo 
non  sint  ipsi  personaliter  interdictiy  omnia  divina  officia  et  sacros 
ritus  in  quacumque  ecclesia  aut  oratorio  privatim  obire,  januis 
clausis,  voce  submissa  et  campanis  non  pulsatis  {can.  2271,  1.*');  b)  in 
ecclesia  vero  cathedrali,  ecclesiis  paroecialibus  vel  in  ecclesia 
quae  unica  sit  in  oppido,  in  iisque  soiis,  permittuntur  a)  unius  Mis- 
sae  celebratio,  b)  asservatio  sanctissimi  Sacramentiy  c)  administra- 
tio  baptismatis,  EucharistiaCy  poenitentiaey  d)  assistentia  matrimo- 
niisy  exclusa  benedictione  nuptiali  (1),  e)  mortuorum  exsequiae,  ve- 
tita  tamen  quavis  solemnitate,  f)  benedictio  aquae  baptismalis  et 
sacrorum  oleorum,  g)  praedicatio  verbi  Dei.  In  his  tamen  sacris 
functionibus  prohibetur  cantus  et  pompa  in  sacra  supellectili  et 
sonitus  campanarum,  organorum,  aliorumve  instrumentorum  mu- 
sicalium;  sacrum  autem  Viaticum  ad  infirmos  privatim  defer- 
ri  debet  {can.  2271,  2.°).  His  igitur  functionibus  fideles  assistere 
possunt. 

4.^  In  interdicto  locali  particulari,  a)  si  interdictum  fuerit 
altare  vel  sacellum  alicujus  ecclesiae,  nullum  sacrum  officium 
seu  sacer  ritus  in  eisdem  celebrari  potest  (can.  2272,  §  1);  b)  si  in- 
terdictum  fuerit  coemeterium,  fidelium  cadavera  sepeliri  ibidem 
possunt,  sed  sine  ullo  ecclesiastico  ritu  {Ibid.y  §  2);  c)  si  latum  fuerit 
in  certam  ecclesiam  vel  oratorium:  1.°  si  ecclesia  fuerit  capittdaris 
nec  interdictum  sit  Capitulum,  servari  debet  dictum  hoc  n.  1038, 
3.^  or),  nisi  interdicti  decretum  praecipiat  Missam  conventualem 
celebrari  et  horas  canonicas  recitari  in  alia  ecclesia  aut  oratorio; 
2.^  si  fuerit  paroecialis,  servetur  quod  dictum  est  supra,  n.  1038,  3.^ 
b  f)y  nisi  interdicti  decretum  aliam  ecclesiam  pro  interdicti  tem- 
pore  eidem  substituat  {can.  2272,  §  3). 

1039.  —  Relatio  inter  principale  et  accessorium  in  interdicto 
locali: 

1.^  Interdicta  civitate,  interdicta  quoque  manent  loca  accesso- 
ria  etiam  exempta  et  ipsa  ecclesia  cathedralis  (can.  2273). 


(1)    Benedictio  nuptialis  ea  est  qiiae  datur  intra  Missam,  sed  exsistit  etiam  benedi- 
ctio  in  Rituali  praescripta,  quae  datur  semper  si  uterque  conjux  est  catholicus. 

2.^  Interdicta  ecclesia,  interdicta  sunt  sacella  contigua,  non 
vero  coemeterium  (Ibid.),  etsi  fuerit  contiguum. 

3.^  Interdicto  sacello,  non  est  interdicta  integra  ecclesia 
(Ibid.). 

4.^  Nec,  interdicto  coemeterio,  interdicta  est  ecclesia  ipsi  con- 
tigua,  sed  interdicta  sunt  omnia  oratoria  in  coemeterio  erecta 
(Ibid.). 

1040.  —  Quomodo  ferri  possit  interdictum  contra  communita- 
tem  aut  collegium,  si  delictum  perpetraverit,  et  quinam  sunt  illius 
effectusf 

Resp.  1.°  Ferri  potest:  a)  vel  in  singulas  personas  delinquentes, 
6)  vel  in  communitatem,  uti  talem,  c)  vel  simul  in  personas  delin- 
quentes  et  in  communitatem  {can.  2274,  §  1). 

Resp.  2.°  In  primo  casu  a),  servandum  est  id  quod  praescribi- 
tur  personaliter  interdictis  et  dicetur  n.  1041  (Ibid.,  §  2);  in  secundo 
6),  communitasseu  collegium  nequit  jus  uUum  spirituale  exercere 
quod  ei  competat  (Ibid.y  §  3);  in  tertio  c),  effectus  utriusque  inter- 
dicti  cumulantur  (Ibid.j  §  4). 

1041.  —  Quinam  sint  effectus  interdicti  personalis? 

Resp.  Alii  referuntur  ad  divina  offlcia,  alii  ad  Sacramenta  et 
Sacramentalia,  alii  ad  jus  electionis,  et  alii  ad  sepulturam. 

a)  Quoad  divina  officia,  personaliter  interdicti  nequeunt  ea 
celebrare  eisve,  excepta  praedicatione  verbi  Dei,  assistere;  passive 
assistentes  non  est  necesse  ut  expellantur;  sed  ab  assistentia  acti- 
va,  quae  aliquam  secum  ferat  participationem  in  divinis  offlciis 
celebrandis,  repelli  debent  interdicti  post  latam  sententiam  con- 
demnatoriam  vel  declaratoriam,  aut  alioquin  notorie  interdicti 
(can.  2275,  1.°).  Vide  dicta  supra,  n.  1016  seq. 

b)  Quoad  Sacramenta  et  Sacramentalia,  prohibetur  ipsis  ea 
ministrare,  conficere  et  recipere,  juxta  ea  quae  pro  excommuni- 
catis  dicta  sunt,  ad  normam  can.  2260,  §  1,  et  2261  (vide  nn.  1018, 
1019)  (Ibid.,  2.% 

c)  Quoadjus  electionis  etc,  servari  debet  id  quod  ex  canone 
2265  dictum  est  supra,  n.  1028,  de  excommunicatis  (Ibid.y  3.°). 

d)  Quoad  sepulturam  ecclesiasticam,  ipsa  privantur  prout  di- 
ctum  est  can.  1240,  §  1,  2.°  et  expositum  fuit  n.  168,  IV,  2.° 

1042.  —  Ad  quid  tenetur  ille  qui  subest  locali  interdictoj  vel  in- 
terdicto  in  communitatem  vel  collegium? 

Resp.  1.°  Si  ipse  interdicto  causam  non  dederit,  nec  alia  cen- 
sura  prohibeatur,  potest,  si  sit  rite  dispositus,  Sacramenta  re- 
cipere,  ad  normam  canonum  praecedentium,  sine  absolutiono  ab 
interdicto  aliave  satisfactione  (can.  2276). 

Resp.  2.°  Si  vero  ipse  causam  dederit,  habetur  ipso  facto  utper- 
sonaliter  interdictus  (can.  2338,  §  4),  ideoque  subjectus  effectibus 
praecedenti  n.  1041  recensitis. 

1043.  —  Quinam  sint  effedus  interdicti  ab  ingressu  ecclesiae? 

Resp.  a)  Secum  fert  prohibitionem  ne  quis  in  quacumque 
ecclesia  divina  ofticia  celebret  vel  eisdem  assistat  aut  ecclesiasti- 
cam  sepulluram  habeat;  6)  si  autem  assistat,  graviter  peccat;  sed 
necesse  non  est  ut  expellatur,  nec,  si  sepeliatur,  oportet  ut  cadaver 
amoveatur  (can.  2277). 

c)  In  oratoriis  vero  sive  publicis  sive  semipublicis  sive  priva- 
tis  nulla  detinetur  prohibitione  ratione  ipsius  interdicti. 

Differentiam  inter  ecclesiam  et  oratorium  vide  nn.  44  et  94  seq. 


ARTICULUS  III 

DE   SUSPENSIONE 

1044.  Notio.  —  Suspensio  est  censura  qua  clericus  of flcio  vel 
beneficio  vel  utroque  prohibetur  (can.  2278,  §  1). 

1045.  Principia. — I.  Suspensionis  effectus  separari  possunt 
(Ibid.,  §  2).  Unde  suspensio  potest  esse  totalis  vel  partialis. 

II.  In  suspensione  generaliter  lata,  absque  ulla  limitatione, 
comprehenduntur  omnes  effectus  qui  in  canonibus  hujus  articuli 
enumerantur  {Ibid.). 

III.  In  suspensione  ah  officio  vel  a  beneficio  omnes  tantum 
effectus  alterutrius  speciei  (Ibid.). 

IV.  Suspensio  ab  officio  simpliciter,  nuUa  adjecta  limitatione, 
vetat  omnem  actum  tum  potestatis  ordinis  et  jurisdictionis  (vol.  1, 
nn.  240-244),  tum  etiam  merae  administrationis  ex  officio  compe- 
tentis,  excepta  administratione  bonorum  proprii  beneflcii  (2279, 

§!)• 

1046. —  Suspensio: 

1.°  A  jurisdictione  generatim,  vetat  omnem  actum  potestatis 
jurisdictionis  pro  utroque  foro  tam  ordinariae  quam  delegatae. 

2.°  A  divinis,  omnem  actum  potestatis  ordinis  quam  quis  sive 
per  sacram  ordinationem  (v.  gr.  sacerdotalem)  sive  perprivilegium 
(v.  gr.  si  simplici  sacerdoti  collata  fuit  potestas  conflrmandi)  ob- 
tinet. 

3.°  Ab  ordinibus,  omnem  actum  potestatis  ordinis  receptae  per 
ordinationem. 

4.°  A  sacris  ordinibus,  omnem  actum  potestatis  ordinis  rece- 
ptae  per  ordinationem  in  sacris. 

5.°  A  certo  et  definito  ordine  exercendo,  omnem  actum  ordinis 
designati;  suspensus  autem  prohibetur  insuper  eumdem  ordinem 
conferre  et  superiorem  recipere  receptumque  post  suspensionem 
exercere. 

6.°  A  certo  et  definito  ordine  conferendo,  ipsum  ordinem  con- 
ferre,  non  vero  inferiorem  nec  superiorem. 

7.°  A  certo  et  definilo  ministeriOy  ex.  gr.,  audiendi  confessiones, 
vel  acerto  ac  definito  officio,  ex.  gr.,  cum  cura  animarum,  omnem 
actum  ejusdem  ministerii  vel  offlcii. 

8.°  Ab  ordine  pontificali,  omnem  actum  potestatis  ordinis  epi- 
scopalis. 

9.°  A  pontificalihus,  exercitiam  actuum  pontiflcalium,  ad  nor- 
mam  can.  337,  g  2,  eorum  scilicet  qui  liturgice  exigunt  usum  bacu- 
li  et  mitrae  {can.  2279,  §  2),  ut  vol.  1,  n.  650,  dictum  est. 

1047. — Suspensio  a  beneficio  a)  privat  fructibus  beneflcii,  ex- 
cepta  hahitaiione  in  aedibus  beneflcialibus  (v.  gr.  in  domo  abatiali 
vel  paroeciali,  respectu  parochi);  h)  non  autem  jure  administrandi 
bona  beneflcialia,  nisi  decretum  vel  sententia  suspensionis  ipsam 
administrandi  potestatem  suspenso  expresse  adimat  et  alii  tribuat 
(can.  2280,  §  1). 

1048.  —  Quid  si  suspensus  a  beneficio  fructus  beneficii  percipiat, 
non  obstante  censura? 

Resp.  Non  modo  graviter  peccat,  sed  fructus  restituere  debet  et 
ad  hanc  restitutionem  cogi  potest  canonicis  quoque,  si  opus  sit, 
sanctionibus  {Ibid.,  §  2). 

1049.  —  Suspensio  contra  clericum  generaliter  lata,  aut  suspen- 
sio  ab  officio  et  beneficio,  quaenam  beneficia  afficit,  si  ipse  plura 
possideat? 

Resp.  1."  Omnia  quae  habeat  in  dioecesi  Superioris  suspen- 
dentis,  nisi  aliud  appareat  {can.  2281),  et  sola,  quia  loci  Ordina- 
rius  nequit  clericum  suspendere  a  determinato  offlcio  vel  benefi- 
cio  quod  in  aliena  dioecesi  reperiatur  (can.  2282). 

Resp.  2.°  Suspensio  vero  latae  sententiae,  jure  communi  irroga- 
ta,  afflcit  omnia  of ficia  vel  beneflcia  in  quacumque  dioecesi  possi- 
deantur  {Ibid.). 

10dO.~N.  B.  1.°  Quod  circa  excommunicationem  statuit  can. 
2265,  et  exposuimus  supra,  n.  1028,  applicari  etiam  debet  suspen- 
sioni  {can.  2283). 

2.°  Si  incursa  fuerit  censura  suspensionis  quae  vetal  .  ^mini- 
strationem,  Sacramentorum  et  Sacramentalium  (v.  gr.  a  divinis,  ab 
ordinibus),  servari  debet  praescriptum  can.  2261  (vide  n.  1019), 
si  censura  suspensionis  quae  prohibet  actum  jurisdictionis  in 
foro  seu  interno  seu  externo,  a)  actus  est  invalidus,  ex.  gr.,  abso- 
lutio  sacramentalis,  si  lata  sit  sententia  condemnatoria  vel  decla- 
ratoria,  aut  Superior  expresse  declaret  se  ipsam  jurisdictionis  po- 
testatem  revocare;  h)  secus  est  illintus  tantum,  nisi  afidelibus  peti- 
tus  fuerit  ad  normam  mem.  can.  2261,  §  2  {can.  2284)  prout  exposui- 
mus  supra,  n.  1019. 

1051 — Qiiomodo  ferri possit  suspensio  in  Communitatem  aut 
Gollegium,  si  deliquerint,  et  quinam  sint  ejus  effectus  ? 

Resp.  1.°  Suspensio  ferri  potest:  a)  vel  in  singulas  personas  de- 

linquentes,  6)  vel  in  communitatem,  uti  talem,  c)  vel  in  personas 
delinquentes  et  communitatem  (can.  2285,  §  1). 

JResp.  2.°  In  primo  casu:  a)  servari  debent  canones  hujus  ar- 
ticuli  {Ibid.y  §  2)  jam  expositi  (nn.  1044-1050). 

In  altero  casu  b)  Communitas  prohibetur  exercitio  jurium  spi- 
ritualium  quae  ipsi,  uti  communitati,  competunt  (Ibid.  §  3);  in  re- 
liquo  personae  ad  communitatem  pertinentes  uti  non  suspensae 
procedere  possunt. 

In  tertio  casu  c)  cumulantur  effectus  duorum  casuum  prae- 
cedentium  (can.  2285,  §§  2-4). 


TITULUS  IX 
De  poenis  vindicativis 

1052.  —  Poenae  vindicativae  illae  sunt  quae  directe  tendunt  ad 
delicti  expiationem  ita  ut  earum  remissio  e  cessatione  contumaciae 
delinquentis  non  pendeat  (can.  2286),'in  quo  a  censuris  discrimi- 
nantur  quae  sunt  poenae  medicinaleSy  et  delinquens  absolvi  debet, 
ex  quo  cesset  ejus  contumacia. 

Recursus  contra  ipsas.  Ab  inflictis  poenis  vindicativis  datur 
appeliatio  seu  recursus  in  suspensivo,  nisi  aliud  expresse  in  jure 
caveatur  (can.  2287). 

1053.— Condemnatio  conditionalis.  a)  Exceptis  poenis  degrada- 
tioniSy  depositioniSy  privationis  offlcii  aut  beneflcii,  6)  et  nisi  urgeat 
necessitas  reparandi  scandalum,  c)  prudentiae  judicis  remittitur, 
si  reus  talis  sit  ut  prima  vice  post  vitam  laudabiliter  peractam 
deliquerit,  poenae  ordinariae  per  sententiam  condemnatoriam 
inflictae  exsecutionem  suspendere.  Haec  suspensio  secum  fert 
conditionem  ut,  si  reus  intra  proximum  triennium  aliud  delictum 
ejusdem  vel  alterius  generis  commiserit,  poenam  utrique  delicto 
debitam  luat  (can.  2288). 

In  memorata  lege  hispana  diei  17  martii  1908  requiritur  ut 
reus  tunc  primum  deliquerit,  ut  non  f  uerit  contumax,  ut  poena 
consistat  in  privatione  libertatis,  non  ultra  annum.  Tempus  intra 
quod  exigitur  ut  reus  non  iterum  delinquat  est  inter  tres  aut  sex 
annos,  prout  statuerit  tribunal  in  applicatione  condemnationis 
conditionalis.  Excipiuntur  delicta  furti  (robo),  incendii,  falsifica- 
tionis  titulorum  aut  monetae,  etc.  Vide  hanc  legem  apud  Alcubi- 
Ita,  vol.  3,  pag.  796,  edit.  6.^ 

1054.  Gessatio.  —  Poena  vindicativa  finitur  ejus  expiatione  vel 
dispensatione  ab  eo  concessa  qui  legitimam  habeat  dispensandi 

potestatem  ad  normam  can.  2236  (can.  2289).  Vide  dicta  nn.  989, 
990. 

1055.  Suspensio  ac  dispensatio  in  casibus  occultis  urgen- 
tioribus.  — I.  In  casibus  occultis  urgentioribus,  si  ex  observatio- 
ne  poenae  vindicativae  latae  sententiae,  reus  seipsum  proderet 
cum  infamia  et  scandalo,  quilibet  confessarius  potest  in  foro  sa- 
cramentali  obligationem  servandae  poenae  suspendere,  injuncto 
onere  recurrendi  saltem  intra  mensem,  eo  modo  quo  dictum  est 
supra,  n.  1009,  quoad  censuras. 

II.  Quod  si  in  aliquo  casu  extraordinario  hic  recursus  sit  ira- 
possibilis,  tunc  ipsemet  confessarius  potest  dispensationem  cou- 
cedere  ad  normam  propositam  supra,  n.  1011  (can.  2290). 


CAPUT  1 

DE    POENIS    VINDICATIVIS    C0MMUNI13US 

1056.  —  Poenae  vindicativae  quae  omnes  fideles  pro  delictorum 
gravitate  afficere  possunt,  in  Ecclesia  praesertim  sunt:  a)  Interdi- 
ctum  locale  et  interdictum  in  communitatem  seu  collegium  in  per- 
petuum  vel  ad  tempuspme^ni^M?w  vel  ad  heneplacitum  Superioris 
(can.  2291,  1.°). 

h)  Interdictum  ah  ingressu  ecclesiae  in  perpetuum  vel  ad  tem- 
pus  praefinitum  vel  ad  heneplacitum  Superioris  (Ihid.j  2.°)  (1). 

c)  Poenalis  translatio  vel  suppressio  sedis  episcopalis  vel  pa- 
roecialis  (Ihid.,  3.°);  ita  ut  1.°  paroecia  transferatur  ab  uno  in  aliud 
oppidum  intra  limites  territorii  ejusdem  paroeciae,  et  sedes  epi- 
scopalis  ab  una  in  aliam  civitatem  intra  limites  ejusdem  dioecesis, 
vel  2.°  supprimatur  paroecia  aut  dioecesis,  et  territorium  respecti- 
ve  uniatur  et  incorporetur  territorio  alterius  paroeciae  vel  dioe- 
cesis. 

d)  Infsimia  juris  (Ihid.,  4.°).  e)  Privatio  sepulturae  ecclesiasti- 
cae  (Ihid.,  5.°)  ad  normam  can.  1240,  §  1  (Viden.  168,  IV,  2.^).  f)  Pri- 
vatio  Sacramentalium  (Ihid.,  6.°). 

g)  Privatio  vel  suspensio  ad  tempus  pensionis  quae  ab  Eccle- 
sia  vel  ex  bonis  Ecclesiae  solvitur,  vel  alius  juris  seu  privilegii 
ecclesiastici  (Ihid.y  7.°).  h)  Remotio  ab  actibus  legitimis  ecclesiasti- 
cis  exercendis  (Ihid.,  8.°).  i)  Inhahilitas  ad  gratias  ecclesiasticas  aut 
munia  in  Ecclesia  quae  statum  clericalem  non  requirant  (v.  gr.  sa- 
cristae,  succentoris,  organistae)  vel  ad  gradus  academicos  auctori- 
tate  ecclesiastica  consequendos  (Ihid.,  9.°). 


(1)  In  hoc  differt  interdictum  quatenus  poena  est  vindicativa  ab  interdicto  quatenus 
censura.  Censura  enim  ferri  nequit  neque  in  perpetuum  neque  ad  tempus  determinatum, 
neque  ad  arbitrium  Superioris. 

J)  Privatio  vel  suspensio  ad  tempus  muneris,  facultatis  vel 
gratiae  jam  obtentae  (Ibid.,  10.°). 

/)  Privatio  juris  prcfecec?en//ae  vel  vocis  adivae  (seujuseli- 
gendi)  et  passivae  (seu  jus  eligibilitatis)  vel  juris  ferendi  titulos 
honoris,  vestem,  insignia,  quae  Ecclesia  concesserit  (Ibid.,  11.°). 

m)    Mulcta  pecuniaria  (Ibid.  12.°). 

1057.  —  Quis poiest  decernere  siippressionem  vel  translationem? 
Resp.  1.°  Poenalis  suppressio  vel  translatio  sedis  episcopalis  re- 

servatur  uni  Romano  Pontiflci  (can.  2292),  nam  est  una  ex  causis 
majoribus.  Cfr.  vol.  1,  n.  391,  et  in  hoc  vol.  2,  n.  559. 

Resp.  2.°  Suppressio  vel  translatio  paroeciae,  a  locorum  Ordi- 
nariis  decerni  nequit,  nisi  cum  consUio  Capituli  (Ibid.). 

1058.  —  Quid  est  infamia  juris  et  quinam  ejus  effectus? 

Resp.  1.°  Ea  quae  casibus  jure  communi  expressis  statuitur 
(can.  2293,  §  2).  Non  afflcit  dilinquentis  consanguineos  aut  afflnes 
(Ibid.,  §  4). 

Resp.  2.°  Infamis  infamia  juris  est  irregnlaris  ad  ordines  susci- 
piendos,  et  insuper  haec  infamia  delinquentem  reddit  inhabilem 
ad  obtinenda  beneflcia,  pensiones,  offlcia  et  dignitates  ecclesia- 
sticas,  ad  actus  legitimos  ecclesiasticos  perflciendos,  ad  exercitium 
juris  aut  muneris  ecclesiastici,  et  tandem  arceri  debet  a  ministerio 
in  sacris  functionibus  exercendo  (can.  2294,  §  1)  (1). 

1059.  —  Quandonam  contrahitur  infamia  facti? 

Resp.  Quando  quis,  ob  patratum  delictum  vel  ob  pravos  mo- 
res,  bonam  existimationem,  prudenti  Ordinarii  judicio,  apud  fide- 
les  probos  et  graves  amisit  (can.  2293,  §  3).  Non  afflcit  delinquentis 
consanguineos  aut  afflnes  (Ibid.,  4). 

1060.  —  Quinam  sunt  effectus  infamiae  facti? 

Resp.  Infamis  infamia  facti,  repelli  debet  tum  a  recipiendis  or- 
dinibus  ad  normam  can.  987,  n.  7.°,  dignitatibus,  beneflciis,  offlciis 


(1)  Praeterea  infamis  infamia  juris  post  sententiam  nequit  suffragium  ferre  in  ele- 
ctionibus  (can.  167,  §  I,  3.°);  patrinum  agere  sive  in  baptismo  (can.  765),  sive  in  confirma- 
tione  (can.  795):  jus  patronatus  exercere  vel  ejus  privilegiis  uti  (can.  1740,  §  4);  manifesto 
infames  arcendi  sunt  ab  Eucharistia  (can.  855,  §  1);  quilibet  infamis  post  sententiam  re- 
pellitur  ut  suspectus  a  testimonio  ferendo  (co/z.  1757,  §  2,  \.°),  vel  a  munere  periti  (can. 
1795,  §  2),  aut  arbitri  (can.  1931). 

Sunt  infames  infamia  juris:  a)  qui  species  consecratas  abjecerit  vel  ad  malum  finem 
abduxerit  aut  retinuerit  (can.  2320);  h)  qui  cadavera  vel  sepulcra  mortuorum  ad  furtum 
vel  alium  malum  finem  violaverit  (can.  2328);  c)  qui  violentas  manus  injecerit  in  perso- 
nam  Romani  Pontificis,  aut  S.  R.  E.  Cardinalis  vel  Legati  Romani  Pontificis  (con.  2343); 
d)  duellantes  eorumque  patrini  (can.  2351,  §  2);  e)  bigami,  qui  nempe,  obstante  conjugali 
vinculo,  aliud  matrimonium,  etsi  tantum  civile,  ut  ajunt,  attentaverint  (can.  2356);  f)  lai- 
ci  legitime  damnati  ob  delicta  contra  sextum  cumminoribus  infra  aetatem  sexdecim  an- 
norum  commissa,  vel  ob  stuprum,  sodomiam,  incestum,  lenocinium  (can.  2357,  S  1). 

A'.  B.  Catholici  qui  in  apostasiam  a  fide,  vel  haeresim  vel  schisma  prolapsi  sint,  si 
moniti  non  resipuerint,  declarari  debent  infames  (can.  2314,  §  1,  2.");  ita  etiam  clerici  in 
sacrisqnx  delictum  admiserint  contra  sextum  Decalogi  praeceptum  cum  minoribusinfra 
aetatem  sexdecim  annorum,  vel  adulterium,  stuprum,  bestialitatem,  sodomiam,  lenoci- 
nium,incestum  cum  consanguineis  aut  affinibus  in  primo  gradu  exercuerint(co/z.2359,§2). 

ecclesiasticis,  tum  ab  exercendo  sacro  ministerio  et  ab  actibus  le- 
gitimis  ecclesiasticis  (can.  2294,  §  2). 

1061.  —  Quomodo  tollattir  infamia? 

Resp.  \P  IwidimiQ.  juris  desinit  sola  dispensatione  a  Sede  Apo- 
stolica  concessa  {can.  2295). 

Resp.  2.°  Infamia  facti  quum  bona  existimatio  apud  fideles  pro- 
bos  et  graves,  omnibus  perpensis  adjunctis  et  praesertim  diidurna 
rei  emendatione,  fuerit,  prudenti  Ordinarii  judicio,  recuperata 
(Ibid.). 

1062.  —  Quid  notandum  circa  poenam  inhabilitatis? 

Resp.  1.°  Si  agatur  de  rebus  ad  quas  assequendas  capacitasjure 
communi  statuitur,  inhabilitatis  poenam  iniligere  una  Sedes  Apo- 
stolica  potest  {can.  2296,  §  1). 

Resp.  2.°  Jura  jam  quaesita  non  amittuntur  ob  supervenientem 
inhahilitatem,  nisi  huic  addatur  poena  privationis  {Ibid.^  §  2). 

1063.  —  In  cujiis  commodum  eroganda  est  pecunia  ex  mulctis 
pecuniariis  infiictis  a  jure  communi  aut  particulari? 

Resp.  Pecunia  ex  mulctis  jure  communi  inflictis,  si  erogatio 
eodem  jure  praefinita  est,  ita  est  eroganda.  Secus  erogari  debet  in 
pios  usus,  non  vero  in  commodum  mensae  episcopalis  aut  capitu- 
laris  {can.  2297). 

In  eosdem  pios  usus  erogandae  sunt  mulctae  jure  peculiari  sta- 
tutae  vel  statuendae  (Ibid.). 


CAPUT  II 

DE    PECULTARIBUS    CLERICORUM    POENIS    VINDrCATIVIS 

ARTICULUS  I 

QUAENAM   SUNT,    ET   QUASNAM   CONDITIONES    EXIGANT   ALIQUAE 

EX    IPSIS 

1064.  —  Hujusmodi  poenae  sunt:  1.°  Prohibitio  exercendi  sa- 
crum  ministerium  x>raeterquam  in  certa  ecclesia. 

2.°  Suspensio  in  perpetuum  vel  ad  tempus  praefinitum,  vel  ad 
beneplacitum  Superioris  (1). 

S.'^  Translatio  poenalis  ab  officio  vel  beneficio  obtento  ad  in- 
ferius. 

4.°    Privatio  alicujus  juris  cum  beneflcio  vel  officio  conjuncti. 


(l)  In  hoc  differt  suspensio  quatenus  est  poena  vindicativa  a  suspensione  quatenus 
censura,  nam  censura  nequit  esse  perpetua  neque  ad  tempus  determinatum,  neque  ad 
arbitrium  Superioris.  Vide  notam  n.  1057. 

5.°  Inhabililas  ad  oinnes  vel  ad  aliquot  dignitates,  officia,  be- 
neficia  aliave  munera  propria  clericorum. 

6.°  Privatio  poenalis  beneflcii  vel  offlcii  cum  vel  sine  pen- 
sione. 

7.°    Prohibitio  commorandi  in  certo  loco  vel  territorio. 

8.°    Praescriptio  commorandi  in  certo  loco  vel  territorio. 

9.®    Privatio  ad  tempus  habitus  ecclesiastici. 

10."    Depositio. 

11.°    Privatio  perpetua  habitus  ecclesiastici. 

12.°    Degradatio  (can.  2298). 

1085.  —  Quibus  de  causis  clericus  privari  possit  suo  beneficio? 

Resp.  1.°  Si  beneflcium  inamovibile  obtineat,  solum  in  casibus 
jure  expressis  (can.  2299,  §  1). 

2.°    Si  amovlbilej  etiam  ob  alias  rationabiles  causas  (Ibid). 

3.°  Nequit  clericus  privari  beneflcio  aut  pensione  cujus  titulo 
ordinatus  fuit,  nisi  aliunde  ejus  honestae  sustentationi  providea- 
tur  (Vide  nihilominus  nn.  1071, 1073,  1074)  (Ibid.,  §  3). 

Ratio  eadem  est  propter  quam  Ecclesia  statutum  habet  nullum 
clericum  esse  in  sacris  ordinandum,  nisi  possideat  titulum  aliquem 
(beneflcium,  pensionem,  patrimonium,  etc.)  quo  honestae  suae 
sustentationi  consultum  sit,  id  est,  ut  clerici  in  sacris  paupertate 
sua  non  cogantur  mendicare  cum  dedecore  status  ecclesiastici, 
cum  paupertas  coacta  haberi  soleat  in  dedecus  (1).  E  contra  quia 
paupertas  voluntaria  in  honore  habetur  apud  prudentes  viros,  ideo 
Ecclesia  permittit  ut  regulares  aliique  religiosi  sacros  ordines 
suscipiant  titulo  paupertatis  voluntariae.  Cfr.  FerrereSf  Comp. 
Theol.  mor.,  vol.  2,  nn.  886,  887. 

4.°  Quamvis  non  perveniatur  ad  privationem  beneflcii,  offlcii 
aut  dignitatis  obtentae,  poterit  privari  ad  certum  tempiis  aliquo 
tantum  ministerio  cum  illis  conjuncto,  v.  gr.  ministerio  concio- 
nandi,  excipiendi  confessiones,  etc.  (can.  2299,  §  2). 

1066.  —  Quando  imponi  poterit  iwivatio  juris  deferendi  habitum 
clericalemj  et  quinam  sint  hujus  privationis  effectusf 

Resp.  1.°  Si  gravia  scandala  praebeat  et  monitus  non  resipi- 
scat,  nec  scandalum  queat  aliter  removeri,  potest  interim  privari 
jure  deferendi  habitum  ecclesiasticum  (can.  2300). 

Resp.  2.°  Haec  privatio,  dum  perdurat,  secum  iQvt  a)  prohibitio- 
nem  exercendi  ministeria  quaevis  ecclesiastica,  b)  et  privationem 
privilegiorum  clericalium  (Ibid.)  de  quibus  egimus  vol.  1,  nn.  251- 
274. 

1067.  —  Quibus  in  casibus  imponi  potest  praescriptio  aut  prohibi- 
tio  certo  in  loco  commorandi,  aut  collocatio  in  domo  poenitentiae, 
aut  in  dom*o  religiosa,  praesertim  ad  longum  tempus? 


(1)    Ex  parte  huic  causae  etiatn  tribuendum  est  beneficium  competentiae  de  quo  di- 
ximus  vol.  1,  nn.  273,  274. 

Besp.  Tantum  in  casibus  gravibus,  in  quibus,  prudenti  Ordi- 
narii  judicio,  eae  poenae  neeessariae  sint  ad  clerici  emendationem 
aut  scandali  reparationem  {can.  2302). 

1068. — Potest  Ordinarins  jwaescribere  clerico  subdito  suo  ut 
certo  in  loco  commoretiir  extra  fines  suae  dioecesis? 

Resp.  Negative,  nisi  in  sequentibus  casibus:  a)  si  accedat  con- 
sensus  Ordinarii  illius  loci;  b)  vel  agatur  de  domo  poenitentiae  seu 
emendationis  clericis  non  solum  dioecesanis,  sed  etiam  extraneis 
destinata,  c)  aut  de  domo  religiosa  exempta,  Superiore  ejusdem 
consentiente  {can.  2301). 


ARTICULUS  II 

DE    DEPOSITIONE    ET    DEGRA.DATI0NE   IN    PARTICULARI 

I.     De  depositione 

1069.  Notio. — Depositio  est  poena  vindicativa  quae  secum  fert, 
idque  in  perpetuum,  a)  tum  suspensionem  ab  officio  et  b)  inhabili- 
tatem  ad  quaelibet  of  flcia,  dignitates,  beneflcia,  pensiones,  munera 
in  Ecclesia,  c)  tum  etiam  privationem  illorum  quae  reus  habeat, 
licet  eorum  tituio  fuerit  ordinatus  {can.  2303,  §  1). 

1070.  —  An  per  depositionem  privetur  clericus  privilegiis  clerica- 
libusf 

Resp.  Negative,  neque  reum  liberat  ab  obligationibus  e  suscepto 
ordine  exortis  (Ibid.)^  v.  gr.,  recitandi  divinum  offlcium,  servandi 
castitatem,  deferendi  habitum  clericalem,  etc.  Vide  dicta  vol.  1, 
nn.  276-307. 

Servat  igitur  privilegium  canonis,  privilegium  fori,  etc.  Vide 
vol.  1,  nn.  251-275. 

1071. —  Quid  Ordinarius  praestare  debet  si  clericum  depositum 
privaverit  beneficio,  officio,  e/c,  quorum  tilido  ordinatus  fuerit? 

Resp.  Si  clericus  vere  indigeat,  commendatur  caritati  Ordina- 
rii  ut  curet  ei  providere  meliori  quo  possit  modo,  ne  cum  dede- 
core  status  clericalis  mendicare  cogatur  (Ibid.y  §  2). 

1072.  —  Quas  ob  causas  infligi  potest  poena  depositionis? 

Resp.  Tantum  in  casibus  in  jure  expressis  (1). 


(1)  Tales  causae  sunt  apostasia  a  fide,  haeresis,  schisma,  si  iterata  monitione  deiin- 
quentes  non  resipuerint  icon.  2314,  s  1,2/0;  abjectio  specierum  consecratarum  vel  earum 
adductio  vel  retentio  ad  malum  usum  (can.  2320);  si  clericus  ad  ordinem  sacerdotalem 
non  promotus  Missae  celebrationern  simulaverit,  aut  sacramentalem  confessionem  ex- 
ceperit  {can.  2322,  1.°);  violatio  cadaverum  vel  sepulcrorum  mortuorum  ad  furtum  vel 
alium  malum  finem  ican.  2328);  procuratio  abortus  effectu  sequuto  (can.  2350,  s  1);  si  quis 
fuerit  legitime  damnatus  de  delicto  homicidii,  raptus  impuberum  utriusque  sexus,  ven- 

1073.  —  Quid  si  depositus  non  det  emendationis  signa? 

Besp,  1.°  Tunc,  praesertim  si  scandalum  dare  pergat  monitus- 
que  non  resipiscat,  Ordinarius  potest  eum  perpetuo  privare  jure 
deferendi  habitum  ecclesiasticum. 

2.°  Haec  privatio  secum  fert  privationem  privilegiorum  eccle- 
siasticorum;  et  Ordinarius  non  tenetur  jam  curare  de  ejus  susten- 
tatione  (can.  2304,  §§1,  2)  de  qua  n.  1071  dictum  est. 

II.     De  degradatione 

1074.  Notio.  —  Degradatio  est  gravissima  inter  poenas  vindi- 
cativas  contra  clericos,  et  secum  fert,  a)  depositionem,  6)  privatio- 
nem  perpetuam  habitus  clericalis  (vide  n.  1073,  2.°),  et  c)  reductio- 
nem  ad  statum  laicalem  {can.  2305,  §  1).  Vide  circa  hoc  ultimum 
vol.  1,  nn.  377,  378. 

1075.  —  Ob  quae  delicta  ferri  potest? 

Resp.  Solummodo  a)  propter  delictum  in  jure  expressum  uti 
hac  poena  puniendum  (1);  6)  vel  etiam  si  clericus  jam  depositus  et 
privatus  habitu  clericali,  grave  adhuc  scandalum  per  annum  prae- 
bere  pergat  (can.  2305,  §  2). 

1076.  Divisio. — Degradatio  esse  potest  verbalis  se\i  edictalis, 
vel  realis. 

Prima  seu  verbalis  irrogatur  sola  sententia,  ita  tamen  ut  omnes 
suos  effectus  juridicos  statim  habeat  sine  alia  exsecutione  (Ibid.y 
§  3);  realis  vero  fit,  si  locorum  adjuncta  id  permittant,  servatis 
solemniis  praescriptis  in  Pontificali  Romano  (Ihid.,  §  3),  ubi  videri 
potest  «Ordo  suspensionis,  reconciliationis,  depositionis,  dispen- 
sationis,  degradationis,  et  restitutionis  sacrorum  ordinum».  Re- 
peritur  illic  formula  specialis  pro  singulis  Ordinibus  minoribus 
et  majoribus,  Episcopatu  non  excluso  (Cfr.  edit.  Ratisbonae, 
1891,  pap.  258-267). 

N.  B.  1.°  Clerici  in  sacris,  etsi  degradentur,  non  liberantur  ab 


ditionis  hominis  in  servitutem  vel  alium  malum  finem,  usurae,  rapinae,  furti  qualificati 
vel  non  qualificati  in  re  valde  notabili;  incendii  vel  malitiosae  ac  valde  notabilis  rerum 
destructionis;  gravis  mutilationis  vel  vulnerationis  vel  violentiae  (can.  2354,  §  2);  si  qui 
delictum  admiserunt  contra  sextum  Decalogi  praeceptum  cum  minoribus  infra  aetatem 
sexdecim  annorum,  vel  adulterium,  stuprum,  bestialitatem,  sodomiam,  incestum  cum 
consanguineis  vel  aff inibus  in  primo  gradu,  lenocinium  (in  casibus  gravioribus) {can.  2359, 
§  2);  transitus  ad  vitae  genus  a  statu  clericali  notorie  alienum,  depositis  habitu  clericah' 
et  tonsura  {can.  2379);  si  quis  propria  auctoritate  occupaverit  beneficium,  etc,  nec  velit 
ab  occupatione  recedere  {can.  2394,  2.");  vel  si  quis  noluerit  dimittere  beneficium  a  quo 
legitime  sit  privatus  aut  remotus  {can.  2401). 

(1)  Nempe,  si  quis  sectae  acatholicae  nomen  dederit  vel  pubHce  adhaeserit  {can.  2314, 
§  1,  3.°),  vel  manus  violentas  in  personam  Romani  Pontificis  injecerit  {can.  2343),  vel  ho- 
micidium  culpabile  perpetraverit  (can.  2354,  §  2),  vel  crimen  sollicitationis,  in  casibus 
gravioribus  {can.  2368,  §  1),  vel  si  clericus  in  sacris  matrimonium  attentare  praesumpse- 
rit,  et  monitus  non  resipuerit  {can.  2388,  §  1). 

2.^  Neque  degradatus  privatur  potestate  ordinis  in  sacra  ordi- 
natione  suscepta,  quia  huic  perpetuo  inhaeret  jure  divino.  Quare 
si  sacerdos  edictaliter  vel  realiter  degradatusy  verba  consecrationis 
proferret  super  panem  et  vinum  animo  consecrandi,  revera  confi- 
ceret  Eucharistiam. 

obligatione  caelibatus  (can.  213,  §  2)  neque  recitandi  divinum  offi- 
cium  {can.  214,  §  1).  Cfr.  vol.  1,  n.  378. 


TITULUS  X 
De  remediis  poenalibus  et  poenitentiis 

CAPUT  I 

DE    REMEDIIS    POENALIBIJS 

1077.  —  Remedia  poenalia  potius  praeventiva  sunt  ad  praeve- 
niendam  scilicet  delicti  perpetrationem.  Sunt  nihilominus  etiam 
poenalia,  quia  secum  ferunt  aliquam  molestiam,  et  supponunt  ali- 
quam  legis  transgressionem  cum  periculo  proximo  delicti  perpe- 
trandi  vel  cum  scandalo  fidelium.  Cfr.  Trid.,  sess.  XIII,  c.  1,  de 
reform.;  S.  C.  Conc,  11  jun.  1880;  JFernz,  Jus  DecretaL,  vol.  6, 
w.  253. 

Quaenam  sint  haec  remedia? 

Resp.  Quattuor,  scilicet,  1.°  Monitio;  2.®  Correptio;  3.°  Praece- 
ptum,4.^  Vigilantia  (can.  2306). 

1078.  —  Quando  et  a  qiio  facienda  est  monitio? 

Resp.  1.°  Cum  aliquis  versatur  in  proxima  occasione  delictum 
comm.ittendi,  vel  cum  ex  inquisitione  (vide  n.  841)  peracta  gravis 
suspicio  super  ipsum  cadit  delicti  commissi. 

Resp.  2.''  Debet  eam  peragere  Ordinarius  per  se  vel  per  inter- 
positam  personam  (can.  2307). 

1079.  —  Quando  et  a  quo  fieri  debet  correptio? 

Resp.  1.°  Cum  ex  alicujus  conversatione  scandalum  vel  gravis 
ordinis  perturbatio  oriantur. 

Resp.  2.°  Fieri  debet  ab  Ordinario  per  se  vel  per  interpositam 
personam,  vel  etiam  per  epistolam,  et  debet  correptio  peculiari- 
bus  esse  accommodata  conditionibus  personae  et  facti  de  quo  agi- 
tur  (can.  2308). 

1080.  —  Quo  pacto  fieri  debent  monitio  et  correptio? 

Resp.  Utraque  potest  esse  publica  vel  secreta  (can.  2309,  §  1). 

a)  Si  publicae  sint,  fieri  debent  vel  coram  notario  aut  duobus 
testibus.  Fieri  etiam  possunt  per  epistolam,  ita  tamen  ut  de  rece- 
ptione  et  tenore  epistolae  ex  aliquo  documento  constet  (/6«rf.,§  2). 

6)  Si  secrete  fiant,  de  ipsis  tamen  constare  debet  ex  aliquo 
documento  in  secreto  archivo  Curiae  asservando  (Vide  vol.  1, 
n.  676).  ^ 

1081. —  Quando  erit  locus  correptioni  publicae? 

Resp.  Fieri  tantum  potest  adversus  reum  de  delicto  convictum 
vel  confessum.  Y OQditwv  judicialiSy  si  flat  a  judice  pro  tribunali  se- 
dente  vel  ab  Ordinario  ante  processum  criminalem  {can.  2309, 

1082.  —  Quaenam  est  natura  correptionis  judicialisf 

Resp.  Vel  habetur  loco  poenae  vel  fit  ad  augendam  poenam, 
praecipue  si  agatur  de  recidivo  (Ibid.,  §  4). 

1083.  —  Quoties  fieri  possit^ 

Resp.  Tam  monitio  quam  correptio  fieri  potest  semel  vel  plu- 
ries,  pro  Superioris  arbitrio  et  prudentia  (Ibid.j  §  6). 

1084.  —  Quid  est  praeceptum? 

Resp.  Praeceptum  est  Superioris  mandatum,  quo  subdito  de- 
clarat  quid  debeat  agere  vel  evitare,  eique  comminatur  poena 
ecclesiastica  quam  incurret  si  illud  violaverit. 

Quando  et  quomodo  datur  locus  praeceptof 

Resp.  1."  Si  monitio  et  correptio  incassum  factae  fuerint,  vel 
si  ex  eisdem  effectum  sperare  non  liceat  (can.  2310). 

Resp.  2.^  In  ipso  accurate  indicari  debet,  quid  agere  quidve 
evitare  praeventus  debeat,  cum  poenae  comminatione  in  casu 
transgressionis  (Ibid). 

1085.  —  Quando  aliquis  submittendus  erit  vigilantiae? 

Resp.  1.°  Si  casus  gravitas  ferat  et  praecipue  si  agatur  de  eo 
qui  in  periculo  versatur  relabendi  in  idem  crimeH  (can.  2311,  §  1). 

Resp.  2.°  Vigilantia  praecipi  quoque  potest  ad  augendam  poe- 
nam,  praecipue  in  recidivos  (Ibid.,  §  2). 


CAPUT  II 

DE    POENITENTIIS 

1086.  Principia.  —  I.  Poenitentiae  in  foro  externo  (1)  impo- 
nuntur  ut  delinquens  vel  poenam  effugiat,  vel  poenae  contractae 
absolutionem  aut  dispensationem  recipiat  (can.  2312,  §  1). 


(1)    Pro  foro  sacramentali  imponuntur  in  sacramento  poenitentiae  quasi  partes  ip- 
sius  integrantes. 

Instit.  canon.  —  Tom.  II  22  * 

II.  Ob  delictum  aut  transgressionem  occnltam  nunquam  poe- 
nitentia  piiblica  imponi  potest  {Ihid.,  §  2). 

III.  Poenitentiae  non  tam  secundum  quantitatem  delicti,  quam 
secundum  poenitentis  contritionem  moderandae  sunt,  pensatis 
qualitatibus  personarum  et  delictorum  adjunctis  {Ihid.y  §  3). 

1087.  —  Praecipuae  poenitentiae  sunt  praecepta: 

1.°  Recitandi  determinatas  preces;  2.°  peragendi  piam.aliquam 
peregrinationem  vel  alia  pietatis  opera;  3.°  servandi  peculiare  je- 
junium;  4.*^  erogandi  eleemosynas  in  pios  usus;  5.°  peragendi  exer- 
citia  spiritualia  in  pia  aut  religiosa  domo  per  aliquot  dies  {can. 
2313,  §  1). 

N.  B.  Poenitentias  Ordinarius  pro  sua  prudentia  addere  potest 
jjoenali  remedio  monitionis  et  correptionis  {Ibid.,  §  2). 

Adnotatio  finalis.  Agere  de  singulis  poenis  in  particulari  ut- 
pote  minus  proprium  scholae  Institutionum  reservamus  scholis 
superioribus,  sicut  jam  antea,  n.  943,  dictum  fuit.  Singulas  censuras 
latae  sententiae  explicatas  videre  quis  poterit  apud  Ferreres^ 
Comp.  Theol.  mor.,  nn.  1230,  sicut  pariter  n.  943  indicatum  fuit. 

Abbates:  nulliiis,  I,  256,  366,  382, 
431,  587,  592,  593,  623;  11,  123, 
141,  155,  407. 

—  regiilares  regiminis,  1, 431 ,  667, 
910. 

Abbatiae:  nutlius,!,  381,  623,  628. 
Abro^atio,  I,  168. 
Absentes,  I,  967. 
Absolutio:   a    censuris,  II,    1002- 
1011. 

—  sacramentalis,  II,  1004,  1050. 
Abstinentia,  II,  179,  191. 
Abusus,  I,  188,  572,  649,  905;  II, 

960. 
Acatholioi,  I,  851,    967;    II,    35, 

319   594. 
Acta:'ll,  676,856. 

—  conciliorum,  I,  597,  606. 

—  curiae,  II,  740. 

—  electionis,  I,  331,  332. 

—  inquisitionis,  II,  841,  843. 
—judicialis,  II,  548-550,  580,  585, 

586,  740,  804,  807,  849,  859. 

—  processus,  I,  943;  II,  660,  675, 
677,  849,  890,  895. 

—  Romani  Pontificis,  I,  549,  550. 

—  Sedis  Apostolicae,  I,  151. 
Actio:  II,  483,  604. 

—  ad  ohtinendam  declarationem 
nullitatis  actus,  II,  612-616,  778. 

—  civilis,  II,  643,  646,  647,  963. 

—  contra   sacram   ordinationem, 
II,  874. 

—  criminalis,  II,  528, 645, 841 ,  963. 

—  de  damno  infecto,  II,  608. 

—  de  statu  personarum,  II,  643. 

—  ex  attentato,  778,  779. 

—  ex  nullitate  sententiae,  II,  810. 

—  ex  nuntiatione  novi  operis,  II, 
608,  610. 

—  personatis,  II,  503,  600,  837. 

—  petitoria,  II,  600. 

—  poenalis,  II,  646,  963,  992. 

—  possessoria,  II,  600,  636-641 . 

—  realis,  II,  534,  600,  837. 


—  reconventionalis,  II,  578,  625- 
628. 

—  recuperandae  possessionis  seu 
de  spolio,  II,  533,  578,  638-640. 

—  rescissoria,  II,  619. 

--  retinendae  possessionis,  II,  637. 
Actor:  II,  527,  532,  588,  589,  604, 

649,  650,  656,  677,  769-771,  1023. 
Actuarius,  I,  331-333;  II,  548,  585, 

586,  712,  713. 
Actus:  I,  226;  II,  612-615,  778. 

—  collegiales,  I,  223-225. 

—  legitimi  ecclesiastici,  II,  1024, 
1060. 

Adbeneplacitum  nostrum,  1, 350. 
Administratio:  bonorum  ecclesid- 

sticorum,  1, 545, 843,  965;  II,  457, 

463,  489,  491,  516. 

—  honorum  laicalium,  I,  300. 

—  honorum  mensae  episcopalis, 
I,  722;  II,  460,  544. 

—  honorum  religiosorum,  I,  841 , 
843,  844,  913,  949. 

Administratores  apostolici:  I, 
366,  367,  496,  587,  592,  599,  615- 
618,  620,  676. 

—  bonorum  ecclesiasticorum,  II, 
492-494,  496,  497,  499,  502,  503, 
590,  591 ,  696. 

Adnotatio:  matrimonii,  II,  862. 

—  mortis,  II,  167. 

~  professionis  religiosae ,  I,  875. 
Adnotationes,  I,  765. 
Adscriptio,  I,  246-250,  966-967. 
Adspirantes,  I,  853. 
Advena,  I,  161. 
Advocati,  I,  300;  II,  593-598,  694, 

696,  784. 
Aediculae  coemeteriales,  I,  97, 

120. 
Aedificatio  ecclesiae,  II,  46,  51- 

53,  608. 
AequatoriensisBesp.,I,  173,203, 

255,  266,  645,  806;  II,  126,  266, 

365,  469,  480,  504,  514, 


(1)    Numeri  romani  indicaut  volumen;  arabici  remittunt  lectorem  ad  numeros  mar- 
ginales. 

Aetas,  1, 159,  202,  646, 671 ,  691 ,  721 , 
810,  834,  851,860,  864,865,  873; 
II,  189,  540,  956,  983. 

Affines,  II,  490,  502,  694,  851. 

Affinitas,  I,  213;  U,  568,  864. 

Alienatio,  I,  842;  11.  501,  503. 

Altare:  II,  56,  110-120,  213,214. 

—  fixiim,  I,  627;  II,  106,  107,  109, 
117. 

—  mobile,  U,  106-118. 

—  portatile,  I,  466. 

—  privilegiatnm,  I,  466. 
Alumni  Seminarii,  11,  141,  349- 

352,  3S4-35.8. 
Amentes,  I,  161,  202,  227;  U,  590, 

953,  970,  982. 
Amer.  lat.,  I,   255,  266,  277,  645, 

682,  715;  H,  23,  32,  88,  181,  185, 

186,  215,  301,  326,  333,  359,  360, 

364,  408,  504,  937,  1038. 
Amissio  officii  ecclesiastici,  I, 

350-359. 
Amotio,  I,  350. 
Anathema,  11,  1014. 
Annulus,  I,  294,  627;  II,  242,  243, 

363. 
Annuntiatio  B.  M.  V.  (Festum), 

n,  1038. 
Annus,  I,  174. 
Antistitae,   I,   812,   831-833,   841, 

858,  893,  900. 
Apostatae:  I,  928;  11, 168,  293,  436. 

—  a  religione,  I,  927. 
Apparitores,  II,  550,  574,  575. 
Appellatio:  I,  438, 572,  751 ;  n,  539, 

585,  598,  800-808,  811,  819,  833. 

—  a  censuris,  II,  559,  568,  830. 

—  propter  abnsum,  II,  537. 
Appellatione  remota,  n,  801. 
Applicatio:  poenae,  II,  967-978. 
Approbatio,  II,  3S9. 

Aqua  baptismalis,  II,  1038. 
Archivum:  episcopale,  I,  605,  675- 
677,  722;  n,  517. 

—  paroeciale,  I,  677,  765. 

—  secretum,  I,  676. 
Archivum  dioecesanum,  I,  675- 

677. 
Argentina  (Resp.),  I,  173,  203;  II, 

126,  266,  360,  469,  480,  864. 
Artes  indecorae,  I,  297. 
Assessores,  II,  543,  574-576. 
Associatio    cadaveris,    II,    157- 

106. 
Associationes  piae,  I,  954,  979; 
II,  590. 


Assumptio  B.  M.  V.  (Festum), 

II,  1038. 
Assyli  jus,  II,  84. 
Attentatum,  II,  775-779. 
Attestationes    authenticae,   II, 

738-741. 
Auditores:  H,  546,  S47,  569. 

—  Rotae  hisp.,  II,  5(30,  561. 

—  S.  R.  Rotae,  II,  556,  563. 
Authenticitas,  II,  2'25-229. 
Baden,  I,  ,S0(3;  11,  365. 
Baldachinus,  I,  466,  468,  650,  660, 

722;  II,  437. 
Basilicae,  II,  85. 
Bavaria,  XI,  365. 
Beati,  II,  65,  119,  222,  224,  227. 
Benedictio:   I,  466,  604,  627,  760; 

n,  33-35. 

—  abbatis,  I,  626,910. 

—  apostolica,  I,  764. 

—  campanae,  II,  70. 

—  domorum,  I,  760. 

—  ecclesiae,  I,  466;  II,  40,  54  seq. 

—  episcopalis,  I,  466, 557, 572, 604. 

—  eucharistica,  II,  219. 

—  imaginum,  II,  232. 

—  loci,  II,  38-42. 

—  nuptialis,  I,  760;  II,  1038. 

—  oratorii,  11,  105. 

—  reservata,  II,  33. 

—  sacrae  supellectilis,  11, 251 ,  252. 

—  sacrorum  oleorum,  11,  36,   37, 
2037,  2038. 

Beneficia  ecclesiastica:  I,  219; 
II,  3,50,  408-432,  457,  479,  497, 
533   591. 

—  alnovibilia,  II,  408,  924. 

—  consistorialia,  1,  538;   11,  408, 
410,  426. 

—  curata,  I,  aSO;  n,  407,  408,411, 
420,  421. 

—  duplicla,  n,  408. 

—  exempta,  11,  415. 

—  inamovibilia,  II,  408,  893,  932. 

—  incompatibilia,  II,  429. 

—  litigiosa,  II,  461 . 

—  manualia,  II,  408,  427. 

—  non  consistorialia,  I,  543;  11, 
401. 

—  patronata,  U,  427,  439,  447. 

—  perpetua,  II,  4(38. 

—  religiosa,  H,  408,  420,  428. 

—  reservata,  H,  426,  427,  462. 

—  residentialia,  I,  247;  II,  408. 

—  romana,  II,  427. 

—  saecularia,  H,  408,  420,  428. 

—  simpUcia,  II,  408,  470. 

—  temporalia^  II,  408. 
Beneficiarii:  I,  251,  911,  924;  II, 

16,  428,  455-467. 

—  obUgationes,  II,  141,  150,  243- 
246,  328,  421,  455-467,  479. 

Bolivia,  I,  203;  II,  266,  864. 
Bona  temporaUa,  I,  800,  801 ,  841 , 
908,  909,  965;  II,  87-90,  468-487. 
Bona  fama,  II,  896-900,  925. 
Bona  fldes,  II,  484,  668. 
Bona  fidiiciaria,  II,  487. 
Bonum:  privatum,  II,  571 . 

—  piibUciim,  II,  548,  570,  576. 
Brasilia,   I,  203;  11  266,  480,  514, 

864.    • 
Cadavera  fideUum  sepeUenda,  II, 

121-169. 
Caducitas,  I,  181;  II,  675-677,  769. 
Caelibatus,    I,  284,  292,  378;   II, 

161,  169. 
Campanae,  I,  901;  II,  68-72. 
Cancellarius:  I,  674. 

—  magnus,  II,  372. 
Canonicatus,  I,  683-712. 
Canonici:  I,  683-712;  II,  407. 

—  honorarU,  I,  699. 

—  jiibilati,  I,  711. 

—  regulares,  I,  791. 
Canonicus:  DoctoraUs,  I,  686,  695. 

—MagistraUs,  I,  686,  691 ,  695,71 1 . 
—Poenitentiarius,  I,  685,  686,  691, 
711. 
— Theologus  vel  Lectoralis,  I,  691 , 
711. 
Canonizatio,  II,  875-888. 
Cantus,  II,  209. 
Capitulares,  I,  683-712. 
Capitulum:   I,  496,  538,   683-712, 
766;  II,  590,  591. 

—  alA)atiae,  I,  623-639. 

—  cathedrale,  I,  593,683-712;  II, 
502. 

—  coUegiale,  I,  683,  686,  688,  695. 
Cappellani:  I,  970. 

—  majores,  I,  633,  634. 

—  militum,  I,  653,  730. 

—  reUgiosorum,  I,  773,  839. 
Capellaniae  laicales,  II,  408,  409. 
Caput:  coopertum,  etc,  II,  205. 

—  reliquia  insignis,  II,  295. 
Cardinales  S.  R.  E.:  I,  398-407, 

440-472;  II,  96,  123,  141, 410,  532, 
708,  980. 

—  protectores,  I,  808. 

—  religiosi,  I,  912,  913. 


Cardinalis,  decanus,  I,  461 ,  467. 
Casus:  exceptus,  II,  888. 

—  fortuitus,  II,  955,  970, 
Cathechesis,   I,  774,  816,  869;  II, 

298-301. 
Cathechumeni,  II,  35,  168. 
Cathedraticum,  II,  479,  482. 
Causae:  aggravantes  et  attenuan- 

tes,  II,  959-961,  976,  987. 

—  beatificationis ,  I,  875-888. 

—  beneficiales,  II,  533. 

—  canonicae,  I,  194,  248  seq.\  II, 
419,  420,  501. 

—  contra  sacram    ordinationem, 
II,  868-874. 

—  criminales,    II,   532,  542,  544, 
549,  754,  840-843. 

—  de  statu  personarum,  II,  820. 

—  ecclesiasticae,  II,  526, 538,  539, 
549,  568,  573,  578,  662. 

~  excusantes,  II,    951,    953-959, 
971. 

—  incidentes,  II,  578,758-760,  834. 

—  majores,  I,  391;  II,  559. 

—  matrimoniales,  I,  515;  II,  840- 
867. 

—  mixtifori,  II,  526,  527. 

—  5.  Officu,  I,  492,  809;  ll,  528. 

—  possessoriae,  IJ  ,601  -604. 

—  reservatae^  II,  532,  559. 
Cautio,  II,  577,  578,  826. 
Censores,  II,  389. 

Censura  praevia  librorum,   II, 

380,  384-386,  388,  389. 
Censurae:  II,  993-1051. 

—  ajure,  II,  968,  997,  998,  1008. 

—  ab  homine,  II,  968,  997. 

—  reservatae,  II,  998-101 1 . 
Cessatio:  legis,  I,  197. 

—  privilegii ,  I,  186,  187. 
Cessio  bonorum,  I,  871,  878,  879. 
Christifideles,  I,  201,  952;  II,  217, 

222,  290,  359,  470. 
Citatio,  D,  549,  653-660,  662,  704, 

765,  766,  841. 
Clausula  derog^atoria,  I,  182. 
Clausura:  I,  342,  857,  892,  896. 

—  moniaUum,  I,  893-896. 

—  virorum,\,  891-892. 
Claves:  archivi,  I,  675,  676. 

—  tabernacuU,  II,  215. 
Clementinae,  I,  82,  83. 
Clerici:  I,  238,  246,  251-275,  378. 

—  majores,  I,  378;  II,  461. 

—  minores,  I,  284. 

—  obtigationes,  I,    276-279,   284- 


398 


INDEX   ALPHABETICUS 


307,  791;  II,   147,  158,  238,  299, 
320,  386,  478,  487. 

—  retigiosi,  I,  882-885,  931,  946. 

—  vogi,  I,  246. 
Clerus  indig^ena,  I,  607. 
Coactio,  I,  378. 
Coadjutores,  II,  425. 
Coadjutoriae,  II,  408. 

Codex  juris  canonici,  I,  101-136. 
Codificatio,  I,  58-61. 
Coemeteria,  II,  76,  123-127,   129, 

130,  908,  997. 
Cognatio:  legalis,  II,  864. 

—  spiritiialiSjJJ,  864. 
Columbia,   I,   173,  203,  255,  266; 

II,  126,  266,  365,  469,  480,  514, 

864. 
CoUatio  beneficii,  I,  251 ,  280, 316- 

318,  698, 924;  II,  17,  423-426,  428- 

431,  455. 
Collectiones:  canonicae,  I,  58-100. 

—  jnrium,  II,  388. 
Collegia,  II,  589,  591. 
Collocatio  pecuniae  I,  841;   II, 

501,  516. 
Collocutorium,  I,  891,  898. 
Comitia,  I,  969,  985. 
Commenda  temporaria,  II,  408. 
Commoratio,  I,  208;  II,  534. 
Communicatio,  11,  197, 1016,  1019. 

—  in  profanis,  II,  1030. 

—  privitegiorum,  I,  184  seq.,  904. 
Communio,  I,  760,  887;  11,  843. 
Commutatio:  poenae,  II,  976. 

—  voti,  II,  271. 
Compensatio :  expensarum  judicia- 

lium,  I),829. 

—  injuriarum,  II,  972. 
Competentia,  I,  485-550;  II,  534, 

568,  569,  844-845. 
Complex,  II,  962,  963,  983,  984. 
Compromissarii,  I,  334,  336,  342. 
Compromissum,  I,  334-336. 
Computatio.  V.  Supputatio. 
Conatus  delicti,  II,  964,  965. 
Concilium:  oecumenicum,  I,   427- 

439;  II,  284,  407. 

—  ptenarium,  I,  586  seq.,  587, 594- 
598;  II,  407. 

—  provinciate,  I,  588-599;  II,  407. 
Conclusio  in  causa,  II,  782-784. 
Concordata,  I,  127-133. 
Concubinarii,  I,  290. 
Concursus,  I,  741;  II,  443. 
Condemnatio    conditionatis ,    II, 

1053. 


Conditiones,  I,  177,  330,  334;   II, 

411,  461,  466. 
Conferentiae,  I,  281,  728,  885. 
Conferentiae    Episcoporum,   I, 

599. 
Confessarii:II, 407, 696,1007, 1055. 

—  extraordinarii,  I,  828-835,  838, 
839. 

—  retigiosorum,  I,  818,  824-839. 
Confessio:  judiciatis,  U,  689-690, 

731,  757. 

—  sacramentatis,  I,  887;  II,  354, 
696,  727. 

Confirmatio:  etectionis,  I,  339;  II, 
616. 

—  Sacramenfum,  II,  301. 
Confraternitates,  I,  963,  979-989; 

II,  235. 
Congregationes:  juris  dioecesani, 

I,  777,  792,  818,  908. 

— juris  pontificii,  I,  777,  791,  817, 
818,  908. 

—  monasticae,  I,  777,  809, 817;  II, 
532. 

—  mutierum,  I,  808,  81 1 . 

—  primariae,  I,  992. 

—  retigiosae,  I,  777,  792,  896. 

—  tertiariorum,  I,  792,  976-978. 

—  votorum  perpetuorum,  I,  874. 
Congregationes    Romanae ,    I, 

137,  473-529;  11,  559. 
Conjuges,  I,  284,  851 ;  II,  696,  727, 

850,  861,  864. 
Consanguinei,  I,  449,  671;  H,  490, 

508,  568,  694,  696,  727,  829,  850, 

851. 
Consanguinitas,  I,  210;  II,  864. 
Consecratio:  I,  166,  466,  604,  627; 

II,  33,35,  471,  507. 

—  attaris,  II,  110-117. 

—  campanae,  II,  (38. 

—  ecctesiae,  II,  54-60,  73,  75. 

—  episcopatis,  I,  648. 

—  toci,  II,  38-40,  41. 

—  Romani  Pontiflcis,  1,  466. 
Consensus,  I,  229. 
Consiliarius,  I,  822. 
Consilium:  I,  229. 

—  administrationis ,  II,  490,  502, 
507-510. 

—  fahricae,  II,  88,  89. 

—  missionis,  I,  605. 
Constitutiones  retigiosae,  I,  789, 

816,  886,  906. 
Consuetudo,  I,   135,  163-173,  184, 
605,  658,  690,  701,  707,  721,  738, 

759;  II,  86, 330, 407,  466, 495,  542. 
Consultores  dioecesani,  I,  592, 

628,  667,  713-715;  II,  407. 
Contestatio-litis,  II,  663-668,  807. 
Continentia  causarum,  11,  534. 
Contionatores,  1, 466,  839;  II,  297, 

302-310,  315,  317,  407. 
Contiones,  II,  311,  314. 
Contractus,   I,  844;  II,   498,  500- 

502. 
Contumacia,  II,  666,  765-771,  801. 
Convalidatio  matrimonii,  II,  300. 
Conversi,  I,  868,  869. 
Conversio,  11,  412-420,  450,  467. 
Convocatio,  I,  323,  697,  703. 
Cooperantes,  II,  962,  963,  984. 
Corporalia,  II,  254. 
Corpus  juris,  I,  68-93. 
Correptio,    II,    1077,    1079-1083, 

1087. 
Corruptio  testium,  II,  843  seq. 
Costa-Rica,  I,   173-203,  255,  266, 

645,  806;  II,   126,  266,  326,  365, 

479,  504,  864. 
Crematio  cadaverum,  II,  121,  168. 
Crucifixi,  II,  581. 
Cultus:  II,  193-195,  199-204. 

—  Servorum  Dei,  II,  222. 
Cumulatio,  II,  604  seq.,  808  seq. 
Curatores,  II,  590  5^^.,  674. 
Curia:  dioecesana,  I,  669,  924. 

—  Romana,  I,  473-550. 

Chile,  I,  173,  203;  II,  126,  469,  480, 

504,  514,  864. 
Debilitas  mentis,   II,    953,   970, 

982. 
Debita,  I,  844,  851;  IT,  475. 
Decanus,  I,  461,  466;  II,  558. 
Decimae,  II,  477. 
Declaratio:  nullitatis,  II,  612-616, 

778,  861-874. 

—  poenae,  II,  976,  978,  985. 
Decreta:  Conciliorum,  I,  437,  597, 

606,  668. 

—  Congregationum  Romanarum, 
II,  388. 

—  generalia  S.  Sedis,  T,  151,  816. 
—judicialia,  II,  550, 760,  789,  801. 

—  Ordinariorum,  I,  180,  659,  819. 
Decretales:  I,  73-79. 

—  Septimus  Decretalium,  94-99. 

—  Sextus,  79-81. 
Decretum  Gratiani,  I,  69,  70. 
Bef ectvLS-.emendationis,  I,  932, 933, 

938,  940,  942. 

—  sententiae,  II,  809-81 1 . 


,  Defensiones,  II,  784-788. 

Defensor  vinculi,  II,  548-550, 
568-570,  606,  651,  682,  698,  710, 
717,  726,  754,  762,  770,  779,  785, 
794,  799,  813,  847-849,  855,  858, 
860,  861,  864-867,  874. 

Degradatio,  II,  542,  842,  1074- 
1076. 

Delegatio,  I,  368-376;  II,  567. 

Delictum:  I,  491;  II,  534,  944-963. 

—  frustratum,  II,  964,  965,  988. 

—  notorium,  II,  938,  948. 

—  occultum,  II,  900, 920,  938,  948. 

—  publicum,  11,948. 
Delinquentes,  II,   964,  968,  982, 

985. 
Denuntiatio  actorum  judicialium, 
II,  661. 

—  criminalis,  11,  841. 

—  librorum,  II,  392. 

—  nullitatis  matrimonii,  11,  850. 
Depositio,II,  542,  842,  1064,  1069- 

1073. 
Deputati:  I,  298. 

—  Seminarii,  II,  337. 
Diaconus,  II,  33,  220,  310. 
Dies:  I,  174. 

—  abstinentiae,  II,  171,  172,  185. 

—  feriati,  II,  580,  582. 

—  festi,  II,  171,  172,  174,  178. 
—Je/unii,  II,  171,  172,  185. 

Dig;nitas  personae,  II,  960. 
Dignitates,   I,  685-696,  698,   700, 

702,  703,  705;  II,  407. 
Diligentia,  II,  951,  954,  982. 
Dimissio:  alumnorum  eSeminario, 

II,  346,  358. 
-— beneficii,  II,  461. 

—  retigiosorum,  I,  872,  874,  928, 
947. 

—  sodalium,  I,  928-947,  950. 
Dioecesis,    I,    381-384,    494,   525, 

538,  649,  670,  683,  713,  716,  719; 

II,  532. 
Disceptatio  judicialis,  II,  584. 
Discussio  causae:  II,  785-787. 

—  paroeciae,  II,  419. 
Disparitas  cultus,  II,  864. 
Dispensatio:  a  lege,  I,   160,   189- 

197,  491  512;  II,  172. 

—  a  matrimonio  rato  et  non  con- 
summato,  II,  844-847,851,  852, 
859. 

—  apoenis,  II,  989,  1009,  1054. 

—  a  votis,  II,  258,  269. 
Disputatio,  II,  293,  787. 

Distributiones:   inter  praesentes, 

I,  709. 

—  qiiotidianae,  I,  689,  707,  708. 
Divisio:  beneftcii,  II,  413,  419. 

—  paroeciae,  II,  419. 

—  territorii  ecclesiastici,  I,    379- 
385. 

Doctores,  II.  363. 
Doctrina  fidei,  I,  491;  II,  284. 
Documenta:  I,  247.  249,  677,  726, 

a53;  II,  41,   246,  346,  493,  517, 

737,  1080. 

—  Curiae,  I,  675,  676,  722;  II,  740. 

—  injiidicio,  II,  586,  738-748,  848. 

—  originalia,  I,  687. 
Dolus,  1,  851,  873;  II,  619-621. 
Domicilium,  I,  161;  II,  534. 
Dominium  lemporale  /?.   Pontif., 

I,  421-426. 
Domus:  beneflcialis,  II,  456. 

—  episcopalis,  II,  460. 

—  paroecialis,  II,  923. 

—  Pontiflcia,  I,  234. 

—  religiosa,  I,  777,801-803,817, 
•    818,  830,  905;  II,  330. 

Donationes,  1, 845;  II,  485, 505, 506. 
Dos:  I,  841,  857. 

—  beneflcii,  II,  408,  411. 

—  fiindationum,  II,  516. 
Dubium:  I,  165,  195;  11,  637. 

—  quod  attinet  adjudicia,  II,  665, 
666. 

Duellum,  II,  168,  169. 
Ebrietas,  II,  953,  970  seq.,  982. 
Ecclesia,  I,  29-56,  129,  360;  11,  125, 

280,  320,  361,  382,  390,  468,  470, 

966. 
Ecclesiae:  I,  219,  773-775;  II,  44-54, 

65,  68-71 ,  76, 80-93,  206,  207,  247- 

249,  479,  489-499,  590,  591,  1037, 

1038. 

—  capitulares,  I,  685;  II,  1038. 

—  cathedrales,  II,  55, 92,  214,  243, 
247,542,  591,  1038. 

—  collegiales ,  II,  55,  214. 

—  conventuales,  II,  55,  214. 
—funeris,  II,  139-147. 

—  paroeciales,  I,  901;  II,  55,  92. 
Editiones,  II,  383,  387,  389,   395- 

400. 
E§rressus,  I,  920-927,  950. 
Electio:  I,  321-341. 

—  Antistitae,  I,  812. 

—  examinatorum  synodalium,    I, 
680. 

~  judicum  sijnodalium,  II,  541. 


—  oeconomi,  I,  720. 

—  offlcialium  confraternitatum,  I, 
985. 

—  parochorum    consultorum,    I, 
680. 

—  Romani  Pontiflci,  I,  394-421. 

—  Superiorum  majorum,  I,   811, 
815. 

—  Vicarii  Capitularis,  I,  719. 
Electiones  populares,  II,  436. 
Eleemosynae,  I,  908,  909;  II,  247- 

250,  328,  478. 
Emendatio,  1, 938, 940,  947;  II,  976. 
Emphyteusis,  II,  510. 
Episcopi:  I,  233,  256,  464,  641-660; 

n,  123,  155,  231,  243,  246,  289, 

297,  401,  407,  532. 

—  Auxiliares:  I,   587,    593,    599, 
661-664. 

—  Coadjutores,  I,  587,  593,  599, 
661-664. 

—  religiosi,  I,  912,  913. 

—  titulares^  I,  431 ,  660. 
Epistolae:  anonimae,  II,  586. 

—  calumniosae,  II,  586. 
Erectio:  associationum  piariim,  I, 

961. 

—  canonicatuum,  I,  685. 

—  Capitulorum,  I,  496,  684. 

—  Confraternitatum,  I,  979. 

—  dignitatum  in  Capitulis,  I,  684. 

—  dioecesium,  I,  496,  525,  538. 

—  hospitalis,  orphanotroptiii,  II, 
463,  464. 

—  religionis,  I,  792,  801,  802. 
Error,  I,  141,  182,  226,  351;  II,  797, 

954   970  982. 
Eucharistia,  I,  276;  II,  192,  210- 

218,  1038. 
Evangelium,  I,  774;  II,  313,  574, 

5S1. 
Examen:  I,  280,  313,  678,  741,  885; 

II,  306,  699. 

—  in  judicio,  II,  678-682. 
Examinatores  synodales,  I,  678- 

682,  892,  901,  905,  911,  921,  922. 
Excardinatio,  1,  247,  248,  250. 
Exceptio:  il,  571,  578,  604. 

—  doli,  II,  620. 

—  excommunicationis,  II,  578. 

—  incompetentiae,  II,  568,  578. 

—  litis  flnitae,  II,  578. 

—  metus,  II,  620. 

—  nullitatis    sententiae,   II,    778, 
808-813. 

—  peremptoria,  II,  578,  603. 

—  possessoria,  II,  578,  630-638. 

—  siispicionis,  IJ,  564. 
ExcIaustratio,]9,  21,  568-572,779. 
Excommunicati,   II,   34,   76,  79, 

168,  436,  589,  696,  1016-1032. 
-vitandi,  II,  169,  587,  1015,1016, 

1019-1032. 
Excommunicatio,   IJ,    542,  842, 

994,  1012-1031. 
Exemptio,  1, 166,  406, 770, 905, 906; 

II,   141,  355,  465,  466,  832,  1034. 
Exercitia  spiritualia,  I,  276,  711, 

761,  850,  872,  887;  II,  354,  1086. 
Exercitium:y//n5,  II,  60G,  607,636. 

—  ordinis,  II,  874. 
Exhortationes  piae,  I,  816,  869; 

II,  354. 
Exorcistae,  II,  35. 
Expensae  judiciales,  II,  578, 675, 

677,  719,    733,    771,   793,    806, 

825-830. 
Exploratio  voluntatis,  I,  858. 
Expositi,  I,  207. 
Expositio  Sanctissimae  Eucha- 

ristiae,  II,  219. 
Exsecutio  sententiae,  II,  833-838, 

1053. 
Exsecutores:  piarum  voluntatum, 

II,  486. 

—  rescripti,!,  179,  180. 
Exstinctio,    I,    222;  II,   450,   476, 

643-647. 
Extravag^antes,  I,  84,  85. 
Facultates,  I,  192. 
Familiares  Bom.  Pontificis,  I, 

628. 
Fatalia:  appellationis,  II,  802,  804, 

805. 

—  legis,  II,  580. 
Fenestrae,  II,  52. 

Feria  Vin  Coena  Domini,  II,  36, 37. 
Feriae,  IJ,  83,  178,  580,  582. 
Festa:  consecrationis,  II,  60. 

—  patronorum,  II,  174. 

—  SSmi.  Corporis  Cliristi,  II,  235. 

—  titularis,  II,  65. 
Fideijussio,  I,  296. 
Filii,  I,  207,  851. 
Folia:  II,  381,  383,  387. 

—  processus,  IT,  855. 
Fons  baptismalis,  I,  760. 
Formula.  II,  33. 
Forum:  internum,  I,  532. 

—  mixtum,  II,  527. 

—  necessarium,  II,  533. 
—privilegiatum,  I,  255. 


Fructus,  J,  698;  II,    16,  455,  458, 

459,  1029,  1041,  10475^^. 
Fugitivi,  I,  927. 
Functiones,  I,  760,  774. 
Fundationes  piae,  II,  515-520. 
Fundationis  (tabulae),   II,  464, 

517. 
Fundatores,  II,  411,  435,  466. 
Funera,  I,  697,  820;   II,    138-141, 

149-157,  161-165,  1038. 
Gallia,  I,  209,  645;  II,  186,  360,  514, 

864. 
Gradus  academici,  I,  527;  II,  362, 

364  407   1056. 
Gratiae,  I,   176* s^^.,  196,  485;  II, 

1028,  1041,  1050,  1056. 
Guatimala,  I,   173,  203,  255,  645, 

806;  II,  88,    126,  266,  326,  365, 

469,  480,  504,  864. 
Habitus:  I,  850,  862,  980,  984. 

—  clericalis,  I,  294,  352,  378,  946, 
953;  II,  542,  1064,  1066,  1073. 

—  religionis,  I,  799,  889,  921. 
Haeretici,  I,  327;  II,  268,  293,  436, 

451. 

Haiti,  I,  645;  II,  326. 

Hebdomada,  I,  174. 

Heredes,  IT,  260,  450,  458,  485, 622. 

Hereditates,  II,  533. 

Heri,  II,  301. 

Hierarchia,  I.  238,  244. 

Hispania,  I,  153, 173,  203,  266,  385, 
629,  639,  645,  647,  665,  670,  686, 
688,  692,  696-698,  702,  724,  725, 
732,  747,  748,  764,  767,  775,  805- 
807,  812,  879;  II,  72,  87,  89,  93, 
126,  138,  161,  181,  185,  186,  244, 
250,  266,  301,  326,  333,  349,  350, 
359,  360,  364,  367-369,  396,  408, 
409,  421,  431,  432,  436,  443,  446, 
454,  459,  460,  469,  477,  480,  504, 
514,  526,  531,  536,  560-562,  592, 
605,  652,  654,  662.  671,  708,  864, 
1038. 

Hondurae,  I,  255-266;  II,  326. 

Horae:  I,  174,  582. 

—  canonicae,  I,  293,  902,  921;  II, 
455. 

Hospites,  II,  141. 

Hostiae  consecratae,  II,  216. 

Hypotheca,  II,  508. 

Idoneitas,  I,  313,  317,  646,  741;  II, 

443-445,  727,  732. 
Ignorantia,  I,  141. 
IUegitimi,   I,   450,  625,  646,  810; 

II,  346. 

Imag^lnes:  pretiosae,  II,  230. 

—  sacrae,  II,  193,  222,  231,  383, 
397.^ 

Impedimenta:  ad  /natrimonlum,U, 
863,  864. 

—  ad  religionem,  I,  851 ,  881 . 
Impotentia,  IJ,  851-8.55. 
Impuberes,  I,  20*2,  327;  II,  144,  696, 

697,  727,  9.S3. 
Imputabilitas ,    II,    951,   953-961, 

970  982  983. 
Inadverteiitiai  n,  954,  970,  982. 
Incardinatio,  I,  246,  247,  250,  923. 
Incompatibilitas,  I,  319,352,429. 
Incompetentia,  II,  532,  539. 
Indulgentiae,  I,  406,  572,  660;  11, 

59,  383,  1020. 
Indulta,  I,  120. 
Infamia,  I,  327;  H,  451,  694,  696, 

727,   842,   1009  seq.,  1056,   1058, 

1061. 
Infantes,  I,  202;  II,  129. 
Infideles,  D,  76,  79,  168,  436. 
Infirmi,  1,  763;  II,  590,  696,  727. 
Informationes,  II,  787. 
Inhabilitas,   II,   991,   1056,    1058, 

1062,  1064. 
Inhibitio,  IJ,  574. 
Inimici,  II,  696,  827. 
Injuria,  I,  252;  II,  970. 
Inquisitio  judicialis,  II,  841. 
Inscriptiones,  II,  740. 
Insignia,  I,  627,  660,  701,  984;  II, 

158,  1096. 
Inspectio,  II,  852-856. 
Instantia  litis,  II,  672-677,  770. 
Instituta  ecclesiastica,   I,   219, 

802;  II,  330,  368,  463,  465-467, 

590,  591. 
Institutio  canonica,   I,   310,   311, 

648,  738;  II,  447. 
Instructio:  clericorum,  II,  320,364. 

—  novitiorum,  I,  8(34-869. 

—  puerorum,  II,  359,  365. 
Instructio  processus,  II,  649-651, 

843. 
Interdictio  bonorum,  11,  590. 
Interdictum,  II,  1012,  1013,  1033- 

1043. 
"Inter  praesentes^',  I,  711. 
Interpres,  II,  384. 
Interpretatio,  I,  165,  166, 169, 180; 

II,  277. 
Interrogationes  judiciales,   II, 

585,  679,  680,   694,  710-713,  727, 

848,  855. 


Interruptio,  I,  861;  II,  672,  673. 
Inventarium,  I,  675,  676;  II,  239, 

243,  4(50,  492. 
Irregularitas.  II,  1058. 
Italia,  I,  2(33;  11,  514,  864. 
Jejunium,  Ij,  179-191. 
Jubilatio,  I,  712. 
Judex:  I,  370;  II,  539-545,  551-559, 

5(>4-578,  581,  584,  596,  657,  974. 

—  delegatus,  H,  567,  568. 

—  singularis,  11,  569. 
Judices:  collegiales,  II,  539,  543, 

545. 

—  pro-synodales,  II,  541. 

—  synodales,  II,  541. 
Judicium  criminale,  II,  840  seg. 

—  ecclesiasticum,  II,  523-527. 
Jura:  quaesita,  1,  134;  II,  1062. 

—  spiritualia,  II,  482. 

—  temporalia,  II,  544. 
Jurisdictio:  I,  251,  360,  371,  373, 

375,  376;  II,  974. 

—  Rom.  Pontificis,  1, 388,  555, 557, 
604,  618,  620,  672,  673,  722,  809; 
U,  534. 

Jus:  canonicum,  I,  10-28. 

—  divinum,  1,  170;  I,  11,  482. 

—  eligendi,  I,  323,  347;  II,  1028. 

—  in  ^enere   I   5-9. 

—  nominandi,  II,  726,  1028,  1050. 

—  patronatus,  II,  434-455,  516, 
1023,  1024. 

Jusjurandum:  I,  249,  457,  648, 
669,  689,  714,  811;  U,  272-279, 
490,  492,  574,  729,  892. 

—  aestimatorium,  II,  755. 

—  decisorium,  II,  597,  756-757. 

—  de  secreto  servando,  II,  575, 
576,  707,  841. 

—  de  veritate  dicenda,  II,  (381 ,  682, 
697,  705,  706,  748,  841,  894. 

—  ^uppletorium ,  II,  754. 
Laici,  I,  252,  326,  674,  676-677;  n, 

206,  310,491,  550. 
iMSi^pis  primarius.  11,  50. 
I<aurea  doctoralis,  I,  691;  11,  353, 

363,  549,  557. 
Lectores,  II,  33. 
Legata  pia,  11,  345,  533. 
Leg^ati  Rom.  Pontificis,  I,  256, 

551-558,  711;  II,  392,  532. 
Leges:  I,  136. 
Legitimatio  prolis,  I,  249. 
Lex:  I,    138-169,  187,  189-197,  437, 

597,  649,  668;  U,  526,  527. 

—  poenalis,  II,  973,  979-982. 

Libellus,  II,  649-651,  843. 
Librarii,  II,  406. 
Libri:  II,  365,  390-406. 

—  Curiae,  I,  765. 

—  ecclesiarum,  II,  493,  518. 

—  paroeciales,  I,  765,  875;  II,  167, 
740-742,  862. 

Licitatio,  II,  501,  509. 

Limina  Apostolorum,  1, 605,  657, 

708. 
Litaniae,  II,  199,  383. 
Lite  pendente,  II,  662,   777-779, 

807. 
Lites,  II,  497,  597,  649-651  663-677, 

784-795. 
Litterae,  I,  611. 

—  aggregationis,  I,  994. 

—  erectionis,  I,  954. 

—  testimoniales,  I,  853,  854. 
Liturgia,  I,  125,  215;  II,  195. 
Loca  sacra,  II,  38,  43. 
Locatio,  II,  457,  502,  509. 
Locationes,  II,  457,  502,  509. 
Locus:  in  ecclesia,  II,  206,  437. 

—judicii,  II,  581,  708,  794. 

—  originis,  I,  207. 
Lusitania,  I,  173,  203,  645;  II,  185, 

186,  266,  364,  480,  504,  514,  864. 
Mag^ister:  novitiorum,  I,   864-867. 

—  spiritus,  I,  883;  II,  335,  341. 
Magistri,  I,  925;  II,  335,  341,  353, 

365,  407. 
Majores,  I,  202;  II,  622,  623,  822. 
Mandantes,  II,  962,  963. 
Mandatum,  1,372;  II,  5955e<7.,810. 
Manif estatio    conscientiae ,    I , 

840. 
Martyres,  II,  879. 
Materia,  II,  230. 
Matrimonium:  attentantes,  I,  352, 

928. 

—  contrahentes,  I,  284,  352,  928. 
Matrona,  II,  852-855. 

Media  annata,  II,  459. 

Medici,  I,  893,  896;   II,  694,  852- 

855. 
Mensa  episcopalis,  II,  330,  591. 
Mensis,  I,  174. 
Mercatura,  I,  305. 
Metropolita,  I,  433,  571-585,  587 

seq.,  721 . 
Metus,  I,  226,  351,  378,   851,  873; 

II,  256,  277,  619  seq. 
Mexico,  I,  173,   203;  II,  266,  360, 

371,480,  514,864. 
Militia,  I,  269,  303,  352. 


Minister:  exorcismornm,  II,  35  seq. 

—  Sacramentalium,  II,  33. 
Ministerium  sacrum,  I,  901 ;  II,  843 

seq.^  975. 
Ministri  Sacramentorum,  II,  15. 
Minores,  I,  202  seq.;  II,  438,  590, 

597,  622,  675. 
Miracula,  II,  886. 
Missa:  auditio,  1,  887;  II,  178,  354. 

—  celebratio,  II,  77,  102,  178. 

—  conventualis,  I,  705-707. 

—  in  mari,  I,  24. 

—pro  populo,  1, 608,  617, 652, 660, 

707,  725,  762,  770,  771. 
Missae  fundatae,  II,  520. 
Missiones,  II,  319. 
Monasteria:  monialium,  1, 802  seq., 

818. 

—  suijuris,  I,  801. 
Moniales,  I,  777,  808,820,843,  878, 

904,  905,  929,  933,  934;  II,  150, 

209,  212,  708. 
Monitiones,    I,   932,  938-941;   U, 

658,  844,  891,  986. 
Monteneg^ro,  II,  365. 
Mors:  periculum,  11,  1007,  1037. 

—  praesumpta  conjugis,  II,  863. 

—  realis  et  apparens,  11,  132-136. 
Motiva,  D,  566,  793,  811. 
«Motu  proprio»,  1,  178,  182. 
Mulcta  pecuniaria,  II,  1056, 1063. 
Mulier  desponsata,  1,  161,  217;  11, 

142,  149,  438. 
Mulieres,  II,  205. 
Munera,  II,  572. 
Musica,  II,  209. 
Nativitas  D.  N.  J.  C.  (Festum), 

II,  174,  1038. 
Necessitas,   I,  851,  957  seq.,  970 

seq. 
Negligentia,  I,  352,  572,  702,  720, 

962. 
Nicaragua,  I,  173,  203,  255,  266, 

645,  806;  II,   126,  326,  365,   469, 

480,  504,  514,  864. 
Nominatio,  I,    641,  680-682,   738; 

11,541. 
Notarius,  I,  298,  674,  809;  II,  548, 

574  seq.,  586-694,  710,  737,  794. 
Novae  nuptiae,  II,  861-863. 
Novitiatus,  I,  851  seq.,  858  seq., 

863  seq.,  868  seq.,  917,  921;  il, 

141. 
NuUitas:  attentatorum,  II,  778. 

—  professionis  religiosae,  I,  873, 
881. 

NuUitas:  sentenfiae,   II,   801,   810 

seq.,  813,  819. 
Nunciatio  novi  operis,  II,  608  seq. 
Nundinae,  11,83,  178. 
Obitus,  I,  439. 

Oblationes,  I,  965;  II,  15,  480. 
Obligationes,  I,  276-307,  651-659, 

886-902,  911-916,  950;  U,  260-262, 

264,455-460. 
Obreptio,  I,  178. 
Obstetrices,  II,  694,  852-855. 
Occultantes,  II,  962. 
Odia  occulta,  II,  568. 
Odium  plebis,  U,  896-900,  919. 
Oeconomus:  religiosus,  I,  822. 

—  sedis  episcopalis  vacantis,  I, 
720-726. 

—  Seminarii,  II,  335-337. 
Officia:   Curiae  Romanae,  I,  535- 

550. 

—  beneflcialia,  I,  309. 

—  consistorialia,  I,  536-541. 

—  divina,  I,  901,  986,  987;  II,  54- 
56,  75,  77,  98-105,  1016,  1017, 
1037,  1038,  1041. 

—  ecclesiastica,  I,  280,  308,  310, 
311,  313-320,  350-359,  911,  924; 
II,  17,  18,  843,  975,  1025,  1028, 
1041,  1050,  1058. 

—  saecularia,  I,  269,  298-301. 
Officialis  Curiae,  I,  669;  H,  540, 

545,  598,  792,  843. 


Ordinatio  sacra,  I,  244,  378,  466, 

871,  882;  II,  871-874. 
Ordo,  II.  578. 

Ordo  regularis,  I,  777,  904. 
Organum,  II,  1038. 
Orientales,  I,  a51,  908. 
Pactum,  II,  597. 
Pallium,  I,  467,  575-585. 
Parentes,  I,  851, 141  seq.,  301,  359, 

590. 
Parochi:  I,  162,  730-775;  H,  896- 

932. 

—  consultores,  I,  678-682;  D,  892, 
893,  898,  899,  933. 

~  obligationes,  I,  193,  667,  671, 
759-772,  820,  901 ;  H,  87,  172,  230, 
237,  298-300,  312,  318-321,  401, 
694. 

—  poenae,  II,  900-924. 

—  religiosi,  I,  739',  914,  915;  II, 
905. 

Paroeciae,  I,  383,  704,  739-741, 
901,  981,  986;  II,  93,  127,  328, 
411,  895,  903,  906,  927,  933. 

—  mozarabicae,  I,  732. 
Participatio,  II,  962. 
Passio,  II,  959,  982. 
Patriarchae,  I,  431-432,  563,  570. 
Patrocinium  gpratuitum,  11,  578, 

831-832. 
Patroni  nationum,  II,  174,  224. 
Pauperes,  I,  760;  II,  161. 


I 


Officii  (S.)  Cong;reg:atio,  II,  528,      Peccatores  publici,  1, 967;  II,  168, 


844. 
Officium   divinum,    I,    293,   705, 

902. 
Oleum  sacrum,  II,  36,  37,  1038. 
Onera,  II,  93,  455,  518,  520. 

—  Missarum,  II,  518,  520. 
Onus  probandi,  II,  686,  687,  690, 

751. 
Opera  servilia,  II,  494. 
Oppig^noratio,  II,  508. 
Oppositio  tertii,  II,  814,  817. 
Optio,  I,  460,  690,  712. 
Oratio  mentalis,  I,  276,  887;  II, 

354. 
Orationes  vocales,  II,  199. 
Oratoria:  II,  94,  97,  98. 

—  privata,  I,  466;  II,  96,  100-105, 
368,  1043. 

—  semi-publica,  99,  102. 
Ordinarii,  I,  366. 

—  locorum,  I,  366,  604,  617,  627, 
649,  672. 

Ordinarins  originis,  I,  207,  923. 


169. 
Pensiones,  I,  459;  II,  408,  421,  911, 

918,  924,   1028,   1029,  1056,  1064, 

1065. 
Pentecostes,  II,  1038. 
Peregrinatio,  II,  iaS7. 
Peregrini,  I,  160,  161;  H,  534. 
Periti,  II,  680,  725-733,  735,  852- 

Perjuri,  II,  696,  727. 
Permutatio,  II,  11-18,  462,  507. 
Personae,  I,  201,  219-225;  II,  468, 

471,  475,  476,532,  590,  978,  1051, 

1056,  1140. 
Perturbationes  publicae,  I,  303. 
Peruvia,  I,   173,  203;  I,  266,  480, 

504,  514,  864. 
Pignoratio,  II,  508. 
Philippinae,  1, 173, 277, 682;  H,  32, 

181,  185,  186,  215,  266,  301,  504, 

937,  1038. 
Philosophia,  I,  884;  11,  350,  353. 
Pileolus,  I,  627,  910. 

Pluralitas,  II,  987. 

Poenae:  I,  136;  II,  645-647,  966-992. 

—  vindicatiDae,  II,  989,  1052-1056, 
1064. 

Poenitentiae,    II,  1002-1008,  1086 

seq. 
Poenitentiarius  major,  I,  530. 
Pontificales,  I,  466-468,  557,  572, 

627,  650,  652. 
Portio  paroecialis,  II,  163,  165. 
Positiones,  II,  682. 
Possessio:  II,  616,  636-639,  668. 

—  beneficii,   officii,  dignitatis,  I, 
616,  648,  663;  II,  432-433,  455. 

—  centenaria,  I,  184;  II,  483. 
Postulatio,  I,  342-349,  815. 
Postulatus,  I,  848-850,  872. 
Potestas:  I,  251,  360. 

—  coactiva,  II,  966. 

—  ordinis,  I,  376. 
Praecedentia,  I,  232, 233,  451 ,  460- 

462,  467,  557,  559,  660,  673,  700, 

729,  772,  790,  974;  II  437,  1056. 
Praeceptum,  I,  168;  II,  1077, 1084. 
Praefecti  Apostolici,  I,  366,601- 

614. 
Praef ectura  Apostolica,  I,  381 . 
Praelati,  I,  245,  628;  II,  505. 
Praelatura  nullius,  I,  382. 
Praescriptio,  I,  184;  II,  450,  581- 

584,  643,  646,  662,  976. 
Praesentatio:  patroni  ad  benefi- 

cium,  II,  437,  439-447. 

—  rescripti,  I,  182. 
Praesentationes  populares,   II, 

436. 
Praeses:   tribunalis  collegialis,  II, 
456,461,792. 

—  Universitatis,  II,  407. 
Praestationes  (emolumenta) 

paroeciales,  I,  760. 
Praesumptio,  II,  686,  743,  749-751, 

821,  850. 
Praeventio,  II,  526,  527,  534. 
Preces,  I,  901;  11,  1087. 
Presbyteratus,  I,  449. 
Presbyterium,  I,  475. 
Prima:  instantia,  II,  540-545. 

—  sedes,  II,  532. 
Primariae  associationes,  I,  992. 
Primarius  lapis,  II,  50. 
Primas,  I,  431,  559-566. 
Primitiae,  II,  477. 
Principatus  civilisR.  Pontif.,  I, 

421-426. 
Principes,  I,  893;  II,  123,  352, 


Privatio:  beneficii,  officii,  I,  320, 
350,  356;  II,  542,  838,  842,  991, 
1029,  1064,  1065. 

—  habitus  ecclesiastici,  II,  1066, 
1073,  1074. 

—  privitegii,  I,  188. 
Privilegia,  I,  134,  466,  467,  617, 

650,  658,  660,  690,  697,  699,  759, 
825,  832,  853,  871,  877,  904-907, 
910,  921,  922,  935,  950;  II,  212, 
330,  435,  437,  542. 
Privilegium:  I,  184-188;  II,  1023, 
1056. 

—  /or/,  1,255-257,  275. 

—  Pautinum,  I,  492;  II,  840. 
Probatio:  II,   571,   650,  670,  686- 

688,  780,  783,  791,  808. 

—  ad  suspensionem  ex  informa- 
ta  conscientia,  II,  938,  940. 

—  in  causis  matrimonialibus,  II, 
851-856. 

Processiones  sacrae,  I,  760,  980; 

II   S^S-^^SS 
Procurator: '  I,  433,  594,  667;  II, 

272,  407,  432,  682. 

—  adlites,  I,  299;  II,  590,  592-597, 
674,  794. 

Procurator  g;eneralis,  I,  823. 
Productio    documentorum,    II, 

746-748. 
Professio  fidei:  II,  407. 

—  religiosa,  I,  250,  352,  851,  852, 
858,  872,  882,  917,  919,  920,  921, 
922,  929-931. 

Prohibitio,  II,  843,  975. 

Proles,  I,  450. 

Promissio  officii  ecclesiastici,  I, 
314. 

Promotor  justitiae,  I,  937,  942, 
943;  II,  548,  549,  568,  569,  606, 
623,  637,  651,  674,  682,  698,  710, 
717,  726,  754,  762,  770,  779,  785, 
794,  800,  813,  842  seg. 

Promulgatio:  II,  180. 

—  Codicis,  I,  116. 

—  iegis,!,  142-154,699. 
Provincia:  ecclesiastica,  1, 381 ,382, 

571. 

—  religiosa,  I,  777,  801,  841-845. 
Provisio   canonica,    I,   310-314, 

320;  II,  16,  409.  • 
Provocatio:  II,  957. 
Puberes,  I,  202;  II,  142,  983. 
Publicatio:  II,  388. 

—  indulgentiarum,  II,  388. 

—  processus,  II,  780. 

Publicatio:  sententiae,  11 ,  795. 
Publicationes:   matrimoniales ,  I, 
760. 

—  pro  sacra  ordinatione,  I,  760. 
Pueri,  I,  200,  763;  II,  298,  322. 
Punctatores,  I,  689. 

Punitio,  II,  949. 
Purificatoria,  II,  254. 
Quadrag^esima,   I,   245;    II,   185, 

186,  314. 
Quadraginta  Horae,  II,  221. 
Quaestio  praejudicialis,  II,  578. 
Qualitas  delicti,  II,  917. 
Quantitas  delicti.  Ibid. 
Quasi-domicilium,  I,  159-162;  II, 

534. 
Quasi-parochi,  I,  383,   608,   703, 

736,  739,  762;  n,  330. 
Querela    nullitatis,    11,    564,    810- 

813. 
Receptantes,  II,  962. 
Recidivi,  II,  961,  1080,  1085. 
Recognitio:    Conciliorum,  I,  508, 

606. 
—judicialis,  11,  734-737. 

—  scripturae,  II,  743. 
Reconciliatio:  coemeterii,  II,  125. 

—  ecclesiae,  II,  78,  81 . 
Reconventio,  11,  578,  625-629. 
Rectores:  collegiorum,  11,  359,368. 

—  ecclesiarum,  I,  760,  773-775; 
II,  80,  87,  91,  230,  246,  328,  506, 
518. 

—  Seminariorum,  I,  667,  774;  II, 
335-342,  355,  356,  407. 

—  Universitatum,  II,  392,  407. 
Recursus,  I,  659,  819,  930;  II,  307, 

390,  419,  537-539,  996,  1052. 
Redemptio,  II,  518. 
Reditus,  I,  660,  725;  II,  93,  345, 448, 

455,  458,  459,  493. 

poenis  vindicativis  (c.  2298-2305). 
Art  I.  Quaenam  sunt,  et  quasnam 
conditiones  exigant  aliquae  ex 
ipsis. 

Art.  II.  Dedepositione  etdegrada- 
lione  in  particulari. 

I.  De  depositione. 

II.  De  degradatione. 
TiT.  X.  De  remediispocnalibus  elpoe- 

nitentiisic.  2306-231.3). 
Cap.  I.  De  remediis  poenalibus  (c. 

2.306-2311). 

Pag.    62    lin.  31 


75 
174 


aut  festa  S.  Pe-      aut  in  Atner.  lat.  festa  S.  Petri 
tri 
8,9   D.  auth.,  /z.  3825 
17    synodalicum 


D.  auth.,  n.  3835 
synodaticum 


(1)  Vol.  1,  pag.  308,  lin.  33  et  34  dicit:  matrimonium  ratum  non  consummatum,  quod 
forte  praecesserit,  dirimit,  et  dicere  debet:  matrimonium  dirimit  post  ejus  emissionem 
attentatum,  etsi  matrimonium  ratum  nori  consummatum,  quod  forte  praecesserit,  non 
dirimat. 

In  maximo  exemplarium  numero  jam  id  correctum  est. 

Praeterea  juxta  correctionem  Codicis  officialem,  in  eodem  vol.  \,  pag.  201,  /7.608, 
addi  debet  festum  Ascensionis  D.  N.  Jesu  Christi. 


EUGENIO   SUBIRANA,  Editor  y  Librero  Pontificio 

OBRAS  DEL  P.  JUAN  B.  FERRERES,  S.  J. 

REFERENTES   AL 

NUEVO   CODIGO 


COMPENDIUM  THEOLOGIAE  MORAUS 

AD  NORMAM  NOVISSIMI  CODICIS  CANONICI 

EDITIO  OCTAVA,  PRIMA  POST  CODICEM 

Si  en  las  anteriores  ediciones  iba  el  Compendiam  apareciendo 
cada  vez  profundamente  reformado,  en  esta,  despues  de  la  extensfsima 
renovacion  exigida  por  el  nuevo  Codigo,  queda  ciertamente  trocado 
en  ohra  nueva,  en  la  cual  quedan  solo  intactos  algunos  fragmentos  del 
antiguo  Gury.  Ademas  de  esta  acomodacion  al  Codigo,  llevada  a 
cabo  con  solicitud  minuciosa,  aprovechando  esta  ocasion  propicia  para 
grandes  transformaciones  en  la  obra,  ha  introducido  muchas  que  acre- 
cientan  su  valor  cientifico  y  la  ponen  mas  y  mas  al  corriente  con  los 
modernos  metodos  de  exposicion  teologica,  siendo  de  notar  el  tratado 
previo  enteramente  nuevo,  o  sea  Introductio  in  studium  Theologiae 
moralis,  Afiadense  asimismo,  de  un  modo  analogo  a  las  ediciones 
Gury-Ferreres,  nuevas  e  interesantes  cuestiones  de  actualidad,  por 
ejemplo,  acerca  de  los  sifiliticos,  del  nefando  pecado  del  onanismo 
conyugal,  etc. 

Dos  tomos  en  4.°,  a  20  ptas.  en  rustica  y  23  en  tela  con  dorados. 


INSTITUCIONES  CANONICAS 

con  arreglo  al  noyisimo  Cddigo  de  Pio  X,  promulgado  por  Benedicto  XIV 

y  a  las  prescripciones  de  la  disciplina  espanola 
y  de  la  America  latina 

Simultaneamentecon  esta  edicion  latina  se  ha  publicado  una  edi- 
cion  castellana,  a  la  cual  se  ha  tributado  favorabilisima  acogida, 
habiendo  sido  adoptada  de  texto  en  varias  universidades,  y  empleada 
como  obra  introductora  en  el  estudio  del  nuevo  Codigo  por  un  sinmi- 
mero  de  sacerdotes  y  seglares  de  Espafia  y  America. 


TESORO  DEL  SACERDOTE 


OTRAS  OBRAS  DEL  P.  JUAN  B.  FERRERES,  S.  J. 

Gury-Ferreres 

PAQIIQ  PnNQPICNTIAIT  NovIs  casibus  auctl,  recentioribus  actis 
UAuUu     UUIiuUlLn  I  lAL    Sanctae   Sedis,  dispositionibus  juris  hi- 

■  spani,decretis  Concilii  Plenarii  Americae 

Latinae  necnon  Conc.  Prov.  Manilani  ejusdemque  regionum  legibus  pecu- 
liaribus  accommodati.  Ad  usum  scholarum  Hispaniae,  Lusitaniae,  Ameri- 
cae  Latinae  et  Ins.  Philippinarum.  Editio  3.^  hispana  correctior  et  auctior. 

Dos  lomos  en  4.°,  a  13  50  pesetas  en  riislica,  y  16  encuadernados. 

Macli-Ferreres 

o  repertorio  de  las  principales  cosas 
que  ha  de  saber  y  practicar  el  sacer- 
"■  dote  para  santificarse  a  si  mismo  y 

santificar  a  los  demas,  y  a  proposito  para  servir  de  texto  de  Liturgia,  Orato- 
ria  y  Teologia  pastoral.  DECIMOCUARTA  edicion,  notablemente  aumen- 
tada  y  corregida  segun  las  ultimas  constituciones  apostolicas,  los  mas  re- 
cientes  decretos  de  las  Sagradas  Congregaciones  Flomanas,  y  de  los  conci- 
lios  provinciales  y  de  las  nuevas  disposiciones  del  derecho  civil. 

Dos  lomos  en  4.",  a  12'50  pesetas  en  ruslica,  ij  15  encuadernados. 

Lo  que  debe  hacerse  y  lo  que  hay  que  evitar  en  la  celebracion  de  las  Misas 
manuales.  (^umerilario  tmiy  cuniplelo  y  praclico  al  decrelo  f't  dehila,  s^egiiido  de  utro 
coineiilario  al  nuevo  decretu  Recenti.  Ha  sido  Iraducido  al  italianoy  al  frances.  Tercera  cdi- 
cioii.  TJna  peseta. 

El  impedimento  de  clandestinidad.  Estudio  canonico.  Agotado. 

La  muerte  real  y  la  muerte  aparente  con  relacion  a  los  Santos  Sacramen- 
tos.  Estudio  fisiologico  teologico.  Se  halla  traducido  al  alenian,  frances,  ingles,  ilaliano,  hiin- 
garo  y  portugues.  Cuarta  edicion,  corregida  y  aumenlada.  1'50  ptas.  nistica  y  2'50  tela. 

La  ensenanza  del  Catecismo  prescrjta  por  Pio  X.  Comentario  canonico  moral 
sobre  la  Enciclica  Acerbo  nimis.  Ha  sido  traducido  al  ilaliano.  Una  peseta. 

La  Comunion  frecuente  y  diaria  y  la  primera  Comunion,  segiin  las  ense- 
icianzas  y  prescripciones  de  Pio  X.  Comentarios  canonico-morales  sobre  los  decrelos 
Sncra  Tridentina  Synodua  y  Quam  sivgulari.  Traducida  al  frances,  ingles  e  italiano. — Tercera 
edicion,  corregida  y  aumenlada.  Ji'50  ptas.  en  riistica  y  3'50  en  tela. 

Las  Cofradias  y  Congregaciones  eclesiasticas  segun  la  disciplina  vigente. 

Tratado  canonico  con  numerosas  anotaciones  sobre  las  lerceras  Ordenes  seculares.  Tradu- 
cidu  al  ilaliano.  Segunda  edicion,  corregida  y  aumentada.  2  ptas.  en  riistica  y  3  en  lela. 

Las  Religiosas  segun  la  disciplina  vigente.  Sus  confesores.  Cuenta  de  conciencia. 
Clausura.  Votos.  Eleccion  de  Superioras.  Administracion  economica.  Bendiciones  indulgenciadas. 
Comentarios  canonico-morales.  Se  halla  traducida  al  italiano.  Cuarta  edicion,  corregida, 
refundida  y  muy  aumeniada.  4  ptas.  en  rustica  y  5  en  lela. 

Los  Esponsales  y  el  Matrimonio  segun  la  novisima  disciplina.  Comentario 

canonico-moral  sobre  el  decreto  iVe  temere.  Ha  sido  traducido  al  italiano.  Sexla  edicion, 
Corregida  y  notablemente  aumentada.  3'50  ptas.  en  rustica  y  4:'50  en  tela  inglesa. 

Maria  por  Espana  y  Espana  por  Maria.  Un  volumen  de  256  paginas,  2'50  ptas. 
en  riislica  y  3  encuadernado  en  tela. 

Las  Campanas.  Su  historia,  su  bendicion,  su  uso  litiirgico,  dominio  de  propiedad  sobre 
ellus,  infUioncia  dc  su  toque  durante  las  tempestades.  Segunda  edicion,  corregida  y  au- 
mentadn    1'50  ptas.  en  riistica  y  2'50  en  tela. 

La  Curia  Romana  segun  la  novisima  disciplina  decretada  por  Pio  X.  Co- 

mentario  canonico  e  hislorico  sobre  la  Const.  Sapienti  consilio.  Segunda  edicion,  corregida 
y  aumentada.  5  ptas.  en  nistica  y  6'50  en  tela. 

De  vasectomia  duplici  necnon  de  matrimonio  mulieris  excisae,  cum  appen- 

dice  de  casu  quodam  clinico.  Editio  altera.  1'50  ptas.  en  nisticay  2'50  en  tela. 

El  Breviario  y  las  nuevas  Riibricas  segiin  la  vigente  disciplina,  decrelada  por 
Pio  X.  Comentario  liliirgico  e  hislorico  a  las  Consl.  Divino  afftatu  y  Abhinc  duos  annos. 
— ToMo  1:  3  ptas.  en  rtca.  y  4  en  lela.— Tomo  II;  2'50  ptas.  en  rtca.  y  3'50  en  tela. 

Los  oratorios  y  el  altar  port=itil,  segun  la  vigente  disciplina  concordada 
con  el  novisimo  Sumario  de  oratorios  concedido  en  la  Cruzada.  Comenlario 
hislorleo-canonico-liliirgico.  Segunda  edicion.  Unapeseta  en  nislica  y  1"75  en  tela. 

La  nueva  Bulade  Cruzada  y  sus  extraordinarios  privilegios  segun  la  con- 
cesion  de  Benedicto  XV  (^omenlario  canonico-moral  e  hislorico  sobre  el  Breve  Ut 
praesens.  Tercera  edicion,  corregida  y  aumentada.  0'50  ptas.  en  nistica. 

Brevis  tractatus  de  novissima  Bulla  Cruciatae,  ad  usiim  eorum  praeserlim 
qui  aliqua  editione  utuntur  Compendii  Gury-Ferreres.  0'50  ptas.  en  nislica. 

